
A  Charaid  Urramaich  agus  lonmhuinn, 

I.Eis  an  taingealachd  agus  leis  a  mheas  is  càirdeile,  ceadaich 
dhoinh  leabhar  a  chuir  a'  t'  ionnsuidh,  a  chaidh  a  chuir  r'a 
chèile  air  t-iarrtas,  a  tha  a'  d'  chomain  air  son  a  mheud,  agus 
a  shoillearachd,  leis  an  t-saothair  a  bhuilich  thu  air,  agusleis 
an  fheum  a  rinn  mi  de  na  chomharraich  thu  a  mach  cho  fad 
sa  cheadaich  do  shlaint  agus  t-ùin  dliuit  a  cheusnachadh. 
Cha  'n  ann  a  dh'  aslachadh  do  dhion  a  tha  mi  ga  chuir  fo  d 
choraraich,  oir  as  a  sin  tha  mi  lan  chinnteach  cheana ;  cha 
mhò  is  ann  o  dheigh  chum  ruigheàchd  air  do  chliù  fèin,  ni, 
ged  a  bhithinn  comasach  air  ruigheachd  air,  a  mheasainn  ro 
neo-iomchuidh  san  àite  so  :  Ach  's  e  an  ni  sòiìraiclit'  a  bliros- 
naich  mi  chum  sin  a  dheanamh,  gum  measte  mi  leosan  a  gheibh 
an  leabhar  so,  mar  aon  air  an  do  bhuilich  thu,  cha  'n  e  a  mhain 
urram  do  chàirdeis,  ach  na  h-urrjid  do  d'  mheas  agus  do  d' 
thaitneachd,  mar  bhios  soilleir  r'a  fhaicinn,  'un  earbsa  na 
h-oibreach  so  riumsa,  a  dhealbh  thu  fèin,  agus  a  mheas  thu 
mar  aon  de  phriomh  oibribh  do  bheatha. 

'S  f  had'  o  bha  mi  'ani.barail  gun  robh  bhi  ro-dhe'igheil  air 
chù  bho  dhaoinibh  anbharra  neo-mheasail,  ni  a  dh'  f  haodadh 
eagnadh  gu  mòr  bu  liigha  na  bh'  aig  àr  Slànuighear  beann- 
aichte,  a  theagasg  dhuinn  a  cheannsachadh.  Ach  mheas  mi 
gun  robii  bhi  miaghail  aig  daoine,  mòr'  agus  math,  air  an  robh 
sinn  mion-eolach,  na  chomharradh,  cha  'n  e  a  mliàin  air  cail- 
eigin  de  mhath  an-aithridh,  ach  maille  ri  deagh-ghean  Dè  agus 
teisteis  ar  coguis  fèin,  aon  d'a  luigheachd  is  mò.  Cha  'n  'eil 
teagamh  agam  nach  faigh  spioraid  mar  th'  agadsa,  a  chùis  mar 
sia  san  t-saoghal  sin,  air  son  am  bheil  thu,  trid  gràs  Dè,  anu 
an  tomhas  ro  neo-chumannta  iomchuidh.  Agus  ceadaicli 
dhomh,  am  feadh  a  ta  rai  'sgrìobhadh  so,  sòlas  a  ghabhail  le 
dochas  a  bhi  agam,  an  uair  a  ruigeas  an  aonachd  cridhe  a  bha 
cho  fad  eadarainn,  air  làn  fhoirfeachd  agus  carthannachd  san 
ionad  sin,  gum  bi  e  na  cho-aobhar  tlachd,  a  chuimhneachadh, 
gun  do  leag  thus  orms',  agus  gun  do  chuir  mis  'an  cail  'an 
gniomh,  obair,  a  dh'  fhaodas  tre  bheannachadh  Dlie,  smuain- 
tean  cràbhach  a  dliùsgadh  suas  agus  am  beothachadh'an  inntinn 
na  h-aitim  a  dh'  fhàgas  sinn  'n-ar  dèigh,  agus  acasan  a  dh' 
f  haodas  èiridh  suas'n-ardeighsau  t-saoghal  dhiomhain.gliearr, 
agus  chuilblieartach  so. 


Rinn  thu  na  h-urrad  fheum  do  d'  chumhachd  gu  seirbheis, 
's  gu  bhcil  dearbh-bheachd  agam,  nach  mor  a  chaidh  steach 
do  fhlaitheas,  's  na  linnibh  deireannach  so,  a  rinn  na  h-urrad 
chum  a  mhath  a  chuir  air  aghaidh,  a  bhos  an  so  air  thalamh  ; 
agus  gu  bheil  iad  ro  thearc  a  shaothairich  san  aobhar  so  is 
fearr,  leis  a  h-urrad  dhicheill  agus  shiorbheachaidh.  Uime 
sin,  cha'n  urra'  dhomh  gun  aontachadh  leis  gach  neach  leis 
am  matli  soirbheachadh  a  chreideimli  Cliriosduidh  'nar  measg, 
'an  aideachadh  mathas  an  fhreasdail  dlmitse  agus  do  eaglais 
Chriosd,  le  d'  bheatha  luachmhoir  a  chaomhna  cho  fad  'am 
fearann  nam  beù.  Tha  mi  leosan  a'  deanamh  gàirdeachais 
air  son  gun  do  bhuilich  Dia  ort  ann  an  tomhas  cho  àrd,  cha 
'n  e  a  mhain  an  rùn  gus  na  h-urrad  mhath  a  dheanamh,  acli 
an  sòlas  gun  d'  rinn  thu  e,  agus  na  h-urrad  thoraidh  a'g 
eiridh  cheana  suas  uaithe,  's  gur  ion  dòchas  a  bhi  ri  mòran 
tuille  'an  dèigh  so.  Tha  mi  le  aireamh  mhòr  eile,  a'  toirt 
buidheachais  do  Dhia,  nach  eil  thu  fhathasd  'am  feasgar 
àmhghairich,  shaothrachail  so  do  bheatha,  air  do  dheanamh 
cuibhte  neo-chomasach  air  math  a  dheanamh  do  'n  chinne- 
daoine  le  d'  sgrìobhaidhean,  agus  bho'n  Chrannaig.  Agus  leis 
an  iomaguin  a  mhothaicheas  do  spiorad  beothail,  o'n  dàil  a 
thèid  's  na  h-oibribh  taitneach  sin,  o  easlainte  agus  laigsinn, 
gum  bi  e  na  chulaidh  bheothachaidh  dhuit  bhi  smuaineach- 
adh  air  a  cho  lugha  leabhar  taitneach  agus  feumail  a  chuir  thu 
a  mach. 

Tha  mi  deanamh  gairdeachas  leat,  am  feadh  a  tha  thu  ann 
an  iomadaidh  theaghlaichean  agus*  ionadaibh  munaidh,  na 
h-aitim  is  isle  staid,  a'  co-aontachadh  gu  comhnadh  a  dhean- 
amh  r'  an  intinne  mhaoth  a  theagasg  ann  an  obair  fheumail 
ceud  thoiseach  eolais  air  diadhachd,  agus  barailean  cràbhach, 
leis  a  choilion  Leabhar  cheisdean  agus  Laoidhcan  Spioradail 
a  chuir  thu  'mach ;  gu  bheil  thu  mar  an  ceudna  gach  latha 
a'  leughadht  Mineachadh  air  buaidh  ar  ceudfaithean,  agus 
earrannan  eile  do  Fheallsanachd  fheumail  do  dh-òigridh  : 
Agus  cha  'n  e  a  mhàin  gu  bheil  thu  ris  a  so,  an  Tighibh- 
foghluim  diomhair,  ach  anns  na  h-ionadaibh  is  ainmeile,  ni 
li-ann  a  mhàin  an  Albainn,  agus  'sna  h-earrannaibh  a  tha 
againn  'an  America,  (far  am  b'  ion  fiughair  o  aobair  àraidh  a 
bhi  ris  a  sin)  ;  ach  trid  meud  suairceis  cuid  dc  dhaoine  fogh- 
luimte  agus  ro  fhiosrach  anns  an  àrd  Thighibh  foghlum 
Shasuinn  cuideachd.  Tha  mi  leat  a  deanamh  gàirdeachas,  a 
chionn  gu  bheil  thu  a  teagasg,  iomadh  ceud  ministear,  agus 
iomadh  mile  Crioìsduidh,  le  d'  shearmoinibh,  agus  le  d'  sgriobh- 
annaibh  diadhaidh  eile  ;  a  tha  cho  freagarrach,  chum  an  solas 
eijlais  sin  a  sgaoileadh  air  an  inntinn,  agus  chura  ro  dhùrachd 
diadhaidh  a  dhusgadh  suas  'n  an  cridheachaibh,  bu  toil  le  Dia 
a  bheothachadh  a'  d'  chridhe  fein.    Ach  os-ceann  gach  ni,  tha 

aiteas  orm  leat,  gu  bheil  thu  le  d'  Dhàna  Diadhaidh,  gu  li-àraidh, 
le  d'  Shahnaibh  agus  le  d'  Laoidhibh,  air  tùs  an  aaraidh,  agus 
tha  dòchas  agam  a'  brosnachadh  cràbhadh  iomadh  neacli,  'n-ar 
tighibh  aoraidh  gach  latha  Sàbaid,  agus  'n  an  teaghlaichibli 
no  'n-an  seòmraichean  uaigneach  gach  aon  latha.  Tha  so, 
cho  fad  sa  bhuineas  e  do  sheirbhis  an  ionaid-naoimli,  na 
shochair  gun  clioimeas  agad,  leis  an  do  chomharraich  Dia  a 
niach  thu,  gu  ro-shonraicht  os-ceann  aon  air  bith  eile  d'a 
òglaicli  air  thalamh.  'S  math  a  dh'  fhaodar  a  mheas  gu  bheil 
sin  nis  ro  luachmhuire  leat  no  aon  ardachadh  a  b'  ion,  do 
shamhail  's  a  bha  agad  de  thàhinndan,  de  dh-fhòghlura,  do 
iihubhailcean  agus  de  chàirdeas,  fiughair  a  bhi  rissau  Eaglais  ; 
agus  cha'n  'eil  teagamh  agam  nach  eil  thu  gu  cridheil  a' 
gabhail  ris  mar  sin. 

Cha  mhò  tha  e  so-bharalachaidh,  ciod  an  staid  sam  b'  urr- 
ainn  duit  a  bhi  cho  shocair  shona,  sa  tha  thu  san  teaghlach 
chràbhach  agus  urramach  sin,  anns  am  bu  toil  leis  an  f  hreasdal 
a  dheonachadh  dhuit  na  h-urrad  dheth  do  bheath'  a  chaithe. 
'S  e  mo  ghuidhe  dùrachdach  gu  'm  bi  fuigheall  do  làithean 
siochail,  feumail,  agus  sòlasach.  Agus  tha  dearbh-chinnt 
agam,  gun  robh  t-oibre  nan  culaidh-shòlais  do  dh-iomadh 
deagh  Chriosduidli,  (agus  nani  measg  sin  iomadh  neach  de  m' 
dhearbh-chàirde  fe'iu)  air  leabaidh  a  bhàis  ;  oir  chuala  mi  iad 
a'g  aithris  earrannan  diubh,  a  bha  gun  teagamh  'an  ceann 
beagan  uairean  ri  toiseacha  ri  òran  Mhaois  agus  an  Uaiu : 
lonnas  gu  bheil  dòchas  agus  earbs'  agam,  an  uair  a  ghairmeas 
Dia  thu  chum  na  Slainte  sin,  ris  an  robh  do  chreideamli  agus 
t'  fhoighidinn  cho  fad  a'  feitheamh,  gun  iadh  e  m'  an  cuairt 
duit  gathan  ro  shòlasach  a  dheagh-ghean,  agus  gun  dean  c 
do  chridhe  ait  le  sòlas,  co-ionann  ris  na  bha  thus'  a  t'  impidh 
air  a  flirhhealadh  do  chàch. 

('ha  bheag  a  chuhiidh-bhrosnachaidh  leam  'sna  nithibii 
eugsamlmil  chum  an  do  ghairm  am  freasdal  nii,  bhi  cuimh- 
neachadh  gu  bheildo  leithidse  de  cho-fliear-saoithreach  agam, 
agus  gu  sonraichte  do  shamhailse  de  charaid ;  a  tha  làthair- 
eachd  dhomh  co-ionnan  ri  Neul  de  fhianaisibh  a  bhos  an  so 
air  thahimh,  chum  mo  mhisneach  a  dhùsgadh  sa  cho'-ruith  a 
clmireadh  romham. — Agus  am  fcadh  a  tha  mi  labhairt  so, 
''s  dearbh  leam  gu  bheil  mi  a'  cuir  'an  cèill  barail  iomadh 
neacii  do  m'  bhraithribh  'an  aidmheilean  eugsamhuil.  'l'lia 
dòchas  agam  gun  dean  a  bhi  smuainteachadh  air  a  leitliid 
sin,  do  chridhe  baigheil  a  dheanamh  lan  strìochdta,  do  'n  dail 
air  a  chuir  anns  an  trom  chudthrom  glòire  a  ta  ni  's  ro 
anabarrach  agus  sìor-mhaireannach,  a  tha  nis  cho  dlii  dhuit. 
Seadh  mo  charaid  urramach,  tha  dòchas  agam  gun  aontaich 
ihu  fuireach  neo-ghearanach  beagan  nis  faide  sa  bheatha  so, 
le  h-uile  atimhuinneachdaibh,  le  lan  bheachd,  am  feudh  is 
deonach  le  Dia  do  chumail  'an  suidheachadh  ceart  inntinu, 


gur  gann  a  dh'  fhaodas  tu  t-ùin'  a  bhuileachadh  'an  diom- 
anas  do  'n  t-saoghal,  no  dhuit  fèin. 

Tha  gach  latha,  agus  deuchainn,  a  deanamh  do  chrùin  nis 
deah-aiche,  agus  ga  d'  dheanamh  nis  iomchaidh  air  an  oigh- 
reachd  ara  measg  nan  naomh  's  an  t-solus.  Tha  a  chumhachd 
fèin  a  nis  aig  gacli  focal  a  thig  o'd  bheul  's  a  Clirannaig ;  tha 
mòran  a'  dearcadh  air  an  Ihàidh  a'  dol  suas,  a'g  oidheirpeach- 
adh  le  mòr  dhùrachd,  mas  comas  doibli,  grcim  a  dheanamh 
air  falluinn,  no  air  a  chuid  is  lugha  càileigin  de  chainnt 
dhiadhaidh  o  bheul,  a  bhios  feumail  chum  au  stiuradh,  agus 
a  dli'  oibricheas  air  an  cridhe.  Tha  do  chairdean  fo  'n  dèigh 
cheudna,  san  àm  thaitneach  a  bhuilicheas  tu  orra  do  d'  cho- 
luadar  'an  uaigneas :  'S  an  uair  a  tharas  tu  uapa,  cha'n  'eil 
teagamh  agam  nach  eil  t-ùrnuighean  a  co'-chuideacliadh  gu 
raòr  gu  d'  dhùthaich  a  dhion,  an  eaglais  uisgeachadh,  agus  an 
saoghal  a  bheannachadh.  Gu  ma  fad  a  mhaireas  iad  a  cho- 
fhreagradh  nan  crìoch  mora  sin  !  Agus  ceadaich  a  nis  dhomh 
co'-dhunadh  le  ra'  làn-earbsa  san  am  is  taitniche,  gu  bheil 
thu  gu  tric  a'  chuimhneachadh  air  aon  aig  a'  bheil  na  h-urrad 
mheas  ert,  na  h-urrad  fheum  ort,  's  a  tha  gu  caomhail  a'  co- 
dhìoladh  na  comaine,  mar  tha, — a  Charaid  Urramaich  agus 
lonmhuinn,  do  Bhrathair  ro  chaomhail,  agus  do  sheirbhiseach 
flor  Umhail, 

P.  DODDRIDGE. 

NoRTHAMPTON,   13th  Dec.  1743. 

Tha  na  nithe  th'  air  an  ainmeachadh  anns  a  cheud 
litir  agus  mar  an  ceudna  anns  a'  cheud  Caibidil  de  'n 
leabhar  so,  a  tha  toirt  raion-chunntais  air  aobhar  na 
h-oibreach,  ga  fhàgail  neo-fheumail  roi-ràdh  fad'  a 
sgrìobhadh.  Theagamh  gur  cuimhne  le  cuid  de  m' 
leughadairibh,  gun  do  gheall  mi  'n  obair  so  a  chlò- 
bhualadh  bliadhnaichean  roimh  so,  anns  an  roi-ràdh 
do  'm  shearmoiuibh  air  cumhachd  agus  gràs  Chriosd, 
&c.  Shuidhich  mo  charaid  urramach,  Olladh  Watts, 
an  riaghailt,  gu  li-àraidh  a  cheud  chuid  deth.  Ach 
air  do'n  an-shochair  sin  leis  am  bu  toil  le  Dia  fhios- 
rachadh,  a  dheanamh  neo-chomasach  air  sin  a  chuir 
ri  àireamh  a  choilion  obair  ghràidh  's  a  rinn  e,  chum 
sonas  siorruidh  anmannan  neo-bhàsmhor,  bu  toil  leis 
gu  càirdeil,  dùrachdach,  earalachadh  gun  gabhainnse 
os  laimh  a  dheanamh.  Agus  tha  mi  toirt  buidheachas 
do  Dhia  le  m"'  uile  chridhe,  cha  'n  ann  a  mhàin  air 
son  gun  do  shoirbhich  e  leam  san  obair  thaitnich  so 
(oir  gun  teagamh  bu  taitneach  dhomhs'  i)  a  thoirt 
gu  crìch,  ach  mar  an  ceudna  gun  do  chaomhainn  e 
an  duine  fiachail  cliùteach  sin  gu  fhaisinn  crioch- 
uaichte ;  agus  gun  do  bhuilich  e  neart  agus  toil  air 
chum  na  h-urrad  de  'n  obair  a  mhion-rannsachadh. 
Dh-aidich  e  a  thlachd  de  'n  obair  ann  am  briathraibh 
cho  laidir  's  nach  ceadaich  mhodhalachd  dhomh  an 
cuir  an  ceiU,  ni  tha  na  aobhar  misnich  dhomh  gu 
a  bharalachadh  gu  bheil  e  air  a  dheanamh  air  doigh, 
's  gum  faod  e  trid  beannachadh  Dhè  bhi  feumail  air 
mhqdh  coitcheann.     Agus  tha  dòchas  agam  gum  bi 

e  mar  sin,  a  chionn  nach  e  amhain  gu  bheil  e  nis 
air  a  chraobh-sgaoileadh  feadh  an  t-saoghail,  le  m' 
ùrnuigh  fein  agus  ùrnuigh-san,  ach  mar  an  ceudna 
le  guidhe  dùrachdach  iomadh  caraid  cràbhach  eile, 
air  an  d"  asluich  mi  guidhe  le  shoirbheachadh. 

Co  air  bith  a  gheibh  an  leabhar  so,  b'e  mo  mhianu 
gun  leughadh  iad  thairis  e  mun  tabhair  iad  am  barail 
ixime ;  chum  gum  faic  iad  an  co'-chòrdadh  a  th'aig 
gach  earann  deth  r'a  cheile.  Tha  mi  ni's  deonaiche 
gun  dean  iad  so,  a  chionn  gur  fada  bho  thug  mi 
fainear  gun  robh  Criosduinean  aig  an  robh  eadar- 
dhealachadh  aidmheil,  a'  deanamh  greim  sonraicht 
air  earrannaibh  àraidh  an  riaghailt-stiùraidh  firinne 
Dhe,  agus  a'  connsachadh  umpa ;  mar  gum  b'e  gach 
aon  fa-leth  dhiubh  an  t-iomlan ;  no  mar  gum  b''e  na 
buiU  a  chuir  o  chàch  a  chèile,  a  b'  aobhar  air  a  chorj) 
a  choimhead,  'an  àit'  a  mhilleadh.  Bha  iad  eudmhor 
a  dhìon,  agus  a  chumail  suas  meas  agus  feumalachd 
earrainu ;  am  feadh  a  b'i  mo  bharailse,  gun  robh  aìn 
meas  agus  am  feumalachd  gu  mòr  a''  co'-sheasamh 
nan  co'-chòrdadh.  Agus  's  minig  a  dh-eirich  an- 
amhrais  eadar  luchd-dìon  gach  aon  diubh,  a  bha  co 
mi-chiatach,  \s  ga  d'  a  bhiodh  gach  oidhirp  air  aon 
earrainn  do  Luing  a  shàbhaladh  an  àm  gabhaidh,  na 
cheannfath  ris  a  chuid  eile  dh'i  a  chuir  fodha.  Tha 
mi  Vuidhe  air  Dia  guh  toir  e  da  rahinisteiribh,  da 
shhiagh,  am  barrachd  de  spiorad  a  ghHocais,  a 
ghraidh,  agus  na  h-inntinn  fhalainn  ;  agus  gu  'n  cuir 
e  fada  uainn  co-eud  agus  falachd,  a  tha  cuir  bacadh 
air  ar  n-oibreacliadh,  leis  a  cho-aonachd  sin  a  tha 
feumail  chum  soirbheachadh  leinn  'an  aghaidh 
naimhdean  a  chreideimh  Chriosduidh.  Faodaidh 
sinn  bhi  cinnteach,  gun  gabh  na  h-eascairdean  sin 
an  cothrom  fein,  air  ar  n-eadar-sgaradh  lionmhor, 
agus  air  ar  connspaidean  geura  r'a  cheile.  Ach  is 
cosmhuil  dhoibh  gun  càill  iad  an  da  chuid  an  greim 
agus  an  cumhachd,  a  rèir  an  tomhais  's  am  moth- 
aichear  neart  nan  tograidhean  Criosduidh,  chum 
cridheachan  na  muinntreach  a  tha  gan  aidmheil  a 
chean<ral    a"us    a    chruth-atharrachadh    r'a    chèile. 


AN   ROI-RADH,  IX 

Tha  mi  gabhail  a  chothrom  so  air  a  ràdh,  leis  mar 
dh'  fhaodar  an  leabhar  so  a  mheas  air  an  aon  doigh 
ri  m'  shearmonaibh  air  Ath-ghinmhinn,  ged  a  tha 
c'n  càil  ag  eadar-dhealachadh.  Tha  ""n  dara  clo- 
bhualadh  dhiubh  sin  a  nis  air  an  cuir  a  mach  (air 
iarrtas  agus  earail  ioniadh  neach  de  m'  chàirdibh) 
ann  an  ceart  mheudachd  an  leabair  so.  Bha  mi 
deonach  air  an  deanamh  le  cheile  cho  saor  's  a  b"" 
urrainn  mi  chum  's  gun  deanainn  còmhnadh  riusan 
a  bheireadh  seachad  iad  a  nasgaidh.  Tha  ckVbhual- 
adh  eile  de  'n  leabhar  so,  air  a  chuir  a  mach  is  mò 
na  so,  air  an  sonsan  leis  am  math  e  bhi  aca  air  mhodli 
is  taitniche  do  'n  t-sìiil. 

Chuir  mi  romham  a  chainnt  is  ro  shoilleir"'  a 
ghnàthachadh  chum  gun  tuigeadh  a  chuid  is  neo- 
fòghluimte  de  m'  leugha-dairibh  an  t-iomlan ;  agus 
tha  dòchas  agam  gun  toir  iadsan  is  deas-chainntich 
agus  is  mò  fòghhim  maitheanas  domh  a'  chionn  sin 
a  dheanamh,  a  thaobh  gun  do  meas  mi  feumail  e.  Tha 
sin  a  dheanamh  ann  an  obair  mar  so,  a'g  aontachadh 
urram  a  thoirt  do  gach  neach,  ni  tha  ar  creideamh 
maiseach  agus  aontachail  a'  teagasg  dhuinn  :  Ach 
bha  mi  gu  mòr  'an  comain'  an  Ollaidh  Watts,  a  chionn 
gun  do  ghiorraich  e  cuibhrionn  deth,  gun  do  chuir  e 
brìgh  cuid  eile  dheth  'an  cainnt  is  soilleire  agus  is 
so-thuigsinn.  Gidlieadh  is  cinnteach  mi  nach  meas 
aon  neach  gur  misd  e  idir  teachd  tre  a  lamhaibh-san. 

'S  fheudar  dhomh  aon  ni  a  thoirt  fainear  'an  so, 
agus  b'  fhearr  leam  nach  deanainn  dearmad  air  sa 
cheud  chlò-bhualadh,  eadhon,  Ged  a  tha  mi  san 
leabhar  so,  a  meas  mo  leughadair  air  ioma  caochladh 
dòigh,  a  tòiseachadh  leis  a  pheacach  neo  chùramach, 
agus  ga  threòrachadh  tre  iomadh  earrann  de  gheur- 
mhothachadh,  uabhas,  &;c.  mar  chùis  a  tha  tachairt, 
faodaidh  e  bhith,  mu  'n  gabh  e  gu  treibh-dhireach 
ris  an  t-soisgeul,  agus  e  fèin  a  choisrigeadh  do 
sheirbhis  De;  gidheadh  cha  b''  àill  leam  air  aon  chor 
a  chuir  'an  ceiìl,  gu  bheil  gach  neach  a  ta  air  teachd 
chum  an  rùin  shona  sin  a  ruigheachd  air  trid  nan 
oeumaibh  sonraichte  sin,  no  gu  bheil  e  faireachdainn 


AN  ROl-KADH. 


iomaguinn  'na  inntinn  'an  coimeas  ris  na  dh''  ainmich 
mi.  Tha  càileigin  de  mhothachadh  air  a  pheacadh, 
agus  eagal  iriosal  mun  chunnart  agus  mun  truaighe 
anns  bheil  sinn  leis,  feumail  chum  a  thoirt  oirn  gabh- 
ail  ri  gràs  an  t-Slànuigheir  a  th'  air  a  nochdadh  ann 
d'  ar  creideamh,  Ach  's  toil  le  Diaair  uairibh  tòis- 
eachadh  air  obair  ghràis  air  a  chridhe  leis  a  cheud 
mhothachadh  reusain  a  thig  dhoibh,  agus  a  ghiulan 
air  aghaidh  air  doigh  cho  shèimh,  fharusda,  's  gun 
robh  iomadh  neach  ro  chràbhach  dhiadhaidh,  neo- 
chomasach  air  nithibh  sonraicht  air  bith  nan  iompach- 
adh  aithris.  Agus  cho  fad  's  a  b'  urrainn  domh  a 
thuigsinn,  tha  so  ga  bitheant  a'  tachairt,  dhoibh-san 
a  chaidh  àrach  'an  eagal  De,  an  uair  nach  do  mhi- 
ghnàthaich  iad  e  le  mi-bheus  agus  neo-stumachd  'an 
aois  an  òige.  Nior  leageadh  Dia,  air  a  shon  sin, 
gu  'm  biodh  aon  neach  dhiubh  cho  neo-mothachail 
air  an  sonas  fein,  's  gun  tuiteadh  iad  'an  iomaguinn 
mu  thimchioU  an  còr  spioradail,  a  chionn  nach  urrainn 
iad  tùs  diadhachd,  mar  a  dh'  ainmich  mi  e,  fhaotainn 
a  mach  air  an  inntinn.  Chuir  mi  mo  bharail  air  a 
chùis  so  cho  soilleir  an  cèiU  san  VIII.,  searmoin  air 
an  ath-gheinmhuinn  's  gu  bheil  dòchas  agam  nach  eil 
aon  neach  a  leughas  i,  's  a  chumas  a  brìgh  na 
chuimhne,  a  dh-fhaodas  mo  ghabhail  mu  'n  ni  so  ann 
an  seadh  mearachdach.  Ach  leis  gu  'm  faod  e  tachairt 
gum  faigh  iomadh  neach  an  leabhar  so,  nach  faca 
riarah  an  t-searmoin,  mheas  mi  feumail  an  rabhadh 
so  a  chuir  sios  'san  roi'-ràdh  ;  agus  tha  mi  'an  comain 
an  duin'  urramaich  agus  fhoghantaich  sin  a  chuir  am' 
chuimhne  cho  feumail  's  a  bha  e  r'a  dheanamh. 

TUS  AGUS  FAS 


DIADHACHD  ANJNS  AN  ANAM. 


CAIB.  I. 


Aobhar  na  h.Oìbre,  le  Càil-eiginn  de  Mhion-chunntas nìa 
Thimcìnoll  a  Rtìin. 

1.  'NuAiR  dh'  amhairceas  sinn  gu  furachar  man  cuairt 
duinn,  's  a  bheir  sinn  fa'near  caithe-beatha,  agus  giulan 
dbaoine,  chi  sinn  gu  soilleir,  ged  is  iadsan  amhàin,  a 
thaobh  nàduir,  am  measg  uile  chreutairean  na  talmh- 
uinn,  na  a  tha  comasach  air  diadhachd,  gidheadh  tha 
mòran  diubh  gu  maslach  a  deanamh  dearmad  air.  Agus 
ge  b'e  eadar-dhealachadh  barail  a  th'aig  sluagh  m'an  ni 
ris  an  abair  iad  Diadhachd,'s  eigin  doibh  uile  aideachadh 
gur  fad  a  ghabh  è  o  bhi  na  ni  coitchionn. 

2.  'Sè  DiADHACHD  anus  an  t-seadh  is  coitchionn,  na 
h-urrad  mhothachaidh  air  Dia  'san  anam,  agus  air  gach 
comain  a  chuir  e  oirn,  agus  air  ar  n-earbsa  as,  's  a  bheir 
oirngum  bi  sinn  ro-chùramach  chum  sinn  fèin  aghluasad 
air  mliodh  a  tha  aobhar  againn  a  bharalachadh  a  bhios 
taitneach  leis.  Agus  air  dhuinn  a  leithid  so  de  chunntas 
soillear  a  thoirt  mu  dhiadhachd,  cha'n  'eil  e  air  chor  sam 
bith  feumail,  gu'n  tèid  sinn  a  rannsachadh  feadh  dhùthch- 
annan  allmhara  Africa  no  America,  a  dh'  iarraidh  a 
mach  muinntir  a  tha  aineolach  air.  'Nuair  a  bheir  sinn 
fainear gnàthachadh  a  chuidis  pailte  de'n  t-shluagh n-ar  tìr 
fèin,annan  dùthaichChriosduidh  agus  Ath-Ieasaichte,ann 
an  rioghachd  a  tha nismogha  an  comaine  Dhèj  faodaidh  mi 

ràdh,  na  tha  aon  rioghachd  eile  fo  neamh,  an  gabh  neach 
air  bith  de  dhànadas  air  fèin  a  ràdh  gu  bheil  diadhachd 
gu  h-àrd-uachdranach  a'  riaghladh  'nar  measg  ?  Bheil 
neach  air  bith  'am  barail  gu  bheil  e  ann  an  caithe  beatha 
gach  aon  neach  ?  gu  bheil  e  rioghachadh  anns  gach  cridhe  ? 
Mo  thruaighe  !  tha  ann-diadhachd  fhollaiseach,  mi- 
naomhachadh  ainm  agus  latha  Dhè,  a'  mhisg,  an  neo- 
ghloine,  am  mi-cheartas,  a'  mhealltaireachd,  an  t-àrdan, 
an  stròdhalachd,  an  fhein-speis  ghràineil,  agus  an  neo- 
mhothachadh  gu'n  tuigse  air  am  math  spioradail,  agus 
siorruidh  fèin  agus  dbaoin  eile,  a  tha  cho  soilleir  ri  fhaic- 
inn  'nar  measg,  gu  h-àrd-ghuthach  a'  cuir  a  cheart  athar- 
rach  an  cèiU  :  Air  chor  's  gu'n  saoileadh  aon  leis  an 
sealladh  so  ghabhail  do'n  chùis,  gun  robh  na  mìlltean,  agus 
na  deich  mìlltean  ann  am  barail  gu'm  bu  ghnothach  meas- 
ail,  agus  nach  bu  mhi-chliu,  a  bhi  deanamh  dearmad  air 
diadhachd.  Agus  c'àite  bheil  a  choimhearsnachd,  c'àit' 
a  bheil  a  bhuidhinn,  c'àit',  a  bheil  an  teaghlach  sona 
sin  (ma  tha  ach  ro-bheag  muinntir  ann)  le  mion-rann- 
sachadh,  a  dh'  fhaodar  a  ràdh,  "  Gu  bheil  diadhachd  a 
"lionadh  nabuidhinn  bhig  so.''  Faodaidh  e  bhith  gu  bheil 
iad  saor  o  pheacaibh  gràineil,  sgainnealach,  agus  gu  bheil 
iad  le  giulan  ciatach  o'n  leth  a  muigh  a'frithealadh  air  aor- 
adh  Dlie  gu  follaiseach,  agus  (an  corr  àite)  nan  teagh- 
laichean  ;  gidheadh  'am  measg  so  uile  cha'n  'eil  ni  air  bith 
ann  cosmhuil  ri  fior  oibreachadh  neo-chealgach  na  beatha 
spioradail  agus  dhiadhaidh.  Cha'n  'eil  coslas  gràidh  do 
Dhia,  urram  da  làthaireachd,  no  dèigh  air  a  dheagh-ghean 
mar  am  math  is  mò  :  Cha'n  'eil  lan-chreideas  cridheil 
ga  thoirt  do  shoisgeul  na  slainte  ;  cha  mho  tha  iomaguin 
shonraicht'  mu  dhol  as  o'n  dìteadh  a  thoill  sinn  a  thaobh 
ar  peacaidh  ;  no  idir  ro-dhèigh  air  a  bheatha  spioradail  a 
choisinnCriosd  da  shluagh,agusa  tbae  gusaor  a  gealltainn 
dhoibhsan  uil'  a  ghabhas  ris.  Mo  thruaighe  !  ge  b'e  ni  is 
urrainn  gràdh  caraid  no  parant'  a  dheanamh  ;  ge  b'e  toil 
a  dh'fhaodas  a  bhi  gu  jiuthair  a  bhi  ris  na  h-uile  nilhe, 
agus  a  chreidsinn  ?ia  h-uile  nithe,  air  an  doigh  is  ro-thait- 
niche  ;  Gidheadh  tha  dearbhadh  air  a  cheart  atharracha 
leoir-shoilleir,  agus  's  eigin,  duinn  aideachadh,  ge  b'e 
air  bith  neo-thoileach  a  tha  sinn,  ge  b'e  ni  eile  tha  ion- 
ghradhaichte  anns  a  chaomh  charaid  so,  no  anns  an 
leanabh  thaitneach  so,  "  Nach  'eil  diadhachd  a'  gabhail 
tàmh  na  chridhe." 

3.  Do'n  anam  a  tha  lan-chreidsinn  an  t.shoisgeil,  agus 
a  tha  'g  amharc  air  daoine  agus  air  gnothaichean  'an 
seadh  siorruidheachd,  's  e  aon  de  na  smaointean  is  ro- 
bhrònaich  anns  an  t-shaoghal.  Agus  gu'n  amharus,  da 
leithid  so  do  neach,  cha'n'eil  ann  an  truaighean  agus  àmh- 
gharan  eile  na  beatha  so  ach  neo-ni  ann  an  coimeas  ris 
a  so,  eadhain  an  dearmad  air  Jìor.dhindìiachd,  agus  air 
an  leisg  spioradail  a  tha  buadhachadh  air  ioma  mìle  de'n 
chinne-daoine.  Rachadh  casg  a  chuir  air  a  so,  agus 
bithidh  gach  dochair  eile  so-iomachar  ;  agus  tarruinnear 
math  uapa  :  Ach  ma  bhuanaicheas  so,  hheir  e  mach 
toradh  chum  hùis  ;^  agus  do  thaobh  sin,  theid  mor- 
shluagh  aig  a  bheil  co'-pairt  ruinne  do  shochairean  càird- 
eil  an  fhreasdail,  agus  a  tha  thaobh  naduir  'an  co-dhaimh 
ruinn,  ann  am  beagan  bhliadhnaichean  a  sguabadh  air 
falbh  gu  leir-sgrios,  agus  a  thilgeadh  gu'n  teasairgin  do 
theine  siorruidh. 

4.  Cha'n  'eil  teagamh  agam  nach  eil  ioma  neach,  fo 
na  h-aidmheilean  eugsamhuil,  air  aoradh  diadhaidh,  a  tha 
gu  mi.fhortanach  air  roinn  na  rioghachd  so  o'  cheile,  a  tha, 
cha'n  e  a'  mhain  ri  bròn  follaiseach  air  a  shon  so,  ma  tha'n 
dreuchd  anns  an  t-shaoghal  a'  toirt  doibh  cothrom  air  so  a 
dheanamh,  ach  a  tha  mar  an  ceudna  ri  bròn-diomhair  air  a 
shon  'an  lathair  Dhè,  fo  mhothachadh  trom  air  son  an  staid 
bhochd  sa  bheil  a  chùis;  agus  a  dh'fhaodas  aleigeadhgu 
bhreith-san  a  tha  rannsachadh  gach  cridhe,  mu  thimchioU 
an  toil  dhurachdaich'  tha  aca  gus  an  creidimh  Croisduidh 
agus  tìor-chràbhadh  ath-bheothachadh.  Agus,  am  measg 
chaich,  faodaidh  ùghdar  an  leabhar  so  le  mor  dhànachd  a 
ràdh,  gur  e  so  a  bhrosnaich  e-fèin  chum  an  oidhirp  so  a 
thoirt,  ann  am  meadhon  a  cho-lion  ni  eile  's  a  th'aigesan 
àm  ma  laimh.  Air  son  so  tha  e  toileach  ioma  ni  eile  bu  tait- 
niche  leis  fein,  agus  math  a  dli'fhaoidte  bu  mho  a  thàir- 
neadh  do  chliu  dha,  a  leigeadh  dheth.  Air  son  so  tha  e  toil- 
each  deas-chainnt  na  h-ùr-Iabhradh  a  leigeadh  air  chul,  a 
chumagus  lecainntshoilleir  sho-thuigsinngunoidhirpich- 
eadh  e  chuir  an  comas  a  chuid  is  isle  de'n  t-sluagh  a  làn 
thoirt  fainear.  Chum[na  criche  so  bheir  e  oidhirp  air  mo- 
thachadh  a  thoirt  do'n  tuigse,agus  air  drùghadh  air  cridhe 
gach  neach  aleughas  an  leabharso.  Agusannan  aonfhocal, 
b'e  a  rùn  dol  leat  do  d'  sheomar  uaigneach,  o  latha  gu 
latha  ;  agus  labhairtriut  gu  saor,  soilleir,  dùrachdach,  mu 

thimchioll  na  nithe  mòr  agus  cudthromach  a  dh'fhoghlum 
e  o'n  fhoillseachach  Chriosduidh,  agus  tha  dearbh  chinnt' 
aige  ris  a  bheil  do  shonas  siorruidh  fèin  'an  earbsa  :  Ma 
sè  's  gun  do  chaith  thu  do  bheatha  gus  a  nis  as  easbhuidh 
diadhachd,  gu'm  biodh  tu  nis  air  do  bheothachadh  gu 
toirt  fainear,  agus  gu  eolas  fhaotainn  air  a  nàdur  agus  air 
a  ro-fheumalachd  ;  no  ma  tha  thu  cheana  tre  ghrks  an 
Uile-chumhachdaich,  a  thaobh  gnà-fhiosrachadh  eolach 
uime,  gu'n  deantar  còmhnadh  leat,  chum  am  barrachd 
eolais  fhaotainn  air. 

5.  Bu  ghean-math  leis  gun  deanadh  tu  do  chaoimh- 
neas  ris,  o'n  is  gnothach  soilleir  dùrachdach  ris  a  bheil 
thu  a'  dol  a  thionnsgnadh,gu'm  bu  deonach  leat  èisdeachd 
ris  gu  foistinneachfurachar.  Thae  ag  asluchadhgumbi  na 
h-earailean,  agus  na  beachd-smuaintean  so  air  am  meo- 
rachadh'nuairbhitheasfàth  agad  air,agus  air  an'toirt  fain- 
ear  ann  an  uaigneas  ;  agus  gun  deanadh  tu  do  cheartas 
ris-san  agus  riut  fèin,  na  chreideadh  gu  bheil  no  nithean- 
an  a  tha  air  an  cuir  an  cèill,  agus  na  sanais  a  th'  air  an 
toirt  seachad  an  so,  a  sruthadh  o  fhìor-dhùrachd  agus  o 
ghràdl)  :  o  chridhe  nach  dùirigeadh  a  bheag  no  mhor  de 
mhi-shuaimhneas  neo-fheumail  a  thoirt  do'n  chreutair 
is  diblidh  th'  air  aghaidh  na  talmhainn,agus  ni's  ro-lugha 
na  sin  do  inntinn  neach  air  bith  do  shliochd  Adhaimh. 
Ma  bhios  e  liosda,  's  ann  do  bhrìgh  gu  bheil  e  ann 
am  barail  gu  bheil  ceann-fath  ceart  air  ;  agus  tha  eagal 
air,  ann  am  measg  na  mor.chuideachd  tha  air  an  call 
le  tur-dhearmad  air  diadhachd,  agus  nam  measgsan  a  tha 
fulang  dochair  mhòr  le  cion  frithealaidh  bhunailtich  air, 
gur  e  so  cor  cuid  de'n  mhuinntir  air  an  tuit  an  leabhar 
so. 

6.  'S  allamharach,  agus  cha'n  airidh  air  ainm 
duin  e-san,  is  urrainn  amharc  air  dòrainn  a  cho'-chreut- 
air,  gun  tioma,  gu'n  iochd,  agus  leis  nach  b'  fhearr  air 
a  chuid  bu  lugha  gu'm  biodh  e  na  chomas  còmhnadh  leis. 
Gu  cinnteach  bhiodh  flaitheas  air  thalamh  aig  an  duine 
sin,  a  b'  urrainn  dol  m'an  cuairt  o  àite  gu  àite  a  sgaoil- 
eadh  sonais  feadh  gach  àit'  an  tàradh  e,  ged  nach  bu 
chomas  da  ach  cobhair  a  dheanamh  air  a  chorp,  agus  ged 
nach  b'  urrain  dha  ni  air  bith  a  phairteachadh  ach  sonas 
na  beatha  so.  Ach  tha'n  sonas  a'  co'-mheudachadh  ann 
an  tomhas  a  rèir  nàduir  agus  gnè  a  mhathais  a  tha  e  buil- 
eachadh.      Tha  sinn  uilamh  gu  ràdh,  gu'm    bu  shona 


17 

seirbheisich  urramach  Chriosd,  a  bha  'n  ceud  lailhibh 
na  h-Eaglais  Chriosduidh,  a  bha  'n  an  inneil  iochdar 
chaomhail  air  leigheasan  miorbhuileach  iomchar  d'an 
ionnsuidh-san  a  bha'n  cor  do-leigheas  ;  a  bhuilich  orrasan 
a  bhadall  agus  bodhar,toil-inntinn  soluis  agus  claisteachd, 
agus  a  bheothaich  suas  na  mairbh  gu  comas  gluasad  agus 
sealbhachadh.  Ach  b'  urram  agus  sonas  a  chùis  so,  nach 
bitheanta  le  Dia  a  bhuileachadh  air  daoine.  Gidheadh 
bha  anns  gach  linn,  agus  gu  ma  beannaichte  gu'n  robh 
ainm,  tha  iad  fhathast  ann,  a  cho-'aontaich  e  a  dheanamh 
nan  inneil  chum  beannachdan  is  luachmhoire,  agus  is 
maireannaich'  no  iad  sin  iomchar  d'an  co'-chreutairean. 
'S  fhada  o  'n  ghlac  am  bàs  iadsan  a  chaidh'  leigheasair  an 
doigh  mhiorbhuilich  ud,  agus  o  'n  fhuair  e  ath-chòir  orra- 
san  a  chaidh  dhùsgadh  o  na  mairbh  :  Ach  tha  anam  na 
muinntreach  air  an  deach  impidh  gabhail  ris  an  t-soisg- 
eul,  beo  gu  brath.  Tha  Dia  a'  soirbheachadh  le  saothair 
a  sheirbheisich  dh'ilis  anns  gach  linn  a  thoirt  a  mach  an 
toraidh  bheannaichte  sin  ;  agus  ged  a  tha  cuid  diubh 
marbh  tha  iad  fhathast'  a  labhairt  le  cumhachd  agus 
]e  buaidh  anns  a  ghnothach  chudthromach  so.  Na  gabh 
iongantas  ma  ta,  ged  robh  mis'  am  fad  's  is  beo  mi  agus 
aig  uair  mo  bhàis,  ro-dhèidheil  air  an  urram  so ;  agus 
ma  bhitheas  mo  bheul  gu  saor  air  fhosgladh  far  am  faod 
mi  gu  firinneach  a  ràdh,  gu  bheil  "  Mo  chridhe  air  a 
dheanamh  farsuinn."^ 

7.  Ann  an  dealbh  na  riaghailt  choitchionn  a  chuir 
mi  romham,  bha  toil  mhòr  agam  nam  b'urra  mi  gum 
biodh  an  leabhar  beag  so  feumail  do  gach  seors'  a  leugh- 
adh  e,  agus  gu'm  biodh  cail-eiginn  ann  a  fhreagradh  do 
chor  gach  aon  diubh.  Uime  sin  gabhaidh  mi  'n  duine  agus 
an  Criosduidh  ann  an  iomadh  doigh  eug-samhuil.  Ann 
s'a  cheud  kite  measaidh  mi  gu  bheil  mi  labhairt  ri  aon 
do'n  mhòr-chuideachd  a  tha  fathast  gun  sgoinn  gun  chùr- 
am  mu  dhiadhachd ;  agus  feuchaidh  mi  ciod  a  ghabhas 
deanamh  ris  leis  gach  earail  shoilleir  dhurachdaich,  chum 
a  dhùsgadh  a  marbh  chadal  a  pheacaidh  chum  a  leigheas, 
(Caib.  2,  3.)  Bheir  mi  oidhirp  air  geur-mhothacha  trom 
air  a  chionta  a  sparradh  air  a  choguis,  (Caib.  4.)  agus  a 
leith-sgeulan  diomhain,  agus  fhaoin-dhòchuisa  chuir  air 
cùl,  (Caib.  5.)  Leughaidh  mi  dha  a  bhinn  eagalach  sin 
a  thug  an  Dia  Uile-chumhachdach  agus  ceart-bhreathach, 
'  Eabh.  xi.  4.  '  2  Cor.  vi.  11. 

b3 

a  mach  na  aghaidh  mar  pheacach,  agus  b'  fhearr  leam 
gu'm  b'  urrain  mi  thoirt  orra  drùghadh  air  a  chridhe, 
(Caib.  6.)  ;  agus  oirpichidh  mi  fheuchainn  da  cia  truagh 
an  staid  sa  bheil  e  fo'n  bhinn  so,  agus  cho  neo-cliomasach 
's  a  tha  e  air  e-fèin  a  shaoradh  uaithe,  (Caib.  7-)  Ach 
cha'n  'eil  a  mhiann  orm  neach  sam  bith  fhàgail  ann  'san 
staid  eagalaich  so:  cuiridh  mi  le  gàirdeachas  'an  cèill 
ait  theachdaireachd  a  mhathanais  agus  na  slainte  trid  losa 
Criosd  ar  Tighearn,  ni  tha  cumail  suas  agus  anns  a  bheil 
lan-earbsa  m'  anma  fèin,  (Caib.  8.)  Agus  an  sin  comh- 
arraichidh  mi  mach  an  doigh  air  a  bheil  an  t-slainte  so 
ri  faotainn,  (Caib.  9.)  ;  ag  earalachadh  a  pheacaich  gu 
gabhail  ri  cho  durachdach  's  is  urrainn  mi,  (Caib.  10.)  ; 
ge  nach  urrain  ni  air  bith  bhi  druighteach  ni's  leoir  mar 
anns  a  chùis  so,  far  a  bheil  beatha  an  anma  neo-bhasmhor 
'an  earbsa  ris. 

8.  J"'aodaidh  e  bhith  an  deigh  so  uile,  gum  buanaich 
cuid  aca  gu  neo-mothachail ;  agus  achum  nach  cuireadh 
an  staid  bhrònach-sa  dragh  air  na  nithe  a  leanas,  gabh- 
aidh  mi  'n  sogu  follaiseach  mo  chead  diubh,  (Caib.  11.); 
agus  an  sin  bheir  mi  m'  aghaidh  cho  ckirdeil  's  is  urra 
mi  air  neach  a  tha  'na  cheart  atharrach  do  staid :  eadh- 
ain  air  anam  a  tha  trom-luchdaichte  fo  gheur-mhothach- 
adh  air  meud  a  pheacaidh,  agus  air  bhall-chrith  fo 
throm  uallaich,  mar  nach  b'  ion  da  tuille  liuthair  a  bhi 
aig  a  mathas  Dè,  (Caib.  12.)  'S  a  chum  nach  dearmaid- 
ear  ni  air  bith  a  dh'fhaodas  sìth  stèigheil  a  thoirt  dhàsan 
a  tha  fo  àmhgharj  bheir  mi  oidhirp  air  còmhnadh  a  dhean- 
amh  ris  ann  an  rannsachadh  nan  comharran  air  aith- 
reachas  treibh-dhireach,  agus  air  creideamh  neo-chealg- 
ach,  (Caib.  13.)  ;  a  bhitheas  air  a  dheanamh  n'  is  soill- 
eire  le  beachd  sonraicht'  a  ghabhail  air  gach  earrann  de 
nàdur  a  Chriosduidh,  ni  a  dh'fhaodas  còmhnadh  a  dhean- 
amh  ris  an  leughadair  chum  a  thuigsinn  an  cor  anns  a 
bheil  e,  agus  a  nochdadh  dha  ciod  anstaid  airan  còirdha 
ruigheachd,  (Caib.  14.)  Bheir  so  gu  nadurra  sinn  gu 
fhaicinn  am  feum  a  th'  againn  air  còmhnadh  an  spioraid, 
chum  cuideachadh  a  dheanamh  ruinn  ann  an  obair 
chudthromaich  agus  dheachdair  an  fhior-chriosduidh  ; 
agus  an  t-aobhar  misnich  a  tha  againn  gu  dòchas  a  bhi 
againn  r'a  chòmhnadh  diadhaidh,  (Caib.  15.)  Le  làn 
earbsa  as,  bheir  mi'n  sin  oidhirp  air  cùisean  eug-samhuil 
a  shoillearachadh,  a  tha  gu  minig  a  tachairt  ann  am  beatha 

a  Chriosduidli,  agus  ann  'n  deanamh  sin  bithidh  e  feum- 
ail  agus  tarbhach  hibhairt  gu  sonraichte  ris  a  choguis. 

9.  Leis  mar  tha  càil-eigin  de  dhragh  agus  de  dh' 
aobhar  nii-mhisnicli  gu  minig  an  co-chuideachd  inndrinn 
air  beatha  chràbhaich,  bheir  sinn  a  cheud  oidhirp  air  an 
neach  a  tha  air  ùr-iompachadh  a  neartachadh  nan  aghaidh, 
(Caib.  16.)-  's  a  chum  's  gu'n  deanar  sin  air  a  mhodh  is 
èifeachdaiche,  earalaichidh  mi  air  e-fcin  a  thoirt  suas  air 
doigh  fhollaisich  do  Dhia,  (Caib.  170  >  "  ^hi  air  a  cho- 
dhaighneachadh  lelan  cho-chomunn  a  ghabhail  ris  an  eag- 
lais,  le  teachd  chum  a  bhùird  naoimh,  (Caib.  18.)  'tSa 
chum  's  gu'n  coi-lionar  na  ceangail  fo  'n  tig  e  air  mhodh 
taitneach,  bheir  sinn  oidhirp  air  riaghailt  àraidh  a  chur 
roimh  air  a  chaithe-beatha  chràbhach,  shuidhicht',  agus 
neo-Iochdach,  is  còir  dha  a  ghnàthachadh  gach  là,  (Caib. 
19.)  Agus  a  chionn  gu  bheil  e  ni  's  ro-chomliarraichte  na 
tha  gu  bitheant'  air  a  ghnàthachadh,  eadhon  le  deagh 
dhaoine,  bheir  sinn  oidhirp  air  impidh  a  chur  air  an 
leughadair  oidhirp  a  thoirt  air,  deacair  's  mar  tha  e, 
(Caib.  20.)  Agus  cuiridh  mi  air  fhaicill  e  a  thaobh 
bhuaireannanàraidh,  a  dh'  fhaodadh  a  tharruinn  a  thaobh 
gu  dearmad  agus  peacadh,  (Caib.  21.) 

10.  Is  sona  cor  an  leughadair,  ma  bheirear  aire  iom- 
chyidh  do  na  h-earailean  agus  do  na  sanuis  sin,  ach  mar 
thae,  mo  thruaighe,  tuille  's  bitheanta  tachairt,  an  deigh 
nadh-fhaodar  a  ràdh,  gu'm  buadhaich  laigse  naduir,  bheir 
sinn  fa'near  neo-thogradh  agus  dol  air  ais  cràbhaidh,  ni  a 
tha  gu  minig  a  goid  oirn  gu'n  fhios  duinn,  (Caib.  22.);  a 
bheir  oirn,  a  bhi  ro-ullamh  gu  bhi  ciontach  do'n  pheacadh 
mhorso,  eadhon,  pilleadhri  peacadh  a  chur'an  gniomhle'r 
lan  fhios,  (Caib.  23.)  Agus  mar  a  tha  sin  ann  an  tomhas 
a'  brosnachadh  Dhè  gu  a  ghnùis  bheannaicht'  fhalach 
oirn,  agus  a  spiorad  air  an  d'  rinneadh  dochair  a  tharr- 
uinn  uainn,  bheirear  an  cor  brònach  so  gu  ro-shonraichte 
fainear,  (Caib.  24.)  Bheir  mi  'n  sin  fainear  amhghair 
ghoirt  na  beatha  so,  (Caib.  25.)  ;  smachdachadh  ris  an 
ion  do  na  daoin'  is  fearr  dùil  a  bhi  aca,  gu  h-àraidh 
'n  uair  a  chùl-shleamhnaicheas  iad  o  Dhia,  's  aghèilleas 
iad  d'  an  naimhdean  spioradail. 

11.  Tha  eagal  orm,  gu'm  bi  an  samhuil  so  tuille  's 
bitheanta;  gidheadh,  tha  dochas  agam,  gu'm  bi  moran 
ann,  a  bhios  an  giulan,  mar  chamhanaich  na  maidne,  a 
dhealraicheas  ni's  mò  agus  ni's  mò  gu  ruig  an  latha  iom_ 

lan.'  Agns  air  an  aobhar  sin,  bheir  sinn  an  oidhirp  is  fearr 
a  dh'  f haodas  sinn,  air còmhnadh  a  dheanamh  ris  a  Chriosd- 
uidh  gu  breith  neo-chlaon  a  thoirt  mu  fhàs  grkis  na 
chridhe,  (Caib.  26.)  ;  mar  a  rinn  sinn  roimh  gu  barail  a 
thoirtdamua  threibh-dhireas.  Leis  mar  nach  'eilaon  niis 
dàcha  fàs  grais  a  mheudachadh  na  gnàthachadh  beothail 
graidh  do  Dhia  agus  naomh  ghairdeachas  ann,  cuiridh 
sinn  an  cuimhn'  an  fhìor  Chriosduidh,  na  sochairean  sin 
a  bhrosnaicheas  gus  an  gràdh  agus  an  gàirdeachas  sin  a 
dhùsgadh  suas,  (Caib.  27.)  ;  agus  le  geur.bheachd  air  na 
nithe  sin,  brosnaichear  e  gu  dian  oidhirp  a  thoirt  air  bhi 
feumail'sa  bheatha  so,  a  tha  ro-chiatach  agus  cliu-thoill- 
teannach  do'n  Chriosduidh,  agus  a  bhios  nan  inneil  air  a 
choron  a  gheibh  e  mar  dhuais  a  dhealrachadh,  (Caib.  28.) 
Air  dhuinna  bharalachadh  gu'n  caith  e  a  bheatha  air  an 
doigh  sin,  leigidh  sinn  ris  da  an  t-aiteas  agus  an  sòlas  leis 
am  faod  e  amharc  air  aghaidh  air  bàs  agus  air  breithean- 
as,  (Caib.  29.)  Agus  tàrnuidh  sinn  crioch  air  an  iomlan, 
le  a  threorachadh  mar  g'am  b'  ann,  cho  dlù  's  a  dh'  fhao- 
das  sinn,  air  gleann  dorcha  sgàil  a  bhàis,  tre'n  eigin  da 
dol  chum  glòir  ;  a'  seola  dha  na  meadhonan  leis  am  faod 
e  urram  a  thoirt  do  Dhia,  agus  am  barrachd  meas  a  chur 
air  diadhachd,  le  ghnàthachadh  an  àm  a  bhais,  (Caib.  30.) 
Agus  tha  dòchas  agam,  gu'm  bi  mi,  trid  beannachadh 
agus  gràs  Dhè,  an  càil  cho  sonna',  agus  gu'm  fàg  mi 
iadsan  gu  h-aoibhinn  ait  a'  dearcadh  air  breitheanas  agus 
siorruidheachd,  agus  a'  glòrachadh  Dhè  le  beatha  agus  bàs 
an  fhior  Chriosduidh,  a  fhuair  mi  air  bhall-chrith,  an 
dùil  eagallaich  ri  truaighe  shiorruidh;  no  faodaidh  e  bhith, 
aa  staid  bu  chunnartaiche  agus  bu  truaighe  na  sin;  eadh- 
on,  an  trom  shuain  neo-mothachail  a  pheacaidh,  a  dean- 
amh  tur-dhearmad  air  na  nithe  air  son  an  deachaidh  an 
cruthachadh  ;  agus  nach  'eil  ann  an  sòlais  agus  toilinn- 
tinn  na  beatha  dhiombuan  so,  an  coimeas  riu,  ach  mar 
nithe  faoin  gu'n  seadh.  . 

12.  Leis  a  choi-lion  ni  a  chuir  mi  romham,  cha'n 
urrainnear  labhairt  umpa  ach  gu  h-aith-ghearr,  achionn 
gu  bheil  a  mhiann  orm  gu'n  a  bhi  an  so  ach  leabhar  beag 
iomchaidh.  Cha  labhair  mi  umpa,  uime  sin  mar  a  shear- 
monaicheadh  ministear  umpa,Ieis  a  bheil  firinnean  na  dia- 
dhaidheachd  ri  bhi  air  am  mìneachadh  agus  air  an  teag- 
asg,  air  an  dion  agus  air  an  deanam  feumail,  le  nithibh 
'  Gnath.  is.  18. 

eug-samhuil,  le  coimeis,  arguinn,  cunnuilibh,  freag- 
raidh,  agus  co'-dhunaidh,  air  an  cuir  an  ordugh  agus  air 
an  àireamh  fo'n  cinn-theagaisg  araidh  ;  labhraidh  mi  'an 
so  umpa  air  mhodh  saor,  soillear,  mar  labhras  caraid  ri 
caraid  eile ;  dìreach  mar  a  dheanainn,  nam  bithinn  an 
uaigneas  le  neach  gam  biodh  mòr  speis  agam,  agus  tios  a 
bhi  agam  gu'm  b'  ionann  da  staid  's  do  shuim  caibidil  air 
bith  do  na  tha  'n  leabhar  so  a'  cuir  an  ceill  ;  's  an  uair  a 
labhras  nii  ris  c'ar  ùine  bheag,  is  ainmig  a  theid  thar 
leth-uair  ;  theid  mi  a  leth-taobh,  mar  gu'm  b'-ann,  agus 
fàgaidh  mi  e  gu  beachd-smuainteachadh  air  na  chual  e,  no 
bheir  mi  oidhirp  air  còmhnadh  a  dheanamh  ris  le  guidhe 
dùrachdach  ri  Dia,  a  bhios  ro-iomchaidh  a  chuir  suas  am 
measg  nan  smuainte  sin.  Gabhaidh  mi  nis  de  dhànadas 
orm  fèin,  ùrnuigh  dhùrachdach  a  dheanamh  air  son  an 
leughadair  agus  m'  oibre  ;  agus  an  earbsa  gu  follaiseach 
ri  beannachadh  Dhè,  mar  chomharradh  air  mo  lan  earb- 
sadh  as.  Agus  tha  dearbh-chinnt  agam  gu  bheil  an 
samhuil  sin  de  dhùrachd  aig  gach  ministear  dìleas  agus 
aig  gach  fìor  Chriosduidh. 

Urnuigk  air  son  soirbheachadh  na  h-oihre  so,  chutn  Tùs, 
agus  Fàs  Diadhachd  a  cliur  air  aghaidh. 
"O  !  THUs'  a  Dhia  mhoir,  agusshiorruidh  ùghdairgach 
ni  cruthaichte  agus  gach  sonais  !  Tha  mi  toirt  buidheach- 
ais  duit  air  son  gu'n  d'rinn  thu  'n  duine  comasach  air  eolas 
a  gabhail  ort,  agus  gu'n  do  bhuilich  thu  'n  t-urram  agus 
an  sonas  so  air  ar  nàdur-ne,  gu'm  faodar  a  theagasg  gu 
ràdh,  C'  àit  a  bheil  'Dia  mo  Chruithear  ?'  Tha  mi  duil- 
ich  air  son  na  truailleachd  sin  a  thainig  air  a  chinne- 
daoine  gu  h-iomlan,  a  chaochail  ar  gloir  gu  nkire,*  's  a  dh- 
f  hàg  a  bhi  deanamh  dearmaid  air  Dia  (mi-nadurra  's  mar 
tha  e)  na  ni  cho  coitcheann,  agusna  èucail  cho  coitcheann. 
Athair  naoimh,  tha  iios  againn  gur  h-e  do  làthaireachds', 
agus  do  theagasg  a  mhain,  a  tha  comiisach  air  do  chloinn 
sheachranach  bhochd  aphilleadh  riut;  's  as  urrainn  moth- 
achadh  iomchaidh  a  thoirt  do'n  chridhe,  's  a  bheir  air  a 
mhothachadh  sin  a  bhi  buan  agus  èifeachdach.  'S  ann 
uaits'  a  tha  gach  deagh  rùn  agus  togradh  a  sruthadh,  agus 
an  togradh  so  os-ceann  gach  ni,  air  gliocas,  cràbhadh,  agus 
sonas  a  chraobh.sgaoileadh  feadh  an  t-saoghail  so,  agus 
ged'  a  tha  e  air  cùl-sleamhnachadh  gu  ro-mhòr,  cha'n  'eil 
'  Job  XXXV.  10.  *  Ho».  iv.  1. 

do  cliaomh  throcair  neo-chriochnach-san  gu  tur  ga  threig- 
sinn. 

"  'S  aithne  dhuts' ;  O  Thighearna,  cridheachan  chloinn 
nan  daoine,'  agus  tha  'n  t-anam  ionraic  ro-ait,  a  chionn 
gu  bheil,  thusa  lan-eolach  air  a  smuaintean  diomhair,  agus 
air  a  rùin,  am  meadhon  gach  beum,  sgaìnneil,  agus  droch- 
amharus  a  chuirear  as  a  leth.  'S  aithne  dhut  an  treibh- 
dhìreas  agus  an  dùrachd  cridhe,  leis  a  bheil  mise  do 
sheirbheiseach  neo-aithridh,  a'  miannachadh  eolas  air  t- 
ainm,  agus  air  do  shoisgeul,  a  sgaoileadh  am  measg  gach 
neach  a  gheibh  an  leabhar  so.  'S  fiosrach  thu  nam  biodh 
tu  air  buileachadh  orm  mòr  phailteas  do  shaibhreas  na 
beatha  so,  gu'm  b'  e  'n  sòlas  bu  mhò  a  dh'  fhaotainn  a 
mhealtainn  trid  a  phailteis  sin,  mi  bhi  am'  fhear-riaraich 
air  do  mhathas  do'n  bhochd  agus  do'n  fheumach,  agus 
leis  a  sin,  a'  toirt  air  a  chridhe  thùrsach,  bhrònach,  gair- 
deachas  a  dheanamh  trid  t-fhiughantais  a  fhrithealadh 
leamsa.  Tha  fios  agad  nam  biodh  tu  air  buileacha  tiodh- 
lacan  leighis  orm,  gu'm  b'  e  mo  thoil  inntinn  lathail  bhi 
leigheas  chreuchd,  leon,  agus  eucailean  cuirp  dhaoine  ;  a 
bhi  fhaicinn  neul  a  mhulaid  agus  a  chràidh  air  fhuadach 
air  falbh  o  ghnùis  an  duine  sin  a  bh'  air  a  chlaoidh  le 
galaran  cràiteach,  trid  a  neart, .  aiteas,  agus  a  shlaint'  a 
bhi  air  an  aiseag  dha ;  gu  h-àraidh,  bhi  faicinn  an  duine 
sin  a  tha  air  boile,  gu  mi-cheillidh,  an  àird  a  chuthaich, 
air  iompachadh  gu  bhi  gu  ciallach  suidhichte  na  cheill 
fèin  a  rithist.  Gidheadh,'  s  mò  gu  mòr  an  sòlas  leam,  iosal 
mar  tha  mo  staid  's  a  bheatha  so,  ma  dheònaicheas  tu 
gu'n  soirbhich  leis  an  obair  so,  's  gu'm  bi  'n  leabhar  so  na 
mheadhon  air  soilleireachd  agus  fuasgladh  a  thoirt  do  dh- 
inntinn  dhaoine  ;  chum  an  aiseag  o  bhuaireas  staid  a 
pheacaidh ;  's  do  chreutairean  riasand  a  thoirt  air  an  ais 
gu  eolas,  mealtainn,  agus  seirbheis  an  Dè  ;  no  chum 
còmhnadh  a  dheanamh  leo-san  a  tha  chean'  air  an  iom- 
pachadh. 

Gu'n  deonaicheadh  Dia  gu'n  drùigh  e  air  an  doigh  sin 
air  gach  neach  a  tha  san  àm  so  ga  leughadh  no  ga  èisd- 
eachd  !  Na  biodh  fearg  air  mo  Thighearna,  ma  dh'  iarras 
mi  do  dh'  achanaich  ort  an  obair  bheag  so,  ge  b'  e  air 
bith  a  neo-iomlanachd,  agus  neo-airigheid  a  h-ijghdar, 
a  mhairsinn  beo  a't'  fhianuis  ;  's  a  bhi  trid  do  chumhachd 
fèin,  na  meadhon  ro-fheumail  chum  diadhachd  a  dhùsgadh 
»  Chron.  vi,  30. 

suas  an  inntinn  ioma'  neach,  a  tha  fad  o  lainih,  agus  anns 
na  linntean  a  tha  ri  teachd  !  Na  cuir  as  leth  miann 
chiontaich,  ge  d'  a  robh  mi,  O  Dhè,  ag  iarraidh,  ge  b'  e 
ni  a  thig  ri  ni'  ainm,  mu  nach  caillinn  aon  smuain  a't' 
f  hianuis,  gu'ni  bi  an  obair  so,  air  a  bheil  mi  a  toirt  oidhirp 
ann  a'd'  neart  fèin,  air  a  toirt  gu  crìch,  agus  air  a  craobh- 
sgaoileadh  fad  as  :  gu'n  ruig  i  orra-san  a  tha  fathast  gu'n 
bhreith,  agus  gu'n  teagaisg  i  dhoibh  eolas  t-ainm'  agus 
do  chliu,  'n  uair  a  bhios  mis  air  cnàmh  anns  an  ùir: 
Chum  an  uair  a  nochdar  mi  a'  d'  lathair  air  cheann  latha 
a  mhòr  chunntais,  gu'm  bi  mo  ghàirdeachas  air  a  mheud- 
achadh,  agus  mo  choron  ni's  dealraiche,  le  àireamh  mhor 
shluaigh  a  dh'  iompaichadh  trid  na  h-oibre  so !  Ach  ma 
tha  'n  t-iarrtas  so  tuille  's  mòr  ra  bhuileachadh  air  neach, 
aig  nach  'eil  còir  sam  bith,  ach  do  shaor  ghràs  fèin,  gu 
dòchas  a  bhi  aige  ri  iarrtas  bu  lugha^  deonaich  dha  bhi 
na  inneal  beannaicht'  a'd'  laimh  Uile-chumhachdaich  air 
aon  anam  iompachadh  agus  a  shaoradh  :  Agus  ge  nach  bi 
ann  ach  a  h-aon,  agus  gur  h-e  an  t-aon  sin  is  dìblidh 
shuarraich  a  leughas  an  leabhar  so,  measaidh  mi  gu  bheil 
làn  dìoladh  agam  air  son  gach  smuain  agus  saothair  a 
chosgas  e  dhomh ;  agus  ge  d'  a  robh  e  am  measg  iomadh 
mealladh  a  thaobh  dhaoin'  eile,  gidheadh,  bithidh  e  na 
aobhar  air  mor  mholadh  dhuts',  O  Dhè  bheannaichte, 
air  son  agus  leis  gach  anam,  a  shaoras  tu  trid  fuil  Chriosd 
agus  gràs  do  Spioraid  ;  agus  cuirear  urram  bith-bhuan  as 
leth  an  Athar,  a  Mhic,  agus  an  Spioraid  Naoimh,  le 
cuideachd  gu'n  àireamh  de  dh'  ainglibh,  agus  le  làn 
choimhthional  agus  eaglais  na  ceud-ghin  ann  an  neamh. 
Atìte?ì." 

CAIB.  II. 

Am  Peacach  neo-Chùramach  air  a  Dhùsgadh. 

1.  Ge  nàr  agus  miUteach  a  tha  diadhachd  air  a  dhear- 
mad 's  abheatha  so,  gidheadh,  tha  buidheachas  do  Dhia, 
cuid  de  dheisciobuil  threibh-dhireach  aige  fhathast;  clann 
a  ghliocais,  leis  a  bheil  e  air  f  hìreanachadh,  eadhoii  anns 
an  linn  amaidich  agus  thruaillidh  so,'  a  tha  air  an  toirt 
trid  gràs  Dè,  chum  eolas  Dè  ann  an  Criosd,  a  thug  suas 
an  cridheachan  gu  h-iomlan  dha-san  ;  's  a  tha  na  chomh- 
1  Matt.  xi.  19. 

lorg  sin  a'  coisrigeadh  am  beatha  chum  a  sheirbheis. 
Nam  bithinn  cinnteach  nach  tigeadh  an  leabhar  so  a  dh- 
ionnsuidh  aon  neach  ach  a  mhuinntir  so,  bhiodh  m'obair 
ni  b'  aithghearra,  ni  b'  usa,  agus  ni  bu  taitniche. 

2.  Ach  am  measg  na  mìltean  a  tha  deanamh  dear- 
maid  air  diadhachd,  's  cosmhuil  gu'm  bi  cuid  de  na  leughas 
an  leabhar  so  nan  àireamh  :  agus  air  an  aobhar  sin  tha 
mi  cho  ro-iomagaineach  ma'n  staid  thruagh  anns  a  bheil 
iad,  's  gurann  orra-san  a  bheir  mi  a  cheud  ionnsaidh; 
agus  ortsa  co  air  bith  thu,  O  leughadair!  a  thig  a  stigh  fo 
ainm  peacach  neo-chùramach. 

3.  'Tha  mi  'g  asluchadh  ort  gu'n  mhi-thlachd  a  ghabh- 
ail  ris  an  ainm.  'S  eigin  do  lèigh  an  anma  labhairt  gu 
soillear,  no  theagamh  gu'n  cuir  iad  a  mhuinntir  bu  chòir 
dhoibh  a  leigheas,  gu  bàs.  Cha  bharalaich  mi  ni  air  bith 
tuille  's  cruaidh  no  mi-reusonda  ;  cha  chuir  mi  a  bheag 
air  bith  as  do  leth,  ach  na  tha  anabarrach  feumail  a  thoirt 
mothachaidh  dhuit,  gur  tus'  an  ceart  neach  ris  am  bheil 
mi  a  labhairt.  Cha  mheas  mi,  ma  ta,  gu  bheil  thu  mi- 
naomha,  air  do  thoirt  fèin  thairis  gu  h-iomlan  do  dh-ain- 
gidheachd.  Cha  mheasmi  gu  bheil  thu  ceadhachadh  dhuit 
fèin  toibheum  a  thoirt  do  Dhia,  eas-urram  a  chuir  air 
ainm  le  mionnan  gnàthaichte,  no  an  t-Sabaid  a  mhi- 
naomhachadh  gu  neo-chùramach,  no  dearmad  bitheant  a 
dheanamh  air  aoradh  follaiseach  Dhè  :  Cha  bharalaich 
mi  gu'n  d'  rinn  thu  dochair  air  do  choimhearsnaich,  nam 
beatha,  'nan  geamnaidheachd  no  'nam  maoin,  aon  chuid 
le  foirneart  no  le  foill ;  no  idir  gu'n  do  mhi-ghnàthaich 
thu,  gu  maslach  mi-nàdurra  nàdur  reusonta  an  duine  leis 
an  neo-mheasarrachd  ghràineil  sin,  a  dh'fhàgas  sinn  cho 
olc  ris  na  brùidean  fèin. 

4.  An  aghaidh  gach  ni  dhiubh  so,  measadh  mi,  gu 
bheil  thu  creidsinn  bith  agus  freasdail  Dè,  agus  firinn  an 
teagaisg  Chriosduidh  mar  f hoillseachadh  uaith :  nithe, 
ma  tha  thu  ann  a  bheag  air  bith  do  dh'amharus  m'an 
timchioll,  bheirinn  a  chomhairl  ort  grad  oidhirp  a  thoirt 
air  teachd  chum  dearbh-chinnt  umpa :  A  chionn  gur  h-e 
thu  gu'n  bhi  gan  creidsinn  a  bhi  toirt  ana-creideas  doibh  ; 
agus  ni  e  do  lèir-sgrios  cheart  cho  cinnteach,  gar  am 
bi  e  math  a  dh'fhaoidte,  cho  ann-trom,  's  nam  biodh 
tailceis  agus  cuir  an  aghaidh,  air  a  chur  ri  an-amharus 
agus  ri  dearmad.  Ach  abair  gu  bheil  thu  fo  ainm  a  bhi  na 
d'  Chriosduidh,  agus  nach  ana-criosduidh  no  an-amharus- 

ach  tliu  ;  abair  cuideachd,  nach  e  a  mhain  gu  bheil  de 
ghiulan  ani  measg  dhaoine  neo-choireach,  ach  gu  bheil  e 
cliu-thoillteannach  ;  agus  gur  h-eigin  doibh-san  is  fior- 
eolaich  ort  aideachadh,  gu  bheil  thu  gu  cothromach, 
beusach,  sèimh,  suairc,  iochdmhor  agus  fiùghantach : 
gidheadh  leis  gach  ni  dhiubh  so,  faodaidh  an  t-aon  ni  sin 
a  bhi  dh'  easbhuidh  ort  ris  am  bheil  do  shonas  siorruidh 
an  earbsa'.i 

5.  A  leugliadair,  co  air  bith  thu,  guidheam  ort,  amh- 
arc  a  nis  a  stigh  gu  dùrachdach  do  d'  chridhe,  agus  cuir 
a  cheist  shoilJeir  so  air,  Am  bheil  mi  'm  fhior  chreid- 
mheach  ?  An  e  gràdh  Dhè  a  tha  gu  h-àrd-uachdranach  a 
stiuradh  mo  bheatha  ?  Am  bheil  mi  'gluasad  fo  mhoth- 
achadh  air  a  làthaireachd  ?  Am  bheil  rni  o  latha  gu 
latha  a  cainnt  ris  ann  an  ùrnuigh  agus  ann  am  moladh  ? 
Ann  an  aon  fhacal,  an  e  a  sheirbheis-san  mo  phrìomh 
obair  agus  mo  shòlas,  'ga  mheas  mar  mo  Mhaighstir  agus 
mar  m'  Athair  ? 

6.  'Se  mo  ghnothach  's  an  àm  so,  labhairt  ris,  an  neach 
a  their  a  choguis,  Cha'n  e  so  mo  chor-sa.  Agus  labhraidh 
mi  air  an  aon  doigh  shaor  shoilleir  ri  uasal  agus  ìosal,  ri 
bochd  agus  ri  beartach  :  Riutsa,  a  tha,  mar  tha  'n  Abstol 
ag  ràdh,  a'  caitheadh  do  bheatha  as  eugmhais  Dè  's  an 
t-saoghal2 ;  's  a  tha  'g  aideachadh  Dhè  ann  am  briathran 
agus  an  samhluibh,  ach  ga  àicheadh  le'  d'  dheanadas,'' 
agus  a  tha  'ga  d'  ghiulan  fèin  gu  h-inbhe  bhig,  mar  nach 
biodh  fiughair  agad  gu'm  biodh  Dia  idir  ann.  Mo  thruaighe 
's  creutair  neo-shonadh  thu,  co  air  bith  thu  !  tha  do 
chridhe  fèin  'ga  d'  dhìteadh  air  ball :  agus  cia  gu  mòr  is 
mò  na  sin  a  dhìteas  an  Dia  sin  thu  is  mò  na  do  chridhe, 
agus  d'an  aithne  gach  aon  ni.^  Tha  e  an  uaigneas  cho 
math  's  am  follais;^  agus  cha'n  urrainn  cainnt  a  chuir 
an  cèill  an  sòlas  a  tha  aig  a  chloinn  fèin  le  bhi  labhairt 
ris  nan  aonar :  Ach  'an  uaigneas  cha'n  'eil  thus  idir  ga 
aideachadh  ;  cha'n  'eil  thu  aon  chuid  a  deanamh  ùrnuigh 
ris'  no  idir  ga  mholadh  'an  uaigneas.  Tha  do  ghnoth- 
aichean  saoghalta  ga  d'  thoirt  gu  minig  do  d'  sheomar 
uaigneach,  ach  mar  biodh  ach  cràbhadh  r'a  dheanamh 
ann,  cha  bhitheant  a  bhiodh  tusa  ann.  Agus  mar  so  tha 
thu  dol  air  t-aghaidh  o  latha  gu  latha,  a  deanamh  gnà 
dhearmad  air  Dia ;  agus  cho  neo-churamach  mu  dhiadh- 

'  Marc.  X.  24 *  Eph.  ii.  12 '  Tit.  i.  16 *  1  Eoin  iii,  20. 

achd,  's  ge  do  chuireadh  tu  mar  fhiachain  ort  fèin,  nach 
robh  ann  ach  bruadar  faoin.  Ma  dh''  èireas  dut,  gu'n 
amharus,  a  bhi  tinn,  theagamh  gu'n  glaodh  thu  ri  Dia  air 
son  slainte ;  ma  bhios  tu  'an  cunnart  mòr  air  bith,  tog- 
aidh  tu  suas  do  shùilean  ris  ag  iarruidh  cobhair :  Ach 
air  son  maitheanas  peacaidh,  agus  sochairean  eile  an 
t-soisgeil,  cha'n  'eil  iomaguin  air  bith  ort  mu'n  deibhinn  ; 
ge  d'  a  tha  thu  'g  aideachadh  gu  bheil  an  soisgeul  diadh- 
aidh,  agus  a'shochairean  bith-bhuan.  Tha  do  smuaintean 
uile  agus  t-ùine,  air  an  co-roinn  eadar  toil-inntinn  agus 
gnothaichean  na  beatha;  agus  ma  ni  an  dràst  agus  a 
rithist,  gniomh  uamhunnach  an  fhreasdail,  no  searmoin, 
na  leabhar  dùrachdach,  càil-eigin  do  dhrìighadh  ort,  cha 
mhair  e  ach  beagan  làithean,  na  theagamh  beagan  uair- 
ean,  agus  tha  thu  ceart  direach  cho  neo-chùramach  's  a 
bha  thu  roimhe.  An  aon  fhacal,  's  ann  a  tha  do  ghiulan 
cosmhuil  ris,  mar  gu'n  cuireadh  tu  romhad  cuid  do  chun- 
nairt  a  ghabhail  do'n  chùis,  agus  air  do  chosgais  fèin 
fheuchainn,  a  bheil  a  bhi  deanamh  dearmad  air  diadh- 
achd  na  ni  cho  uabhasach  's  a  tha  ministeirean  agus 
daoine  diadhaidh  a  cuir  an  ceill.  Tha  an  gearain  air 
uairibh  a'  t-aghaidh  a  deanamh  cail-eigin  do  dhrùghadh 
ort,  oir  's  gann  as  urrainn  duit  an  seachnadh  ;  ach  theag- 
amh  gu  bheil  thu  mar  à  bha'n  sluagh  ris  an  robh  Isaiah 
a'  labhairt,  ag  èisdeachd  a  chluinntinn,  's  gu'n  a  thuig- 
sinn  :  's  a  faicinn  da  rìreadh,  's  gu'n  toirt  fainear  :  Tha 
do  chridhe  air  fàs  reamhar,  tha  do  shuilean  air  druid- 
eadh,  's  do  chluasan  trom.'  'An  àm  a  bhi  toirt  suas 
aoraidh,  tha  do  smuaintean  aig  iomall  na  talmhuinn.'^ 
'Se  beatha  gach  ni  agad  a  thogas  suas  do  chridhe  agus 
t-inntinn  bharr  smuaintibh  neo-thaitneach  na  diadhachd. 
Agus  faodaidh  e  bhith  gun  do  ghiulain  thus'  thu  fèin  an 
uair  a  bha  thu  aig  an  t-searmoin  mu  dheireadh,  mar  nach 
biodh  fiughair  agad  gun  robh  Dia  a  toirt  an  aire  dhut  ; 
no  nach  b'  fhiù  e  aon  smuain  a  bhuileachadh  air  co  dhiubh 
bha  Dia  toilichte  leis  no  nach  robh. 

7.  Mo  thruaigh  !  an  tàinig  e  chum  na  h-inbhe  so, 
le  t'  uile  chreideas  mu  Dhia,  mu  fhreasdal,  agus  mu'n 
sgriobtuir  !  Nach  fiù  e  aon  smuain  a  bhuileachadh  air 
diadhachd !  Nach  fiù  e  aon  uair  dhùrachdach  a  bhuil- 
eachadh  air,  Cia  iad  Dia  agus  Criosd  ;  agus  co  e  sibh 
fèin,  agus  ciod  is  eiginn  duibh  bhi  an  deigh  so  ?  C'  àit 
1  Isa.  vi.  9,  10. '  Gnath.  xvii.  24. 

an  sin  am  bheil  ur  ceud-faithean  reusonta  ?  Cionnas  a 
tha  iad  air  an  ghnàthachadh,  no  's  e  is  dòchaj  cionnas  a 
tha  iad  air  fàs  neo-mothachail  gu'n  unihail  ? 

8.  Tha  cinnt  agus  feumalachd  na  nithe  mu  bheil  mi  a 
labhairt  cho  ro-shoilleir,  o  na  nithe  a  tha  sibh  fèin  ag  . 
aideachadh,  's  nach  mor  nach  fuoidte  leanamh  beag  no 
amadan  a  chur  a  cho-reusonachadh  umpa.  Agus  gidh- 
eadh,  tha  iad  air  an  dearmad  leo-san  a  tha  air  teachd  gu 
h-aois  agus  tuigse,  agus  cuid  aca,  faodaidh  e  bhith,  gus  na 
h-urrad  gheur-chuis  ann  an  tuigse  's  gun  saoileadh  iad 
gun  deanta  dochair  mhor  orra  mar  gabht'  iad  am  measg 
na  muinntir  is  mugha  tuigs'  agus  foghlum. 

9.  Ach  cha'n  e  ur  dearmads'  a's  urrainn  cur  as  do 
bhith  no  do  dh'  fheumalachd  nan  nithe  sin.  Faodaidh  e, 
gun  amharus,  sibh  fèin  a  mhilleadh,  ach  cha'n  urrainn  e 
coir'  air  bith  a  dheanamh  dhoibh-san.  Ceadaichibh 
dhomh,  uime  sin,  air  dhomh  fèin  a  bhi  air  mo  dhùsgadh, 
tighinn  a  dh'  ionnsuidh  gach  aon  agaibhse,  agus  a  radh, 
mar  thuirt  na  maraichean  ri  lonas,  am  feadh  a  bha  e  na 
chadal  ann  an  doinionn,  bu  neo-chunnartaiche  na  sa 
bheil  sibhse.  Ciod  is  ciall  duit,  o  thus  a  ta  a'  d'  chadal, 
èirich  agus  gairm  air  do  Dhia.'  Am  bheil  thu  an  teag- 
amh  nach  'eil  a  chùis  so  anabarrach  reusonta  agus  feum- 
ail  ?  Cuiridh  mi  a  cheist,  agus  freagair  mi  ;2  Freagair 
mi  a  rèir  do  choguis  fèin,  mar  neach  a  dh'  fheumas, 
man  tig  ach  ùine  ghearr,  atharrachadh  so  do  chunntas  a 
thoirt  seachad. 

10.  Tha  thu  'g  aideachadh,  gu  bheil  Dia  ann,  agus 
's  math  a  dh'  fhaodas  tu  sin ;  oir  cha'n  urrainn  duit  do 
sbùilean  fhosgladh,  nach  faic  thu  làn  dearbhadh  air  a 
làthaireachd  agus  air  a  dheanadas.  Tha  thu  ga  fhaicinn 
m'an  cuairt  dut  anns  gach  cuspair.  Cha'n  'eil  cuisle 
no  fèith  annad  anns  nach  'eil  thu  ga  mhothachadh,  ma  dh'- 
f haodas  mi  sin  a  ràdh.  Tha  thu  faicinn  agus  a'  faireachd- 
uinn,  nach  e  a  mhàin,  gun  dodhealbh  ethu  le  gliocas  an- 
àrd,  fad  os  ceann  aon  ni  b'  urrainn  duin'  a  lan  thuigsinn 
no  a  bhreithneachadh,  ach  gu  bheil  e  do  ghnàth  dlù  dhuit, 
ge  b'e  àit  am  bheil  thu,  no  ge  b'e  ni  a  tha  thu  deanamh, 
a  latha  no  dh'  oidhche  :  oir  ann-san  tha  sinn  beo,  agus  a' 
gluasad,  agus  tha  air  bith  againn.^  Innsidh  tuigse 
nàduir  dhuibh,  nach  e  ur  gliocas,  ur  cumhachd,  agus  ur 
faiciU  fèin,  a  tha  toirt  air  ur  cridhe  bualadh,  no  air  ur  fuil 

ruith  gu  siubhlach  'n  ar  cuisHbh  ;  a  tha  tarruinn  a  mach 
agus  a  steach  anail  na  beatha,  an  anail  chioguildich  na 
beatha  ro  neo-chinntich  sin,  a  tha  'nar  cuinneanaibh.' 
Tha  iad  sin  a'  gabhail  deanamh  'n  uair  a  tha  sibh  'n  ar 
cadal,  chomath  agus  'n  ar  dùisg,  an  uair  nach  'eil  smaoin- 
each  air  bith  agaibh  umpa.  Ciod  a  tha  'n  sin  ach  lamh 
Dhè,  a  tha  do  ghnà  a'  cumail  suas  agus  a'  gluasad  nan 
inneal  iongantach  sin  a  rinn  e. 

11.  Cha'n  'eil  a  chùram  uileair  abhuileachadh  oirbhse; 
ma  dh'  amhairceas  sibh  n'ar  timchioll,  cho  fad  's  a  chi 
sibh,  chi  sibh  e  air  gach  laimh  dhibh  !  agus  anabharra 
ni  's  faide  no  is  urrainn  duibhs'  fhaicinn !  Smaoinich 
air  solus  agus  teas  na  grèine;  air  an  àile  a  tha  cuairt- 
eachadh  an  domhain,  ris  a  bheil  beatha  gach  dùil  bheo 
air  thalamh  an  earbsa.  Smaoinich  air  a  phailteas  lòin  a 
tha  air  ullachadh  fa  chomhair  duin'  a's  ainmhidh ;  am 
feur,  an  t-arbhar,  a  choilion  meas,  luibh  agus  blàth ;  gach 
ni  a  ta  g'ar  beathachadh,  gach  ni  a  tha  toirt  tlachd  dhuinn; 
agus  feuch,  nach  'eil  gach  ni  dhiubh  sin  gu  soiUeir  ard- 
labhrach  a  cur  an  cèill,  gu  bheil  an  Cruthaighear  Uile- 
chumhachdach  am  fagus  duinn,  agus  gu  bheil  e  curamach 
umainn,  agus  caoimhneilruinn,  'S  am  feadh  a  tha  gach 
ni  dhiubh  sin  a  foillseachadh  a  mhaitheis,  nach  'eil  iad 
mar  an  ceudna  a  nochdadh  a  chumhachd  ?  Oir  ciod  an 
cumhachd  a  dh'-fhaodar  a  choimeas  ris  a  sin,  a  t.ha 
buileachadh  nan  tabhartas  rioghail  sin  ;  's  a  tha  gun  sgìos 
gun  chaochladh,  o  latha  gu  latha,  agus  o  lìnn  gu  lìnn,  a 
toirt  air  aghaidh  nithe  cho  iongantach  agus  co  anabharra 
maiseach  air  aghaidh  na  talmhuinn  uile,  agus  feadh  uile 
chriochan  nam  Flaitheas  ? 

12.  Tha  e  uime  sin  dearbh-chinnteach,  gu  bheil  Dia 
a  Ikthair,  a  làthair  maille  riut  'sa  cheart  àm  so ;  eadhon 
Dia  do  Cruthaighear  agus  t-Fhear-coimheid,  agus  Dia 
Cruthaighear  agus  Fear-coimhead  ant-saoghail  fhaicsinn- 
ich  agus  neo-fhaicsinnich  gu  h-iomlan.  Agus  an  e  nach  'eil 
e  a  làthair  mar  bhith  ro-fhurachair  ?  An  Tì  adhealbh  an 
t-sùil,  nach  faic  e  ?  An  Tì  a  shuidhich  a  chluas,  nach 
cluinn  6  ?  An  Tì  a  tha  teagasg  eolas  do  dhuine,  's  a'  buil- 
eachadh  a  cheudfaithean  reusonta  air,  's  a  tha  taosgadh  a 
stigh  air  inntinn  gach  solus  atha  e  faighinn  uatha  sin,nach 
'eil  eolas  aige?^  An  Tì  sin  a  tha  cho  fiosrach  air  uil' 
uireasbhuidh  a  chreutairean,  's  a  solar  cho  frithealtach  air 

an  son,  an  e  nach  leir  dha  an  deanadas  cuideachd  ?  agus 
air  dha  am  faicinn,  nach  toir  e  breith  orra  ?  An  tug  e 
mothachadh  dhuinn  air  math  agus  air  olc,  air  ciod  a  tha 
fior  seach  mealltach,  air  ciod  a  tha  maiseach  agus  duaich- 
nidh  an  gnè  agus  an  giulan  ;  agus  am  bheil  e  fèin  gu'n 
mhothachadh  air  na  nithibh  sin  ?  Na  bi  ri  faoineachd  ri 
d'  choguis,  a  tha  dh'  aon  bheum  ag  innse  dhuit  gu  bheil 
e  toirt  breitli  oirn,  's  a  saoradh  no  dìteadh,  a  reir  's  mar 
tha  e  ciatach  na  mi-chiatach,  reusonta  na  mi-reusonta  ; 
agus  gn  bheil  a  bhreith  a  bheir  e  anabharra  feumail  d  a 
chreutairibh  uile. 

13.  Anis  a  chum  so  a  cho-chur  ri  d'  chor  fèin,  cead- 
aich  dhomh  fheoraich  dhiot,  Am  bheil  e  na  ni  ciatach 
agus  reusonta,  gun  deanta  dearmad  air  a  chaomh  Charaid 
ghlòirmhor  so  le  chreutairibh  reusonta  ?  leosan  a  tha 
comasach  air  càil-eigin  do  dh'  eolas  a  ghabhail  air,  agus 
air  cuibhrionn  urraim  a  thoirt  da  ?  Am  bheil  e  ciatach  na 
taitneach  gu'n  dsanadh  tusa  dearmad  air  ?  Am  bheil  thus 
a  d'  aonar  am  measg  uil  oibribh  a  lamh,  air  do  dhi- 
chuimhneachadh  na  air  do  dhearmad  ?  Och  a  pheacaich  ! 
neo-smaointeachail  's  mar  tha  thu,  cha'n  'eil  do  dhànadas 
agad  sin  a  ràdh,  no  idir  a  smaoineachadh.  Cha  ruig  thu 
leas  dol  air  t-ais  gu  h-aois  mhaoth  do  leanabaidheachd, 
chum  dearbhadh  a  thoirt  duit  air  atharrachadh.  A  chum 
na  crìche  so,  cha  ruig  thu  leis  an  gairm  gu  d'  chuimhne 
na  cunnairt  mhòr  as  an  deachaidh  do  shaoradh  o  chionn 
ioma  bliadhna.  Tha  suaimhneas  na  h-oidhche  'n  raoir, 
an  t-ùrachadh  agus  an  sòlas  a  tha  thu  mealltuinn  an 
diugh,agusna  sochairean  a  tha  thu  faighinn  'sa  cheart  àm 
so,  a'  togail  fianuis  air  ;  is  gidheadh  cha'n  'eil  suim  agad 
deth.  'S  duine  mi-thaingeil  thu  !  Am  b'  urrainn  thu 
buntainn  ri  caraid  saoghalta  air  an  doigh  so  ?  Am  b'  urra 
dhuit  dearmad  a  dheanamh  air  pàranda  caomhail,  no 
air  caraid  iochdar  a  dheanadh  car  ùine  àite  pàrand'  a 
sheasamh  dhuit  ?  gun  suim  a  bhi  agad  deth,  am  feadh  a 
bhiodh  tu  na  làthair  ;  gun  bhuidheachas  a  thoirt  da  ;  gun 
innleachd  air  bith  a  dhealbh  gu  aideachadh  dha  cho  mor 
'sa  bha  thu  na  chomain  ?  Cha'n  'eil  an  nàdur  daonna, 
olc  's  mar  tha  e,  air  tuiteam  cho  ìosal  ris  a  so.  Cha'n  'eil 
nàdur  nam  brùidean  fèin  cho  ìosal  ris  o  so. — Cuiridh  gach 
beathach  càllda  m'an  cuairt  duit  nàir'  air  a  mhi-thaing 
ghrkineil  ud.  ]\Ia  ni  thu  briodol  ri  cù  ach  car  latha  na 
dhà,  agus  ara  pronnan  a  thuiteas  o'  d'  bhord  a  thoirt  da, 

's  toigh  leis  bhi  dlù  dhuit,  agus  do  leantainn  o  àite  gu 
h-àite,  agus  an  deigh  dhuit  tighinn  dachaigh,  air  bhi 
latha  na  dha  as  a  shealladh,  cha'n  'eil  seol  a  tha  na  chomas 
nach  gnàthaich  e  gu  f  heuchainn  duit  cho  toilichte  's  a  tha 
et-fhaicinn  arithist.  Thabrùidean  gu  moris  lughatuigse, 
a  nochdagu  bheil  mothachadh  ac'  air  ar  caoimhneas,  agus 
tha  iad'ga  leigeadh  fhaicinn  nan  seol  fèin :  Mar  tha'n  Dia 
uile-bheannaichte  gu  h-iriosala  toirt  fainear  ann  sa  cheart 
seadh  so.  Is  aithne  do'n  damh  a  shealbhadair,  agus  do'n 
asail  prasach  a  maighstir.'  Nach  muladach  an  truaill- 
idheachd  so,  nach  'eil  fios  agadsa,  nach  aithne  dhuits',  a 
tha  air  t-àireamh  am  measg  luchd  aidmheil  Dè,  agus 
nach  tabhair  thu  fainear  a  choilion  comain  's  a  chuir  e 
ort? 

14.  Ma  tha  bheag  air  bith  de  shuairceas  a  d'  nàdur, 
s'  èigin  duit  nàir'  a  ghabhail  le  beachdachadh  air  a  chùis  : 
Ach  mar  'eil,ceadaich  dhomh  reusonachadh  ni's  faide  riut 
m'an  chùis  so,  le  chuir  mud'  chomhair  air  mhugha  doigh. 
Am  faod  thu  mheas  gu  bheil  thu  tearuinte,  'nuair  a  tha 
thu  dol  air  t-aghaidh  air  a  mhodh  so  ?  Nach  'eil  do  chog- 
uis  ag  innse  dhuit  gu'm  bi  breitheanas  an  deigh  so  ann  ? 
Nach  'eil  thu  creidsinn  gu  bheil  saoghal  neo-fhaicsinn- 
each  agus  siorruidh  ann  ?  Mar  dhaoin  a  tha  'g  aidmheil 
a  chreidimh  Chriosduidh,  tha  sinn  uil'  ag  aideachadh  so  ; 
oir  cha'n  eil  so  na  chulai-chonnsachaidh  idir,  ach  tha  e 
air  a  chuiran  cèill  san  sgriobtuir  le  dearbhadh  cho  soilleir, 
's  ga  seolt'  a  tha  daoin  air  fàs  ann  am  mearachd,  cha  d' 
amais  iad  fathast  air  seol  gu  cuir  na  aghaidh.  Agus  le 
so  a  chreidsinn,  nach  'eil  thu  faicinn,  am  feadh  athathu 
mar  so  air  seacharan  o  Dhia,  gu  bheil  leir-sgrios  agus 
truaighe  a'  d'  shlighibh  ?=  An  dean  an  leisg  agus  an 
dearmad  inntinn  so  do  dhion  ?  An  gleidh  e  o'n  bhàs  thu  ? 
An  gabh  e  do  leth-sgeul  o'n  bhreitheanas  ?  'S  mò  b'  ion 
duit  fiughair  a  bhi  agad  gu'n  deanadh  do  shuilean  a 
dhruideadh  do  theasargain  o'n  leoghan  bheucach  ;  no 
gun  deanadh  amharc  rathad  eile  do  chorp  a  dhion  o  bhi 
air  a  lot'  le  peileir  na  le  claidheamh.  An  uair  e  tha  Dia 
a  labhairt  mu  amaideachd  ghraineil  cuid  do  dhaoine 
dearmadach,  nach  èisdeadh  ri  comhairl  air  bith,  tha  e  ag 
ràdh,  air  mhodh  ro-uabhasach,  Anns  na  laithibh  deireann- 
ach  bheir  iad  so  fainear  le  làn  aire,'  agus  nach  'eil  so 
freagarrach  ri  d'  chor-sa  ?  Nach  fheudar  dhuit,  luath  no 

mall,  smaoineachadh  air  na  nithibh  sin,  co  dhiubh  a'» 
math  na  's  olc  leat  e  ?  Agus  nach  'eil  thu  lan  fhiosrach 
gur  e  bhi  smaoineachadh  umpa  gu  tràthail  dùrachdach, 
trid  gras  Dè,  an  aon  doigh  air  do  leir-sgrios  a  bhacadh  ? 

15.  Cha  ruig  mi  leas  mòran  cainnt  a  labhairt  mu 
chùis  a  tha  cho  soilleir.  Tha  mothachadh  cheana  aig  do 
choguis  air  a  chùis,  ged  nach  fiach  leat  aideachadh.  Agus 
a  chum  a  dhearbhaidh,  leig  leam  aon  cheist  eile  fheoraich 
dhiot :  An  deanadh  tu  air  chumhadh  na  air  chumhnant 
sam  bith,  tighinn  gu  rùn-suidhichte  gun  smaoineachadh 
tuille  mu  dhiadhachd,  nacùram  sam  bith  a  ghabhail  tuille 
mu  thimchioll,  o'n  latha  agus  o'n  uair  so,  agus  an  gabhadh 
tu  cuid  do  chunnairt  do'n  dearmad  sin?  'Sè  mo  làn 
bharail  nach  'eil  an  duine  sin  ann  a  bhiodh  cho  dàna  's 
a  chuireadh  so  roimhe.  Tha  mi'n  dòchas  gum  biodh  a 
chuid  a's  mò  do  m'  leughadairibh  ullamh  gu  bhi  air 
bhall-chrith  le  smaoineachadh  air. 

16.  Ach  ma  tha  feum  idir  air  smaoineachadh  air  na 
nithìbh  sin,  tha  e  feumail  a  dheanamh  gun  dàil ;  oir 
cha'n  'eil  ar  beatha  aon  chuid  cho  fada,  no  cho  cinnteach, 
's  gur  ion  do  dhuine  glic  mor  chunnart  a  ruith  air  son  a 
mairsinn.  Agus  tha  fiughar  agam  le  èisdeachd  tamull 
eile  rium,  gun  toir  mi  mothachadh  dhuit,  gu  bheil  e 
feumail  a  dheanamh  air  ball ;  agus  gur  e  is  faigse  do 
chuir  romhad  nach  smaoinich  thu  idir  air  diadhachd,  a 
ràdh  gun  smaoinich  thu  air  an  deigh  so.  Smaoinich  an 
trà  so  air  na  h-earailean  a  thugadh  chean  ort,  agus  ni  iad 
còmhnadh  riut  gu  gabhail  ris  na  theid  a  labhairt  air  an 
stèigh  so. 


Beachd.smuaiìileachadh  a    Pheacaich,  a  bha  roimh   su 
denrmadach,  ach  a  tha  nis  a'  teannadh  ri  dùsgadh. 

MosGAiL,  O  m'  anam  dhearmadaich,  dìiisg  as  na  bruad- 
air  sheachranach  sin.  PiII  o  ruagadh  faoineachd,  agus 
cuireadh  impidh  ort  rè  tamuill  bhig,  gu  amharc  air  t- 
aghaidh,  agus  amharc  an  àird.  'S  leoir  na  tha  do  dh- 
uairean  agus  do  làithean  air  am  buileachadh  air  saothair 
agus  air  culai-shùgraidh  na  beatha  so.  Na  gearain  beagan 
ùine  'bhuileachadh  air  beachd  a  ghabhail  ort  fèin,  agus 
air  na  gnothaichan  is  dlùithe  dhuit ;  a  thoirt  fainear,  co, 
agus  ciod  e  thu  fèin ;  cionnas  a  ta  e  tachairt,  gu  bheil 

thu  'an  so,  agus  ciod  is  eigin  duit  a  bhi  an  ùine  ro- 
ghearr  ? 

Tha  chùis  da  rìreadh  mar  a  chaidh  a  nochdadh.  O  m' 
anam  !  'S  tusa  creutair  Dhè  ;  air  do  dheilbh  agus  air  do 
chumadh  leis,  agus  air  do  shuidheachadh  ann  an  corp,  a 
sholair  e,  agus  a  tha  e  cumail  suas  ;  corp,  anns  nach 
robh  a  mhiann  air  do  chòmhnuidh  a  bhi  ach  ùine  ghearr. 
Och,  smaoinich  cia  cho  luath  's  a  sgaoilear  am  pàilliuin 
so,'  's  a's  eigin  duit-se  pilleadh  ri  Dia."  Agus  an  e  Esan, 
an  t-Aon,  Bhith,  Neo-chriochnach,  Bith-bhuan,  Sior- 
bheannaichte,  agus  Uile-ghlòrmhor,  d'an  lugha  bhios  do 
shuim  agad  ?  An  caith  thu  do  bheatha,  agus  am  bàsaich 
thu,  leis  a  ghiulan  so,  ag  ràdh,  le  d'  dheanadas  laithail,  ri 
Dia,  "  Imich  uam,  oir  cha'n  àill  leam  eolas  do  shlighean  ?"3 
Tha  aig  a  mhadainn,  aig  meadhon-Iatha,  aig  an  fheasgar, 
agus  aig  an  oidhche  an  leith-sgeul  fèin  air  son  an  dearmaid 
so.  Ach,  O  m'  anam,  ciod  a  dhiongas  na  leith-sgeil  sin, 
an  uair  a  rannsaichear  a  chùis  le  shtiil  uile-leirsinnich  ! 
Faodaidh  iad  an  car  a  thoirt  asam-sa  ;  ach  cha  mheall  iad 
E-san. 

O  Dhè  air  an  d'  rinneadh  dochair,  dearmad  agus  air 
an  do  chuireadh  corruich  !  An  uair  a  smaoinicheas  mi 
air  do  mhòrachd,  agus  aìr  do  mhaitheas,  tha  mi  air  mo 
lionadh  le  h-iongantas  air  son  cho  neo-mhothacail  's  a 
bha,  agus  a  tha  mi  f hathast  a  buannachadh.  Tha  rughadh 
gruaidhe  agus  nàir  orm  m'  aghaidh  a  thogail  riutsa.* 
Leis  a  bheachd  a's  lugha  'ghabhail  air,  tha  mi  'faicinn 
gun  deachaidh  mi  gu  ro-mhòr  am  mearachd.^  Agus  gidh- 
eadh  dheanadh  an  cridhe  neo-mothachail  so  a  th'  agam 
leith-sgeul  a  ghabhail  o  bhi  cho  fada  ge  d'  dhearmad,  gu 
dheanamh  ni  b'  fhaide.  Tha  mi  'g  aideachadh,  gu'm  bu 
chòir  do'n  chinne-daoine  gu  h-iomlan  a  bhi  gu  dleasnas 
gràdhach  dhuit ;  gu'm  bu  chòir  do  gach  cridhe  bhi  air  a 
lionadh  le  mothachadh  air  do  làthaireachd  ;  agus  gur  e 
thus'  a  thoileachadh  bu  chòir  a  bhi  na  ro-chùram  orra. 
Gidheadh,  cha  robh  thu  'am  uile  smuaintibh  ;^  agus  rinn 
mi  na  h-urrad  dhearmaid  air  diadhachd,  crioch  agus  glòir 
mo  nàduir,  's  gur  gann  a  a  dh'  fheòraich  mi  riamh  do  m' 
chridhe  fèin,  Ciod  e  ?  Tha  fios  agam  ma  stadas  a  chùis 
'an  so,  gu'n  tèid  mi  am  mugha ;  agus  gidheadh,  tha 
mi  mothachadh  gu  bheil  mo  nàdur  cho  neo-thogarrach  gu 

'  2  Cor.  V.  1 *  Ecles.  xii.  7.-—^  Job  xxi.  14 *  Esra  ix.  C. 

*  1  Sam.  xxvi.  21. •  Salm  x.  4. 

smaoineachadh  air  na  nithe  sin,  's  gu  bheil  mi  deonach, 
ma  smaoinicheas  mi  idir  umpa,  air  a  chuid  is  lugha,  dàil 
a  chuir  ann  car  seal.  Tha  m'  inntinn  'an  imcheist,  eadar 
da  bharail :  ach  tha  dearbh-fhios  agads',  a  chruthaich 
mi,  ciod  e  is  fearr  dhomh.  Tha  mi  uime  sin  ag  asluch' 
ort,  air  sgàth  t-ainme,  gun  treoraich  agus  gun  stiùir 
thu  mi.'  Na  ceadaich  dhomh  dàil  a  chuir  ann,  gus  am 
bi  e  gu  tur  tuille  's  fadalach.  Spion  mi  mar  aithinne  as 
an  losgadh.-  O  bris  an  druigheachd  mhillteach  so  a  tha 
claonadh  mo  thograidh  gu  cuspairean,  air  am  bheil  mi 
ann  am  bharail  a'  deanamh  di-meas !  Agus  deonaich 
dhomh  teachd  chum  an  t-suidheachadh  shona  inntinn 
sin,  leis  nach  bi  sgàth  orm  smaoineach  ortsa,  agus  orm 
fèin  ;  agus  nach  buairear  mi  gu  ràdh,  gum  b'  fhearr 
leam  nach  do  chruthaicheadh  mi,  no  gun  deanadh  tu 
di-chuimhn  orm  ;  chum  's  nach  e  mo  dhòchas  a's  fearr 
gun  tèid  mi  am  mugha  mar  na  brùidean. 

Ma  tha  na  tha  agam  tuille  ra  leughadh  an  so,  a  rèir 
firinn  agus  reusoin  ;  ma  tha  e  feumail  chum  mo  shonais, 
agus  ma  dh'fhaodas  mi  a  ghabhail  mar  shanas  air  do  thoil 
do  m'  thaobh-se  ;  O  Dhè,  deonaich  dhomh  a  chluinntinn 
agus  gèill  a  thoirt  dà  !  Biodh  briathran  t-oglaich,  'an 
àm  tagradh  do  chùis,  mar  bhioraibh  gu  drùghadh  air  m' 
inntinn !  agus  gu  ma  fearr  leam  fhaireachduinn,  agus 
an  goirteas  fhulang,  na  bàsachadh  !  Bitheadh  iad  mar 
thàirnean  air  an  sparradh  an  àite  cinnteach  :^  chum  's 
ge  b'e  rùin-dhiomhair  a  tha  fhathast  neo-aithnichte,  no 
ge  b'e  cruaidh-chas  a  tha  ann  an  diadhachd,  m'as  feum- 
ail  e,  nach  dean  mi  di-chuimhn  air ;  agus  ma  tha  e  fior 
fheumail  gun  teannainn  ris  air  ball,  nach  cuir  mi  tuille 
dàlach  ann  !  Agus,  O  deonaich  gun  seol  do  ghràs  domh  an 
teagasg  a  tha  mi  cho  mall  a  dh'fhoghlum  ;  agus  buaidh  a 
thoirt  air  a  chlaon  thogradh  laidir  sin  a  tha  mi  faireachd- 
uinn  ann  am  chridhe  na  aghaidh  !  Eisd  ris  na  gearain 
neo-iomlan  so,  air  sgàth  do  Mhic,  a  theagaisg  agus  a 
shaor  iomadh  neach  cho  do-theagaisg  riumsa,  agus  a  tha 
comasach  air  clann  a  thogail  suas  do  dh'  Abraham  do  na 
clachaibh  sin  !•* 

'  Salm  xxxi.  3 — '  Amos  iv.  1 1 '  Isa.  xxii.  33 *  Mat.  iii.  9. 

CAIB.  III. 

Earail  dhàrachdac/i  do  n'  Pheacach  a  th'  air  a  dhùsgadh, 
gu  smaointeachadh  gun  dail  air  a  chùis,  agus  air  a 
chuìr  airfhaicill  an  aghaidh  dearmad  a  dheanamh  air. 

1-  Tha  dòclias  agam  gun  d'  rinn  an  earail  mu  dheir- 
eadh  a  thug  mi  seachad,  na  h-urrad  dhrùghadh  air  geur- 
mhothachadh  mo  leughadair,  's  gun  tainig  e  chum  an 
rùin  so,  "  Gun  smuainticheadh  e  uair  na  uair-eigin  air 
diadhachd."  Ach  ceadaich  dhomh  fheoraich  le  fior  dhùr- 
achd,  C'  uin  a  thachras  e  ?  B'e,  Imich  romhad  an  dràst, 
agus  aig  àm  is  iomchuidh  cuiridh  mi  fios  ort,  cainnt  agus 
leir-sgrios  Fhelics  bhochd,i  an  uair  a  bha  e  air  bhall- 
chrith  le  reusonachadh  agus  le  dian-earail  an  Abstoil. 
Cha  do  ghabh  am  buaireadair  do  dhànadas  earalachadh, 
Gum  bu  chòir  dha  du-chùl  a  chuir  ri  aithreachas  agus  ri 
ath-leasachadh  beatha ;  ach  a  mhàin  gun  cuireadh  e  dàil 
ann,  a  thaobh  lionmhoireachd  a  ghnothaichean,  gu  àm  a 
b'  iomchaidh.  Bhuadhaich  an  cealgair  agus  bha  Felics, 
caillte. 

2.  An  cuir  thusa,  aleughadair,  uait  mise  air  an  amhuil 
cheudna?  Air  do  shon  fèin,  agus  mar  chaomh  thruacan- 
tas  ri  t-anam  neo-bhàsmhor  a  tha  'n  cunnart  dol  a  mugha, 
cha  ghabh  mi  gu  toileach  r'a  shamhuil  sin  do  leith-sgeul. 
Cha  ghabh,  ge  do  shocraicheadh  tu  air  an  ùine  ;  ge  do 
chuireadh  tu  romhad  an  ath-bhliadhna,  an  ath-mhìos, 
an  ath-sheachduin,  no  an  ath-latha.  Dh'  earalaichean 
ort  leis  an  dùrachd  agus  leis  an  sparradh  chàirdeil  bu 
ro-dhèine  a  chùis  a  chuir  gu  bun  sa  cheart  am  so.  Oir 
ma  their  thu  Smaoinichidh  mi  air  na  ?iithe  sin  am  màir- 
each,  cha  bhi  ach  beag  fiughair  agum  riut ;  agus  bithidh 
eagal  orm,  Gu  bheil  gach  earail  a  thug  mis',  agus  gach 
ni  a  leugh  thusa,  air  a  dheanamh  'an  diomhanas. 

3.  An  uair  a  thug  mi  cuireadh  dhuit  gu  curam  a 
ghabhail,  agus  gu  diadhachd  a  ghnàthachadh,  faodar  a 
mheas  na  ni  iongantach  gum  biodh  e  feumail  domh  a 
chùis  earalachadh  ort  cho  dian  dhùrachdach.  Tha  an 
ni  gus  a  bheil  mi  ga  t'  earalachadh,  cho  luachmhor  oir- 
dheirc  dheth  fèin,  cho  freagarrach  d'ar  nàdur  reusonta,  cho 
iomchaidh  fa  chomhair,  cho  fearail,  agus  cho  glic,  's  gun 
saoileadh  neach  gu'm  bu  chòir  dhuit  bhi  dian.thogarrach 

*  Gnionjh.  xxvi.  25. 


da  ionnsuidh,  an  uair  a  chluinneadh  tu  'n  tùs  iomradh  air; 
seadh,  gu'm  bu  chòir  do  chùis  co  taitneach  t-anam  a 
lionadh  le  dian-chorruich  a'  t-aghaidh  fèin,  nach  do  ghabh 
ni  bu  luaithe  ris.  "  Am  faod  mi  mo  shùilean  agus  m' 
anam  a  thogail  suas  ri  Dia  ?  Am  faod  mi  mi  fèin  a 
thiomnadh  thairis  dà  ?  Am  faod  mi  nis  teannadh  ri  bhi 
'n  càirdeas  ris  ?  Càirdeas,  a  mhaireas  gu  siorruidh,  ni  is 
e  tearuinteachd,  sòlas,  agus  glòir  mo  nàduir  neo-bhas- 
mhoir  ?"  Agus  ann  teann  mi  air  m'  ais,  agus  an  abair 
mi,  "Gidheadh,  cha  ruig  mi  leis  teannadh  tuill'  is  luath 
ris  a  chàirdeas  so :  Ceadaich  dhomh  mo  bheatha  a 
chaitheamh  as  eugamhais  Dhè  anns  an  t-saoghal,  beagan 
ni  's  faide."  Gu  cinnteach  bhiodh  e  mòran  ni  b'  iomch- 
uidh,  a  ràdh,  "  Och  !  m'  anam,  ciod  na  plaoisg  ghràin- 
eil  leis  an  robh  thu  air  do  bheathachadh,  am  feadh  a  rinn- 
eadh  dearmad,  agus  dochair  air  t-athair  neamhaidh  ? 
Am  miannaich  mi  làithean  mo  bhochduinn,  mo  mhi-chliu, 
agus  mo  thruaighe  a  mheudachadh  ?"  Do  rèir  so,  bu 
chòir  grad  philleadh  ri  Dia  a  raoighneachadh,  air  buan- 
achadh  ni  's  faide  san  staid  so,  chum  an  tuille  corruich 
a  chuir  air  Dia,  agus  leis  a  sin  t-anam  bochd  a  leon  agus 
a  chlaoidh  ge  d'  a  bhiodh  tu  cinnteach  gu'm  maireadh  do 
bheatha,  agus  gu'm  biodh  piUeadh  ri  Dia,  agus  ri  d' 
dhleasnas  gu  h-iomlan  a  d'  chomas  fèin,  's  an  àm  so, 
agus  rè  ioma  bliadhn'  an  deigh  so. 

4.  Ach  co,  na  ciod  e,  thusa,  gum  biodh  dòchas  agad 
ri  bliadhnachan,  no  ri  mìosan  ri  teachd  ?  Ciod  i  do 
bheatha?  Am  bheil  innte  ach  deatach,  a  chithear  rè 
ùine  bhig,  agus  an  dèigh  sin  a  thèid  as  an  t-sealladh?i 
Agus  ciod  am  barandas  a  th'  agad'  gu'm  ftiod  thu  earbs' 
a  dheanamh  as  i  a  mhairsinn  ?  Agus  sin  cho  ro-earbsach 
aiste,  's  gun  cuireadh  tu  t-anam  an  geall  ris  ?  Theag- 
amh  gun  abair  thu,  "Tha  mi  òg,  'an  trein  moneirt  agus 
mo  mhearachdais ;  tha  mi  faicinn  mòran  m'  an  cuairt 
domh  a  tha  dhà  aois  rium  ;  agus  tha  iomadh  neach 
dhiubh,  leis  an  luath  tòiseachadh  ri  bhi  cràbhach 
fhathast."  'S  ann  a  tha  thu  gabhail  beachd  orrasan  tha 
beò,  an  uair  a  tha  thu  labhairt  mar  so.  Ach  guidheam 
ort  smaoinich  airna  mairbh.  Smaoinich  airnah-uaighean, 
anns  an  dh-fhàg  thu  cuid  do  d'  chompanaich  agus  do  d' 
dhìllsean.  Chuanaic  thu  iad  tamull  roimh  so,  gu  beothail 
togarrach;  gu  dian  dèothasach  le  dòchais  agus  le  inn- 
'  Seum.  iv.  15. 

ìeaclidaibh,  Agus  air  le  cuid  diubh  gum  biodh  caraid  a 
bheireadh  a  chomhairl'  orra,  ann  am  meadhon  an  gnoth- 
aichean  agus  an  sùgraidh,  smaoineachadh  air  bàs  agus  air 
siorruidheachd,  anbharra  liosda  agus  draghail.  Gidh- 
eadh  bha  iad  'sa  cheart  àm  sin  air  bruaich  an  dà  chuid. 
Chunnaic  thu  o  sin  a  bhi  'gan  giulan  a  chum,  agus  'gan 
tasguidh  an  leabaidh  thosdaich  na  h-uaighe.  Tha  nis  na 
cuirp  sin  a  hha  roimh  so  gu  treun  taitneach,  a'  cnàmh  anns 
an  ùir,  cho  neo-mothachail,  agus  cho  neo-chomasach  's  a 
tha'nduin'a's  sine  agus  a's  laige  a  thug  aoisagus  euslainte 
riamh  sios  do'n  uaigh.  Agus  's  cùis  isro-mho  an  t-aobhar 
iomagain,  gu  bheil  an  anmaibh,  co  ac'  a  bha  iad  deas  air 
son  a  chaochla  so  gu  an  nochdadh  an  làthair  Dhè,  no 
nach  robh,  sa  cheart  àm  so,  an  dàrna  cuid,  air  neamh,  no 
'an  ifrinn.  Ceadaich  dhomh  a  nis  fheoraich  dhiot,  am 
bu  mhiorbhuileach,  no  am  b'  iongantach  a  cheart  leithid 
eile  thachairt  duit-se  ?  Ciod  am  fios  a  th'  agad  nach 
tòisich  gahir  marbhtach  a  d'  chuislibh  an  ceart  uair  ? 
Ciod  a  chinnt  a  th'  agad,  am  bi  thu  comasach  air  leugh- 
adh  no  air  smuaineachadh  an  deigh  so  tuille,  m'ar  toir 
thu  'n  aire  do  na  tha  thu  'n  dràst  a  leughadh,  agus  mar 
dean  thu  greim  air  an  smuain  a  tha  'n  ceart  uair  a  d' 
thairgse  ?  Faodaidh  an  t-atharrachadh  grad  so  theagamh 
tachairt;  agus  ma  tharlase,  bithidh  e  da  rìreadh  eagallach 
dhuitse.  A  bhì  mar  so  air  do  thoirt  gun  fhios  duit,  an 
lathair  Dhè,  air  an  d'  rinn  thu  dearmad ;  a  bhi  air  do 
sguabadh  air  falbh  o  shaoghal  air  an  robh  do  chridhe  agus 
t-anam  an  ro-gheall ;  o  shaoghall  mun  robh  t-uile 
smuainte  agus  do  chùram,  t-uile  thograidh  agus  dorùin  ; 
agus  a  bhi  air  do  shocrachadh  ann  an  staid,  air  nach  bu 
chomasach  impidh  a  chuir  ort,  gu  aon  uair  a  bhuileachadh 
gu  smaoineach  orra:  Cionnas  is  eigin  duit  a  bhi  air 
bhall-chrith  le  smaoineachadh  air,  agus  ciod  an  t-uabhas 
leis  an  cosmhuil  dha  do  lionadh  ?  'S  ann  is  iongantach 
nach  'eil  thu,  ionnas  air  boile,  le  bhi  smaoineachadh  air 
neo-chinnteachd  do  bheatha,  agus  nach  'eil  thu  ullamh 
gu  bhi  marbh  ]e  eagal  a  bhàis.  Dh'  fliaodadh  a  bhi 
deanamh  tuille  faoineachd  ri  Dia,  an  deigh  a  leithid  so 
do  dh*  earail  fhollaisich  dhùrachdaich,  a  bhi  na  bharrachd 
brosnachaidh  gu  d'  mhor  chall :  No  ciod  ris  an  ion 
fìughair  a  bhi  agad  na  shamhuil  sin  do  staid,  ach  gu'n 
gearradh  e  as  thu  gu  h-obann,  's  gun  tugadh  e,  trid  do 
sgrios-sa,  sanas  do  dhaoine  neo-churamach  mar  tha  thusa. 

an  cunnart  anns  am  bheil  iad,  le  bhi  gluasad  cosmhuil 
riutsa. 

5.  Agus  an  deigh  so  uile,  an  ruith  thu  an  cunnart 
mòr  so?  Ciod  an  gnothach  m'an  dean  thu  e?  Am  bheil 
thu  am  barail  gum  bi  dleasnais  na  diadhachd,  ni  's  neo- 
fheumaile,  no  ni  's  usa,  le  thu  chuir  dàil  ann  ?  Tha 
deagh  fhios  agad  nach  bi.  Tha  dearbh-chinnt  agad  na  tha 
Dia  ag  iarraidh  'san  àm  so,  gun  iarr  sè  e  lichead  na 
deich-bliadhna-fichead  an  deigh  so,  ge  do  bhiodh  tu  beo 
cho  fada.  Shocraich  Dia  an  dòigh  so,  air  mathanas  a 
thoirt  seachad,  agus  gabhail  ri  peacaich,  na  shoisgeul. 
No  an  dean  e  am  feasd  an  doigh  sin  atharrachadh  ? 
Agus  m'ar  dean  E-san,  an  urrainn  daoin  atharrachadh  a 
dheanamh  oirre  ?  Cha  mhath  leat  smaoineachadh  air  aith- 
reachas  a  ghabhail,  noair  thu  fèin  irioslachadh  an  làthair 
Dhè,  a  dh'  fhaighinn  fireantachd  agus  beatha  o  shaor 
ghràs  ann  an  Criosd ;  agusis  ro-lugh'  ort  pilleadh  ri  Dia 
Je  umhlachd  naomh  a  thoirt  da.  Ach  an  saoil  thu  gun 
.  leig  e  dheth  a  h-aou  diubh  sin,  agus  gu'n  cuir  e  an  cèill 
soisgeul  ur,  le  beatha  agus  saorsa  a  ghealladh  do  pheac- 
aich  neo-aithreachail,  agus  mhi-chreidmheach,  ma  their 
iad  ach  Criosduidhean  riu  fèin,  agus  gu'n  gèill  iad  an 
chàil-eigin  do  dheas-ghnàthaibh  faoine  o'n  leth  a  muigh  ? 
Cia  fhad  a  shaoileadh  tu  a  dh'  fhaodadh  tu  feitheamh  ri 
a  shamhuil  sin  de  chaochladh  an  co-dhealbhadh  na  cuise  ? 
Tha  fios  agad,  gun  tig  am  bàs  ort,  agus  cha  'n  urrainn 
duit  gun  fhios  a  bhi  agad  gun  lig  bàs  coitcheann  air  an 
t-shaoghal,  fada  mu'n  àicheadh  Dia  e  fèin,  agus  mu'n 
cuir  e  an  aghaidh  uile-iomlanachd,  agus  fhoiUseachadh 
air  fad. 

6.  No  ma  leanas  iarrtais  air  an  aon  doigh,  ni  a  leanas 
gun  teagamh,  an  e  do  bharail  gum  bi  aon  ni  is  fuathach 
leat  an  dràst,  ni  's  taitniche  dhuit  an  deigh  laimlie  ?  Am 
bi  ni  's  lugha  spèis  agad  do'n  pheacadh,  an  uair  a  bhios 
tu  ni  's  cleachdta  ris,  agus  an  uair  a  dh'  fhàgas  do  choguis 
thu  ni's  laige  agus  ni's  truailh'dii?  3Iabha  thu  co-ruith  leis 
na  coisichean,  agus  gun  d'  fhàs  thu  sgith,  cionnas  idir 
a  ni  thu  strì  ris  na  marcaich  ?'  Cha'n  urrainn  duit  a 
bharalachadh.  Cha  'n  abradh  tu  'an  aon  ghalar  leis  an 
robh  do  bheatha  an  cunnart,  "  Ni  vn  foig/iidinn  gus  an 
cinn  eni  's  measa,  's  'an  sin  cuiridh  mijius  air  lig/iiche  ; 
^  Jer.  xii.  5. 

leigidh  mi  le  m'  ghalar freumhacha  ni  's  doimhne  annam, 
agus  feuchaìdh  mi  'n  sin  ciod  a  chuireas  air  falbh  e. 
Cha  'n  abair  idir,  's  ann  a  mhain  far  am  bheil  beatha  an 
anma  'an  cunnart  a  smaoinicheas  daoine  cho  amaideach 
a  so.  Tha  beatha  agus  slaint'  a  chuìrp,  air  leo,  tuille  's 
luachmhor  gu  buntainn  mar  so  ris, 

7.  Ma    bhios  tu    idir  air  do  shaoradh,  an  deigh  an 
samhuil  sin  de  dh'oidheirpean  ea-cèillidh,  's  eigin  gur  h- 
ann  le  oibreachadh  gràs  Dè  air  do  chridhe,  a  bhios  ni  's 
cumhachdaiche    agus   ni  's    iongantaiche  a  rèir  tomhas 
meudachd  t-eucailean  spioradail.     Agus  an  ion  dòchas  a 
bhi  agad,  gum   bi  an  Spiorad  Naomh  ni  's  ullamh  gu 
còmhnadh  a  dheanamh  riut,  a  chionn  gun  d'  rinn  thu  gu 
maslach  dearmad  air,  agus  gun  do  chuir  thu  gu  nàir  e  ? 
Tha  e  air  a  cheart  àm  so,  a  cuir  càileigin  de  ghluasad  air 
do  chridhe  :  Ma  tha  thu  mothachadh  gnè  do  thiomadh 
diomhair  air  ris  na  tha  thu  leughadh,  's  comharradh  nach 
do  thrèig  e  gu  tùr  thu  :     Ach  co  a  dh'  fhaodas  a  ràdh, 
nach  iad  sin  na  gluasaid  mu  dheireadh  a  bheir  e  air  cridhe 
a  sheasadh  cho  fada  cruaidh  na  aghaidh  ?   Co  a's  urrainn 
innseadh,  nach  do  mionnaich  Dia  an  diugh  na  chorraich 
nach  racha  tu  a  steach  d'a  shuaimhneas !     Eabh.  iii.  18. 
Bha  mi  'g  innseadh  dhuit  gum  faod  thu  bàsachadh  an 
ceart  uair.     Tha  thu  *g  aideachadh  gum  faod.     Agus  an 
urrainn  duit  smaoineachadh  air  aon  ni  a's  eagallaiche  ? 
'S  urrainn,  a  pheacaich  thruaigh,  Innsidh  mise  aon  ni 
dhuit  a's  eagallaiche  na  grad  bhàs,  agus  grad  dhìteadh. 
Faodaidh  an  Dia  beannaichte  a  radh,    "  A  thaobh  an 
duine  thruaigh  sin,  a  rinn  dearmad  orm  agus  a  bhros- 
nuich  mi  cho  tric,  leig  leis  a  bhi  ni  's  faide  beo  :  Caith- 
eadh    e    a   bheatha   am    meadhon    soirbheachaidh  agus 
pailteis  :     Caitheadh  e  a  bheatha  fo  òrduighean  an  t- 
soisgeil  is  cumhachdaiche  agus  is  fiorghlaine ;  a  chum  's 
gum  mi-ghnàthaich  e  iad,  gu  a  dhìteadh  ann-tromachadh, 
agus  gum  bàsaich  e  fo  chionta  agus  fo  mhallachadh  ro 
ann-trom.  Cha  bhuilich  mi  gràs  tuilleadh  air  gu  smaoin- 
eachadh  le  dùrachd  air  a  slighibh  ;  ach  thèid  e  air  aghaidh 
o  olc  gu  ni  's  measa,  a'  lionadh  suas  tomhas  aingidheachd, 
gus  an  glac  bàs  agus      ]eir-S',t;rios  e  gun  fhios  da,  pg 
gun  tig  fearg  air  gus  a  chuid  a's  faide,"  Tes.  ii.  \G. 

8.  Air  leat  gur  staid  ro  neo-chumannta  so  ;  ach  's 
eagal  leam  gu  bheil  a  chùis  air  atharrachadh.  'S  eagal 
leam  gur  tearc  an  comh-thional  far  am  bheil  focal  De 

gu  dileas  air  a  shearmonachadh,  agus  far  an  d'  rinneadh 
o  cheann  fhada  tair'  air,  gu  h-àraidh  leo-san  a  bha  aon 
uair  air  an  dùsgadh,  anns  nach  'eil  sùil  Dhè  a  faicinn 
àireamh  dheth  a  shamhuil  sud  do  dh'anmaibh  truaigh  ; 
ge  nach  urrainn  duinne  ìnnseadh  co  iad. 

9.  Cha  ghabh  mi  os  laimh  a  radh,  cia  mar  bhuineas  e 
riutsa,  O  a  Leughadair  ;  co  ac'  a  ghearras  e  as  thu  an 
gradaig;  no  gun  ceangail  e  suas  thu  fo  chruas  chridhe 
agus  neo-iompachadh;  no  theagamh  gum  faod  a  shaor 
gràs  mu  dheireadh  do  mhosgladh  suas,  gu  d'  shlighe  a 
thoirt  fainear,  agus  pille  ris,  an  deigh  do  d'  cridhe  a  bhi 
ni's  cruaidhe  agus  ni's  ainneanda  na  tha  e  an  trà  so.  Oir 
d'a  ghràs  Uile-chumhachdach-sa,  cha'n  'eil  aon  ni  deacair 
r'a  dheanamh,  cha'n  'eil  eadhon  carraig  chruaidh  a  chruth- 
atharrachadh  gu  duine  agus  naomh.  Ach  so  aon  ni  a 
their  mi  le  barantas,  ma  chuireas  tu  tuille  dàlach  anns 
a  chùis,  gun  tig  an  t-àm  sam  bi  aithreachas  goirt  ort  air 
sou  an  dearmaid  sin,  agus  gum  bi  doilgheas  cridhe  ort 
air  a  shon  am  fianuis  Dè  'an  so,  no  gun  toir  thu  do 
mhallachd  air  t'  amaideachd  agus  air  do  mhi-chèill  fein 
'an  ifrinn ;  seadh  an  uair  a  b'  fhearr  leat,  uamhannach 
'a  mar  tha  ifrinn,  gum  biodh  tu  an  ni  bu  luaithe,  seach 
do  bheatha  a  chaitheamh  am  measg  a  choilion  sochair  's 
a  mhi-ghnàthaich  thu,  a  dheanamh  tomhas  do  pheanais 
ni's  do-fhulang,  agus  do  mhothachadh  air  ni  's  fior 
chràitiche. 

10.  Tha  mi  uime  sin  ga  t'  earalachadh,  'an  ainm  ar 
Tighearn'  losa  Criosd,  agus  air  luach,  agus  ma  dh' 
fhaodas  mi  labhairt  air  an  doigh,  air  fuil  t'anma  neo- 
bhasmhoir,  a  tha  dol  am  mugha,  nach  cuir  thu  dàil  aon 
latha  no  uair  ann  ni  's  faide.  Gu  ma  fada  uait  cadal  a 
thoirt  do  d'  shùilibh,  no  clò-chadal  do  d'  rosgaibh,  Gnath. 
vi,  4.  air  son  a  bhi  deanamh  gnà  dhearmad  air  a  ghnoth- 
ach  chudthromach  so,  thoir  leat,  eadhon  a  nis,  briathran, 
agus  pill  ris  an  Tighearna,  Hos.  xiv.  2.  agus  m'am  fàg 
thu  'n  t-ionad  sam  bheil  thu,  tuit  air  do  ghluinean  na 
lathaireachd  bheannaichte,  agus  taosg  a  mach  do  chridhe 
na  shamhuil  so  de  chainnt,  no  mar  is  lugha  a  bhios  ann 
an  seadh  cosmhuil  ris  a  so. 

UuNuiGH  as  leth  neach,  a  tha  air  a  bhuaireadh  gu  dàìl 
a  chuir  ann  amfàs  diadhaidh,  ge  d'  a  iha  e  fo  chail- 
eigin  de  gheur-mholhachadh  air  a  rofheumalachd. 

O  Uachdarain  chothromaich  agus  naomha  Nèimh 
agus  na  talmhainn  !  Thus  a  Dhè  aig  am  bheil  m'  anail 
a'  d'  laimh,  agus  do'm  buin  m'  uile  shlighe  !  Dan  v.  23. 
Tha  mi  'g  aideachadh  gun  robh  mi  fad  o  bhi  ga  d' 
ghlòrachadh,  no  ga  m'  ghiulau  fein  a  reir  rabhaidh  agus 
foiUseachadh  do  thoile.  Tha  uime  sin  aobhar  agam  t- 
fhad-fhulangas  agus  do  mhathas  a  mholadh  ;  nach  do 
ghearr  thu  as  mi  o  cheann  ùin  fhad'  a  fearann  nam  beò. 
Tha  mi  cliuthachadh  t-fhoighidin,  a  chionn  nach  robh 
mi  'g  àiteach  ifrinn  fada  roimh  so  ;  far  am  bheil  deich 
mìle  peacach  dearmadach  a'  caoidh  an  amaideachd,  agus 
bithidh  iad  ga  chaoidh  am  feasd.  Ach,  O  Dhia,  cia  cho 
comasach  's  a  tha  e,  gum  faod  an  cridhe  neo-luach'ar  so 
a  th'  agams,'  mo  threorachadh  fa-dheoidh  chum  an  leir- 
sgrios  cheudna !  Agus  'an  sin  mo  thruaighe,  gu  leir- 
sgrios  ann-tromaichte  le  t-uile  fhoighidin  agus  t-fhad- 
fhularigas  rium  !  Tha  mothachadh  agam  gur  èigin  do 
dhiadtiachd  a  bhi  na  chùram  sonraicht  orm,  luath  na  mall, 
no  gu  bheil  mi  caillte.  Agus  gidheadh  tha  mo  chridhe 
faoin  a'  tarruinn  air  ais  o'n  chuing :  Gidheadh  tha  mi 
ga  m'  shìneadh  air  leabaidh  na  leisge,  agus  ag  iarraidh 
beagan  tuille  cadail,  beagan  tuille  clo-chadail,  beagan 
tuille  fillidh  nan  làmh  gu  cadal.  Gnath.  vi.  6.  'S  an 
mar  so  tlia  mo  chridh  truaillidh  a'  tagradh  air  son  a 
riarachadh  fein,  'an  aghaidh  geur-mhothachaidh  mo 
bharail  is  fearr.  Ciod  a  their  mi .''  O  Thighearna  saor 
mi  uam  fein  !  Saor  mi  o  cheilg  agus  o  mbealltaireachd 
a  pheacaidh  :  Saor  mi  o  chealgaireachd  mo  nàduir 
ainneanda  agus  thruaillidh,  agus  socràich  air  m'  inntinn 
na  bha  mi  san  àm  so  a  leughadh  ! 

"  O  Thighearna  charobh  na  firinnean  a  tha  nis  air  an 
teagasg  dhomh,  an  an-fhios  domh  roimh.  'S  minig  a 
chaidh  mo  chuir  air  m'  fhaiciU  mu  neo-chinntichead  na 
beatha  so,  agus  mu  bharrachd  neo-chinntichead  latha  na 
slainte :  Agus  chuir  mi  cuid  do  rùin  fhaoin  romham, 
agus  tha  mi  air  tionnsgnadh  air  dol  beagan  air  m' 
aghaidh  le  pille  riutsa.  Ach,  mo  thruaighe  !  cha  robh 
mi,  ach  mar  gum  b'  ann,  ag  itealaich  mu  dhiadhachd. 


41 

agus  cha  do  shocraich  mi  riamh  air.  Bha  gach  rùn- 
suidhicht'  u  chuir  mi  romham,  air  an  sgapadh  mar 
dheataich,  no  air  an  sgaoileadh,  mar  cheò  roi'n  ghaoith. 
Och  na'n  sparradh  tu  na'n  nithe  sin  air  mo  chridhe,  le 
geur-mhothachadh  is  cumhachdaiche  na  dh'  fhairich  mi 
riamh  roinihe  !  O  na'n  dian-ruagadh  tu  mi  leo,  an  uair 
a  theicheas  mi  rompa  ;  m'  as  e  's  gum  bi  mi  cho  mòr  air 
boile  's  gun  seachain  mi  tuiUe  iad  !  Labhradh  do 
spiorad  rium  ann  an  cainnt  eagalaich  èifeachdaich  ;  agus 
gnathaich  gach  meadhoj**  a  shaoileas  tu  bhios  feumail, 
chum  mo  dhùsgadh  as  a  mharbh-chadal  so,  a  bheir  mo 
bhàs  mar  tachair  sin  !  Gun  robh  fuaim  nan  nithe  sin 
am  chluasan,  an  uair  a  laidheas  mi  sìos,  agus  an  uair  a 
dh'  èireas  mi  suas  !  Deut.  vi.  7-  agus  ma  bhios  fois  na 
h-oidhche  agus  gnothaichean  an  latha  rè  seal  air  am 
bacadh  leis  an  drùghadh  a  ni  iad  orm,  bitheadh  e  raar 
sin,  O  Dhè  !  m'  as  e  's  gur  feairrd  a  ghiulaineas  mi  air 
aghaidh  mo  ghnothaichean  riutsa ;  agus  fadheoidh  gum 
faigh  mi  fois  annad-sa,  'an  àit  an  uamhunn  sin  a  tha 
mi  nis  a  faireachdain,  an  uair  a  chuimhnaicheas  mi  air 
Dia,  agus  mi  fo  mhi-shuaimhneas.    Salm  Ixxvii.  3. 

"  O  Thighearna,  tha  m'  fheoil  air  chrith  le  h- 
uamhunn  romhad,  agus  tha  eagal  orm  roimh  do 
bhreitheanasaibh.  Sal.  cxix.  120.  Tha  eagal  orm  gum 
faod  thu  mo  ghearradh  as,  m'  an  tig  mo  smuainte  mu 
dhiadhachd  gu  foirfeachd  air  bith,  eadhon  anns  an  àm 
chudromach  so,  air  dliomh  toiseach  smaoinich  a  bhi 
agam  mu  chràbhadh  ;  agus  cuir  as  d'a  cheud  fhas  air 
m'  inntinn,  le  bàs  siorruidh.  Ach,  O  caomhainn  mi, 
tha  mi  guidhe  gu  dùrachdach  ort ;  air  sgàth  do  thròcair 
coigil  mi  beagan  ni  's  faide  !  Faodaidh  e  bhith,  gum 
pill  mi  trid  do  ghràis.  Faodaidh  e  bhith,  ma  bhuan- 
aicheas  tu  t-fhoighidin  leam  beagan  ni  's  faide,  gun 
toirear  toradh  is  fearr  a  mach  leis  an  fhear  so  nach 
robh  ach  a  fàsachadh  na  talmhainn.  Luc.  xiii,  7>  8. 
Agus  deonaich  gun  dean  a  bhi  cuimhneachadh  air  an 
fhad-fhulangas,  a  ghnathaich  thu  cheana  d'  am  thaobh, 
mo  chumail  o  bhi  buanachadh  ni  's  faide  ri  faoineachd 
riutsa,  agus  ri  m'  anam  fein  !  O'n  latha  so,  O  Dhè, 
o'n  uair  so,  deonaich  gum  fairich  mi  am  barrachd 
drùghaidh  air  mo  chridhe  mu  dhiadhachd,  na  dh' 
fhairich  mi  riamh  roimh,  leis  na  leugh  no  na  chula  mi ! 
Amen." 

d3 

CAIB.  IV. 

Am  peacach  air  fheuchainn  agus  airfhaolainn  ciontach. 

1.  Leis  mar  tha  mi  'g  oidhearpacha  do  threorachadh 
gu  fior  dhiadhachd,  agus  cha'n  ann  amhain  gu  colais 
fhaoin  deth,  tha  mi  fiosrach  nach  gabh  e  deanamh  air 
aon  doigh  ach  trid  trom  irisleachadh.  Agus  uime  sin, 
air  dhomh  bhi  anns  a  bharail  gu  bheil  thu  cuir  romhad, 
trid  beannachadh  Dhè  air  na  leugh  thu,  smaoineach- 
adh  gu  dùrachdach  air  bheir  mi  oidheirp  's  a  cheud  àite, 
leis  gach  dtirachd  a  's  urrainn  domh,  air  trom  mhoth- 
achadh  a  thoirt  duit  air  do  chiont'  an  lathair  Dhè. 
Oir  tha  dearbh-fhios  agam,  mar  bi  mothachadh  agad 
air  so,  agus  duilich  air  a  shon,  gun  cuir  thu  cùl  ri 
tairgse  gràsmhor  an  t-soisgeil,  agus  gun  caillear  t'anam 
priseil,  ann  am  builsgein  na  meadhonan  is  ro-luach- 
inhoire  chum  a  shaoradh.  Tha  mi  làn  chinnteach  gu 
bheil  na  mìltean  a'  caithe  am  beatha  agus  a'  basach- 
adh  'an  cùrsa  peacaidh,  gun  mhothachadh  bhi  aig  an 
chridheachan  gu  bheil  iad  nam  peacaich,  ge  nach  urrainn 
iad  a  thaobh  an  nàire  gun  aideachadh  le  'm  bilibh.  Agus 
air  an  aobhar  sin,  ceadaich  dhomh  buntainn  gu  firinn- 
each  riutsa,  ge  d'  a  shaoileas  tu  gum  bi  mi  tuilleadh  as 
garg ;  oir  cha  dean  bàighealachd  feum  far  am  bheil 
beatha  an  anama  'n  cunnart. 

2.  Uime  sin,  ceadaich  dhomh,  O  pheacaich,  mi  fein 
a  chuir  mar  fhear-tagraidh  Dhè  san  àm  so,  mar  neach  a 
tha  ri  tagradh  a  t-aghaidh-se,  na  ainm,  agus  a  tha  ri 
cuir  as  do  leth,  (cha  ghnothach  faoin  na  suarrach)  a 
bhi  a'  t'  fhear  ceannairc  agus  ri  àr-a-mach  an  aghaidh 
ard  uachdarain  nèimh  agus  na  talmhainn.  Ge  b'e  air 
bith  meud  t-inbh'  am  measg  dhaoine  ;  ge  d'  a  tha  'n 
fhuil  is  uailse  a  ruith  a'  d'  chuislibh  ;  ge  d'  a  robh  t- 
ionad  suidh*  am  measg  righrean,agus  ge  b'e  doghairdean 
uamhas  nan  cumhachdach  an  tìr  nam  beò  ;  Esec.  xxxii. 
27.  bhiodh  e  iomchaidh  gun  innste  dhuit  gu  saor,  soill- 
eir,  gun  do  bhris  thu  reachd  Righ  nan  righrean,  agus 
trid  na  h-eas-umhlachd  sin  gu  bheil  thu  buailteach  da 
dhiteadh  ceart-breathach. 

3.  Tha  do  choguis  ag  innseadh  dhuit  gun  d'  rugadh 
tu  a'  t'  iochdaran  dligheach  do  Dhia  ;  fo  ghèill  dhiong- 
mhalta  ga  lagh.     Oir   tha  e  dearbh-shoillear,  gu    bheil 

co-dhealbhadh  do  nàduir  reusonda,  a  tha  ga  d'  dheanamh 
comasach  air  reachd  fhaighinn  o  Dhia  ga  d'  cheaiigal 
gu  gèill  a  thoirt  dà.  Agus  tha  e  cheart  cho  soillear 
agus  cinnteach,  nach  tug  thusa  umhlachd  iomhin  do'n 
reachd  so  ;  ni  h-eadh,  ach  gun  do  bhris  thu  e  air  ioma 
doigh  ro  ann-trom. 

4.  Am  bheil  de  dhànadas  agad  cuir  an  aghaidh  so? 
Am  bheil  a  chridhe  agad  a  ràdh  gu  bheil  thu  neo- 
choireach  .?  Cuimhnich  gur  neo-chiontas  iomlan  a's 
eiginn  a  bhi  ann  :  Seadh,  agus  ionracas  iomlan  cuid- 
eachd  ;  no  cha  diong  e  bheag  air  bith  dhuit,  a  's  mò,  no 
a  dhearbhadh  ga  d'  a  tha  thu  a'  d'  pheacach  ciontach, 
nach  eil  thu  cho  ro-chiontach  ri  cuid  eile,  agus  nach  bi 
t-àit'  an  ifrinn  cho  ro-theith.  Leis  a  so  a  thoirt  fainear, 
an  abair  thu  nach  eil  thu  ciontach  ?  Rannsaich  cuimhne 
do  choguis  fein ;  Oir  rannsaichidh  Dia  iad.  Feoraich 
gu  cùramach  dh'i,  Aii  do  pheacaic/i  ihu  rìamh  an 
aghaidh  Dhe  ?  Tha  Solamh  ag  innseadh,  nach  robh 
r'a  linn-san,  aon  duine  ceart  air  thalamh,  a  bha  dean- 
amh  math,  agus  nach  robh  ri  peacadh  :  Ecles.  vi.  20. 
Agus  tha  'n  t-abstol  Pòl  ag  rkdh,  Gun  do  pheacaich  na 
h-uile,  agus  gu  bheil  iad  air  teachd  gearr  air  gloir 
Dhè  ;  Rom.  iii.  23.  gun  robh  an  da  chuid  ludhaich 
agus  Cinnich,  a  tha  ciallachadh  an  iomlain  de'n  chinne- 
dhaonna  uile  fo  pheacadh,  Rom.  iii.  9.  Agus  am  bheil 
aon  aobhar  ceart  agad  gu  shaoilsinn  gu  bheil  an  saoghal 
air  fàs  cho  mòr  ni  's  fearr  o'n  àm  sin,  's  gum  faodadh 
aon  neach  air  deagh-stèigh  a  thagradh  gun  robh  e  fein 
saor  0  pheacadh  ?  No  an  gabh  thu  do  mhisnich  ort  fein, 
na  dh'  èireas  suas  an  lathair  Uachdarain  uil-fhiosrach 
nèimh,  agus  an  can  thu — "  'S  mis'  an  duine." 

5.  Abair,  mar  thuirt  sinn  roimhe,  gu  bheil  thu  saor, 
o  pheacaidh  ro.ghràineil,  a  tha  cho  docharach  do  cho- 
chomunn  dhaoine,  's  gur  tric  a  rinneadh  peanas  orra  le 
lagh  na  rioghachd  ;  an  urra  dhuits'  a  ràdh,  nach  d' 
rinn  thu  an  cuisibh  bu  lugha,  briseadh  air  riaghailt 
crkbhaidh,  stuaim,  agus  seirc  ?  Am  bheil  aon  neach  ann 
a  tha  fior  eolach  umad,  nach  b'  urrainn  a  rkdh,  gun  cual 
e  thu  ag  ràdh  no  a'  deanamh  ni-eiginn  nach  robh  ceart? 
Agus  mar  b'  urrainn  do  chkch  t-fhàgail  ciontach,  nach 
fàgadh  do  chridhe  fèin  fodha  thu  ?  Nach  'eil  e  dearbh- 
adh  gu  bheil  thu  ciontach  do  dh-uaiU,  do  fheirg,  do  neo- 
gheamnachd ;  do  speis  ro-mhor  do'u  t-saoghal,  agus  d'a 

shochairibh  ;  do  ghearan,  (air  a  chuid  a's  lugha  ga  dhean- 
amh  an  uaigneas,)  fo  smachchadh  freasdail  Dè  ;  do 
mhòran  dot'  ùin'  amhi-bhuileachadh,  de  dh-fhiughantas 
Dhè  a  mhi-ghnàthachadh,  le  'n  cuir  gu  feum  neo-iomch- 
aidh  ;  le  bhi  deanamh  fanaid  air  an  uair  a  bha  thu  a' 
gabhail  ort  a  bhi  toirt  aoraidh  dha,  a'  dlùthachadh  ris  le 
d' bhilibh,  agus  do  chridhe  fada  uaith  ?  Isa.  xxix.  13. 
Nach  eil  do  choguis  ga  d'  dhiteadh  air  son  an  lagh  a 
bhriseadh  air  aon  doigh  na  doigh  eile  ?  Agus  ma  tha 
thu  ciontach  na  bhriseadh  aon  uair,  tha  thu  'an  seadh 
spioradail  ciontach  de'n  iomlan  ;  Seum.  ii.  10.  tha  thu 
cho  ea-comasach  air  thu  fèin  fhireanachadh  an  làthair 
Dhè  trid  t-ùmhlachd  fèin,  's  ge  d'  a  chuireadh  tu  deich 
mìle  ciont'  an  gniomh.  Agus  gu  deimhin,  bu  choir  do 
thuille  a's  do  dheich  mìle  ciont  a  bhi  air  an  cuir  ri  d' 
chunntas-san.  An  uair  a  bheir  thufainear  gach  peacadh 
dearmaid,  maille  ris  gach  peacadh  gniomh  d'an  robh  thu 
ciontach  ;  air  gach  fàth  a  bh'  agad  air  math  a  dheanamh 
a  mhearachdaich  thu,  air  gach  seol  air  an  d'  rinn  thu 
dearmad  air  aoradh  Dhè,  gu  h-àraidh  an  uaigneas  ;  agus 
air  gach  doigh  air  an  do  nochd  thu  nach  robh  suim  agad 
do  dh-urram  Dhè,  no  do  shonas  aimsireil  agus  siorruidh 
do  cho-chreatuiribh :  An  uair  a  ghabhas  tu  beachd  air 
an  iomlan  diubh  sin,  's  meallta  mise  mar  bi  'n  àireamh 
th'  ar  cunntas,  agus  gun  co-èignich  iad  thu  gu  glaodh- 
aich  a  mach,  gu  bheil  t-aingeachd  ni  's  lionmhoire  no 
falt  do  chinn,  Salm  xl.  12.  Chi  thu  iad  cho  lionmhor  a' 
d'  lathair  's  gun  cuir  do  cridhe  fèin  cunntas  gun  àir- 
eamh  as  do  leth  ;  agus  nach  mò  gu  mòr  a  chuireas  an 
Dia  sin,  is  mò  na  do  chridhe,  agus  d'  an  aithne  na  h-uile 
nithe,  1  Eoin  iii.  28. 

6.  An  saoil  thu  a  pheacaich,  Gur  ni  faoin,  gun  do 
chuir  thu  suarrach  ùghdarras  Dhè  nèimhe,  agus  a  lagh 
a  bhriseadh,  ge  do  b'  ann  le  mi-chùram  agus  le  cion- 
faiciU  ?  Cia  gu  mòr  is  ann-truime  na  sin  an  cionta,  an 
uair,  air  a  choi-lion  doigh,  's  a  chuir  thu  e'n  gniomh  le  d' 
dheoin  agus  le  d'  iàn  fhios?  Ceadaich  dhomh  fheoraich 
dhiot,  agus  feoraich  dheth  t'  anam  fèin  e,  Co  an  agh- 
aidh  a  dh'  àrdaich  thu  thu-fèin  ?  Co  an  aghaidh  a  thog 
thu  do  ghuth  ?  2  Righ.  xix.  30.  No  co  an  aghaidh  a 
thog  thu  do  làmh  cheannairceach  ?  Co  an  lagh,  O 
pheacaich  !  a  bha  thu  cho  an-dàna,  's  a  shaltairt  fo  d' 
chasaibh  ?    Agus  co  an  càirdeas,  agus  an  naimhdeas,  da 

thaobh  sin,  a  bha  dhànadas  agad  masladh  a  chuir  air  ? 
An  e  duine  mar  thu  fèin  air  'n  do  chuir  thu  mi-thlachd  ? 
Am  bheil  ann  ach  rìgh  saoghalta  ?  Am  bheil  ann  ach 
aon,  a's  urrainn  an  corp  a  mharbhadh,  's  aig  nach  'eil 
tuille  na  chomas  ?  Luc.  xii.  4.  Cha  'n  e,  a  pheacaich, 
cha  bhiodh  a  chridh  agad  buntainn  ri  rìgh  saoghalt"  air 
an  doigh  so,  mar  bhuin  thu  ris  an  R'igh  bhith-bhuan, 
neo-bhàsmhor,  agus  neo-fhaicsinneach,  1  Tim.  i.  17- 
Cha  tugadh  duine  air  bith  ort  a  dheanamh  air  rìgh 
talmhaidh,  mar  a  rinn  thu  air  an  Dia  sin^  an  làthair  am 
bheil  na  cherubim  agus  na  seraphim  a'  sìor  umhlachd. 
Cha  'n  'eil  aon  fhocal  cuir  an  aghaidh,  no  gearan,  no 
connsachadh  air  a  chluinntinn  am  measg  luchd-àiteacha 
nam  flaitheas,  an  uair  a  nìtear  a  thoil  aithnichte  nam 
measg.  Agus  co  thus',  O  a  dhuine  thruaigh?  Gun 
cuireadh  tu  an  aghaidh,  agus  gum  brosnaicbeadh  tu  Dia, 
a  tha  chumhachd  agus  uamhunn  neo-chriochnach,  nach 
ruig  a  leas  ach  aon  ghniomh  da  thoil  àrd-uachdranaich  a 
chuir  an  gniomh,  agus  tha  gach  seilbh  a  th'  agad  air  an 
toirt  uait ;  air  do  ghearradh  as  o  gach  dòchas ;  air  do 
sgrios  a  tìr  nam  beò,  nam  b'è  sin  ach  a  thoil  ;  no  chum 
ni  's  measa  na  sin,  air  do  thoirt  thairis  do  na  peanais  is 
goirte  agus  is  maireannaiche  ;  Co  air  an  d'  rinn  thu  tàir 
r'a  aodann,  a'  gabhail  ort  fèin  cuir  an  aghaidh  a  reachd 
na  làthair  :  'S  è  so  an  Dia  an  làthair  am  bheil  thu  a'  à' 
sheasamh,  mar  chiontach  dìt-te  ;  air  t-fhaotainn  ciont- 
ach,  cha  'n  e  a  mhain  air  son  cionta  na  dha,  ach  air  son 
mhìltean  agus  dheich  mhiltean  ;  air  son  cunntas  gun 
àireamh  de  cheannairc  agus  de  dh'  àr-a-mach,  a  bhuan- 
aich  thu  air  a  chuir  an  gniomh,  riamh  o'n  a  thainig  thu 
a  stigh  do'n  t-saoghal  ;  agus  bha  iad  air  an  ann-tromach.. 
adh  leis  gach  doigh,  cha  mhòr,  air  am  b'  urrainn  doibh 
a  bhi :  Smuainich  air  a  chùis,  agus  cuir  na  aghaidh 
m'  as  urrainn  duit. 

7.  Ma  tha  eolas  na  aobhar  ann-tromachaidh  air  cionta, 
tha  do  chionta  's  O  pheacaich,  gu  mòr  air  a  h-ann-trom- 
achadh  !  Oir  rugadh  tu  'an  t\r  Emanueil,  agus  sgriobh 
Dia  dhuit  nithe  mòra  a  reachd,  ach  mheas  thus  iad  mar 
ni  nach  buineadh  dhuit,  Hos.  viii.  12.  B'  aithne  dhuit 
math  a  dheanamh,  agus  cha  d'  rinn  thu  e,  Seum.  iv.  7- 
agus  uime  sin,  bha  dearmad  a  dheanamh  air  gun  amharus 
na  pheacadh  dhuit.  Nach  aithne  dhuit  ?  Nach  cual 
thu  ?    Isa.  xl.  28.     Nach  deachaidh  toil    Dè  fhoghlum 

gu  tràthail  duit  'an  aoìs  t-òige  ?  Nach  d'fhuair  thu  o 
sin  iomadh  seoladh  agus  earail,  am  follais  agus  an  uaig- 
neas,  le  searmonachadh,  agus  le  focal  Dè  èisdeachd  ? 
Cha  'n  e  mhàin  sin,  ach  nach  tric  a  bha  do  dhleasnas  cho 
soiUear  dhuit,  's  gum  faodadh  tu  gun  seoladh  air  bith, 
ach  tuigse  nàduir,  a  thoirt  fainear?  Agus  nach  tric  a 
fhuair  thu  fios  ciod  a  bhiodh  an  lorg  eas-umhlachd  ? 
Nach  b'  aithne  dhuit  ceart  bhreitheanais  Dè,  gu  bheil 
iadsan  a  ni  an  leithide  sin  do  nithibh  toilltinneach  air 
bàs  ?  Rom.  i.  32.  Gidheadh,  ni  h.e  a  mhain  gun  d' 
rinn  thu  fèin  an  ni  ceudna,  ach  theagamh  gun  robh 
tlachd  agad  dhiubhsan  a  rinn  iad ;  gun  do  raghnaich  thu 
iad  mar  do  chompanaich  ro-ionmhuinn  ;  agus  leis  a  sin 
trid  eiseimpleir,  gu'n  do  neartaich  sibh  a  chèile  'nar 
n-aingidheachd. 

8.  A  bharr  air  a  sin,  ma  tha  gràdh  agus  tròcair  Dhe 
nan  ann-tromachadh  air  na  peacaidh  a  chuirear  an  gniomh 
nan  aghaidh,  tha  do  pheacannan-s,  O  pheacaich,  gu  h- 
uamhar  air  an  ann-tromachadh.  Nach  eigin  duit  sin  aid- 
eachadh,  O  dhuine  thruaigh  amaidich  gun  chèiU  ?  Nach 
robh  thu  air  t-àrach  agus  air  do  bheathachadh  leis  mar 
adhuine-cloinne,  's  gidheadhrinn  thu  ceannairc  na  agh- 
aidh,  Isa.  i.  2.  Nach  tug  Dia  as  a  bhroinn  thu  ?  Salm 
xxii.  9.  Nach  d'  rinn  e  faire  tharad  'an  laithibh  t-òige, 
agus  nach  do  ghleidh  e  thu  b  iomadh  gàbhadh  agus  cunn- 
art,  nach  b'  urrainn  am  pàranda  no  a  bhan-altrum  bu 
chùramaiche  fhaicinn,  na  idir  a  sheachnadh  ?  Nach  do 
bhuilich  e  ort  do  chumhachdan  reusonda  ?  Agus  nach 
e-san  a  bhuilich  gach  cothrom  ort  air  an  deanamh  feumail 
duit  ?  Nach  do  shàsaich  e  t-uireasbhaidh  le  f hiughantas 
gun  sgitheachadh  ;  agus  ri  nithe  feumail  na  beatha, 
bhuilich  e  air  iomadh  neach  a  leughas  au  leabhar  so, 
nithe  sòghail  na  beatha  cuideachd  ?  Nach  cual  e  do 
ghlaodh,  an  uair  a  thainig  teinn  ort ;  lob  xxvii.  9.  agus 
'8  minig  a  rinn  e  cobhair  ort,  an  àm  do  theinn  nàdurra, 
'n  uair  a  dh'  iarr  thu  còmhnadh  air  ?  Nach  do  shaor 
e  thu  0  leir-sgrios,  an  uair  a  bha  e  ullamh  gu  d'  shlugadh 
suas  ;  's  a  leighis  e  t-eucail,  an  uair  a  bha  gach  neach 
m'an  cuairt  duit  am  barail  gun  robh  fuigheall  do  laithean 
air  an  gearradh  as  nam  meadhon?  Salm  cii.  24,  ;  Isa. 
xxxviii.  10.  No  mar  do  thachair  so,  nach  'eil  an  t-slainte 
neo-bhristeach  a  shealbhaich  thu  rè  ioma  bliadhna,  na 
chom  aine  cho  mhor  ?     Amhairc  m'an  cuairt  air  gach  ni 

a  tha  thu  a  mealtainn,  agus  abair,  Ciod  an  t-aon  ni  a  th' 
agad,  nach  do  bhuilich  a  mhathas  ort,  agus  gu  ruig  an 
t.àm  so,  a  chaomhainn  e  dhuit  ?  Cuir  ris  a  so,  na  sanais 
chaomhail  air  a  thoil  a  chuir  e  a  t-ionnsaidh  ;  na  h-earail 
bhàigheal  a  thug  e  ort,  chum  do  dheanamh  ni  bu  ghlice 
agus  ni  b'  fhearr  ;  agus  foillseachaidh  agus  cuire  gràs- 
mhoir  a  shoisgeil,  a  chuala  tu,  agus  air  an  d'  rinn  thu 
tàire  :  Agus  abair,  mar  robh  docheannairc  air  a  h-ann- 
tromachadh  leis  a  mhi-thàingbu  ghraineile,  agus  am  faod 
thu'n  t-ann-tromachadh  sin  a  mheas  beag  ? 

9.  A  rithist  mas  ann-tromachadh  air  peacadh  gun  do 
chuireadh  an  gniomh  e  an  aghaidh  coguis,  tha  do  chiont-s, 
O  pheacaich,  air  an  ann-tromachadh  leis  a  sin.  Cuir  do 
chomhairle  ri  d'  choguis,  agus  an  sin  cuir  na  aghaidh 
ma  dh-fhaodas  tu.  Tha  spiorad  san  duine,  agus  bheir 
anail  an  Uile-chumhachdaich  tuigse  dhà,  lob  xxxii.  8. 
agus  oibrichidh  an  tuigse  sin,  agus  tha  geur-mhothach- 
adh  diomhair  aice  gur  eigin  d'ì  cunntas  a  thoirt  da 
cruithear  agus  da  fear-coimhead,  neo-sgarail  o  a  h-oib- 
reachadh.  'S  furasd  cuir  an  aghaidh  gearain  dhaoine, 
agus  sgeimh  mheallta  a  chuir  air  nithibh  an  lathair 
dbaoine  ;  ach  tha  'n  cridhe  gu  tric  a  dìteadh,  an  uair  a 
tha  'n  teangadh  a  gabhail  an  leith.sgeil.  Nach  minig  a 
dh.fhairich  thu  mar  sin  a  chuis  ?  Nach  tric  a  fhuair  do 
choguis  coire  do  d'  ghiulan  san  àm  a  chaidh  seachad, 
agus  nach  robh  na  h-achasain  sin  fior  chlaoidhte 
cuideachd  ?  Thugadh  dearbh  chinnte  dhomh  le  duin' 
uasal  firinneach,  an  uair  a  bha  e  an  dian  thòir  air  sòlais 
neo-stuama  na  beatha,  agus  air  a  mheas  mar  aon  de'n 
mhuinntir  bu  shona,  gum  fac'  e  cù  a'  teachd  a  steach 
do'n  t-seòmar  far  an  robh  e  le  chompanaich  shùnntach, 
agus  gun  d'  rinn  e  osann  throm,  agus  thuirt  e  ris  fèin, 
Och  nack  bu  mhis'  am  madadh  sin  !  A  nis,  a  pheacaich 
an  do  mhothaich  thusa  riamh  a  bheag  cosmhuil  ris  a  so  ? 
Am  bheil  do  choguis  air  fàs  cho  neo-umhaileach,  air  a 
cruadhachadh  cho  mòr  ]e  iarunn  teth,  's  nach  doghlaodh 
i  riamh  air  son  aon  ainneart  a  rinneadh  oirre  ?  nach  tug 
i  riamh  rabhadh  dhuit  air  an  truaighe  a  leanadh  na  bha 
thu  a  dheanamh  na  h-aghaidh  ?  'S  iad  na  sanais  sin,  ann 
an  seadh,  guth  Dhè  ;  's  iad  na  comhairlean  a  bha  e 
toirt  ort,  ]e  fhear-ionaid  ann  a'  t'uchd.  Agus  an  uair  a 
chuirear  a  bhinn  a'  t-aghaidh,  air  son  do  dhroch  dhean- 
adais,  an  gniomh  le  bàs  siorruidh,  c]uinnidh  tu  'n  guth 

sin  a  labhairt  riut  a  rìs,  ni  's  cruaidhe  agus  ni  's  gèire 
na  rinn  e  roinih  ;  Agus  bithidh  tu  air  do  chlaoidh  le  a 
muigheadh  fad  siorruidheachd,  a  chionn  nach  eisde 
tu  r'a  comhairle  na  thrà. 

10.  Ceadaich  dhomh  a  ràdh  a  rìs,  ma  tha  e  na  ann- 
tromachadh  air  peacadh  gun  deachaidh  a  chuir  an  gniomh 
an  dèigh  do  Dhia  le  a  spiorad  a  bhi  gluasad  air  t-inntinn, 
bha  'n  t-ann-tromacha  sin  an  co-lorg  do  pheacaidh-se 
cuideachd.  Fo  lagh  Mhaois,  ge  bu  dorcha  neo-iomlan 
e,  bha'n  spiorad  a  co-stri  ris  na  h-Iudhaich ;  no  cha  b' 
urradh  Stephen  a  chuir  as  an  leth,  gun  robh  iad  feadh 
an  ginealach  uile  a  sior  chuir  na  aghaidh.  A  nis  faod- 
aidh  sinn  le  barrachd  reusoin  a  bharalachadh  gu  bheil  e 
a'  co-stri  ri  peacaich  fo  'n  t-soisgeul.  An  do  mhothaich 
thu  o'  t'  fhiosrachadh  fèin  a  bheag  riamh  dheth  a  so, 
eadhon  an  uair  nach  robh  aon  ni  gu  d'  dhùsgadh  o'n  leth 
a  muigh,  no  aon  fhear-teagaisg  cràbhach  dlù  dhuit .'' 
An  d'  fhairich  thu  riamh  togradh  diomhair  air  bith  air 
t-inntinn,  ga  d'  bhrosnacliadh  gu  smuaineachadh  air 
diadhachd,  agus  ga  t'  earalachadh  gu  grad  smuaineach 
air,  a  toirt  cuireadh  taitneach  dhuit  gu  deuchainn  a 
thoirt  da,  agus  a'  toirt  fios  duit  gu'n  gabhadh  tu  aith- 
reachasde'n  dearmad  so  }  Och  a  pheacaich,  c'ar  son  nach 
tug  thu'n  aire  do  na  gluasaid  shona  sin  ?  C'ar  son  nach 
do  Kgaoil  thu,  mar  gam  b'  ann,  gach  seol  a  bh'aig  t-anam, 
a  chum  gun  gJacadh  tu  a  ghaoth  neamhaidh  shona  sin  ? 
Ach  rinn  thu  dearmad  air  gu  neo-chùramach  :  cha  tug 
thu  gèiU  do  na  tograidh  chaomhail  sin.  Nach  bu  reusond 
a  dh-fhaodadh  a  bhinn  dol  a  mach  a  t'  aghaidh  ann  an 
ceart  chorraich,  Cha  bhi  mo  spiorad  a  strì  ni's  mo,  Gin. 
vi.  3.  Agus  co  a  dh'  fhaodas  a  ràdh,  nach  deachaidh  i 
chean  a  mach  ?  Mar  eil  thu  faireachdainn  iomagain  air 
bith  air  t'  inntinn,  agartas,  nodùsgadhair  bith,  am  feadh 
a  tha  thu  a  leughadh  a  leithid  so,  bithidh  mor  aobhar  gu 
a  bharalachadh  gun  deachaidh. 

11.  Tha  aon  ann-tromachadh  eile,  theagamh  nach  eil 
an  co-lorg  do  chiont-s,  's  e  sin  nach  deach'  a  chuir  an 
gniomh  'an  aghaidh  ceangail  fhollaiseach  coi-cheangail ; 
ni  a  laidh  gu  trom  air  coguis  ioma  neach,  a  thug,  faodaidh 
e  bhith,  seirbhis  do  Dhia  gu  treibh-dhireach,  a  chuid  bu 
mhò  d'am  beatha.  Ach  leig  leam  fheòraich  dhiot,  ciod 
a's  coireach  ris  a  so  >  Nach  e,  a  chionn  nach  d'  rinn  thu 
aidmheil  fhollaiseach  riamh  air  thu  fein  a  thoirt  suas  do 

Dhia  !  nach  d'  rinn  thu  gniomh  air  bith,  air  leat  fèin,  a 
tha  cosmhuil  ri  thu  dheanamh  coi-cheangal  ris ;  ge  do 
chuala  tu  na  h-urrad  mu  choi-cheangal,  gedo  fhuair  thu 
a  choilion  cuireadh  follaiseach  agus  càirdeii  gu  dliean- 
amh  ?  Agus  anns  an  t-seadh  so,  cia  gràineil  a  sheallas 
so,  ni  a  chaidh  ainmeachadh  air  tùs  a  dh'  eatromachadh 
na  cionta  ?  Agus  's  eiginn  domh  a  ràdh,  gur  teagamh 
nach  'eil  thu  cho  saor  do  chionta  'sa  chuis  so  'sa  shaoil 
thu  'n  toiseach.  Cha  'n  ainmich  mi  an  coi-cheangal  a 
rinn  do  phàrandan  as  do  leth,  an  uair  a  thug  iad  suas 
thu  do  Dhia  'am  baisteadh,  ged'  a  tha  e  na  chuis  chud- 
thromaich,  agus  le.thu  fèin  a  ghairm  a'  d'  chriosduidh 
tha  thu  'g  aideachadh  agus  a  |aidhe  ris  na  rinn  iad  san 
àm  sin.  Ach  cuiridh  mis  a'  d'  chuimhne,  cùis  a's  fior 
fhollaisiche.  An  robh,  eadhon  o  aois  t'òige,  do  chridhe 
cho  anbharra  cruaidh,  's  nach  do  ghlaodh  thu  riamh  ri 
Dia  an  àm  cunnairt  no  gàbhaidh  ?  Agus  leis  a  ghlaodh- 
aich  sin  an  do  mheasg  thu  riamh  bòidean  ?  Nach  do 
gheall  thu  riamh,  nan  èisdeadh  Dia  riut,  an  uair  ud  do 
chunnairt,  gun  trèige  tu  do  pheacaidh,  agus  gun  dean- 
adh  tu  seirbhis  dà  am  fad  's  b'  a  bheo  thu  ?  Dh-èisd  e 
agus  rinn  e  do  chòmhnadh,  no  cha  bhiodh  tu  san  àm  a 
leughadh  so  ;  agus  le  d'  shaoradh,  cheangail  e,  mar  g'am 
b'  ann,  do  bhòidean  ort ;  agus  uime  sin,  tha  thu  gam 
briseadh  air  chuimhne  leis-san,  ge  d'  a  tha  thusa  cho 
faoin  's  gun  do  dhi-chuimhnich  thu  iad.  Cha  'n  'eil  aon 
ni  air  a  dhi-chuimhneachadh  no  air  a  dhearmad  leis- 
san  ;  agus  thig  an  latha  a  theid  leabhar  na  cuimhn'  a 
chuir  sios  fa  d'  chomhair-se  cuideachd. 

12.  Agus  a  nis,  O  pheacaich  !  smuanaich  gu  dùr- 
achdach  ciod  an  leith-sgeul  a  ghabhas  tu  'an  aghaidh  na 
tha  air  a  chuir  sios  an  so  !  gairm  t-fhianaisean,  tog  do 
chùis,  uaithsan  air  an  do  chuir  thu  corraich,  gu  bhreith- 
eamh  a's  àirde,  ma  tha  a  leithid  ann.  Mo  thruaighe  tha 
na  leith-sgeulan  sin  cho  faoin  agus  cho  diomhain,  's  gum 
faod  aon  do  d'  cho-chnuimhibh  dìblidh  an  cuir  gu  neo- 
brigh  ;  mar  bheir  mi  oidhirp  air  fheuchainn  duit  gun 
dàil.  Ach  tha  do  choguis  a'  cuir  air  a  mhanadh  mar 
bhitheas  a  chùis,  Tha  thu  air  do  dhìteadh  ;  air  t-fhaot- 
ainn  ciontach  do  na  coireannan  a's  ro-ann-tromaichte. 
Cha  d'  islich  thu  do  chridhe,  ach  thog  thu  suas  thu  fèin 
an  aghaidh  Tighearna  nèimhe,  Dan.  v.  22,  23.  agus  thig 
do  bhreith  a  mach  as  fhianais,  Salm  xvii.  2.     Bhris  thu 


50 

a  lagh  fpUaìseach ;  rìnn  thu  tàir  agus  mhi-ghnàthaich 
thu  a  shochairean  lionmhor  ;  nàraich  thu  do  choguis, 
fhear-ionaid  a'  t'  anam ;  chràidh  agus  chuir  thu  'n 
aghaidh  a  spioraid  ;  bhuin  thu  gu  meallta  ris  anns  an 
ùmhlachd  a  ghabh  thu  ort  a  thoirt  da ;  agus  ann  an  aon 
fhocal,  mar  tha  Dia  fèiu  ag  ràdh,  rinn  thu  olc  mar  a  b' 
urrainn  duit,  ler.  iii.  5.  Cha  'n  'eil  teagamh  nach  eil 
na  mìltean  chean'  an  ifrinn,  nach  robh  cho  ciontach 
riutsa  ;  agus  tha  e  na  chùis  ìoghnaidh  gun  do  chaomh- 
ainn  Dia  thu  gu  ruig  an  t-àm  so,  a  smuaineachadh  air  a 
chìiis.  O  na  mi-bhuilich  àm  cho  luachmhor,  ach  cuìr 
ma  thimchioU  smuaineachadh  air  a  chùis  cho  diirachd- 
ach  agus  cho  iriosal  's  a's  urrainn  duit,  ni  a  tha  ro- 
fhreagarrach  do  chor  cho  eagalach,  agus  cho  uamhasach 
ri  d'  chor-sa. 

AiDMHEiL  a  Pheacaich,  aìr  dha  hhi  mothachail  air 
a  chionta. 

"  O  Dhe  !  'S  tus'  an  t-àrd  Uachdaran,  's  tu  'm  breith- 
eamh  geur-sheallach  agus  Uile-chumhachdach  !  Ciod  a 
their  mi  ris  a  chasaid  so  !  An  abair  mi  gu  bheil  an  eucoir 
ga  cuir  orm,  agus  an  dean  mi  mo  dhìon  a'  d'  làthair-se  ? 
cha  'n  'eil  de  dh-aghaidh  agam  na  ni  e  ;  oir  's  aithne 
dhuit  m'  amaideachd,  agus  cha  'n  'eil  mo  lochdan  am 
falach  uait,  Salm  Ixix.  6.  Tha  mo  choguis  ag  ìnnseadh 
dhomh,  nach  deanadh  mi  dh-àicheadh  mo  chionta,  ach 
an  àireamh  a  mheudachadh,  agus  tuille  connaidh  a  chuir 
air  teine  do  dhian  chorruich.  Ma  dh'  fhìrinnicheas  mi 
mi  fèin,  dìtidh  mo  bheul  fèin  mi,  lob  ix.  20.  Oir  chuart- 
aich  uilc  gun  àireamh  mi :  Ghabh  m'  aingidheachd  na 
h-urrad  ghreim  dhiom  's  nach  urrainn  mi  amharc  suas  : 
Tha  iad,  mar  a  dh'  ìnnseadh  dhomh  a'  t'  ainm,  ni  's 
lionmhoire  na  falt  mo  chinn,  agus  thrèig  mo  chridhe  mi, 
Salm  xl.  12.  Tha  mi  ni's  ciontaichena  's  urrainn  neach 
eile  innseadh.  Tha  mo  chridhe  a'  cuir  tuiUeadh  as  mo 
leith,  na  tha  a  h-aon  do  m'  luchd-dìtidh.  Agus  tha 
thusa,  O  Dhè,  ni  's  mò  na  mo  chridhe,  agus  's  aithne 
dhuit  na  h-uile  nithe,  1  Eoin  iii.  20. 

"  Bha  rao  bheatha  lan  ceannairc  a  t'  aghaidh.  Cha'n 
e  gniomh  na  dhà  sonruicht'  a  th'  agam  ri  bhi  dubhach 
air  a  shon.  Cha  robh  aon  ni  ceart  'na  cheud-thùs,  'na 
thogradh  agus  'na  rùin.     Bha  m'  anam   uile  fo  mhi-. 

riaghailt !  Bha  mo  smuaintean,  mo  cheudfaithean,  mo 
thograidhean,  agus  mo  dhèigh  air  an  claonadh  gu  truagh 
uaitse.  Ghiulain  mi  mi  fèin,  mar  g'  am  b'  fhuathach 
leam  thus',  a  tha  ni  's  ro-thaitniche  na  aon  neach  eile  ; 
mar  gam  bithinn  a  feuchainn  cionnas  a  chuirinn  corruich 
ort,  agus  gun  ruithinn  amach  t-fhoighidinn,  iongantach 
's  mar  tha  i.  Bha  mo  dheanadais  olc  ;  bha  mo  chainnt 
ni  bu  mheasa ;  agus  O  Dhè  bheannaichte,  cia  mòr  ni  's 
truaillidh  na  iad  sin,  a  bha  mo  chridhe !  B'  aon  tobar 
gun  tràigh  peacaidh  uil'  e  !  Tobar  do  thruaiUidheachd 
gine,  a  mheasg  a  shruthaibh  searbh  le  laithibh  mo  leana- 
buidheachd ;  agus  a  tha,  mo  thruaighe,  a  sior  ruith  gus 
an  latha  'n  diugh,  thairis  air  na  dh'  f  haodadh  gniomh  na 
cainnt  a  chuir  an  ceill.  Tha  mi  faicinn  gur  ann  mar  so 
a  tha  chùis  a  thaobh  aon  ni  is  fiosrach  mise.  Ach,  och, 
mo  thruaighe  !  cia  ioma  mìos  agus  bliadhna  a  dhi- 
chuimhnich  mi  !  ach  tha  fios  agam  gu  bheil  iad  am  bith- 
eantas  mar  bha  iadsan  air  a  bheil  cuimhn'  agam ;  ach  a 
mhain  gu  bheil  mi  a  sìor  dhol  ni  's  measa,  agus  a  claoidh 
t-fhoighidin  ni  's  mò,  agus  ni  's  mo,  a  bha  do  m'  thaobhsa 
anbharra  mòr  agus  iongantach. 

"  'S  mor  an  t-ìoghnadh  a  th'  orm,  gun  do  ghiulain  thu 
cho  fada  leam  !  'S  ann  a  chionn  gur  Dia,  agus  nach 
duin'  thu,  Hos.  xi.  9.  Nan  deanta  a  shamhuil  so  do 
eucoir  ormsa,  cnuimh  pheacach,  cha  b'  urrainn  migiulan 
leis.  Nam  bithinn  a'  m'  rìgh,  's  fhada  o  chuir  mi  ceartas 
'an  gniomh  air  aon  neach  a  dheanadh  trian  a'  m'  aghaidh 
dheth  na  rinn  mis  ortsa.  Nam  bu  phàranda  mi,  's  fhad 
0  chuir  mi  cùl  ri  aon  duine-chloinne  a  bhiodh  cho  neo- 
thaingeil  mhi-fhreagarrach  dhomhsa,  's  a  bha  mise 
dhuitse,  O  Athair  mo  spioraid  !  Bhiodh  mo  chaomh 
iochd  àthaireil  air  fionnarachadh  d'a  thaobh,  agus  bu 
bheag  orm  f  haicinn  na  guth  a  chluinntinn  air.  C'ar  son 
ma  ta,  O  Thighearna,  nach  'eil  mis  air  mo  thilgeadh  a 
mach  as  t-fnianuis  ?  ler.  liii.  3.  C'ar  son  nach  'eil  mi 
air  mo  ghlasadh  suas  fo  bhinn  leir-sgrios  nach  gabhadh 
caochladh  ?  Ach,  O  Dhè,  ma  tha  fhathast  aon  seol  air 
dol  as,  m'  as  ion  do  chreutair  cho  chiontach  riumsa 
dòchas  a  bhi  aige,  biodh  e  air  fhosgladh  dhomh  trid  do 
shoisgeil  agus  do  ghràis  !  Agus  ma  tha  'm  barrachd 
caismeachd,  irioslachaidh,  agus  eagail,  feumail  chum  mo 
shaoradh,  deonaich  dhomh  an  coinneachadh  agus  an 
giulan  gu  h-iomchuidh.     Lot  mo  cridhe,  O  Dhè  m'  as 

e  's  gun  leigheis  thu  e  a  rithist ;  agus  bris  e  na  bhloid- 
ibh,  ma  dh'  aontaicheas  tu  fadheoidh  a  cheangal  suas." 
Hos.  vi.  10. 


CAIB.  V. 

AmPencach  air  a  àhuarmucìiaàh  ofhaoin  leith.sgeulaibk. 

1.  Dh-fhag  an  teagasg  roimh  am  peacach  an  staid 
ro  eagalach  agus  thruagh.  Ciontach  air  a  dhiteadh  aig 
mòd  Dhè,  air  a  dhi-armachadh  o  gach  dòchas  ri  neo- 
chiontas  iomlan,  agus  ri  ùmhlachd  neo-lochdach,  agus 
do  thaobli  sin  buailteach  do  bhreth  reachd  naomh,  nach 
dean  mathalachd  sam  bith  air  son  aon  chionta,  air  a 
lughad ;  ach  a  tha  toirt  binne,  bàs,  agus  mallachadh  an 
aghaidh  gach  eas-umhlachd.  Cia  mòr  is  mò  na  sin,  an 
aghaidh  gach  ceannairc  antrom  gun  àireamh,  a  tha,  O 
pheacaich,  do  choguis  ga  d'  dhiteadh  'am  fianuis  Dè. 
Tha  dòchas  agam  gun  gèill  cuid  da  m'  leughdairean  do'n 
gheur-mhothachadh,  agus  nach  smuainich  iad  air  leith- 
sgeul  sam  bith  a  ghabhail :  Oir  's  cinnteach  mise,  gur 
h-e  ghabhail  os  laimh  bhi  ciontach  aig  mòd  Dhè,  an  aon 
doigh  is  dòcha  tighinnas  an  cùis  cho  cunnartach.  Gidh- 
eadh  's  aithne  dhomh  mealltaireachd,  agus  fein-mhiodal 
cridhe  peacach  agus  truaillidh.  'S  aithne  dhomh  na 
leith-sgeil  a  ghabhas  e,  chum  e  fein  a  neartachadh  an 
aghaidh  geur-mhothachaidh,'s  a  chuir  am  fiachaibh  cha'n 
ann  a  mhàin  air  daoin  eile,  ach  air  fein,  Ge  d'  a  tha  e 
ciontach  an  cuid  do  nithibh  nach  eil  e  ciontach  's  na  chaidh 
chuir  as  a  leith  :  Gu  bheil  ioma  ni  r'a  leilh-sgeul  a 
ghabhoil,  agus  mar  urrainn  doibh  fhireanachadìi  ni  iad 
air  a  chuid  is  lughadh  ni  's  neo-chiontaicheadh  e.  Tha 
a  shamhuil  so  do  chùl-earalas  diomhair,  gu  bitheant'  a' 
briseadh  cumhachd  a  gheur-mhothachaidh,  agus  gu 
minig  a  bacadh  an  trom-irrisleachadh  sin  am  fianuis  Dè, 
a  tha  na  chomharra  ro-chinnteach  air  grad  shaoradh. 
Chum  na  crìche  so,  ransaichidh  mi  cuid  do  na  nithibh 
sin,  'sa  chum  so  a  dheanamh  feoraichidh  mi  gu  dùrachd- 
ach  dhiot,  O  pheacaich,  Ciod  a  th'  agad  r'  a  thairgs' 
'san   aghaidh   na   breth   a   thugadh  ort  .'*     Ciod    a   dh' 

fhaodas  tu  a  ràdh  a'  t'  aobhar  fein  a  chum  's  nach  teid 
breth  Dhè  a'  t'  aghaidh  a  chuir  an  gniomh,  agus 
c'arson  nachh  faodadh  tu  tuiteam  na  lamhan  a  cheart- 
ais  ? 

2.  Ach  tha  mi  nochda  so  dhuit  roi'-laimh  nach  i  ìdir 
a  cheist,  cionnas  a  fhreagras  tu  dhomhsa,  nach  'eil  ach 
am  chnuimh  laig  pheacaich,  mar  thu  fein,  'sathaan  iline 
ghearr  ri  seasamh  leat  aig  an  aon  mhòd  :  (Gun  deonaich 
an  Tighearna  gum  faigh  mi  tròcair  o'n  Tighearna  san 
là  sinl  2  Tim.  i.  18.  Ach  ciod  mar  fhreagras  tu  do  d' 
bhreitheamh  ?  Ciod  a  dh'  fhaodadh  tu  a  thagradh  nam 
biodh  tu'n  ceart  uair  an  làthair  cathair  a  bhreitheanais ; 
far  nach  deanadhcainntfhaoinagus  leith-sgeilgunseadh, 
ach  do  chiont  ann-tromachadh  ?  Gu  cinnteach  cuiridh 
bhismuaineachadh  air  a  làthaireachd  air  cùl  iomadh  leith- 
sgeul  faoin  a  tha  gam  fòirneadh  air  uairean  an  trà  so, 
air  ginealach  a  tha  glan  nan  sùilean  fein,  ge  nach  eil 
iad  air  an  nigheadh  o'n  salachar  :  Gnath.  xxx.  12.  No 
am  feadh  a  tha  iad  fiosrach  gu  bheil  iad  fein  neo-ghlan, 
tha  iad  ag  earbsa  ri  briathraibh  nach  dean  feum  dhoibh, 
ler.  vii.  8.  agus  a  leigeadh  an  taic  ri  cuilc  bhriste.  Isa. 
xxxvi.  6. 

3.  Air  chinnte,  cha  tagair  thu  na  leithid  sin  do  chùis, 
Gu  hheil  ihu  air  teachd  o  phàrandaibh  diadhaidh.  B'è 
sin  gun  amharus  do  shochair ;  agus  mo  thruaighe  thusa, 
a  chionn  gun  do  mhi-ghnathaich  thu  i,  agus  gun  do  thrèig 
thu  Dia  t-aithrichean,  2  Eachd.  vii.  22.  Thainig  Ismael 
0  Abraham  caraid  Dhè ;  agus  b'e  Esau  mach  Isaac,  a 
rugadh  do  reir  a  gheallaidh,  gidheadh  tha  fios  agad  gun 
robh  iad  le  chèile  air  an  gearradh  a  mach  o'n  bheannach- 
adh,  a  bha  iad  am  barail  air  an  robh  aca  còir.  Faodaidh 
cuimhne  bhi  agad  nach  e  a  mhain  gun  robh  ar  Tighearn 
a  labhairt  air  neach  a  theireadh  athair  ri  Abraham,  a 
bha  air  a  chlaoi  an  lasraichibh  ;  Luc.  xvi.  4.  ach  tha 
e  'g  innseadh  gu  follaiseach,  gum  biodh  mòran  de 
chloinn  na  rioghachd  air  an  druideadh  a  mach  ;  san 
uair  a  bhiodh  muinntir  eile  a  thigeadh  am  fad  gu 
suidhe  innte,  gum  faithnear  iad  o'n  co-chompanaich 
an  truaighe,  amhàin  le  'n  caoidh  ni  's  cruaidhe,  agus 
le  snagardaich  fhiacall  is  ro-sgreitidh.  Mat.  viii.  11, 
12. 

4.  Cha  ghabh  thu'n  sin  do  dhànadas  a  thagradh 
"  gur  h-ann  a  bhuilich  thu  do  smuaintean  an  eolas  cinn 

aìr  diadhachd  gun  drùghadh  air  a  chridhe."  Ciod  am 
feum  a  tha  'an  so,  ach  a  mheudachadh  do  dhìteadh  ?  O'n 
a  bhris  thu  reachd  Dhè,  o'n  a  chuir  thu  'n  aghaidh 
dleasnais  ro-shoiUeir  na  diadhachd,  le  rannsachadh 
agus  connsachadh  mu  thimchioll,  tha  e  dearbhadh  gu 
bheil  do  chionta  ni  's  ro-ladurna.  An  robh  thu  am 
barail  nach  robh  ann  an  diadhachd  ach  ciìis  a  dheuch- 
ainn  geur-chuis  duine  ,  no  a  thoileachadh  an  dèigh  air 
fiosrachadh  ?  Nan  rannsaicheadh  tu  mu  thimchioU  a 
rèir  tuigse  nàduir,  b'  eigin  duit  a  thoirt  fainear  gur 
gnothach  gniomhach  a  bh'  ann ;  agus  m'  as  e,  c'ar  son 
nach  do  chuir  thus'  an  gniomh  e  do  reir  sin  ?  B'  aithne 
dhuit  na  h-earrannan  sonraicht  a  bha  ann  :  agus  ciod 
uime  nach  do  choimhead  thu  gach  aon  diubh  ?  B'e  thu 
dh'  aideachadh  bhi  tur  aineolach  umpa,  a  chùis  bu 
fhreagarraiche  dhuit  a  thagradh  :  Ach,  a  rèir  t-aidmheil 
fein,  b'  aithne  dhuit  toil  do  mhaighstir,  agus  cha  d'  rinn 
thu  i,  tha  thu  togail  fianuis  a'  t'  aghaidh  fein  gu  bheil 
thu  toilltinn  bhi  air  do  bhualadh  le  mòran  bhuillibh. 
Luc.  xii,  47- 

5,  Cha  mhò  is  leoir  gun  abair  thu,  Gu7i  rohh  harailean 
ceart  agad,  an  da  chuid  mu  theagaisg  agus  mu  iarrtais 
na  dhiadhachd.  Bu  mhò  an  cothrom  a  bh'  agad  air  a 
chleachdadh  ;  ach  chamheasar  am  feasd  gur  e  bhi  eolach 
air  ni,  agus  deanamh  gu  math,  an  t-aon  ni  am  barail 
Dhè  no  dhaoine.  Le  chreidsinn  gu  bheil  aon  Dia  ann, 
rinn  thu  gu  math  ;  ach  tha  na  deamhnan  mar  an  ceudna 
a  creidsinn,  agus  tha  iad  a'  criothnachadh.  Seum  ii.  .19. 
Le  aideachadh  gur  e  Criosd  INIac  Dhè  agus  an  t-Aon 
Naomha,  rinn  thu  gu  math  cuideachd  ;  ach  tha  fios  agad 
guu  d'  rinn  na  spioraid  neo-ghlan  an  t-aidmheil  ceudna, 
Luc.  iv.  34,  41.,  agus  gidheadh  tha  iad  air  an  coimhead 
ann  an  geimhlibh  siorruidh,  fo  dhorchadas,  fa  chomhair 
breitheanais  an  latha  mhòir,  lude,  rann  6.  Agus  an  cuir 
thu  muinghinn  diomhair  air  bith  an  san  ni  sin,  a  dh' 
fhaodadh  na  deamhnan  a  thagradh  cho  math  riutsa  ? 

6.  Ach  theagamh  gun  smuainich  thu  a  ràdh,  Gun  do 
chuir  ihu  caileiginn  an  gniomh  ann  an  diadhachd.  Air 
dhuit  a  bharalachadh  ciod  an  creideamh  a  b'  fhallaine, 
agus  ciod  an  t-aoradh  a  b'  fhior'  ghloine,  Dh'  inndrinn 
"  thu  thu  fein  leo-san,  far  an  robh  an  creideamh  sin  air 
aidmheil,  agus  an  t-aoradh  sin  air  a  ghnàthachadh  ;  agus 
nam  measg.san  rinn  thu  thu  fein  comharraichte,  le  d' 

fhritheala  pòngail,  leis  an  eud  leis  'n  do  ghabh  thu  'n 
gnothach  os  laimh  ;  agus  leis  an  ro-dhiirachd  leis  an  do 
sheas  thu  suas  a  dhion  a  chreideimh  agus  a  ghnàthachaidh 
sin."  O  pheacaich,  's  mor  m'  eagal  gun  ann-tromaich 
an  t-eud  so  mu  thimchioll  nithe  àraidh  mu  dhiadhachd 
do  chionta,  an  àit  a  lughdachadh,  Tha  fios  aige-san  a 
rannsaicheas  do  chridhe,  co  uaith  dh'  eirich  e,  agus  c'àit 
a  rainig  e.  Faodaidh  e  bhith  gu  bheil  e  faicinn  nach 
robh  san  iomlan  ach  cràbhadh-cealgach  ;  sgaile  mealltach, 
fo'n  robh  thu  giulan  air  aghaidh  gnothaichean  an  t- 
saoghal,  am  feadh  a  bha  ainm  naomha  Dhè,  agus  diadh- 
achd  air  am  mi-naomhachadh  agus  air  an  truailleadh  gu 
ro-mhor  :  Agus  ma  bha  chùis  mar  so,  tha  thu  mallaichte 
le  mallachadh  sonraichte,  a  chionn  gun  robh  a  chridh 
agad  a  leithid  a  thair'  a  thoirt  do'n  uile-fhiosrachadh 
dhiadhaidh,  cho  math  agus  d'a  cheartas.  No  theagamh 
an  dùrachd  leis  an  do  chathaich  thu  air  son  a  chreidimh 
agus  an  aoraidh,  a  thugadh  aon  uair  do  na  Naoimh,  lude 
rann  3,  no  gun  do  shaoil  thu  gu  h-obann,  gur  e  sin  a  bha 
ann,  dh'  fhaoidte  nach  robh  ann  ach  tuille  uaiU  agus 
cràdh  spioraid  :  Agus  dh'  fhaodadh  gach  dealas  agus 
eud  a  bha  thu  a  nochdadh  èiridh  o  mhuinghinn  as  do 
barail  fein,  o  chion  foighidin  le  bhi  cuir  a'  t'  aghaidh,  no 
o  ghamhlas  spioraid  a  bha  'gabhail  tlachd  an  dìteadh 
barail  chàich  ;  seadh,  a  bha  (ma  dh'  fhaodas  mi  a  ràdh) 
a'  deanamh  cobhartach  do  dhiadhachd.  An  saoil  thu'n 
dean  so  do  sheasamh  an  làthair  a  bhreitheamh  mhòir. 
Nach  ann  is  dàch'  e  dhùsgadh  na  corruich  a  shaoil  thu  a 
shiochaicheadh  e  ? 

7.  Ach  abair  gun  robh  t-eud  air  son  barailean  agus 
riaghailtean  a'  sruthadh  o  dheagh  rùn  cho  fad  sa  chaidh 
e,  agus  gu  math  air  a  stiuradh  cuideachd ;  ciodam  feum 
a  ni  sin  duit'an  aghaidh  gach  dearmad  agus  eas-umhlachd, 
a  tha  air  an  cuir  sios  a'  t'  aghaidh  an  leabhar  cuimhne 
Dhè  ?  Nam  biodh  teagaisg  fhoillsicht'  an  t-soisgeul  air 
an  coimhead  gu  cùramach,  (mar  bu  choir  dhoibh ;)  agus 
an  robh  an  rùn  gniomhach  air  son  an  robh  iad  air  am 
foiUseachadh,  ri'bhi  air  a  dhi-chuimhneachadh  ?  An 
robh  an  deachamh  r'a  thoirt  as  a  mhionnt,  agus  ananise, 
agus  a'  chumin,  agus  an  robh  nithe  cudthromach  an 
lagha  ri  bhi  air  an  dearmad,  Mat.  xxiii.  23  ;  eadhon  an 
gràdh  sin  do  Dhia,  ni  is  i  a  cheud  agus  an  àithne  mhòr, 
Mat.  xxii.  38.     Och  cionnas  is  urrainn  thu  a  bhreth   is 

cothramaich  a  thug  thu  feinair  daoin  eilefhìreanachadh, 
air  son   an  an-diadhachd,  no  air  son  an  eas-umhlachd, 
gun  bhi  air  do  dhìteadh  as  do  bheul  fein  !  Luc.  xix.  22. 
8.  An   tagair    thu  ma  ta,   clo   dheagh  chlià,   t-oibre, 
Jireantachd  agiis  tròcair  ?     Nam  biodh  t-umhlachd  do 
lagh  Dhè  iomlan  dh'  fhaoit,  a  chùis  aideachadh  bhi  ceart 
agus    diongmhalta.     Ach  bharalaich  agus    dhearbh    mi 
roimh,  gu  bheil  do  choguis  a  togail  fianuis  air  a  cheart 
atharrachadh,  agus  cha  bhi  do  dhànadas  agad  na  chuireas 
na  h-aghaidh.     Nam  biodh  na  h-oibre  sin  agadsa,  a  tha 
thu  cumail  romhad,  air  sruthadh  o  fhior  ghràdh  do  Dhia, 
agus  0  chreidimh  neo-chealgach  anns  an  Tighearn  losa 
Criosd,  cha   smuainicheadh  tu   air   an  tagradh,  air  aon 
doigh  ach  mar  dhearbhadh  air  do  chòir  air  coi-cheangal 
an    t-soìsgeil,    agus   air    a  shochairibh,  air  an   solar  le 
fireantachd  agus  le  fuil  an  Fhir-shaoruidh.    Agus  bhiodh 
an  creideamh  sin,  nam  biodh  e  fior  an  co-chuideachd  ri 
trom-irioslachd,  agus  ris  na  h-urrad  do  dh-eagal  urramach 
mu  naomhachd  agus  gloir  Dhè,  an  àite  bhi  a'  tagradh 
a  bheag  do  d'  oibre  fein  'am  fianuis  Dè,  gur  h-ann  a  b' 
fhearr  leat  maitheanas  iarraidh  air,  air  son  a  mheasga  do 
neo-iomlanachd  pheacach  a  tha  'n  co-chuideachd  a  chuid 
a's  fearr  dhiubh.     A  nis,  o'n  a  tha  thu  a'  d'  choigreach 
air  an  rùn  irioslachaidh  agus  naomhachaidh  so,  tha  e  ro- 
fheumail  gum  bi  e  air  innseadh  dhuit  gu  soilleir,  firinn- 
each,  nach  fireanaich  aon  chuid  seimheachd,  no  onoir, 
no  truacantachd  thu  an  lathair  cathair  bhreitheanais  Dè, 
an  uair  a  thomhaisease  breitheanas  leis  an  riaghailt,  agus 
ceartas  leis  an  t-sreang-thomhais,  Isa.  xxviii.    17.,  'sa 
cheasnaicheas  e  t-uile  dheanadais  agus  t-uile  smuainte, 
gu  ro-theann.     Cha  robh  thu  a'  d'  phòitear,  a'  t'  adhalt- 
raiche,  no  a'  t'  fhear-spùinnidh.     'S  math  sin.     Thu  a' 
d'    sheasamh    am    tìanuis  Dia  cothromach,  a  bheir  làn 
cheartas  duit;  agus  uime  sin  cha  dìt  e  thu  air  son  misg, 
adhaltras  no  spuinnidh.     Ach  rinn  thu  dearmad  air-san, 
t-athair  agus  charaid  a's  fearr ;  thilg  thu  dhiot  eagal, 
agus  leig  thu  dhiot  ùrnuigh  na  lathair  ;  lob  xv.  4.  rinn 
thu  dimeas  air  fuil  a  mhic,  agus  air  gach  beannachadh 
luachmhor  a  cheannaich  e  leatha.    'S  ann  air  a  shon  so  a 
thugadh  breth  ort,  's  a  dh'  fhàgadh  ciontach  thu.  Agus 
air  son  aon  ni  a  bha  cosmhuil  ri  subhailc  agus  ri  bhi 
mathasach  ann  a  d'  nàdur  agus  a  d'  ghiulan,  bha  bhi  ga 
ghnàthachadh,  an  tomhas  àraidh,  na  luach-saoithreach 

air  a  slion,  mar  robli  ann  ach  sgèimh  agus  ceilg ;  agus 
bha  fiùghantas  eagsamhail  an  fhreasdail  dhiadhaidh 
dhuit,  'am  measg  a  choilion  brosnacliadh  's  a  rinn  thu  air, 
mìle  uair  u'a  b'  fhearr  na  thoil  beus  cho  neo-iomlan  's  a 
bh'  agadsa.  Tha  uime  sin  mìle  ciont'  air  an  cuir  as  do 
leth  air  son  nach  eil  aon  leithsgeul  agad  ;  ged  nach  robh 
thu  cho  ciontach  an  cuid  eile  do  nithibh,  Agus  cha  ghabh 
nah-oibrematha  sin  as  an  robh  t-earbsa,  do  leithsgeul  na 
làthaireachd  uamhasaich,  ni  's  mò  na  dheanadh  caoimh- 
neas  duine  r'a  choimhearsnach  bochd  a  shaoradh,  o  bhinn 
a  rachadh  a  thoirt  a  mach  air,  an  uair  a  bhiodh  e  air  a 
dhìteadh  air  son  foill  an  aghaidh  a  rìgh. 

9.  Ach  faodaidh  e  bhith,  gu'm  bi  thu  ullamh  gu  ràdh, 
"  Nach  robh  fiuthair  agad  ris  na  h-urrad  so  :  Nach  do 
shaoil  thu  gum  biodh  dearmad  a  dheanamh  air  diadhachd 
cho  cronaih  Agus  c'  ar  son  nach  do  shaoil  thu  e  ?  Ciod 
uime  nach  do  rannsaich  thu  a  chùis  ni  b'  fhurachaire 
agus  ni  bu  neo-leth-phairtiche  ?  C'  ar  son  a  cheadaich 
thu  de  dh'uabhar  agus  do  dh'  amaideachd  de  chridhe 
fhaoin,  cuir  suas  le  coslais  cho  neo-stèidheil,  agus  earbsa 
a  dheanamh  a'  faoin  bharailean  t-inntinn  mhi-rùnaich 
fèin,  calg-dhireach  an  aghaidh  focail  fhollaisich  Dhè  ? 
Nan  tugadh  tu  fainear  gum  b'  e-san  àrd  Uachdaran  an 
t-saoghail  air  fad,  chitheadh  tu  cho  feumail  's  a  bhitheadh 
latha  a  thoirt  luigheachd  seachad,  air  a  bheil  sinn  san 
àm  a  labhairt.  Nan  gabhadh  tu  suim  do'n  sgriobtur,  a 
bha  thu  gabhail  ort  a  bhi  creidsinn,  cha'n  'eil  duilleag 
dheth  nach  fhaodadh  a  theagasg  dhuit  gu  'm  b'  ion 
dòchas  a  bhi  agad  ris.  Cha  robh  thu  smuaineachadh, 
air  diadhachd  :  Agus  ciod  air  an  robh  thu  smuaineach- 
adh,  an  uair  a  dhi-chuimhnich,  na  rinn  thu  dearmad 
air?  An  robh  tuille  's  a  chòir  de  ghnothaichean  eile 
agad  r'a  dheanamh  ?  Ciod  na  ghnothaichean  a  bh'  ann  ? 
Ciod  an  gnothach  a  dh'  f  haodadh  tu  a  mheas  cho  feumail 
ris  fèin  ?  An  deigh  gach  ni  bha  agad  r'a  dheanamh,  tha 
do  choguis  ag  innseadh  dhuit,  gun  robh  iomadh  àm  do 
d'  bheatha,  le  cion  smuaineachadh,  nach  robh  fios  agad 
ciod  a  dheanadh  tu  riut  fèin  le  diomhanas :  Gidheadh, 
bha  thu  air  t-fhaiciU  roi-smuaineachadh  mar  bhiodh  tu 
roi'  namhaid,  agus  chuairtich  thu  thu  fèin,  mar  gum  b* 
ann,  le  cion-toirt-fainear,  air  gach  laimh  dhiot,  mar  gum 
bitheadh  tu  g'  ad'  dhion  o  ionnsuidh  chunnartaich.  Bha 
fios  aig  Dia  gun  robb  thu  neo-smaointeachail,  agus  air  a 

shon  sin,  chulr  e  a  t'  ionnsaìdh  rann  air  roinn,  agus 
àithn'  air  àithne,  Isa.  xxviii.  10.  ann  an  cainnt  cho 
soiUeir,  's  nach  ruigeadh  e  a  leas  tapadh  air  bith  a  chum 
a  thuigsinn.  Dh'  fheuch  e  thu  le  àmhghair  cho  math 
agus  le  tròcairibh,  chum  do  mhosgladh  a'  marbh-chadal 
a  pheacaidh.  Agus  cha  luaithe  a  dhùisgeadh  tu,  na 
laidheadh  tu  sios  a  rìs  air  leabaidh  an  dearmaid.  Agus 
a  nisj  cia  air  bith  cho  taitneach  'sa  bha  do  bhruadair,  's 
eigin  duit  laidhe  sios  ann  an  doilghios,  Isa.  1.  11.  Rug 
smuaineachadh  fa  dheireadh  ort,  agus  's  eigin  duit  èisd- 
eachd  ris  mar  t-fhear-claoidh,  o  nach  èisdeadh  tu  ris  mar 
charaid. 

10.  Ach  theagamh  gun  abair  thu  gu  bheil  aon  leith- 
sgeul  sonraichte  agad  fhathast  r'a  chuir  an  cèill,  agus 
gum  faodar  ràdh,  "  Gun  robh  thu  a  thaobh  feumalachd 
do  naduir  air  do  cho-èigneachadh  a  dheanamh  nan  nithe 
sin,  a  tha  nis  air  an  cuir  as  do  leth  mar  chionta,  am 
feadh  nach  robh  e  a'  d'  chomas  an  seachnadh,  a  thaobh 
na  staide  san  robh  thu."  Ma  dhiongas  so  'a  bheag  air 
bith,  faodaidh  e  mòran  a  dhiongail ;  na  h-urrad,  's  nach 
diong  e  a  bheag  sam  bith.  Nam  biodh  a  rùn  orm  freag- 
airt  a  thoirt  ort  air  amaideachd  agus  buaireas  do  thog- 
raidh  fèin,  dh'  fhaodainn  a  ràdh,  gu  bheil  a  cheart  ni  a 
tha  dearbhadh  gun  robh  e  feumail  dhuitse  peacachadh, 
a  dearbhadh  fòs  gu  bheil  e  iomchaidh  do  Dhia  peanas  a 
dheanamh  ort ;  agus  nach  fhaod  e  gun  a  dheanamh  : 
Agus  faodaidh  mi  a  ràdh  a  bharrachd  air  sin,  "  Gu  bheil 
na  rtiin  a  tha  milleadh  ana-ceartas  a  pheacaidh,  a'  mill- 
eadh  ana-ceartas  a  pheanais  cuideachd."  Ach  mar  gabh 
thu  so  os-laimh,  ma  chumas  tu  do  ghnà  romhad  a 
dh'aindeoin  rùin,  gu  bheil  e  neo-chothromach  peanas  a 
dheanamh  ort  air  son  ni  a  bha  ea-comasach  dhuit  a 
sheachnadh  ;  shaoilinn  gum  freagradh  tu  gu  ceart.  Ach 
leis  an  fhreagradh  sin,  chuireadh  tu  an  aghaidh  do 
riaghailt  fèin,  (mar  thug  mi  fainear)  agus  leigidh  mi 
gu  ràidh  do  choguis  fèin,  ciod  an  seòrsa  riaghailt  a 
bhiodh  ann,  a  dheanadh  gach  seòrsa  peanais  neo-choth- 
romach :  Oir  freagraidh  an  argainn  an  dà  chuid  do 
pheanas  a  thaobh  Dhè  no  dhaoine.  'S  riaghailt  i  a  tha 
làn  de  mhi-riaghailt  agus  de  dh-uamhunn.  Cha  ghabhadh 
tu  i  o  sheirbheiseach  a  shladadh  agus  a  chuireadh  do 
thigh  r'a  theine  :  Cha  b'  urrainn  duit  a  chreidsinn  nach 
biodh  comas  aig  air  !  no  a  smuaineachadh,  gun  do  làn 


59 

ghabh  e  a  leith-sgeul,  le  leithid  a  chuir  roimhe.  Tha 
mi  dearbh-chinnteach  gu'n  gabhadh  e  cho  fada  uait  a 
thairgse  do  Dhia  air  chionn  latha  a  mhòr  chunntais,  's 
nach  gabhadh  tu  do  mhisnich  na  chuireadh  an  ceart  uair 
suas  ris  ann  an  ilrnuigh  e.  Smuainich  gu  bheil  thu 
faicinn,  Ciontach  ga  chuir  gu  bàs,  leis  a  chainnt  so  na 
bheul :  "  O  Dhè,  tha  e  gun  amharus  fior,  gun  do  spùinn 
agus  gun  do  nihort  mi  mo  cho-chreutair  ;  ach  tha  fios 
agad  leis  mar  bha  mo  ghnothaichean  air  an  òrdachadh, 
nach  robh  e  'n  comas  domh  atharrachadh  a  dheanamh  : 
Bha  mi  aig  ceann  mo  chomhairle  leis  na  h-aobhair  a 
chuir  thu  fa  m'  chomhair  :  agus  dh'  fhaodainn  cho  math 
crith  a  chuir  air  stèidh  na  talmhainn,  no  a  ghrian  a 
dhorchachadh  's  na  speuraibh,  's  a  dh'  fhaodainn  cuir  an 
aghaidh  an  tograidh  a  bhrosnaich  mi  chum  a  dheanamh." 
Leigidh  mi  gu  d'  bhreth  fèin  mar  amhairceadh  tu  air  a 
leithid  so  de  chainnt  le  mòr-ghràin  mar  aon  dò-bheirt  a 
chuir  ri  aon  eile.  Gidheadh  nam  biodh  feum  air  bith  a 
d'  leith-sgeul-sa,  bhiodh  urrad  na  leith-sgeul-sa,  no 
bhiodh  e  cho  fhreagarrach  a  ghabhail  anns  a  chùis  bu 
ro-sgreitidh.  Ach  gun  amharus  tha  e  cho  càlg-dhireach 
an  aghaidh  tuigse  naduir,  's  gur  gann  is  urrainn  mi  a 
shaoilsinn  gum  bu  chomasach  do  aon  neach  làn  chreideas 
a  thoirt  da,  agus  mheasainn  gum  biodh  m'  ùin  air  a 
mi-bhuileachadh,  nan  teannainn  ris  a  chùis  a  chonns- 
achadh,  riusan  a  tha  'g  oirpeachadh  sgàil  a  tharruinn 
air. 

11.  Tha  dòchas  agam  gu  bheil  thu  faicinn  a  nis,  cia 
diomhanach  do  leith-sgeil  uile,  agus  cho  furasd  's  a 
dh'fhaoidte  'n  cuir  nan  tosd,  le  duine  mar  thu  fèin  :  Cia 
gu  mòr  ni's  mò  na  sin,  leis-san  a  rannsaicheas  gach 
cridhe ;  agus  a  dh'  fhaodas  ann  am  prioba  nan  sùl, 
geur-mhothachadh  làidir  a  thoirt  do  'n  choguis  ?  Ciod  a 
nis  a  dh'  fhaodas  tu  dheanamh,  an  uair  a  tha  thu  air 
t'fhaighinn  ciontach  an  làthair  Dhè  ?  Ciod  is  còir  dhuit 
a  dheanamh  ach  fantainn  a  d'  thosd  fo  throm  mhothach- 
adh  air  do  chionta,  agus  thu  fèin  a  dheanamh  deas  a 
chluinntinn  na  bìnne  a  bheir  a  lagh  a  mach  a  t'  aghaidh  ? 
'S  fheudar  dhuit  a  cuir  an  gniomh  fhaireachdainn,  mar 
dean  an  soisgeul  fa-dheoidh  do  shaoradh ;  agus  's  èigin 
duit  cail-eiginn  d'a  uamhas  a  mhothachadh  m'  am  bros- 
naichear  thu  gu  iarraidh  a  dh'  ionnsaidh  an  t-soisgeil  sin 
a  dh'  fhaighinn  saoraidh. 

Beachd-smuainteachadh  a  Pheacaich  afhuair  molh- 
achadh,  's  a  tha  leigeadh  dheth  a  leith.sgeulan  Jaoin 
amjtanuis  Dè. 

"  Is  bochd  gun  amharus  an  staid  gus  an  tàinig  mi  ! 
Pheacaich  mi ;  agus  ciod  a  their  mi  riutsa,  O  Fhir- 
coimhid  dhaoine,  lob  vii.  20.  Ciod  tha  chridhe  agam  a 
ràdh  }  B'  amaideach  mi  bhi  ga  m'  mhealladh  fèin  le 
leith-sgeulan  faoine  mar  sin,  's  a  bhi  ann  am  barail  gun 
diongadh  iada  bheag  a'  d'  lathair  chumhachdaich-se  ;  no 
gu  'm  b'  urradh  dhomh  urrad  's  an  ainmeachadh  ann  ! 
Cha  'n  'eil  e  'n  comas  domh  de  dhànadas  a  ghabhail  na 
ni  e — Tha  mi  a*  m'  thosd  agus  fo  nàire.  Chuireadh 
mo  thruaighcj  as  do  m'  dhòchais ;  agus  tha  m'  anam 
uUamh  gu  bàsachadh  cuideachd  ;  cho  fada  's  a  's  urrainn 
anam  neo-bhàsmhor  bàsachadh :  agus  cha  mhòr  nach 
b'  fhearr  leam  a  ràdh,  O  nach  glan  bhàsaicheadh  e ! 
Tha  mi  gun  amharus  a'  m'  chiontach  'an  laimh  aig 
ceartas,  air  mo  dhi-àrmachadh  o  na  h-àirm  as  an  robh 
m'  earbsa.  Cha  dean  cealgaireachd  ach  brosnachadh  a 
chuir  ri  brosnachadh.  Uime  sin  aidichidh  mi  e  gu  saor, 
soilleir.  Rinn  mi  dìreach  mar  g'  am  biodh  fiughair 
agam  gu  'm  b'  ionann  do  Dhia  a  's  domh  fèin :  Ach 
thuirt  e,  bheir  mi  achasan  duit :  Cuiridh  mi  do  pheac- 
aidh  'an  òrdugh  fa  chomhair  da  shùl;  Salm  1.  21.  cuiridh 
mi  an  òrdugh  catha  iad.  Agus  och  !  's  uabhasach  an 
seòrsa  feachd  iad.  Tha  iad  ga  m'  chuartachadh  air 
chor  's  nach  eil  seol  agam  air  dol  as  !  Och  m'  anam  ! 
rinn  iad  mar  gu'm  b'  ann,  prìosanach  dhiot ;  agus  tha 
iad  gad'  thoirt  chum  cathair-breitheanais  Dè. 

"  'S  èigin  duit  thu  fèin  a  nochdadh  na  làthair  !  'S 
èigin  duit  am  breitheamh  eagalach  siorruidh  fhaicinn,  a 
sgrùdas  na  h-àirnean,  ler.  xvii.  ]8.  ;  agus  nach  iarr  aon 
dearbhadh  eile,  oir  bha  e  fein  fianuiseach  air  t-uile 
cheannairc,  ler.  xxix.  23.  Is  èiginn  duit  fhaicinn,  O 
anam,  'na  shuidh  gu  breth  a  thoirt  ort :  Agus  ma  bhios 
e  teann  ann  an  comharrachadh  aingidheachd,  Salm  cxxx. 
3.,  cionnas  a  fhreagras  tu  e  aon  uair  a  's  a  mhìle  !  lob 
ix.  3.  Agus  mar  urrainn  duit  a  fhreagairt,  ciod  a 
chainnt  a  labhras  e-san  riut !  A  Thighearna,  a  reir  's 
mar  tha  chùis,  cha  'n  ion  domh  dòchas  a  bhi  agam  ri 
aon  ni  ach  ri  bhi  air  mo  dhìteadh.  Agus  ciod  an  dìteadh 
a   ta   ann }     Leig  leam  smuaineach  air  ?   Leig  dhomh 


61 

mo  bhinn  a  leughadh  m'  an  toirear  a  mach  i  air  doigh 
nach  gabh  i  caochladh  ?  Tha  fios  agam,  gu  bheil  i  sios 
na  fhocal ;  agus  tha  fios  agam  gur  h-ann  o  rùn  gràsmhor 
a  tha  e  teachd.  Tha  mi  fiosrach,  gu  'm  bu  nihath  leis 
eagal  a  chuir  oirnn,  chum  nach  rachadh  ar  sgrios. 
Labhair  rium,  uinie  sin,  O  Dhè,  am  feadh  nach  i  so  an 
uair  ma  dheireadh  a  labhras  tu,  agus  nach  èisd  thu  tuille 
riumsa.  Labhair  air  mhodh  èifeachdach  a  chuir  geilt 
orm,  ach  gun  mo  chuir  gu  tur  an  eadòchas.  Agus  biodh 
t-fhocal,  ge  b'e  sam  bith  goirt  oibreachadh,  beo,  agus 
cumhachdach,  agus  ni  's  gèire  na  claidheamh  dà  fhaobh- 
air  air  biih.  Na  bitheam  air  m'  fhàgail  a'  m'  chobhartach 
bochd  dhoibhsan  a  dheanadh  fàisneachd  dhomh  air  nith- 
ibh  mìne,  Isa.  xxx.  10.,  gus  am  hi  mi  air  mo  ghlasadh 
suas  fo  fheirg,  agus  a'  mothachadh  do  cheartais  a  troi-lot 
m'  anma,  agus  nimh  do  shaighdean  ag  òl  suas  m'  uile 
spioraid,  lob  vi.  4. 

"  M'an  gabh  mi  làn-bheachd  air  a  chùis,  tha  mi  fios- 
rach  gur  ni  eagalach  tuiteam  an  lamhaibh  an  Dè  bheò, 
Eadh.  X.  lil.  O  Dhè  bheò,  'an  aon  seadh  tha  mi  cheana 
air  tuiteam  a'  d'  lamhaibh.  Tha  mi  gu  cheart-bhreith- 
each  buailteach  do  d'  chorraich  ;  agus  ge  b'e  breth  a  thig 
orm  a  mach  o'  d'  lathairse,  Salm  xvii.  2.,  's  èiginn  domh 
mi  fèin  fhàgail  ciontach  agus  thus  a  mheas  cothromach. 
Cha  'n  'eil  e  comasach  buntainn  rium  ni  's  cruaidhe  na 
thoill  mo  pbeacaidh.  Agus  ge  b'e  sam  bith  cho  searbh 
sa  bhios  cuach  na  ball-chrith  sin,  Isa.  Ivi.  I7.,  a  dh' 
òrdaicheas  tu  dhomh,  tha  mi  ga  m'  mheas  fèin  toillteann- 
achair  a  deasguinean  fhàsgadh  gu  buileach^  Salm  Ixxv.  8. 

CAIB.   VL 

Binn  a  Pheacaìch  aìr  a  toìrt  a  viach. 

1.  EiSD  !  O  pheacaich  agus  labhraidh  mi,  lob  Ix.  4. 
fhathast  aon  uair  eile,  mar  an  ainm  Dhè,  do  bhreitheamh 
Uile-chumhachdach;  agus  ged'  nachèisdthu  r'a  sheirbh- 
eisich,  labhraidh  e  fèin  riut  an  ùine  ghearr,  le  cumh- 
achd  agus  le  h-uamhunn  nach  urrainn  duit  cuir  na 
aghaidh. 

2.  Fhuaradh  ciontach  thu,  mar  na  làthair.  Chaidh 
do  chuis-thagraidh  a  chuir  gu  neo-brigh.  Tha  e  soill- 
eir  am  fianuis  Dè,  agus  tha  e  soiUeir  do  d'  choguis  fein, 

nach  eil  aon  ni  eil  agad  r'a  radh  an  aghaidh  a  bhreth- 
eanais ;  uime  sin,  èisd  ri  d'  bhìnn,  agus  gairm,  m'as 
urrainn  duit,  air  uile  chumhachda  t'anma  chum  a  cuir 
an  gniomh,  fhulang.  Cha  'n  'eil  ann  ach  ni  ro-bheag 
gu'n  tugta  breth  le  bretheanas  duine  ;  ach  'se  an  Tigh- 
earn  a  tha  nis  a'  toirt  breth  ort,  1  Cor.  iv.  3,  4.  Eisd 
uime  sin,  agus  bi  air  bhall-chrith,  am  feadh  a  bhios  mi 
'g  innseadh  dhuit,  mar  labhras  e  riut ;  no,  am  feadh  a 
nochdas  mi  dhuit,  o  sgriobtuir  folhiiseach,  cionnas  a  tha 
e  'n  dràst  a  labhairt,  agus  ciod  i  a  bhìnn  fhior  a  tha 
sgriobhta  na  fhocal,  eadhon  na  fhocal-san,  a  thubhairt, 
gu'n  tèid  nèamh  agus  talamh  thairis  :  ach  nach  teid  aon 
lide  do  m'  fhocal-sa  thairis  am  feasd,  Mat.  v.  18. 

3.  Cha  'n  'eil  reachd  Dhè  a  labhairt  riutsa  a  t'  aonar, 
O  pheacaich,  ach  tha  e  labhairt  airmhodh  ro-choitcheann 
ris  gach  peacach,  agus  a'  bagradh  uamhasan  an  aghaidh 
gach  aon  chionta,  beag  na  mòr,  gun  chumhn'  air  bith. 
Agus  's  i  so  is  cainnt  da :  'S  mallaichte  gacli  neach  nach 
buanaich  anns  na  h-uile  nithibh  a  ta  sgriobhta  an 
leabhar  an  lagha  chum  an  deanamh,  GaL  iii.  10.  'S  i 
so  a  chainnt  do'n  t-saoghal  uile  ;  agus  's  ann  air  a  mhodh 
so  a  ta  e  labhairt  riut-sa  cuideachd.  'S  iad  suim  nam 
briathran  eagalach  sin,  O  leughadair  a  bhuineas  gu  ro- 
shònraichte  dhuitse.  An  àite  buanachadh  anns  gach 
ni  a  ta  sgriobhta  chum  an  deanamh,  cha  'n  fhaod  thu 
gun  bhi  mothachail,  gun  d'iath  uilc  gun  àireamh  m'  an 
cuairt  duit,  Salm  xl.  12.  Tha  e  a  nis  dearbh-shoilleir, 
gur  tus'  an  duine  tha  e  a'  diteadh  ;  tha  thu  direach  a 
nis  maUaichte  le  mallachd,  mar  tha  Dia  gu  dùrachdach 
a  labhairt,  Mal.  iii.  0.  le  mallachd  an  De  is  ro-àirde  : 
Seadh,  tha  gach  mallachd  a  tha  sgriobhta  an  leabhar  an 
lagha  air  an  comharrachadh  a  t'  aghaidh,  Deut.  xxix.  20. 
Faodaidh  Dia  a  h-aon  air  bith  dhiubh  a  chur  gu  coth- 
romach  an  gniomh  ortsa  ann  an  tiota ;  agus  ged  nach  'eil 
thu  san  km  so  a'  faireachdainn  a  h-aon  diubh,  gidheadh 
mar  dean  tròcair  neo-chriochnach  Dhè  a  bhacadh,  's 
gearr  gus  an  tèid  iad  a  stigli  a'd'  chòm  mar  uisge,  gus 
an  sgàin  thu  leo,  agus  thèid  iad  air  feadh  do  chnàmh 
mar  ola,  Salm  cix.  18. 

4.  Mar  so  a  deir  an  Tighearna,  An  t-anam  a  chiont- 
aicheas  gheibh  e  sin  bàs,  Esec  xviii.  4.  Ach  chiont- 
aich  thusa,  agus  uime  sin  tha  thu  fo  bhìnn  a  bhàis. 
Agus  ciod  am  bàs,  O  dhuine  thruaigh  !     Ciod  a  chrioch 

a  bhios  air  na  nithibh  sin?  Gnn  glac  cruaidh-ghleachd 
nàduir  a'  dol  eug  thu  ;  gum  bi  t'anam  air  a  spìonadh 
air  falbh  o  d'  cliorp  lag,  agus  gum  piU  thu  clium  na 
h-uir'  o'n  tainig  thu,  Salni  civ.  29.  'S  e  so  gun  amh- 
arus  aon  de  thoradh  uaniliasach  a  pheacaidh.  Leis 
na  briathraibh  drùighteach  sin,  sgrìobh  Dia  do  gach 
cinneach  agus  do  gach  linn  dhaoine,  a  chuimhneachan 
eagalach  air  fhuath  naonih  do  'n  pheacadh,  agus  air  a 
dhiom  fhirinnich  na  aghaidh.  Ach  mo  thruaighe  !  cha  'n 
'eil  ann  an  so  uile  ach  toiseach  air  cùis  gu  mòr  is  uamh- 
asaiche.  Cha  'n  'eil  ann  ach  mar  bhuille  gharbh  neo- 
chneasta,  leis  a  bheil  na  cuibhrich  air  am  bualadh 
bh'arr  a  chiontaich,  an  uair  a  tha  e  air  a  thoirt  a  mach 
gu  claoidh  agus  gu  fulang. 

5.  ]\Iar  so  a  deir  an  Tighearna,  pillear  na  h-aingidh 
do  dh-ifrinn,  eadhon  gach  cinneach  nach  cuimhnich  Dia. 
Ge  do  robh  cinnich  ionilan  ann  diubh,  cha  saor  an  àireamh 
no  an  cumhachd  iad.  Bithidh  iad  air  an  iomain  do  dh- 
ifrinn  co-lath,  do  'n  ghainntir  loisgeach  sin,  a  dheasaich 
dioghaltas  diadhaidh  ;  do  Thophet  a  dh'  òrdaicheadh  o 
shean  do  righrean  cho  math  agus  do  dhaoin  eile ;  's  co 
beag  is  urrainn  inbh  shaoghalt''  an  dìon  !  Rinn  e  domh- 
ain  agus  farsuinn  e  ;  cruach  theine  agus  moran  connaidh ; 
tha  anail  an  Tigliearna,  mar  shruth  pronnaisg  ga  fhad- 
adh,  Isa.  xxx.  33.  agus  bithidh  an  sruth  lasarach  a' 
bruchdadb  cho  dian  a  stigh  air,  's  gun  tionndadhar  e  gu 
cuan  de  theine  leaghta  ;  no  mar  tha  'n  sgriobtur  ga 
ainmeacha,  loch  a  tha  dearg-lasadh  le  teine  agus  pronn- 
usg,  gu  saoghal  nan  saoghal,  Taisb.  xxi.  14.  'Se  so  an 
dara  bàs  ;  agus  am  bàs,  a  tha  'n  dàn  duitse,  mar  gabh 
thu  aithreachas,  O  pheacaich,  a  reir  focail  Dè. 

6.  Agus  an  seas  a  bhinn  so  air  chuimhn'  an  diomh- 
anas  .-'  An  labhair  an  reachd  agus  an  soisgeul  e  ?  Agus 
an  labhrar  am  feasd  ni  's  soilleir'  e  ?  Agus  nach  iarr 
Dia  am  peanas  a  chuir  an  gniomh?  larraidh  e,  O 
pheacaich,  agus  cuiridh  e  'n  gnionih  e  ;  ge  d'  a  tha  e  rè 
tamuil  a'  cuir  dàil  ann.  Oir  's  math  a  ta  fios  agad  gun 
doshuidhich  e  latha  anns  an  toir  e  breth  air  an  t-saoghal 
am  fireantachd,  tre  'n  duine  sin  a  dh'  òrdaich  e,  air  an 
tug  e  dhuinn  dearbhadh  le  a  thogail  o  na  mairbh, 
Gniomh.  xviii.  31.  Agus  an  uair  a  bheir  Dia  breth  air 
an  t-saoghal,  O  leughadair,  co  air  bith  thu,  bheir  e 
breth  ortsa.   Agus  an  uair  a  ta  mi  ga  chuir  a  d'  chuimhne- 

se,  bu  mhath  leam  mar  an  ceudna  a  chuimhneachadh, 
gun  toir  e  breth  orm  fèin.  Agus  air  dhomh  fios  a  bhi 
agam  air  uamhas  an  Tighearna,  2  Cor.  v.  11.  chum  gun 
tearuinn  mi  m'  anam  fèin,  Esec.  xxxiii.  9-  bu  mhath 
leam  leis  gach  soillearachd  agus  dùrachd  saoithreachadh 
chum  t-anams  a  thearnadh  cuideachd. 

T.  Tha  mi  air  an  aobhar  sin,  ag  ainmeachadh  an  t- 
sanuis  dhùrachdaich  so  :  'S  èigin  duitse,  O  pheacaich, 
seasamh  an  làthair  cathair  bretheanais  Chriosd,  2  Cor. 
V.  10.  Chi  thu 'n  sealla  greadhnach  sin  ;  air  a  bheil 
thu  cho  eolach  le  bhi  cluinntinn  iomradh  air,  's  nach 
deanadh  a  chluinntinn  a  rithist  a  bheag  de  dhrùghadh 
air  t'inntinn.  Ach  's  cinnteach,  neo-umhaileach  's  mar 
tha  thu,  gun  cuirtrompaid  chruaidh  an  Ard-Aingil  crith 
air  t'anam  :  Agus  mar  urrainn  aon  ni  eile  drùghadh  ort, 
ni  plosgartaich  agus  lasraichean  an  t-saoghail  a  leaghadh 
as  e  ! 

8.  Am  bheil  thu  da  rireadh  am  barail  gur  e  rùn  ath- 
theachd  Chriosd  a  mhàin  a  dh'  aiseag  a  shluaigh  o'n 
uaigh,  agus  an  togail  chum  gloir'  agus  sonais .''  Ge 
b'e  cinnt  a  th'  agad  gum  bi  ais-eirigh  nan  ionracan  ann, 
tha  'n  dearbhadh  ceudna  agad  gum  bi  ais-eirigh  nan 
aingidh  ann  cuideachd,  Gniomh.  xxiv.  \5.  Gun  tearb 
e  na  mairbh  mar  dh'  èireas  iad  o  chèile,  mar  thearbas 
buachaille  na  caoirich  o  na  gobhairibh,  Mat.  xxv.  32. 
leis  an  aon  chinnte  agus  gu  mòr  ni  's  neo-dhraghaile. 
No  am  faod  thu  bhi  'am  barail  nach  dean  e  ach  eisimpleir 
dheth  chuid  de  pheacaich  ro-ghraineil  fhollaiseach,  an 
uair  a  tha  e  air  a  radh,  gun  seas  na  mairbh  uile,  eadar 
bheag  a's  mhòr,  an  làthair  Dhè,  Taisb-  xx.  12.  aguseadhon 
e-san  d'a  nach  b'  aithne  toil  a  mhaighstir,  's  aig  am  bheil 
an  leith-sgeul  is  mò  air  son  a  dhearmad ;  gidheadh  bith- 
idh  e-san,  air  son  an  dearmaid  sin,  air  a  bhualadh,  ge 
h-ann  le  àireamh  is  lugha  de  bhuillibh  .''  Luc.  xxii.  48. 
No  am  bheil  thu  am  barail,  gu'm  bheil  binn  a  bheirear 
amach  leis  na  h-urrad  ghreadhnachais  agus  mhòralachd, 
bìnn  leis  am  bheil  ceart  bhretheanas  Dè  ri  bhi  air  fhoill- 
seachadh,  agus  a  bhuaidh  shoilleir  dheireannach,  gu  bhi 
na  ghnothach  faoin,  no  am  bi  anns  a  pheanas  gus  an 
toirear  thairis  am  peacach  ach  peanas  faoin  so-fhulang.^ 
Cha  b'  ion  duinn  a  bhi  sa  bharail  sin,  ge  d'  a  bhitheamaid 
air  ar  fàgail  gu  sinn  fein  a  smuaineachadh  ciod  a  bhinn 
a  bhiodh  ann.     Ach  's  fhad  a  ghabh  a  chùis  o  bhi  mar 

so  :  Cho-aontaich  ar  Tighearn  losa  Criosd,  na  chaomh 
thròcair  neo-chriochnach,  air  dùl)ladh  na  breth  a  thoirt 
duinn,  agus  cha  'n  ion  duinn  a  bharalachadh  nach  eil  e 
ro.f hior,  agus  bu  chòir  do  na  briathrau  leis  am  bheil  i  air 
a  cuir  an  cùiU,  bhi  air  an  sgriobhadh  air  clkr  gach  cridhe. 
Their  an  Righ,  am  measg  a  ghreadhnachais  agus  an 
urrainn  leis  ani  foillsichear  e,  riu-san  a  ta  air  a  laimh 
dheis,  Thigibhs'  a  ta  beannaichte  le  m'  Athair,  sealbh- 
aichibh  mar  oighreachd  an  rioghachd  a  taair  a  deasachadh 
dhuibh  o  leagadh  bunaite  an  domhain  ?  Mat.  xxv.  34. 
Far  am  bheil  focal  rìgh  tha  cuniliachd,  Ecles.  viii.  4. 
Agus  tha  cumhachd  anns  na  briathran  sin,  a  dh'  fhaodas 
mor  mhisneach  a  thoirt  do'n  chreideach  iriosal,  fo  'n 
trioblaid  is  niò,  agus  a  lionadh  le  aoibhneas  do-Iabhairt, 
agus  Ikn  de  ghlòir,  1  Pead.  i.  3.  Bhi  air  do  ghairm  beann- 
aichte  leis  an  Tighearna !  cuireadh  a  bhi  agad  chum 
rioghachd  !  chum  a  grad  shealbhachadh  gu  siorruidh  ! 
agus  air  a  leithid  do  rioghachd !  cho  math  air  a  deasachadh, 
cho  glòrmhor,  cho  iomlan,  cho  rìomhach  air  a  h-ullachadh, 
chum  sòlas  agus  toilinntinn  chreutairean  a  tha  mar  so 
air  an  dealbh  agus  air  an  ath-nuadhachadh,  gu'm  measar 
a  dealbh  aithrigh  air  comhairle  shiorruidh  Dhè,  aithrigh 
air  a  ghràdh  bith-bhuan  a  dh'ullaich  i,  agus  a  ghabh 
tlachd  na  buileachadh  air  a  shluagh  :  Feuch,  da  rireadh 
dòchas  beannaichte !  A  dh'  ath-ghin  sinne  gu  beo 
dhòchas,  tre  aiseirigh  losa  Criosd  o  na  mairbh,  1  Pead. 
i.  3.  agus  air  a  dhealbh  le  drùghadh  naomhachaidh 
Spioraid  Dhè  air  ar  n-inntinn.  Ach  's  dòchas  e,  O 
pheacaich,  o'm  bheil  thus  an  trà  so  air  do  chumail  : 
Agus  air  leam  gur  deacair  an  ni,  a  smuaineachadh, — 
"  Gun  labhair  Criosd  na  briathran  sin  ri  daoin  eile  ;  ri 
àireamh  mhòr,  ged  nach  ann  riumsa.  Cha'n  'eil  beann- 
achadli  air  bith  air  a  labhairt  riumsa.  Cha'n  'eil  aon 
rioghachd  air  a  deasachadh  fa  m'  chomhair."  Ach  an  e 
sin  uile  do  chali  ?  Mo  thruaigh,  a  pheacaich,  'S  bochd 
an  t-atharrachadh  a  thug  Dia  dhuit  air  sòlas  chàich. 
Dh'innis  e  dhuinn  ciod  a  their  e  riut,  ma  bhuanaicheas 
tu  neo-iompaichte  mar  tha  thu  ;  riutsa,  agus  ris  gach 
cinneach  neo-iompaichte  neo-chreideach  a  tha  air  feadh 
an  t-saoghail,  ge  b'e  air  bith  an  àireamh,  na  meud  an 
inbhe.  Their  e  ri  Righrean  an  domhain,  a  rinn  ceannairc 
na  aghaidh,  ris  na  daoine  mòra  agus  saibbir,  ris  na  cinn- 

f3 

fheadhna,  agus  ris  na  daoine  cumhachdach,  cho  math 
agus  ris  gach  tràill,  agusris  gach  duinesaor  neo-inbheach, 
Taisb.  vi.  15.  Imichibh  ttam,  a  shluagh  mallaichte,  a  dh'. 
io7wsuìdh  an  teine  shiorruidh,  a  dh'ullaìcheadh  do'n 
diabhul  agus  d'a  ainglibh,  Mat.  xxv.  41.  Och,  thoir 
fainear  na  briathran  cudthromach  sin,  chum  's  gun  tuig 
thu  caileigin  d'  am  brìdh. 

9.  Their  e  Imich.  Bithidh  tu  air  t-iomain  as  fhianuis 
le  masladh  agus  mi-chliù.  Uaith-san,  o'm  bheil  beatha 
agus  gach  beannachadh  a'  sruthadh,  agus  a  tha  luchd- 
àiteachaidh  nèamh  a  deanamh  gàirdeachas  air  son  a  bhi 
dlùdha.  Falbhaidh  tu  Mallaichte  :  Bhris  thu  reachd 
Dhè,  agus  tha  a  mhallachdan  a'  teachd  ort :  agus  tha, 
agus  bithidh  tu  fo'n  mhallachd  sin,  am  buan  mhallachd 
sin :  O'n  latha  sin  measar  thu  mar  ni  mallaichte  agus 
gràineil  le  Dia  agus  le  daoine  ;  mar  a  chuid  is  gràineile 
agus  is  ro-thruaighe  de  'n  chruthacha  gu  h-iomlan. 
Theid  thu  do  theine  :  Agus,  O  smuainich  ciod  an  teine  ? 
An  ann  a  mhàin  do  aon  lasair  dhian-loisgich,  a  chuireadh 
as  duit  ann  an  tiota,  ge  d'  a  bhiodh  e  anbharra  cràiteach  ? 
Bhiodh  sin  fein  uamhasach.  Ach,  cha'n  ion  na 
h-uamhasan  sin  ainmeachadh  an  coimeas  riu  so.  Se  'n 
teinegus  a  bheil  thus'  a'dol,  O  pheacaich,  teine  siorruidh  ! 
'Se  sin  e  a  dh'  ainmich  ar  Tighearn  am  briathran  cho 
eagalach,  far  nach  bàsaich  a  chnuimh,  agus  nach  tèid 
an  tein'  as,  agus  an  sin  tha  e  ga  ràdh  an  darna  h-uair, 
far  nach  bàsaich  a  chnuimh,  agus  nach  teid  an  teine  as  : 
agus  a  rithist  le  caomh  iochd,  an  treas  uair,  far  nach 
bàsaich  a  chnuimh,  agus  nach  tèid  an  teine  as,  Marc.  ix. 
44,  45,  48.  Cha  'n  ann  a  mhàin  air  do  shons'  a  chaidh 
dheasachadh  an  tùs ;  ach  do'n  Diabhul  agus  d'a 
AiNGLiBH  ;  air  son  nan  ceud  cheannairceach  reasgach 
sin,  a  chaidh  an  òrduchadh  air  ball  d'a  ionnsuidh  an  deigh 
dhoibh  tuiteam  :  Agus  o'n  a  ghabh  thusa  leo  nan  ceann- 
airc,  's  eigin  duit  dol  fodha,  leo  do'n  lasair  dhian  loisgich 
sin;  agus  thèid  thu  fodha  ni's  doimhne,  a  chionn  gun 
d'  rinn  thu  di-meas  air  Slanuighear  nach  deach  riamh  a 
thairgse  dhoibhsan.  'S  iad  sin  a  bhios  nan  companaich 
agus  nan  co-Iuchd-cràidh  agad,  leis  am  bi  do  chòmhnuidh 
gu  saoghal  nan  saoghal.  Agus  an  saoil  thu  gur  mis  a  tha 
ag  ràdh  so  .'  na'm  beil  an  lagh  agus  an  soisgeul  ga  ràdh 
cuideachd  ?  Nach  eil  an  Tighearn  losa  Criosd  gu  soilleir 
sn  ràdh,  neach  is  e  an  fhianuis  dhìleas  agus  fhirinneach 

(Taisb.  ii,  14.)  eadhon  e-san  fein,  a  tha  ris  abhinn  a  thoirt 
a  mach  ? 

10.  Agus  an  uair  a  tha  e  mar  so  air  ainmeacha  leis- 
san,  an  saoil  thu  nach  cuirear  an  gnionih  e  ?  Co  a  dh- 
fhaodadh  a  bhi  an  caochladh  barail  ?  Co  a  b'  urrainn  a 
smuaineachadh  gum  biodh  am  foillseachadh  greadhnach 
so  air  a  chuir  an  cèill  ?  a  lionadh  inntinn  dhaoine  le  geillt 
dhiomhain  ;  agus  gun  tigeadh  a  bhinn  so  gu  neo-ni  ! 
Faodaidh  tu  a  mheas  gum  biodh  so  ni  bu  thàmailtiche 
do  'n  riaghladh  nèamhaidh,  no  ged  nach  rachadh  a  bhinn 
idir  a  thoirt  amach.  Agus  air  an  aobhar  sin,  faodaidh 
sinn  a  bhi  cinnteach  gu'n  cuirear  an  gniomh  i,  o'n  riagh- 
ailt,  air  an  deachaidh  a  bhreth  a  thoirt  duinn  gu'n  cuirear 
an  gniomh  i,  ann  am  briathraibh  cho  chomharraichte. 
Nìtear  e  :  Nithear  gu  grad  e.  An  sin,  am  feadh  a  ta 
'm  fuaim  fhathast  nan  cluasaibh,  imichidh  na  h-aingidh 
chum  peanais  shiorruidh,  Mat.  xxv.  4G.  Agus  thus,  O 
leughadair,  co  air  bith  thu,  ma  tha  thu  nan  àireamh, 
imichidh  tu  leotha  ;  bithidh  tu  air  t-iomain  am  measg 
nam  mòr-mhuinntir  thruagh  sin,  agus  leo-san  air  do 
thilgeadh  do  leir-sgriossiorruidh.  Bi'dh  dorsan  farsuinn 
ifrinn  gu  fial  fosgailt'  gu'r  gabhail  a  stigh ;  druidear  oirbh 
iad  chum  ur  cumail  am  feasd  a  stigh  ;  agus  crannar  gu 
laidir  iad,  le  laimh  Uile-chumhachdaich  ceartais  Dè,chum 
's  nach  bi  dòchas  agaibh  ri  faighinn  as  am  feasd,  no  idir 
cothrom  air  a  dheanamh. 

11.  Agus  a  nis  dean  deas  thu  fein  chum  codhail  a 
chumail  ris  an  Tighearna  do  Dkia,  Amos  iv.  12.  Gairm 
a  t'  ionnsaidh  uile  mhisneach  t-inntinn,  chum  a  leithid 
sud  do  bhreth  a  chuir  an  gniomh  fhulang :  Oir  cha 
choinnich  e  thu  mar  dhuine,  Isa.  xlvii.  3.  theagamh  air 
am  faigh  a  thiom-chridhe  buaidh,  an  uair  a  bhios  e  ri 
cùis  chruaidh  fheumail  a  chuir  an  gniomh,  an  aghaidh 
reusain  agus  ceartais.  Cha  choinnich,  ach  mar  Dhia, 
aig  am  bheil  innleachdan  agusarùin  uile  cho  do-ghluas,- 
aid,  's  a  tha  a  rìgh-chathair.  Tha  mi  air  an  aobhar  sin 
a'  togail  tìanuis  duit  na  ainm  air  an  là  an  diugh,  ma  tha 
Dia  tìor,  gun  labhair  e  mar  so,  agus  ma  tha  e  comasach, 
gun  dean  e  mar  so  cuideachd.  Agus  le  a  bharalachadh 
gum  buanaich  thu  neo-iompaichte  mi-chreideach,  tha 
thu  air  do  thoirt  a  dh'  ionnsuidh  na  staide  truaighe  so  ; 
mar  eil  Dia  aon  chuid  mealltach  no  lag,  gu  bheil  thusa 
ris  dheth,  caillte  gu  siorruidh  ! 


Smuainlenn  a  Fheacaich,  air  n  bhualadh  le  uabhas  na 
Brethe  so. 

"  Is  duine  truagh  mi  !  Ciod  a  ni  mi  ?  no,  co  ionn- 
saidh  theicheas  mi  ?  Tha  mi  air  mo  thomhas  air  a 
mheidh,  agus  fhuaradh  gann  mi,  Dan.  v.  27-  'Si  so 
mo  bhreth :  a  bhinn  ris  an  ion  fiughair  a  bhi  agam  o 
bheul  Chriosda  fein  ;  o  bheul  an  Tì  sinn  a  chaidh  gu  bàs 
chum  daoine  shaoradh  agus  a  thearnadh.  Binn  eagal- 
ach  !  agus  ni  's  ro-uamhasaiche  'n  uair  a  bheirear  fainear 
i  san  t-seadh  sin  !  Co  ris  a  sheallas  mi  chum  mo  shaoradh 
uaipe?  Co  ris  a  ghlaodhas  mi  ?  An  abair  mi  ris  na 
sleibhtean,  iad  ga  m'  fhaiach  ?  Luc.  xxiii.  30.  Ciod 
am  feum  a  dheanadh  sin  domh  ?  Ged'  a  bhithinn  air 
mo  shlugadh  suas  fo  Chreagan  agus  Shlèibhtean,  cha  b' 
urrainn  doibh  m'  fhalach  o  bheachd  a  shùl-san  ;  agus 
ruigeadh  a  làmh  orm  an  sin  co  rèith-bheirteach  's  an  aon 
àit'  eile. 

"  Is  duine  ro  thruagh  mi  gun  amharus  !  Och  b'fhearr 
nach  d'  rugadh  rianih  mi  !  Och  b'  fhearr  nach  robh 
eolas  riamh  agam  air  buaidh  agus  sochair  an  naduir  reus- 
onda  !  Sochair  chruaidh-fhortanach  da  rireadh,  a  tha 
ga  m'  fhàgail  buailteach  do  dhìteadh  agus  do  chorruich  ! 
B'  fhearr  nach  d'  fhuair  mi  riamh  eòlas  air  toil  Dè, 
seach  'an  deigh  dhomh  faotainn  a  cuir  an  neo-shuim 
agus  ciontachadh  'na  aghaidh  !  B'  fhearr  leam  gu'm 
bithinn  an  dlù-dhàimh  ris  an  aon  is  suaraiche  de'n 
chinne-daoine,  riu-san  is  tinne  air  nàdur  nam  brùidean, 
seach  mo  chrannchar  a  bhi  agam  ann  an  talamh  soluis, 
am  measg  a  cho-lion  soillearachd  air  reuson,  agus  am 
measg  a  cho-lion  eolas  air  diadhachd  cuideachd !  agus 
gach  sochair  dhiubh  so  a  mhi-ghnàthachadh  chum  mo 
leir-sgrÌGs  siorruidh  ann-tromachadh  !  Och  b'  fhearr 
gun  tugadh  Dia  air  falbh  an  t-anam  reusonda  so  !  Ach 
mo  thruaighe  !  mairidh  è  beo  gu  claoidh  a  bhàis  shiorr- 
uidh  a  mhothachadh.  C'  arson  a  bhlais  mi  a  cho-lion 
sochair  o  m'  Chruithear,  gu  deasguinean  a  chorruich 
fhàsgadh  a  mach  air  a  cheann  ma  dheireadh  ?  C'  arson 
a  fhuair  mi  eohis  air  sòlas  cuideachda,  agus  air  comh- 
lu^dar  chàirdean,  chum  am  malairt  air  son  cuideachda 
dheamhnan  agus  spioradan  mallaichte  ann  an  Tophet  ? 
Och  mo  thruaighe  !  co  is  urrainn  còmhnuidh  a  ghabhail 


leo  'an  lasraichean  niìllteach  ?  Co  is  urrainn  laidhe  sios 
leo  'an  teine  siorruidh  ? 

*'  Ach  co  a  th'  agam  r'a  choireachadh  air  son  so  uile, 
ach  mi  fèin  ?  Co  air  is  urrainn  mi  a  choir'  a  chuir,  ach 
air  m'aniaideachd  cheann-laidir  choirbte  fein  ?  Mo 
thruaigh  !  co  air  a  dh'  fhaodar  coire  an  iomlain  de'n  leir- 
sgrios  uabhasach  so  a  chuir,  ach  air  an  aon  aobhar  mhall- 
aichte,  air  dhomh  reachd  Dhè  a  bhriseadhj  gun  do  chuir 
mi  cùl  r'a  shoisgeul  cuideachd  ? 

"  Gidheadh  dean  foighidin,  O  m'  anam,  am  meadhon 
nan  gearan  dòlasach  sin.  Am  faod  mi  a  ràdh,  gun  do 
chuir  mi  tur  chùl  ris  an  t-soisgeul  ?  Nach  eil  mi  an  diugh 
fo  'n  fhuaim  aige  ?  Cha  tainig  a  bhinn  amach  a  m' 
aghaidh  fhathast  air  dhoigh  's  nach  fhaodar  a  h-atharr- 
achadh.  Troimh  an  duibhre  choimhich  so,  tha  aon 
fhàirleus  dòchiiis  a'  briseadh  a  stigh,  agus  cha  'n  'eil  e 
ea-comasach  dhomh  fhathast  a  bhi  air  mo  shaoradh. 

"  Is  sòlasach  an  smuain  e  !  Dean  gàirdeachas  air  a 
shon,  O  m'  anam,  ged'  is  ann  le  ball-chrith ;  agus  pill 
gu  grad  ris  an  Dia  sin,  ged'  a  chaidh  a  bhrosnachadh  le 
deich  mìle  cionta,  nach  do  mhionnaich  fhathast  nafheirg, 
nach  ceadaichte  dhomh  tuille  co-chomuinn  a  chumail 
ris,  no  nach  rachainn  a  steach  d'a  shuaimhneas.  Salm 
xcv.  11. 

"  Tha  mi  nis,  O  Thighearna  bheannaichte,  ga  m' 
shleuchdadh  sios  san  duslach  a'  t'  fhianuis-  Tha  mi  'g 
aideachadh  bhi  m'  chreutair  truagh  fo  bhìnn.  Ach  's 
ionann  cainnt  domhsa  's  do'n  clùs-mhaor  iriosal,  a  Dhia 
dean  trocair  ormsa,  ta  m'  pheacach  !  Luc.  xviii.  13. 
Tha  càileigin  do  bheachd  neo-iomlan  agam  air  slighe 
troimh  'n  comasach  dhomh  dol  as.  O  Dhè,  ciod  air 
bith  an  t-slighe  sin,  nochd  dhomh  i,  guidheam  ort  ? 
Comharraich  a  mach  i  cho  soilleir  's  nach  urrainn  domh 
dol  am  mearachd  oirre  !  Agus  O  dean  mo  chridhe 
toileach  gabhail  rithe,  ge  be  sam  bith  iriosal  no  cràiteach 
a  bhitheas  e  ? 

"  Gu  cinnteach,  O  Dhe,  tha  mòran  agam  r'a  fhogh- 
lum  ;  ach  bi  thusa  a'  t'  oid-ionnsaichidh  dhomh  ?  Cuir  stad 
c'ar  tamuill  bhig  air  do  laimh  a  tha  togta  suas  ;  agus 
cuir  dàil  sa  bhuille,  air  son  do  chaomh  iochd  neo-chrioch- 
nach,  gus  an  rannsaich  mi  cionnas  a  dh'  fhaodas  mi  gu 
h-iomlan  a  sheachnadh  ?" 

CAIB.  VII. 

Staid  bhochd  a  Pheacaich  fo  hhìnn. 

1.  A  Pheacaich,  chuala  tii  breth  Dhè  mar  a  ta  i  air 
a'  cuir  sios  'na  fhocal  naomh  neo-chaochlaideach.  Agus 
an  laidh  thu  fodha  an  eadòchas  bith-bhuan .''  Nach  toir 
thu  oidhirp  air  bith  gu  bhi  air  do  shaoradh  uaith,  an  uair 
nach  eil  e  a'  bagradh  ni  's  lugha  dhuit,  na  Bas  Siorruidh 
t-anma .?  Ma  bhios  aig  ciontach  fo  bhìnn,  le  reachd 
dhaoine,  ach  an  dòchas  is  lugha  gum  faigh  e  saor,  cha  'n 
'eil  ni  a  bhios  na  chomas  nach  dean  e  chum  sin  a  thoirt 
gu  crìch.  ]Ma  shaoileas  e  gu  bheil  caraid  aige  is  urrainn 
còmhnadh  a  dheanamh  ris,  nach  dian  a  dh'  earalaicheas 
e  air  a  charaid  sin  cobhair  a  dheonachadh  dhà  ?  Agus 
am  feadh  a  ta  e  'an  làthair  a  bhreitheimh,  cia  deacair 
a  tha  e  a  thoirt  a  dh'  aindeoin  air  falbh,  am  fad  sa 
shaoileas  e  gur  h-ion  da  dòchas  a  bhi  aige  ri  tròcair,  ga 
nach  bi  e  coslach  dhà  faotainn  ?  Tha,  le  barail  a  bhi 
aigenach  eil  e  neo-chomasach,ga  dheanamhro-dhùrachd- 
ach,  agus  ga  fhàgail  ro  neo-thoileach  air  bhi  na  thosd  no 
air  a  thoirt  air  faibh. 

2.  Nach  smuaintich  thu,  O  pheacaich,  ciod  a  ghabhas 
deanamh  dhuit,  m'  aii  teid  do  bhìnn  a  chuir  'an  gniomh, 
ni  a  dh'  fhaodas  tacliairt  an  diugh  fein  ?  Ach  ciod  a 
ghabhas  deanamh  ?  Smuaintich  gu  cùramach  air,  oir  is 
gnothach  cudthromach  e.  Cha'n  urrainn  do  d'  ghliocas, 
do  d'  chumhachd,  na  do  d'  dheas-chainnt  a  bhi  'm  feasd 
air  an  gnàthachadh  an  cùis  is  mò.  M'as  comasach  dhuit 
cobhair  a  dheanamh  ort  fein  dean  e.  Ma  tha  bheag  an 
diomhair  agad  fein  a  ni  e,  na  bi  an  comain  neach  eil  air 
a  shon.  Ma  tha  aon  ìobairt  agad  ri  thoirt  suas,  ma  tha 
bheag  do  ncart  agad  r'a  fheuchainn  ;  seadh,  ma  thabheag 
de  luchd-còmhnaidh  agad  air  thalamh,  no  san  t-saoghal 
neo-fhaicsinneach,  a  ta  comasach  air  do  dhìon  agus  do 
shaoradh  ;  gabh  do  sheol  fein,  chum  gun  saorar  thu,  agus 
nach  faic  sinne  do  leir-sgrios.  Ach  abair  O  pheacaich, 
am  fianuis  Dè,  ciod  an  ìobairt  a  bheir  thu  seachad,  ciod 
an  neart  a  ghnàthaicheas  tu,  ciod  an  luchd-còmhnaidh 
ris  an  dean  thu  do  ghearan  air  gnothach  cho  dian  ea-dò- 
chasach  ?  Oir  's  ann  ea-dòchasach  a's  eigin  domh  mheas, 
m'  asiadsin  na  meadhonnan  a  tha  thu  r'a  ghnàthachadh. 

3.  Tha  docliair  air  a  dheanamli  air  ceartas  Dè  .-  Am 
bheil  dìohìdh  sam  bith  agad  r'a  thoirt  seachad  ?  Nan 
tugta  gu  rannsachadh  agus  gu  tairgs'  thu,  mar  am 
peacach  a  chaidh  a  dhùsgadh,  Ciod  leis  an  tig  mi  am 
tìanuis  an  Tighearna ;  leis  an  strìochd  mi  mi  fèin  'an 
lathair  an  Dia  a's  àirde  ?  An  tig  mi  'na  fhianuis  le  iob- 
airtibh-k)isgte  ;  le  laoigh  a  bliios  bliadhna  dh-aois  ?  Am 
bi'n  Tighearna  toilichte  le  mìltibh  do  reitheachaibh,  le 
deich  mìltibh  de  shruthaibh  ola  ?  Mic.  vi.  6,  7-  Mo 
thruaighe  !  ge  do  bhiodh  tu  a'  d'  righ  cho  mòr  's  a  bha 
Solamh,  agus  giim  b'  urrainn  duit  an  samhuil  sin  de 
iobairtean  a  cheannach,  cha  b'  fhiù  iad  an  ainmeachadh. 
Cha  bu  leoir  Fiodh  Lebanoin  gu  losgadh,  na  gach  beath- 
ach  a  ta  air  chum  tabhartas  loisgte.  Eadhon  fo  'n 
fhrithealadh  sin,  a  ghabh  os-laimh,  agus  a  bha  'g  iarraidh 
ìobairtean  an  cuid  de  chùisibh,  mar  bha  fuil  thàrbh  agus 
ghobhar,  ged  a  bha  iad  a'  dion  a  chiontaich  o  thuille 
peanais  aimsireil,  cha  robh  iad  comasach  air  peacadh  a 
thoirt  air  falbh,  Eabh.  x.  4.  no  a  choguis  a  ghlanadh  'an 
sealladh  Dhè.  Cha  robh  e  air  a  cheadachadh  do'n  anam 
a  dheanadh  a  bheag  gu  h-andàna,  aon  iobairt-eusontais  a 
thoirt  idir  suas,  ach  bha  e  air  a  dhìteadh  gu  bàsachadh 
gun  trocair,  Air.  xv.  30.  A  nis  tha  dearbh-fhios  aig 
Dia,  agus  aig  do  choguis  fèin  nach  e  a  mhain  gun  do 
pheacaich  thusa  tre  aineolas  gun  fhios  duit,  ach  gun  do 
pheacaich  thu  gu  minig  gu  h-andàna,  air  iomadh  doigh 
ann-trom,  mar  a  dh'  aidich  thu  cheana.  Nan  abradh  tu 
leis  a  pheacach  thruagh  m'  an  do  labhradh  roimh,  an 
toir  mi  mo  cheud-ghin  air  son  mo  chionta,  toradh  mo 
chuirp  air  son  cionta  m'  anma?  Mic.  vi.  7-  Ciod  adh' 
fhaodadh  fuil  leinibh  ghràdhaich  a  dhearamh  na  leithid 
so  do  chàs,  ach  do  pheacannan  a  dheanamh  ni  bu  ro- 
ann-troma  na  bha  iad  roimh  ?  Chuir  thu  corruich  air  an 
Dia  Uile-chumhachdach  ;  agus  ma  tha  a  chionta  sin  r'a 
dioladh  le  fuil  's  èigin  gur  h-ann  le  gnè  eile  fhola,  seach 
na  tha  ruith  a'  d'  chuislibh  fèin,  no  an  cuislibh  do  chuid 
cloinne. 

4.  Am  fuilig  thu  fun  ma  ta,  gus  an  toir  thu  lan- 
dioladh  seachad?  Ach  c'  àit'  an  toirear  an  dioladh  sin 
seachad?  An  ann  a  bhios  e  le  aon  àmhghar  a  dh' 
fhuiligear  'sa  bheatha  bhàs-mhoir  dhiom-buain  so  ?  Am 
bheil  ceartas  Dè  air  a  mheas  na  ni  cho  faoin,  s'  gu  bheil 
doilghios  beagan  laithean  ni's  leoir  chum  dìoladh  a  thoirt 

air  a  shon  ?  No  am  bheil  thu  smuainteachadh  air  fulang- 
ais  san  ath-shaoghal :  Ma  tha,  cha  saoradh  idir  sin : 
Agus  do  thaobh  sin  faodaidh  mi  a  ràdh,  An  uair  abheir 
thu  Ikn-dìoladh  seachad,  gun  cuirear  fa-sgaoil  thu  :  An 
uair  a  dh'  ìocas  tu  a  pheighinn  ma  dheireadh  do  d' 
fhaichan,  fosglar  dorsan  a  phrìosain  duit.  Ach  's  eigin 
duit  an  dràsta  do  leabaidh  a  dheanamh  an  ifrinn  :  Salm 
cxxxix.  8.  Agus,  O  dhuine  neo-shona,  an  laidh  thu 
sios  'an  sin,  le  dòchas  diomhair,  gun  tig  an  t-àm,  anns 
nach  urrainn  ceartas  Dè  tuille  peanais  a  chuir  ort  ach  na 
dh-fhuilig  thu  cheana,  agus  gum  faod  thu  dòchas  a  bhi 
agad  ri  saoradh,  mar  ni  air  am  bheil  còir  agad?  B'  fhearr 
dhuit  gum  biodh  tu  comasach  air  a  shamhuil  sin  de 
dhòchas  a  thoirt  sios  leat,  meallta  's  mar  tha  e  :  Ach  mo 
thruaighe !  chi  thu  gach  ni  air  mhùgha  coslais,  direach 
mar  tha  iad,  agus  mar  bi  earbs'  agad  ach  r'a  leithid  sin, 
cha  bhi  ann  ach  ea-dochas  bith-bhuan.  Tha'n  t-aon 
fhocal  sin  ann  a  d'  bhinn,  Siokruidheachd  ;  an  t-aon 
dearbhadh  sin,  nach  bàsaich  a  chnuimh,  agus  nach  tèid 
an  teine  as  ;  ni  's  leoir  a  chuir  a  leithid  de  smuain  gu 
fior  amhladh,  agus  do  throm-luchdachadh  le  ea-dòchas 
agus  le  h-uamhunn  chràitich. 

5.  No  bheil  dòchas  agad,  gun  dean  t-ath-leasachadh 
agus  do  dhìcheall  an  deanamh  do  dhleasannais  san  àm  a 
tha  ri  teachd,  do  shaoradh  o  'n  bhìnn  so  ?  Thoir  an  aire 
a  pheacaich,  ciod  a  ghnè  ilmhlachd  a  tha  mhiann  ort  a 
thairgse  do  Dhia.  'S  èigin  dith  bhi  gun  smal  agus 
iomlan  a  thaitneas  r'a  naomhachd  neo-chriochnach,  ma 
bheir  e  fa-'near  thu  leat  fèin  a'  t'  aonar  :  Cha'n  fhaod 
aon  dearmad,  di-chuimhn,  no  peacadh  bhi  na  co-chuide- 
achd.  Agus  an  saoil  thu  gur  h-urrainn  duitse,  lag  's 
mar  tha  thu,  leis  na  h-urrad  de  thruailleachd  gine,  agus 
le  a  cho-lion  cleachda  ciontach  le  cunntas  gun  àireamh 
de  pheacannan  gniomhe,  a  ghabhail  os-laimh  a  samhuil 
sin  de  ùmhlachd  a  thoirt  seachad,  rè  a  chuid  eile  do  d' 
bheatha?  Bu  diomhain  duit  ionnsaidh  a  thoirt  air, 
eadhon  car  aon  latha.  Chuireadh  cionta  ùr  air  ball 
fodha  thu  ann  an  leir-sgrios  ùr.  Ach  mar  cuireadh  ;  ge 
d'  a  bhiodh  o'n  àm  so  gu  crioch  do  bheatha  na  ùmhlachd 
cho  iomlan  's  a  dh'  iarr  reachd  Dhè  air  Adhamh  ann  am 
Phàrras,  am  bu  leoir  sin  a  dhubhadh  a  mach  nan  ciont  a 
chaidh  seachad?  Am  bu  dìoladh  air  sean  fhiachan,  nach 
do  ghabh  thu  fiachan  ùr  ort  ?   Tàirg  so  do  d'  choimh- 


73 

snach  agus  feucli  an  gabh  e  mar  phàidheadh  e ;  agus 
mar  gabh  e-san  e,  an  gabh  thu  os-laimh  a  thairgse  do 
Dhia  ? 

6.  Ach  cha  chuir  mi  sios  tuille  cainnt  mu  chùis  a  ta 
cho  soilleir.  Am  feadh  a  tha  mi  labhairt,  tha  'n  ùine 
dol  seachad,  tha  'm  bàs  a  sìor  theachd  air  aghaidh,  agus 
tha  'm  brealhanas  a'  teannadh  oirn.  Agus  ciod  a  dh' 
f  haodas  do  shaoradh  o  na  cùisibh  cunnartach  sin,  no  ciod 
a  dh'  f  haodas  do  dhìon  annta  ?  An  comasach  do  'n  t- 
saoghal  do  shaoradh  ?  an  iodhal  mhealltach  f  haoin  sin  air 
an  robh  thu  'n  geall  agus  an  tòir,  d'  am  bheil  thu  'g 
ìobradh  do  dhòchais  shiorruidh  ?  'S  math  a  ta  fios  agad 
gun  trèig  e  thu  gu  tur  an  uair  is  mò  bhios  de  dh-fheum 
agad  air  ;  agus  nach  gabh  aon  ni  a  bhuineas  dà  toirt  leat 
do'n  ath-bheatha  :  Cha  gabh  urrad  agus  ni  faoin,  a 
bhiodh  agad  mar  chuinihneachan  air,  n'an  iarradh  tu 
cuimhn'  a  chumail  air  caraid  choiomluath,  cho  cealgach, 
's  a  bha  'n  saoghal. 

7.  An  urrainn  do  d'  chompanaich  pheacach  do  shàor- 
adh  an  uair  a  dh'  eugas  tu  ?  An  robh  a  h-aon  diubh 
comasach,  ge  do  bhiodh  iad  toileach,  air  èirig  a  thoirfdo 
Dhia  air  do  shon,  Salm  xlix.  7-  chum  do  shaoradh  o'n 
uaigh,  no  bho  dhol  sios  do  dh-ifrinn  ?  Mo  thruaighe  ! 
bithidh  tu  cho  mothachail  air  a  so,  's  an  uair  a  bhios  tu, 
mar  gum  b'  ann  air  beul  na  h-uaighe,  nach  bi  thu  deon- 
ach  air  am  faicinn,  no  hibhairt  riusan  a  bhanan  conipan- 
aich  ionmhuinn  leat  roimh  so  'S  ann  is  dàch'  iad  achuir 
mulaid  ort,  na  còmhnadh  a  dheanamh  riut:  Cia  mor  is 
lugha  na  sin  is  urrainn  iad  còmhnadh  a  dheanamh  riut 
aig  cathair  breathanais  Dè,  am  feadh  tha  'm  bìnn  fèin  a 
faighinn  buaidh  orra  ? 

8.  Faodaidh  tu  bhi  cinnteach  nach  eil  aig  cumhachd- 
an  an  dorchadais,  aon  chuid  toil  na  comas  còmlmadh  a 
dheanamh  riut.  Bha  Satan  a'  deanamh  faire  agus 
saothair  chum  do  leir-sgrios,  agus  ni  e  gkirdeachas  air 
a  shon.  Ach  ged'  a  bhiodh  caileigin  do  cho-chòrdadh 
eadaraibh,  cha  bhiodh  ann  ach  co-bhann  gu  d'  sgrios. 
Oir  is  e  an  t-aon  latha  breathanas  a  bhios  aig  daoin 
aingidh  agus  aig  na  spioradan  ceannairceach  sin  ;  agus 
's  e  'n  teine  chum  an  eigin  duitse  dol,  O  pheacaich,  an 
teine  sin  a  chaidh  ullachadh  do'n  diabhul  agus  d'a 
ainglibh,  Mat.  xxv.  41. 

9.  An   dean  na  spioradan  nèamhaidh  do  shaoradh  ! 

An  dean  iad  eadar-ghuidhe  le  'no  cumhachd  no  le  'n 
ùrnuigh  as  do  leth  ?  Nan  teannadh  iad  ri  'n  cumhachd 
a  ghnàthachadh  a'  d'  leithsgeul,  an  deigh  do  bhinn  a 
thoirt  a  mach,  bhiodh  iad  ciontach  de  dh-àr-a-mach  an 
aghaidh  fhlaitheis,  ni  is  ro-fhuathach  leis  na  spioradan 
beannaichte  agus  naomha  sin.  Agus  cho  luath  's  a 
bhios  brethabhreitheimhaithnichte,  an  àit  eadar-ghuidhe 
dhiomhain  a  dheanamh  as  leth  a  chiontaich  thruaigh  's 
ann  a  bhios  iad  le  dian  dheothas,  air  son  glòir  an  Tigh- 
earna,  a  co'-aontachadh  chum  a  bhreth  a  thug  am 
breitheamh  a  mach  a  chur  an  gniomh.  Seadh,  ge  d'  a 
tha  e  deacair  r'a  chreidsinn  san  àm,  bithidh  luchd- 
leanmhuinn  Chriosd,  a  tha  'n  tra  so  ro-ionmhuinn 
umad,  agus  a  tha  ro-dhèigheil  air  do  shaoradh  ;  eadhon 
do  chàirdean  fein,  a  toirt  an  aonta  a  chuni  do  sgrios. 
Tha  iad  san  àm  so  ro-bhrònach  air  do  shon,  agus  an 
deoir  a'  sileadh  gu  tric  as  do  leth  :  Tha  iad  an  ceart  uair 
a  co-riasanachadh  ruit,  's  a  guidhe  air  Dia  as  do  leth, 
ma  dh'  fhaodar  aìr  aon  chor,  am  feadh  a  tha  dòchas 
aca,  do  spìonadh  mar  aithinne  as  an  losgadh,  Amos 
iv.  11.  Ach  mo  thruaighe  cha  ghabh  thu  suim  d'an 
earail,  agus  a  thaobh  an  ùrnuigh,  ciod  a  dh'  iarras  iad 
as  do  leth  !  Ciod  ach  so,  gum  faic  thu  gu  bheil  thu 
caiUte  ?  agus  air  dhuit  aon  dòchas  a  bha  agad  ri  thu 
fein  a  thearnadh,  na  ri  còmhnadh  o  aon  neach  cruth- 
aichte  a  leigeadh  gu  tur  air  cùl,  gun  striochd  thu  do 
Dhia  an  irisieachd  inntinn  agus  le  cridhe  briste  ;  le  thu 
fein  a  thoirt  thairis  da  cheart  bhreathanas,  agus  le  glan 
chùl  a  chuir  ri  fiughair  air  bith  uait  fein,  agus  o  gach 
camhachd  cruthaichte,  gu'm  faod  thu  amharc  suas  gu 
h-iriosal  ris-san,  mar  o  iochdar  ifrinn,  gu  inbh  bhig,  agus 
theagamh  gun  gabh  e  truas  diot,  agus  gun  seol  e  thu 
chum  an  aon  doigh  gu  dol  as,  ni,  am  feadh  a  bhuanaich- 
eas  nithe  mar  tha  iad,  nach  eil  e  comasach  do'n  t-saoghal, 
do  dh-ifrinn,  no  do  nèamh  a  dheanamh  air  do  shon. 

Tuìreadh  a  Peacaich,  san  staid  ihruaigh  so. 

"  Mo  thruaighe  is  dòlasach,  neo-shòlasach  mo  staid  ! 
Is  duine  truagh  mi  a  thug  mi-fèin  a  chum  na  h-inbhe 
so  !  Is  duine  truagh,  bochd,  truaillidh,  trèigte  mi  ! 
C'àit'  am  bheil  m'  àrdan,  agus  uabhar  mo  chridhe  ?  c'àit' 
am  bheil  na  diathan  brèige  d'  an  tug  mi  gradh  agus 

seirbhls,  as  deigh  an  do  ghluais  agus  a  dh-iarr  mi,  ler. 
viii.  2.  am  feadh  a  blia  mi  a'  cuir  mo  chionta  an  agh- 
aidh  nèimh  an  lion-mhoireachd  ?  Am  bheil  cridhe  sam 
bith  ann  a  ghabhas  truas  diom  ?  Am  bheil  aon  lamh 
ann  gu  m'  shaoradh  ?  Gabhaibh  trnas  rium  ;  gabhaibli 
truas  rium,  O  mo  chairdean,  oir  bhuin  lamh  Dhè  rium, 
lòb  xix,  21.  ghlac  i  mi  ;  tha  mi  ga  faireachduinn  ga  m' 
ro-theannadh  !  agus  ciod  a  ni  mi  ?  theagamh  gu  bheil 
truas  aca  dhiom  ;  ach  mo  thruaighe,  cia  fann  an  iochd  ? 
Ma  tha  cobhair  an  aon  ni  an  cumhachd  nàduir,  innsibh 
dhomh  c'  àit  am  faighear  e  !  Comharraichibh  a  mach 
dhomh  e  ;  seohiibh  mi  dha  ionnsuidh  ;  no  b'  fhearr  leam, 
fo  nàire  agus  ìoghnadh  mar  tha  mi,  gu  'n  glacadh  sibh 
air  a  hiimh  mi,  is  mo  threorachadh  da  ionnsuidh. 

"  O  sibhs'  a  mhinistearan  an  Tighearna,  d'  an  dreuchd 
a  bhi  toirt  co-fhurtachd  do  dh-anmaibh  trioblaideach, 
gabhaibh  truas  diom  !  'S  eagal  leam  gur  mac-samhuil  mi 
do  dh-ioma'  neach  truagh  eile,  aig  a  bheil  co-fheum  air 
bhur  còmhnadh.  Leigibh  dhibh  gach  cùram  eile,  chum 
cùram  a  ghabhail  do  m'  anamsa,  a  tha,  mar  gu  'm  b'  ann, 
a  call  fhala  gu  bàs,  (ma  dh'  fhaodar  sin  a  rkdh)  am 
feadh,  theagamh,  is  gann  a  sheallas  sibh  orm  ;  no  sùil 
fhaoin  a  thoirt  orm,  's  a  gabhail  seachad  taobh  eile  na 
slighe,  Luc.  X.  31.  Gidheadh  mo  thruaighe  !  ann  an 
staid  mar  tha  mise,  ciod  a  dhiongadh  bhur  saothair,  mar 
bi  aig  ach  e  fein.  Mar  dean  an  Tighearna  cobhair  orm, 
cionnas  is  urrainn  duibhs'  a  dheanamh  ?  2  Righ.  vi.  27. 

"  O  Dhè,  spiorad  gach  uile  fheòla,  Air.  xvi.  22.  tha 
mi  togail  suas  mo  shùl  riut,  's  ag  eigheach  riut,  mar  a 
broinu  na  h-uaighe,  lon.  ii.  2.  Tha  mi  air  a  chuid  is 
lugha,  ag  èigheach  riut  o  bruaich.  Gidheadh  am  feadh 
a  ta  mi  am  shìneadh  mar  so  a'  t'  fhianuis  'san  teinn  ro- 
mhòr  so,  tha  fios  agam  gur  h-urrainn  do  neart  Uile- 
chumhachdach  agus  do  ghràs  gun  tomhas  doigh  fhaotainn 
a  mach  air  mo  thearnadh. 

"  Is  ann  ortsa  is  mò  a  rinn  mi  do  dhochair,  agus  an 
deigh  sin  uile,  's  ann  a  mhàin  uaitse  tha  duil  agam  ri 
cobhair.  A'  t'  aghaidh,  a'  t'  aghaidh  fein  a  mhàin 
pheacaich  mi,  agus  rinn  mi  olc  a'  d'  shealladh,  Salm  li.  4. 
air  chor  's  gu'm  fìreanaichear  thusa  'nuair  a  labhras  tu, 
gu'm  bi  thu  glan  'n  uair  a  bheir  thu  breth,  ge  d'  a  dh' 
òrdaicheadh  tu  mi  air  an  àm  so  gu  truaighe  bhith-bhuan 
Is    gidheadh   tha    mi    mothachadh   ni-eigin    a   tha  gu 

diomhair  ga  m'  tharruinn  a'  t'  ionnsaidh,  mar  gu'm 
faighinn  fuasgladh  an  sin,  far  an  do  thoiU  mi  an  leir- 
sgrios  a  b'  ann-truime.  A  Dhè  bheannaichte,  thug  mi 
sgrios  orm-fein  ;  ach  's  ann  annadsa  a  ta  mo  chobhair, 
Hos,  xiii.  9.  ma  tha  cobhair  sam  bith  r'a  fhaotainn. 

"  Tha  fios  agam  nach  eil  am  bitheantas  do  shligheansa 
mar  ar  slighean-ne,  no  do  smuainte-sa  mar  ar  smuainte- 
ne ;  ach  gu  bheil  iad  cho  àrd  os  an  ceann  's  a  tha  na 
nèamhan  os-ceann  na  talmhainn,  Isa.  Iv.  8,  9.  Air  an 
aobhar  sin  dean  trocair  orm,  O  Dhè,  a  reir  lionmhoir- 
eachd  do  chaomh  throcairean  !  Salm  li.  1.  Och  comharr- 
aich  a  mach  an  t-slighe  shiorruidh  !  Salra  cxxxix.  24. 
Tha  fios  agam  gur  e  do  shoisgeul  an  t-aon  fhuasgladh  : 
O  teagaisg  do  t'  òglaich  a  fhrithealadh  !  Ullaich  mo 
chridhe  chum  gabhail  ris  !  agus  na  ceadaich  do'n  mhiosg- 
ainn  sin  a  tha  ann  am  nàdur,  mar  is  tric  a  thachair,  an 
ìoc-shlaint  àghmhor  sin  a  thionnda  gu  nimh  ! 


CAIB.  VIII. 

Ait  theachdaireachd  ìia  Slaìnte  trid  Chriosd  air  a  thoirt 
a  dh'ionnsuidh  a  Pheacaich  mhothachail  fo  hhinn. 

1.  A  LEUGHADAIR  ghràdhaich  ;  'Se  rùn  àraidh  an  t- 
soisgeil,  agus  ge  b'  e  àit  am  bheil  e  gu  caomhail  air 
gabhail  ris,  a  thoradh  àghmhor,  an  cridhe  a  lionadh  le 
rùin  ghràidh  ;  a  theagasg  dhuinn  fuath  a  thoirt  do  gach 
ain-tighearnas  agus  do  gach  ro-chruathas  neo-fheumail, 
agus  tlachd  a  ghabhail,  cha  'n  ann  an  dòlas  ach  an  sonas 
ar  co-chreatairibh.  'S  gann  a  dh'  fhaodas  mi  a  mheas 
gur  h-urrainn  dà  a  bhi  na  Chriosduidh  a  tha  'gabhail 
tlachd  ann  am  peanas  neo-fheumail  a  dheanamh  air 
beathach,  ni  's  lugha  gu  mòr  na  sin  inntinn  dhaoine 
fhaicinn  ann  am  pèin  ;  agus  gu  h-araidh  mu  leithid  do 
iomaguin  's  a  bheir  a  bhi  smuainteachadh  air  na  nithibh 
m'an  robh  mi  a  labhairt,  ma  bheirear  an  aire  dhoibh  le 
faicill  agus  cùram.  'S  minig  a  bha  mi  duilich  air  son  a 
bhi  cuir  an  cèill  nan  nithe  'sin  ;  agus  bu  mhiann  le  m' 
chridhe  nach  biodh  e  feumail  an  cuir  far  comhair  air 
mhodh  cho  ro  neo-thaitneach.  Ach  a  nis  tha  mi  tòis- 
eachadh  ri  cuibhrionn  de  m'  obair,  a  tha  mi  'gabhail  os- 

laimh  le  mòr  thlaclid;  agus  ris  an  ni  a  bha  agam  san 
amharc,  leis  na  nithibh  uaniliasachsin  a  chuir  sios  duibh. 
Bha  mi  feuchainn  duibh,  ma  cliaith  sibh  ur  beatha  san 
àm  a  chaidh  seacliad  'an  staid  pheacaidh  neo-iompaichte, 
gu  bheil  sibh  fo  dhiteadh  le  ceart  bhreathanas  Dè,  agus 
dhibh  fein,  nach  eil  agaibh  aon  stèigh  dòchais  no  dòigh 
air  bhi  tearuinte.  Ach  cha  mhiann  leam  'ur  fàgail  san 
staid  thruaigh  iomaguinich  so,  gu  laidhe  sios  agus 
bàsachadh  an  èadòchas,  a'  deanamh  gearan  aìr  an  eud 
neo-iochdmhor  sin,  a  phian  sibh  roimh  an  àm,  Mat. 
viii.  29. 

2.   Eirich  suas,  O  anam  bhrònaich,  a  tha  ga  t'  irioslach- 
adh  'an  hithair  Dhè,  agus  air  bhall-chrith  fo  uamhunn 
air  son   a  bhreth  chothromaich  :    oir  tha  òrdugh    agam 
innseadh  dhuit,  ge  d'  a  sgrios  thu  thu-fein,  gur  h-ann 
an   Dia  tha  do  chobhair,  Hos.  xiii.   9.     Tha  mi    toirt 
deagh  sgèil  mhòir  aoibhneis  a  t'  ionnsuidh,  Luc.  ii.  10. 
ris  am  bheil  mo  chridhe  fein  a  deanamh  gàirdeachas,  am 
feadh  a  tha  mi  gan  cuir  an  cèill,  agus  tha  dòchas  agam 
gun  ruig  agus  gun  ath-bheothaich  iad  do  chridhse  cuid- 
eachd  ;  eadhon  teachdaireachd  na  slainte  trid  fala  agus 
fireantachd  an  Fhir-shaoraidh.     'S  a  chum  am  barrachd 
cinnt'  a  thoirt  duit  air,  tha  mi  ga  innseadh  dhuit   am 
briathraibh  Dhè,  a  tha  gràsmhor  agus  a  lugha  cionta,  gu 
bheil  e  ann  an  Criosd  a'  deanamh  an  t.saoghail  rèidh 
ris  fèin,  gun  bhi  a'  meas  an  cionta  dhoibh,  2  Cor.  v.  19. 
3.  'S  e  so  sgeul  is  fearr  a  chualas  riamh,  an  naigheachd 
is  mugha  brìgh  a  chuir  Dia  riamh  a  dh'  ionnsuidh  a 
chreutairibh  :  Agus  ged'  nach  eil  teagamh  agam,  air  dhuit 
do  bheatha  a  chaitheamh  an  dùthaich  Chriosduidh,  nach 
cual  thu  gu  miiiig  e,   faodaidh  e  bhith,  mìl'  agus  mìr 
uair  ;  ainmichidh  misedhuit  a  rithist  e,  gu  saor,  soilleir, 
mar  nach  cluinneadh  tu  riamh  roimh  e.     Ma  's  e  so  a 
cheud   uair  a  mhothaich  thu  e,  a  pheacaich,  bithidh  e 
dhuit    na    shoisgeul    ùr,    ge   do  bha  thu   cleachdta  r'a 
chluinntinn  ;  agus  cha  duilich  leamsa  labhairt  mu  na  tha 
cho  coitcheann,  o'n  a  tha  e  tearuinte  agus  feumail  duitse, 
Phil.  iii.  1.     An  àite  bhi  sgìth  dheth,  èisdidh  iadsan  is 
ro-eolaich  uime  ris  le  mor  thlachd  ;  agus  air  an  son-san 
a  rinn  dearmad  air  san  àm  a  chaidh  seachad,  's  dearbh 
leam  gu  bheil  feum  ac'  air  a  chluinntinn  a  rithist.  Agus 
cha  'n  'eil    e   ea-comasach    nach    fhaod    aon    anam    na 
briathran  so  a  leughadbj  nach  deachaidh  riamh  a  sheoladh 

gu  sollleir  san  teagasg  chudthromach  so,  ge  d'  a  tha  a 
shonus  siorruidh  an  earbsa  ri  eolas  a  bhi  aig'  air,  agus  ri 
gabhail  ris.  Bheir  mi  an  aire  nach  bi  aig  a  shanihuil  so 
de  neach  r'a  thagradh  aig  cathair  breathanais  Dè,  ge  d' 
a  bha  e  'an  dùthaich  Chriosduidh,  nach  deachaidh  riamh 
teagasg  na  slainte  trid  losa  Criosd,  an  t-slighe,  an  f  hirinn, 
agus  a  bheatha,  trid  a  mhàin  an  tig  sinn  a  chum  an 
Athar,  Eoin  xiv.  6,  a  sheoladh  gu  soilleir  firinneach 
dha. 

4.  Tha  mis'  ag  innse  dhuit  air  an  latha  'n  diugh,  air 
do  dh'  àrd  Uachdaran  nèimh  agus  na  talmhainn,  fhaicinn 
roi-laimh  an  ciil-shleumhnachadh  neo-shona  anns  an 
tuiteadh  an  cinne-daoine  gu  h-iomlan,  cha  do  chuir  e 
roimh  buntuinn  air  mhodh  cho  cruaidh  ruinn,  chum  ar 
liubhairt  thairis  do  leir-sgrios  coitcheann  agus  gu  dìteadh 
nach  gabhadh  seachnadh  ;  ach  air  an  laimh  eile,  dh' 
aontaich  e  inndrinn  'an  cùmhnanta  s\th  agus  rèite,  agus 
a  chuir  an  cèiU  do  gach  neach  air  an  ruigeadh  an 
Soisgeul,  tairgse  shoilleir  air  beatha  agus  air  glòir,  air 
doigh  àraidh,  a  mheas  a  ghliocais  neo-chriochnach  freag- 
arrach  do  fhior-ghloine  a  nàduir.agus  urram  a  riaghlaidh. 
Bha  'n  doigh  so  anabharr  iongantach,  agus  ge  d'  a  tha 
sinn  cho  cleachdte  ri  bhi  ga  chluinntinn  agus  ga  labhairt, 
cha'n  urrainn  domh  smuaineach  air  na  ainmeachadh  gun 
mhòr  ìoghnadh.  Chuir  e  roimh  a  mhac  fein  a  chuir  a 
dh'  ionnsuidh  an  t-saoghail,  dealradh  a  ghlòir,  agus  fior 
ìomhaidh  a  phearsa,  Eabh.  i.  3,  aig  an  robh  co-pairt 
d'a  iomlanachdaibh  diadhaidh  agus  d'a  urrainn,  gu 
bhi,  cha  'n  'e  a  mhain  na  fhear-teagaisg  tìreantachd,  agus 
na  theachdaire  gràis,  ach  mar  an  ceudna  na  "lobairt  air 
son  peacaidh  dhaoine  !  agus  cha  cho-aontaicheadh  e  an 
saoradh,  air  chùmhnant  air  bith  eile  ach  so,  nach  e 
amhàin  gun  saothraicheadh  e,  ach  gum  bàsaicheadh  e 
air  an  son. 

5.  Do  rèir  sin,  aig  àm  suidhichte  a  chunnaic  gliocas 
neo-chriochnach  ro-iomchuidh,  dh'fhoiUsicheadh  an 
Tighearn  losa  Criosd  san  fheoil ;  agus  an  deigh  dha  dol 
tre  mhor  shaothair  ghoirt  agus  chlaoidhte,  agus  gach 
dochair  a  dh.fhaodadh  neo-thaingealachd  agus  miosguinn 
dhaoin'  a  chuir  'an  gniomh,  a  ghiulan,  dh-irioslaich  se  e 
fein  le  làn  thoil,  agus  bha  e  ùmhail  gu  bàs,  eadhon  gu 
bàs  a  chroinn-cheusaidh,  Phil.  ii.  8.  's  a  thugadh  thaìris 
air  son  ar  cionta,  agus  a  thogadh  suas  a  rìs  air  son  ar 

fireanachadh,  Rom.  iv.  25.  An  iìaìg^h  aiseirigh,  hhuan- 
aich  e  fada  ni  's  leoir  air  thalamh,  chum  làn-dearbhadh 
a  thoirt  air  a  chùis  d'a  luchd-leaiimhuinn,  agus  an  sin 
chaidh  e  suas  gu  nèanih  agus  iad  ga  fhaicinn,  Gniomh. 
i.  9,  11.  agus  chuir  e  as  a  sin  a  nuas  a  spiorad  air  na  h- 
Abstoil,  chum  còmhnadh  a  dheanamh  riu  gus  an  soisgeul 
a  shearmonachadh  le  h-ùghdarras  agus  impidh,  Luc. 
xxiv.  40.  Agus  thug  e  àithne  dhoibh-san,  agus  do 
gach  neach  anns  gach  linn,  a  bhiodli  nan  dreuchd  san, 
gum  biodh  e  air  a  chur  an  cèill  do  gach  neach,  I\Iarc. 
xvi.  15.  chums  gum  bi  gach  neach  a  chreideas  e  air  an 
tearnadh,  tre  chumhachd  ùghdair  dhiadhaidh,  a  ta  'n  dè, 
agus  an  diugh,  agus  gu  siorruidh  an  Tì  ceudna,  Eabh. 
xiii.  8. 

6.  'S  e  so  an  soisgeul  a  tha  mis  a'  searmonachadh,  agus 
a'  cuir  an  cèill  duits'  an  dràsta,  O  leughadair,  leis  an 
dùrachd  is  mò,  gum  bi  e  tre  ghràs  Dè,  an  diugh  fèin  na 
shlainte  do  t'  anani,  Luc.  xix.  9.  Uime  sin  biodh  fios 
agad  air,  agus  thoir  fa'near  dha,  co  air  bith  thu,  cho 
cinnteach  'sa  tha  na  briathran  so  an  dràstfa  d'  chomhair, 
's  ceart  cho  cinnteach,  gun  d'  rinneadh  Mac  Dhè  na 
bhall-amhairc  do  'n  t-saoghal,  do  dh-ainglibh,  agus  do 
dhaoinibh,  1  Cor.  iv.  9.  chaidh  a  dhruim  a  reubadh  leis 
an  sgiùrsadh,  a  cheann  leis  an  sgitheach,  bha  e  air  a 
tharruinn  agus  air  a  thàirneadh  ris  achrannmhallaichte  ; 
anns  an  staid  bhrònaich  so,  chaidh  a  chrochadh  air  a 
lamhain  agus  air  a  chasan,  mar  chuspair  mi-chliu  agus 
tàire.  Mar  so  chaidh  a  chur  gu  bàs  am  boillsgein  sgeig 
agus  fochaid  a  naimhdean  an-iochdmhor,  air  an  robh 
cìocras  air  son  fhala  ;  agussecùis  bu  chràitich'  uile,  'am 
meadhon  nan  cruaidh  fhulangas  sin  leis  an  tàinig  crioch 
air  a  bheatha  bu  neo-chiontaiche,  a  b'  iomlaine,  agus  a 
b'  fheumaile  chaidh  riamh  a  chaitheamh  air  thalamh, 
nach  robh  Ikthaireachd  Dh6  ga  chumail  suas,  ni  is  bith- 
eanta  le  daoine  peacach  a  bhi  aca  le  'm  tìosracha  fein,  an 
uair  bhiodh  iad  a  fulang  air  son  teisteis  an  coguis.  'S 
minig  a  bhrùchd  iad  a  mach  le  luath-ghair  ait  aoibhneis 
agus  le  lauidhean  molaidh,  an  uair  a  bha  an  luchd- 
casgraidh  a  sàsachadh  am  mì-run  naimhdeil,  allmharra, 
agus  mhi-chneasda,  le 'm  piantaibh  adheanamh  anbharra 
cràiteach  ;  ach  ghlaodh  losa  mach,  'an  àm  a  cheusaidh, 
an  àmhghar  anma  naomha  neo-lochdaich, — "  Mo  Dhia,  mo 
Dhia,  c'ar  son  a  thrèig  thu  mi }"  Mat.  xxvii.  46. 

7.  Beachdaich  air  ar  Fear-saoraidh  gràdhach  ! 
Amhairc  suas  air  an  t-sealladh  bhrònach,  uamhasach, 
gidheadh  san  ann  km  thaitneacli  so  ;  's  an  sin  feoraich 
do  d'  chridhe  fein,  am  bheil  mi  ''creidsinn  gun  d'  fhuil- 
ig  agus  gun  do  bhàsaich  Criosd  air  an  doigh  So? 
Ceadaich  dhomh  freagairt  am  briathran  Dhè  fein, 
Lotadh  e  air  son  ar  peacaidh-ne,  bhruthadh  e  air  son 
ar  n-aingidheachdan,  leagadh  air-san  smachdachadh  ar 
sìth,  agus  le  a  chreuchdaibh-san  gum  bitheamaid  air  ar 
slànachadh.  Bi  toil  an  Tighearna  a  bhruthadh,  agus 
a  chuir  fo  àmhghar,  an  uair  a  rinn  e  anam  na  iobairt- 
rèitich  ;  oir  leag  an  Tighearn  air-san  ar  n-aingidheachd- 
ne  uile,  Isa.  liii.  5,  6,  JO.  Air  chor  's  gum  faod  mi  nis 
labhairt  riut  'am  briathraibh  an  Abstoil,  Uime  sin  biodh 
fhios  agaibhse,  gur  ann  tre  'n  duine  so  a  tha  maith- 
eanas  peacaidh  air  a  shearmonachadh  dhuibhse,  Gniomh. 
xiii.  38.  mar  a  thug  e  àithne,  dìreach  an  deigh  dlia  èirigh 
o  na  mairbh,  gun  rachadh  aithreachas  agus  maitheanas 
peacaidh  a  shearmonachadh  na  ainm-san  do  na  h-uile 
chinneachaibh,  a  tòiseachadh  aig  lerusalem,  Luc.  xxiv. 
47.,  a  cheart  ionad  san  deachaidh  fhuil  a  dhortadh  o 
cheann  ghoirid  air  doigh  cho  an-iochdmhor.  Tha  mi 
uime  sin  ag  innse  dhuit  am  briathran  an  Abstoil  Phoil, 
gun  d'  rinneadh  Criosd  na  pheacadh,  'se  sìn,  na  iobairt- 
pheacaidh,  air  ar  son-inne,  ged'  nach  b'  aithne  dha  peacadh, 
chum  gum  bitheamaid  air  ar  deanamh  nar  fireantachd 
Dhè  annsan,  2  Cor.  v.  21.,  'se  sin,  trìd  na  fireantachd  a 
choi-Iion  e,  agus  an  dioladh  a  rinn  e,  gum  faoidte  gabhail 
ruinn  le  Dia  mar  ionracain,  agus  cha'n  e  amhàin  maith- 
eanas  a  thoirt  dhuinn,  ach  a  bhi  air  ar  gabhail  a  stigh  na 
dheagh-ghean.  Dhuibhse  chuireadh  focal  na  slainte  so, 
Gniomh.  xiii.  26.,  agus  dhuitse,  O  leughadair,  tha  an 
ceart  uair,  sochairean  na  slainte  so  air  an  tairgse  le  Dia ; 
airchor,  's  an  deigh  na  h-uile  ni  a  labhair  nii  's  na  teag- 
aisg  roimh  so,  nach  e  sibh  a  bhriseadh  reachd  Dhè,  a 
bhios  na  aobhar  sgrios  duibh,  mar  cuir  sibh  mar  an 
ceudna  cùl  r'a  shoisgeul.  Cha  'n  iad  ur  peacaidh  lìon- 
mhor,  a  tha  dol  an  òrdugh  cath'nar  n-aghaidh,  isurrainn 
cuir  as  duibh,  mar  dean  mi-chreideamh  toiseach  na 
slighe  a  ghabhail,  agus  mar  co'-dhuin  cion  aithreachais 
an  t-iomlan.  Tha  fios  agam  gu  bheil  geilt  do  ghnà  an 
co-chuideachdadh  cionta  ;  uime  sin  labhraidh  mi  am 
briathran  Dè  fèin,  agus  cha  'n  urrainn  iad  a  bhi  ni  's  mò 

sòlas :  tha  aige-san  a  tha  creldsinn  anns  a  Mhac  a 
bheatha  mliaireannach,  Eoin  iii.  30.,  agus  chatig  echum 
dìtidh,  Eoin  v.  24.  Air  an  aobhar  sin  cha  'n  'eil  aon 
dìteadh,  air  aon  doigh  na  doigh  eile,  dhoibh-san  a  tha 
ann  an  losa  Criosd,  a  tha  gluasad  ni  h-ann  a  rcir  na  feola, 
ach  a  rèir  an  Spioraid,  Roni.  viii.  1.  Biia  thu  gu  dearbh 
a  d'  pheacach,  ro-mhòr,  agus  bha  do  chionta  air  bhi 
anbharra  antrom  ;  ach  ge  do  bha,  faodaidh  tu  mòr 
aoibhneas  a  blii  ort,  a  chionn  far  an  do  mheudaicheadh 
am  peacadh,  gum  bu  ro-mhò  a  mheudaicheadh  gràs, 
Rom.  V.  20.,  far  an  do  bhuadhaich  am  peacadh  gu  bàs, 
far  an  robh  am  barrachd  uachdranachd  aige,  an  sin  gum 
buadhaich  tìreantachd  chum  na  beatha  maireannaich  trid 
losa  Criosd  ar  Tighearna,  Rom.  v.  21.  Bristidh  an 
fhireantachd  sin  trid  creidsinn  ann-san,  air  am  bi  còir 
agad,  cha  'n  e,  amhain,  na  cuibhrichean  sin,  leis  am 
bheil  am  peacadh,  mar  gum  b'  ann,  ga  d'  tharruinn  leia 
le  dian  dheothas  gu  d'  leir-sgrios  siorruidii  ;  ach  sgeud- 
aichidh  e  thu  le  trusgan  na  slainte,  agus  daighnichidh  e 
thu  air  righ-chathair  ghloire,  far  am  bi  agus  an  riogb- 
aich  thu  gu  siorruidh  'am  measg  phrionnsaidh  nèimhe  ; 
rioghaichidh  tu  ann  am  maise  agus  ann  an  gàird- 
eachas  neo-thruaillidh,  gun  a  bheag  air  bith  de  chorruich 
Dhè  a  bhi  ort  ;  gun  suaicheantas  air  bith  leis  an  aith- 
nichear  gun  robh  thu  riamh  buailteach  do  dh'  fheirg 
agus  do  mhallachadh;  mar  bì  e  le  laoidh  mholaidh  do'n 
Uan  a  chuireadh  gu  bàs,  agus  a  dh'  ionnlaid  sinn  o  ar 
peacaidh  'na  fhuil  fèin,  Taisb.  i.  5. 

8.  Cha  mhò  tha  e  feumail,  mu'n  saorar  thu  o  d' 
chionta,  agus  m'  am  faigh  thu  còir  air  an  àrd  shuaimh- 
neas  iomlan  so,  m'  an  gabh  thu  do  mhisnich  air  teachd 
a  dh'  ionnsuidh  losa  Criosd,  deagh  obair  air  bith  a  thoirt 
leat  chum  do  mholadh  dhà-san  gu  gabhail  gu  taitneach 
riut.  Tha  e  gun  amharus  fior,  ma  tha  do  chreideamh 
treibhdhireach  gun  toir  e  mach  an  samhuil  sin  do 
oibribh  ;  ach  tha  ùghdarras  focail  Dè  agam  gu  ràdh  riut, 
ma  tha  thu  air  an  latha  'n  diugh  a  Ìàn  chreidsinn  an 
ainm  IVIhic  Dhè,  gun  gabhar  an  diugh  a  stigli  thu  fo 
churam,  'sa  bhi  air  t-àireamh  am  measg  a  chaorach,  riis 
an  dubhairt  e,  gun  tugadh  e  dhoibh  a  bheatha-mhair- 
eannach,  agus  nach  sgriosar  am  feasd  iad,  Eoin  x.  28. 
Cha  'n  'eil  aon  fheum  agad  air  a  ràdh,  Co  thèid  suas  do 
nèamh  ?  no  co  thèid  sios  do  'n  doimhne  air  mo  shon  ?  Oir 

tha  'm  focal  dlù  dhuit  ann  a'  d'  chridhej  Rom.  x.  6,  7>  8. 
Leis  an  ait-theachdaireachd  so  fàgaidh  mi  thu  ;  leis  an 
ràdh  fhior  so,  agus  gun  amharus  's  fiù  e  air  gach  aon 
chor  gabhail  ris,  1  Tim.  i.  Ì5.,  leis  an  t-soisgeul  so,  O 
pheacaich,  a  tha  na  bheatha  dhomhsa,  agus  mar  cuir 
thusa  cùl  ris,  bithidh  e  mar  sin  duitse  cuideachd. 

Smuaìntean  a  Pheacaìch  vuin  ait.theachdaireachd  so. 

"  O  m'  anam,  cia  iongantach  an  teachdaireachd  a  fhuair 
thu  'n  diugh  !  'S  minig  a  chuala  nii  roimh  i  ;  agus  tha 
mi  cho  cleachdta  r'a  cluinntinn,  is  nach  'eil  mi  cho  mo- 
thachail  air  an  ioghnadh.  Ach  O  m'  anam  thoir  fainear, 
ciod  a  chuala  tu  ;  agus  abair,  mar  is  math  a  dh'  fhaodar 
a  ràdh,  gu  bheil  ainm  ar  Slànuigheir,  leis  an  teachd- 
aireachd,  longantach,  Comhairliche,  Isa.  ix.  6.  an  uair 
a  tha  e  nochda  dhuit  gràdh  cho  iongantach,  agus  a'  tairgse 
dhuit  an  leithid  de  chomhairlean  sìthe  ? 

"  A  Shlanuighear  bheannaichte,  am  bheil  a  chùis  da 
fireadh  mar  so  !  Nach  e  h-ann  innleachd  inntinn  dhaoine.'' 
Gu  cinnteach  cha  'n  e  !  Ciod  an  inntinn  duine  a  b'  urr- 
ainn  a  dhealbh  no  a  smuaineachadh  ?  Am  bheil  e 
dearbh-chinnteach,  gun  d'  fhàg  thusa  greadhnachas  agus 
aoibhneas  an  t-saoghail  nèamhaidh,  a  thaobh  iochd  do  m* 
leithidse  do  dhuine  truagh  ?  Och  ged'  nach  deanadh  tu 
ach  amharc  a  nuas  ormsa,  o  àirde  do  mhòrachd  agus  do 
shonuis,  agus  teachdaireachd  ghràsmhor  a  chum  mo 
sheòladh,  a  chuir  leis  an  aon  bu  lugha  do  d'  sheirbheisich, 
b'  iomchaidh  a  thigeadh  e  dhomh  mi-fèin  irioslachadh 
sios  le  ìoghnadh  taingeil,  agus  casan  an  Tì  a  dh'  fhoiUsich 
an  t-Slainte  a  phògadh,  Isa.  liii.  7-  Ach  an  d'  aontaich 
thu  gu  'm  bu  tu  feinan  teachdaire  !  Bu  mhòr  a  chùis 
sin,  ged'  nach  deanadh  tu  ach  aon  uair  fhoillseachadh, 
agus  grad  philleadh  air  t-ais  chum  na  rìgh-chathrach  o'n 
tug  do  chaomh  iochd  a  nuas  thu  !  Ach  cha  'n  e  so  an  t- 
iomlan  de  bhuaidh  do  ghràis  ainmeil.  Cha  'n  e  a  mhàin 
gun  do  cho-aontaich  thu  teachd  a  nuas  air  tlialamh,  ach 
bhuanaich  thu  ann  car  ioma  bliadhua,  agus  fa-dheireadh 
dh'  aontaich  thu  dol  gu  bàs,  le  bhi  air  do  thogail  suas  air 
a  chrann.cheusaidh  mar  chiontach,  an  dèigh  dhuit  tàir' 
agus  an-iochd  fhulang,  a  dh-fhaodadh  crkdh  a  chuir  air 
mo  chridhse  bhi  smuainteachadh  air.  Agus  mar  so  thug 
thu  dìohidh  do  cheartas  Dè,  agus  shaor  thu  mi  do  Dhia 
le  t-fhuil  fèin,  Taisb.  v.  8. 

"  Ciod  a  their  mi  ?  A  Tliigliearna,  tha  mi  creidsinn, 
cuidich  thusa  le  m'  mhi-chreideaimh  !  ]\Iarc.  ix.  24. 
Tha  e  cuir  creideimh  g'a  dùlan,  a  chreid  na  tha  dol  thar 
inntinn  a  smuainteachadh.  Gu  ma  heannaichte  gu 
siorruidh  gu'n  rohh  t'ainm,  O  Athair  nan  uile  throcair 
gun  do  dhealhh  thu  an  t-innleachd  !  huidheachas  siorr- 
uidh  gun  robh  do'n  Uan  a  chuireadh  gu  bàs,  agus  do'n 
fhreasdal  chàirdeil  sin  a  chuir  do  m'  ionnsaidh  focal  na 
slainte  !  Och  deonaich  air  son  deich  mìle  saoghal,  nach 
gahh  mi  ri  gràs  Dè  an  diomhanas  !  2  Cor.  vi.  1.  O 
sparr  an  soisgeul  so  air  m'  anam,  gus  am  hi  fheart  slainteil 
air  a  sgaoileadh  air  gach  ceudfath  !  Na  biodh  e  amhain 
air  a  chluinntinn  agus  air  aidmheil,  ach  air  fhaireachd- 
ainn  !  Dean  do  cliumhachd  fèin  deth  chum  mo  shlainte 
shiorruidh;  Rom.  i.  16.  agus  brosnaich  mi  a  chum  an 
taing  chaomhail,  iriosail,  sin  chum  an  dealas  thogarraich 
do-sgìtheachaidh  sin  a  chum  do  sheirbhis,  a  thaiomchuidh 
air  neach  d'  an  deachaidh  na  li-urrad  a  mhaitheadh,  Luc. 
vii.  14.  agus  air  a  shamhuil  sin  de  chùmhnanta! 

"  Tha  mi  mothachadh  fonn  ait  ann  am  chridhe,  am 
feadh  a  tha'n  sgeul  sin  a'  deanamh  fuaim  a'  m'  chluasan  : 
Ach  O  deonaich  nach  bi  so,  ris  am  bu  mhiann  leam  m' 
aoibhneas  Criosduidh  a  ràdh,  mar  an  t-aiteas  amaideach 
sin  leis  an  robh  mi  cho  ea-ccillidh  fo  dhruidheachd, 
cosmhuil  ri  fuaim  droighnich  fo  phoit  !  Ecles.  vii.  6. 
O  teagaisg  dhomh  am  beannachadh  àgmhor  so  a  dhean- 
amh  cinnteach,  an  dòchas  glormhor  so^  air  an  doigh  a  dh' 
òrdaich  thu !  agus  coimhead  mi  o  aoibhneas  nkduir  a 
ghabhail  an  riochd  a  cho-aontachadh  gràis  sin,  a  tha 
gabhail  ris,  agus  a  deanamh  an  t-saorsa  cinnteach  !" 

CAIB.  IX. 

'  Mion-chunnias  m'  an  dòigh  chum  na  Slainle  sofhaotainn. 

].  Tha  mi  nis  a  meas,  a  leughadair  ionmhuinn,  gu 
bheil  thu  teachd  a'  m'  ionnsuidh  leis  a  cheisd,  a  chuir  na 
h-Iudhaich  aon  uair  air  ar  Slanuighear,  Ciod  a  ni  sinn, 
chum  's  gun  oibrich  sinn  oibre  Diiè !  Eoin  vi.  28. 
"  Cyiod  un  doigh  ai?-  amfaigli  mi  an  t-saursa  agus  an 
t-slainte  sin,  a  tha  air  innsr  dliomli  a  flntair  Criosd  d'a 
shluagh  ?"  Fhreagrainn  i  cho  dùrachdach  agus  cho 
cùramach  's  a  b'  urra  dhomh.     ]\Iar  aon  a  tha  fiosrach. 

air  an  fheum  a  tha  aige  air  fios  cinnteach  fhaotainn  air; 
agus  aig  am  bheil  fios  cuideachd,  cho  teann  's  a  dh' 
fheunias  e  freagradh  do  Dhia,  air  son  na  dùrachd  agus 
à  chùraim  leis  an  do  f hreagair  e  thusa.  Deonaichear  gum 
bi  mi  comasach  air  labhairt  mar  bhriathraibh  Dhe,  1 
Pead.  iv.  11.  'se  sin,  gu  aithris  gu  firinneach  na  tha  na 
briathran  naomhe  a'  teagasg. 

2.  'Sa  chum  's  gu'm  bi  mi  fiosrach  gu'n  lean  mi  an  t- 
iùil  is  cinntiche,  agus  an  eiseamplair  is  taitniche,  's 
fheudar  dhomh  slainte  shearmonachadh  dlmitse,  mu 
aithreachas  a  thaobh  Dhè,  agus  mu  chreideimh  'an  losa 
Criosdar  Tighearna:  Gniomh.  xx.  21.  An  deagh  sheann 
teagasg  sin,  a  shearmonaich  na  h-Abstoil,  agus  nach  faod 
aon  duine  atharrachadh,  ach  le  cunnart  anma  fèin,  agus 
an  anmaibh  san  a  bheir  èisdeachd  dha. 

3.  Tha  dòchas  agam  gu  bheil  mothachadh  agad  a  nis 
air  do  chionta  agus  air  do  dhìteadh,  agus  air  do  neo- 
chomas  fein  air  do  shaoradh.  Gidheadh  ceadaich  dhomh 
t-earalachadh,  gus  an  geur-mhothachadh  sin  fhaireachd- 
ainn  ni's  drùghtiche,  agus  a'  sparradh  ni's  teinne  air 
t-anam  ;  gun  do  sgrios  thu  thu  fein,  agus  nach  ann 
annad  fein  a  tha  do  cobhair  r'a  fhaotainn,  Hos.  xiii.  9. 
Leig  dhiot  uime  sin  gu  sàor,  soilleir,  dùrachdach,  gach 
fiughair  a  bha  agad  ri  earbsa  a  dheanamh  a  d'  neart  fèin  ; 
agus  mar  bi  thu  air  t-fliaiciU  roimh,  bithidh  e  uUamh  gu 
pilleadh  riut  gu  h-uaigneach,  m'an  toir  thu'n  aire  dha, 
agus,  bheir  e  oidhirp  ort  gu  thogail  a  rìs  a  cheart  ni  a 
bha  tliu  cuir  as  da. 

4.  Bi  dearbh-chinnteach,  ma  thearnar  am  feasd  thu, 
gur  eigin  duit  do  shaoradh  a  chuir  gu  h-iomlan  as  leth 
saor  ghràs  Dè.  ]\Ias  e  a's,  ciontach  agus  truagh  mar 
tha  thu,  nach  e  a  miiàin  gun  gabhar  riut,  ach  gum  bi 
thu  air  do  chrùnadh,  's  eigin  duit  do  chrùn  a  thilgeadh 
sios  le  aideachadh  iriosal  an  lathair  na  rìgh-chathrach.  . 
Foill.  iv.  10.  Cha'n  fhaod  feoil  air  bith  uaiU  a  dhean- 
amh  'na  fhianuis-san  ;  ach  e-san  a  ni  uaill,  deanadh  e 
naill  anns  an  Tighearna  :  Oir  uaithe-san  a  ta  sinne  'an 
losa  Criosd,  neach  a  rinneadh  dhuinne  le  Dia  'na  ghliocas, 
na  fhìreantachd,  'na  naomhachd,  agus  'na  shaorsa,  1  Cor. 
i.  29 — 31.  Agus  's  eigin  duit  a  bhi  mothachail,  gu 
bheil  thu  na  leithid  de  staid,  air  dhuit  gnn  a  h-aon  diubh 
sin  a  bhi  agad  annad  fèin,  gur  eigin  duit  am  faighinn 
ann  an  neach  eile.     'S  eigin  duit  fios  a  bhi  agad  gu  bheil 

thu  aineolacli  agus  ciontacli,  truaillidh  agus  fo  dhaorsa  ; 
no,  mar  tha  ar  Tighearna  ga  ainmeachadh,  a  tliaobh  cuid. 
a  bha  fo  ainm  aidmheil  Chriosduidh,  gu  bheil  thu  mar 
pheacach,  dòruinneach,  agus  truagh,  agus  bochd,  agus 
dall,  agus  lomnochd,  Taisb.  iii.  17- 

5.  ]Ma  bhios  na  nithe  sin  gu  bunailteach  air  an  sparr- 
adh  air  t-inntinn,  bithidh  tu  deas  gu  gabhail  ris  na  tha 
mi  r'a  hibhairt.  Cluinn  uime  sin,  am  briathrabh  aith- 
ghearra,  do  dhleasanas,  do  chobhair,  agus  do  thearuin- 
teachd  ;  a  tha  a'  co-sheasamh  an  so,  "  Gur  èiginn  duit 
dol  a  dh'  ionnsuidh  Chriosd,  le  mòr  ghràin  air  do  pheacaidh 
achuir  thu  roimh  'an  gniomh,  le  rùn-suidhichte  gun  trèig 
thu  iad,  a'  cuir  sin  romhad  'an  neart  a  ghràis-san,  agus 
a  dheanamh  làn  earbs'  as  chum  gabhail  riut  le  l>ia, 
eadhon  an  uair  a  tha  thu  cur  romhad  ni  's  urrainn  duit 
a  dheanamh,  agus  an  uair  a  rinn  thu  cho  math  's  a's 
comasach  dhuit  a  dheanamh  a  thaobh  a  ghnothaich  sin." 

6.  'S  i  cheud  chomhairle  chudthromach  a  bheir  mi  ort 
a  thaobh  na  staid'  sam  bheil  thu  san  àm  so,  gun  amhairc 
thu  air  Criosd  agus  gun  tèid  thu  d'a  ionnsuidh.  Agus 
'an  so,  na  h-abair  a'  d'  chridhe,  Co  thèid  suas  do  nèamh 
chum  a  thoirt  a  nuas  do  m'  ionnsuidh  .?  Rom.  x.  6.,  no, 
co  a  thogas  mise  suas  chum  mo  nochdadh  'na  fhianuis.'' 
Cha  'n  'eil  ar  Slanuighear  beannaichte,  trid  am  bheil 
gach  ni  a'  co-sheasamh,  Col.  i.  17.  leis  am  bheil  iad  uile 
air  an  cumail  suas,  ge  do  tha  e  air  a  dhearmad  leis  a 
chuid  is  pailte  tha  giulan  ainm,  fada  o  neach  sam  bith 
againn,  Gniomh.  xvii.  27.  Cha  mhò  a  b'  urrainn  e  a 
ghealltainn  gum  bitheadh  e,  far  am  biodh  dithis  no  triùir 
agaibh  air  cruinneachadh  an  ceann  a  chèile  na  ainmse, 
Mat.  xviii.  20.,  ach  a  thaobh  nan  iomhmachdaibh 
diadhaidh  leis  a  bheil  e  a  làthair  anns  gach  àite.  Am 
bu  mhiann  leat  uime  sin.  O  pheacaich,  bhi  air  do 
shaoradh  ?  Imich  a  dh'  ionnsuidh  an  t-SLmuighear 
Am  bu  math  leat  bhi  air  do  shaoradh  ?  Beachdaich  air 
an  Fhear-shaoraidh  sin :  Agus  ge  do  robh  thu  cho 
claoidhte  le  cionta,  nair',  eagal,  agus  uamhunn,  's  nach 
b'urrain  thu  labhairt  ris,  gidheadh  tuit  s'ios  aig  a  chasan 
sa  bhreislich  thosdaich  sin  ;  agus  faic  e-san,  mar  Uan  Dè 
a  ta  toirt  air  falbh  peacaidh  an  t-saoghail !     Eoin  i.  29. 

•7-  Beachdaich  air  uime  sin  le  suil  fhurachair,  agus 
abair,  Am  bheil  an  sealladh  a  drùghadh  ort,  agus  a  leagh- 
adh  eadhon  do  chridhe  ?     Nach  eil  mothachadh  agad  cho 

amaideach  truagh  's  a  bha  thu  ;  gun  cuireadh  tu  mar 
so  Prionnsa  na  beatha  gu  bàs,  air  ghaol  nithe  cho  faoin 
shuarrach  's  air  an  robh  thu  'n  tòir  ?  Gniomh.  iii.  15. 
Faic  na  trom  chreuchdan  a  ghiulain  e  air  do  shon. 
Amhairc  air-san  a  lot  thu,  agus  gu  cinnteach  's  èigin 
duit  bhi  brònach,  Sech.  xii.  10.  mar  'eil  do  chridhe  air 
cruadhachadh  mar  chloich.  Co  do  d'  pheacaidh  a  chaidh 
seachad,  le  smuainteachadh  orra,  is  urrainn  duit  a  ràdh, 
Air  son  so  b'  fliiach  dliomh  na  h-urrad  dhochair  a  dhean- 
amh  air  mo  Shlànuighear  agus  Mac  Dhè  a  chuir  gu 
leithid  sud  do  fhulangais  !  Agus  ciod  am  buaireadh  a 
dh-fhaodas  tighinn  a'  d'  charamh,  gun  abradh  tu,  Air 
a  shon  so  cheusainn  a  rithisl  mo  Thighearna  ?  Eabh.  vi. 
6.  A  pheacaich  's  èigin  duit  a  dheanamh,  's  eigin  duit 
aithreachas  a  ghabhail  do  gach  peacadh  ;  agus  an  trèig- 
sinn  :  ach  tha  deagh  fhios  agam  ma  ni  thu  sin  air  doigh 
cheart,  gur  ann  aig  bun  a  chrionn-cheusaidh  a's  èigin  da 
bhith.  'S  èigin  duit  gach  ana-miann  ìobradh,  eadhon 
iadsan  is  annsadh  leat ;  ged'  a  robh  iad  duit  mar  laimh 
no  mar  shùil  deis,  JMat.  v.  29,  30.  'S  a  chum  's  gum 
brosnaichear  thu  chuige  sin,  thug  mi  thu  chum  na  h- 
altrach,  air  an  robh  Criosd  air  iobradh  mar  thabhartas 
ro-chùbhraidh  do  Dhia,  Eph.  v.  2.  'S  fheudar  dhuit  thu- 
fein  a  thoirt  suas  do  Dhia,  mar  aon  a  tha  beò  bho  na 
mairbh,  Rom-  vi.  13.  Agus  nochd  mi  dhuit  ciod  an 
luach  leis  an  do  cheannaich  e  thu ;  oir  cha  robh  thu  air 
do  shaoradh  le  nithibh  truaillidh,  mar  tha  airgiod  agus 
òr  ;  ach  le  fuil  luachmhoir  Mhic  Dhè,  an  t-Uan  sin  a 
bha  gun  chron  gun  smal,  1  Pead.  i.  18,  19.  Dh'  fheor- 
aichinn  a  nis  dhiot  mar  'am  fianuis  an  Tighearna,  Ciod 
a  tha  do  chridhe  'g  radh  ris  a  chìiis  ì  Am  bheil  duilich- 
inn  ort  air  son  nara  peacaidh  gan  robh  thu  ciontach  ì  am 
bheil  thu  toileach  an  trèigsinn  }  Am  bheil  thu  deon- 
ach  air  bhi  a'  d'  sheirbheiseach  cridheilj  taingeil,  do'n 
Tì  sin  a  cheannaich  thu  le  fhuil  fèin .'' 

8.  Baralaichidh  mi  gu  bheil  a  shamhuil  so  do  rùn  ag 
èiridh  suas  ann  a'  d'  chridhe.  Cia  suidhichte,  agus 
eifeachdach  a  bhitheas  e,  cha  'n  fhios  domh  :  Ciod  na 
caochladh  bharailean  a  dh'  èireas  suas  an  deigh  so,  na 
c'  uin  a  dh'  fhaodas  am  mothachadh  a  ta  agad  an  dràsta 
t-fhàgail.  Ach  so  aon  ni  air  am  fìosrach  mi,  nach  tig 
an  latha  a  bhios  aobhar  agad  na  rùin  sin  a  chaochladh  ; 
oir  ge  b'  e  caochladh  a  ni  thusa,  tha  an  Tighearn  losa 

Criosd  an  t-aon  ceudna,  an  dè,  an  diugh,  agus  gu  siorr- 
uidh,  Eabh.  xiii.  8.  Agus  mairidh  na  h-aobhair,  a  tha 
moladhaithreachas  agus  creideamh,  mar  nithe  freagarrach 
agus  feumail,  gun  chaochladh,  cho  fad  's  a  mhaireas 
iomlanachd  an  Dè  biieannaichte,  agus  a  bhuanaicheas 
a  Mhac,  air  aon  doigh. 

9.  Ach  am  feadh  a  tha  na  barailean  agus  na  rùintean 
sin  agad,  's  fheudar  dhomh  a  chuir  a'  d'  chuimhne  nach 
e  so  an  t-iomlan  dheth  na  tha  feuniail  a  chum  do  shlainte- 
Cha  'n  e  a  mhàin  gur  fheudar  dhuit  cuir  romhad,  ach 
's  èigin  duit,  mar  bheir  Dia  cothrom  dhuit,  a  dheanamh 
mar  an  ceudna,  mar  ni  a  mhuinntir  aig  a  bheil  moth- 
achadh  air  olc  a  pheacaidh,  agus  air  feumalachd  agus 
ro-oirdhearcas  naomhachd.  '8  a  chum  's  gum  bi  thu 
comasach  air  sin  a  dheanamh  'an  cùisean  eile,  's  èigin 
duit  sa  cheud  àite,  agus  mar  cheud  obair  mhor  Dhè, 
(mar  tha'n  Slànuighear  ag  ràdh  ris)  creidsinn  annsan  a 
chuir  e  uaithe,  Eo'm  vi.  29.  'S  èìgiii  inuinghhin  a 
chuir  ann  ;  's  èigin  duit  t-anam  earbsa  ri  Criosd  gu  bhi 
air  a  thèarnadh  leis  na  innleachd  fèin  chum  slainte. 
'S  e  so  gniomh  mòr  creidirah  slainteil ;  agus  tha  mi 
guidhe  air  Dia  gum  bi  fios  agad  ciod  e  o  t-fhiosrachadh 
fèin,  agus  ciod  is  ciall  da  ;  chum  's  gur  urrainn  duit  a 
ràdh  leis  an  Abstol  Phòl,  an  dlù  shealladh  air  a  bhàs 
fèin,  Tha  fios  agam  co  ann  a  chreid  mi,  agus  is  dearbh 
leam  gu  bheil  e-san  comasach  air  an  ni  sin  a  dh-earb  mi 
ris  a  choimhead  fa  chomhair  an  làtha  sin  ;  1  Tim.  i.  12. 
an  latha  mòr  sin,  a  ta  againn  daonnan  san  amharc,  m' 
as  Criosduidhean  sinn.  Bu  mhiann  leam  t-earalachadh 
a  dh'  ionnsaidh  so,  agus  b'  fhearr  leam  gum  bithinn  cho 
sealbhach  's  gu'ra  b'  urrainn  domh  do  chuir  ga  ionnsaidh, 
am  feadh  a  bhios  mi  ga  shoillearachadh  sa  chaibidil  so, 
agus  annta-san  a  leanas  !  Bi  cinnteach,  nach  tèid  thu 
dh'  ionnsaidh  Dhè  leat  fein,  le  dearmad  a  dheanamh  air 
an  Eadar-mheadhonair.  Cha  bhi  e  aon  chuid  taitneach 
dhà-san  na  tearuinte  dhuit  fein,  brùchdadh  a  stigh  na 
fhianuis,  gun  suim  da  Mhac,  a  dh'  òrduich  e  gu  peacaich 
a  thoirt  a  steach  na  làthair.  Agus  ma  thig  thu  air 
chaochla  doigh,  's  ann  a  tha  thu  teachd  raar  aon  nach 
eil  na  pheacach.  Tha  'n  doigh  air  a  bheil  thu  cuir  do 
chùis  an  cèill,  air  a  mheas  mar  gum  biodh  tu  'g 
àicheadh  bhi  ciontach  ;  uime  sin  cha  ghabli  e  riut,  's 
cha  dean  e  urrad  agus  amharc  ort.     Agus  air  an  aobhar 

sin,  air  d'  ar  Slànuighear  fios  a  bhi  aige  cho  mòr  sa  bha 
gach  neach  an  earbsa  ris  so,  tha  e  cuir  an  cèill  air  a 
mhodh  is  ro-choitcheanna ;  nach  tig  aon  neach  chum  an 
Athar  ach  tromham-sa  ?      Eoin  xiv.  6. 

10.  Uime  sin  thig  a  dh'  ionnsuidh  an  Fhir-shaoraidh 
ghloir-mhor  so,  so-ghràdhach  (mar  chithear  e  leis  gach 
sùil  chreideach)  anns  an  fhuil  a  dhoirt  e  air  a  chrann, 
agus  anns  na  creuchdaibh  a  rinneadh  air  an  sin.  Siubhal 
d'  a  ionnsuidh,  O  pheacaich,  an  diugh,  air  ball,  le  d' 
pheacaidh  uile  m'an  cuairt  duit.  Imich  direach  mar  tha 
thu  ;  oir  mar  tig  thu  d'  a  ionnsaidh  gus  am  bi  thu  ionraic 
agus  naomh,  cha  tig  an  latha  a  bhios  tu  naomh  agus 
ionraic  ;  agus  cha  'n  fhaod  thu  bhi,  mar  biodh  doigh 
èigin  eile  air  bhi  ann  as  eugmhais-san,  's  an  sin  cha 
bhiodh  feum  air  dol  d'a  ionnsaidh-san  air  son  fireantachd 
agus  naomhachd.  Cha  bhiodh  an  sin  ach  mar  gan  abradh 
duine  tinn,  cha  chuir  mi  mo  chomhairle  ris  an  lèigh  gus 
am  bi  mi  ni's  fearr.  Ceadaich  dhomh  a  ràdh  riut  a  rìs, 
dol  d'a  ionnsaidh  direach  mar  tha  thu,  agus  abair  (agus 
b'  f hearr  leam  gum  b'  urrainn  duit  a  ràdh  o  ghrùnnd 
do  chridhe)  "  A  Shlànuighear  bheannaichte,  's  cinn- 
teach  gur  mi  aon  de  'n  mhuinntir  is  ciontaiche  agus  is 
truaighe  a  shleuchd  iad  fein  riamh  a'  d'  lathair  ;  gidh- 
eadh,  tha  mi  teachd,  a  chionn  gun  cuala  mi  gun  dubh- 
airt  thu  aon  uair,  thigibh  a  m'  ionnsaidhse  sibhse  uile  a 
ta  ri  saothair,  agus  fo  throm  uallaich,  agus  bheir  mise 
suaimhneas  duibh,  Mal.  xi.  28.  Tha  mi  tighinn  a  chionu 
gun  cuala  mi,  gun  tubhairt  thu  gu  gràsmhor,  an  tì  a 
thig  a  m'  ionnsaidh,  cha  tilg  mi  air  chor  sam  bith  a  mach 
e,  Eoin  vi.  37-  O  Phrionnsa  na  sìth  !  O  Rìgh  na  glòire  ! 
tha  mis  a  m'  pheacach  truagh  fo  dh'iteadh.  Chuir  mi  as 
do  m'  anam  fèin  !  agus  tha  mi  air  mo  dhìteadh  gu  siorr- 
uidh,  mar  cuidich,  agus  mar  saor  thusa  mi.  Bhris  mi 
reachd  t-Athar  agus  do  reachdsa,  oir  s'  aon  thusa  ris-san, 
Eoin  X.  30.  Thoill  mi  dìteadh  agus  corraich  ;  agus  tha 
mi  sa  cheart  àm  so  fo  bhinn  leir-sgrios  shiorruidh  ;  leir- 
sgrios  shiorruidh  ;  leir-sgrios  a  bhios  air  ann-tromachadh, 
leis  gach  tàir  a  thug  mi  dhuitse,  O  Uain  De  ;  oir  cha  'n 
urrainn  's  cha  'n  iarr  mi  àicheadh,  nach  d'  rinn  mi  dochair 
mhòr  ortsa,  nach  d'  rinn  mi  dochair  thruaillidh  mhi- 
thaingeil  ort,  foainm  Slànuigheir,  cho  mathri  Tighearna. 
Ach  a  nis  thami  toileach  striochda  dhuit ;  agus  thug  mi 
leam  m'  anam  bochd  a  tha  air  bhall-chrith,  gu  fhàgail 


agad,  ma  dheonaicheas  tu  gabhail  ris  ;  agus  mar  gabh, 
's  èigin  da  dol  am  mugha.  O  Thighearna,  tha  mi 
sleuchdta  aig  do  chosaibh  ;  sin  a  mach  do  shlat  òir  rìoghail 
chum  gum  bi  mi  beo  !  Est.  iv.  11.  seadh,  ma's  toil  leis 
an  rìgh  e,  thugar  dhomh  beatha  m'  anma,  air  m'  ach- 
anaich  !  Est.  vii.  3.  Cha  'n  'eil  ionmhas  sam  bith  agam 
leis  a  ceannaich  mi  e  :  cha  'n  'eil  luach  sam  bith  agam 
a  bheir  mi  na  èirig ;  ach  ma  's  toil  le  d'  chridhe  caomh 
iochdmhor-se  tlachd  a  ghabhail  ann  an  aon  de  na  creut- 
airibh  is  dòrainniche  fo  nèamh  a  shaoradh,  faodaidh  tu 
an  tlachd  sin  fhaighinn  an  so.  O  Thighearna  !  thug  mi 
oidhirp  amaideach  air  bhi  am'  Shlànuighear  dhomh  fèin  ; 
ach  cha  dhiong  e  a  bheag.  Tha  mi  mothachail  gun  robh 
an  oidhirp  diomhain ;  agus  air  an  aobhair  sin  tha  mi  ga 
leigeadh  dhiom,  gu  bhi  an  earbsa  riut-sa.  'S  ann  ortsa, 
O  losa,  a  tha  daingean  agus  chinteach,  a  tha  mhiann  orm 
m'  acair  a  leagadh.  'S  ann  ortsa,  mar  an  aon  stèigh 
chinnteach,  a  tha  mhiann  orm  mo  dhòchas  siorruidh  a 
thogail.  Tha  toil  agam  striochdadh  do  d*  theagasgsa,  O 
thusa  Fhàidhe  neo-mhearachdach  an  Tighearna :  Ge  b' 
ejair  bith  rùin-dhiomhair  a  tha  ann  a'  d'  theagasgsa,  's  leoir 
leamsa,  gun  dubhairt  thu  fèin  e.  'S  ann  an  earbsa  ri 
d'  dhìoladh,  ri  t'  ùmhlachd,  agus  ri  t'  eadar-ghuidhe-se, 
O  Ard-Shagairt  naoimh  agus  thaitnich,  is  miann  leam  a 
bhi.  Agus  do  d'  riaghladhsan,  O  Ard-Uachdarain,  bu 
mhath  leam  gèill  thoileach  agus  thaitneach  a  thoirt  : 
Mar  chomharradh  air  m'  urram  agus  air  mo  ghràdh,  tha 
mi  a  pògadh  a  Mhic,  Salm  ii.  12.;  tha  mi  a  pògadh  an 
duslaich  aig  a  chasan.  Tha  mi  gahhail  riut,  O  mo 
Shlànuighear  agus  a'  fàilteachadh  do  bheatha  le  gàird- 
eachas  do-labhairt,  chum  riaghladh  ann  am  chridhe.  Gabh 
sealbh  air,  agus  rioghaich  ann  gu  brath  !  ceannsaich  mo 
naimhdean,  O  Thighearna,  oir  's  iad  do  naimhdean  fèin 
iad  ;  agus  dean  mi  a  m'  sheirbheasach,  dìleas  dealaidh 
duit,  dileas  gu   bàs,  agus  èudmhor  gu  siorruidh !" 

11.  'S  e  a  leithid  so  de  chainnt  a's  èigin  a  bhi  aig  do 
chridh  'an  làthair  Dhè.  Ach  cuimhnich,  gur  fheudar  do 
d'  chaithe-beatha  bhi  d'  a  rèir  cuideachd.  Cha  bhiodh 
'an  cainnt  gun  seadh,  ach  fanoid  dhiomhanach.  Cha 
bhiodh  ann  an  caomh  dheothas  dian  nan  ceudfaithean, 
mar  bhiodh  e  ach  gearr  agus  gun  èifeachd,  ach  mar  lasair 
chonnlaich,  air  a  tairgse  an  ionaid  tùis  air  àltair-san. 
Le  leithid  sud  de  dh-irioslachd,  de  ghràdh,  de  choisrig- 

eadli  toileil,  agus  do  strìochda  anma,  's  èigin  duit  thn 
fèin  a  shleuchdadh  sios  gu  minig  'am  fianuis  Chriosd : 
agus  's  èigin  duit  a  chumail  a'  t'  aire  an  deigh  dhuit 
falbh ;  's  èigin  duit  imeachd  romhad,  agus  do  bheatha  a 
chaitheamh  do  Dhia,  d'a  thrid-san,  ag  àicheadh  gach 
mi-dhiadhachd  agus  ana-mhianna  saoghalta,  agus  do 
bheatha  a  chaitheadh  gu  cothromach  agus  gu  diadhaidh, 
anns  an  t-saoghal  dhiomhain,  agus  chunnartaich  so,  Tit. 
ii.  12.  'S  èigin  duit  bhi  cùramach  chum  do  ghràdh  a 
nochdadh  le  t'  ùmhlachd ;  le  oidhirpeachadh  thu  fèin  a 
bhi  cho  cosmhuil  ri  Criosd,  anns  am  bheil  thu  creidsinn, 
'nà  ghnè  agus  na  ghiùlan,  's  a  's  urrainn  duit.  'S  fheudar 
dhuit  a  bhi  a'  d'  bheò  ìomhaigh  air  Criosd ;  a  chum  cho 
fad  'sa  bhios  cothrom  agad  air,  gum  faic  iadsan,  nach 
cual,  agus  nach  do  leugh  ach  beag  mu  thimchioll,  leis  an 
aire  thoirt  do  d'  ghiulansa,  ann  an  tomhas  èigin,  a  ghnè 
chaithe-beatha  a  bha  aig  Criosd.  Agus  an  cian  is  beò 
thu  's  èigin  duit  bhi  ro-chìiramach  chum  sin  a  chumail 
suas.  'S  èigin  duit  a  leantuinn,  ge  b'e  taobh  a  threòr- 
aicheas  e  thu  ;  's  èigin  duit  a  leantuinn  an  uair  is  aill 
leis,  a'  giulan  a  chroinn-cheusaidh,  JMat.  xvi.  24.,  's 
èigin  duit  bhi  firinneach  gu  bàs  an  earbsa  ri  crùn  na 
beatha  fhaotainn,  Taisb.  ii.  10. 

12.  'S  e  so,  cho  fhad  's  a  b'  urrainn  mi  fhoghlum  o 
fhocal  Dè,  an  dòigh  gu  tearuinteachd  agus  glòir  ;  an 
dòigh  is  cinntiche,  agus  an  aon  slighe  gu  ruigheachd 
orra.  'S  i  an  t-slighe  air  an  d'  imich  gach  seirbheiseach 
dìleas  a  bha  aig  Criosd,  agus  air  a  bheil  iad  ag  imeachd  ; 
agus  an  t-slighe  a  thafiachaicht  air  a  sheoladh  do  chàch, 
mo  tha  fiughair  aige  r'a  anam  fein  a  bhi  tearuinte.  Cha 
'n  urrainn  dhuinn,  cha  b'  àiU  leinn  a  h-atharrachadh, 
dhuinn  fein,  no  idir  d'  ar  càirdean  is  ro-ionmhuinne.  'S 
i  an  aon  dòigh,  cho  fad  's  a's  urra  dhuinne  breth  a  thoirt, 
a  tha  iomchaidh  air  an  Dia  bheannaichte  chum  a  chreut- 
airean  cùl-sleamlinach  a  thearnadh.  Agus  uime  sin,  a 
leughadair,  tha  mi  'guidhe  agus  ag  aslachadh  ort,  a  chùis 
a  thoirt  fainear  gu  cùramach,  agus  thugadh  do  choguis 
fèin  freagradh  seachad,  mar  'am  fianuis  Dè,  co  dhiubh 
tha  thu  toileach  co-aontachadh  leis,  no  nach  eil.  Ach 
bi  cinnteach  gur  e  do  bhàs  siorruidh  thu  chuir  cùl  ris. 
Oir  leis  mar  nach  eil  ainm  air  bith  eile  fo  nèamh  air  a 
thoirt  am  measg  dhaoine,  tre  'm  faod  sinn  bhi  air  ar 
saoradh,    Gniomh.   iv.   12.,  ach  ainm   losa   o  Nasaret, 

cha  'n  'eil  aon  dòigh  sam  bith  eile  ach  sOj  anns  an  saor 
losa  fein  sinn. 

A7n  Pencach  a'  smiiainteachadh  a'ir  feumalachd  gabhail 
ris  an  innleacìid  Shlainle  so. 

"  Smuaintich,  O  m'  anam,  ciod  am  freagradh  a  bheir 
thu  da  shamhuil  sin  do  thairgse !  Gu  cinnteach  nan 
labhrainn  a  cheud  ni  a  sheoladh  an  cridhe  truaiUidh  agus 
aingidh  so,  se  bhiodh  ann,  gur  cruaidh  a  chainnt  so,  agus 
co  a  dh'  fhaodus  èisdeachd  rithe  !  Eoin  vi.  GO.,  gu  bhi 
mar  so  air  m'  irioslachadh,  air  mo  chìosnachadh,  agus  air 
mo  striochda  !  a  samhuil  sin  do  chuing  a  ghabhail  orm, 
agus  a'  giulan  cho  fad  's  a's  beò  mi  !  Gach  ana-miann 
taitneach  a  leigeadh  dhiom,  ged'  a  bhiodh  e  cho  ionmh- 
uinn  leam  ri  sùil  no  lamh  dheas  !  Cha  'n  e  a  mhàin  mo 
bheatha  a  strìochda  do  thoil  neach  eile,  ach  mar  aii 
ceudna  mo  chridhe  !  eadhon  maighstir  a  bhi  air  mo 
chridhe,  a  smachdaicheas  mòran  da  thograidh  mhiann- 
ach,  agus  an  stiuradh  an  sruth  chlais  eile  !  Maighstir  a 
tha  'g  ràdh,  an  crann-ceusaidh  a  thogail  agus  e-san  a 
leantuinn !  Gu  aire  shonraicht  a  thoirt  mo  bheatha  a 
chaithe  gu  diadhaidh  stuama,  gu  h-ionraic  agus  firinn- 
each  ;  gun  dealachadh  riu  sin  air  aon  chor,  a  dh'  aon 
bhuaireadh  gan  tigeadh  a'  m'  rathad,  no  air  son  aoii 
bhuannachd,  no  gu  olc  a  sheachnadh,  no  eadhon  gu  'm 
bheatha  fein  a  chaomhnadh  :  ach  nan  gairmeadh  am 
Freasdal  d'a  ionnsuidh  sin  mi,  mi-fèin  a  ghiulan  mar  gum 
b'  fhuathach  leam  eadhon  mo  bheatha  fèin  !  Luc.  xiv. 
26.  A  Thighearna,  tha  so  cruaidh  air  fuil  agus  feoil  ! 
's  gidheadh  tha  mi  mothachadh  gu  bheil  aon  ni  eile  is 
cruaidhe  na  so. 

"  Leis  gach  faicill  agus  strìochdadh  dhiubh  sin,  bhiodh 
e  na  chàileigin  de  shòlas  le  uaill  mo  nàduir,  nam  faod- 
ainn  gu  diomhair  a  smaoineachadh  gu  'm  bu  mhi  mo 
Shlànuighear  fein  ;  gun  do  chuir  mo  ghliocas  agus  mo 
rùn-suidhichte  fein,  cuibhrichean  an  namhaid  fa-sgaoil  ; 
agus  gun  tug  mi  an  luach  leisan  deachaidh  mo  shaoradh 
a  cheannach,  a  niach  as  m'  ionmhaisibh  fèin.  Ach  an 
èigin  domh  laidhe  sios  an  làthair  neach  eile  mar  chiont- 
ach  dìte,  mar  neach  fann  gun  chobhair  .^  Agus  an 
èigin  do  'n  chomain  a  bhi  air  a  meudachadh,  agus  a  chuid 
do  'n  chliù  aig  eadar-mheadhonair  cuideachd  }  An  èigin 
domh  bhi  air  mo  rùsgadh  as  m'  fhireantachd  fein,  agus  a 

blii  mar  so  co-ionann  ris  an  duine  is  suarraiche  ?  Seas- 
amh  aig  caithir  a  bhreathanais  a  measg  nan  ciontach  is 
mò,  a'g  aideachadh,  mar  ni  iadsan,  a  bhi  ciontach,  agus 
ag  iarruidh  saoradh  air  a  cheart  dòigh  air  an  d'fhuair 
iadsan  e  ? 

"Cha  'n  'eil  a  chridhe  agam  as  an  aodann  a  ràdh,  gu 
bheil  an  doigh  so  mi-reusonda.    Tha  mo  choguis  a'  togail 
fianuis  a'  m'  aghaidh,  gun  do  pheacaich  mi,  's  nach  faod 
mi  bhi  air  m'  fhìreanachadh  am  fianuis  De,  mar  dhuine 
neo-chiontach  agus  ùmhail.    Tha  mochoguis  ag  innseadh 
dhomh,    gu   bheil  gach   ni   dhiubh    sin   feumail :     Gur 
iomchaidh  do  pheacach  air  a  dh'iteadh  e-fein  irioslachadh 
air  a  ghlùinibh  :    Gur  coir  do  dh'fhear  àr-a-mach  glacta 
airm  a  cheannairc  a  liubhairt,  agus  e  fein  a  strìochda  an 
làthair  a  righ,  ma  tha  fiuthair  aige  r'abheathafhaotuinn. 
Seadh  tha  mo  reuson,  cho  math  ri  m'  choguis  ag  innseadh 
dhomh,  gu  bheil  e  iomchuidh  agus  feumail,  ma  bhios  mi 
idir  air   mo  shaoradh,  gu'm  bi  mi  air  mo  shaoradh   o 
chumhachd  agus  o  spèis  do'n  pheacadh,  cho  math  agus  o 
a  dhìteadh  ;  agus  ma  dheònaicheas  trocair  àrd-uachdran- 
aich  dhomh  beatha  nuadh,  an  deigh  dhomh  bàs  siorruidh 
a  thoilltinn,  gu  bheil  e  ro  iomchaidh,  gun  strìochdainn 
mi-fein  do  Dhia,  mar  neach  a  ta  beo  bho  na  mairbh, 
Rom.  vi.  13.     Ach,  O  is  duine  truagh  mi,  tha  mi  moth- 
achadh  lagh  a'  m'  bhallaibh  a'  cogadh  an  aghaidh  lagha 
m'  inntinn,  Rom.  vii.  23.,  a  tha  cuir   an  aghaidh  geur- 
mhothachadh  mo  reuson  agus  mo  choguis.    Co  a  shaoras 
mi  o  'n  daorsa  so  ?    Co  a  bheir  orm   an  ni  sin  a  dhean- 
amh  ?    O  Thighearna,  ceannsaich  mo  chridhe,  agus  na 
ceadaich  dha  bhi  air  a  chlaonadh  cho  mòr  gu  aon  doigh, 
an  uair  a  b'  àill  le  ceud-faithean  luachmhor  m'  inntinn 
aomadh  rathad  eile !  ceannsaich  gach  togradh  truaillidh 
o'n  leth  a  stigh,  chum  gu  'm  bi  e  na  aoibhneas  leam  a 
bhi  mar  so  air  mo  riaghladh  agus  air  mo  bhacadh  !  Gu  h- 
àraidh,ceannsaich  m'  uaiU,  an  truaillidheachd  ard-thigh- 
earnail  sin,  a  tha  cho  mi-iomchaidh  air  duine  truagh  a  tha 
fo  bhìnn  ;  chum   gun  deanar  innleachd  so  do  shlainte 
taitneach  dhomh,  a  rèir  an  tomhais  irioslachd  a  tha  na 
co-chuideachd  !    Tha  mi  faireachdainn  togradh  agam  gu 
fuireach  an  Sodom  ;  ach  O  deonaich  a  bhi  tròcaireach 
dhomh,  agus  mo  spìonadh  as,  Gen.  xix.   16.,  m'  an  tuit 
doinionn  do  dhiogliailtis  loisgich,  o  nach  bi  seol  sam  bith 
tuilleadh  gu  dol  as  !" 

CAIB.  X. 

Am  Peacach  aìr  fhuran  agus  air  caralachadh  churn 
gabhail  ri  saoradh  air  an  doigh  so. 

1.  Sminig  a  bha  mi  fìosrach  air  geur-mhothachadhnean 
agus  air  drùghadhnean  a  thighinn  an  fhad  so  (nam  faod- 
uinn  barail  a  thoirt  leis  na  coslasan  bu  mhò)  agus  an. 
deigh  sin  iad  a  dh'fhalbh  gun  tairbh  a  rithist.  'Se  buair- 
eadh  èigin  o'n  leth  a  muigh,  'an  co'-chuideachda  ri  an- 
toil  cridhe  neo-naomhaichte  o'n  leth  a  stigh,  gu  gabhail 
ris  an  innleachd  naomha  so  chum  saorsadh,  bu  choireach 
ri  leir-sgrios  iomadh  neach.  Agus  bha  iadair  an  cruadh- 
acha  le  mealltaireachd  a  pheacaidh,  Eabh.  iii.  23.,  gus 
am  bheil  iad  cosmhuil  ri  bhi  gu  tur  air  an  sgrios,  agus 
sin  gun  cobhair.  Agus  air  an  aobhar  sin,  O  leughadair, 
a  tha  'n  ceart  uair  a  leughadh  nam  briathran  so,  tha  mi 
guidhe  ort,  am  feadh  a  tha  gnothaichean  san  iomchomh- 
airle  so,  am  feadh  a  tha  t-inntinn  eadar  dha  bharail, 
eadar  gabhail  ris,  agus  cùl  a  chuir  ris  an  t-soisgeul 
ghlòirmhor  sin,  a  bha  mi  'an  treibhdhireas  mo  chridhe, 
a  cuir  san  àm  so  fa  d'  chomhair,  gun  èisdeadh  tu  rium 
aon  uair  eile  gu  faighidneach,  an  uair  a  tha  mi  tagradh 
as  leth  Dhè,  no  faodaidh  mi  a  ràdh,  as  do  leth  fein: 
Am  feadh  a  ta  mi  mar  theachdaire  bho  Chriosd,  mar 
gun  aslaicheadh  Dia  ort  leamsa,  tha  mi  guidhe  ort,  an 
riochd  Chriosd,  gum  bi  thu  rèidh  ri  Dia,  2  Cor.  v.  20, 
agus  nach  biodh  e  na  mhi-cheill  ro-mhor,  an  deigh  nan 
dùsgaidhean  agus  nan  rannsaichean  sin,  cùl  a  chuir  ri 
comhairle  thruacanta  Dhe  do  d'  thaobh,  ni  a  bhios  na 
aobhar  bròin  duit  fad  siorruidheachd,  mar  gabh  thu 
aithreachas  deth. 

2.  Shaoileadh  neach  nach  biodh  aon  fheum  air  ear- 
alachadh  sa  chùis  so.  Shaoileadh  duine,  cho  luath  'sa 
dh'  inns-te  do  pheacaich  chaillte,  Gun  robh  Dia  air  an 
do  cliuireadh  corruich,  deònach  rèite  dheanamh  ; 
gum  bheil  e  tairgse  làn  mhaitheanas  doibh  nan  uile 
pheacaidh  ann-tromaichte  ;  seadh  gu  bheil  e  toileach  an 
uchd-mhacachd  a  ris  d'atheaghlach  fèin,  chum  fadheoigh, 
gun  gabh  e  riu  na  fhianuis  nèamhaidh  ;  gum  bu  chòir 
do  gach  neach  gabhail  gu  h.ullamh  grad  ris  a  chuireadh 

chàirdeil,  agus  tuiteam  aig  a  chasan  le  mor  aiteas  tosd- 
ach,  ìognaidh,  taing,  agus  aoibhneis.  Ach  mo  thruaigh 
's  minig  a  chi  sinn  a  chùis  air  a  cheart  atharrachadh. 
Chi  sinn  na  mìltean  gun  ghluasad  sam  bi  orra,  agus  cha 
'n  'eil  an  drùghadh  a  tha  e  deanamh  air  ioma  neach  eile^ 
ach  lag  agus  neo-mhaireannach.  Air  eagal  gur  ann  mar 
so  a  dli'  èireas  duitse,  O  Leughadair,  ceadaich  dhomh  an 
teachdaireachd  leis  am  bheil  mi  air  m'  onarachadh,  earal- 
achadh  ort  le  mòr  dhùrachd  ;  Guidheam  ort  a  bhi  rèith 
ri  Dia,  agus  gabhail  ri  maitheanas  agus  ri  saoradh,  air 
an  doigh  air  a  bheil  iad  gu  saor  air  an  tairgse  dhuit. 

3.  Tha  mi  guidhe  ort,  air  an  Dia  m/iòr,  an  ainm 
am  bheil  is  a  teachd ;  an  Tì  sin  a  tha  ghuth  a  lìonadh 
nam  a  flaitheas  uile  le  urram  agus  ùmhlachd.  Cha  'n 
'eil  e  labhairt  an  dìomhanas  ri  legionaibh  de  dh-ainglibh ; 
ach  nam  faodadh  connsachadh  sam  bith  a  bhi  'measg  nan 
spioradan  beannaichte  sin,  s'  ann  a  bhiodh  e  a  dheuchainn 
co  bu  luaithe  a  chuireadh  iarrtuis  an  gniomh.  O  na  leig 
leis  labhairt  an  diomhanas  ri  duine  truagh  bàsmhor !  Tha 
mi  'g  asJachadh  ort,  air  uamhasan  a  chorruich-san,  a  dh' 
fhaodadh  labhairt  riut  le  tairneanaich,  a  b'  urrainn  le 
aon  ghniomh  d''a  thoil  do  bheatha  neo-bhunailteach  a 
ghearradh  as,  agus  do  chuir  sios  do  dh-ifrinn.  Tha  mi 
guidhe  ort,  air  a  throcair  chaoimh  ;  a  thaobh  a  chaomh 
iochd,  a  tha  sior  ghabhail  truais  diot,  mar  aig  athair,  os- 
ceann  mic  chaoimh,  os-ceann  leinibh  ghràdhaich,  a  tha  e 
fathasd  a'  cuimhneachadh  gu  dùrachdach,  ge  d'  a  bha  e 
ciontach  do  cheannairc  mhi-thaingeil  na  aghaidh,  ler. 
xxxi.  20.  Tha  mi  'guidhe  ort  a  thaobh  a  mhaitheas 
aithreil  so  uile,  nach  co-eignich  thu  e  (mar  gam  b'  ann) 
a  chall  cliù  caomh  athar,  ann  na  bhi  na  bhreitheamh 
cothramach,  air  chor  ('s  mar  tha  e  bagradh  a  thuobh  na 
h-aitim  sin  ris  an  tubhairt  e  mic  agus  nigheanan  ;)  gum 
bi  teine  air  fhadadh  na  fheirg,  a  loisgeas  gu  h-ifrinn 
iochdraich,  Deut.  xxii.  19,  22. 

4.  Tha  mi  guidhe  ort,  air  ainm  agus  ghaol  ar 
Slànuigheir  ghradhaich.  Guidheam  ort  air  uile  aontach- 
adh  a  thighinn  san  fheoil,  air  a  bhochduinn  sin  gan  do 
strìochd  e  gu  fein-thoileach,  chum  gum  biodh  tusa  air  do 
dheanamh  saibhir  le  ionmhais  bhioth-bhuan,  2  Cor.  viii.  9, 
air  gach  cuireadh  ckirdeil  a  thug  e  seachad,  a  tha  follais- 
each  do  ghnà  na  fhocal,  's  a  tha  teachd,  mar  gu'm  b'  ann, 
blàth  0  chridhe,  a  tha  ni's  mìlse  na  mil,  no  a  chìr-mheala. 

Guidheam  ort,  air  uil'  oibribh  glòir-mhor  a  chumhachd 
agus  iongantais,  a  bha  mar  an  ceudna  nan  oibre  gràidh. 
Guidheam  ort,  air  ghaol  cuimhne  na  dh'fhuilig  e,  cho  math 
ris  na  labhair  agus  na  rinn  e  ;  air  a  chruaidh-ghleachd 
a  dh'  fhuilig  e  sa'  ghàrradh,  an  uair  a  bha  chorp  comh- 
daichte  le  drùchd  fola,  Luc.  xxii.  44.  Guidheam  ort,  air 
a  chaomh  dhòruinn  a  mhothachaich  e,  an  uair  a  thrèig  a 
chàirdean  a  b'  ionmhuinn'  e,  Mat.  xxvi.  56,  's  a  spìon 
a  naimhdean  fuileachdach  leo  e  mar  an  tràill  bu  dìblidh, 
agus  mar  an  ciontach  bu  ghràineile.  Guidheam  ort,  air 
nabuillean  agus  nacreuchdan,  air  an  sgiùrsadh  chlaoidh- 
teach  adh'  fhuilig  an  t-Uachdran  nèamhaidh  so,  am  feadh 
a  bha  e  nan  lamhaibh  ceannairceach  ;  air  an  nàire  agus 
na  seileadh,  o  nach  d'  fhalaich  e  a  ghnùis  àghmhor,  Isa. 
1.  6.  Guidheam  ort,  air  an  fhalluinn  chorcair,  an  t-slat 
chuilce,  an  crùn  droighinn,  a  chaidh  chuir  air  Rìgh  na 
glòire,  chum  gu'n  cuireadh  e  sinne  a  measg  maithibh 
fhlaitheis,  Salm  cxiii.  8.  Guidheam  ort,  air  uallaich 
thruim  a  chroinn-cheusaidh  fo  'n  robh  e  ri  dian-strì,  gus 
an  d'  fhàillinn  e,  air  an  t-slighe  dhocair  gu  Golgota, 
Eoin  xix.  17,  chum  's  gun  saoradh  e  sinne  o  uallach  ar 
peacaidh.  Guidheam  ort,  air  na  tàirnean  guineach,  a 
reub  cuislean  agus  feithean  a  lamhan  agus  a  chasan;  agus 
air  a  mhaitheas  dho-cheansaichte,  bhuadhach  sin,  a  thug 
air,  am  feadii  a  bha  'n  t-iarunn  a  lot  fheola,  èibheach  a 
mach,  Athair  thoir  dhoibh  maitheanas,  oir  cha  'n  'eil  fios 
aca  ciod  a  ta  iad  a'  deanamh,  Luc  xxiv.  35.  Tha  mi 
guidhe  ort,  air  a  chràdh  tha  do-labhairt  a  dh'  fhuilig  e, 
an  uair  a  thogadh  suas  e  air  a  chrann,  agus  e  air  a  rithe 
air  car  shia  uairean  ;  gum  fosgail  e  do  chridhe  do'n 
drùghadh  dhlù-thairneach  sin  a  tharuinn  deich  mìlte, 
agus  deich  mìlte  d'a  ionnsuidh,  Eoin  xii.  32.  Guidheam 
ort,  air  gach  tàir  agus  beum  a  dh'  fhuilig  Righ  na  glòir' 
an  sin,  Mat.  xxvii.  29,  44,  air  an  tart  ìotmhor  sin  is 
gann  a  gheibheadh  fion-geur  gu  chasgadh,  Eoin  xix.  28, 
29  ;  air  a  ghlaodh  chràiteach  ud  a  bha  cha  ro  iongantach 
ann  am  beul  aon  ghin  an  Athar,  Mo  Dhia,  mo  Dhia, 
c'  ar  son  a  thrèig  thu  mi  ?  INIat.  xxvii.  46.  Guidheam  ort, 
air  a  ghràs  sin  a  thug  buaidh  air,  agus  maitheanas,  do'n 
chiontach  aig  uair  a  bhàis  ;  Luc.  xx.  42,  43,  air  an  iochd 
sin  do  pheacaich,  air  an  iochd  sin  duitse,  a  dh'  oibrich 
air  a  chridhe,  am  fad  's  bu  bheo  e,  agus  nach  do  sguir 
idir,  an  uair  a  chrom  e  a  cheann,  ag  ràdh,  tha  e  crioch- 

naichte,  agus  thug  e  suas  a  spiorad,  Eoin  xix.  30,  Guidh- 
eam  ort,  air  buaidh-chaithream  na  h-aisèirigh  sin  leis  an 
d'  rinneadh  follaiseach  gum  b'  e  Mac  Dhè  le  cumhachd 
tre  spiorad  na  naomhachd  a  chuidich  a  chum  a  choilion- 
adh  ;  air  a  chaomhalachd  ghràsmhor  a  mheasarraich  gach 
buaidh  dhiubh  sin,  'n  uair  a  thuirt  e  ris  a  mhnaoi  as  'n 
do  thilg  e  na  seachd  deamhain,  ma  thimchioll  a  dheisc- 
iobuil,  a  bhuin  cho  neo-fhiachail  ris,  imich,  thoir  fios  do 
m'  bhraithrean,  gu  bheil  mis  a'  dol  suas  a  dh'  ionnsuidh 
m'Athar  fèin  agusbhur  n-Athar-se,  a  chum  mo  Dhè  fein 
agus  bhur  Dè-se,  Eoin  xx.  17.  Guidheam  ort  leis  a 
cho-aontachadh  sin  leis  an  dubhairt  e  ri  Tomas,  'nuair 
a  bha  e  cho  mi-chreideacb,  cuir  an  so  do  mheur,  agus 
feuch  mo  himhan,  agus  sìn  an  so  do  lamh,  agus  cuir 
a'  m'  thaobh  i ;  agus  na  bi  mi-chreideach,  ach  creideach, 
Eoin  XX-  27.  Guidheam  ort,  air  a  chùram  bhàigheil 
agus  dhìleas  a  bh'  aige  d'a  shluagh,  a  thug  e  leis  do 
ionadaibh  na  glòire,  a's  leis  an  d'  aontaich  e  a  Spiorad  a 
dhortadh  a  nuas  cho  saibhir,  miorbhuileach,  chum  fhocal 
slainteil  a  chraobh-sgaoileadh,  Gniomh.  ii.  33.  Guidheani 
ort,  le  guth  a  cho-mhothachaidh  agus  a  chumhachd  sin, 
leis  an  dubhairt  e  ri  Saul,  am  feadh  a  bha  e  a'  deanamh 
dochoir  air  eagluis,  a  Shauil,  a  Shauil,  c'ar  son  a  ta  thu 
'g  am  gheur-leanmhainn-se  .-^  Gniomh.  ix.  4.  Air  a 
mhaitheas  fhiughantach  sin  a  thug  air  an  nàmhaid 
strìochdta  sin  a  chaomhnadh,  am  feadh  a  bha  e  na  shìn- 
eadh  aig  a  chasan,  's  a  thog  suas  e  gu  inbh  cho  àrd,  is 
nach  robh  e  a  bheag  na  b'  ìsle  no  na  h-Abstoil  a  b'  airde, 
2  Cor.  xii.  1 1 .  Guidheam  ort  air  cuimhneachan  gach  ni 
a  rinn  Criosd  cheana,  agus  le  dòchas  ris  na  tha  e  fathast 
r'a  dheanamh  air  son  a  shluaigh.  Guidheam  ort,  a  dh' 
aon  bheum,  air  slait-rioghail  a  ghràis,  agus  claidheamh  a 
cheartais,  leis  an  cuirear  a  naimhdean  uile  gu  bàs  na 
fhianuis,  Luc.  xix.  27.,  nach  builich  thu  an  ùine  luach- 
mhor  sin  ri  faoineis,  am  feadh  a  tha  a  Spiorad  a'g  oibre- 
achadh  ort ;  nach  càill  thu  colhrom  theagamh  nach  faigh 
thu  am  feasd  tuilleadh,  agus  a  thaobh  an  fheum  a  ni  thu 
dheth,  ris  a  bheil  do  slionas  siorruidh  an  earbsa. 

5.  Guidheam  ort,  air  an  tiom-chridhe  chàirdeil,  a  tha 
dligheach  uait  do  mhinisteiribh  dìleas  Chriosd,  a  tha  ri 
dian  shaothair,  a'  searmonachadh  agus  ri  ùrnuigh,  a' 
buileachadh  an  ùine,  agus  an  neart,  agus  faodaidh  ebhith, 
a*  giorrachadh  an  saoghail,  le  'n  dealas  chum  t-anams' 

agus  anama  dhaoin'  eile  a  slùibhaladh.  Guidlieam  ort, 
leis  a  ghaol  a  th'aig  gach  neach  a  tha  'n  gràdh  air  ar 
Tighearn  losa  Criosd  'an  treibhdhireas,  air  t-fhaicinn  ar 
tighinn  air  t-ais  da  ionnsuidh.  Gnidheam  ort,  air  càird- 
eas  nam  beò,  agus  cuimhneachan  nam  marbh :  air 
truaighe  na  muinntir  a  bhuilich  gu  faoin  an  làithean,  's 
a  chaidh  am  mugha  'n  am  peacaibh,  agus  air  sonas  àgh- 
mhor  na  droing  sin  a  gliabh  ris  an  t-soisgeul,  's  a  th'air 
an  sàbhaLadh  leis.  Guidheam  ort,  air  dùil  mhòr  an  latha, 
chudthromaich  sin,  'n  uair  a  bhios  an  Tighearn  losa  air 
fhoillseachadh  o  nèamh,  2  Tes.  i.  7-  ;  fiir  uamhunn  an 
t-saoghail  a'  leaghadh  as,  2  Pead.  iii.  10.;  air  fuaim 
trompaid  an  Ard.aingil,  1  Tes.  iv.  16.;  agus  air  a  bhreth 
sin  is  ro  uamhannaich,  thigibhse,  a  ta  beannaichte,  agus 
imichiblise  uam  a  ta  mallaichte,  leis  am  bi  an  gnothach 
cudthromach  air  a  cho-dhunadh,  Mat.  xxv.  34,  41. 

6.  Guidheam  ort  fadheoidh,  aìr  ghaol  fatima  luach- 
mhoir  agus  neo-bhasmhoìr  ;  le  beachd  riochdaii  air  leab- 
aidh  a  bhàis,  no  bhi  gu  h-obann  air  do  sp'ionadh  bharr 
aghaidh  an  t-saoghail ;  agus  mar  bu  mhath  leat  aon 
bhaoisge  de  shòUis  bhi  air  do  spiorad  'an  àm  dealachaidh, 
'n  uair  a  bhios  t'fheòil  agus  do  chridhe  a'  fàilhieachadh. 
Guidheam  ort,  air  thu  bhi  air  do  nochdadh  'an  làthair 
cathair  breathanais  Chriosd,  (Oir  's  fheudar  do  gach 
neach  teachd  ann,  ged'  a  tha  iad  an  drast'  air  rìgh- 
chathraichean  leo  fèin  ;)airuile  ait  aoibhneas  namuinn- 
tir  bheannaiclite,  agus  air  uile  chruaidh  spàirn  dhòlasaich 
na  h-aitim  mhallaichte,  ni  is  e  an  darna  cuid  a  bhios  'na 
chrannchar  siorruidh  agadsa.  Tha  mi  gu  caomhail  ag 
earalachadh  agus  a'  guidhe  ort,  leis  gach  smuain  diubh 
sin,  mar  a  fhreagras  tu  dhomhsa,  a  dli'  fhaodas  a  bhi  air 
an  là  sin  air  mo  ghairm  a  thogail  fianuis  a'  t'  aghaidh  ; 
agus  ni  is  ro  chudthromaiclie,  mar  flireagras  tu  do  d' 
choguis  fein  ;  mar  fhreagras  tu  do  'n  bhreitheamh  shiorr- 
uidh,  nach  cuir  thu  cùl  ris  na  smuaintean  agus  ris  a 
chùram  sin,  gus  an  toir  thu  gu  crich  shon'  iad  ;  gus  an 
gabh  thu  Criosd  mar  roghainn,  agus  slighe  na  shiinte  a 
dh'  orduich  e,  agus  gun  tabhair  thu  thu-fein  suas  do 
Dhia  'am  banntaibh  co-cheangail  shiorruidh. 

7.  ]Mar  so  fàgaidh  mi  a  chùis  'am  iianuis  an  Tighearn, 
agus  a'  d'  lathair  fèin.  Dh'innis  mi  dhuit  mo  ghnoth- 
aclfi>  Chuir  mi  mo  theachdaireachd  an  cèill  duit.  Cha 
'n  'eil  e  'n  comas  domh  briathran  is  drùightich'  a  ghnàth- 

no  is  eagalaich  a  nochdadh.  Tog  do  roghainn  ma  ta, 
00  dhiubh  a  thèid  thu  mach  (mar  g'  am  b'  ann)  sgead- 
aichte  an  eudach-saic,  chum  thu  fein  a  shleuchdadh  sìos 
aig  a  chasan-s'  a  tha  san  àm  so  a'  cuir  nan  cuiridh- 
ean  gràsmhor  sin  air  sìth  agus  maitheanas  a'  t'  ionnsuidh: 
No  an  seas  thu  a  mach  na  aghaidh,  gus  an  tig  e  le 
claidheamh  na  laimh,  a  dheanamh  teann  chunntas  riut 
air  son  gach  àr-a-mach  agus  cionta  a  rinn  thu,  agus  air 
son  cùl  a  chuir  ris  an  tairgse  so  cuideachd.  'S  toileach 
mi  gun  gabh  thu  an  roghainn  is  fearr,  a's  cha  'n  fhaod 
mi  a  chreidsinn,  gum  bi  an  t-saothair  ghràidh  so  gu  tur 
cho  caillte  's  nach  bi  aon  anam  air  a  thoirt  a  dh'  ionn- 
suidh  Chriosd,  le  striochda  toileach,  agus  le  creidimh 
iriosal.  Thoir  leat  briathran,  ma  ta,  agus  pill  ris  an 
Tighearn,  Hos.  xiv.  2.  ;  agus  O  gun  robh  iad  so  a  leanas, 
gu  neo-chealgach  aig  gach  neach  a  leughas  iad. 

A7n  Peacach  a'  gèilleadh  do  na  h.earailibh  sin,  agus  a 

nochdadh  gu  bkeil  e  toileach   gabhail  ri  Slàinte  trid 

losa  Criosd. 

"  A  Thighearna  bheannaichte,  's  leòir  e!  is  tuille 
's  a  chòir  e  !  Gu  cinnteach  cha  ruigear  a  leas  a  cho-lion 
earail,  gu  impidh  a  chuir  orm  chum  bhi  sona,  gu  thoirt 
orm  gabhail  ri  maitheanas  a'm'  pheacaidh,  ri  beatha, 
agus  ri  gloir  shiorruidh.  A  Shlànuigheir  iochd-mhoir, 
tha  m'  anam  air  a  cheannsachadh ;  ionnus  gu  bheil 
dòchas  agam,  gur  e  cainnt  do  bhròin-se,  cainnt  m'  aith- 
reachais-se,  agus  gu  'm  faod  mi  a  ràdh,  gu  [^bheil  mo 
chridhe  mar  chèir  air  leaghadh  am  meadhon  mo  chùim, 
Salm  xxii.  14. 

"  O  Fhir-shaoruidh  ghràsmhoir !  Rinn  mi  cheana 
dearmad  ort  tuiUeadh  's  fada.  'S  minig  a  rinn  mi  dochoir 
ort ;  a  cheus  mi  as  ùr  thu  le  m'  chionta  agus  le  m'  chion 
aithreachais,  mar  gu  'n  gabhainn  tlachd  do  chuir  gu 
nàir'  fhollaisich,  Eabh.  vi.  6.  Ach  tha  mo  chridhe  a 
nis  a  gèilleadh  dhuit,  le  striochdadh  iriosal  neo-chealgach. 
Oha  'n  'eil  mi  'g  iarraidh  cùmhnant  air  bith  a  dheanamh 
riut  ach  iad  so — gu  'm  bi  mi  gu  h-iomlan  leat-sa-  Tha 
mi  deonach  gun  aontaich  thu  do  thoileachadh  a  dhean- 
amh  rium  na  leigeas  dhomh  do  thoil  a  thuigg^nn. 
Teagaisg  dhomh,  O  Thighearna,  ciod  is  àill  leat  mi  a 
dheanamh.     Oir  tha  toil  agam  fhòghlum,  chum   gun 

gnàthaich  mi  e.  J\la  bhios  tuilleadh  ann  na's  urrainn  do 
m'  chumhachd  lags'  a  chuir  an  gniomh,  tha  dòchasagam 
gun  toir  thu  am  barrachd  neart'  domh  ;  agus  trid  an 
neirt  sin  bheir  mi  seirbhis  duit.  Och  gabh  ri  anam,  a 
rinn  thu  deonach  air  bhi  leat  ! 

"  Cha  'n  'eil  e  feumail,  O  Shlknuigbeir  bheannaichte, 
tuilleadh  earail  a  dheanamli  orm.  Ceadaich  dhomh  teachd 
a'  t'  ionnsuidh,  mar  pheacach  a  tha  ullamh  gu  dol  am 
mugha,  a  tha  fa-dheireadh  a'  faicinn,  agus  a  tuigsinn 
nach  eil  slainte  an  aon  neach  eile  !  Gniomh.  iv.  12. 
Ceadaich  dhomh  a  nis,  a  Thighearna,  teachd,  agus  mi 
fein  a  thilgeadh  sios  aige  do  chasan,  mar  dhìbearrach  gun 
chobhair,  aig  nach  eil  tlus  no  fasgadh  ach  a'  d'  chaomh 
iochd  bhàigheil !  Mar  neach  air  a  ruagadh  le  dioghaltair 
na  fala,  ag  iarraidh  gu  dùrachdach  gu  baile  na  dìdein, 
los.  XX.  2,  3. 

"  Tha  mi  a'  feitheamh  air  an  Tighearna,  tha  m'  anam 
a'  feitheamh  ;  agus  a'  d'  f  hocal  tha  mo  dhoigh  chum  gun 
gabhadh  tu  gu  grasmhor  rium.  Tha  m'  anam  ag  earbsa 
a'  d'  mhaitheas  agus  an  ro  gheall  air.  Tha  mi  a  cliuth- 
achadh  na  foighidin  a  ghiulain  cho  fada  leam ;  agus  a 
ghràis  a  tha  nis  ga  m'  dheanamh  toileach  air  bhi  leatsa, 
air  do  chumhnantaibh  fein.  Och  gleidh  an  cridhe 
cealgach  so  dhuit  fèin  !  Och  ceangail  riut  fèin  mi  ain 
bannaibh  gràidh  nach  gabh  sgaoileadh,  nach  urrainn  da 
mhealltaireachd  fala  agus  feola,  no  do  dhiomhanais  au 
t-saoghail  chealgaich  so,  no  idir  dian  earail  mo  cho- 
chompanach  pheacach,  mo  tharruinn  air  m'  ais  uat  agus 
mo  chuir  fodha  an  ciont  agus  an  leir-sgrios  as  ùr :  Bi 
an  urras  air  t'òglach,  O  Thighearna,  chum  math, 
Salm  cxix.  122.;  chum  gu'n  gleidh  mi  greim  daingean 
diot,  a  chum  na  beatha  maireannaich  ;  agus  fa-dheoidh 
gum  bi  am  barrachd  fios  agam  trid  fein-fhiosrachaidh 
aoibhinn  agus  bhith-bhuan,  cho  ro  iomlan  's  a  tha  thu 
a'  d'  Shlanuighear  !   Amen." 

CAiB.  xr. 

Earail  dhùrachdach  dhoibh-san  nach  gabh  os-laimh 
gabhail  ri  tairgs  an  t-Soisgeil. 

1.  Tha  dòchas  muinghinneach  agam,  gum  bi  na 
Caibidilean  a  th'air  thoiseach  air  so,  nara  meadhon  air 

cuid  de  pheacaich  aineolach  neo-umhaileach  a  mhos- 
gladh  chum  's  gum  faic  iad  am  feum  air  slaint'  an  t- 
soisgeil,  agus  gu  impidh  a  chuir  air  cuid  gu  gabhail  gu 
cridheil  treibh-dhireach  ris.  Ach  cha'n  fhaod  mi  fìugh- 
air  a  bhi  agam  gur  e  so  rùn  gach  neacli  a  leughas  an 
leabhar  so.  Ciod  is  fearr  mise,  mo  thruaighe,  na  m' 
aithrichean,  1  Righ.  xix.  4.,  na  mo  bhraithrean,  a  bha, 
anns  gach  linn  a'  cuir  an  gearain  an  cèill,  a  thaobh 
àireamh  iomadaidh,  gun  do  shìn  iad  a  mach  an  lamhan 
rè  an  làtha  gu  h-iomlan  ri  pobull  eas-umhal  agus  a 
labhras  'n  an  aghaidh  ?  Rom.  x.  21.  Faodaidh  e  bhith 
gum  bi  an  samhuil  sin  lionmhor  an  àireamh  mo  luchd 
leughaidh-se.  lomadh  neach,  nach  dean  aon  chuid 
eagal  na  gràdh  aon  drùghadh  buan  orra  :  lomadh  neach, 
m'an  do  labhair  ar  Tighearna  bho  fhiosrachadh  fèin,  an 
uair  a  ni  sinne  pìobaireachd  dhaibhse,  cha  dean  iadsan 
damhs  dhuinne,  agus  an  uair  a  ni  sinne  bròn  daibhse, 
cha  dean  iadsan  cumha  dhuinne,  Mat.  xi.  17-  Cha  'n 
urradh  dhomli  tuilleadh  a  ràdh  a  chuir  impidh  orra,  ma 
chuireas  iad  an  suarachas  na  thubhairt  mi  cheana.  'S 
fheudar  dhuinn  ar  cead  a  ghabhail  d'a  chèile  's  a  chaib- 
idil  so  ;  agus,  Och  b'  fhearr  gu  'm  b'  uarainn  mi  a  ghabh- 
ail  diubh  air  mhodh,  's  gun  sparrain  càileigin  do  gheur- 
mhothachadh  air  an  cridheachan  ann  an  àm  dealachaidh  ; 
agus  ge  d'  a  tha  mi  car  tamuil  gam  fàgail,  dh-earalaich- 
inn  orrasan  iad  a  philleadh  air  an  ais,  agus  iad  a  leugh- 
adh  's  a  smuaineachadh  air  na  caibidilean  a  tha  riomh 
so,  mar  an  earrann  ris  am  bheil  an  gnothach-san,  agus 
le  sin  a  dheanamh  le  mòr  aire,  guni  faodadh  iad  an  ùine 
ghearr,  mar  gam  b'  ann,  breth  orm  a  rìs,  agus  suaimh- 
neas  agus  taitneachd  fhaighinn  anns  a  chuid  a  leanas 
de'n  teagasg  so,  ni  nach  comasach  dhaibh  fhaotainn  san 
staid  sam  bheil  iad!  A  dhaoine  neo-shona !  Tha  mi 
gar  fàgail  mar  dh'  fhàgas  lighiche  neach  d'am  bheil  mòr 
spèis  aige,  'sa  tha  e  faicinn  nach  gabh  e  leigheas :  Tha 
e  'g  ath-philleadh  a  rithist  agus  a  rithist,  agus  a  ceas- 
nachadh  gach  seol  air  am  bheil  e,  a  dheuchainn  am  bheil 
comharradh  is  fàbharaich  na  chèile  ;  gu  earbs'  a  bhi  aige 
an  dean  tuilleadh  cungaidh-leigheis  feum  dha. 

2.  Air  an  doigh  cheudna,  pilidh  mise  aon  uair  eile 
riutsa.  Cha  'n  'eil  thu  mothachadh  annad  fein  aon 
togradh  gu  gabhail  ri  Criosd,  mar  tha  e  air  a  thairgse 
san  t-soisgeul,  thu  fein  a  thoirt  suas  do  sheirbheis  Dè, 

agus  do  bheatha  a  chaitheamh  gu  cràbhach  diadhaidh 
a  rèir  a  thoile.  Ach  mar  urrainn  mi  a  thoirt  ort  so  a 
dheanamh  ;  innis  domh,  c'ar  son  nach  dean  thu  e?  An 
e  is  coireach,  gu  bheil  thu  toirt  ana-creideas  do  cheud- 
thus  mhòr  na  diadhachd  ?  M'as  ann  niar  so  a  tha  chùis, 
tha  e  'g  eadar-dhealachadh  o  aon  ni  mun  do  labhair 
mise,  agus  's  eigin  buntainn  ris  air  alharrachadh  doigh. 
Cha  'n  àit'  iomchaidh  so  gu  co-reusonachadh  mu  an- 
amharus  mi-chreidheimh.  Gidheadh  dh'  iarrainn  ort 
rannsachadh  gu  dùrachdach,  c'  àit  a  tha  na  h-an-amhar- 
ais  sin  a  ruigheachd.  Am  bheil  iad  ach  mu  thimchioll 
cuid  do  theiigaisg  an  t-soisgeul,  m'  an  do  labhair  mi ;  no 
bheil  iad  mu  thimchioll  an  fhoillseachaidh  Chrioisduidh 
gu  h-iomlan  ?  No  am  bheil  iad  a'  dol  ni  's  faide,  chum 
diadhachd  nàdurra,  cho  math  agus  fhoillsichte,  air  chor 
's  gu  bheil  thu  cuir  an  teagamh  am  bheil  Dia,  no  freas- 
dal,  no  ath-bheatha  ann,  no  naoh  eil  ?  Leis  mar  tha 
mùghadh  mòr  eatorra  sin,  bithidh  e  ro  fheumail  gun 
eadar-dhealaichear  o  chèile  iad  ;  chum  gum  bi  fios  cinnt- 
each  agad,  co  air  is  còir  dhuit  bun  a  dheanamh,  le  rann- 
sachadh  mu  thimchioll  na  tha  thu  fathast  an  teagamh, 
Ach  ge  b'  e  air  bith  teagamh  a  th'agad,  dh'  fheòraichinn 
diot,  c'  uin  a  thòisich  iad,  agus  ciod  an  seol  a  ghnàthaich 
thu  gu  teachd  chum  Jiosrachadh  m  an  dèibhinn  ?  Am 
bheil  a  bharail  agad,  'an  gnothaichean  cho  cudthromach, 
gu  bheil  e  ceadaichte  dhuit  dàil  a  chuir  sa  chùis,  a' 
deanamh  dearmad  air  dearbhadh  fhaotainn  mu  na  nithibh 
sin,  mar  leith-sgeul  gun  do  ghiulan  a  bhi  d'  an  rèir  ? 
Nach  fhaod  tuigse  nàduir  cinnte  a  thoirt  duit,  ma  tha 
na  nithe  sin  fior  (le  thu  bhi  gan  cuir  an  teagamh,  tha 
thu  'g  aideachadh  gur  comasach  gu  bheil)  gu  bheil  iad 
ni's  ro  chudthromaiche  no  aon  ni  a  bhuineas  do'n 
bheatha  so,  's  air  son  am  bheil  thusa  gan  dearmad  ? 
C'  ar  son  ma  ta  a  tha  thu  buanachadh  neo-churamach 
agus  neo-umhaileach,  o  sheachduin  gu  seachduin,  agus 
o  mhìos  gu  mios,  ni  faodaidh  e  bhith  a  tha  do  choguis  a 
'g  innse  dhuit  a  thachair  ? 

3.  Am  bheil  thu  a  feòraich,  Ciod  an  doigh  air  an 
cuirear  as  an  amharus  thu  m'  an  timchioll  ?  Cha  'n  'eil 
sin  do-dheanta,  Fosgail  do  shùilean  :  Smuaintich  riut 
fein  :  Leig  le  d'  choguis  labhairt ;  agus  tha  mi  an  làn- 
bharail,  m'  ar  eil  i  air  cruadhachadh  gu  ro  mhor,  gun 
aidich  i  dhuit  eu  bheil  i  creidsinn  an  da  chuid  diadh- 

achd  nàdurra  agus  fhoillsichte  ;  agus  air  an  fheum  ana- 
barrach  a  tha  air  aithreachas,  creideainh  agus  naomhachd, 
chum  ruigheachd  air  suaimhneas  san  ath-bheatha.  Ma 
tha  bheag  de  dh'  fhoghlum  agad,  's  fheudar  gu  bheil 
iios  agad,  ciod  na  daoine,  agus  ciod  na  leabhraichean  a 
tha  dìon  na  firinne  mòire  sin.  Agus  mar  eil,  gheibh 
thu  anns  gach  baile  agus  coimhearsnaclid,  daoine  a  tha 
coniasach  air  fiosrachadh  a  thoirt  duit  mu  dhearbhaidh 
shonraichte  na  Criosduidheachd,  agus  a  fhreagras  gach 
amharus  na  aghaidh,  a  dh-fhaodadh  inntinne  neo- 
fhoghximte  tachairt  ris.  An  ainm  Dliè,  ma  ta,  cuir  thu 
fein  gu  grad  a  rannsachadh  m'  an  chùis.  Ma  tha  thu 
smuaineachadh  idir,  smuainich  gu  beachdaidh  air  a  chìiis 
.so  ;  agus  na  bi  cosg  t-ùine  ri  fòghlum  eile,  (nach  eil  'an 
coimeas  ris  a  so  ach  mar  dliiomhanas,)  agus  tu  deanamh 
dearmad  air  so.  Bi  cho  faicilleach  m'  an  chùis  's  a 
bhios  tu  mu  d'  bheatha,  oir  tha  mòran  tuille  's  do 
bheatha  an  earbsa  ris.  Thoir  fa'near  cia  fhad  's  a  tha 
thu  toillichte  leis,  agus  c'  arson  nach  eil  an  toìleachadh 
sin  a  dol  ni's  faide  .^  Coimeas  an  dearbliadh  air  gach 
taobh.  Agus  os-ceann  gach  ni,  thoir  fa'near  rùn  agus 
crioch  an  Tiomna-nuaidh.  Faic  ciod  gus  an  treòraich 
e  thu,  agus  gach  neach  a  bheir  ùmhlachd  thoileach  dhà ; 
's  an  sin  abair  am  bheil  e  math.  Agus  thoir  fa'near 
cho  nàdurra  's  a  tha  fhìrinn  an  taice  r'a  mhathas. 
Rannsaich  a  mach  giulan  agus  briatliran  a  chuid  ùghdair, 
a  tha  air  an  coimhead  do  ghnà  nan  sgrìobhadh.  'S 
an  sin  cuir  a  cheist  ri  d'  chridhe  fein,  Am  faod  thu 
shaoilsinn  nach  robh  'n  so  ach  mealltaireachd  }  meall- 
taireachd  mhi-naomha  an-iochdmhor  ?  Oir  'se  sin  a 
b'èigin  a  bhi  ann,  nam  bu  mhealltareachd  idir  a  bhiodh 
ann  ;  innleachd  a  dheanamh  fanoid  air  Dia,  's  gu  cuir 
as  do  dhaoinibh,  eadhon  na  daoin  is  fearr,  a  thug  gèill 
d'  an  coguis,  'sa  dh'  fhuiligeadh  gach  dòrainn  air  son  an 
ni  a  mheasadh  iad  a  bhi  fior.  Cuir  a  cheist  air  do  chridhe 
fein,  An  urrainn  domh  o  m'  choguis  a  chreidsinn  gur 
mealltaireachd  mar  sin  a  ta  ann  ?  Am  faod  thu  amharc 
suas  ris  an  Dia  a  ta  uile-fhiosrach,  agus  a  ràdh,  "  O 
Thighearna,  's  ailhne  dhuit  gur  ann  a  thaobh  urram 
dhuitse,  agus  air  son  gràidh  do'n  fhirinn  agus  do  shubh- 
ailc,  a  ta  mi  cuir  cùl  ris  an  leabhar  so,  agus  ris  an  dòigh 
chum  sonais  air  a  chuir  sios  ann." 
4.  Ach  tha  ceann-fath  mi-mhisnich  san  rathad.    Agus 

ciod  ma  tha  ?  Nach  deach'  iad  sin  riamh  a  mhìneach- 
adli  ?  Iniich  a  dh-ionnsuidh  na  muinntreach  is  cud- 
mhoire  m'  an  Chreideamh  Chriosduidh,  d'  an  ionnsuidh- 
se  is  mò  a  shaoileas  tu  aig  a  bheil  de  chomas  is  firinniche, 
agus  is  crabhaiche,  ma  shaoileas  tu  gu  bheil  an  leithid 
ann  :  nochd  t-iomagainn  daibh  :  èisd  r'  am  freagradh  : 
breithnich  gu  curamach  iad,  mar  a'  teachd  uathasan  aig 
a  bheil  tios  gur  èiginn  daibh  freagradh  do  Dhia  air  an 
son  :  's  am  feadh  a  tha  thu  fuireach  an  anamharus  m'an 
chùis,  lean  an  fhirinn  cho  fhad  's  a  bheir  i  thù,  agus 
thoir  an  ro-airc  nach  cuibhrich  thu  i  ann  an  neo-fhir- 
eantachd,  Rom.  i.  28.  Cha  'n  'eil  ni  is  mi-fhreagarr- 
aiche  agus  is  mi-chiataiche  do  dhuine,  na  bhi  gabhail 
air,  nach  eil  e  toilichte  le  dhearbhadh  an  t-soisgeil,  mar 
leith-sgeul  a  chionn  nach  urrainn  da  bho  choguis  a  bhi 
na  fhior-chriosduidh  ;  am  feadh  a  ta  e  sa  cheart  àm  a 
dol  'an  aghaidh  reusoin  agus  a  choguis,  agus  ciontach  do 
pheacaidh  a  tha  air  an  toirmeasg  leis  na  h-ana-creidich 
fein.  O  dhaoine,  thug  Criosd  breth  ma'n  samhuil  sin, 
agus  tha  bhreth  ro-chothromach  agus  glic  ;  tha  iad  a 
deanamh  uilc,  air  an  aobhar  sin  tha  iad  a'  toirt  fuath  do 
'n  t-sohis,  agus  cha  'n  'eil  iad  a'  teachd  chum  an  t-soluis, 
air  eagal  gu'm  biodh  an  oibre  follaiseach,  agus  air  an 
cronachadh,  Eoin  iii.  20.  Ach  tha  solus  ann,  a  ni  an 
oibre  follaiseach,  agus  a  chronaicheas  iad,  a  dh'  ionnsuidh 
an  eigin  daibh  teachd,  agus  theid  an  co-èigneachadh  gu 
fuireach  ris  a  cheasnachadh  ghoirt  theann  sin. 

5.  Ach  ma  tha  thu  cuir  romhad  a  nis  gun  tuille 
rannsaichidh  a  dheanamh  m'  an  chùis,  ceadaich  dhomh 
air  a  chuid  a's  lugha,  o  dheagh  dhùrachd,  chum  's  nach 
tarruinn'  thu  am  barrachd  leir-sgrios  air  do  cheann  fèin, 
t-earalachadh,  o  bhi  cumail  dliaoin'  eile  air  an  ais  o  bhi 
creidsinn  an  t-soisgeil.  Fàg  iad  air  ghaol  Dia  a  sealbh- 
achadh  nan  sùlas  agus  nan  dòchas  sin  nach  urrainn  iad 
a  mhealltainn  o  ni  sam  bith  eil'  ach  o'n  chreideamh 
Chriosduidh  ;  agus  na  dean,  mar  gum  biodh  a  mhiann 
ort  a  chuir  ri  thu  bhi  a'  t'  ana-creideach,  an  dìteadh  ro- 
ann-tromaichte  sin  a  dh'  fhaodas  iadsan,  a  tha  bacadh 
leas  anma  dhaoin'  eile,  dùil  a  bhi  aca  ris,  ma  gheibhear 
a  mach  gu  bheil  an  soisgeul  sin,  a  tha  iadsan  a'  cuir  na 
aghaidh,  fior,  mar  is  ro  chinnteach  gu'm  faighear  a  mach 
gu  bheil  e  dearbh-fhior,  agus  dhaibhsan  is  cùis  eagail  e 
d'a  rireadh. 

6.  Mar  comasach  dhomh  buaidh  a  thoirt  'an  so,  ach 
gun  toir  uabhar  gu  barrachd  tuigse  fheuchainn  air  a 
leithid  so  de  dhuine,  eadhon  calg-dhìreach  an  aghaidh 
a  bharailean  taitneach  fèin  mu  neo-chiontas  mearachd, 
agus  gu  bheil  gach  creideamh  co-ionann  a  thaobh  subhailc 
dhaoine,  a'  deanamh  ni's  urrainn  da  chum  an  soisgeui 
a  chumail  fo  chois,  a  toirt  gach  tàir  a  dh'  fhaodas  e  dhà  ; 
gabhaidh  mi,  uime  sin,  mo  chead  deth  le  aon  tairgse,  a 
tha  mi  a  meas  ro  fheumail.  I\Ia  tha  thu  cuir  romhad 
nach  dean  thu  tuille  rannsachaidh  m'  an  chreideamh 
Chriosduidh,  ach  gu'n  caith  thu  do  bheatha  agus  gu'n 
giulain  thu  thu-fèin  mar  g*  am  biodh  tu  làn  chinnteach 
nach  biodh  ann  ach  mealtaireachd,  gun  suidh  thu  sios, 
agus  gun  sgrìobh  thu  an  rùn-suidhichte  so.  Sgrìobh  sios, 
"  Air  a  leithid  so  de  latha  de  leithid  so  de  bhliadhna  ; 
chuir  mi  gu  suidhichte  romham,  gun  caithinn  mo  bheatha 
agus  gum  bàsaichinn,  a  cuir  cùl  ris  a  chreideamh  Chriosd- 
uidh,  agus  gun  dean  mi  ni  's  urrainn  domh  gu  thilgeadh 
bun  os-ceann.  An  diugh  chuir  mi  romham  nach  tugainn 
gèill  air  bith,  's  nach  mò  bhiodh  dòchas  agam  ri  aon  ni 
o  losa  0  Nasaret ;  agus  gun  deanainn  e  na  earrann  mhòr 
de  m'  ghnothacli  sa'  bheatha  so,  a  cluiir  an  suarrachas 
a'm  barail  chàich,  agus  dìmeas  a  tharruinn  air  fèin  agus 
air  a  dhiadhachd,  agus  bheir  mi  oidhirp  air  a  chuir  as 
an  t-saoghal  gu  buileach  ;  ga  dhùlanachadh  fèin  agus  an 
latha  a  tha  a  luchd-leanmhuinn  agràdh,  gum  foillsichear 
e  leis  na  h-urrad  mhòrachd  agus  uamhais  a  chuir  an 
gniomh  a  dhioghaltais  a  tha  air  a  bhagradh  an  aghaidh 
a  naimhdibh."  Am  bheil  a  chridhe  agad  so  a  sgrìobhadh, 
agus  do  làmh  a  chuir  ris.''  'S  deimhinn  leam  gur  iomadh 
fear  a  shaoilear  a  tha  'g  àicheadh  Chriosd,  's  a  tha  'g 
oidheirpeachadh  an  àireamh  a  dheanadh  sin  a  mheudach- 
adh,  nach  cuir  a  làmh  ris.  Agus  mar  eil  a  chridhe 
agads'  a  dheanamh,  co  uaith  a  'm  fuigheall  beag  faiciU 
sin  ag  èiridh  ?  Tba  'n  t-aobhar  làn  shoiUeir.  Tha 
eagal  dìomliar  air  do  choguis  gum  faod  an  soisgeul  so,  ris 
an  do  chuireadh  cùl,  a  ciiuireadh  'na  aghaidh,  agus  air 
an  d'  rinneadh  tàire,  'an  deigh  na  thacliair  a  bhi  fìor. 
Agus  ma  tha  a  shamhuil  sin  de  dh-eagal  ann,  an  sin 
ceadaich  do  'n  chogais  a  cuid  fein  a  dheanamh,  agus 
thugadh  i  dearbhadh  dhuit  air  amaideachd  an-diadhaidh 
do  ghiulain,  mar  gum  biodh  e  dearbh  chinnteach  meall- 
tach.     Innsidh  i  dhuit  gu  soilleir,  gum  faod  e  bhith  gum 

faighearthus'eadhon  a' cogadhan  aghaidh  Dhe,  Gniomh. 
V.  39  ;  agus  tu  gu  garg  hidorna  a  dùlanachadh  uamhas 
an  Tighearna,  faodaidh  tu  fhathast  tuiteam  'na  lamhaibh  ; 
faodaidh  e  bhith  gun  cluinn  thu  a'  bhinn  sin  air  an  d' 
rinn  thu  tàire,  agus  an  uair  a  chluineas  tu  i  o  bheul  a 
bhreitheimh  shiorruidh  cha'n  urrain  duit  dì-meas  a 
dheanamh  oirre  :  ainmichidh  mi  dhuit  fhathast  i  a  dh' 
aindeoin  t'fhanoid,  agus  faodaidh  tu  an  rìgh  a  chluinntinn 
ag  ràdh  riut,  Imich  a  dhuine  mhallaichte,  dh-ionnsuidh 
an  teine  shiorruidh  a  dh'  uallaicheadh  do  'n  diabhul  agus 
d'a  ainglibh,  ]\Iat.  xxv.  41.  Falbh  a  nis,  agus  cuir  'an 
aghaidh  an  sgriobtuir  mar  do  dhìcheall,  dean  aobhar- 
ghàire  agus  fearas-chuideachd  de  ghiulan  an  luchd-aid- 
mheil  is  èudmhoire,  agus  dean  fanoid  air  na  h-eachd- 
ruidhean  is  fior  chràbhaiche,  air  na  fàidhibh  agus  na 
h-abstoil  ;  mar  a  rinn  cuid-eigin  eile,  nach  dh'  fhàg  a 
bheagh  nan  dèigh  mar  chuimhneachan  orra,  ach  an  ain- 
eolas,  am  mi-naomhachd,  agus  am  mi-rùn  :  Falbh,  agus 
coltach  riu-san,  sgaoil  bratach  an  ana-creideimh,  agus 
dean  uaiU  as  a  cho  lion  creutair  bochd  aineolaich  's  a 
bheir  thu  d'  a  h-ionnsaidh.  Ach  thoir  an  ro  aire,  an 
t-eagal  gun  tilg  an  Galileach  d'  an  tugthu  tàire,  saighead 
dhìomhair  do  d'  chridhe,  a  chuireas  stad  air  t-anail  mhi- 
naomha,  m'an  criochnaich  thu  'n  t-ath  fhocal  a  b'  àill 
leat  a  labhairt  na  aghaidh. 

7.  Tionndaidh  mi  mi-fèin  o  'n  fhearr  a  ta  'g  àicheadh 
Chriosd  no  an  t-an-amharasach,  agus  bheir  mi  ionnsuidh 
air  an  fhear  nach  eil  ach  fo  ainm  a  bhi  na  Chriosduidh  ; 
ma  dh'  fhaodar  air  aon  chor  Criosduidh  a  ràdh  ris-san, 
nach  eil  a'  mothachadh,  an  deigh  na  labhair  mi,  togradh 
gu  e-fèin  a  striochda  do  riaghladh  agus  do  ghràs,  au 
t-SIànuigheir  sin  a  tha  e  'giulan  ainm.  O  pheacaich  tha 
thu  a  pilleadh  air  falbh  o  'm  Thighearna,  a  tha  mi  a 
labhairt  na  aobhar ;  ach  ceadaich  dhomh  t-earalachadh 
gu  dùrachdach  a  thoirt  fainear,  c'arson  a  tha  thu  a'  pill- 
eadh  uaith,  agus  co  ionnsuidh  thèidthu  uaith-san,  a  tha 
thu  'g  aideachadh  aigam  bheil  briathran  na  beatha  mair- 
eannaich,  Eoin  vi.  68.  Thathu  ag  ràdh  Criosduidh  riut 
fèin,  ach  cha  ghabh  impidh  cuir  ortair  aon  chor  gu  slaint 
iarraidh  da  rìreadh  agus  trid  losa  Criosd,  ris  am  bheil 
thu  'g  ràdh  a  Mhaightsir  agus  a  Thighearna.  Cionnas 
a  tha  thu  car  tamuil  ro  bheag  a'  gabhail  leithsgeul  an 
dearmaid  sin  ri  d'choguis?     Nan  earalaichean  thu   air 

cuis  chonspaidich  air  bith,  dh'  fhaodadh  e  'n  gnothach 
atharrachadh.  Nan  deanainn  mòr  strì  ri  d'  iompachadh 
gu  bhi  d'  dheisciobuildo  aonaidmheil  Chriosduidh  seach  a 
cheile,  dh'  fhaodadh  no  dhàil  a  bhi  na  bu  reusonda :  ni 
h-eadh,  ach  theagamh  gun  saoileadh  tu  gu'm  b'è  thu 
chuir  cùl  ris,  do  dleasanas  d'ar  maighstir  araon.  Ach  am 
bheil  e  na  aobhar  connsachaidh  am  measg  Chriosduidhean, 
am  bheil  na  nach  eil  Dia  mòr,  naomh,  agus  iìrinneach 
ann  ;  agus  co  dhiubh  a  tha  a  shamhuil  sin  do  Bhìth  a  ta 
sinn  ag  aideachadh,  ri  urram  agus  gràdh  a  thoirt  dà,  na 
ri  bhi  air  a  dhearmad  agus  easonoir  a  thoirt  da  ?  Am 
bheil  e  na  chùis  chonnspaid,  co  dhiubh  bu  chòir  do 
pheacach  aithreachas  a  ghabhail  d'a  pheacaidh,  no  bu 
choir  dha  dol  air  aghaidh  annta?  Am  bheil  e  na  aobhar 
connsachaidh  nar  measg-ne,  co  dhiubh  a  thàinig  Criosd 
's  an  fheoil,  'sa  bhàsaich  e  air  a  chrann  chum  peacaich  a 
shaoradh,  no  nach  tàinig  ?  Agus  mar  eil,  am  faod,  iadsan 
a  tha  creidsinn  gur  e-san  Mac  Dhè  agus  Slànuighear 
dhaoine,  cuir  an  aghaidh,  co  dhiubh  bu  choir  do  pheac- 
aich  iarraidh,  no  dearmad  a  dheanamh  air?  No  co 
dhiubh  bu  chòir  do  neach  a  tha  'g  aidmheil  a  bhi  na 
Chriosduidh,  dealachadh  ri  aingidheachd,  no  e  fein  a 
thoirt  suas  chum  a  bhi  ga  cleachdadh  ?  Am  bheil 
àitheantan  ar  Slànuigheir  air  an  sgrìobhadh  cho  dorcha 
na  fhocal,  's  gu  bheil  aobhar  gu  chuir  an  teagamh  co 
dhiubh  a  ta  e  'g  iarraidh  caithe-beatha  chràbhach,  naomha, 
iriosal,  spioradail,  chùramach,  agus  fhèin-àicheanach,  no 
gu  bheil  e  'ceadachadh  a  cheart  atharachaidh  ?  Am 
bheil  Criosd  an  deigh  a  ghabhail  os-Iaimh  beatha  agus 
neo-bhàsmhorachd  a  thoirt  chum  soluis,  air  am  fàgail 
ni's  neo-chinntiche  na  fhuair  e  iad  co  dhiubh  a  ta  ath- 
bheatha  chum  sonais  agus  truaighe  ann,  no  c'ar  son  a  ta 
gach  staid  fa-Ieth  dhiubh  sin  air  an  sònrachadh  ?  Am 
bheil  e  na  chuis  chonnspaid  co  dhiubh  bheir  no  nach 
toir  Dia  gach  obair  chum  bhreathanais,  maiUe  ris  gach 
ni  diomhair  m'as  math,  no  m'as  olc  e  ?  Ecles.  xii.  14, 
110  co  dhiubh,  aig  co-dhunadh  a  bhreathanais  sin,  a  teid 
na  h-aingidh  air  falbh  chum  peanais  shiorruidh,  agus  na 
fireanan  chum  na  beatha  maireannaich  ?  Mat.  xxv.  46. 
Air  chinnte  a  thaobh  do  nàire  cha  chuir  thu  na  nithe  sin 
an  teagamh,  agus  Criosduidh  a  ràdh  riut  fèin.  C'arson 
ma  ta  nach  gabh  e  cuir  mar  fhiachaibh  ort  an  gabhail  a' 
t'  ionnsaidh  fèin,  agus  thu-fèin  a  ghiulan   mar   tha   do 

dhleasanas  agus  do  bhuannachd  gu  soilleir  a'g  iarruidh  ? 
Och  a  pheacaich  tha  chùis  tuille  's  soilleir  ;  cùis  gun 
amharas  nach  tìù  aobhar  a  ràdh  ris.  'S  ann  a  chionn  gu 
bheil  thu  air  do  dhalladh  agus  air  call  t-umhail  le  d' 
dhiomhanais  agus  le  t'  ana.miannabh.  'S  ann  a  chionn 
gu  bheil  ni-èigin  agad  a  bhuineas  do  'n  bheatha  so,  anns 
a  bheil  do  mhor  thlachd,  air  chor  's  gur  annsa  leat  e  na 
Dia  agus  Criosd,  na  t-anam  fèin  agus  a  shlainte.  An 
aon  fhocal,  's  ann  a  chionn  gu  bheil  thu  fhathasd  fo 
chumhachd  na  h-ìnntinn  fheolmhoir  sin,  a  ta,  a  dh-ain- 
deoin  aon  choslais  chràbhach  a  tha  thu  gabhail  ort  a  bhi 
agad,  na  naimhdeas  an  aghaidh  Dhè,  oir  cha  'n  'eil  i  umh- 
ail  do  lagh  Dhè,  is  cha  mhò  a  tha  'n  comas  d'i  bhi,  Rom. 
viii.  7.  Agus  air  an  aobhar  sin  tha  thu  an  ceart  chor  nan 
truaghan  sin  ris  an  tubhairt  ar  Tighearna,  cha  tig  sibh 
am  ionnsaidh  a  chum  sgum  faigh  sibh  beatha,  Eoin  vi. 
40,  agus  uime  sin  gheibh  sibh  bàs  ann  'ur  peacaibh,  Eoin 
viii.  24. 

8.  Air  do  'n  chùis  a  bhi  mar  so,  cha  'n  fhaic  mi  ciod 
am  feum  a  ni  e  na  h-earailean  agus  na  comhairlean  a 
thuig  mi  's  na  caibidilibh  roimh  so  ainmeachadh  a  rithist. 
Mar  thuirt  ar  Fear-saoraidh  beannaichte  riu-san  a  bha  cur 
cùl  r'a  shoisgeul,  chunnaic  agusdh'fhuathach  sibh  araon 
mis  agus  m'  Athair,  Eoin  xv.  24. ;  agus  faodaidh  mise 
sin  a  ràdh  gu  tìrinneach  d'ar  taobhsa  ;  dh'  oidhirpich  mi 
air  an  doigh  is  ro-shoilleire  Criosd  agus  an  t-Athair  a 
nochdadh  dhiubh  ;  dh'  earalaich  mi  a  chomain  fo'm  bheil 
sibh  dhoibh  araon  ;  chuir  mi  far  comhair  'ur  cionta  agus 
ur  dìteadh  ;  chomharraich  mi  a  mach  an  t-aon  fhuasg- 
ladh ;  dh'  fheucli  mi  dhiubh  a  charraig  air  a  bheil  stèigh 
mo  dhckhais  shiorsuidh  fein  air  a  togail,  agus  an  aon  doigh 
air  am  bheil  dùil  agam  ri  slàinte.  CÌiliùthaich  mi  na  nithe 
sin  duibhse,  agus  ma  bheir  Dia  an  comas  domh,  cliùth- 
aichidh  mi  iad  gu  caomh,  dùrachdach  leis  an  deo  ma 
dheireadh  de  m'  chloinn  fèin,  agus  do  na  càirdibh  is 
ionmhuinne  ieam  air  thalamh,  a  bhios  san  àm  m'am  thim- 
chioU :  a'  meas  gur  e  an  comharradh  is  mò  air  mo  chàirdeas, 
agus  an  dearbhadh  is  cinntich'  air  mo  ghrkdh  dhaibh. 
Agus  ma  tha  thu  a'  creidsinn  gu  bheil  an  soisgeul  fior, 
'sa  cuir  romhad  cùl  a  chuir  ris  ;  cha  'n  'eil  a  bheag  tuille 
agam  r'a  ràdh  riut,  ach  gar  eigin  duit  cuid  do  chunnairt 
a  ghabhail.  Gidheadh  mar  rinn  IMaois  ri  Pharaoh,  an 
uair  a  chaidh  e  a  mach  as  a  làthair  an  uair  mu  dheireadh. 

air  dha  a  thoirt  fa-near  gun  robh  a  chridhe  air  fàs  na  bu 
chruaidhe  leis  gach  breathanas  agus  teasairgin  o'n  tainig 
e,  chuir  e  'n  cèill  dà  gun  robh  Dia  gu  dol  tre  'n  t\r  ann 
an  corraich  a  chuir  gu  bas  nan  ceud-ghin,  agus  thug  e 
rabhadh  dhà  air  an  èighich  chràitich  a  bhiodh  air  feadh 
a  rìoghachd  uile.  'S  amhuil  a  ni  mise,  a  pheacaich,  an 
uair  a  ta  mi  ri  dealachadh  riut,  labhraidh  mì  fathasd  riut, 
co  dhiubh  a  dh-eisdeas  tu  no  nach  eisd  ;  agus  cuiridh  mi 
an  cèill  duit  am  breathanas  a  ta  gu  mor  ni's  uamhasaiche, 
gu  bheil  claidheamh  dioghailteis  an  Uile-chumhachdaich, 
chean'  air  a  tharruinn  agus  air  a  gheurachadh,  agus  air 
a  thumadh  mar  gu  'm  b'  ann  air  nèamh,  Isa.  xxxiv.  5. 
air  ullachadh  fa  d'  chomhair  ;  a  chriochnaicheas  le  iolach 
is  ro  uamhasaiche,  ge  d'  a  bhiodh  tu  na  bu  cheann-laidire 
na  bha  'n  rìgh  uaimhreach  ud.  Seadh  a  pheacaich,  chum 
's  gum  faod  mi,  leis  an  Abstol  Phòl,  an  uair  a  ta  mi 
pilleadh  ri  daoin'  eile  is  dàch'  eisdeachd  rium,  m'  aodach 
a  chrathadh,  agus  a  ràdh  tha  mi  saor  o'  t'  fhuil ;  Gniomh. 
xviii.  6.  Innsidh  nii  aon  uair  eile  ciod  a  chrioch  gus  an 
tig  na  nithe  sin.  Agus  O  b'  fhearr  leam  gu  'm  b' 
urrainn  domh  gàir  eagail  a  dheanamh  a'  d'  chluais  a 
mhosgladh  tu,  nach  b'u  chomasach  do  shubhachas 
saoghalta  a  chuir  as  t-aire. 

9.  larr  gach  aobhair  sùgraidh  agus  gach  toilinntinn  is 
miannach  leat,  tha  mis  ag  innseadh  dhuit,  O  pheacaich, 
ge  d'  a  bhiodh  tu  cho  ionann  'am  mens,  'an  cumhachd, 
agus  'an  greadhnaclias,  ri  rìgh  mòr  Bhabiloin,  bithidh 
do  mhòr-chuis,  agus  fuaim  t-inneil-chiuil  uile  air  an  toirt 
sios  do  'n  uaigh ;  bithidh  a  chnuimh  air  a  sgaoileadh 
fodhad,  agus  is  iad  na  cnuimheagan  do  chòmhdach, 
Isa.  xiv.  II.  Seadh,  a  pheacaich,  's  e  crioch  nan  nithe 
sin  am  bàs,  Rom.  vi.  21.  ;  bàs  san  t-seadh  is  ro  dhlòlas- 
aiche  dhuitse,  ma  bhuanaicheas  tu  san  t-suidheachadh 
inntinn  so.  Cha  'n  'eil  e  comasach  dhuit  a  sheachnadh  ; 
agus  m'  as  urrainn  domhsa,  thaobh  aon  ni  a  dh'  fhaodas 
mi  ràdh  gu  a  bhachadh  cha  di-chuimhnich  thu  e  cuid- 
eachd.  Cha  'n  'eil  do  neart  mar  neart  nan  chich,  cha  mhò 
is  umha  t'  fheoil,  lob  vi.  12.  Tha  thu  buailteach  do 
eucail,  mar  tha  daoin  eile  ;  agus  mar  dean  sgiorradh 
obann  a  bhacadh,  chi  sinn  an  ùine  ghearr,  cho  treubhach 
sa'  ghiulaineas  tu  thu-fein  air  leabaidh  a  bhàis,  an  dlù- 
bheachd  air  siorruitheachd,  Thus'  a  tha  'n  trà  so,  a'  dean- 
amh  dìmeas  air  Criosd,  's  a'  deanamh  tàir  air  a  shoisgeul. 

chi  sinn  tliu  gu  h-airsneulach  trom  ;  gun  sùrd  gun  sùnnt  ri 
d'  thoilinntinn  fheolinhoir,  no  ri  d'  chompanaich  dhiomh- 
ain.  Agus  math  a  dh'  fhaoidte  ma  thig  cuid  diubh  far 
am  bi  thu,  's  gun  tòisich  fear  is  brùideilena  chèile,  ri 
fear-aschuideachd  riut,  no  ri  bùgradh  mi-naomha,  chi  sinu 
cia  mar  thaitneas  e  riut.  Chi  sinn  ciod  an  sòlas  a  bheir 
e  dhuit  a  bbi  smuainteach  air  na  chaidh  seachad,  na  ciod 
an  dòchas  a  bhios  agad  ri  amharc  air  na  tha  chum  teachd. 
Theagamh  gum  bi  thu  'n  sin  an  imcheist  bhrònaich  a' 
feòraich  ciod  a  ni  thu  gu  bhi  air  do  thearnadh  ;  a'  gairm 
air  ministeiribh  Chriosd,  air  am  bheil  thu  'n  dràst  a' 
deanamh  tàir'  air  son  an  ro-dhùrachd  leis  am  bheil  iad. 
a'  saothaireachadh  chum  t-anam  a  shaoradh  ;  agus  theag- 
amh  gun  tuit  thu  ann  am  breislich  no  ann  an  hxigsinn, 
m'  an  urrainn  doibh  teachd.  No  theagamh  gu'm  faic 
sinn  thu  ga  d'  mhealladh  fein,  le  galar  fadalach,  le  dòchas 
gun  tig  thu  uaith,  agus  a'  cuir  dàil  an  smuaineach  air 
do  chunnart,  no  an  labhairt  uime,  air  eagal  gu'm  meath 
e  do  spiorad.  Agus  bithidh  caoimhneas  an-iochdar 
chàirdean  agus  lighichean  mar  g'  am  b'  ann,  an  co-bhoinn 
ri  Satan,  chum  leir-sgrios  t-anma  dheanamh  cho  cinnt- 
each  's  a  dli'  fhaodar,  a'  cuideachadh  leis  a  bharail 
mhealltaich  so. 

10.  Agus  ma  thig  a  h-aon  dheth  na  nithe  sin  ortsa, 
ni  nach  eil  idir  mi  chosLach,  mar  dean  miorbhuil  gràis 
do  ghrad  spìonadh  mar  aithinne  as  an  losgadh,  an  uair 
a  ta  'n  lasair  mar  g'  am  b'  ann  cheana  air  gabhail  greim 
ort ;  cha  'n  'eil  anns  na  cùisibh  neo-thaitneach  sin  a  tha 
tachairt  an  an  seomraichean  na  h-easlainte,  agus  air 
leabaidh  a  bhàis,  ach  roi-shealladh  air  nithibh  gu  mòr  is 
eagalaiche  agus  is  neo-tjiaitniche.  Mo  thruaighe  !  co 
is  urrainn  an  cuir  an  cèill  ?  co  is  urrainn  am  baralachadh 
am  feadh  a  tha  na  càirdean  ri  bròn  tìamhaidh  os  ceann 
a  chuirp  gun  deò,'s  a'  gabhail  an  cead  dheth  gu  caomhail 
m'  an  taisgear  e  gu  cnàmh  anns  an  uaigh,  cha  'n  'eil  fios 
c'  àit'  an  deach'  t-anam  !  Ciod  am  mùghnadh  a  thig  air 
t-anam,  m'  am  fuaraich  do  chorp,  no  m'an  duin  do  shùil 
a  ta  gun  fhradharc !  Tuigidh  e  'n  sin  ciod  e  piUeadh  ri 
Dia  gu  cùl  a  chuir  ris,  mar  a  chuir  e-san  cùl  r'a  shoi- 
sgeul  agus  r'a  Mhac,  agus  dimeas  a  dheanamh  air  an  aon 
chun^aidh  rèite,  a  bha  cho  grasmhor,  agus  cho  caomhail. 
Bithmh  fios  agad  ciod  e  Criosd  a  chuir  cùlriut,  a  dhiult 
gabhail  ris-san ;  agus  ciod  e  a  thachras  an  uair  a  thèid 

t-fhaghailan  lamhaibh  spioradan  mallaichte  ifrinn,  Bith- 
idh  crioch  an  sin  air  an  càirdeas  :  Cha  bhi  neach  ann  a 
thoirt  sòlais  duit,  no  a  lughdachadh  do  thrioblaid  no  do 
chruaidh  dhòlas  :  Ach  'sann  a  bhios  gach  aon  m'a  d' 
thimchioll  gan  sìor-mheudachadh.  Builichidh  tu  an  t' 
àm  a  bhios  t-anam  agus  do  chorp  o  chèile,  an  dùil  eag- 
alaich,  le  caoidhrean  cràiteach  agus  le  geur  agartas  do 
choguis.  Agus  'an  sin  cluinnidh  tu  trompaid  an  àrd- 
aingil,  ge  b'  e  uaimh  eagalach  's  an  t-saoghal  dhòimeach 
sin  am  bheil  do  thàmh.  Ruigidh  am  fuaim  do  ghainntir, 
agus  dòineach  's  mar  tha  e,  b'  fhearr  leat  gun  ceadaichte 
dhuit  fuireach  ann  a  dh-fhalach  do  chinn  chiontaich,  a 
roghainn  air  a  nochdadh  am  fianuis  a  bhreitheimh 
uamhasaich  ud,  o  'm  bheil  nèamh  agus  talamh  a  teich- 
eadh  air  falbh,  Taisb.  xx.  11.  Ach  's  eigin  duit  teachd 
a  làthair,  's  a  bhi  air  do  dhlù-cheangal  ri  corp,  a  tha  nis 
air  a  dhealbh  gu  peanas  siorruidh  fhulang,  a  chuireadh 
as  da  san  staid  bhàsmhoir  so  ri  ùine  ro-bheag.  Cha 
ghabhadh  tu  os-laimh  teachd  a  dh'-ionnsuidh  Chriosd 
roimh.  Dheanadh  tu  gu  h-amaideach  dearmad  air,  a 
dh-aindeoin  reusoin,  a  dh-aindeoin  do  choguis,  agus  a 
dh-aindeoin  earail  dhùrachdach  an  t-soisgeil,  agus  caomh 
chomhairlean  bitheant  a  mhinisteirean  dìleas.  Ach  a 
nis,  a  pheacaich,  chi  thu  e,  ma  dh-fhaodar  a  ràdh,  gum 
faic  thu  eleis  nach  bi  chridhe  agad  do  cheann  a  thogail  a 
dh'  fhaicinn  gnùis  do  bhreitheimh  uamhasaich  agus 
dho-chìosnaichte.  An  sin  chi  sinn,  ge  b'  e  air  bith  fhad 
o  chèile  a  bha  àm  ar  beatha  no  arn-ionad-tàimh,  cia  cho 
mhisneachail  'sa  dh'  fhuiligeas  ur  chridhe,  agus  cho 
laidir  's  a  bhios  ur  lamhaibh  an  uair  a  ni  an  Tighearn  an 
ni  so,  Esek.  xxii.  14.  An  siu  chi  mi  thu,  Oleughadair, 
co  air  bith  thu,  a  tha  dol  air  t-aghaidh  a'  d'  staid  neo- 
iompaichte,  am  measg  mhìltibh  agus  dheich  mhìltibh  do 
pheacaich  thruagh  ea-dòchasach,  air  bhall-chridhe  agus 
fo  amhladh.  An  sin  cluinnidh  mi  do  ghlaodh-sa  am 
measg  chàich,  a  sgoltadh  nan  nèamhan  fèin  an  diomhain. 
Eiridh  am  breitheamh  o  chathair  a  bhreathanais  gu 
socrach  flathail,  agus  fàgaidh  e  thusa  gu  bhi  air  t-iomain 
gu  grad  do'n  losgadh  shiorruidh  sin,  d'an  d 'òrdaich  a 
cheart  dhioghaltas  thu,  a  chionn  nach  b'àill  leat  a  bhi  a 
air  do  shaoradh  uaithe.  Druididh  ifrinn  a  \^uì  gu 
siorruidh  ort,  agus  bithidh  ath-ghairm  t-osnaicn  agus 
t-èighich  chràitich  air  an   call  am  measg  nan  h-aleluia 

nèamhaidh,  aca-san  a  gheibh  tròcair  o'n  Tighearna  air 
an  latha  sin. 

11.  'S  è  so  gu  cinnteach  is  crìoch  do  na  nithe  sin. 
Agus  tha  thusa  mar  Chriosduidh  a'g  aideachadh  gur 
aithne  dhuit,  agus  gu  bheil  thu  ga'n  creidsinn.  Tha  e 
cuir  duilichinn  air  mo  chridhe,  mar  eil  e  deanamh  a 
bheag  de  ghluasad  air  do  chridhe  fèin.  Tha  mi  làn 
chreidsinn,  gum  bi  aig  gach  neach  a  thèid  a  shaoradh, 
na  h-urrad  de  dh-ìomhaigh  ar  Slanuigheir  'an  gliocas 
agus  'ani  maitheas,  le  èud  do  Dhia,  agus  le  deagh  rùn- 
suidhichte  mu  shonas  a  chinne-daoine  uile,  's  gun  seall 
e  air  an  t-sealladh  mhuladach  so  le  ciùin  thaitneachd, 
agus  gun  smuairean  goirt  inntinn.  Ach  leis  mar  nach 
eil  annamsa  fhathasd  ach  fail  agus  feoil ;  uime  sin  tha 
trioblaid  air  m'  inntinn,  agus  mo  shùilean  gu  tric  a 
sileadh  dheur,  a  smuaineachadh,  nach  gabh  peacaich 
thruagh  tuille  truais  d'an  anmaibh  fèin  ;  a  smuaineach- 
adh,  a  dh'  aindeoin  gach  comhairl'  agus  earail,  gun  lean 
iad  gu  ceann-laidir  air  dol  air  an  aghaidh  chum  leir-sgrios 
siorruidh.  Cha  dean  e  bheag  de  dh'fheum  ùrnuigh  a 
chuir  ris  a  so,  chum  còmhnadh  a  dheanamh  riut ;  gidh- 
eadh  mar  is  minig  a  thaosg  mi  mach  mo  chridhe  'an 
ùrnuìgh  os-ceann  caraid  aig  uair  a  bhàis,  an  uair  a  bha  a 
ghalar  cho  craiteach  's  nach  b'  urrainn  da  gabhail  leam ; 
's  amhuil  a  chuireas  mi  suas  achanich  ri  Dia  as  do  leith- 
sa,  O  dhuine  thruaigh !  Agus  mar  fiach  leats'  a  leugh- 
adh,  na  chuir  mo  chaomh  iochd-sa  sios ;  gidheadh  tha 
dòchas  agam,  iadsan  a  mhothaich  cumhachd  an  t-soisgeil 
air  an  anmaibh  fèin,  nach  urrainn  doibh  gun  truas  a 
ghabhail  do  d'  leithid-sa,  gun  gabh  iad  leam  's  na  h-ach- 
anaichean  neo-iomlan  so  a  leanas. 

Urnuigh  as  leìth  Peacaich  neo-aithreachail,  a  tha  san 
staid  air  ainmeachadh  sa'  chaibidil  so. 
"  A  Dhe  Uile-chumhachdaich  !  leatsa  tha  gach  ni 
comasach  a  dheanamh,  Mat.  xix.  26.  Is  ann  riutsa 
uime  sin  a  tha  mi  ag  eadar-ghuidhe  as  leth  an  anam 
chaoimh  neo-bhàsmhoir  so,  a  tha  thu  a'  faicinn  a'  dol  am 
mugha  na  pheacaibh,  agus  ga  chruadhachadh  fèin  'an 
aghaidh  an  t-soisgeil  shiorruidh  sin,  a  bha  na  chumhachd 
Dhè  chum  sàbhaladh  a  cho  lion  mìle  agus  muillein. 
Tha  thu  fèin,  O  Dhia,  bheannaichte  a'  d'  fhianuis  air 
an    t-soiUearachd    agus   an   dùrachd,    leis    an    robh  an 


112 

teachdaireachd  air  a  liubhairt.  'S  ann  a'  t'  fhianuis  fèin 
a  chaidh  na  briathran  eagalach  ud  a  sgriobhadh  ;  agus 
's  ann  a'  d'  làthair  a  chaidh  an  leughadh.  Deònaich 
uime  sin  a'  sgriobhadh  an  leabhar  do  chuimhne,  ma 
bhàsaicheas  an  duin  aingidh  so  na  aingidheachd,  an  deigh 
an  rabhaidh  a  bhi  air  a  thoirt  da  cho  soilleir,  dùrachd- 
ach^  nach  iarrar  fhuil  air  mo  laimhse,  Esec.  xxxiii.  8,  9. 
no  idir  air  laimh  a  charaid  Chriosduidh,  co  air  bith  e,  a 
chuir  an  leobhar  so  na  laimh,  le  rùn  treibh-dhireach  a 
chum  anam  a  shaoradh.  O  Shlànuigheir  bheannaichte, 
bi  thus'  a'  d'  fhianuis  air  an  là  san  toir  thu  breth  air 
diùbhrais  gach  cridhe,  Rom.  ii.  16.,  gun  deach'  do 
shoisgeul  a  shearmonachadh  do'n  duine  thruagh  so, 
agus  gun  deach'  slainte  trid  t-fhala  a  thairgse  dha  ge  d' 
a  tha  e  fhathasd  a'  deanamh  tàir  air.  Agus  gu'n  robh 
do  theachdaire  neo-airidh  na  fhàile-cùbhraidh  do  Dhia 
'an  Criosd,  air  son  a  cheart  anama  so  ge  d'  a  sgriosar  air 
a  cheann  ma  dheireadh  e!    2  Cor.  ii.  15. 

"  Ach  mo  thruaighe  !  an  deigh  a  chruathais  agus  an 
neo-iompachadh  so  uile,  O  gu'm  bu  deonach  leat,  trid 
cumhachd  èifeachdaich  do  ghràis,  a  mhosgladh  agus 
iompachadh  !  Is  math  a  ta  fios  againn,  O  Thighearna 
nèimh'  agus  na  talmhuinn,  gur  urrainn  dhasan  a  chruth- 
aich  an  t-anam,  a  thoirt  air  claidheamh  a  gheur-mhoth- 
achaidh,  teachd  am  fagus,  agus  inndrinn  a  steach  ann. 
Och  b'  fhearr,  trid  do  ghliocais,  agus  do  ghràidh  neo- 
chriochnach,  gun  gabhadh  tu  a  chùis  os  laimh,  agus 
gum  faigheadh  tu  a  mach  doigh  air  a  pheacach  so  a 
shaoradh  o  bhàs  siorruidh !  O  nam  b'e  sin  do  thoil 
bheannaichte,  gun  deanadh  tu  e  air  ball  !  Tha  fios  agad 
O  Dhia,  gu  bheil  e  dlù  do'n  bhàs.  Tha  fios  agad  ma 
nitear  a  bheag  idir  air  a  shon  gur  eigin  a  dheanamh  gun 
dàil.  Tha  thu  faicinn,  'an  leobhar  do  rùin  ghlic  agus 
gràsmhoir,  àm  air  a  chomharrachadh  a  mach  is  eigin  a 
ghlasadh  suas  'an  staid  neo-chaochlaidhich.  O  gun 
deanadh  tu  greim  air,  am  feadh  a  ta  e  fathasd  am  fearann 
nam  beò,  agus  dòchas  aige !  Ecles.  xi.  4.,  tha  do  lagh 
neo-chaochlaidheach  am  frithealadh  gràis,  a'  toirmeasg, 
gum  biodh  anam  air  iompachadh  agus  air  ath-nuadhach- 
adh  an  deigh  dha  inndrinn  a  steach  do'n  t'  saoghal  neo- 
fhaicinneach  :  Och  deonaich  do  d'  spiorad  naomh  oibre- 
achadh  am  feadh  a  tha  e  fhathast,  mar  gam  b'  ann,  an 
àite   ruigheachd   air !     Oibrich   air,    O   Dhia,    le    aon 

mheadhon  is  toll  leat  ;  a  mhain  dean  tròcair  air !  O 
Thighearna  dean  tròcair  air,  chum  nach  tèid  e  fodha  'an 
doimhneachd  leir.sgrios,  a  tha  e  cho  dlìi  air  a  bhruaich  ! 
O  gun  tuga'  tu  e  ma  tha  sin  feumail,  agus  iomchaidh 
leatsa,  gu  doimhneachd  claoidh  agus  amhghair  !  O  gun 
robh  e  le  IManaseh,  air  a  ghlacadh  ann  an  dròighnich, 
agus  air  a  luchdachadh  le  cuibhrichibh  amhghair,  ma 
bheir  sin  air  Dia  aithricheau  iarraidh  ?  2  Eachd.  xxxiii. 
11,  12. 

"  Ach  cha  'n  'eil  mi  a'  dol  a  thoirt  seoladh  do  d' 
ghliocas  neo-chriochnachsa.  Chuir  thu  do  chumhachd 
an  cèill  air  ioniadh  doigh  ghlòrmhor  agus  iongantach ; 
air  son  am  bheil  mi  a'  toirt  buidheachais  duit,  a  chionn 
gun  robh  na  h-urrad  eolais  agam  orra,  's  a  chuir  air  m' 
fhaicill  mi  'an  aghaidh  earbs'  obainn  na  muinntreach  sin 
a  tha  gu  h-andàna  ag  ràdh  gu  bheil  a  ni  sin  a  thachair 
cheana  ea-comasach,  Tha  dearbh  fhios  agam  gun  tug 
thusa  gu  crich  le  aon  smuain  ann  an  uaigneas,  an  uair  a 
bha  'n  duine  sonaa  chaidh  iompachadh  leisfad  omheadh- 
onaibh,  agus  o  òrduighibh,  am  feadh  nach  b'  urrainn  da 
na  comhairlean  a  b'  uamhannaich  ;  no  na  h-earailean  bu 
chaomhaile,  na  h-amhghair  bu  ghoirte,  no  idir  na 
teasraigean  a  b'  iongantaich  a  thoirt  gu  crìch  ! 

"  Glòraich  t-ainm,  agus  do  ghràs,  O  Thighearna,  leis 
an  innleachd  a  chi  do  ghliocas  neo-chriochnach  is  ro 
fheumaile  !  Amhàin  deonaich,  guidheam  ort,  leis  gach 
umhlachd  iriosal  a  chum  do  thoile,  gum  bi  am  peacach 
so  air  a  shàbhaladh  !  No  mar  bi,  a  chum  nach  bi 
saothair  na  h-earrainne  so  gu  h-iomlan  caillte  ;  ach  ge  d' 
a  robh  cuid  a  cuireas  cùl  ris  a  dh'  ann-tromachadh  an  leir- 
sgrios,  gu  'm  bi  cuid  eile  air  an  saoradh  le  èisdeachd  a 
thoirt  da,  cum  gu  'm  faic  do  sheirbhisich,  a  shaothraich 
a  chum  an  saoraidh  agus  an  sonuis,  iad  'an  ionadaibh  na 
gloire,  mar  thoradh  an  saoithreach ;  agus  gun  aontaich 
iad  leo  sna  h-aleluia  nèamhuidh,  Dhàsan  a  ghradhaich 
sinn,  agus  a  dh-ionnlaid  sinn  o  ar  peacaidh  na  fhuil  fèin, 
agus  a  rinn  sinn,  o  bhi  nar  ceannaircich  dhìt-te,  agus 
'n-ar  peacaich  mhallaichte  thruaillidh,  'n-ar  rìghribh 
agus  'n-ar  sagartaibh  do  Dhia,  dhàsan  gun  robh  glòir 
agus  cumhachd  gu  saoghal  nan  saoghal !  Amen."  Taisb. 
i.  5,  6. 

CAIB.  XII. 


Earaildo  dh-Anam  a  iha  cho  throm-luchdaichte  le  moth- 
achadh  aìr  meiid  a  chìonta,  's  nach  eil  de  mhisnich  aige 
dol  a  dh'  ionnsmdh  Chriosd'  le  aoìi  dòclias  ri  Slàinte. 

1.  Sguiridh  mi  nis  dheth  na  daoine  neo-shona  sin  a 
tha  deanamh  dìmeas  air  an  t-soisgeul,  agus  dhiubhsan  a 
tha  ga  dhearmad.  'S  ann  le  toil-inntinn  a  thami  tionnd- 
adh  riusan  a  dh-èisdeas  rium  ietuiUe  tlachd.  Am  measg 
gach  neach  air  am  bheil  mi  smuaineachadh,  agus  a  tha 
'g  iarraidh  mo  chùram  caomh,  tairis,  agus  urramach,  tha 
mi  'meas  nach  eil  a  h-aon  is  mò  an  aithrigh  air  truas  a 
ghabhal  deth,  na  e-san  a  dh'  ainmich  mi  an  suim  a 
chaibidil  so  :  air  leam  nach  eil  a  h-aon  is  mo  feum  air 
grad  chobhair. 

2.  'S  comasach  gum  bi  creutair  truagh  eigin  a  ta  fo 
amhghar,  ullamh  gu  èigheach  a  mach,  "  'S  leoir  e  :  Na 
h-antromaich  mo  bhròn  no  mo  thrioblaid  tuille.  'Si  bhìnn 
a  bha  thu  cho  baoghalach  a'  cuir  an  cèill,a  bheirear  amach 
's  a  chuirear  an  gniomh  air  an  neo-iompaichte  agus  air 
na  mi-chreideich,  mo  bhìnnse;  agus  's  iad  a  h-uamhais 
m'  uamhas-san.  Oir  ràinig  m'  eu-ceartan  suas  gu  nèamh, 
agus  tha  mo  chionta  a  ruigheachd  nan  neul,  Taisb.  xviii. 
5.  Tha  mo  staidse  ro-shonraichte.  Cha  robh  peacach 
riamh  cho  mòr  riumsa.  Fhuair  mi  a  cho  lion  tròcair, 
agus  mheal  mi  a  cho  lion  sochair  ;  chuala  mi  a  cho  lion 
cuireadh  de  ghràs  an  t-soisgeil ;  's  gidheadh  bha  mo 
chridhe  cho  cruaidh,  agus  mo  nàdur  cho  ro  pheacach, 
agus  bha  mo  chulaidh-bhrosnachaidli  cho  ann-trom  lion- 
mhor,  's  nach  eil  dòchas  sam  bith  agam  ri  maitheanas. 
'S  leoir  e,  gun  do  chum  Dia  suas  mi  cho  fada  :  'S  leoir 
e,  an  deigh  a  cho  lion  bliadhna  's  a  chuir  mi  seachad  'an 
aingidheachd,  gu  bheil  mi  fathasd  gun  bhi  'an  ifrinn. 
Tha  ìoghnadh  orm  ris  an  dàil  a  ta  mi  faighinn,  agus 
'sochair  mhòr  leam  gach  latha.  Tha  mi  laidhe  sios,  agus 
iongantas  orm  nach  do  ghlac  bàs  agus  leir-sgrios  mi  air 
feadh  an  latha  chaidh  seachad.  Tha  mi  'g  èiridh,  agus 
ìoghnadh  orm  nach  d'  rinneadh  m'  uaigh  do  m'  leabhaidh  ; 
tha  ìoghnadh  orm  nach  eil  m'anam  air  eadar-sgarachdainn 

0  m'  chorp,  a's  nach  eil  e  air  a  chuartachadh  le  deamhnabh 
agus  le  spioradabh  mallaichte. 

3.  "  Chuala  mi  gun  amharus  teachdaireachd  na 
slàinte ;  ach  mo  thruaighe,  cha  teachdaireachd  slàinte 
dhomhs'j  i.  Tha  anmannan  sona  ann  aig  am  bheil 
dòchas  ;  agus  's  ann  an  Criosd  a  tha  'n  dòchas,  agus  'an 
gràs  Dhè  air  fhoillseachadh  annsan.  Ach  tha  iadsan  a' 
faireachduia  misneach  gu  teachd  d'a  ionnsuidh ;  ani  feadh 
nach  eil  de  dhànadas  agamsa  sin  a  dheanamh.  Cha'n 
'eil  fiughair  sam  bith  agam,  tha  eagal  orm,  gu  bheil  aon 
chuid  agam  de  Chriosd  no  d'a  ghràs.  Tha  geallaine  mòr 
agus  ro  luachmhor  ann  am  focal  Dè ;  ach  tha  iad  dhomh- 
sa  mar  leobhar  glaiste,  agus  tha  iad  falaichte  uam  a 
thaobh  feum  a  dlieanamh  dhiubh.  Tha  tìos  agam  gu 
bheil  Criosd  comasacli  air  saoradh.  Tha  fios  agam  gu 
bheil  e  toileach  cuid  a  shaoradh.  Ach  gum  biodh  e 
toileach  air  mis  a  thearnadh,  a  tha  clio  truaillidh,  's  a 
rinu  a  cho  lion  brosnachadh  air,  mar  tha  tìos  aig  Dia, 
agus  aig  mo  choguis  fein,  a  tha  mise  ;  cha  'n  urradh 
dhomh  a  chreidsinn.  Agus'se  ni  is  mò  is  urrainn  dhomh 
a  dheanamh  a  thaobh  a  chreidsinn,  aideachadh  nach  eil 
e  gu  h-iomlan  eacomasach,  agus  nach  do  thuit  mi  fhath- 
asd  an  làn-ea-dòchas ;  ge  d'  a  tha  mi,  mo  thruaigh  !  ro  dhliì 
dhà,  agus  eagal  orm  gach  latha  agus  uair  tuiteam  ann." 

4.  Cha  labhrainn  na  h-urrad  m'  an  staid  so,  mar 
bithinn  air  faicinn  mòran  daoin'  ann,  agus  faodaidh  mi 
a  ràdh,  chum  misneach  a  thoirt  duits',  a  leughadair,  ma's 
i  so  do  staidse,  iomadh  neach  a  tha  'an  àireamh  nan 
Criosduidhean  is  daighnichte,  is  toilichte,  agusis  feumaile. 
Agus  tha  dòchas  agam,  gun  cuir  gràs  Dè  thusa  ris  an 
àireamh,  m'as  urrainn  duit  fo  'n  iomaguin  'sa  bheil  thu 
glaodhaich  ris  an  Tighearna,  Salm  cxxx.  1,  agus  ge  d'  a 
robh  thu,  mar  bha  lonah,  air  do  thilgadh  a  mach  as 
fhianais,  gidheadh  le  lonah  faodaidh  tu  fhathasd  amharc 
r'a  theampull  naomh,  lonah  ii.  4. 

5.  Na  smuainichear,  gur  ann  a  thaobh  aon  dearmaid 
air  an  Spiorad  bheannaichte  sin,  d'  an  dreuchd  a  bhi  na 
cho-fhurt'ear,  a  tha  mis'  a'g  oidhirpeachadh  do  chuir  as 
an  t-suidheachadh  neo-shòlasach  so :  Oir  's  ann  mar 
mhàthair-aobhar  mhòr  reusoin,  a  ta  e  'buntainn  ri  creut- 
airibh  reusonda  ;  agus  's  ann  le  meadhonaibh  reusonda  a 
ghnathachadh  a  dh'  fhaodar  dùil  a  bhi  gun  oibrich  e. 
Ceadaich  dhomh  uime  sin,   labhairt  gu  ciùin  riut,  agus 

fheoraich  dhiot,  Ciod  an  t-aobhar  a  th'  agad  air  a  rkdh 
gu  bheil  do  chor-sa  sonraichte,  an  uair  a  tha  a  cho  lion 
aon  ag  innseadh  dhuit  gun  do  nihothaich  iadsan  an  ni 
ceudna  ?  Ciod  an  ceann-fath  a  th'  agad  air  breth  cho 
cruaidh  a  thoirt  ort  fein,  an  uair  a  tha  an  soisgeul  a 
labhairt  cho  fàbharrach  ?  No  ciod  is  coireach  dhuit  a 
shaoilsinn  nach  eil  na  nithe  gràsmhor  a  ta  e  a  labhairt, 
ri  bhi  air  am  buileachadh  ortsa  ?  Thathu  gun  amharus 
ni  's  eolaiche  air  truailleachd  do  chridhe  fein,  na  tha  thu 
mu  chridhe  dhaoin'eile  :  Agus  tha  thu  gabhail  anleith- 
sgeil  gu  minig  air  son  am  fàillinean  agus  an  laigsinn, 
nach  eil  thu  gabhail  as  do  leith  fein.  Agus  theagamh 
gu  bheil  cuid  dhiubhsan  a  tha  thu  meas  a  bhi  nan 
naoimh  ro-shonraichte  seach  thu  fein,  g'an  irioslachadh 
ann  san  duslach,  agus  g'am  meas  fein  neo-aithrigh  air  bhi 
air  an  àireamh  am  measg  a  chuid  is  neo-inbhiche  de  shluagh 
Dhè,  agus  gu  'm  b'  fhearr  leo  gum  biodh  iad  cosmhuil 
riutsa,  a  tha  iad  a  meas  a  bhi  gu  mòr  ni  's  fearr  na  iad  fein. 
6.  Ach  ge  d'  abair  thu  gur  tu  peacach  bu  ghraineile 
bha  riamh  air  thalamh  ?  Ciod  ge  d'  a  ràinig  t-euceartan 
suas  gu  nèamh,  agus  do  chionta  chum  nan  neul,  Taisb. 
xviii.  5.  ge  d'  a  tha  iad  cho  anntrom  uamhasach,  's  gun 
amhairceadh  nèamh  agus  talamh  ort  mar  uilebheist  mhi- 
dhiadhaidh  !  Ged'  a  bhiodh  a  chùis  mar  so,  am  bheil  aon 
ni  tuille  's  cruaidh  do  'n  Tighearna?  Gin.  xviii.  14. 
Am  bheil  aon  pheacadh  as  an  gabh  am  peacach  aithreachas, 
cho  trom  an  dath  's  nach  ionnlaid  fuil  Chriosd  air  falbh 
iad  ?  Seadh  ged'  a'b'  aingidheachd  ladurna,  agus  amaid- 
eachd  mhi-chneasta,  doneach  sam  bith  peacachadh  chum 
gu  'm  meudaichear  gràs,  Rom.  vi.  1.  gidheadh  ged'  a 
bhiodh  do  pheacaidhse  thairis  air  aon  ni  d'an  tug  gràs 
Dè  fhathasd  maitheanas,  co  bu  chòir  tomhas  a  chuir  air 
aon  naomh'  Israeil  ?  Salm  Ixxviii.  41.  No  co  a  dh' 
fhaodadh  a  ràdh,  gun  robh  e  neo-chomasach  do  Dhia, 
direach  air  son  do  ro-aingidhead  do  thagadh  o  chàch, 
ehum  do  dheanamh  mar  chuimhneachan  air  tròcair,  agus 
mar  chomharradh  buaidh  air  gràs  gun  choimeis  ?  Tha 
'n  t-AbstoI  Pòl  gu  soilleir  a'  cuir  an  cèill  gu  'm  b'e  so  a 
thachair  d'  a  thaobh  fein  :  agus  c'arson,  ged'  bu  tu  ceann- 
cinnidh  nam  peacach,  nach  faodadh  tu  trocair  f  haotainn  : 
chum  annad-sa,  mar  an  ceann-cinnidh,  gum  faodadh 
losa  Crigsd  gach  fulangas  a  nochdadh,  mar  shampleir 
dhoibh-san  a  chreideas  an  deigh  so?  1  Tim.  i.  15,  16. 

7.  Dorcha  's  mar  tha  do  smuaintean,  dh'  fheoraìchinn 
diot  gu  saor,  Am  bheil  thu  o'  d'  choguis  a'  creidsinn  nacb 
urrainn  Criosd  do  sliàbhaladh  ?  An  e  !  nach  eil  e  com- 
asach  air  iads  a  thig  a  dh'  ionnsuidh  Dhè  trid-san  a 
shaoradh  gu  h-iomlan  ?  Eabh.  vii.  25.  Tha  e,  their  thu, 
làn  chomasach  air  a  dheanamh  ;  ach  cha  'n  'eil  a  chridh' 
agam  a  bharalachadh  gun  dsan  se  e  ?  Rinn  e  còmhnadh 
ris  na  peacaich  is  mò  a  thàinig  riamh  d'a  ionnsaidh  : 
Agus  thug  e  tairgse  nan  gràs  agus  na  slainte  seachad  gu 
fialaidh  earailteach  :  JMa  ta  tart  air  neach  sam  bith, 
thigeadh  e  ni'  ionnsuidhs'  agus  òladh  e,  Eoin  vii.  37. 
Thigeadh  an  neach  air  am  bheil  tart ;  agus  ge  b'e  neach 
leis  an  àill  gabhadh  e  uisge  na  beatha  gu  saor,  Taisb.  xxii. 
17-  Thigibh  a'm'  ionnsaidhsa  sibhse  uile  a  ta  ri  saothair, 
agus  fothrom  uallaich,  agus  bheir  mise  dhuibh  fois,  Mat. 
xi.  28.  Agus  e  san  a  thig  a'm'  ionnsuidh,  cha  tilg  mi 
air  aon  chor  a  mach  e,  Eoin  vi.  39.  ^S  fìor  sin,  an  abair 
thu,  neach  sam  bith  a  thugadh  dhà  leis  an  Athair  :  Nam 
b'  urrainn  domhsa  fios  a  bhi  agam  gum  bithinn  san 
àireamh  sin,  thiginn  an  sin  gu  cridheil  d'a  ionnsaidh. 
Ach  a  leughadair  ghràdhaich,  guidheam  ort  amharc  air 
an  stèigh  theagaisg  fein,  agus  faic  am  bheil  an  tomhas 
sin  air  ainmeachadh  ann.  Am  bheil  thu  an  sin  a 
leughadh,  nach  tilgear  a  h-aon  do  na  thug  an  t-Athair 
dhomh  amach  ?  Tha  na  briathran  an'  seol  gu  mòr  is 
taitniche ;  agus  c'arson  a  chuireadh  tu  'an  aghaidh  a 
ghliocais  agus  a  mhaitheis,  leis  na  chuir  thu  fein  ris  ? 
Na  cuir  a  bheag  r'a  briathraibh  m'an  cronaich  e  thu, 
Gniomh.  xxx.  6.  Gabh  iad  direach  mar  tha  iad,  agus  òl 
d'an  sòlais.  Bha  fios  aig  ar  Slànuighear  ciod  an  ioma- 
guin  gus  an  cuireadh  e  cuid  do  dhaoine  dùrachdach  leis 
na  thuirt  e  roimh,  gun  tigeadh  gach  neach  a  thug  an  t- 
Athair  dhomh  d'  am'  ionnsuidh  ;  's  a  chum  a  chuir  fa 
chomhair  sin,  tha  e  a'  cuir  nam  briatliran  gràsmhor  so 
riutha.  An  neach  a  thig  do  m'  ionnsaidhse  cha  tilg  mi 
air  aon  chor,  air  aon  dòigh,  air  sheol  sam  bith  a  mach  e. 

8.  Ma  tha  thu  cheana  fo  mhi-mhisnich  agus  fo  eagal 
air  son  meud  do  chionta,  na  cuir  r'an  cudthrom  no  r'an 
àireamh  an  t-aon  pheacadh  so  is  mò  agus  is  measa  na 
iad  uile,  eadhon  an-earbsa  a  dheanamh  a  tìrinn  agus  gràs 
ar  Fir-shaoraidh  bheannaichte.  Na  cuir  cho  fad  's  a's 
urrainn  thu,  an  aghaidh  uile  rùin  a  ghràidh  dhuit.  O 
anaim  thrioblaidich,  co  roimh  tha  eagal  ort  ?     Co  roimh 

'm  bheil  crith  ort  teachd  'na  lathair  ?  Am  bheil  aon  ni 
cho  eagalach  san  Fhear-shaoraidh  cheusda,  anns  an  Uan 
a  chaidh  chuir  gu  bàs  ?  Ma  ghiulaineas  tusa  t-anam, 
ionnas  a  fàilhieachadh  fo  uallach  a  chionta,  gu  chuir  sios 
aig  a  chasan,  ciod  a  tha  thu  tairgse  dha  ach  an  cobhart- 
ach  air  son  an  do  dhoirt  e  fhuil,  agus  an  deach'  e  gu  bàs 
chum  a  shaoradh  agus  a  shealbhachadh  ?  Agus  an  do 
cheannaich  se  e  cho  daor  's  gun  cuireadh  e  cùl  ris  le  taire  ? 
Imich  air  ball  d'  a  ionnsaidh,  agus  tuit  sios  na  fhianuis, 
agus  tagair  do  thruaighe  ris,  mar  cheangal  air  t-anam 
chum  dol  da  ionnsaidh,  agus  mar  aobhar  gun  gabh  an 
Slànuighear  iochdmhor  riut.  Falbh,  agus  biodh  dearbh- 
chinnt  agad,  far  an  do  mheudaicheadh  peacadh,  an  sin 
gur  ro  mhò  a  mheudaichear  gràs,  Rom.  v.  20,  Bi  lan- 
chinnteach,  ma  shaoileas  peacach  gur  h-e  a  bheatha  fein 
ni  's  fearr  na  peacach  eile,  nach  e  e-san  is  lugha  a  shaoil- 
eas  nach  eil  e  fein  ciontach  agus  truaillidh,  ach  e-san 
is  mò  a  dh'  irioslaicheas  e-fein  'an  làthair  Dhè,  fo  mhoth- 
achadh  air  a  thruaighe  agus  air  a  chionta,  agus  a  ta  na 
bharail  fein  ro  thruaillidh  air  an  son. 


Smuaintean  mu  na  h-aohhair-mhisnich  sin,  le  gnidhe 
dùrachdach  agus  iriosal  ri  Criosd  air  son  Iròcair. 

"  O  m'anam,  ciod  a  tha  thu  ag  ràdh  ris  na  nithe  sin  ? 
Nach  eil,  air  a  chuid  is  lugha,  thu  'n  cunnart  còmhnadh 
fhaotainn  o  Chriosd  ;  Agus  an  ion  dòchas  a  bhi  agad  ris 
air  aon  doigh  eile  ?  Am  bheil  ainm  air  bith  eile  fo  nèamh 
air  a  thoirt  tre  'm  faod  sinn  bhi  air  ar  saoradh  ?  Gniomh. 
iv.  12.  Tha  fios  agam  nach  eil.  'S  èigin  domh  ma  ta 
a  ràdh  le  lobhair  Israeil  (Righ.  vii.  4.)  ma  dh'  fhanas 
mi  'an  so  bàsaichidh  mi ;  agus  ma  bhios  an  oidhirp  a 
bheir  mi  an  diomhain,  cha  dean  mi  ach  bàsachadh.  Ach 
theagamh  gun  saor  e  m'  anam  beò.  Eiridh  mi  uime  sin, 
agus  thèid  mi  d'a  ionnsaidh  ;  no  bheir  mi  'an  so  creideas 
da  làthaireachd  spioradail  ;  peacach  agus  truaiUidh  mar 
tha  mi,  tuitidh  mi  air  ball  sios  na  fhianuis,  agus  doirtidh 
mi  a  mach  m'  anam  'na  làthair. 

"  A  Shlanuigheir  bheannaichte,  tha  mi  a'  teachd  a'd' 
lathair,  mar  chreutair  truaiUidh,  air  mo  chuir  thuige  a 
chion  atharraich  a  chum  sin  a  dheanamh.  Agus  mar 
biodh  an  cruaidh-chas  sin  ro  dheuchainneach  gun  seol 
seachnaidh  air,  cha  leigeadh  mo  nàire  dhomh  mi-fèin  a 

nochdadh  a'  t'  fhianuis  naomh  agus  nihòralaich.  Tha 
]àn  mhothachadh  agam,  gun  robh  mo  pheacaidh  agus 
m'amaideachd  ro  lionmhor  ;  ni's  lionmhoire  na  's  urrainn 
domh  ainmeachadh  no  a  smuainteachadh.  Tha  mi 
faireachduinn  tobar  peacaidh  am  nàdur  truaillidh  cùl- 
shleamhnach,  a  tha  taosgadh  amacli  aingidheachd  mar  a 
bhrùchdas  tobar  a  mach  ant-uisge,  agus  ga  m'  dheanamh 
a'  m'  eire,  agus  a'  m'  uabhas  domh  fein.  Tha  nah-urrad 
ann-tromachaidh  an  co'-chuideachda  mo  chionta-se  's 
gum  faodar  a  mheas  mar  ann-dànadas  sùil  a  bhi  agam  ri 
maitheanas  air  an  son.  Agus  gidheadh,  nach  bu  mhò 
an  t-ann-dànadas  a  ràdh,  gu  bheil  iad  ni's  mò  na  do 
thròcairse  agus  èifeachd  t-fhala  ;  aràdh,  gun  robh  cumh- 
achd  agus  gràs  ni's  leoir  agad  chum  maitheanas  a  thoirt 
agus  a  shaoradh  pheacach  nach  bi  cho  ciontach,  am  feadh 
nach  urrainn  duit  mo  leithidse  de  pheacach  ro  chiontach 
a  thearnadh.^  Coimhead  mi  o'n  smuain  mhi-naomha 
sin  !  deòinich  mo  chumail  o'n  anamharus  mhi-reusonta 
sin  !  A  Thighearna  's  urrainn  duit  na  h-uile  nithe  a 
dheanamh,  cha  mhò  tha  aon  smuain  an  cleth  ort,  lob  xlii. 
2.  Tha  thu  gun  amharus,  mar  tha  t-fhocal  a'  cuir  an 
cèill,  comasach  air  saoradh  gus  a  chuid  is  faide,  Eabh. 
vii.  25.  Air  an  aobhar  sin  tha  mi  cuir  nàir'  agus  eagail 
air  chùl,  a  dh'  fhaodadh  mo  chumail  uait,  agus  tha  mi 
ga  m'  chromadh  sios  'san  duslach  a'  d'  làthair.  Is  aithne 
dhuitse,  O  Thighearna,  m'  uile  pheacaidh,  agus  m' 
amaideachd,  Salm  Ixix.  5.  Cha  'n  'eil  mi  m'  urrainn, 
agus  tha  dòchas  agam  gu'm  faod  mi  a  ràdh,  nach  bu 
mhath  leam  an  cleth  a'  t'  fhianuis,  no  idir  iarraidh  mo 
lethsgeul  a  ghabhail  air  an  son.  Dit  nii,  a'  Thighearna, 
mar  is  àill  leat,  agus  aidichidh  mi  ciontach  dheth  gach 
casaid  a  chuireas  tu  orm.  Aidichidh  mi  bhi  cho  ciontach 
's  a  their  thu  rium  :  ach  is  peacach  mi  a  tha  teachd  a'  t' 
ionnsuidhse  a  dh'  iarruidh  maitheanais.  Ma  's  eigin 
doroh  dol  am  mugha,  sann  le  striochda  a  *l)hios  e,  ag 
aideachadh  ceartais  a  bhuile  mharbhtaich.  Ma  thèid 
mo  sgrios,  's  ann  mar  gu'm  b'  ann,  a'  gabhail  greim  air 
adharcaibh  na  h-AItrach  ga  m'  shleuchdadh  sios  aig  stòl 
do  choise,  ge  d'  a  rinn  mi  na  h-urrad  ar-a-mach  a'  t' 
aghaidh.  Is  iomadh  neach  a  fhuair  làn  mhaitheanas  san 
ionad  sin  ;  a  fhuair  deagh-ghean  thairis  air  na  bha  dùil 
aca  ris.  Agus  an  do  theirig  do  chaomh  thròcair  uile,  O 
Shlanuigheir  bheannaichte  ?     An    cuir   thu  nis  cùl   ri 


120 

crelitair  iriosal,  a  tha  teicheadh  a  t'  ionnsuidh  le  anani, 
agus  nach  eil  a'  tagradh  a  b,heag  ach  tròcair  agus  saor 
ghràs  ?  Dean  trocair  orm,  O  Fhir-shaoraidh  ghràsmhoir, 
dean  tròcair  orm,  agus  biodh  m'  anam  luachmhor  a'd' 
shùilibh,  2  Rìgh.  i.  14.  Och  na  cuir  romhad  mo  thilg- 
eadh  sios  do  'n  staid  thruaigh  ea-dòchasaich  sin,  o'm  bu 
deònach  leat  gu  gràsmhor  a  cho  lion  aon  a  shaoradh  ! 

"  Na  cuir  le  gràin  air  falbh  mi,  O  Thighearn  !  as  do 
Ikthair  ;  agus  na  biodh  corruich  ort  'n  uair  a  ghabhas  mi 
de  dhànadas  air  greim  a  ghabhail  air  t-fhaluinn  rìoghail, 
agus  a  radh  nach  fhaod  mi,  agus  nach  leig  mi  as  thu, 
gus  an  deonaich  thu  dhomh  m'  iarrtuis  !  Gin.  xxxii.  26. 
Och  cuimhnich  gu  bheil  mo  shonas  siorrnidh  an  earbsa 
ris  !  cuimhnich,  O  Thighearna,  gur  ann  asadsa  a  tha  m' 
uile  dhòchas  ri  sonas  siorruidh  fhaotuinn,  agus  ri  leir- 
sgrios  bith-bhuan  a  sheachnadh  ;  tha  iad  an  earbsa  ri  d' 
dheagh-ghean,  no  gu  cuir  as  doibh  le  d'  ghruaim.  Och 
dean  tròcair  orm  !  air  sgàth  m'  anma  neo-bhàsmhoir. 
No  mar  dean  air  m'  anams'  a'  m'  aonar,  dean  e  air  sgàth 
iomadh  neach  eile,  a  dh'  fhaodas  air  an  dàrna  laimh, 
misneach  a  ghabhail  trid  do  thròcair  dhomhsa,  no  air  an 
laimh  eile,  bhios  fo  mhòran  mi-mhisnich  trid  m'  ea- 
dòchais-se  !  Tha  mi  guidhe  ort,  O  Thighearna,  air  do 
shon  fein,  agus  air  son  foillseachadh  gràs  saibhir  ard- 
uachdranaich  t-Athar  !  Guidheam  ort  trid  na  fala  dhoirt 
thu  air  a  chrann:  Tha  mi  guidhe  ort,  trid  coi-cheangail 
nan  gràs  agus  na  sìth,  a  rinn  an  t-Athair  ruit  chuni 
peacaich  chreideach  aithreachail  a  shàbhaladh,  saor  mise  ! 
Saor  mise,  O  Thighearna  !  a  tha  gu  dùrachdach  a  miann- 
achadh  creidsinn  agus  aithreachas  a  ghabhail  !  Tha  mi 
gun  amharus  a'  m'  pheacach  trid  am  faodadh  do  cheartas- 
sa  a  bhi  gu  mòr  air  a  ghlorachadh  le  mis  a  sgriosgu  siorr- 
uidh  :  Ach  O  !  ma  bheir  thu  maitheanas  domh,  bithidh 
e  mar  chuimhneachan  air  do  mhòr  ghràs,  agus  air 
eifeachd  t-fìiala,  a  rèir  an  tomhaispeacaidh  agus  truaighe, 
san  robh  an  neach  d'  an  do  dheonuich  thu  do  throcair 
as  a  h-eugmhais.  Labhair,  a  Thighearna !  trid  do 
Spioraid  bheannaichte,  agus  fògair  air  falbh  m'  eagal ! 
amhairc  orm  le  gràdh  agus  gràs  ann  ad  ghnùis,  agus  abair 
rium,  mar  a  thuirt  thu  ri  iomadh  neach,  am  feadh  a  bha 
thu  air  thalamh, — 'lmich  'an  sìth,  tha  do  pheacaidh  a:r 
am  maitheadh  dhuit !'  " 


121 


CAIB.  XIII. 

Còmhnadh  sonrnìcht'  air  a  dheanamh  rìs  an  Anam  a  tha 
an  tcagamh,  chnm  rannsachadh  ma  thìmchioll  treibh- 
dhireas  a  Chreideimh  agus  Ailhreachais. 

1.  A  thaobli  gach  ni  durachdach  a  chaidh  a  labhairt 
'sna  caibidilibh  air  thoiseach  air  so,  tha  dòchas  agam  gun 
d'  rinneadh  caileigin  de  dhrùghadh  cràbhach  air  cridh- 
eachaibh  nach  do  nihothaich  riamh  roimh  e  ;  no  gun 
robh  iad  air  am  beothachadh  far  an  d'  fhas  iad  fuar 
agus  neo-thogarrach.  Gidheadh  tha  mi  ro  fhiosrach, 
agus  bu  mhath  leam  gum  biodh  tus  ann  cuideachd,  air 
meud  a  chunnairt  a  tha  ann  am  fèin-mhiodal  anns  a 
ghnothach  chudthromach  so ;  agus  cho  feumail  's  a  tha 
e  daoin'  a  chuir  air  am  faicill,  an  aghaidh  co-dhunadh 
obann  gu  bheil  iad  cheana  air  an  iompachadh,  a  chionn 
gun  do  mhothaich  iad  caileigin  de  ghluasad  air  an  inn- 
tinn,  agus  gun  d'  rinn  iad  ath-leasachadh  air  mi-ghnath- 
achadh  follaiseach  an  caithe-bheatha  san  àm  a  chaidh 
seachad.  Dli'  fhaodadh  mearachd  an  so  a  bhi  ro-chunn- 
artach:  Faodaidh  e  bhi  na  cheannfath  air  an  t-sìth  mheall- 
taich  sin,  a  dh'  fhaodas  duin'  a  theoracha'  gu  e-fein  a 
bheannachadh  na  chridhe,  agus  a  mheas  gu  bheil  e  tear- 
ainte,  am  feadh  a  tha  bagraidhean  agus  mallachdan 
reachd  Dhè,  a'  deanamh  fuaim  na  chluasaibh,  agus  air 
am  bagradh  gu  direach  na  aghaidh,  Deut.  xxix.  19,  20. 
An  uair  a  ta  e-san  a  co-chur  ris  fein  iomadh  gealladh 
do  nach  eil  cuid  air  bith  aige,  ni  a  dh'  fhaodas  deanamh 
air  mar  fhion  làidir  do  neach  an  àrd-fhiabhrus,  no  deoch 
cadail  dhà-san  a  ta  na  shuain.  Ghabh  an  talamh  clach- 
ach  am  focal  le  gàirdeachas,  agus  bha  rè  seal  coslas 
math  air ;  gidheadh  cha  b'  f  hada  gus  an  do  shearg  e, 
Mat.  xiii.  5.  Ach  a  chum  nach  tachair  so  dhuitse,  's 
nach  bi  mo  shaothair  fein  agus  do  shaothairse  caillte,  's 
a  chum  's  nach  dean  bruadar  faoin  mu  thearainteachd 
agus  mu  shonas,  do  tharruinn  ni  's  doimhne  ann  an 
truaighe  agus  'an  leir-sgrios,  leig  leam  do  theorachadh 
gu  d'  chridhe  fèin  a  rannsachadh  gu  cùramach ;  a  chum 
's  gur  feairrd  a  dh'  fhaodas  tu  breth  a  thoirt  air  do  staid, 
agus  a  thuigsinn  ciod  an  t-eadar-dhealachadh  a  ta  eadar 
a  bhi  dlù  air  rioghachd  nèimh,  's  a  bhi  na  fhior  bhall 
dhith. 

2.  A  nis  tha  so  an  earbsa  ri  d'  chreideimh  an  Criosd, 
an  uair  a  ta  creideimh  air  a  ghabhail  's  an  t-seadh  ni's 
farsuinne,  mar  chaidh  chean  a  shoillearachadh ;  'se  sin 
a'  gabhail  a  stigh  aithreachais,  agus  an  rùn-suidhichte 
sin  air  nuadh  ùmhlachd  choitcheann,  agus  ge  b'e  air  bith 
àit'  am  bi  e  gu  neo-chealgach,  's  e  creideimh  gu  cinnteach 
a  bhrosnaicheas  e.  Air  an  aobhar  sin,  chum  còmhnadh 
a  dheanamh  riut  gu  d'  staid  a  thuigsinn,  ceadaich  dhomh 
fheoraich  dhiot,  no  earalachadh  ort  dhiot  fein,  ciod  na 
smuaintean  a  bha,  agus  a  tha  agad,  mu  pheacadh,  agus 
mu  Chriosd  ?  Agus  cia  mar  a  ta  rùn  ort  a  chuid  a 
leanas  do  d'  bheath'  a  chaitheamh  ?  Cha  labhair  mi 
mòran  mu  gach  ni  dhiubh  sin,  ach  leigidh  mi  thu  'n 
earbsa  ri  d'  leughadh  agus  ri  d'  thoinisg  fèin,  a  dh' 
f haicinn  cho  freagarrach  's  a  tha  iad  do  dh-fhocal  Dè,  an 
riaghailt  araidh  leis  an  toirear  an  ùine  ghearr  breth  air 
ar  giulan,  agus  a  shocraicheas  ar  cor  siorruidh  nach 
gabh  atharrachadh. 

3.  Anns  a  cheud  àite,  rannsaich  gu  dùrachdach,  ciod 
na  smuaintean  a  th'  agad  mu  pheacadh,  agus  ciod  an 
dùrachd  a  mhothaich  thu  a  t'  anam  d'a  thaobh  :  Bha 
uaireigin  ann,  a  bha  sgèimh  taitneach,  agus  a  choslais 
ion-mhiannaichte,  's  do  chridhe  an  ro  gheall  air,  agus 
gu'm  b'e  uile  thogradh  do  bheatha  a  chuir  'an  gniomh. 
Ach  o  sin  thuig  thu  bhi  air  do  miiealladh.  Mhothaich 
thu  e  a'  toirt  greim  asad  mar  nathair,  agus  gad'  lot  mar 
an  nathair  nimhe,  Gnath.  xxxiii.  32.  Dh'  amhairc  thu 
air  le  tuille  fuath,  na  thug  thu  riamh  do  spèis  da.  'S 
math  a  thachair  sin.  'S  ann  mar  so  a  bhios  e  leis  gach 
fior  aithreachan,  agus  tha  eagal  orm  le  cuid  nach  eil  nan 
àireamh.  Feoraichidh  mi  dhiot  mata,  co  uaith  a  dh' 
èirich  am  fuath  so  ?  An  ann  amhàin  o  thogradh  fèin- 
spèis  ?  An  ann  a  chionn  gun  robh  thu  air  do  lot  leis  ? 
An  ann  a  chionn,  le  chuir  'an  gniomh,  gun  do  tharruinn 
thu  dìteadh  agus  leir-sgrios  air  t-anam  fein  ?  An  robh 
mothachadh  sam  bith  agad  air  a  thruaiUeachd,  air  a 
dhuaichnidhead,  no  air  olcas,  mar  air  a  chuir  an  gniomh 
'an  aghaidh  an  Dè  bheannaichte,  air  a  thoirt  fainear 
mar  Bhith  glòirmhor,  fiùghantach  agus  tròcaireach  ? 
An  robh  riamh  duilichinn  ort  le  iomaguin  mu  a  mhi- 
thaingealachd  ghràineil  ?  Agus  a  thaobh  nan  rim  a  dh' 
èirich  suas  ann  a'  d'  chridhe  'na  aghaidh,  guidheam  ort 
thu  smuaineachadh  cionnas  a  dh'  fhàs  iad,  agus  cionnas, 

san  àm  a  chaidh  seachad,  a  chuir  thu  an  gniomh  iad  ? 
An  robh  iad  coitcheann  ?  An  robh  iad  suidhichte  ? 
Agus  leis  an  t-suidheachadh  sin  uile,  an  robh  iad  iriosal  ?  , 
An  uair  a  chuir  thu  romhad  cathachadh  an  aghaidh  a 
pheacaidh,  an  ann  an  aghaidh  gach  aon  pheacadh  ? 
Agus  an  e  còmhrag  gun  chrioch  a  tha  mhiann  ort  a 
dheanamh  nan  aghaidh,  trid  gràs  Dè,  gus  an  toir  thu 
buaidh  orra,  no  gum  bàsaich  thu  san  oidhirp  ?  Am  bheil 
thu  do  reir  sin,  gramail  a'  t'  oidhirp  gu  'n  ceannsachadh 
agus  gu  cuir  as  doibh  ?  JMa  tha  chùis  mar  sin,  ciod  an 
toradh  iomchaidh  aithreachais  a  tha  thu  toirt  a  mach  ? 
Luc.  iii.  8.  Tha  dòchas  agam  nach  eil  e  uile  a  falbh  le 
tuiltibh  bròin  :  An  do  sguir  thu  a  dheanamh  uilc  ?  Am 
bheil  thu  foghlum  math  a  dheanamh  ?  Isa.  i.  16,  17- 
Am  bheil  t-ath-leasachadh  a'  nochdadh,  gu  bheil  thu 
'gabhail  aithreachais  do  d'  pheacaidh  ?  no  am  bheil  do 
pheacaidh  as  ùr  a  nochdadh,  gu  bheil  aithreachas  ort 
do  'n  aithreachais  a  rinn  thu  ?  Am  bheil  fuath  o'n  leth 
a  stigh  agad  do  gach  peacadh,  agus  èud  neo-chealgach 
ort  na  aghaidh  ?  Agus  am  bheil  sin  a'  tàrmachadh  cùram 
'an  aghaidh  a  cheannfath,  agus  a  bhuairidh  d'a  ionnsuidh  ? 
Ara  bheil  thu  ri  faireadh  'an  aghaidh  nan  nithe  leis  an 
robh  thu  air  do  ribeadh  ?  Agus  am  bheil  thu  gu  son- 
raicht  air  t-fhaicill  an  aghaidh  a  pheacaidh  a  ta  gu  furas 
ag  iathadh  umad  ?  Eabh.  xii.  1.  Am  bheil  cùl  air  a 
chuir  ris  a  pheacadh  sin,  chum  co-ruith  a  Chriosduidh 
a  ruith  ;  le  riin-suidhichte  nach  pill  tu  tuille  ris,  nach 
dean  thu  tuille  sìth  ris,  agus  nach  tig  an  latha  gu  bràth 
a  thèid  thu  ceum  eile  na  chodhail  ? 

4.  Ceadaich  dhomh  a  nis  fheòraich,  Ciod  a  bharail  a 
bha  agad  mu  Chriosd  ?  Ciod  a  tha  thu  smuaineachadh 
uime,  agus  m'an  dàimh  a  ta  agad  ris  ?  An  d'  fhuair  thu 
lan  mhothachadh,  gur  èigin  do  cho-chomunn  bhi  air  a 
shocrachadh  eadar  e-fein  agus  t-anam  ?  Agus  am  bheil 
thu  a  faicinn  agus  a  faireachduinn,  nach  e  a  mhàin  gur 
còir  dhuit  seorsa  urraim  a  thoirt  dà,  mar  neach  a  tha 
glic,  bàigheil,  agus  ro  mhath,  air  am  bheil  meas  agad 
air  ainm  agus  air  a  chuimhne ;  ach  leis,  mar  tha  e  beò 
agus  a  rioghachadh,  gu  bheil  e  do  ghnàth  fagus  duit,  's 
a  toirt  fainear  do  ghiulain,  gur  èigin  duit  amharc  air, 
teachd  da  ionnsuidh,  gnothaichean  a  dheanamh  ris  gu 
h.iriosal,  eadhon  gnothaichean  ris  am  bheil  do  shlainte 
shiorruidh  an  earbsa  ? 

5.  Tha  thu  air  do  thoirt  a  dh'  fheoraich,  Ciod  leis  an 
tìg  mi  'am  fianuis  an  Tighearna ;  leis  an  strìochd  mi  mi- 
fèin  'an  lathair  an  Dia  a's  àirde  ?  Mic.  vi.  6.  Agus 
theagamh  gun  robh  thu  aon  uair  a  smuaineachadh  air 
iobairtean  a  thoirt  seachad,  a  dh'  fhaodadh  tu  a  dhean- 
amh  as  na  bha  thu  sealbhachadh.  Am  bheil  thu  tuig- 
sinn  a  nis  nach  leoir  iad  ;  's  gur  èigin  duit  a  bhi  'n  earbsa 
ris  an  Uan  a  sholair  Dia.?  Àn  do  ghabh  thu  beachd  air 
losa,  mar  a  tabhairt  air  falbh  peacaidh  an  t.saoghail  ? 
Eoin  i.  29.  Oir  rinn  e  e-san  d'a  nach  b'  aithne  peac- 
adh  na  iobairt-pheacaidh  air  ar  soninne  ;  chum  gum  bith- 
eamaid  air  ar  deanamh  nar  fireantachd  Dhè  annsan  ? 
2  Cor,  V.  21.  Am  faca  tu  e,  gu  h-iomlan  fìrinneach 
dheth  fein  ;  agus  a'  toirt  dùil  ri  bhi  air  t-fhireanachadh 
le  aon  fhìreantachd  a  ta  agad  fèin  ?  An  do  striochd  thu 
do  dh-fhìreantachd  Dhè  ?  Isa.  xlv.  22.  An  d'  fhuair  do 
chridhe  riamh  geur-mhothachadh  air  an  fhirinn  chud- 
thromaich  so,  ma  tha  thu  am  feasd  ri  bhi  air  do  thear- 
nadh,  gur  ann  tre  Chriosd  is  eigin  d'a  bhith  ;  agus  ma 
dheònaicheas  Dia  tròcair  idir  dhuit,  gur  h-ann  air  a 
sgàthsa  a  bhitheas  e ;  agus  ma  bhios  tu  am  feasd  air  do 
shocrachadh  air  teampull  Dè  gu  h-àrd,  guir  èigin  duit 
seasamh  an  sin  mar  chomharra-buaidhe  air  a  bhuaidh  sin 
a  fhuair  Criosd  air  cumhachdaibh  ifrinn,  a  bheireadh, 
mar  biodh  a  chùis  mar  sin,  buaidh  ortsa  ? 

6,  Tha  ar  Tighearn  ag  ràdh,  Seallaibh  riumsa,  agus 
bithibh  air  ur  tearnadh  :  Tha  e  ag  ràdh,  ma  thogar  suas 
0  'n  talamh  mi,  tàirnidh  mi  na  h-uile  dhaoin'  a  m'  ionns- 
uidh,  Eoin  xii.  32.  An  do  sheall  thu  air  niar  an  t-aon 
Slanuighear  ?  An  robh  thu  air  do  tharruinn  d'a  ionns- 
uidh  leis  a  chloich-iùil  naomha,  drùghadh  dlù-thàirneach 
a  ghràidh  leis  an  deachaidh  e  gu  bàs  ?  Am  bheil  fhios 
agad  ciod  e  teachd  a  dh'  ionnsuidh  Chriosd  mar  pheacach 
bochd,  sgith,  agus  trom-luchdaichdte,  chum  's  gu  m' 
faigheadh  tu  fios  ?  Mat.  xi.  28.  Am  bheil  fhios  agad 
an  seadh  spioradail,  ciod  e  feoil  Mhic  an  duin'  ithe,  agus 
fhuil  òl,  Eoin  vi.  53.,  's  e  sin,  amharc  air  Criosd  air  a 
cheusadh,  mar  fhear  chumail  suas  t'anma,  agus  a  bhi 
mothachadh  dèigh  agad  air,  cho  dùrachdach  ri  d'  chìocras 
nàdurra  an  dèigh  air  a  lon  lathail  ?  Am  bheil  thu  fios- 
rach  ciod  e  thu  fein  a  striochda  gu  toileach  do  Chriosd, 
mar  dhuine  bochd  a  cheannaicheadh  le  ghràdh  ?  An  d' 
earb  thu  t'anam  neo-bhàsmhor  ris,  a  chum  's  gun  glan 

agus  gun  saor  se  e  ;  gun  stiuir  se  e  le  deachdadh  fhocail, 
agus  le  drùghadh  a  spioraid  ;  gun  gnàthaich  se  e  chum  a 
ghlòire  ;  agus  gun  sònraich  e  dha  an  cleachda'  agus  an 
smachdachadh  is  toil  leis,  am  feadh  a  bhios  e  san  fheoil ; 
's  gun  gabh  e  ris  aig  àm  a  bhàis,  's  gun  socraich  se  e  am 
measg  nan  spiorad  sin,  a  ta  le  gnà  laoidhibh  molaidh 
a'  cuairteachadh  a  righ  chathair,  's  a  tha  nan  seirbhisich 
aige  gu  siorruidh  ?  An  do  cho'-aontaich  thu  gu  toileach 
leis  a  so  ?  Agus  am  bheil  thu  air  a  shon  so,  ag  ath- 
nuadhachadh  do  thoile  do  'n  chùis  ?  Am  bheil  thu  ga 
ath-nuadhachadh  gu  socrach,  rùnaichte,  's  a  mothachadh 
t-anama  gu  h-iomlan,  mar  g'am  b'  ann,  ag  ràdh,  Amen,  am 
feadh  a  ta  thu  a  leughadh  so  ?  Ma  tha  chùis  mar  so,  an 
sin  faodaidh  mi  le  mòr  thlachd,  mar  g'am  b'ann,  deas 
lamh  a  cho-chomuinn  a  thoirt  duit,  agus  fàilt'  a  chuir 
ort  mar  dheisciobuil  dùrachdach  ar  Tighearn  losa  Criosd  ; 
mar  neach  a  ta  air  a  shaoradh  o  chumhachd  an  dorch- 
adais,  agus  a  dh'  atharraich  sinn  chum  rioghachd  Mic 
Dhè,  Col.  i.  18.  Faodaidh  mi  'n  sin  fàilte  chuir  ort  anns 
an  Tighearn,  mar  air  neach,  mar  òglach  losa,  a  tha 
òrdugh  agam  labhairt  gu  sòlasach  ris,  agus  innseadh 
dhuit,  cha  'n  e  gu  bheil  mise  a  lughadh  do  pheacaidh, 
oir  's  ni  faoin  breth  a  thoirt  oirn  le  daoine,  ach  gu  bheil 
an  Dia  beannaichte  fèin  a'  toirt  maitheanas  duit ;  gur  aon 
thu,  ris  an  dubhairt  e  na  shoisgeul,  's  a  tha  do  ghnà 
ga  ràdh,  tha  do  pheacaidh  air  am  maitheadh  dhuit,  Luc. 
vii.  48.  air  an  aobhair  sin  imich  ann  an  sìth,  agus  gabh 
sòlas  uaithe. 

7-  Ach  ma  tha  thu  a'  d'  choigreach  air  na  fein-fhios- 
rachaidh  sin,  agus  de'n  inntinn  so  a  chuir  mi  'n  cèill, 
tha  'n  obair  mhòr  fhathasd  gun  deanamh  ;  tha  thu  a'  d' 
pheacach  neo-iompaichte  neo-chreidmheach,  agus  tha 
corruich  Dhè  a'  gabhail  còmhnuidh  ort,  Eoin  iii.  38. 
Ge  b'e  dùsgadh  na  maoim  a  ghabh  thu,  ge  b'e  riiin- 
shuidhichte  a  chuir  thu  romhad  chum  do  bheatha  ath- 
leasachadh,  ge  b'e  air  bith  cho  cheart  's  a  bha  do  bharail, 
ge  b'e  cho  neo-thruaillidh  'sa  bha  t-aoradh,  ge  b'e  cho 
dian  'sa  bha  t-eud,  ge  b'e  air  bith  claoidhe  a  bha  thu 
deanamh  ort  fein,  ge  b'e  air  bith  cho  bàigheil  'sa  bha  do 
ghnè,  ge  b'e  air  bith  cho  neo-chiontach  'sa  bha  do  bheatha, 
cha  'n  urrainn  domh  sòlas  sam  bith  a  labhairt  riut.  'S 
diomhain  t-uile  dhòchais  chràbhach,  m'  as  e  's  nach  robh 
irisleachadh  toileach  air  son  do  pheacaidh  uile  ann  an 

lathair  Dhè  ;  mar  robh  an  cogadh  follaiseach  so  air  3 
ghairm  'an  aghaidh  gach  ni  a  tha  mi-thaitneach  le  Dia  ; 
mar  robh  am  mothachadh  so  agad  air  t-fheum  air  Criosd, 
agus  air  do  staid  chaillte  as  eugmhais ;  mar  robh  an 
teachd  dùrachdach  so  d'  a  ionnsuidh,  an  striochda  so  air 
t-anam  na  lamhaibh  tre  chreideimh,  an  cùl  so  a  chuir 
riut  fein,  chum  's  gun  socraicheadh  tu  air-san  acair  da 
dhòchais  ;  mar  robh  an  coisrigeadh  so  gun  choigleadh 
dhiot  fein,  gu  bhi  gach  àm,  agus  air  gach  doigh,  a'  d' 
sheirbhiseach  dìleas  do  Dhia  trid-san ;  agus  mar  aidich 
thu  leis  a  so  uile,  nach  eil  annad  ach  seirbheiseach  neo- 
tharbhach  aig  nach  eil  dòchas  sam  bith  eile  ri  taitneachd 
no  ri  maitheanas,  ach  amhàin  trid  fhireantachd  agus 
fhala-san,  agus  trid  saibhreas  gràs  Dè  annsan  ;  tha  mi 
'g  ìnnseadh  dhuit  a  rithist,  gu  bheil  t-uile  dhòchais 
diomhain,  agus  gu  bheil  thu  a'  togail  air  a  ghaineamh, 
Mat.  vii.  26.  'S  eigin  do'n  tigh  a  thog  thu  cheana  bhi 
air  a  thilge  sios  chum  an  làir,  agus  an  stèigh  a  charachadh 
's  a  suidheachadh  as  ùr,  no  bithidh  tusa  agus  t-uile 
dòchais  an  ùine  ghearr  air  do  sguabadh  air  falbh  leis, 
agus  air  do  chuir  fodha  ann  an  leir-sgrios  siorruidh  ! 

Tha'n  t-anam  a'  striochdadh  do  threibh-dlàreachd  Aith- 
reachais,  agus  gus  a  Chreideimh  a  rannsachadh. 

"  O  Thighearna  Dhia,  tha  thurannsacha  gach  cridhe, 
agus  a'  sgrùdadh  àirnean  chlanna  dhaoine,  ler.  xvi.  10. 
Rannsaich  mis,  O  Thighearna,  agus  aithnich  mo  chridhe  ; 
dearbh  mi  agus  tuig  mo  smuainte  ;  agus  amhairc  a'  bheil 
slighe  olc  air  bith  annam,  agus  treòraich  mi  anns  an 
t-slighe  shiorruidh,  Salm  cxxxix.  23,  24.  Nach  eil  mo 
choguis,  O  Thighearna,  a'  togail  fianuis  a'  d'  làthair,  gu 
bheil  m'  aithreachas  agus  mo  chreideamh  coltach  ris  na 
tha  air  a  chuir  an  cèill,  no  air  a  chuid  is  lugha,  gu'm  b'e 
mo  mhiann  dùrachdach  gu'm  biodh  iad  mar  sin  ?  Thig 
uime  sin,  O  Spioraid  bheannaichte,  ùghdair  gach  gràis 
agus  sòlais,  agus  dùisg  an  togradh  so  ni  's  mò  ann  am 
anam  !  Och  !  leig  ris  domh  am  peacadh  na  uile  dhuaich- 
neachd,  chum  gun  toir  mi  fuath  neo-chaochlaidheach 
dhà?  O  leig  ris  domh  mòralachd  agus  tròcair  an  Dè 
bheannaichte  air  mhodh  cho  drùighteach,  's  a  chuireas 
maoim  air  mo  chridhe,  's  a  bheir  air  leaghadh  !  buail  a 
chreag,  's  gu'm  brùchd  an  t-uisg'  amach,  Seum  i.  J  7 
uisg  an  fhior  aithreachais  neo-chealgaich  !     O  Spioraid 

bheannaichte,  thoir  mothachadh  dhomh  mu  pheacadh, 
mu  fhìreantachd,  agus  mu  breathanas,  ler.  xvii.  10, 
nochd  dhomh  gu'n  do  tharruinn  mi  sgrios  orm  fèin,  ach 
gur  ann  an  Dia  a  nihàin  a  ta  mo  chobhair,  Hos.  xiii.  9, 
ann  an  Dia,  trid  Cliriosd,  anns  an  nochd  e  a  mhàin 
tròcair  dhomii  !  a  rèir  do  dhreuchd  àraidh,  gabh  do  chuid 
Chriosd  agus  nochd  dhomhs'  e  ?  Luc.  ix.  55,  nochd 
dhomh  a  chumhachd  chum  mo  shaoraidh  !  agus  a  thoil 
chum  an  cumhachd  sin  a  chuir  an  gniomh  !  Teagaisg 
do  m'  chreideamh  beachdachadh  air  an  crochadh  air  a 
chrann-cheusaidh,  le  lamhaibh  sgaoilte,  agus  le  taobh 
reubta,  fuilteach  ;  agus  ag  innse  dhomh  am  briathraibh 
drùighteach,  an  t-ionad  folamh  a  tha  na  chridhe  dhomhsa. 
Deonaich  dliomh  fios  a  bhi  agam  ciod  e  mo  chridhe  gu 
h-iomlan  bhi  air  a  thoirt  suas  do  ghràdh  ;  cho  mòr  's  gun 
cèusar  maille  ris-san  mi,  Eph.iv.  23,  gu  bhi  marbh  do  'n 
pheacadh,  agus  do  'n  t-saoghal,  ach  beò  do  Dhia  trid  losa 
Criosd !  Esec.  xxxvi.  36.  Deonaich  dhomh  earbs'  a 
dheanamh  as  a  chumhachd  agus  as  a  ghràdh  !  Dhàsan 
gun  choigleadh  air  bith  tiomnam  suas  mo  spiorad ! 
Deonaich  dhomh  ìomhaigh  a  ghiulan  !  agus  a  reachdan 
a  chiomhead  !  a  sheirbhis  a  leantainn  ;  agus  deonaich 
dhomh  buanachadh  trid  aimsir  agus  siorruidheachd, 
a'  m'  chuimhneachan  air  èifeachd  a  shoisgeil,  agus  a'  m' 
chomharradh  buaidh  air  a  ghràs  buadhar ! 

"  O  Dhia  bheannaichte  ma  tha  fhathasd  a  bheag 
a'  m'  dhì  chum  mo  dheanamh  a'  m'  fhior  Chriosduidh, 
foillsich  dhomh  e  agus  oibrich  annam  e !  Bris  sios, 
guidiieam  ort,  gach  dòchas  mealltach  ann-dàna,  ge  b'e  air 
bith  luach  a  chaidh  bhuileachadh  air  an  togail  sin,  a  tha 
leis  a  sin  air  a'  fàgail  na  nochd-laraich,  agus  ge  b'e  air 
bith  uaill  a  bha  mi  a  deanamh  as  a  maise !  Deonaich 
dhomh  a  chuid  is  measa  de  m'  chor  fhaicinn,  ge  b'e 
air  bith  a  chràidheas  an  t-eolas  sin  mi ;  agus  ma  tha 
fhathasd  cunnart  air  bith  romham,  O  deònaich  do  m' 
chridhe  bhi  mothochail  air,  am  feadh  a  ta  cobhair  ri 
fhaotainn  ! 

"  Ma  tha  fhathasd  aon  pheacadh  dìomhair  a'  gabhail 
tàmh  a'  m'  anam,  ris  nach  do  chuir  mi  cùl  gu  dùrachdach, 
foillsich,  dhomh  e,  agus  spìon  a  mach  as  mo  chridhe  e  ge 
b'e  air  bith  doimhneachd  a  ghabh  a  flireumhan,  agus  ge 
d'  a  robh  gach  cuisle  air  a  chràdh  leis  an  eadar-dhealach- 
adh  !     Spìon    air    falbh   e,    O    Thighearna,    le    laimh 

gliràsmhoir  neo-sgrubail !  Agus  deònaich,  O  Thìghearna, 
tòiseachadh  a  chuid  'sa  chuid  air  na  tha  a  dh'  easbhaidh 
fhathasd  annam  chreideamh  a  dheanamh  iomlan,  2  Pead. 
j.  4,  coilion  annam  uile  dheagh-ghean  do  mhaitheis, 
1  Pead.  i.  15.  O  Athair  nèamhaidh,  dean  saibhir  mi,  le 
uile  ghràsan  do  spioraid  :  Dealbh  mi  chum  fìor  ìomhaigh 
do  Mhic  ghràdhaich  :  Agus  'ansin,  aira  sgàth-san,  thig 
do  m'  ionnsaidh,  agus  nochd  do  làthaireachd  ghrasmhor 
do  m'  anam,  Phil.  ii.  5,  gus  am  bi  e  làn  abaich  air  son 
na  staid  ghlòire  sin  chum  a'  bheil  gach  oibreachadh 
dhiubh  sin  air  ti  ullachaidh  !     Amen. 


CAIB.  XIV. 

Beachd  is  ro-àraidh  air  earrannaibh  fa-leth  gnè  a 
Chriosduidh  ;  leis  an  deantar  tuìlle  còmhnaidh  ris  an 
leughadair  chum  's  gumfaod  e  a  thiiigsinn  ciod  e  efèin, 
agus  ciod  bu  chòir  dha  oidhirpeachadh  a  bhith. 

1.  An  uair  a  bheir  mi  fainear  mòr  chudthrom  siorr- 
uidheachd,  tha  mi  ga  mheas  ro  chruaidh  mi  fein  a  thoil- 
eachadh  a  thaobh  aon  ni  is  urrainn  mi  a  labhairt  ri 
daoine  far  am  bheil  an  sonus  siorruidh  an  cunnart. 
Thug  mi  sealladh  dhuit,  tha  dòchas  agam,  gu  'm  faod 
mi  a  ràdh,  sealladh  ceart,  cho  math  agus  firinneach,  air 
tìor  Ghnè,  a  Chriosduidh  cheana.  Gidheadh  chum 
tuille  còmhnaidh  a  dheanamh  riut  chuirinn  fa  d'  chomh- 
air  e  air  dòigh  na  dhà,  chum  cuideachadh  a  dheanamh 
riut  a  thuigsinn  ciod  e  thu  fèin,  agus  mu  ciod  bu  chòir 
dhuit  a  bhith.  Agus  lesoa  dheanamh,  cha  'n  e  a  mhàin 
gun  toir  mi  oidhirp  air  geur-mhothachadh  a  thoirt  duit, 
ma  tha  thu  fhathasd  ad'  choigreach  air  fior  dhiadhachd, 
a  thoirt  an  tuille  seolaidh  dhuit,  ma  tha  thu  trid  gràs 
Dè  o'  t'  fhiosrachadh  fein  eolach  uime  cheana.  Is  sona 
a  bhitheas  tu,  ma  dh'  fhaodas  tu  a  ràdh,  mar  thèid  thu 
air  t-aghaidh  o  aon  earrann  gu  earrann  eile,  'Se  so  mo 
ghnè-sa  agus  mo  ghìulan.  Bithidh  tu  an  càil  sona  ma 
dh-fhaodas  tu  a  ràdh,  'Se  so  a  ta  mi  miaìinachadh,  a  ta 
7ni  guidhe  air  a  shon,  a's  air  a  bheil  mi  an  tòir  a  roghainn 
air  gach  ni,  ged  nach  d'  ràinìg  mìfathasd  air. 

2.  Rannsaich  ma  ta^  agus  dearbh,  ciod  a  ghnè  spioraid 

d'  am  bheil  thu,  Luc.  ix.  55.  Agus  gun  deònaicheadh 
e-san  a  ta  rannsachadh  gach  cridhe,  do  sheoladh  anns  a 
chùis,  chum  breth  a  thoirt  ort  fein,  chum  nach  bi  thu 
air  do  dhìteadh  leis  an  Tighearna,  1  Cor.  xi.  31,  32. 

3.  Bi'dh  an  urrad  so  de  dh-fhiosrachadh  agad,  ma 
tha  thu  gun  ag  a'  d'  Chriosduidh,  gun  robh  thu  air  t-ath- 
nuadhaiclite  sa  bhi  air  t-ath-ghineamhuinn,  agus  air  do 
bhreith  a  rithist.  Cha  leoir  gun  do  ghabh  tliu  ort  fein 
ainm  ùr,  gun  tugadh  thu  fochàileigin  de  sniachd,  no  guu 
d'rinn  thu  atharrachadh  an  cuid  do  d'  ghiulan.  'S 
èigin  do  'n  atharrachadh  a  bhi  mòr  agus  coitcheann. 
Rannsaicli  ma  ta,  ma  fhuair  thu  barail  ùr  mu  iiithibh, 
am  bheil  caochladh  beachd  agad  nach  b'  àbhaist  duit  a 
bhi  agad  ;  co  dhiubh  tha  na  rùin  a  th'  agad  san  amharc, 
na  tograidh  a  tha  thu  a  faireachdainn  ag  oibreachadh  a' 
d'  chridhe,  agus  an  giulan  a  tha  agad  a  thaobh  nan 
tograidh  sin,  sean  na  ùr  ?  A  rithist,  ma  tha  thu  gun  ag 
a'  d'  Chriosduidh,  tha  co-roinn  agad  de  nàdur  na  diadh- 
achd,  2  Pead.  i.  4,  diadhaidh  na  cheud-thùs,  na  aomadh, 
agus  na  shamhla.  Rannsaich  ma  ta,  ma  shuidhich 
Dia  togradh  a'  d'  chridhe,  atha  'g  aomadh  d'  a  ionnsuidh, 
's  a  tha  ge  d'  dheanamh  spèiseil  uime.  Rannsaich 
t-anam  gu  cùramach,  a  dheuchainn  am  bheil  do  rìreadh 
iomhaigh  Dhè  ann  air  iomalanachdaibh  saoghalta,  air  a 
naomhachd  agus  fhìreantachd,  air  a  mhaitheas  agus 
air  a  shonus ;  oir  tha  an  nuadh  dhuine  air  a  chruth- 
achadh  a  rèir  Dhè  'am  fìreantachd  agus  'am  fior 
naomhachd,  Eph.  iv.  24,  agus  atae  air  ath-nuadhachadh 
ann  an  eolas  a  rèir  iomhaigh  an  Tì  a  chruthaich  e,  Col. 
iii.  10. 

4.  Chum  tuillecòmhnaidh  a  dheanamh  riut,  rannsaich 
'am  bheil  an  inntinn  cheudna  annadsa  a  bha  ann  an  losa 
Criosd,  Phil.  ii.  5,  am  bheil  ìomhaigh  Mhic  Dhe,  a  rinn- 
eadh  na  fheoil,  agad,  an  cosltas  is  àillidh  agus  is  mò 
samhla  ris  an  Athair,  a  chunnaic  nèamh  na  talamh 
riamh.  Dh'  aontaich  ar  Slànuighear  beannaichte  a  bhi 
na  eis-eamplair  d'a  luchd  leanmhuinn  uile  ;  agus  gun 
teagamh  air  bith  's  ro-aithrigh  eis-eamphur  a  bhi  air  a 
leantuinn;  eis-eamplair  nar  nàdur  fein,  agus  gu  bhi  air 
a'  cleachdadh  gu  feum  gnàthaichte  ;  eis-eamplair  tha  air 
a  cliùthachdh  dhuinn  le  iomLinachd  gun  smal,  leis  an 
dlù-dhaimh  a  tha  aige  ruinn,  mar  ar  mhaighstir,  ar 
carraid,  agus  ar  ceannard  ;  mar  an  Tì  leis  am  bheil  ar 

staid  sliiorruidh  r'a  socrachadh,  agus  's  ann  le  bhi 
cosmhuil  ris-san  a  thar  ar  sonas  siorruidh  ri  co-sheasamh, 
ma  tha  sinn  idir  ri  bhi  sona.  Geur-bheachdaich  ma  ta 
air  giulan  agus  gnè  Chriosd,  mar  a  tha  e  air  a  chuir  an 
cèill  leis  na  soisgeulaichibh,  agus  feuch  am  mothaich  thu 
a  bheag  cosmhuil  ris  a'  d'  chaithe-beatha  fein.  Am  bheil 
agad  a  bheag  d'a  chràbhadh,  d'a  ghrkdh,  agus  da 
ùmhlachd  do  Dhia  ?  A  bheag  d'a  irioslachd,  d'a  mhàld- 
achd,  agus  d'a  bhàighealachd  ri  daoine  ?  A  bheag  d'a 
fhior-ghlaine  agus  d'a  ghIiocas,a  dhi-meas  air  an  t-saoghal, 
fhoighidinn,  a  chruadal,  agus  eud  ?  Agus  faodar  gach 
earrann  eile  do  ghnè  a  Chriosduidh,  nach  eil  a'  ciall- 
achadh  cionta  roi-Iaimh  san  neach  a  thagangnàthachadh, 
a  ghairm  gu  comhnadh  a  dheanamh  riut  an  rannsachadh 
m'an  chùis  so. 

5.  Ceadaich  dhomh  a  ràdh,  ma  tha  thu  a'  d'  Chriosd- 
uidh,  gu  bheil  inntinn  spioradail  agad,  air  dhuit  fios  a 
bhi  agad  gur  beatha  agus  sìth  sin  ;  am  feadh  is  bàs  an 
inntinn  fheolmhor,  Rom.  viii.  6.  Ge  d'a  tha  thu  ag 
imeachd  anns  an  fheoil,  cha  'n  'eil  thu  cogadh  d'a  rèir, 
2  Cor.  X.  3.,  cha  ghabh  thu  t-òrdugh  agus  do  sheoladh 
uaipe.  Bheir  thu  an  aire  d'a  gnothaichibh  feumail 
mar  do  dhleasanas,  ach  's  ann  le  sùil  a  bhi  ri  gnothach  is 
luachmhoire,  a  bhuineas  do'n  spiorad  reusonda  agus  neo- 
bhàsmhor,  Bithidh  do  smuainte,  do  thograidh,  do  rùin, 
agus  do  roghainn,  air  an  rùnachadh  le  spèis  do  nithibh 
spioradail  seach  do  nithibh  feolmhor.  An  aon  fhocal, 
gluaisidh  tu  a  reir  creideamh,  agus  cha  'n  ann  a  reir  seall- 
aidh,  2  Cor.  v.  7-  Bithidh  t-inntinn  air  a  togail  le  cusp- 
airean  ri  teachd,  neo-fhaicinneach,  agus  an  ckil  do-thuig- 
sinn,  Bithidh  do  chreideamh  ag  oibreachadh  air  bith 
Dhè,  air  a  bhuaidhibh,  air  a  fhreasdal,  air  àithintibh,  air 
a  bhagraibh,  agus  air  a  gheallaidhnibh,  Oibrichidh  e  air 
Criosd,  a  tha  thu  'grkdhachadh  agus  d'am  bheil  thu  a 
toirt  urram,  ged  nach  faca  tu  e,  1  Pead.  i.  8.  Oibrichidh 
e  air  an  t-saoghal  neo-fhaicsinneach  sin,  a  tha  fios  aige 
bhi  siorruidh,  agus  tha  gu  mòr  ni  's  fearr  an  aithrigh  air 
do  spèis,  na  tha  aon  ni  a  ta  r'a  fhaicinn  agus  aimsireil, 
2  Cor.  iv.  10. 

6.  'S  iad  sin  sealladh  coitcheann  air  gnè  a  Chriosduidh, 
agus  bu  mhath  leam  gu  'm  biodh  tu  cùramach  le  thu 
fein  a  cheasnachadh  :  Agus  thèid  mi  nis  air  m'  aghaidh 
gu  d'  threorachadh  a  dh'  f  haicinn  nan  earrannan  is  àraidh 

a  ta  ann,  a  thaobh  Dhè,  ar  coimhearsnach,  agus  sinn- 
fèin  ;  agus  na  buadhan  a  dh'  fheumas  a  bhi  'n  co-chuid- 
eachdadh  gach  earrann  diubh  sin,  mar  tha  treibhdireas, 
buanachadh,  caomhalachd,  eud,  agus  crionnachd.  Agus 
guidheam  ort  an  aire  dhùrachdach  a  thoirt,  am  feadh  a 
chuireas  mi  fa  d'  chomhair  cuid  de  na  nithe  a  thaobh 
gach  aon  diubh,  leis  am  feairrd  a  dh'  fhaodas  tu  barail  a 
thoirt  air  do  staid,  agus  air  do  dhleasannas. 

7.  Ceasnaich  uime  sin,  "  gnè  do  chridhe,  a  thaobh  an 
Dè  bheannaichte."  Am  bheil  thu  mothachadh  ann  eagal 
urramach,  agus  gràdh  ro-dhian  agus  meas  airabhuaidh- 
ibh  ro-oirdheirc,  a  bhi  ga  mhiannachadh  mar  am  math  is 
àirde,  agus  a  bhi  ro  thàingeil  da  mar  do  charaid  is  fearr .'' 
An  urrainn  duit  earbs'  a  chuir  as  a  chùram .''  An  urrainn 
duit  a  theisteas  a  chreidsinn  .''  Am  bheil  a  mhiann  ort 
ùmhlachd  a  thoirt  d'  a  uil'  iarrtais,  agus  striochda  gu 
h-iriosal  d'a  uile  fhrithealadh  a  fhreasdail.?  An  e  a 
ghloir-san  do  chrioch  àraidh,  agus  thu  bhi  taitneach  dha 
priomh  obair  do  bheatha .''  An  e  do  chùram  àraidh  a  bhi 
cosmhuil  ris,  agus  seirbhis  a  thoirt  da  an  spiorad  agus 
ann  am  firinn  ? 

8.  Chuir  mi  an  cèill  creideamh  ann  an  Criosd  cheana ; 
agus  air  an  aobhar  sin  cha  chan  mi  tuille,  aon  chuidmun 
chinnte  sin  air  a  chumhachd  agus  air  a  ghràs,  ni  is  e  a 
stèigh  mhòr ;  no  air  a  ghabhail  sin  ri  Criosd  na  uile 
dreuchdaibh,  no  air  an  anam  a  thoirt  suas  da,  ann  sa 
bheil  nàdur  àraidh  a  chreideimh  a  co'-sheasimh,  Eoin 
iv.  24. 

9.  Ma  bhios  an  creideamh  so  an  Criosd  dùrachdach, 
"  tàrmaichidh  e  gun  teagamh  gràdh  dha ;"  ni  a  chuireas 
e-fein  an  cèill,  le  smuaintibh  càirdeil  uime  ;  le  bhi  fior 
thairis  d'a ;  le  iarrtuis  a  choilionadh  gu  cùramach ;  a 
thaobh  a  spioraid,  a  chàirdean,  agus  a  bhuannachd  ;  le 
urram  do  chuimhneachainibh  a  ghràidh  leis  an  deach'  e 
gu  bàs,  a  dh'  òrduich  e ;  agus  le  dian  dheòthas  do'n 
t-saoghal  nèamhaidh  sin  far  am  bheil  e  a  chòmhnuidh, 
agus  far  an  tabhair  e  fadheoidh  a  phobull  uile  gu  còmh- 
nuidh  ghabhail  maille  ris,  Eoin  xvi.  24. 

10.  Faodaidh  mi  a  ràdh,  a  reir  focail  Dè  "  le  thu 
chreidsinn  mar  so  ann  an  Criosd,  agus  ga  ghràdhachadh, 
gun  dean  thu  mar  an  ceudna  gàirdeachas  anu,  na  rùn 
glormhor,  agus  na  làn  iomlanachd  a  chum  a  choilionadh, 
an  geallaibh   fhocail,  agus   an    sochairibh    a   shluaigh 

Bithidh  e  na  aobhar  gairdeachais  duit,  gun  tainig  a 
leithid  de  dh-Fhear-saoraidh  a  stigh  do  'n  t-saoghal ; 
agus  bithidh  t-aoibhneas  air  do  shon  fein  a  rèir  tomhas 
do  chinnte  mu  d'  chòir,  agus  air  do  dhàimh  ris. 

11.  Ceadaich  dhomh  do  threorachadh  gu  smaoineach- 
adh  air  "  gnè  do  chridhe  a  thaobh  an  spioraid  bheann- 
aichte."  Mar  eil  spiorad  Chriosd  aguinn,  cha  bhuin 
sinn  dà,  Rom.  viiì.  19.  Mar  eil  sinn  air  ar  treòrachadh 
le  Spiorad  Dhè,  cha  sinn  Clann  Dhè,  Rom.  viii.  14. 
Bithidh  toil  agad,  ma  tha  thu  a'  t'  fhior  Chriosduidh, 
gum  bi  thu  air  do  lionadh  leis  an  Spiorad,  Eph.  v.  18., 
gum  bi  uile  chumhachd  t-anma  ùmhal  d'a  ughdarras  ; 
chum  gum  bi  oibreachadh  air  do  chridhe  ni  's  bunailt- 
aiche,  ni's  druightich'  agus  ni  's  taitniche.  'S  a  chum 
nan  togradh  naomh  sin  altrum,  bithidh  tu  gu  bitheanta 
a'  breithneachadh,  agus  a  beachd-smuainteachadh  gu 
dùrachdach  :  Seachnaidh  tu  na  peacaidh  sin  a  chuireas 
càmpar  air :  Ni  thu  am  fein  iomchaidh  do  'n  àm  thait- 
neach  sin  anns  am  bheil  e  a  drùghadh  air  t-anam :  Ni 
thu  strì  chruaidh  ri  Dia  ann  an  ùrnuigh,  gum  bi  e  air  a 
dhòrtadh  ort  ni  's  saibhire  tre  Chriosd,  Tit.  iii.  6. 
Bithidh  tu  deònach  air  aontacha  le  aobhar  àraidh  a 
theachd,  ni  a  b'e  Criosd  a  ghlòrachadh,  Eoin  xvi.  14. 
agus  a  dhaighneachadh  a  rìoghachd.  "  Miannaichidh  tu 
a  dhrùghadh  mar  spiorad  na  h-uchd-mhacachd,"  chum 
t-aoradh  a  dheanamh  saor  agus  càirdeil,  t-ùmlachd  tog- 
arrach,  do  bhron  air  son  peacaidh  a  bhi  pailt  agus  caomh- 
ail,  do  striochda  sèimh,  agus  do  ghràdh  dian ;  ann  an  aon 
fhocal,  chum  do  ghiulan  tre  bheatha  agus  bàs,  le  aigne 
leinibh,  aig  am  bheil  mòr  spèis  d'a  athair,  's  air  a  bheil 
fadal  air  son  a  làthaireachd. 

12.  Aon  uair  eile,  "  Ma  tha  thu  a'  t'  fhior  Chriosd- 
uidh,  bithidh  tu  deònach  air  spiorad  na  misnich  fhaot- 
ainn.  Ann  am  meadhon  an  irioslachd  anma  sin  a  bhios 
agad,  bithidh  tu  dèigheil  air  fàs  a'  d'  ghaisgeach  an 
aobhar  Chriosd,  a'  cuir  an  aghaidh  oidhirpean  laidir 
cumhachd  an  dorchadais,  truailleachd  do  chridhe  fèin, 
agus  gach  deuchainn  a  thig  a'  d'  charamh  a  thaobh  do 
dhleasannais,  le  rùn-suidhichte,  beothail  togarrach,  am 
feadh  a  theid  thu  air  t-aghaidh  ann  an  neart  agus  'an 
aobhar  Chriosd  a  bhuadhachadh  agus  chum  gum  buadh- 
aicheadh  e. 

13.  Faodar  na  nithe  sin  uile    a  thoirt    fainear  mar 

earrannan  diadhachd,  de'n  diadhachd  sin  a  tha  tarbhach 
chum  nan  uile  nithe,  aig  am  bheil  gealladh  na  beatha  a 
ta  làthair,  agus  a  chum  teachd,  1  Tim.  iv.  8. 

14.  Ceadaich  dhomh  a  nis  a  chuir  fa  d'  chomhair,  cuid 
dedh-earrannan  de  dh.aigneadh;a  Chriosduidh,  "abhuin- 
eas  ni's  ro-shonraichte  dhuinn  fèin."  Agus  an  so,  ma 
tha  thu  a'  t'  fhior  Chriosduidh,  "  Cha  'n  'eil  teagamh 
nach  dean  thu  roghainn  do'n  anam  air  a  chorp,  agus  do 
nithibh  siorruidh  roi  nithibh  aimsireil."  Air  dhuit 
mothachadh  a  bhi  agad  air  raòr  luach  na  cuid  a  tha  neo- 
bhàsmhor  dhiot,  thig  thu  gu  rùn-suidhichte  gu  a  shonas 
a  dheanamh  cinnteach,  ge  b'e  air  bith  ni  a  tha  r'a  thoirt 
suas,  no  r'a  fhulang  air  a  shon.  Ma  tha  thu  a'  t'  fhior 
Chriosduidh,  "  bithidh  mar  an  ceudna  air  do  sgeudach- 
adh  le  h-irioslachd,"  1  Pead.  v.  5.  Bithidh  trom  mhoth- 
achadh  agad  air  do  neo-iomlanachd  fèin  an  da  chuid  a 
thaobh  nàduir  agus  giulain ;  air  lughad  t-eolais ;  air 
neo-chinnte  agus  laigsinn  do  rùin-shuidhichte  ;  agus  air 
do  ghnà  eiseamail  air  Dia,  agus  air  a  chuid  is  pailte  do 
na  nithe  a  ta  m'a  d'  thimchioll.  Agus  gu  h-àraidh  bith- 
idh  trom  mhothachadh  agad  air  do  chionta;  agus  bheir 
a  bhi  cuimhneachadh  orra  ort  a  bhi  air  do  lionadh  le 
nàir'  agus  masladh,  eadhon  an  deigh  dhuit  caileigin  do 
fhiughair  a  bhi  agad  air  deagh  stèigh,  gu'm  bheil  iad  air 
am  maitheadh.  Cuiridh  so  casg'  air  gach  moit  agus 
àiUeas  a'  d'  ghiulan  a  thaobh  dhaoin'  eile.  Teagaisgidh 
e  dhuit,  giulan  leis  gach  crois  a  chuireas  am  freasdal  a' 
d'  charamh,  agus  leis  gach  strìochda  naomh  giulan  le 
corraich  an  Tighearna,  mar  an  aitim  aig  am  bheil  fios 
gun  do  pheacaich  iad  na  aghaidh,  Mic.  vii.  9.  A  rithist, 
ma  tha  thu  a'  d'  Chriosduidh  da  rireadh,  "  saothrichidh 
tu  chum  ruigheachd  air  fior-ghlain'  anma,"  le  lan  fhuath 
do  gach  mi-gheimneachd  neo-cheadaichte.  Lìonaidh  bhi 
cuimhneachadh  air  neo-ghloine  g'an  robh  thu  ciontach 
roimh  so,  thu  le  nàir'  agus  cràdh ;  agus  bheir  thu  oidhirp 
a  so  suas  air  freiceadan  a  chuir  air  do  smuaintibh  agus 
do  thograibh,  cho  math  's  air  do  chainnt  agus  air  do 
dheanadas  ;  agus  gu  fuireach,  cha  'n  e  a  mhàin,  o'n  olc 
a  chuir  'an  gniomh,  ach  o  gach  coslas  uilc  agus  a  cheann- 
fath,  1  Tes.  v.  22.,  air  dhuit  a  bhi  fiosrach  air  naomh- 
achd  iomlan  an  Dia  sin  ris  am  bheil  do  ghnothach,  agus 
air  nàdur  fior-ghlan  an  dòchais  sin  (1  Eoin  iii.  3.)  a 
theagaisg  e  dhuit  trid  a  shoisgeil  suil  a  bhi  agad  ris. 

Ì5.  Ris  a  so  tha  "  deagli-bheus  taitneach  sin  na  stuam- 
achd  'an  dlù-dhàimh,"  a  theagaisgeas  duit  a  bhi  air  t- 
fhaicill  roimh  bhiadh  no  dheoch  a  ghnàthachadh  air 
dhoigh  neo-mheasarradh,  a  chuireas  neo-shunnt  air  a 
chorp  0  sheirbhis  an  anma  ;  no  na  h-urrad  thlachd  a 
ghabhail  an  aon  diubh,  's  a  bheir  ort  t-ùin  luachmhor  a 
mhi-bhuileachadh,  no  am  barrachd  cosgais  na  tha  freag- 
arrach  do  d'  staid  a  ghiulàn,  agus  t-fhiùghantas  do  na 
bochdaibh,  a  tha  mar  fhiachan  orta  bhuileachadh  orra,  a 
thaobh  ur  daimh  fa  leth  do  Dhia.  An  aon  fhocal,  bith- 
idh  tu  air  t-fhaicill  roi  gach  ni  a  bheir  togradh  neo- 
gheimnidh  dhuit ;  agus  roi'  gach  ni  a  chuireadh  eadar  an 
t-anam  agus  co-chomunn  ri  Dia,  agus  a  lughdaicheadh 
eud  agus  a  thogarraichead  chum  a  sheirbhis. 

16.  Tha  feallsanachd  dhiadhaidh  ar  Slanuigheir 
bheannaichte  a  teagasg  dhuit,  a  bhi  toilichte  le  d'  staid. 
Ni  e  do  dhèigh  air  nithibh  saoghalta  ni  's  measarra, 
nithe  a  tha  mòran  gam  miannachadh  le  cìocras  do-shàs- 
achaidh,  a  bhios  a  sior  mheudachadh,  le  misneach  a  thoirt 
doibh,  agus  a  bhi  gan  gnàthachadh  gu  neo-gheimnidh. 
Bithidh  tu  air  t-fhaicill  roi  bhi  ro-iomagaineach  mu  na 
nithe  sin,  a  bhiodh  ullamh  gu  d'  threorachadh  a  dhean- 
amhdearmaid  air  t-oighreachd  nèamhaidh.  Mar  soirbhich 
am  freasdal  le  t-oidhirpibh,  striochdaidh  tu  dha.  Cha  bhi 
farmad  agad  ri  soirbeachadh  chàich ;  ach  bithidh  tu 
tàingeil  do  Dhia  air  son  na  tha  e  a  buileachadh  orr- 
asan,  cho  math  agus  ort  fèin.  Cha  ghnàthaich  thu 
meadhonan  mi-laghail  chum  do  staid  a  chaochla  ;  agus 
ciod  sam  bith  i  bheir  thu  oidhirp  air  a  chuid  is  fearr 
a  dheanamh  dh'ì,  a'  cumail  an  cuimhne  gur  e  a  chunn- 
aic  Dia  iomchaidh  a  bhuileachadh  ort ;  agus  gu  'm  bheil 
e  mòran  ni  's  fearr  na  thoill  thu  ;  seadh,  chum  'gu'm 
bi  a  dheireas  agus  a  neo-ghoirisichead  a'  cuideachadh  gu 
d'  shonus  ri  teachd  a  dheanamh  iomlan. 

1 7-  Le  bhi  toilichte,  m'  as  deisciobuil  do  Chriosd  thu, 
cuiridh  tu  ris  foighidinn  cuideachd,  agus  am  foighidinn 
sealbhaichidh  tu  t-anam  fèin,  Luc.  xxi.  19.  Cha  'n 
urrainn  duit  a  bhi  neo-mhothachail  air  àmhghar  na 
dochair  a  thig  ort ;  ach  bithidh  t'inntinn  gu  foisneach 
ciiìin  fopa,  neo-ghluasadach  a'  d'  dhleasannas,  ge  d'  a 
robh  trioblaid  ge  d'  ro-theannadh,  agus  ge  d'  a  thèid 
dàil  a'  d'  dhòchais  agus  a'  d'  rùin  ris  am  mò  a  bha  do 
fhiughair   agad.      Cuiridh   foighidinn  'an   aghaidh  co- 

dhunadh  obann  agus  grad,  agus  bheir  i  misneach  dhuit 
an  aghaidh  bhi  'g  iarraidh  cobhair  o  mheadhonan  nii- 
riaghailteach,  a  cuir  romhad  dol  air  t-aghaidh  gu  co- 
thromach  a'  d'  dhleasannas,  gus  an  toil  le  Dia  deanamh 
air  do  shon;  ge  d'  earbsa  fein  ris  ann  am  math  a  dhean- 
amh.  Bithidh  tu  mar  an  ceudna  fuicilleach,  gum  bi  aig 
an  fhoighidinn  a  h-obair  dhiongmhalta,  (Seum.  i.  4.)  agus 
gum  buadhaich  i  do  rèir  nan  nithe  a  tha  'g  iarraidh  a 
cleachdaidh  shonraichte.  Mar  shamhla  'nuair  a  ta  na 
h-uilc  buan  agus  lionmhor,  air  chor  's  gu  bheil  doimhne 
a'  gairm  air  doimhne,  agus  tha  smùainnean  agus  tonnan 
Dhè  uile  dol  tharad,  aon  an  deigh  aoin  eile,  Salra  xlii.  7- 
an  uair  a  bheanas  Dia  dhuit  's  an  ionad  is  ro-ghoirte  : 
an  uair  nach  urrainn  duit  a  cheann-fath  a'  t'  aghaidh  a 
thuigsinn ;  an  uair  a  ta  do  mhisneach  air  tuiteam ;  an 
uair  a  ta  cothrom  mi-laghail  air  thu  fein  a  leasachadh 
dlù  dhuit  agus  furast  fhaotainn ;  gidheadh  bheir  urram 
do  thoil  t-Athar  nèamhaidh  buaidh  air  an  iomlan,  agus 
bheir  e  ort  feitheamh  gu  socrach  ri  saoradh  fhaighinn 
uaithe  na  àm  agus  air  a  sheol  fèin. 

Ma  mheasaran  Caibidil  so  tuìllendh  'sfada  r'a  leughadh 
an  aon  àm,faodar  gu  h-iomchuidh  a  roinn  an  so, 

18.  Mar  so  nochd  mi  dhuit  air  mhodh  aithghearr 
aigne  no  gnè  a  Chriosduidh,  athaobh  Dhè  agus  d'  ar  taobh 
fèin  :  Ceadaich  dhomh  a  nis  a  ràdh,  "  gu  bheil  an  siosgeul 
a'  teagasg  dhuit  seolaidhnean  eile  a  tha  ro-fheumail  a 
tbaobh  ar  co'-chreutairibh."  Tha  iad  uile  air  an  cuir  sios 
's  na  briathraibh  so,  "  Gràdhaich  do  choimhearsnach  mar 
thu-fein,"  Rom.  xiii.  9.  agus  ge  b'  e  ni  a  b'  àiU  leat  iadsan 
a  dheanamh  dhuitse,  a  reir  an  cothrom,  gun  deanadh  tusa 
a  leithid  eile  dhoibhsan,  Mat.  vii.  12.  Ni  diadhachd  ar 
Slanuighier  bheannaichte,  an  uair  a  bhitheas  e  an  uachdar 
a'  t'  anam,  buaidh  a  thoirt  air  fein-spèismhi-riaghailteach, 
agus  foghlumaidh  e  dhuit  amharc  gu  caomhail  bàigheil 
air  do  choimhearsnach  mar  thu-fein.  Ma  tha  thu  fiosrach 
air  do  chòir  fèin,  bithidh  tu  fiosrach  air  a  chòir-san  ;  mar 
tha  thu  a  cumail  suas  do  chliù  fèin,  cumaidh  tu  suas  a 
chliìisan.  Miannaichidh  tu  a  leas,  agus  ni  thu  còmhnadh 
ris,  mar  bu  mhaith  leat  e-san  a  dheanamh  riutsa  na 
leithid  do  staid.  Gabhaidh  tu  san  t-seadh  is  fearr  a 
chainnt  agus  a  dheanadas  a  dh'  fhaoidte'  chuir 'an  teagamh. 

Gabhaidh  tu  tlachd  na  shonus,  agus  ni  thu  co'-mhoth- 
achadh  le  dheireas.  Agus  is  sona  a  bhios  tu,  an  uair  a 
bhios  an  reachd  luachmhor  so  sgrìobht'  air  do  chridhe, 
agus  a  ni  thu  a  shior-chleachdadh  gun  leth-phairt  gach 
aon  àm. 

19.  Teagaisgidh  an  soisgeul  duit  mar  an  ceudna, 
"  macantas  a  chuir  umad,"  Col.  iii.  12.  cha  'n  e  a  mhàin 
a  thaobh  Dhè,  a'  gèilleadh  d'  a  fhocal,  agus  do  shuidh- 
eachadh  a  fhreasdail,  mar  a  chaidh  earalachadh  roimh ; 
ach  mar  an  ceudna  a  thaobh  do  bhràithribh  do  'n  chinne- 
dhaonna.  Ni  a  theagasg  caomhail  do  chleachda  ri  ciuin- 
eachd  inntinn  fo  bhrosnachadh  agus  dochair,  air  chor 
's  nach  bi  miothlachd  ort  thar  tomhas  no  gun  cheann-fath 
iomchaidh.  Cuiridh  e  mar  fhiachan  ort  faiciU  a  chuir 
air  do  chainnt,  an  t-eagal  gun  cuir  thu  coraich  orrasan 
bu  chòir  dhuit  oidhirp  a  thoirt  air  an  spèis  a  chosnadh, 
agus  an  slanachadh  le  d'  chaomhalachd.  Bheir  macantas 
ort  bhi  mall  an  gnàthachadh  meadhonan  reasgach  no  garg, 
ma  dh'  fhaodar  idir  an  seachnadh  ;  agusan  deigh  teann- 
adh  riutha,  a  bhi  ullamh  gu  sìth-rèite  a  dheanamh,  ma 
shaoilear  gu'n  gabh  e  deanamh.  Cho  fad  's  a  bhios  an 
earrann  so  do  ghnè  a  Chriosdaidh  a'  buadhachadh  ann 
ad'  chridhe,  bithidh  tu  air  t-fhaicill  roimh  mhi-thlachd 
gun  cheann-fath  a  chuir  air  daoin  eile  ;  giulainidh  tu  thu 
fèin  gu  seimh  suairce,  a  reir  t-inbh  ;  agus  bithidh  e 
freagarrach  do  uaislibh  agus  do  dh-islibh ;  a  foghlum  dhuit 
urram  a  thoirt  do  'n  dàrna  pàirt,  agus  gun  bhi  stràiceil, 
no  deanamh  foirneart,  no  cuir  mulaid,  no  toirt  tàir  do  'n 
phàirt  eile.  Agus  ann  an  diadhachd  fein  cuiridh  e  casg 
air  buaireas  obann  agus  air  cronachadh  sgaiteach  ;  agus 
cìosnaichidh  e  coraich  duine,  a  ta  an  àit'  oibreachadh, 
a  chuireas  gu  minig  na  aghaidh  fìreantachd  Uhè,  Seum. 
i.  20.  agus  cuiridh  e  mi-ghean  agus  nàir  air  an  deagh 
chùis,  a  ghabh  e  gu  borb  reasgach  os-laimh. 

20.  An  taice  ri  so,  's  bitheanta  le  riìn  sìochail  a  bhi. 
Ma  tha  thu  a'  d'  Chriosduidh  d'a  rìreadh,  bithidh  na  h- 
urrad  mheas  agad  air  sìth,  's  gun  oidhirpicli  thu  a  coimh- 
ead  cho  fad  's  a  bhios  e  a'  d'  chomas,  Rom.  xii.  18, 
Bheir  so  ort  a  bhi  faicilleach  a'  d'  ghiulan,  a  seachnadh 
miothlachd  a  chuir  air  daoin'  eile,  agus  mall  gu  ghabhail 
a'  t'  ionnsuidh  fein,  ach  ro-dheònach  gu  sìth  a  dheanamh 
suas  cho  luath  's  as  urrainn  duit,  chum  's  gun  leighisear 
an  lot  am  feadh  a  bhios  e  ùr,  m'an  tòisich  e  ri  cnàmh  na 

2eannachadh.  Agus  gu  ro-shonraichte  bheir  an  rùn  so 
ort  a  bhi  deonach  air  aonachd  an  spioraid  a  choimhead 
ann  an  ceangal  na  sìth,  Eph.  iv.  3.  maille  riusan  uile  a 
tha  gairm  air  ainm  ar  Tighearna  losa  Criosd  anns  gach 
àit,  1  Cor.  i.  2. ;  agus  ma  tha  fior  ghràdh  agad  dhàsan, 
gràdhaichidh  tu  mar  an  ceudna  iadsan  uile  a  shaoileas  tu 
bhios  nan  deisciobuil  agus  nan  seirbhisich  aige. 

21.  Ma  tha  thu  fein  nan  àireamh  sud,  "  cuiridh  tu  mar 
an  ceudnaumad  tiom-chridhe  thròcair,"  Col.  iii.  12.  ^Ji 
tròcair  Dhè  agus  an  Fhir-shaoraidh  bheannaichte  oibre- 
achadh  air  do  chridhe,  chum  a  mhaothachadh  gu  iochd 
agus  fiùghantas,  air  chor  's  gum  mothaich  thu  uireasbh- 
aidh  agus  doilgheas  dhaoin  eile  :  bithidh  tu  dèigheil  air 
fòir  a  dheanamh  air  an  airc,  agus  a  rèir  do  chothrom,  gu 
math  a  dheanamh  dhoibh  a  thaobh  an  anma  agus  an  cuirp; 
a  nochdadh  do  thoil  le  d'  dheagh  dheanadas,  a  bhios  nan 
dearbhadh  air  an  dìirachd,  agus  a  ni  èifeachdach  iad. 

22.  Mar  Chriosduidh,  "  gleidhidh  tu  'n  fhirinn  gun 
truailleadh,"  cha  'n  e  a  mhain  a'  d'  theisteas  follaiseach, 
air  a  dhaighneachadh  le  d'  bhòid,  ach  mar  an  ceudna 
a'  d'  chòmhradh  coitcheann.  Cuimhnichidh  tu  cuideachd 
gum  bheil  mar  fhiachaibh  ort  do  ghealladh  a  choimhead, 
nach  faod  thu  air  aon  chor  a  bhriseadh.  Bheir  thu  oidhirp 
air  co-chòrdadh  teann  a  bhi  eadar  do  chainnt  agus  do 
dheanadas,  air  dhoigh  's  a  tha  freagarrach  do  sheirbheis- 
each  Dhè  na  firinn. 

23.  Aon  uair  eile,  a  mheud  's  gan  gabh  thu  do  chùram 
de  dh-uile  àitheantaibh  Dhè,  chi  thu  gum  bi  mòran  neo- 
iomlanachd  ann,  agus  air  a  shon  's  eigin  duit  a  ghuidhe 
air  Dia  nach  inndrinn  e  leat  an  teann  bhreathanas,  air 
dhuit  fios  a  bhi  agad  nach  urrainn  duit  a  bhi  air  t-fhìr- 
eanachadh  na  fhianuis,  Salm,  cxliii.  2.  bi  faicilleach  nach 
tabhair  thu  breth  air  daoin'  eile,  air  dòigh  a  dhùisgeas  a 
bhreathanas  teann  a'  t'  aghaidh  fèin,  Mat.  vii.  1,  2.  Cha 
toir  thu  breth  orra  an  uair  nach  eil  gnothach  sam  bith 
agad  r'  an  deanadas ;  no  gu  h-obann,  gun  rannsachadh 
m'an  chùis  ;  no  gu  claon-bhretheach,  gun  an  toirt  fainear 
gu  faicilleach  cùramach  ;  no  gu  neo-sheirceil,  a'  cuir  an 
t-seadh  is  measa  air  nithibh  a  tha  annta  fein  'an  teagamh, 
a  toirt  breth  air  an  rùin  mar  olc,  ni  's  mò  na  a  thoilleadh 
iad  ;  a'  toirt  breth  air  an  iomlan  de  ghiulan  duine  le 
aon  ghniomh  àraidh,  agus  a'  fàgail  coireach  an  neochiont- 
ach  leis  a  chiontach.     Tha  'n  soisgeul  a'    cliùthachadh 

measarrachd  eadar  an  dà  anabharra  sin ;  agus  ma  tha 
thusa'd'a  rìreadh  a'  gabhail  ris  an  t-soisgeul  ann  ad  chridhe, 
cuiridh  e  'n  tuagh  ri  freumh  gach  uilc  mar  iad  sin. 

24.  Air  dhomh  mar  so  na  h-earrannan  àraidh  a  tha 
an  gnè  agus  an  giùlan  a  Chriosduidh  a  shoiUearachadh, 
co-dhunaidh  mi  a  chùis,  le  buaidhean  àraidh  a  chuir  a' 
d'  chuimhne,  is  eigin  a  bhi  air  am  measga  leis  an  iomlan, 
agus  a  ni  drùghadh  air  gach  aon  diubh,  mar  tha  "  dùrachd, 
caomhalachd,  eud,  agus  crionnachd." 

25.  Sior  chum  a'  d'  chuimhne,  "  gur  e  dùrachd  bladh 
fior  dhiadhachd."  Ni  aon  rùn  chum  Dia  a  thoileachadh, 
agus  gu  sinn  fein  adheanamh  taitneach  dha,  an  t-iomlan 
do  na  ni  sinn  a  bheothachadh  agus  a  riaghladh.  Fo 
dheachdadh  an  rùin  so,  rannsaichidh  tu  gu  neo-chlaon  mu 
iarrtais  gach  dleasannais,  agus  cuiridh  tu  e  an  cleachda 
cho  fad  's  as  fiosrach  thu.  'S  ann  o  d'  chridhe  a  ni  thu 
gach  aon  ni.  Bithidh  do  ghiulan  'an  uaigneas  a'  co- 
chòrdadh  ri  d'  chaithe-beatha  am  follais.  Bheir  moth- 
achadh  air  ùghdarras  Dè  fiosrachadh  dhuit,  gu  meas  a 
bhi  agad  air  uile  reachdan  mu  thimchioll  gach  ni  a  ta 
math,  agus  fuath  a  thoirt  do  gach  slighe  bhreugaich, 
Salm.  cxix.  128. 

26.  Mar  so  tba  thu  an  aon-fhiUteachd  agus  an  treibh- 
dhireas  diadhaidh  gu'  d'  bheatha  a  chaitheamh  san  t- 
saoghal,  2  Cor.  xv,  58.  Agus  tha  thu  mar  an  ceudna 
ri  chuir  mar  fhiachaibh  ort  fein,  a  bhi  daingean  agus  neo- 
ghluasadach,  a'  sior  mheudachadh  an  obair  an  Tighearna, 
1  Cor.  XV.  58.  Cha  leoir  gum  bi  baoisge  agus  togradh 
ealamh  cràbhaidh  ann ;  ach  's  èigin  do  dhiadhachd  a  bhi 
buan  agus  maireannach.  'S  eigin  duinn  a  chuir  romhi 
ainn  buanachadh  ann  an  còmhnuidh.  'S  eigin  duinn 
gnothach  araidh  ar  beatha  a  dheanamh  dheth.  'S  fheudar 
dhuinn  peacadh  dànadais  le  'r  fios  a  sheachnadh  gu  cùr- 
amach  ;  's  eigin  duinn  bhi  air  ar  faicill  roi  laigsinn 
choitcheann  na  beatha;  agus  's  eigin  duinn  sinn  fein 
irioslachadh  am  fianuis  Dè  an  co-lorg  aon  chionta  gam 
bi  sinn  ciontach,  agus  ar  ruin-shuidhichte  gu  buan- 
achadh  na  sheirbhis  ath-nuadhachadh.  Agus  sann  mar 
so  is  eigin  duit  thu  fein  a  ghiulan  gu  crìch  do  chuairt 
sa'  bheatha  so,  gun  mhi-mhisneach  a  ghabhail  o  dhragh 
no  bho  fhad  na  slighe,  gun  do  mhealladh  air  an  darna 
laimh,  no  bhi  fo  eagal  air  an  lamh  eile,  leis  gach  buair- 
eadh  eugsamhuil  a  dh'  fhaodas  iathadh  umad,  no  ionns- 

uidh  a  thoirt  ort.  'S  eigin  do  t'  anam  a  bhi  socrach  air 
a  bhunait  so,  agus  thu  fein  a  ghiulan  mar  neach  aig  am 
bheil  dearbh.fhios  gu  bheil  e  u'  toirt  seirbhis  do  Dhia  a 
ta  neo-chaochiaideach,  agus  gu  bheil  dòchasaige  ri  riogh- 
achd  uaithe  nach  gabh  gluasad,  Eabh,  xii.  28. 

27.  A  ris,  cho  fad  sa  bheir  an  soisgeul  buaidh  air  do 
chridhe,  "  bithidh  do  spiorad  maoth,  agus  bithidh  a  chlach 
air  a'  tionndadh  gu  feoiL"  Miannaichidh  tu  gum  bi  do 
bharailean  mu  nithe  diadhaidh  grad,  do  thograidh  ullamh 
gu  cleachdadh  malh  a  ghabhail,  agus  do  choguis  furast  a 
dhùsgadh,  agus  gum  bi  do  rùin  freagarrach  do  'n  ùghd- 
arras  dhiadhaidh,  agus  lan  toileach  a  bhi,  agus  a  dhean- 
amh,  ge  b'e  sam  bith  ni  a  shònraicheas  Dia  dhuit. 

28.  A  bharrachd  air  so  uile,  bithidh  tu,  cho  fad  's  a 
riaghlas  fior  Chriosdachd  a'  t'  inntinn,  "  a'  cuir  dealas 
naomh  'an  gniomh  'an  seirbhis  ar  Fir-shaoraidh  agus  ar 
n-Athar."  Bithidh  tu  eudmhor  anns  gach  ni  math,  Gal. 
iv.  18,  a  reir  a  mhaitheas  agus  fheumalachd.  Agus 
bithidh  tu  gu  h-àraidh  eudmhor,  gus  na  tha  docharach 
annad  fein  a  leasachadh,  agus  a  chum  ni  's  uarrainn  duit 
a  dheanamh  an  aobhar  Dhè.  Agus  cha'n  urrainn  duit 
amharc  le  caoin-shuarachas  air  giulan  dhaoin  eile  's  a 
chàs  so;  ach  cuiridh  tu  an  aghaidh  gach  ni  a  bheir  eas- 
urram  do  Dhia,  agus  a  bhios  cronail  do  dhaoine,  cho  fad 
's  a  cheadaicheas  seirc,  macantas,  agus  crionnachd  dhuit. 
Agus  cha  'n  e  a  mhàin  gun  saothraich  thu  chum  daoin' 
ath-Ieasachadh  nan  samhuil  sin  do  ghnàthachadh,  ach 
bheir  thu  oidhirp  air  an  iompachadh  chum  diadhachd, 
agus  air  am  beothachadh  aun. 

29.  Aon  uair  uile,  bithidh  tu  deonach  air  a  chrionn- 
achd  sin  a  bhuilich  Dia  ort  a  ghnàthachadh,  an  toirt 
breth,  san  àm  air  do  dhleasannas  do  Dhia,  do  d'  choimh- 
earsnach,  agus  dhuit  feiu  ;  agus  ciod  an  doigh  is  fearr  a 
dh'  fhaodas  tu  a  chuir  an  gniomh,  air  a  mhodh  is  feumaile ; 
a  cumail  a'  d'  chuimhne,  gur  e  'n  duin  is  glice  agus  is 
sona,  a  bheir  le  gnà-smuaineachadh  fainear  an  doigh  is 
mò  a  dh'  fhaodas  e  do  mhath  a  dheanamh,  agus  gun  cuir 
e  am  math  sin  'an  gniomh,  cho  fad  's  as  urrainn  da  'au 
aghaidh  gach  ni  a  dh'fhaodas  bacadh  a  chuir  air. 

30.  'S  e  so  sealladh  air  gnè  a  Chriosduidh  cho  soiUeir 
's  a  dh'  fhaoidte  chuir  sios  'am  briathraibh  cho  aithghearr : 
agus  tha  dòchas  agam  gum  faod  e  còmhnadh  a  dheanamh 
ri  iomadh  neach  chum  e-fein  a  cheusnachadh.    Thugadh 

<ìo  choguis  fein  freagradh  dhuit,  cia  fhad  's  a  ràinig  thu 
cheana  air,  agus  cia  fhad  's  a  tha  thu  ga  mhiannachadh ; 
agus  biodh  na  nithe  is  cudthromaiche  a  th'  ann  air  an 
daighneachadh  a'  d'  mheoghair,  agus  a'  d'  chridhe 
chum  's  gum  bi  thu  gan  cuir  an  cèill  an  lathair  Dhè 
a  t'  ùrnuigh  lathail  ri  cathair,  nan  gràs  chum  gach 
còmhnadh  feumail  a  dheanamh  riut  gu  'n  cuir  ann  an 
cleachdadh. 


Urnuigh,  mar  is  pailte  an  cainnt  sgriobluir,  anns  a'  bheil 
gach  earrann  do  Ghnè  a  Chriosduidh  gu  h-aithghearr 
air  a  chuir  sios  'san  riaghailt  air  a  bheil  iad  air  an 
ainmeachadh  sa'  Chaibidil. 

"  A  Dhia  bheannaichte,  tha  mi  gu  h-iriosal  ga  d' 
mholadh  mar  àrd  Athair  na  soillse,  agus  tabhartair 
gach  tiodhlacadh  math  agus  iomlan,  Seum  i.  17-  'S 
ann  uaitse,  uime  sin,  a  tha  mi  'g  iarraidh  gach  beann- 
achadh,  agus  gu  h-àraidh  iad  sin  a  theoraicheas  mi 
a'  t'  ionnsaidh  fèin,  's  a  dh'  ullaicheas  mi  chum  do 
mhealtainn  gu  siorruidh.  Tha  mi  toirt  urram  dhuit, 
mar  an  Dia,  a  tha  rannsachadh  cridhe  agus  a'  sgrùdadh 
àirnean  chloinn  nan  daoine,  Jer.  xvii.  10.  Rannsaich 
mi,  O  Dhia,  agus  aithnich  mo  chridhe ;  dearbh  mi  agus 
tuig  mo  smuaintean  :  Agus  amhairc  a  bheil  slighe  olc 
air  bith  annam,  agus  treòraich  mi  anns  an  t-slighe  shiorr- 
uidh,  Salm  cxxxix.  23,  24.  Deonaich  dhomh  a  thuigsinn 
ciod  a  ghnè  spioraid  d'  am  bheil  mi,  Luc.  ix.  55,  agus  a 
bhi  air  mo  choimhead  o  mhearachd,  far  am  faodadh  e  bhi 
ro  chronail ! 

"  Deonaich  dhomh,  O  Thighearna,  bhi  air  m'  ath- 
nuadhachadh  'an  spiorad  m'  inntinn !  Eph.  iv.  23. 
Builich  orm  cridhe  nuadh,  agus  cuir  spiorad  nuadh 
an  taobh  a  stigh  dhiom  !  Esec.  xxxvi.  26,  dean  mi  a' 
m'  fhear  co'-pairt  do  nàdur  na  dhiadhachd  !  2  Pead. 
i.  4.  Agus  a  reir  mar  a  ta  e-san  a  ghairm  mi  naomha, 
bitheamsa  naomha  mar  an  ceudna  anns  gach  gnè 
chaithe-beatha !  I  Pead.  i.  15.  Biodh  an  inntinn 
cheudna  annamsa  a  bha  'an  losa  Criosd,  Phil.  ii.  5, 
deonaich  dhomh  gluasad  mar  ghluais  e-san !  1  Eoin 
ii.  6.  Saor  mi  o  'n  inntinn  fheolmhor,  ni  is  bàs,  agus 
deonaich  dhomh  an  inntinn  spioradail,  o  'n  is  beatha 
agus  siochaint  i !  Rom.  viii.  6,    agus   deonaich   dhomh 

trìd  mo  chuairt  tre  'n  t-saoghal  so,  a  bhì  gluasad  a  rèir 
creideimh,  agus  ni  h-ann  a  reir  seallaidli,  2  Cor.  v.  7-. 
's  a  bhi  laidir  an  creideamh,  a  toirtglòire  do  Dhia  !  Rom. 
iv.  20. 

"  Deonaich  dhomh,  O  Thighearna,  do  ghràs,  a 
dh-fhoillsicheadh  do  na  h-uile  dhaoine,  agus  dhonihsa  leis 
na  h-urrad  dhearbhaidh  agus  shoillearachd,  gam'  theagasg 
gu  h-èifeachdacii,  a  dh'  àicheadh  mi-dhìadhachd  agus 
anamhiannan  saoghalta,  agus  mo  bheatha  a  chaitheadh 
gu  stuama,  gu  cothromach,  agus  gu  diadhaidh  .?  Tit.  ii. 
11,  12,  oibrich  ann  am  chridhe  an  diadhachd  a  tha 
tarbhach  chum  nan  uile  nithe,  1  Tim.  iv.  8,  agus 
teagaisg  dhomh,  trid  deachdaidh  do  Spioraid  bheann- 
aichte,  thus'  an  Tighearna  mo  Dhia,  a  ghràdhachadh  le 
ni'  uile  inntinn,  agus  le  m'  uile  neart  !  Marc.  xii.  3, 
deonaich  dhomh  mi  fein  a  thoirt  suas  duit,  mar  air  bhi 
beò  bho  na  mairbh,  Rom.  vi.  13,  agus  mo  chorp  a  thoirt 
suas  na  bheo-iobairt,  naomha,  agus  thaitnich  a'  t' 
fhianuis  ni  is  e  mo  sheirbhis  reusonta  !  Rom.  xii.  1. 
Deonaich  dhomh  mòr  spèis  a  bhi  agam  do  Chriosd  mo 
Shlànuighear,  do  Mhac-s'  a  thainig  sanfheoil,  Neachis  e 
dealradh  do  ghloir,  agus  fior  iomhaigh  do  phearsa  !  Eabh. 
i.  3,  agus  ged  nach  fhaca  mis  e,  deonaich  dhomh  a 
ghràdhachadh ;  agus  le  bhi  creidsinn  ann,  ged  nach  eil  mi 
nisga  fhaicinn,  a'  deanamh  mòr  ghàirdeachas  le  aoibhneas 
air  dol  thar  labhairt,  agus  iàn  do  ghloir,  1  Pead.  i.  8. 
Agus  gun  robh  a  bheatha  a  ta  mi  nis  a'  caitheamh  san 
fheoil,  air  a  caitheadh  tre  chreideimh  Mhic  Dhè  .''  Gal. 
ii.  20,  gun  robh  mi  air  mo  lionadh  leis  an  Spiorad,  Eph. 
v.  18,  agus  air  mo  threorachadh  leis,  Rom.  viii. 
14,  agus  deonaich  gu  'm  bi  e  soilleir  do  dhaoin'  eile, 
ach  gu  h-àraidh  do  m'  anam  fèin,  gu  'm  bheil  mi  le  Dia, 
agus  a'  m'  oighre  air  glòir  !  deonaich  nach  faigh  mi 
Spiorad  na  daorsa  chum  eagail ;  ach  Spiorad  na  h-uchd- 
mhacachd,  tre  'n  glaodh  mi  Abba,  Athair  !  Rom.  viii.  15, 
deonaich  gun  oibrich  e  anam,  mar  spiorad  a  ghràidh,  agus 
na  h-inntinn  fhallain,  2  Tim.  i.  17,  chum  gu  'n  cuir  mi 
ri  m'  chreideimh,  subhailc  !  2  Pead.  i.  5,  deonaich  dhomh 
a  bhi  laidir,  agus  ro-mhisneachail,  los.  i.  7,  agus  mi-fein 
a  dhearbhadh  a'  m'  dhuine ;  agus  a'  m'  Chriosduidh,  san 
obair  chum  a'  bheil  mi  air  mo  ghairm,  agus  anns  a 
chòmhraig  sin  a  bh'  agam  san  amharc,  an  uair  a  ghabh  mi 
fo  bhrataich  àrd  Cheannard  mo  shlainte  ! 

"  Teagaisg  dhomh,  O  Tighearna !  m'  anam  a  thoirt 
gu  dùrachdach  fa-near,  agus  meas  iomchaidh  a  bhi  agam 
air!  Deonaich  nach  saothraich  mi  a  mhàin  air  son  an 
lòin  a  theirigeas,  ach  air  son  a  bhidh'  a  mhaireas  chum 
na  beatha  siorruidh  !  Deonaich  dhomh  mi-fein  irioslach- 
adh,  fo  d'  laimh  chumhachdaich,  agus  a  bhi  air  m'  èideadh 
le  h-irioslachd,  1  Pead.  v.  5,  6.,  air  mo  sgiamhachadh 
le  rìomhadh  spioraid  mhacanta  agus  chiùin,  ni  a  tha 
ro  luachmhor  an  sealladh  Dhè  !  1  Pead.  iii.  4.  Deonaich 
dhomh  bhi  glan  a'  m'  chridhe,  chum  gu  'm  faic  mi  Dia ; 
Mat.  V.  3.,  a'  claoidheadh  mo  bhall  a  ta  air  an  talamh, 
Col.  iii.  5.,  ionnas  mo  chuireas  sùil  dheas  corraich  orm, 
gun  spion  mi  asam  i,  agu  sma  bheir  lamh  dheas  oil- 
bheum  dhomh,  gu  'n  gearr  mi  dhiom  i  !  Mat.  v.  29,  30. 
Deonaich  dhomh  bhi  nieasarradh  anns  na  h-uile  nithibh, 
1  Cor.  ix.  25.,  toilichte  leis  na  bhios  agam  !  Eabh.  xiii. 
5.,  agus  air  mo  theagaisg  gu  bhi  mar  sin  anns  gach  staid 
anns  am  bi  mi !  Phil.  iv.  II.  Gun  robh  aig  foighidin  a 
h-obair  dhiongmhalta  annam,  chu  'm  gu  'm  bi  mi  iomlan, 
gun  uireasbhaidh  ni  sam  bith  ?   Seum  i.  4. 

"Dealbh  annam  nàdur  iomchaidh  a  thaobh  mo  cho- 
bhràithribh ;  deonaich  dhomh  mo  choimhearsnach  a 
ghràdhachadh  mar  mi  fein,  Gal.  v.  14.,  agus  ge  b'e  ni 
a  b'  àill  leam  daoin'  eile  dheanamh  dhomh  fein,  gun 
dean  mi  a  shamhuil  dhoibhs-an  !  Mat.  vii.  12.  Deonaich 
dhomh  macantas  a  chuir  umam,  Col.  iii.  12.,  fo  na  h- 
ana-ceartais  agus  a  bhrosnachaidh  is  mò  ;  agus  cho  fad 
's  a's  urrainn  domh,  a  bhi  rèith  ris  gach  aon  duine ! 
Rom.  xii.  13.  Deonaich  dhomh  blii  tròcaireach,  mar 
tha  m'  Athair  a  ta  air  nèamh  tròcaireach  !  Luc.  vi.  56., 
gun  labhair  mi  an  fhirinn  o'  m'  chridhe,  Salm  xv.  2.,  ann 
an  gràdh,  Eph.  iv.  15.,  agus  a  bhi  air  m'  fhaicill  an 
aghaidh  rùn  gamhlasach,  mi-rùnach  a  bhi  agam  ;  a'  toirt 
an  aire  nacii  toir  mi  breth  obann  chlacn,  mar  nach  bu 
mhiann  leam  gun  tugta  breth  orm,  Mat.  vii.  I.,  le  teann 
cheartas,  a  tha  fios  agads,  O  Thighearna,  agus  aig  mo 
choguis  fein,  nach  b'  urrainn  domh  a  ghiulan  ! 

"Guidheam  ort,  O  Thighearna,  gun  oibrich  thu 
annam  gach  earrann  sin  do  Ghnè  a  Chriosduidh,  a  dh' 
fhàgas  taitneach  dhuitse  e,  agus  a  bhios  ciatach  do  m' 
aidmheil  san  t-saoghal.  Ath-nuadhaich,  guidheam  ort, 
spiorad  ceart  an  taobh  a  stigh  dhiom,  Salm  li.  10.,  agus 
dean  mi  a'  m'  Israelach  da  rìreadh,  anns  nach  eil  cealg ! 

Eoin  i.  47-,  am  feadh  a  tha  mi  'gleidheadh  na  cuirm'  air 
Criosd,  mar  m'  iian  càisge  air  ìobradh  air  mo  shon,  deon- 
aich  gu  'n  gleidh  mi  an  fhèill  le  aran  neo-ghoirtichte  an 
treibh-dhireis  agus  na  firinn  !  1  Cor.  v.  7,  8.  Dean  mi, 
guidheam  ort,  O  Thighearna,  agus  a  Dhia  Uile-chumh- 
achdaich,  agus  neo-chaochlaidhich,  daingean  agus  neo- 
ghluasadach,  a  sior-mheudachadh  a'  t'  obair,  air  dhomh 
fios  a  bhi  agam,  nach  bi  mo  shaothair  diomhain  anns  an 
Tighearna  !  1  Cor.  xv.  58.  Deonaich  gu  'm  bi  mo 
chridhe  maoth,  2  Righ.  xxii.  19.,  furasda  drùghadh  air 
le  t'  fhocal  agus  le  d'  fhreasdail,  air  mo  bheothachadh  gu 
bhi  gu  caomhail,  cùramach  mu  d'  ghlòir,  agus  mothachail 
mu  ghluasaid  do  Spioraid  !  Gun  robh  mi  èudmhor  as 
leth  mo  Dhè,  Air.  xxv.  13.,  le  eud  a  reir  eolais,  Rom. 
X.  2.,  agus  gràidh.  1  Cor.  xvi.  14.,  agus  teagaisg  dhomh 
a'  d'  sheirbhis,  gu  gliocas  na  nathrach,  Mat.  x.  16.,  a 
chuir  ri  misnich  an  leòghainn,  agus  ri  neo-chiontas  a 
chalamain  !  Mar  so  deonaich  gu  'm  bi  mi  trid  do  ghràis 
a  m'  choslas  dealrach  air  m'  Fhear-saoraidh  gràdhach  ; 
agus  fa-dheoidh  deonaich  dhomh  fior  choslas  dealrach  a 
naomhachd  agus  a  ghlòir'  a  bhi  agam  san  t-saoghal  sin  a' 
bheil  a  chomhnuidh  ;  chum  gu'n  cuir  mi  urram  siorr- 
uidh  as  a  leth-san,  agus  dhuitse,  O  Athair  nan  uile 
thrccair,  agus  do  d'  Spiorad  Naomh,  trid  oibreachaidh,  a 
tha  dòchas  agam  gu  'm  faod  mi  gu  h-iriosal  m'  Athair  a 
ràdh  riutsa,  agus  mo  Shlànuighear  ri  losa !     Amen." 


CAIB.  XV. 

Tha  'n  leiigìiadair  aìr  a  chuir  an  cuimhne  meud  anfheum' 
a  ta  aise  air  còmhnadh  Spioraid  Dhè,  chinn  a  dhean- 
amh  do  rèir  a  Ghnè  a  chaidh  ainmeachadh,  agus  ciod 
an  cuideachadh  a  dh'  fliaodas  sùil  a  hhi  aige  ris, 

1.  Chuir  mì  fa  d'  chomhair  riaghailt  air  a  ghnè  agus 
air  a  ghiulan  a  tha  'n  soisgeul  a  'g  iarraidh,  agus  ma 
tha  thus'  a'  t'  fhior  Chriosduidh,  miannaichidh  tu  e  bhi 
agad,  agus  a  ghnàthachadh.  Tha  'na  ainmeacliadh  ni- 
eigin  a  tha  gu  ro  chumhachdach  a  drùghadh  air  an 
inntinn,  aig  am  bheil  tlachd  air  bith  do  na  tha  fior 
mhaiseach  agus  oirdheirc.  Agus  cha  'n  'eil  teagamh 
agam,  a   leughadair  ionmhuinn,   nach  mothaich  thusa 

caileìgìn  da  dhrùghadh  air  do  chrìdhe  fèin,     Cuiridh  tu 
gun  dàil  romhad  cuir  ma  thimchioU,   agus  saoilidh  tu 
gum  faod  thu  an  ùine  ghearr  ruigheachd  air.     Tha  thu 
a  faicinn  cho  reusond  's  a  tha  e^  agus  ciod  a  chrioch  ion- 
mhiannaicht'  a  tha  gu  nadurra  na  cho-chuideachda,  agus 
an  sealladh  a  tha  e  a'  cuir  air  na  tha  thu  a  mhealtainn 
san  àm,  agus  air  do   shonas  an  dèigh  so ;  agus  air  an 
aobhar  sin  tha  thu  cuir  romhad  gun  dean  thu  d'a  rèir. 
Ach  ceadaich  dhomh  gu  cùramach  a  chuir  a'd'  chuimhne, 
cia  lionmhor  iad  (agus  b'  fhearr  leam  nach  bhiodh  iad 
cho  lionmhor  o'  m'  fhiosracha  fèin)  a  bha  am  maitheas 
mar  neul  na  maidne,  agus  an  drùchd  mhoch  a  shiubhlas 
grad  air  falbh,  Hos.  vi.  4.    'S  gann  a  dh'  fhaodar  briath- 
ran  losua  a  ghnàthachadh,  's  an  t-seadh  is  tinne,  an  uair 
a    thuirt  e  ri   Israeil    (a  chum  an  rùin  chabhagach  a 
chìosnachadh.)    Cha  'n  urrainn  sibh  seirbhis  a  dheanamh 
do  'n  Tighearn,  los.  xxiv.  19.     Ach  gabhaidh  mise  de 
dhànadas  a  ràdh,   Nach   urrainn  duit  a  dheanamh  gu 
furasda.     Mo  thruaigh,  cha  'n  aithne  dhuit  na'  cruaidh- 
chais  a  tha  agad  ri  dol  rompa ;  cha  'n   aithne  dhuit  na 
buaireannan  a  chuireas  Satan  a'  d'  rathad  ;  cha  'n  'eil 
fìos  agad  cho  dian  sa  bhios  do  chompanaich  pheacach  gu 
d'  tharruinn  air  t'  ais  do'n  lion  a  tha  thu  'g  oidheirpeach- 
adh  a  bhriseadh  ;  agus  os-ceann  gach  ni  eile,  tha  thu 
an-fhiosrach  air  na  cuilbheartean  cealgach  a  ghnàthaich- 
eas  do  thruailleachd  fèin  chums  gum  faigh'iad  an  uachd- 
ranachd  ort  bu  ghnà  leo.     Tha  thu  am  barail  gum  bi 
am  beachd  a  ta  agad  air  a  chìiis  buan,  a  chionn  gu  bheil 
na  cuspairsan  a  ta  aca  san  amharc  mar  sin  !    Ach  faod- 
aidh  e  bhith  gun  dean  an  latha-maireach  do  mhealladh. 
Faodaidh  an  latha   maireach  ni  faoin  eigin  a  nochda' 
dhuit  ann  an  dreach  ùr,  a  dh'  fhaodas  do  tharruinn  gu 
so  uile  a  dhi-chuimhneachadh.     Cha  'n  e  a  mhain  sin, 
ach  theagamh  man  laidh  thu  sios  air  do  leabaidh,  gum 
faod   an    togradh    a    tha    thu    'n    dràst   a'   mothachadh 
t-fhàgail.     Faodaidh  ana-miannan  truaillidh  do  chridhe 
fèin,  a  tha  'n  dràsta,  mar  gun  b'  ann  nan  cadal,  chum 
am  barrachd  neart  a  bhuannachd,  dùsgadh  suas  le  tuiUe 
ain-neart ;  agus  mar  eil  agad  ach  do  neart  fèin  ri  d' 
chumail  suas,  cha  dean  an  spàirn  so    chum   do  shaorsa 
a  chosnadh,  ach  do  chuibhrichean  a  so  suas  a  dheanamh 
ni  's  do-ghiulain,  ni's  nàire  agus  ni's  mìlltiche. 

2.  Ciod  ma  ta  a  nis  a  ghabhas  deanamh  ?     Am  bheil 

am  peacach  mothachail  ri  lai'dhe  sios  an  èa.dòchas  ?  Gu 
a  ràdh,  'Tha  mi  a'm  thràill  gun  chobhair,  agus  le  m' 
spionnadhfheuchainn,  'sluaithe  bhriseas  mi  mo  chnaimh- 
ean  na  mo  chuibhrichean,  agus  an  t-olc  a  b'  aiU  leam  a 
sheachnadh  a  mheudachadh  ?  Nar  leige  Dia  !  tha  earbs' 
agam  nach  eil  thu  cho  aineolach  m'an  chreideamh 
Chriosduidh  's  nach  eil  fios  agad  gu  bheil  comhnadh  Dhè 
a'  giulan  cuibhrionn  ro  àraidh  ann.  Cha  'n  'eil  teagamh 
agam  nach  do  leugh  thu  gu  minig  air  lagh  spiorad  na 
beatha  ann  an  losa  Criosd,  gar  saoradh  o  lagh  a  pheac- 
aidh  agus  a  bhàis,  Rom.  viii.  2,  agus  gun  d'  innseadh 
dhuit  gu  bheil  sinn  trid  an  spioraid  a  marbhadh  gniomh- 
arradh  na  colla,  Rom.  viii.  13.  Leugh  thu  mu  gach  ni 
a  dheanamh  tre  Chriosd  a  ta  g'ur  neartachadh,  Phil.  iv. 
12,  a  tha  ghràs  ni  's  leoir  dhuinn,  agus  a  chumhachd  air 
a  dheanamh  foirfe  ann  ananmhuinneachd,  2  Cor.  xii.  16. 
Ceadaich  dhomh,  a  nis  t-aire  iarraidh  a  chum  so,  mar  an 
fhirinn  is  soilleire  dearbhadh,  agus  is  ro  fheumaile. 

3.  Tha  reuson  fèin,  cho  math  ris  an  sgriobtuir  uile  a' 
co-chòrdadh  ris  a  so.  Tha  'n  cruthachadh  gu  h-iomlan 
an  earbsa  ri  Dia.  'S  an  uaith-san  a  ta  eolas  air  nithibh 
nàdurra  a'  teachd,  Salm  xciv.  10,  agus  tha  eolas  orra  r'a 
chuir  as  a  leth,  Ecs.  xxxi.  3,  6.  Is  mò  gu  mòr  a  tha 
gniomh  ro-oirdheirc  inntinn  an  duine  ath-dhealbh  as  ùr, 
a  cuir  an  cèill  ùghdair  dhiadhaidh.  An  uair  a  bheir 
thu  fainear  cho  eugsamhuil  's  a  tha  earrannan  gnè  a 
Chriosduidh,  agus  cho  calg-dhireach  sa  tha  mòran  diubh 
'an  aghaidh  a  ghnè,  a  bhuaidhaich  a'  d'  chridhe,  's  a 
stiùir  do  bheatha  san  àm  a  chaidh  seachad ;  's  eigin  duit 
fhaicinn  gu  bheil  cumhachd  Dhè  cho  feumail  chum  an 
dealbh  agus  an  altrum,  's  a  tha  cumhachd  na  grèine 
agus  an  uisge  a  dh'  àrach  suas  gach  luibh,  gach  blàth, 
gach  pòr  agus  gach  meas,  leis  am  bheil  an  talamh  air  a 
sgeudachadh,  agus  ar  beatha  air  a  cumal  suas.  Bithidh 
am  barrachd  mothachaidh  agad  air  a  so,  ma  bheir  thu 
fainear  cho  dian  's  is  ion  tìughair  a  bhi  gun  cuirear 
'an  aghaidh  na  h-oibre  shona  so,  mar  a  nochdas  mi  air 
ball  duit  ni's  soilleire,  agus  mar  do  mhothaich  thu 
dha  o  t-fhein-fhiosrachadh  cheana,  's  ann  a  chionn  nach 
eil  ach  ro-ghoirid  o  theann  thu  ri  smuaineachadh  air 
diadhachd. 

4.  Air  an  aobhar  sin,  ma  rannsaicheas  tu  na  sgriob- 
tuirean  m'an  chùis  so,  (agus  ma  b'  àill  leat  do  bheatha 

a  chaitheamh  mar  Chriosduidh,  's  eigin  duit  an  ranns- 
achadh  gach  latha,  agus  do  chomhairl  a  chuir  ris,  agus 
do  rùin  agus  do  dheanadais  a  dhealbh  leis,)  chi  thu  gu 
bheil  e  gu  h-iomlana  teagasg  dhuinn  chomòr  sa  tha  sinn 
ann  eiseamail  Dhè,  a  tha  mi  san  àm  a  moladh.  Chi 
thu  gu  h-àraidh  gur  h-ann  do  ghealladh  Dhè  diadhachd 
a  dh'  fhàs  san  anam  ;  agus  an  uair  a  thachras  e,  tha  'n 
sgriobtur  ga  chuir  as  leth  cumhachd  Dhè  ;  agus  gu  bheil 
fàsgràis  agus  cràbhaidh  anns  a  chridhe  aca-san  a  tha  air 
an  ath-gheanbhainn,  air  labhairt  uime  mar  an  ceudna  mar 
Obair  Dhè,  atha  tòiseachadh  air  's  ga  ghiulan  air  aghaidh 
gu  latha  Chriosd,  Phil.  ii.  1. 

5.  A  thaobh  a  bheachd  sin  uile,  cuir  gu  daingean 
romhad  a'  t'  inntinn,  nach  eil  thu  ri  oidhirp  sam  bith  a 
thoirt  air  fàs  diadhaidh  a'  d'  neart  fèin.  Ma  ni  thu 
dearmad  air  so,  agus  gun  do  rùnaich  Dia  do  shàbhaladh 
air  a  cheann  ma  dheireadh,  irioslaichidh  e  thu  le  ioma' 
mealladh  dochais,  gus  an  teagaisg  e  atharrachadh  dhuit. 
Bithidh  nàir  ort  as  gach  oidhirp  a  thug  thu,  gus  an  soc- 
raich  thu  air  an  stèigh  cheairt.  Theagamh  gun  nochd 
e  dhuit  cuideachd,  gur  ann  o  nèamh  a  tha  do  neart  ri 
teachd  ;  agus  gur  e  dreuchd  an  spioraid  bheannaichte, 
an  cridhe  a  ghlanadh,  agus  na  rùin-shuidhichte  a  bheoth- 
achadh  ;  agus  mar  an  ceudna,  gu  bheil  e  r'a  mheas  mar 
spiorad  Chriosd  anns  na  h-oibreachaibh  sin  uile,  a'g 
oibreachadh  fo  a  stiùradh,  a  chumail  suas  beo-cho- 
chomunn  ris,  fo  ainm  ceannard  mòr  na  h-eaglais,  fear 
gleidhidh  agus  riaghlaidh  nan  togradh  naomh  agus 
feumail  sin.  Air  a  shon  sin  theirear  co-chuideachadh 
spioraid  Chriosd  ris,  neach  a  ta  air  àrdachadh  aig  deas- 
laimh  an  Athar,  a  thoirt  aithreachais  agus  maitheanais 
peacaidh,  Gniomh.  v.  31.  agus  's  ann  a  mhàin  na  ghràs- 
san  a  's  urrainn  duinn  a  bhi  laidir,  2  Tim.  ii.  1.  agus  's 
ann  as  a  làn-san  a  fhuair  sinn,  eadhon  gràs  air  son  gràis, 
Eoin  i.  i6. 

6.  Cuir  romhad  gu  dùrachdach  cuir  mu  thirachioU 
seirbhis  Dè,  agus  leas  siorruidh  t-anma ;  ach  dean  so 
gu  sèimh  iriosal.  Fàsaidh  na  h-òig-fhir  lag  agus  sgìth, 
agus  tuitidh  an  òigridh  thaghta  gu  làr  ;  ach  's  iadsan  a 
dh'  fheitheas  air  an  Tighearn  a  mhuinntir  a  dh'  ath- 
nuadhaicheas  an  neart,  Isa.  xi.  30,  31.  An  uair  tha 
duine  fo  eagal  am  fianuis  an  Tighearna,  gu  so  no  sud  a 
nochdadh,  a  tha  fìos  aige  chuir  corraich  roimh  air ;  an 

uair  a  tha  e  fo  eagal  gealladh  a  thoirt  gu  'n  coilion  e  'n 
dleasannas  so  no  'n  dieasannas  ud  eile,  le  togradh  agus 
le  bunailt ;  ach  a  'g  ainmeachadh  a  thogradh  iriosal 
dùrachdach,  gum  faod  e  trid  gràis  a  bhi  air  a  dheanamh 
comasach  a  sheachnadh  an  dara  h-aon,  agus  a  choilionadh 
an  aoin  eile  ;  an  sin  cho  fad  's  a  thàr  m'  eolas  no  m' 
fhein-fhiosrachadh,  tha  e  anns  t-slighe  cheairt  a  thoirt 
buaidh  air  buaireannan,  's  gu  a  dhleasannas  a  choilionadh 
gu  h-iomchaidh. 

7.  Air  an  laimh  eile,  na  tugadh  t-earbs'  air  a  spiorad, 
agus  am  mothachadh  a  ta  agad  air  do  laigsinn  agus  neo- 
fhoghaintichead  fein,  a  chum  aon  ni  math  spioradail  a 
dheanamh  as  eugmliais  a  chòmhnadh-san,  mi-mhisneach 
dhuit  gun  thu  fein  a  thoirt  suas  do  Dhia,  agus  do 
bheatha  chràbhaich,  a'  toirt  fainear  an  ceannfath  a  ta 
agad  ri  dòchas  a  bhi  gun  co-pairteachear  na  tograidh 
ghrasmhor  sin  riut.  Tha  tuigse  nàduir,  an  uair  a  tha  i 
a'  teagasg  dhuinn  am  feum  a  tha  againn  air  còmhnadh 
o  Dhia  chum  beatha  dhiadhaidh  a  bhi  againn,  gar  treor- 
achadh  gu  bharalachadh,  gun  gabh  an  Ti  fialaidh  sin, 
a  tha  buileachadh  a  choilion  sochair  luachmhor  air  a 
chuid  is  dearmadaiche  de  'n  chinne-daoine,  tlachd  sonn- 
raicht'  an  co-pairteachadh  riu-san  a  dh'  iarras  gu 
h-iriosal,  an  còmhnadh  gràsmhoir  sin,  a  ni  an  anmaibh 
neo-bhàsmhor  'na  choslas  fèin,  agus  an  deanamh  iom- 
chaidh  air  an  t-sonas  sin  a  tha  freagarrach  d'  an  nàdur, 
agus  air  son  an  deach'  nan  ceud  cho-dhealbhadh  an 
cruthachadh.  Co-dhaighnichidh  focal  Dè  ni  's  ro-mhò 
an  dòchas  sin.  Tha  thu  'n  sin  a  cluinntinn  gliocas  Dè 
a'  glaodhaich,  eadhon  riusan  a  rinn  rè  ùine  mhòr  dearmad 
air  a  theagasg,  pillibh  ri  m'  achasan,  agus  doirtidh  mi 
mach  mo  spiorad  oirbh,  Gnath.  i.  23.  Tha  thu  cluinntinn 
an  Abstoil  ag  ràdh,  Thigeamaid  le  dànachd  gu  righ- 
chathair  nan  gras,  chum  gu  'm  faigh  sinn  tròcair,  agus 
gràs  chum  cobhair  ann  an  àm  feuma,  Eabh.  iv.  16. 
Seadh,  an  sin  tha  thu  a'  cluinntinn  ar  Tighearna  fèin 
ag  earalachadli  air  an  doigh  blilasta  dhrùightich  so  ;  ma 
's  aithne  dhiubhse  a  ta  olc,  tiodhlacan  matha  a  thoirt  d' 
ar  cloinn,  nach  mòr  is  mò  na  sin  a  bheir  'ar  n-Athair 
nèamhaidh  an  Spiorad  naomh  dhoibh-san  a  dli''  iarras  e? 
Luc.  xi.  13.  Bha  'n  tiodhlac'  agus  an  gealladh  so  air  an 
toirt  do  Chriosd,  an  uair  a  chaidh  e  suas  do  nèamh,  chum 
an  toirt  d'a  fhior  luchd-leanmhuinn.  Dhoirt  Dia  e  oirnne 

gu  saibhir  trìd-san,  Tit.  iii.  6.  Agus  faodaidh  mi  a 
ràdh,  gur  e  an  togradh  a  tha  thu  mothachadh  air  son 
tuille  co-chomuinn  an  spioraid,  a  cheud  thogradh  a  tha 
'g  èiridh  uaithe  a  tha  chean'  air  am  buileachadh.  Air 
chor  's  gu  'm  faod  thu  air  deagh  stèigh  a  ghabhail  mar 
chuireadh,  gu  d'  bheul  fhosgladh  gu  farsuinn,  chum  's 
gun  lion  se  e.  Tha  tart  ort,  uime  sin  faodaidh  tu  gu 
soilleir  a  thagradh,  gun  tug  losa  cuireadh  dhuit  tighinn 
d'a  ionnsaidh  agus  òl  ;  le  gealladh,  nach  e  a  mhàin  gun 
òl  thu  ma  thig  thu  d'a  ionnsaidh,  ach  mar  an  ceudna 
gun  sruth  as  do  chòm,  mar  gum  b'  ann,  aibhnichean  do 
dh-uisge  betì,  chum  tairbhe  agus  beothachadh  dhaoin' 
eile,  Eoin  vii.  37,  38. 

8.  Imich  air  t-aghaidh  ma  ta,  le  suilbhearrachd  iriosal, 
chum  uile  dhleasannais  beatha  a  Chriosduidh  a  cho-lionadh. 
Falbh,  agus  gun  soirbhicheadh  Dia  leat,  na  neart  fèin, 
a  deanamh  sgeul  air  fhìreantachd,  air  fhireantachd  fèin 
a  mhàin,  Salm  Ixxi.  16.  Agus  mar  dhearbhadh  air  tuille 
còmhnaidh,  gun  robh  do  chridhe  air  a  bheothachadh 
chum  nan  tograidh  is  ro  dhùrachdaiche,  an  tòir  air  na 
sochairean  a  tha  mi  san  àm  a'  moladh  dhuit  a  leantuinn  ! 
gun  robh  tha  air  do  bhrosnachadh  chum  t'anam  a 
dhòrtadh  a  mach  an  làthair  Dhè  nan  samhuil  sin  de 
chainnt  naomha  !  agus  gu  ma  h-iad  is  cainnt  lathail  duit 
na  lathaireachd  ghràsmhor. 

Urnuigh  iriosal  ag  iarraidh  drùghadh  gràis  Dè  chum 
Dìadhachd  a  dìiealbh  agus  a  neartachadh  sa'n  Anam. 

"  O  Dhia  bheannaichte  !  tha  mi  gu  dùrachdach  ag 
aideachadh  mo  laigsinn  agus  mo  neo-fhoghantaichead 
fèin  a'  t'  fhianuis  air  son  aon  ni  math  spioradail.  Mhoth- 
aich  mi  e  iomadh  uair  o'  m'  fhiosrachadh  fèin  ;  agus 
gidheadh  b'  àiU  le  m'  chridhe  amaideach  earbs'  as,  agus 
cuir  roimhe  a  rithist  'na  neart  fèin.  Ach  gu  ma  h-e  so 
ceud  thoradh  do  chumhachd  ghràsmhoir  air,  a  thoirt  gu 
an-earbs'  as  fein,  agus  gu  a  dhòchas  a  chuir  annadsa  ? 

"  Tha  mi  a'  deanamh  mòr  ghairdeachas,  a  Thighearna, 
air  son  an  làn-chinnt  a  thug  thu  dhomh  air  cho  ullamh 
's  a  tha  thu  air  sochair  cho  mòr  a  bhuileachadh  gu 
fìùghantach  pailt.  Tha  mi  air  an  aobhar  sin,  a  reir  do 
chuireadh  thròcairich,  a'  teachd  le  dànadas  gu  righ- 
chathair  nan  gràs,  chum   gu  'm   faigh  mi   gràs  chum 

cobhair  an  àm  feuma,  Eabh.  iv.  16.  Cha  'n  'eil  a 
mhiann  orm,  O  Thighearna  Dhia,  doghràs  a  thionnda  gu 
macnus,  lude,  rann  4.  no  m'  anmhainneachd  a  ghabhail 
mar  leithsgeul  air  son  dearmad  no  neo-chùrani.  Tha 
mi  'g  aideachadh  gun  do  bhuilich  thu  chean'  orm 
tuiUe  comais  na  ghnàthaich  mise  ;  agus  tha  mi  fàgail  na 
coire  orm  fein,  agus  ni  h-ann  ortsa,  nach  d'  fhuair  mi  o 
cheann  fada  am  barrachd  cumhachd,  'Se  mo  mhiann  a 
so  suas  a  bhi  ni  's  oidhirpiche  ann  an  gnàthacha  gach 
meadhon  òrduichte ;  ni  tha  fios  agam  le  'n  dearmad  gu 
'm  biodh  achanaich  mar  so  mar  fhanoid  mhi-naomh,  agus 
gu'm  faodadh  e  bhi  na  aobhar  gu  d'  bhrosnachadh  chum 
na  tha  agam  a  thoirt  uam,  seach  tuille  bhuileachadh 
orm.  Ach  tha  mi  gu  dùrachdach  a'  cuir  romham  mi- 
fèin  a  chuir  thuige  mar  mo  dhùlan,  agus  aslachadh  ort 
co-pairteachadh  do  ghràis,  chum  gu  'm  bi  mi  air  mo 
neartachadh  a  cho-lionadh  an  rùin-shuidhichte  sin. 

"  Bì,  O  Thighearn,  bi  an  urras  air  t'òglach  chum 
maith  !  Salm  cxix.  122.  Deonaich  do  chumhachd 
naomhachaidh  a  dhortadh  a  stigh  air  m'  anam,  chum 
mo  dhealbh  air  son  gach  dleasannais  a  dh'  iarras  tu  ! 
Suidhich,  guidheam  ort,  gach  subhailc  agus  gràs  domh- 
ain  ann  am  chridhe ;  agus  cum  suas  mo  dheagh  riin  am 
meadhon  gach  ionnsuidh,  gam  bheil  mi  buailteach,  o'n 
leith  a  muigh  agus  a  stigh,  am  feadh  a  bhios  mi  sa' 
bheatha  so,  's  a'  giulan  m'  an  cuairt  domh  a  cho  lion 
anmhainneachd  !  Lion  mo  chridhe  le  deagh  thograidh 
dhuitse,  mo  Dhia,  agus  do  m'  cho'  bhraithribh  !  Cum 
do  ghnà  a'  m'  chuimhne  gu  'm  bheil  do  lathaireachd 
anns  gach  àite ;  agus  deonaich  dhomh  a  chumail  a'  m' 
aire  gu  bheil  an  rùn  is  diomhair  a'  m'  anam  aithnichte 
leatsa  !  Deonaich  dhomh  ma  ta,  bhi  air  m'  f  haicill  an 
aghaidh  a  cheud  togradh  chum  peacaidh  !  Is  a  chum 
nach  faigh  Satan  cothrom  air  olc  a  chuir  a'  m'  aire, 
guidheam  ort  gu  dùrachdach,  O  Thighearna  !  gun  lionadh 
tu  mo  chridlie  le  d'  Spiorad  Naomh,  agus  gu  'n  gabhadh 
tu  comhnuidh  ann  !  Gabh  comhnuidh  annam,  agus  gluais 
maille  rium,  2  Cor.  vi.  16.  agus  deonaich  gur  e  mo 
chorp  teampull  an  Spioraid  Naoimh !   1  Cor.  vi.  19. 

"  Deonaich  dhomh  bhi  air  mo  cheangal  ri  Criosd, 
chum  bhi  a'  m'  aon  Spiorad  ris,  1  Cor.  vi.  17.  's  a 
mothachadh  a  chumhachd  ga  m'  bheothachadh  gu  sìor 
dhol  air   m'  aghaidh,  'an  aghaidh   gac     buairidh  agus 

truailHdheachd  !  Am  feadh  a  bhios  na  h-òigfhir  a'  fàs  lag 
agus  sgith,  agus  an  òigridh  thaghta  a'  tuiteam  gu  làr, 
gu  'm  feith  mis  air  an  Tighearna  air  sheol  's  gu  'm  bi 
mo  neart  air  ath-nuadhachadh,  Isa.  xl.  30,  31.  agus 
deonaieh  dhomh  bhi  dol  air  m'  aghaidh  o  aon  tomhas 
creideimh,  gràdh,  eud,  agus  naomhachd  gu  tomhas  eile, 
gus  an  nochdar  mi  foirfe  a'  d'  lathair  an  Sion,  Salm 
Ixxxiv.  7-  chum  òl  uaitse  an  togradh  agus  an  gràdh  neo- 
thruaiUidh,  mar  o  thobar  siorruidh  gach  aon  diubh,  trid 
losa  Criosd  mo  Thighearna,  anns  am  bheil  fireantachd 
agus  neart  agam,  Isa.  xlv.  24.  agus  's  ann  as  a  leth-san 
a  tha  mi  miannachadh  cliù  a  chuir  air  son  mo  theachd 
air  aghaidh  san  da  chuid  :   Amen." 


CAIB.  XVI. 

Tha  'n  Chriosduidh  air  a  chuir  air  fhaicill,  agus  air  a 
bheothachadh  'an  aghaidh  nan  aobhar  mi-mhisìiich  ris 
an  1071  da  sùil  a  bhi  aige  gu  choinneachadh,  an  uair 
a  dh'  inntrinneas  e  air  beatha  Chràbhaich. 

1  'S  RO-iOMCHuiDH  a  dh'  iarr  ar  Maighstir  diadhaidh 
oirn,  spàirn  chruaidh  a  dheanamh  gu  dol  a  steach  air  a 
gheata  chumhann,  Luc.  iii.  24.  leis  a  sin  a  feuchainn 
(mar  gu'm  b'ann)  gu  bheil  an  t-slighe  cha  'n  e  a  mhàin 
cumhann,  ach  gu  bheil  i  air  a  cuartachadh  le  naimhdean  ; 
air  a  h-iomdhruideadh  air  an  laimh  dheis  agus  chli  le 
naimhdean  laidir  agus  seolta.  Agus  bi  uile  chinnteach, 
O  leughadair,  ciod  i  air  bith  do  staid  sa'  bheatha,  gur 
eigin  duit  an  coinneachadh  agus  aghaidh  a  thoirt  orra. 
'S  e  do  ghliocas  ma  ta,  beachd  a  ghabhail  orra  a'  d' 
smuaintibh,  chum  gu'm  faic  thu  ciod  ris  an  ion  sùil  a  bhi 
agad ;  agus  gun  tuig  thu  ciod  an  armachd  is  feumaile 
duit  a  chuir  ort,  agus  ciod  na  h-airm  a  dh'  fheumas  a 
bhi  agad  a  chum  a  chòmhraig.  'S  minig  a  chuala  tu 
iad  air  an  cuir  an  òrdugh  fo  thri  cinn-fheadhnaidh  mòra, 
"  an  fheoil,  an  saoghal,  agus  an  diabhul ;"  agus  a  rèir  na 
roinne  so,  dh'  eai'alaichinn  ort  an  aire  thoirt  do  neart 
gach  buidheann,  mar  tha  iad  g'  an  cuir  fèin  an  òrdugh 
catha  a'  t'  aghaidh.  O  deonaich  gum  bi  thu  air  do 
bhrosnachadh  gu  uile  armachd  Dhè  a  ghabhail  a'  t'  ionns- 
uidh  fèin,  Eph.  vi.  13.  agus  gu  thu-fèin  a  dhearbhadh 

gu  fearail  mar  dhuine,  1  Cor.  xvi.  13.  agus  mar  Chriosd- 
uidh. 

2.  Feòraich  do  d'  choguis,  am  bheil  thu  giulan  ma'n 
cuairt  leat  nàdur  truaillidh  agus  coirbte  ?  Cha  'n  'eil 
teagamh  agam  nach  mothaich  thu  gu  'm  bheil.  Moth- 
aichidh  tu,  an  cainnt  an  Abstoil,  (a  tha  labhairt  uime  mar 
staid  Chriosduidhean  fein,)  gu  bheil  an  fheoil  a'  miann- 
achadh  an  aghaidh  an  Spioraid,  ionnas  nach  urrainn 
duit,  anns  gach  cùis,  a  dheanamh  mar  a  b'àill  leat,  Gal. 
V.  17-  Thug  thu  claon  thograidhean  leat  a  stigh  do  'n 
t-saoghal  ;  agus  shàsaich  thu  cho  minig  an  cìocrais,  's 
gu  bheil  iad  a  nis  air  fàs  laidir  ;  agus  tuigidh  tu  nach 
toirear  buaidh  air  na  cleachdannan  sin  gun  strì  shon- 
raichte.  Cha  'n  'eil  ag  nach  cuimhnich  thu  na  samhlaidh- 
ean  laidir  leis  am  bheil  am  Fàidh  a'  cuir  an  cèill  a 
leithid  do  staide-se,  agus  aidichidh  tu  gur  ceart  a  choim- 
eas  se  e  ris  an  Etiopach  a  mhùthadh  a  chraiceinn,  agus 
an  leopard  a  bhrice,  ler.  xiii.  23.  Faodaidh  e  bhith,  an 
tùs,  tionnsgnaidh  gum  fairich  thu  togradh  do  spioraid 
cho  beothail  dhian  's  gun  saoil  thu  gun  toir  thu  buaidh 
air  na  dh'  fhaodas  cuir  a'  t'  aghaidh.  Ach  mo  thruaighe  ! 
tha  eagal  orm  an  ùine  bheag,  gun  èirich  na  naimhdean 
sin,  a  shaoil,  thu  bhi  marbh  aig  do  chasan,  suas  gu 
beothail,  treun,  gun  glac  iad  an  airm,  's  gun  toir  iad  ionns- 
uidh  ort  air  aon  doigh  no  doigh  eile.  Agus  theagamh 
gum  bi  a  chuid  is  deachdaire  de  'n  chòmhraig  nan  agh- 
aidhs'  a  shaoil  thu  a  b'  fhusa,  agus  gum  faod  thu  bhi 
fo  'n  chunnart  is  mò  uathasan  o'n  lugha  a  shaoil  thu 
e  ;  gu  h-àraidh  o  uaill  agus  o  leisg  spioraid  ;  o'n  chridhe 
a  tharruinn  gu  diomhair  o  Dhia,  agus  o  neo-thogradh  gu 
bhi  cainntris,  trid  dèigh  shonraicht  air  nithibh  a  chithear 
agus  aimsireil,  a  dh'  fhaodas  a  bhi  tric  ro  chunnartach 
do  d'  shlainte  shiorruidh,  ged  nach  eil  iad,  faodaidh  e 
bhith,  gu  h-iomlan  nogu  coitcheann  air  an  toirmeasg. 
Ann  am  mìle  dòigh  dhiubh  sin,  feumaidh  tu  fhoghlum 
thu-fein  àicheadh,  no  cha'n  urra  dhuit  a  bhi  a'  d' 
dheisgiobuil  do  Chriosd,  Mat.  xv.  24. 

3.  Faodaidh  tu  cuideachd  a  bhi  cinnteach,  gu'm  faigh 
thu  mòr  dhragh  o'n  t-saoghal  ;  o  a  chleachdaibh,  o 
ghnàthachaibh,  agus  o  eiseamplairibh.  Ni  gnothaichean  an 
t-saoghail  do  bhacadh  air  aon  laimh,  agus  daoin'  an  t- 
saoghail  air  an  laimh  eile.  Theagamh  gu'm  faigh  thu 
ni's  lugha  chòmhnadh  chum  diadhachd,  o  dhaoine  matha 

fein  no  tha  'n  dràsta  dùil  agad  ris.  Tha  'n  ginealach 
so  a  th'ann  diubh  am  bitheantas  cho  faicilleach  a 
sheachnadh  gach  ni  a  bhios  cosmhuil  ri  gloir-dhiomhain, 
agus  tha  ni-eigin  am  barail  dhaoine  ro  neo-mheasail  ann 
a  bhi  tuilleadh,  's  cràbhach,  's  gun  tuig  thu  mofan  do  d' 
bhraithrean  Criosduidh  a'  cleth  an  deagh.bheus  agus  an 
cràbhaidh,  ni  's  mò  na  cheileas  daoin'  eile  an  droch-bheus 
agus  an  an-diadhachd.  Ach  am  feadh,  mar  bi  do  staid 
sonraichte  sona,  a  gheibh  thu  ro'bheagan  cuideachaidh 
o  'n  darna  muinntir  bi  làn  chinnteach  gu  'n  cuir  càch  a' 
t'  aghaidh.  Bithidh  naimhdean  diadhachd  garg  agus 
ladurna  nan  oidhirpean  ;  am  feadh  a  bhios  mòran  d'a 
chairdean  gun  bhi  'gabhail  suim  do  'n  chùis ;  agus 
theagamh  gun  cuir  aon  pheacach  tuiUe  dràgh  air  fein  a 
chum  do  thruailleadh,  na  chuireas  deich  Criosduidhean 
a  chum  do  shaora.  Bheir  na  companaich  a  bha  agad 
aon  uair  sa  pheacadh,  iomadh  ionnsuidh  innleachdach  gu 
d'  thàla  riu  a  rithist :  Cuid  diubh,  faodaidh  e  bhith,  fo 
sgàile  càirdeis  agus  seirc  ;  agus  mòran  eile  le  fearas- 
chuideachd  agus  fuar-sgallais  air  do  chreideimh,  agus  gu 
chuir  an  neo-brìgh,  an  ard-riaghailt  sin  gu  breth  a  thoirt 
air  math  agus  olc,  mar  a  dubhradh  gu  h-amaideach. 
Theid  so  a  dheuchainn  ort,  gun  umhail  theagamh  do 
mhodh,  do  riaghailt,  no  do  dhaonnachd.  Ni  iad  fanoid 
agus  tàir  ort,  na  ceart  daoine  o  'n  robh  duil  agad  meas 
agus  càirdeas  f haotainn  ;  agus  mothaichidh  tu  tuillebrìgh 
na  shaoil  thu  aon  uair,  an  cainnt  an  Abstoil,  feuchainn 
de  dh'  fhanoidibh  an-iochdmhor,  Eabh.  x.  36.  roi  am 
bheil  tuiir  eagail  aig  cuid  de  dhaoine  no  roi  theine  agus 
claidheamh.  'S  eigin  duit  duil  a  bhi  agad  ri  geur- 
leanmhuinn  so  na  teanga,  agus  theagamh  gun  abair  iad 
riut  gu  bheil  thu  air  seachran  cèille,  agus  gun  aobhar 
sam  bith  aca  gu  sin  a  ràdh,  ach  gu  bheil  thu  gnàthachadh 
do  reusoin  mar  is  còir  dhuit,  agus  nach  aontaich  thu  leo- 
san,  a  tha  tarruinn  sgrios  air  an  anmaibh  fein,  n'an  giul- 
an  ea-cèillidh,  mhi-chneasda  agus  amaidich. 

Agus  cha  'n  'eil  e  idir  mi  choslach,  nach  bi  Satan  a 
deanamh  a  dhìcheill  gu  mi-mhisneach  a  thoirt  duit,  agus 
gu  t'  fhàgail  mi-shuaimhneach.  Cha  'n  'eil  teagamh 
nach  bi  e  a  buaireadh  t-aigneidh  leis  an  toileachadh,  na 
comais  chiontach,  agus  na  companaich  is  èigin  duit  a 
threigsinn  ;  agus  cuiridh  e  fa  d'  chomhair  an  sealladh 
is  eagalaiche  air  an  dragb,  air  na  cruadh-chàis,  agus  air 

na  cunnairt  a  tlui,  (mar  their  e  riut)  neo-sgarthail  o 
dhiadhachd.  Cha  dean  e  dearmad  air  a  chuir  an  cèill 
gu  bheil  Dia  fèin,  tobar  gach  mathais  agus  sonais,  ua 
mhaighstir  cruaidh,  nach  gabh  toileachadh.  Theagamh 
gun  lion  e  thu  le  eagail  uamhasach,  agus  gun  dean  e  uaiU 
tharad  legamhlas  an-iochdmhor  beagnarach  mar  a  thraill, 
an  uair  a  tha  dearbh.fhiosaige  gu  bheil  thu  a'  d'  dhuine 
saor  aig  Dia.  Air  uairean  bheir  e  ionnsaidh  le  chuir  am 
fiachaibh  ghràineil,  air  moille  a  chuir  ort  a'  d'  dhleasannas, 
mur  gun  tugadh  sin  am  barrachd  cumhachd  dha  ort : 
Air  uairean  eile  bheir  e  oidhirp  air  do  sgìtheachadh  le  d' 
chràbhadh,  le  thoirt  ort  buanachadh  tuiUeadh  isfada  ris, 
air  eagal  gun  tugadh  e-san  ionnsuidh  ort  an  uair  a  sguir- 
eadh  tu.  An  aon  fhocal,  tha  aig  a  chealgair  charach 
so  a  cho  lion  cleas,  's  nach  b'  uilear  dha  ioma  leobbar  a 
sgriobhadh  m'an  cuirte  'n  ct'ill  iad,  agus  daoin'  a  chuir 
air  am  faicill  rompa.  Agus  dlù  leanaidh  e  thu  le  inn- 
leachdaibh  miosguinneach  gu  crìch  do  chuairte  ;  agus  cha 
bhi  ni  air  nach  toir  e  ionnsaidh  a  shaoileas  e  a  lag- 
aicheas  do  lamh,  agus  a  chràidheas  do  chridhe  ;  chum, 
's  ged  nach  urrainn  da,  trid  eadar-mheadhonaireachd  losa, 
do  shonus  siorruidh  a  bhacadh,  gun  cuir  e  urrad  dhragh 
agus  mhi-thlachd  ort,  's  a  gabhail  rathaid  d'a  ionnsuidh, 
's  a's  urrainn  da. 

5.  Se  so  a  tha  pobull  Dè  a  faireachduinn ;  agus 
mothaichidh  tusa  e  cuideachd,  uair  no  uair  eigin,  ma 
bhios  do  chrannchar  agus  do  chuibhrionn  nam  measg. 
Ach  air  a  shon  sin  uile,  na  gabh  mi  mhisneach  :  'S  e 
Criosd  ceannard  do  shlainte,  Eabh.  ii.  10.  'S  taitneach 
beachd  a  ghabhail  air  san  t-seadh  so.  An  uair  a  ghabhas 
sinn  sealladh  air  lionmhoireachd  ar  naimhdean,  faodaidh 
sinn  ar  ceann  a  thogail  suasnam  measg  uile,  agus  aràdh, 
is  mò  gu  mòr  e-san  a  tha  leinn,  na  iadsan  uile  a  ta  'n  ar 
n-aghaidh,  2  Righ.  vi.  16.  Earb  as  an  Tighearn,  agus 
bithidh  tu  mar  shliabh  Shioin,  nach  caraichear,  ach  a 
mhaireas  gu  siorruidh,  Salm  cxxv.  1.  An  uair  a  bhios 
do  naimhdean  ga  d'  dhlùtheannadh,  cuimhnich  gu  bheil 
thu  ri  cogadh  'am  fianuis  Dè,  Sech.  x.  5.  Oidhirpich 
ma  ta  a  bhi  gu  gaisgeil  treun :  Oidhirpich  cuir  nan 
aghaidh,  air  dhuit  bhi  daingean  sa  chreideamh,  1  Pead. 
V.  9.  Cuimhnich  gur  urrainn  da  neart  a  thoirt  do'n 
anfhann,  agus  dhoibhsan  ata  gun  lùgh  meudaichidh  e 
treise,  Isa.  xl.  29.     Rinn   e  ioma  mìle  uair  cheana  e  : 

agus  ni  e  ioma  mìle  uair  e  fhathasd.  Nach  iomadh 
òganach  a  thug  buaidh  air  an  naimhdean  cumhachdach  fo 
'n  lan  armaibh,  an  uair  a  chaidh  iad  a  mach  nan  aghaidh, 
ged  nach  robh  aca  ach,  mar  gam  b'  ann,  bata  agus  crann- 
tabhuill,  an  ainm  Tighearna  Dia  Israeil,  1  Sam.  xvii. 
40 — 45.  Nach  lionmhor  mnathan  agus  clann  a  shaltair 
fo  chois  neart  an  namhaid,  agus  o  anrahuinneachd  a 
rinneadh  neart-mhor  !  Eabh.  xi.  34. 

6.  Am  measg  ni  's  urrainn  talamh  agus  ifrinn  a 
dheanamh,  seall  suas,  agus  amhairc  air  t'  aghaidh ;  agus 
mothaichidh  tu  do  chridhe  a'  gabhail  misnich  ris  an 
t-sealladh.  Tha  do  Cheannard  am  fagus :  Tha  e  dlù 
dhuit  gu  d'  chòmhnadh  :  Tha  e  teann  ort  gu  luach- 
saoithreach  a  thoirt  duit. — An  uair  a  bhios  buairidhean 
ga  d'  ro-theannadh,  cuimhnich  air  an  Tì  sin  a  dh' 
fhuilig  an  crann-ceusaidh  fein  a  chum  do  shaoradh. 
Gabh  beachd  air  misneach  do  Chinn-iùil,  agus  oidhirpich 
a  chos-cheimibh  a  leantuinn.  Eisd  ra  ghuth,  oir  thug 
e  gairm  fhollaiseach,  feuch  thigeam  gu  h-aithghearr  ; 
agus  a  ta  mo  luach-saoithreach  maille  rium,  Taisb. 
xxii.  12.  Bi-sa  firinneach  gu  bàs,  agus  bheir  mise  dhuit 
crùn  na  beatha,  Taisb.  ii.  10.  Agus  O  cia  baoisgeil  a 
dhealraicheas  e  !  agus  nach  fad  a  mhaireas  a  lannair  ! 
An  uair  a  bhios  na  clachan  buadhach  a  tha  sgiamhach- 
adli  crùn  righre,  agus  a  ta  dol  o  aon  cheann  rìoghail  gu 
ceann  eile,  linn  an  dèigh  linne,  air  an  leaghadh  san  lasair 
dheireannaich,  's  e  crùn  glòire  nach  searg  as  a  gheibh 
thusa,  1  Pead.  v.  4. 

7-  Tha  e  gun  amharus  fior,  gun  tèid  iadsan  a  thèid  a 
thaobh  gu  slighibh  claon,  iomain  a  mach  le  luchd- 
dheanamh  an  uilc,  Salm  cxxv.  5,  do'n  chasgradh  eagal- 
ach  sin  a  tha  ceartas  diadhaidh  ag  ullachadh  air  an  son  ; 
agus  b'  fhearr  dhoibh  gun  eolas  a  bhi  aca  air  slighe  na 
fireanntachd,  no  an  deigh  a  h-eolas  fhaotainn,  pilleadh 
o  'n  àithne  naomh  a  thugadh  dhoibh,  2  Pead.  ii.  21.  Ach 
tha  dòchas  agam  tre  ghràs  Dè,  ri  nithe  a's  fearr  mu  d' 
thiomchiollsa,  Eabh.  vi.  9.  Agus  si  m'  ùrnuigh  dhùrachd- 
ach  as  do  leth,  a  Leughadair,  gum  bi  thu  air  do  choimhead 
trid  cumhachd  neartmhor  Dhè,  mar  ann  an  daighneach- 
adh  air  gach  laimh,  air  an  doigh  is  diongmhalta,  trid 
creideimh  chum  slainte,  1  Pead.  i.  5. 

An  t-anam  fo  gheilt  le  bhi  mothachail  air  na  cruaidh- 
chais  siri,  agus  ga  earbsa  ri  bhi  air  a  dhion  le  Dia. 

"  A  Dhe  blieannaichte  !  is  ann  a  dh-ionnsaidh  do  neart 
Uile-chumhachdaich-sa  a  tha  mi  a'  teicheadh.  Feuch 
mi  air  mo  chuartachadh  le  cruaidh-chais  agus  le  cunnart- 
aibh,  agus  sìn  amach  do  lamh  uile-chomasach  a  chum  mo 
thearnadh  :  O  thusa  a  shaoras  le  d'  dheas-laimh  iadsan 
a  dh-earbas  asad,  uathasan  a  dh-èireas  suas  nan  agh- 
aidh,  Salm  xvii.  7-  Tha  mi  air  an  latha  'n  diugh  gu 
foUaiseach  ga  m'  chuir  fèin  fo  d'  sgèith-dhion  :  cuir  do 
chumhachd  'an  gniomh  as  mo  leith,  agus  ceadaich  dhomh 
tearmunn  a  ghabhail  fo  sgàile  do  sgiathan  !  Salm  Ivii.  l. 
Deonaich  gu  m'  bi  do  ghràs  foghainteach  air  mo  shon, 
agus  do  chumhachd  air  a  dheanamh  foirfe  ann  am  anmh- 
uinneachd  !  2  Cor.  xii.  9.  Cha  'n  'eil  a  chridhe  agam  a 
ràdh,  nach  trèig  mi  am  feasd  thu,  nach  àicheadh  mi  a 
chaoidh  thu,  JMar.  xiv.  31.  Ach  tha  dòchas  agam  gu'm 
faod  mi  gu  firinneach  a  ràdh,  O  Thighearna,  nach  bu 
mhiann  leam  a  dheanamh ;  agus  a  rèir  an  rùin  agus  na 
barail  a  th'  agam  san  àm,  gu  'm  bu  lugha  an  t-aobhar 
eagail  leam  am  bàs  fhulang,  na  corraich  a  chuir  ort  d'am 
dheoin.  Och  freumhaich  a  mach  truaiUidheachd  sin  mo 
chridhe,  a  dh'  fhaodadh  an  uair  teann  bhuairidh  m' 
aomadh  gu  atharrachadh  a  bharail,  agus  a  thoirt  orm 
gèilleadh  do'n  bhuaireadh  !  Neartaich  mo  chreideamh, 
O  Thighearna,  agus  ath-bheothaich  mo  dhòchas  !  Neart- 
aich  mi  le  rùn-suidhichte  seasach,  chum  cuir  an  agh- 
aidh  gach  ni  a  bhiodh  an  cunnart  mo  thoirt  as  an  t-sh"ghe 
gu  nèamh  ;  agus  deonaich  dhomh  m'  aghaidh  a  chuir  mar 
chloich-theine,  Isa.  1.  7,  an  aghaidh  gach  ionnsaidh  a 
bheir  talamh  agus  ifrinn  orm !  Ma  bheir  peacaich 
ionnsaidh  mheallaidh  orm,  na  leig  leam  aontachadh  leo ; 
Gnath.  i.  10,  ma  bheir  iad  tàmailte  dhomh,  na  leig  leam 
suim  a  ghabhail  deth  ;  ma  ni  iad  maoidheadh  orm,  na 
leig  leam  a  bhi  fo  eagal !  Gu  ma  fearr  leam  le  h-eud 
naomh  agus  dian  air  a  dheagh-riaghladh,  ceannfath  a 
ghabhail  o'm  mì-run  cridhe-san,  air  oidhirp  a  thoirt  air 
an  iompachadh  agus  air  an  ath-leasachadh  !  Mar  is 
lugha,  na  leig  leam  nàir  abhi  orm  a'  d'  chùis  a  thagradh, 
'an  aghaidh  na  muinntreach  a  bheir  tàire  do  dhiadhachd  ; 
deonaich  dhomh  aoibhneas  agus  subhachasa  mhothachadh 
ann  am  chridhe  ;  agus  bheir  mi  ionnsaidh  air  do  shlighe 

a  theagasg  do  luchd-eusontais,  agus  peacaich  iompachadh 
a  t' ionnsaidh !  Salm  li.  8,  13.  Seadh,  a  Thighearna, 
am  feadh  a  bhuanaicheas  m'  eagail,  ge  d*  a  mheasas 
mi  mi  fein  air  mo  dhìteadh  tha  mi  air  mo  dhìteadh  cho 
cothromach  as  leth  m'  amaideachd,  's  gu  'm  fireanaichinn 
a  bhreth,  ged'  a  b'  ann  a'  m'  aghaidh  fèin. 

"  Coimhead  mi  a  nis,  O  Thighearn  !  agus  gach  aon 
àm  na  ceadaich  dhomh  bhi  am  barail,  ge  b'  e  aois  na 
inbh  air  an  ruig  mi,  gu  bheil  mi  comasach  air  mi-fein  a 
choimhead  as  t-eugais-se  !  ni  mò  a  leigeas  tu  dhomh  bhi 
'am  barail,  'an  naoidheanachd  so  na  diadhachd  a'  m' 
anam,  a  bhi  cho  lag,  is  nach  urrainn  duitse  mo  chumail 
suas  !  Ge  b'  e  taobh  a  threoraicheas  tu  mi,  deonaich 
dhomh  do  leantuinn;  agusgeb'  edreuchd  a  shònraicheas 
tu  dhomh,  deonaich  dhomh  saoithreachadh  ann  ;  an  sin 
deonaich  dhomh  an  còmhrag  spioradail  a  chumail  an 
aghaidh  uile  naimhdean  mo  Shlàinte,  agus  gu  ma  fearr 
tuiteam  san  àraich,  no  cùl  a  chuir  ris  gu  neo-dhuineil  ? 

"  Agus  deonaich  dhomh,  O  Fhìr.shaoraidh  bheann- 
aichte,  Ceannard  mo  shlainte,  Ard  Ughdar  agus  fear- 
criochnaich  mo  chreideimh,  Eabh.  xii.  2,  'n  uair  a  bhios 
mi  an  cunnairt  t'àicheadh,  mar  rinn  Peadar,  gun  amhairc 
thu  orm  le  cumhachd  agus  le  caomhalachd,  Luc.  xxii. 
71,  a  dh-fhaodas  mo  chumail  o  thuiteam,  no  a  ghrad 
aisigeas  mi  a  rithist  a  chum  mo  Dhè  agus  mo  dhleasannais ; 
agus  teagaisg  dhomh,  0'  m'  fhàillnibh  mi-fein  irioslachadh 
gu  mòr  air  son  gach  mearachd,  agus  mi  bhi  ni  's 
dùrachdaiche  fhaicilliche  san  àm  a  tha  ri  teachd.  Amen." 


CAIB.  XVII. 

Jn  Chriosduidh  air  earalachadh,  agus  air  a  chuideach- 
adh  gu  e-fèin  a  thoirt  suas  gufollaiseach  do  sheirbhis 
Bhè. 

1.  Tha  dòchas  agam  a  dh'  aindeoin  aon  ni  a  dh' 
fhaodas  a  bhi  a'  t'  aghaidh,  le  earbsa  as  a  chòmhnadh 
luachmhor  agus  na  h-aobhair  a  tha  air  an  ainmeachadh 
'san  da  Chaibidil  roimh  so,  gu  bheil  thu  gu  toileach  a' 
cuir  romhad  inndrinn  air  seirbhis  Dhè,  dh'  earalaichinn 
ort  a  nis  thu-fèin  a  thoirt  suas  gu  follaiseach  d'  a 
h-ionnsuidh.     Cha  'n  e  a  mhain  a  chuir  romhad  a'  d* 

chridhe,  ach  a  chuir  an  cèill  gu  soiUeir  an  lathair  Dhè. 
Tha  a  dheanamh  air  doigh  cho  follaiseach,  iomchaidh  a 
thaobh  nàdur  ghnothaichean  ;  agus  tha  e  ro  fheumail 
chum  a  cheangal  ris  an  Tighearna,  cridhe  cho  cealgach 
's  a  tha  sinn  fèin  fiosrach  a  bhi  againn.  'S  taitneach  a 
bhi  cuimhneach  air,  mar  air  a  dheanamh  na  leithid  so  de 
dh-àni,  na  leithid  sud  de  dh-àite,  air  a  leithid  so  de 
dhoigh,  agus  bithidh  e  ullamh  gu  chumail  an  cuimhne 
na  meoghair  agus  na  coguis.  Ni  bhi  mothachail  gu  bheil 
thu  fo  bhòid  do  Dhia,  do  neartachadh  an  àm  buairidh ; 
agus  bheir,  le  bhi  cuimhneachadh  air,  an  tuille  dànadais 
iriosail  agus  saorsaidh  dhuit  gu  dol  d'a  ionnsuidh,  fo 
dhaimh  gu  bheil  thu  an  co-cheangal  ris  mar  do  Dhia 
agus  t'Athair,  mar  bhios  e  feumail  duit  an  deigh  so. 

2.  Uime  sin  dean  e,  ach  dean  e  gu  fonnmhor  suidh- 
ichte.  Thoir  fainear,  ciod  e,  a  ta  thu  dol  a  dheanamh  : 
Agus  thoir  fainear,  cia  cho  reusonach  a  ta  e,  gum  bu 
chòir  a  dheanamh,  agus  sin  gu  toileach  suilbhearra  ; 
cha'n  ann  a  dh-aindeoin,  ach  gu  deònach,  1  Pead.  v.  2. 
Oir  anns  a  chàs  so,  agus  anns  gach  càs  eile  is  toigh  le 
Dia  neach  a  bheir  seachad  gu  suilbhir,  2  Cor.  ix.  7- 
Agus  cha  'n  'eil  aon  ni  bu  chòir  dhuinn  a  dheanamh,  le 
barrachd  suilbhearrachd  agus  toile,  na  sinn  fèin  a  thoirt 
suas  mar  so  do  'n  Tighearna ;  do  'n  Dia  a  chruthaich 
sinn,  a  thug  sinn  a  steach  do  'n  t-saoghal  àluinn  so  air  a 
dheagh  uimeachadh,  a  chum  suas  sinn  an  aois  mhaoth  ar 
naoidheanachd,  a  ghleidh  sinn  an  laithibh  neo-chùramach 
ar  leanabaidheachd  agus  ar  n-òige,  agus  a  tha  gu  ruig  an 
t-àm  so  g'ar  sìor  chòmhna,  g'  ar  cumail  suas,  agus  g'  ar 
coimhead.  Cha  'n  'eil  ni  sam  bith  is  reusonda,  no  gun 
aidicheamaid,  gur  e-san  ar  dearbh-shealbhadair  agus  ar 
n-uachdaran  dligheach  ;  gun  tugamaid  sinn  fèin  suas  dà, 
mar  ar  caraid  ro  ghràsmhor,  agus  gun  iarr  sinn  e  mar  ar 
n-àrd  shonus.  Cha  'n  'eil  aon  nis  is  cothromaiche,  no 
gum  biodh  sinne,  toradh  a  chumhachd,  agus  luach  fal'  a 
Mhic,  leis-san,  agus  leis  fèin  gu  siorruidh.  IMa  gheibh 
thu  sealladh  ceart  air  a  chùis,  bithidh  e  na  aobhar  bròin 
do  t'  anam,  gun  deach'  thu  riamh  air  seacharan  o'n  Dia 
uilebheannaichte  agus  bho  sheirbhis  ;  air  chor  's  nach 
bi  thu  deònach  air  fuireach  uaithe  car  bliadhna  no  latha 
ni's  faide.  Ni  thu  gairdeachas  air  son  thu  a  thoirt  air 
ais  d'a  ionnsuidh  a  chreutair  ceannairceich  ;  agus  mar  a 
strìochd  thu  roimh  so  do  bhuill  na'n  inneil  neo-fhirean- 

tachd  do  'n  pheacadh,  gun  gabh  thu  tlachd  le  thu  fèin 
a  striochda  do  Dhia,  mar  air  teachd  beo  bho  na  mairbh, 
agus  do  bhuill  a  ghnàthachadh  mar  inneil  fireantachd  do 
Dhia,  Rom.  iv.  13. 

3.  Bithidh  an  strìochdadh  so  cho  iomlan,  's  a  tha  e 
suilbhearra  agus  grad.  Bithidh  an  t-iomlan  diot  fein, 
gach  ni  a  ta  agad,  agus  gach  ni  is  urrainn  duit  a  dhean- 
amh,  t-ùine,  do  mhaoin,  do  cliumhachd  os  ceann  dhaoin' 
eile,  air  a  thoirt  suas  d'  a,  a  chum  san  ùine  tha  ri  teachd, 
gu  'm  bi  iad  air  an  gnàthachadh  gn  h-iomlan  air  a  shon, 
agus  a  chum  a  ghloire.  Cha  sanntaich  thu  ni  a  chumail 
air  ais  uaith,  ach  tuigidh  tu,  gu  bheil  thu  anns  an 
t-seadh  is  firinniche  agus  is  luachmhoire  san  àm  sin  leat 
fèin,  an  uair  is  mò  a  bheir  thu  thu-fèin  suas  dha-san. 
Tha  thu  mar  an  ceudna  san  àm  shonraichte  so,  ris  gach 
ni  a  tha  thu  a  sealbhachadh  a  thoirt  thairis  fo  stiùreadh 
a  fhreasdail  ghràsmhoir ;  cha  'n  e  a  mhain  ag  aideach- 
adh  a  chumhachd,  ach  a'  co-aontachadh  r'a  cheart  cbòir, 
air  e  dheanamh  riut  fèin,  agus  air  gach  ni  a  bhuilich  e 
ort,  mar  is  toil  leis ;  agus  a  nochdadh  gu  bheil  thu  lan 
toilichte  leis  na  rinn  e,  agus  gum  bi  thu  mar  sin  leis 
gach  ni  a  ni  e  an  deigh  so. 

4.  Aon  uair  eile,  ceadaich  dhomh  a  chuir  a'  d' 
chuimhne,  gur  eigin  do  'n  strìochdadh  so  bhi  maireann- 
ach.  'S  fheudar  dhuit  thu-fèin  a  thoirt  suas  air  sheol  's 
nach  bi  duil  agad  gun  buin  thu  dhuit  fèin  tuille,  oir  tha 
còraichean  Dhè,  mar  a  nàdur,  bith-bhuan  agus  neo- 
chaochlaideach ;  agus  tha  e  a  thaobh  a  chreutairean 
reusonda,  an  t-aon  ceudna  an  dè,  an  diugh,  agus  gu 
siorruidh. 

5.  Bheirinn  comhairl  agus  earail  ort  gum  bi  an  cois- 
rigeadh  so  air  a  dheanamh  gu  ro-dhùrachdach.  Dean  e 
am  briathrabh  soiUeir.  Agus  theagamh,  gum  measar 
feumail  a  chuir  ann  an  sgriobhadh,  mar  tha  ioma  diadh- 
air  cràbhach  a  cliuthachadh,  agus  do  lamh  agus  do  sheul 
a  chuir  ris,  air  a  leithid  so  de  latha  de  'n  mhios  so,  na 
leithid  so  de  bliadhna,  agus  na  leithid  so  de  dh-àite,  an 
deigh  smuainteachadh  gu  cùramach  m'  an  chuis  gun 
tainig  thu  chum  an  rùin-shuidhichte  shona  so,  ga  b'  e 
ni  a  dheanadh  daoin'  eile,  gun  toir  thusa  seirbhis  do  'n 
Tighearn,  Isa.  xxiv.  15. 

6.  Faodaidh  tu-fèin  sgriobhadh  a  tharruinn  a  mach, 
no  m*  as  àiU  leat  e  bhi  air  a  dheanamh  air  do  shon,  chi 

thu  an  deigh  so  caileigiu  m'  a  thimchioll,  air  am  faod 
thu  atharrachadh  a  dheanamh  a  rèir  do  chor  fein,  ma  tha 
a  bheag  sonraicht'  ann.  Ach  ge  b'e  ni  a  ghnkthaicheas 
tu  rannsaich  gu  mion  e,  agus  beachd-smuaintich  gu  cùr- 
amach  uime,  chum  's  nach  bi  thu  bras  le  d'  bheul  gu 
aon  ni  a  labhairt  an  lathair  Dhè,  Ecles.  v.  2  Agus  an 
uair  a  tha  thu  air  socrachadh  air  a  chuir  'an  gniomh, 
biodh  e  air  a  dheanamh  le  tuille  n'as  gnà  leat  de  dh- 
uaighneas  cràbhach.  Ma  fhreagras  e  idir  dhuit,  cuir  air 
leth  an  là  air  an  dean  thu  e,  mar  latha  trasgaidh  diomhair 
agus  ùrnuigh  ;  agus  an  uair  a  bhios  do  chridhe  deas,  le 
eagal  iomchaidh  ro  làthaireachd  Dhè,  le  dànachd  iriosal 
na  mhathas,  le  mòr  mhiann  air  a  dheagh-ghean,  an  sin 
nochd  thu  fein  air  do  ghlùinibh  am  fianuis  Dè,  agus 
leugh  gu  socrach  dùrachdach  thairis  e  ;  agus  an  uair  a 
chuireas  tu  do  lamh  ris,  taisg  an  àite  cùramach  e,  far  am 
faod  tliu  amharc  air  an  uair  is  àill  leat ;  agus  dean 
cleachdadh  a  bhi  'g  amharc  thairis  air  aig  àmaibh  son- 
raichte  de  'n  bhliadhna,  a  chumhail  suas  cuimhn'  air. 

7.  Air  a  chuid  is  lugha,  gnàthaich  an  doigh  so,  gus 
am  faic  thu  cothrom  agad  air  tighinn  gu  bòrd  an  Tigh- 
earna,  far  am  bheil  thu  ris  a  choi-cheangal  cheudna 
ath-nuadhachadh,  agus  r'a  nasgadh,  le  tuilie  do  thiom- 
chridlie  dhùrachdaich.  Agus  gun  deonaicheadh  Dia, 
gum  bi  thu  air  do  neartachadh,  a  chum  a  choimhead 
agus  gluasad  d'a  reir  le  d'  chaithe-beatha  gu  h-iomlan  ! 
Gum  bi  e  na  acair  aig  t-anam  anns  gach  buaireadh, 
agus  na  ìocshlaint  an  àm  gach  trioblaid  !  Gun  dean  a 
bhi  cuimhneachadh  air  n'is  dàine  t-achanaichean  aig 
cathair  nan  gràs,  agus  am  barrachd  neairt  a  thoirt  do  d' 
spiorad  an  àm  dealachadh  ri  d'  chorp  le  làn  mhuinghinn 
gu  bheil  e  a'  dol  suas  chum  an  Dia  ris  an  d'  rinn  thu 
coi-cheangal,  a  dh'  ionnsaidh  t-Athar,  agus  a  dh'  ionns- 
aidh  an  Fhir-shaoraidh  ghràsmhoir  sin,  a  choimheadas  gu 
dìleas  cùramach  gach  ni  a  dh'  earbas  tu  ris  fa  chomhair 
an  latha  sin  !  2  Tim.  i.  12. 

Eiseampìair  air  Fèin.choisrigeadh,  no  riaghailt fhollaiS' 
each  air  ar  Co-cheangal  ath.nuadhachudh  ri  Dia. 

"  A  Iehobhah  shiorruidh  agus  neo-chaochlaidhicL  ! 
Cruthadair  nèamh  agus  na  talmhainn,  agus  Triath  aith- 
ridh  air  aoradh  aingle  agus  dhaoine  !    Tha  mi  miannach- 

adh  le  mòr  irioslachadh  anma,  tuiteam  sios  san  àm  so 
a'  guidhe  gu  dùrachdach  gun  tre-lot  thu  mo  chridhe  le 
mothachadh  iomchaidh  air  do  ghlòir  nach  urrainnear  a 
chuir  an  cèill  no  a  thuigsinn  ! 

"  'S  ceart  a  dh-fhaodas  geilt  chrith  mo  ghlacadh,  lob 
xxi.  6.,  an  uair  a  ghabhainse,  cnuimh  pheacach  de  dhàn- 
adas  mo  cheann  a  thogail  suas  riut,  de  dhànadas  mi-fein 
a  thaisbeanadh  am  fianuis  do  mhòrachd  air  a  leithid  so 
de  dh-àm.  Co  mìse,  O  Thighearna  Dhia,  no  ciod  e 
teaghlach  m'  athar  ?  2  Sam.  xviii.  18.,  ciod  e  mo  nàdur 
no  mo  bhreith,  mo  chliù  no  mo  thoiltinneas,  gun  labh- 
rainn  m'  an  ni  so,  agus  gu  'm  miannaichinn  a  bhi  am 
phàirtidh  ann  an  Co-cheangal,  far  an  tusa,  Righ  nan 
rìgh  agus  Tighearna  nan  tighearnan  a  phàirtidh  eile  ? 
Tha  rughadh  gruaidh  agus  nàir  orm  ainmeachadh  a'  d' 
lathair.  Ach,  O  Thighearna,  's  mòr  do  mhòrdhachd,  's 
amhuil  a  tha  do  throcair,  Ma  dheonaicheas  tu  co-chom- 
unn  a  chumail  ri  aon  sam  bith  do  d'  chreutairibh,  's 
eigin  do  d'  nàdur  àrd  cromadh  sìos  anabharra  iosal. 
Agus  tha  fios  agam,  gu  bheil  thu,  ann  agus  trid  losa 
mac  do  ghràidh  a'g  aontachadh  peacaich  thruaillidh 
fhiosrachadh,  agus  a'  ceadachadh  dhoibh  teachd  a'  t' 
ionnsuidh,  agus  inndrinn  an  Co-cheangal  riutsa  ;  cha  'n 
e  a  mhain  sin,  ach  's  fiosrach  mi  gur  tu  fein  a  dhealbh 
an  t-innleachd ;  agus  gun  do  thairg  thu  gu  càirdeil 
dhuinne  e  ;  oir  cha  b'  urrainn  aon  neach  gun  bhi  air  a 
theagasg  leatsa  na  dhealbh,  no  idir  gabhail  ris  an  uair  a 
rachadh  a  thairgse. 

"  'S  ann  a'  t'  ionnsaidhs'  a  nis  a  tha  mi  teachd  air  mo 
chuireadh  tre  ainm  do  Mhic,  's  a'g  earbs'  a  fhireann- 
tachd  agus  as  a  ghràs.  Gam'  irioslachadh  fèin  aig  do 
chasan  le  nàir  agus  le  rughadh  gruaidhe,  agus  a'  bual- 
adh  m'uchd,  ag  ràdh,  leis  a  Chìs-mhaor  iriosal,  a  Dhia 
dean  trocair  ormsa  ta  m'  pheacach  !  Luc.  xviii.  13.  Tha 
rai  'g  aideachadh,  O  Dhia,  gun  robh  mi  a'  m'  chiontach 
mòr.  Ràinig  mo  pheacannan  suas  gu  nèamh,  Taisb, 
xviii.  5.,  agus  thogadh  suas  m'  euceartan  gus  na  speur- 
aibh,  ler.  li.  9.  Dh'  oibrich  ann  tograidh  mo  nàduir 
thruaillidh  air  iomadh  mìledoigh  anntromaichte,  a  thoirt 
amach  toradh  a  chum  bàis.  Agus  nam  biodh  tu  geur- 
theann  a  chomharrachadh  mo  chionta,  b'  eigin  domh  a 
bhi  a'  m'  thosd  fo  uallach  peacaidh,  agus  air  ball  dol 
fodha    'an   leir-sgrios.     Ach    dheonaich    thu    cuireadh 


161 

gràsmhor  a  thoirt  domh  pilleadh  a'  t'  ionnsuidh,  ged'  a 
bha  mi  mar  chaora  sheachranaich,  mar  mhac  stròghail, 
agus  a'm  leanabh  cùl-sleumhnach,  ler.  iii.  22.  Feuch 
uime  sin,  tha  mi  air  teachd,  a'  t'  ionnsaidh.  Thami  air 
teach  cha  'n  e  a  mhain,  le  mothachadh  air  mo  pheacadh, 
ach  air  m'  amaideachd  cuideachd.  Tha  mi  a'  teachd  le 
lan  rìin  mo  chridhe,  a'  gabhail  nàire  dhiom  fèin,  agus  ga 
aideachadh  le  treibhdhireas  agus  irioslachd  m'anma,  gun 
d'  rinn  mi  gu  h-amaideach,  agus  chaidh  mi  ar  seacharan 
gu  ro  mhor,  2  Sam.  xxvi.  21.  Tha  mi  fo  amhladh  le 
bhi  cuimhneachadh  air  na  nithibh  sin  :  Ach  bi  thusa 
trocaireach  do  m*  euceartaibh,  agus  na  cuimhnich  mo 
pheacannan  agus  m'  aingidheachd  a'  m'  aghaidh  !  Eabh. 
viii.  12.  Ceadaich  dhomh,  O  Thighearna,  na  cumhachd- 
an  agus  na  ceudfaithean,  a  thug  mi  gu  neo-thaingeil  agus 
gu  naomha  air  falbh  o'  d'  sheirbhis,  a  thoirt  a  rithist  air 
un  ais ;  agus  tha  mi  'guidhe  ort  gabhail  ri  d'  chreutair 
bochd  ceannairceach,  aig  a  bheil  a  nis  mothachadh  air 
do  chòir  air,  's  nach  'eil  cho  dèigheil  air  aon  ni  sa'  bheatha 
so  'sa  tha  e  air  bhi  leatsa  ! 

"  A  Dhè  bheannaichte,  's  ann  leis  an  dùrachd  is  mò  a 
tha  mi  g'  am  thoirt  fèin  suas  duit  san  àm  so.  Eisd  O 
nèamha,  agus  cluinn,  O  thalaimh  ;  Rinn  mi  roghainn 
an  diugh  do  'n  Tighearna,  gu  bhi  na  Dhia  agam,  Deut. 
xxvi.  17-;  agus  thami  'g  aideachadh  air  an  latha'n  diugh 
gu  bheil  mi  a'  m'  aon  d'a  chloinn  agus  d'a  shluagh  an 
co-cheangal  ris.  Cluinn  O  Dhia  nèimhe,  agus  sgrìobh  e 
a'  d'  leobhar  cuimhne,  Mal.  il.  16.,  gum  bheil  mi  leatsa 
as  so  suas,  leatsa  gu  h-iomlan.  Cha  'n  e  gun  coisrigein 
duit  cuid  do  m'  cheudfaithean,  no  earrann  do  m' 
mhaoin  ;  no  cuid  àraidh  a  thoirt  duit  do  m'  sheirbhis,  no 
a  mheud  's  a's  urrainn  domh  car  ùine  shonraichte  ;  ach 
bithidh  mi  gu  h-iomlan  leatsa,  agus  leatsa  gu  siorruidh. 
O'n  latha  so,  tha  mi  gu  follaiseach  a'  cuir  cùl  ris  na 
tighearnan  eile  aig  an  robh  ceannas  orm,  Isa.  xxvi.  13., 
eadhon  gach  peacadh  agus  ana-miann ;  agus  tha  mi  a' 
toirt  dùlan  do  chumhachdaibhifrinn,  aigan  robh  ceannas 
air  m'  anam,  agus  do  gach  truaillidheachd  a  thug  iad 
trid  buairidh  a  steach  ann.  Tha  mi  toirt  suas  duit  an 
diugh  dealbh  mo  nàduir  eile,  ceudfaithean  m'  inntinn, 
agus  uile  bhuill  mo  chuirp,  mar  bheo-iobairt,  naomha 
agus  thaitneach  do  Dhia,  ni  a  tha  fios  agam  gur  e  mo 
sheirbhis  reusonta,  Rom.  xii.  1.     Tha  mi  a  toirt  thairis 

duit  gach  ni  a  tha  mi  a'  sealbhachadh  :  Tha  mi  miann- 
achadh  a  chuid  a  tha  romham  do  'm  bheatha  a  bhuileach- 
adh  a'  d'  sheirbhis,  agus  tha  mi  'guidhe  ort  gun  seol 
agus  gum  cuir  thu  ann  am  aire,  co  dhiubh  a  bhitheas 
mo  shaoghal  fada  no  gearr,  gum  bi  gach  aon  àm  dheth 
air  a  chosg  air  a  mhodh  is  ro  eifeachdaich  chum  urram 
a  thoirt  duitse,  agus  is  fearr  a  fhreagras  do  rùin  do 
fhreasdail  ghràsmhoir.  Agus  tha  mi  a'  guidhe  gu  ro- 
dhùrachdach,  ge  b'e  comas  no  cumhachd  a  bheir  thu 
dhomh  os-ceann  dhaoin  eile,  an  aon  sam  bith  do  staid  àrd 
iia  beatha  ann  sam  faod  mi  bhi,  no  a  thaobh  aon  mheas 
sonraicht'  a  chuirear  orm,  gun  tugadh  tu  dhomh  neart 
agus  misneach  chum  mi-fèin  a  chuir  gu  m'  dhùlan  air 
son  do  ghloir :  A  cuir  romham  nach  e  a  mhain  gun  dean 
mi-fèin,  ach  gun  dean  mi  daoin  eile,  cho  fad  's  a's  urrainn 
dhomhsa  gu  reusonta  impidh  a  chuir  orra,  seirbhis  do  'n 
Tighearna,  los.  xxiv.  15.  Ga  m'  ghiulan  fèin  air  an 
doigh  so,  O  Dhe  bheannaichte,  b'  àill  leam  buannachadh 
gu  seasach  daingean  gu  latha  mo  chrìche  ;  a'  guidhe 
gu  dùrachdach  gum  faod  gach  latha  dheth  mar  thig 
barrachd  a  thoirt  ann  an  deagh  bheus  air  an  latha  a 
chaidh  seachad  trid  còmhnadh  gràis  De. 

"  Cha  'n  e  a  mhain  gu  bheil  mi  ga  m'  choisrigeadh 
fèin  agus  gach  ni  a  ta  agam  a  chum  do  sheirbhis  ;  ach 
tha  mi  mar  an  ceudna  gu  ro  iriosal  a'  toirt  thairis  agus 
a  strìochda  do  d'  thoil  naomh  àrd-nachdranaich,  mi-fèin, 
agus  gach  ni  is  leam,  Tha  mi  a'  fagail,  O  Dhia,  gach 
ni  a  ta  mi  'sealbhachadh,  agus  bu  mhiann  leam  gu  bhi 
air  a  stiùradh  agus  air  òrduchadh  leatsa ;  agus  gach  ni 
a  tha  mi  a  mealtuinn,  gu  dheanamh  ris  mar  is  àil  leat, 
aon  chuid  a  bhuannachadh  dhomh,  no  a  thoirt  uam,  na 
bhuilich  tha  orm,  no  diult,  an  ni  a  shaoileas  mis  a  b' 
fheairrd  mi,  mar  a  chì  thus,  a  Dhia  iomchaidh  !  agus 
ged  nach  eil  do  dhànadas  agam  a  ràdh,  nach  dean  mi 
gearan ;  gidheadh  tha  dòchas  agum  gum  faod  mi  a 
ràdh,  nach  e  gun  saoithrich  mi  gu  striochda,  ach  a  bhi 
toilichte ;  ni  h-e  a  mhain  fhulang  aon  trioblaid  is  deon- 
ach  leat  a  chuir  a'  m'  charamh,  ach  co-aontachadh  leis, 
agus  cliù  a  thoirt  duits  air  a  shon  ;  a  cuir  romham  anns 
gach  ni  a  dh-òrdaicheas  tu  dhomh,  gun  mo  thoilse  ach 
do  thoilse  gun  robh  deanta  ;  ga  m'  mheas  fein  mar  neo- 
ni,  agus  ga  d'  mheas-sa,  O  Dhia,  mar  an  t-aon  Mhath 
mòr  agus  siorruidh,   bu  chòir  do  t'  fhocal  gach    ni  a 

rùnacliadh,  agus  do  Riaghladli  a  bhi  na  aoibhneas  do'n 
chinne-daonna  gu  h-iomlan. 

"  O  Dhia,  tha  mi  'guidhe  ort  gu  'n  gnàthaich  thu 
mi,  mar  inneal  a  chum  do  ghloir'  agus  do  chliù,  aon 
chuid  le  dheanamh  no  fhulang  na  dh'  òrduicheas  tusa 
dhomh,  chum  do  ghloir  fein,  no  chum  math  an  t-saoghail 
sa  bheil  mo  chòmhnuidh  !  agus  gu  ma  deònach  leat  o'n 
latha  so  m'  àireamh  'am  measg  do  phobuil  shonraichte, 
chum  's  nach  bi  mi  ni  's  mò  am  choigreach  agus  am 
choimheach,  ach  a'  m'  fhear  aon  bhaile  ris  na  naoimh, 
agus  am  niuinntir  teaglaich  Dhè  !  Eph.  iii.  19.  Gabh, 
O  Athair  nèamhaidh,  ri  d'  strùighear  aithreachail !  ionnuil 
mi  am  fuil  do  3ihic  ghrkdhaich  ;  sgeudaich  mi  le 
fhireantachd  iomlan  ;  agus  naomhaich  mi  trid  cumhachd 
do  spioraid  !  cuir  as,  guidheam  ort,  ni's  mò  agus  ni's 
mo  do  chumhachd  a  pheacaidh  ann  am  anam  !  cruth- 
atharraich  mi  ni  's  mò  chum  t-iomhaigh  fèin,  agus  dealbh 
mi  gu  bhi  cosmhuil  ri  Criosd,  a  mheasas  mi  as  so  suas 
niar  m'  Fhear-teagaisg  agus  m'  iobairt,  m'  Fhear-eadar- 
ghuidh  agus  m'  Fhear-saoruidh  !  Rùn-phairtich  rium, 
tha  mi  a'  guidhe  ort,  gach  cumhachd  feumail  o'  d'  spiorad 
glanaidh,  shuilbhearraich,  agus  tog  orm  solus  sòlasach  sin 
do  ghnùise,  a  chuireas  an  t-aoibhneas  agus  an  gàirdeachas 
is  mo  ann  am  anam  ?   Salm  iv.  6,  7- 

"  Cuir  mo  gnothaichean  anns  an  riaghailt,  O  Dhia,  is 
ro  fhreagarraiche  chum  do  ghlòir-sa  agus  m'  fhior  shonas 
fein ;  agus  an  uair  a  ni  agus  a  ghiulaineas  mi  do  thoil  a 
bhos  an  so  air  thalamh,  gairm  mi  as,  ge  b'e  uair,  no 
doigh  air  an  deonach  leat :  Ach  deonaich  a  mhain,  an 
uair  a  bhios  mi  gu  dol  eug,  agus  'an  dlù  shealladh  air 
siorruidheachd,  gum  faod  mi  mo  cho-cheangal  an  dràdsa 
riutsa  a  chuimhneachadh,  agus  an  deò  ma  dheireadh  a 
bhuileachadh  a'  d'  sheirbhis !  Agus  deonaich,  O  Thigh- 
earna  an  uair  a  bhios  mis  a'  toirt  suas  an  deò,  gun 
cuimhnich  thusamar  an  ceudna  an  co-cheangal  so,  eadhon 
ged  nach  bi  mise  comasach  air  sin  a  dheanamh  !  Seall  a 
nuas,  O  Athair  nèamhaidh  le  sùil  throcair  air  do  dhuine 
cloinne  lag  a'  dol  èug;  cuir  do  ghàirdeanan  siorruidh 
m'am  thimchioU  a  chum  mo  chòmhnadh,  builich  neart 
agus  muinghinn  air  mo  spiorad  ata  ri  dealachadh  ri  m' 
chorp  ;  agus  gabh  ris  an  glacaibh  do  ghràidh  !  dean  a 
bheatha  do  dh-ionad  comhnaidh  na  muinntreach  a  chaidil 
an  losa,  1  Tes.  iv.  J4,  a  dh'  fheitheamh  maiUe  riusan 

ris  an  latha  ghlòirmhor  sin,  a  choilionar  do  ghealladh 
deireannach  dhoibhsan  a  tha  an  coi-cheangal  riut,  nan 
aiseirigh  bhuadhar,  trid  na  slighe  shaibhir  sin,  a  theid  a 
fhrithealadh  dhoibh  do  'n  rìoghachd  shiorruidh,  2  Pead. 
i.  22,  air  an  tug  thu  dearbh-chinnte  dhoibh  le  d'  cho- 
cheangal,  agus  an  dòchas  ris  tha  mi  nis  a  gabhail  greim 
air,  a  niiannachadh  a  bhi  beo  agus  bàs  fhaighinn,  mar  le 
m'  laimh  air  an  dòchas  sin  ? 

"  'S  an  uair  a  bhios  mis  air  m'  àireamh  am  measg 
nam  marbh,  's  a  bhios  gnothaichean  an  t-saoghail-so 
thairis  leam,  ma  dh-èireas  do  'n  chuimhneachan  dhùr- 
achdach  so  tuiteam  'an  lamhaibh  a  h-aon  de  m'  chàird- 
ean,  deonaich  gum  bi  e  na  mheadhon  air  drùghadh  air 
an  inntinn  !  deonaich  dhoibh  a  leughadh  's  a  ghabhail 
cha  'n  ann  mar  mo  chainntse,  ach  mar  am  briathran 
fèin ;  agus  gum  foghlum  iad  eagal  an  Tighearna  mo 
Dhè  a  bhi  orra,  agus  gun  cuir  iad  leamsa  an  earbsa 
fo  sgàil  a  sgiathan  car  ùine  agus  gu  siorruidh  !  agus 
deonaich  dhoibh  leamsa  cuideachd,  mòr  mheas  a  bhi 
againn  air  a  ghràs  sin,  a  tha  'g  aomadh  ar  cridheachan 
gu  inndrinn  a  staigh  do  'n  cho-cheangal,  's  a  co' 
aontachadh  gu  'r  gabhail  a  staigh  an  uair  a  bhios  sinn 
toileach,  a'  cur  as  leth,  (leamsa,  agus  leis  gach  cinneach 
a  shaoradh^)  an  Atliar,  a  Mhic,  agus  an  Spioraid 
Naoimh,  a  ghloir,  an  t-urram,  agus  a  chliù,  a  tha  cho 
dligheach  do  gach  pearsa  do  'n  Trionaid,  air  son  na 
h-earrainn  a  ghabh  iad  os-Iaimh  san  obair  luachmhor  so  ! 
Àmeti." 

Air  an  sonsan  a  mheasas  an  riaghailt  so  tuilleadh  isfada 
ri  bhi  air  a  sgriobhadh,  air  iurrtas caraid  àraidh  chuir 
mi  sios  an  riaghailt  aithghearr  so  a  leanas,  agus  bu 
chòir  an  aire  dhùrachdach  a  thoirt  do  gach  earrann 
deth,  m'an  cuirear  an  gniomh  e  ;  agus  aonfhocal  nach 
'eil  a  còrdadh  ri  d'  stnid  atharrachadh,  chum  's  gun 
co-aonlaich  an  cridhe  leis  an  iomlan. 

"  A  Dhia  shiorruidh  agus  uile  bheannaichte  !  Tha 
mi  miannachadh  tighinn  a'  d'  làthair,  le  trom  irioslachd 
anma,  fo  mhothachadh  air  cho  neo-aithrigh  sa  tha  mo 
leithidse  de  chnuimh  pheacaich,  air  teachd  'an  làthair 
Uachdaran  naomha  nèimh,  Rìgh  nan  rìgh  agus  Tighearna 
nan  tighearn ;  agus  gu  h.àraidh   air  gnothach  mar  so. 

eadhon  gu  inntrinn  'an  Co-clieangal  riutsa.  Ach  's  tu 
fèin  a  dhealbh  an  t-innleachd.  Thairg  do  cho-aontachadh 
neo-chriochnach  e  trid  do  Mhic,  agus  dh-aom  do  ghràs 
mo  chridhe  gu  gabhail  ris. 

"  Tha  mis'  air  an  aobhar  sin  a'  teachd,  a'g  aideachadh 
gu  bheil  mi  ro  chiontach,  a'  bualadh  air  m'  uchd  agusag 
ràdh,  leis  a  clu's-mhaor  iriosal,  a  Dhè  dean  trocair  ormsa 
a  ta  m'  pheacach  !  Tha  mi  tighinn  air  cuireadh  'an  ainm 
do  ]\Iliic,  a'g  earbs'  as  fhìreantachd  iomlan-san;  a'g 
aslachadh,  air  a  sgàthsan  gu'm  bi  thu'tròcaireach  do  m' 
neo-fhireantachd,  agus  nach  cuimhnich  thu  mo  pheacaidh 
ni's  mò.  Gabh  air  ais,  guidheam  ort,  do  chreutair 
ceannairceach,  aig  am  bheil  a  nis  mothachadh  air  do 
chòir  air,  's  nach  eil  cho  deigheil  air  aon  ni  'sa  tha  e  air 
bhi  leatsa. 

"  Tlia  mi  air  an  latha  an  diugh,  leis  an  dùrachd  is  mò, 
ga  m'  thoirt  fèin  suas  dutsa.  Tha  mi  cuir  cùl  ris  gach 
Tighearn  aig  an  robh  roimh  soceannas  orm;  agusthami 
ga  m'  chaisrigeadh  fèin  agus  gach  nì  a  ta  agam  dhuit ; 
ceudfaith  m'inntinn,  buill  mochuirp,  mo  mhaoin  shaogh- 
alta,  m'  ùine,  agus  mo  chumhachd  os-ceann  dhaoin'  eile ; 
gu  bhi  air  an  gnàthachadh  gu  h-iomlan  chum  do  ghlòire  ; 
agus  gu  dian  deothasach  a'  toirt  ùmhlachd  do  t'  àitheant- 
aibh,  am  fad  's  a  bhuanaicheas  tu  mo  bheatha,  le  dian 
thogradh  agus  rùn-suidhichte  gu  buanachadh  leatsa  fad 
uile  linnibh  neo-chriochnach  na  siorruidheachd  ;  Gam' 
chumail  fèin  a  ghnà  deas  gu  bhi  ullamh  le  eud  agus 
gàirdeachas  a  chuir  do  thoil  'an  gniomh,  cho  luath  's  a 
nitear  aithnichte  dhomh  e. 

"  Thami  ga  'm  striochda  fèin,  agus  gach  nì  a  ta  agam 
gu  bhi  air  ar  stiùradh  leat,  air  an  doigh  a  mheasas  do 
bhuau  ghliocas  a  bhi  freagarrach  a  chum  do  ghlòire. 
Tha  mi  fàgail  riaghladh  gach  cùis'  an  earbsa  riutsa,  agus 
ag  ràdh  gun  choigleadh,  ni  h-e  mo  thoilse,  ach  do  thoilse 
gun  robh  deanta !  a'  deanamh  gàirdeachas  le  cridhe  dìleas 
ri  t'  uachdranachd  neo-chriochnach,  mar  nì  bu  chòir  mòr 
thlachd  a  thoirt  do  'n  iomlan  do  'n  chruthachadh 
reusonta. 

"Gnàthaich  mi,  O  Thighearna,  guidheam  ort,  mar 
inneal  a  chum  do  sheirbhis  !  Aireamli  mi  am  measg  do 
shluaigh  shonraichte  !  O  deonaich  dhomh  bhi  air  m' 
ionnlad  'am  fuil  do  Mhic  ghràdhaich  !  A  bhi  air  mo 
sgeudachadh   le  fhìreantachd !     Air  mo    naomhachadh 

le  spiorad !  Cruth-atharraich  mi  ni's  mò  agus  ni's 
mò  a  chum  ìomhaigh !  Co-roinn  rium,  d'a  thrid-san, 
gach  drùghadh  feumail  o'  d'  spiorad  glanaidh,  shuilbh- 
earraich,  agus  shòlasaich  !  Agus  deònaich  air  dhomh  mo 
bheatha  a  chaitheadh  fo  na  tograidh  sin,  agus  ann  an 
solus  sòlasach  do  ghnùis  ghràsmhoir  ma  m'  Athair  agus 
mo  Dhia ! 

"  Agus  an  uair  a  thig  uair  uamhannaich  a  bhàis, 
deonaich  gun  cuimhnich  mi  an  co-cheangal  so,  air  a 
shuidheachadh  anns  gach  nì  agus  cinnteach,  oir  's  e  so 
mo  shlainte  uile,  agus  mo  mhiann  uile,  2  Sam.  xxiii.  5, 
ged'  a  tha  gach  dòchas  agus  gach  ni  eil,  a  tha  mi  mealt- 
"ainn  buailteach  do  dhol  am  mugha !  Agus  O  Dhia, 
cuimhnich  thus'  e  cuideachd  ?  Amhairc  a  nuas  le  h-iochd, 
O  Thighearna,  air  do  dhuine  cloinne  lag,  aig  uair  a 
bhàis  !  Gabh  rium  a'  d'  glacaibh  siorruidh  !  Cuir  neart 
agus  muinghinn  'a  m'  spiorad  a  tha  gu  dealachadh  ri  m' 
chorp !  agus  gabh  a  stigh  e  do  dh-àros  na  muinntreach  a 
chaidil  'an  losa,  gu  sìochail,  aoibhneach  a  dh'  fheitheamh 
co-lionadh  do  gheallaidh  do  d'  phobuU  uile,  aiseirigh 
ghloir-mhor,  agus  sonas  neo-chriochnach  a'  d'  làthaireachd 
nèarahaidh-se  !  Agus  an  deigh  dhomhsa  bhi  cnàmh  anns 
an  ùir,  ma  tharlas  e  gum  faigh  caraid  sam  bith  greim  air 
a  chuimhneachan  so  air  mi  dheanamh  co-cheangal  soilleir 
riutsa,  deonaich  gun  dean  e  a  shamhuil  as  a  leth  fèin ; 
agus  deonaich  gu  'n  gabh  thu  a  steach  e  chum  co-pairt 
dheth  uile  shochairibh  do  cho-cheangail  trid  losa  Criosd 
Ard  Eadar-mheadhonair ;  gan  robh  maiUe  riutsa,  O  Athair, 
agus  a  Spioraid  Naoimh,  cliù  siorruidh  air  a  chuir  as  'ur 
leth  leis  a  mhòr  cho-thionai  a  shaorar  leat,  agus  Jeis  na 
spioradaibh  nèamhaidh  sin,  chum  a'  bheil  thu  g'  an  gairm 
gu  co-roinn  a  ghabhail  nan  obair  agus  nan  sochairibh  ! 
Amen," 


CAIB.  XVIII. 

Mu  in?idrinn  an  Co-chomunn  na  h-Eaglais,  lefrithealadh 
air  Suipeir  an  Tighearna. 

1.  Tha  dòchas  agam  gum  faigh  an  caibidil  so  thu  le 
d'  shaor  thoil  f  hoUaiseich  fèin  air  deanamh  co-cheangal  ri 
Dia,  air  do  thoirt  fèin  suas  gu  toileach  dùrachdach  do 
sheirbhis  Dè  ;  agus  's  e  mo  ghuidhe  dùrachdach  gum  bi 

an  coi-cheangal  so  a  rinn  thu  air  thalamh  air  a  dhaigh- 
neachadh  air  nèamh.  Acha  chum  am  barrachd  fiosrachaidh 
agus  tairbhe  a  thoirt  duit,  ceadaich  dhomh  a  chuir  a'  d' 
chuimhiie  gun  d'  òrdaich  ar  Tighearn  losa  Criosd,  doigh 
shonraichte  chum  ar  gràdh  dha  a  nochdadh  ;  agus  a  chum 
ar  co-cheangal  ris  ath-nuadhachadh  ;  doigh  ged  nach  eil 
e  a'  toirmeasg  seol  sam  bith  iomchaidh  eile  air  a  dhean- 
amh,  nach  fhaodar  air  aon  chor  a  chuir  a  thaobh,  no  a 
dhearmad,  air  son  aon  doigh  eile  a  thùr  daoine,  ge  b'e 
sam  bith  am  feumahichd  'nar  barailne. 

2.  Dh'  òrduich  ar  Tighearna  gu  glic  iomchaidh,  gu  'm 
biodh  sochairean  co-chomuinn  air  an  toirt  a  steach  do 
dhiadhachd;  mar  iha  trid  iarrtais-san  luchd-aidmheil  a 
chreideimh  Chriosduidh  a'  co-chruinneachadh  an  ceann  a 
chèile,  chum  aoradh  follaiseach  eile,  's  amhuil  bu  deonach 
leis  òrdugh  co-chomuinn  a  shocrachadh,  anns  am  bheil 
làn  cho-thional  diubh  ri  teachd  a  chum  a  bhùird,  a  dh' 
ithe  de  'n  aon  aran  agus  a  dh'  òl  de  'n  aon  chùpan.  Agus 
tha  iad  mar  sor'adheanamh,  mar  chuimhneachan  càirdeil 
air  a  ghràdh  dhoibh,  air  iad  fèin  a  thoirt  suas  gu  dùr- 
achdach  follaiseach  do  Dhia,  agus  air  an  gràdh  treibh- 
dhireach  d'a  chèile,  agus  d'  an  co-Chriosduidhean  uile, 

3.  Gur  h-iad  sin  rùin  àraidh  Suipeir  an  Tighearna, 
cha  'n  fhuirich  mi  san  àm  so  r'a  shoillearachadh  gu 
h-iomlan.  Fòghnaidh  dhiubh  a  leughadh  na  sgrìobh  an 
t-Abstol  Pòl  anns  an  deicheamh  agus  san  aon-chaibidil 
deug  d'a  cheud  litir  a  chum  nan  Corintianach,  a  thoirt 
mothachadh  iomchaidh  dhuibh  air  a  chùis  so.  Tha  e  'an 
sin  gu  soilleir  ag  innse  dhuibh,  gun  d'  òrduich  ar  Tigh- 
earn'  an  t-aran  ithe  agus  am  fion  òl,  ]  Cor.  xi.  24,  25. 
mar  chuimhneachan  air-san  ;  ionnus  cho  minig  's  a  tha 
sinn  ri  co'-roinn  a  ghabhail  de  'n  òrdugh  so,  tha  sinn  a 
foiUseachadh  bàis  ar  Tighearna,  ni  tha  sinn  r'a  dheanamh 
gus  an  tig  e,  1  Cor.  xi.  26.  Agus  tha  e  gu  sonraicht 
air  a  ràdh  gur  e  an  cupan  an  Tiomna  Xuadh  'na  fhuil- 
san ;  rann.  25,  se  sin  gur  e  glas  no  seul  a  cho-cheangail 
sin  a  bha  air  a  dhaighneachadh  trid  fhala.  A  nis,  do 
thaobh  sin,  tha  e  soilleir,  gu  bheil  sinn  ri  teachd  d'a 
ionnsaidh  le  beachd-shealladh  air  a  cho-cheangal  sin,  a' 
miannachadh  a  shochairean,  agus  a'  cuir  romhainn  trid 
gràs  Dhè  co'-aontachadh  le  iarrtasan.  A  thaobh  an 
iomlain  uime  sin,  mar  tha  'n  t-Abstol  a  labhairt,  tha  co- 
chomunn  de  chorp  agus   de    dh-fhuil  Chriosd   againn. 

1  Cor.  X.  16.  agus  le  co-roinn  a  bhi  againn  d'a  bhòrd  agus 
d'a  chupan,  tha  sinn  a'  conaltradh  ri  Criosd,  agus  g'  ar 
ceangal  fèin  ris  mar  a  shluagh ;  mar  bha  aig  na  cinnich 
legisreagananiodhail-aoraidh,  co-chomunnr'andiathaibh 
fèin,  agus  iad  gan  dlù-cheangal  riutha;  agus  bha  na 
h-Iudhaich,  le  'n  iobairtean  ithe,  a'  cumail  comhnal- 
traidh  ri  lehobhah,  agus  gan  dlù-cheangal  fèin  ris. 
Osbarr,  tha  e  'cuir  nan  cuimhne,  ged'  a  bha  iad  lion- 
mhor,  gu  'm  b'  aon  aran  agus  aon  chorp  iad,  air  dhoibh 
co-pairt  a  bhi  aca  uile  de  'n  aon  aran,  1  Cor.  x.  17-  agus 
thugadh  oirn  uile  òl  chum  aon  spioraid,  1  Cor.  xiii.  13. 
's  e  sin  cruinneachadh  r'a  chèile  mar  nach  biodh  ann 
ach  aon  teaghlach,  agus  gan  ceangal  fèin  chum  cuimhne 
chumail  air  an  aon  fhuil  sin  bu  luach-saoraidh  coit- 
cheann  dhoibh,  agus  air  an  Tighearn  losa  an  ceannard 
coitcheann.  Tha  e  nis  dearbh-shoilleir  gu  bheil  na 
reusoin  sin  r'an  gabhail  le  Criosduidhean  o  linn  gu  linn. 
Ceadaichibh  dhomh  uime  sin,  trid  ùghadarras  ar  Mhaigh- 
stir  dhiadhaidh,  earalachadh  oirbh  an  àithne  so  a 
choimhead. 

4.  Agus  leig  leam  an  tuille  earail  a  dheanamh  air, 
o'n  t-samhla  shoilleir  a  ta  aige  a  mheudachaidh 
t'  fhior  shonais.  Tha  thu  a'  tionnsgnadh  air  beatha  a 
Chriosduidh ;  agus  chuir  mis  a'  d'  chuimhn'  am  bacadh 
anns  a  chùis  ris  an  ion  sùil  a  bhi  agad.  'S  e  gràdh  do 
Chriosd  is  eigin  do  bheothachadh  gu  dol  tre  'n  iomlan. 
Ciod  ma  ta  is  ion-mhiannaichte,  na  mothachadh  beothail 
uime  a  ghiulan  mu  d'  thimchioU  !  agus  ciod  is  mò  a  dh' 
fhaodas  am  mothachadh  sin  a  dhùsgadh  suas,  na  bhi  a' 
cuimhneachadh  air  a  bhàs  a  ta  'an  sin  air  a  nochdadh  ? 
Co  a  dh'  fhaodas  amharc  air  an  aran  air  a  bhristeadh, 
agus  am  fion  air  a  thaomadh  a  mach  agus  nach  smuainich 
cionnas  a  bha  corp  ar  Slànuigheir  bheannaichte  air  a 
reubadh  as  a  chèile,  le  fhulangais,  agus  fhuil  naomh  a 
chaidh  a  dhortadh  mar  uisge  air  an  talamh .''  Co  is 
urrainn  smuaineachadh  air  a  chràdh  cridhe  a  dh'fhuilig 
Mac  Dhè,  mar  luach  ar  saoraidh,  agus  ar  slainte,  a's 
nach  mothaich  anam  a  leaghadh  le  caomhalachd,  a'  lasadh 
le  taingealachd  chàirdeil  ?  Ciod  an  t-àrd  bheachd- 
shealladh  a  bheir  e  dhuinn  air  beannachdan  co-cheangail 
an  t-soisgeil,  an  uair  a  bheir  sinn  fainear  e  air  a  dhaigh- 
neachadh  am  fuil  aon  ghin  Mhic  Dhè  ?  Agus  an  uair  a 
thig  sinn  a  chum  Dhè  mar  a  n- Athair  nèamhaidh,  's  a  bheir 

sinn  sinn  fèin  suas  a  chum  a  sheirbhis  air  an  doigh  fholl- 
aisich  so,  nach  niòr  a  ni  e  chum  an  geur-mhothachadh  a 
dhaighneachadh  nach  eil  sinn  leinn  fein,  do  bhri  gun 
do  cheannaicheadh  sin  le  shamhuil  so  de  luach  ?  1  Cor. 
vi.  19,  20.  Ciod  a  bhuaidh  a  tha  air,  chum  ar  cuir  air 
ar  faicill  an  aghaidh  gach  buairidh  a  chum  nam  peac- 
aidh  sin,  ris  an  do  chuir  sinn  cho  foUaiseach  cùl,  's  an 
do  gheall  sinn  bhi  dìleas  dhàsan  ris  an  do  cheangail  sinn 
ar  n-anmaibh  mar  le  mionnaibh  ?  'S  math  is  còir  d' 
ur  cridheachan  bhi  an  dlù-cheangal  r'a  chèile  an  gràdh, 
Col.  ii.  2.  an  uair  a  bheir  sinn  sinn  fèin  fainear  mar  aon 
ann  an  Criosd,  Gal.  iii.  28.  'S  i  fhuil  san  liunn-tàdh  a 
cho-chomuinn,  'gar  ceangal  an  spiorad,  ni  h-e  àmhain 
r'a  chèile,  ach  riusan  auns  gach  àite  a  tha  'gairm  air 
ainm  losa  Criosd  ar  Tighearna,  agus  an  Tighearna-san, 
1  Cor.  i.  2.  Agus  tha  sinn  a'  gabhail  beachd  ro-laimh 
le  dòchas  taitneach,  air  an  latha  bheannaichte  sin,  a 
bhios  an  lan-choithional  iomlan  's  a  bhios  slnn  uile  gu 
siorruidh  maiUe  ris  an  Tighearna,  1  Tes.  iv.  17.  'S  math 
is  còir  do  na  bheachd-smuaintibh  sin  ar  ceangal  a  chum 
sinn  fèin  àicheadh,  agus  ar  crann-ceusaidh  a  thogail 
chum  ar  Maighstir  ceusda  a  leantainn,  Mat.  xvi.  24. 
'S  math  is  còir  dha  a  thoirt  oirn  ar  dicheall  a  dheanamh, 
le  ùrnuigh  agus  leis  gach  ionnsaidh  iomchuidh  eile,  gu 
feum  a  dheanamh  d'a  luchd-leanmhuinn  agus  d'a 
chàirdibh ;  a  dheanamh  seirbhis  dhoibhsan  a  cheannaich 
e  le  fhuil,  agus  a  bhios  nan  companaich  dhàsan  agus 
dhuinne  'an  glòir  siorruidheachd  shona. 

5.  'S  e  mar  an  ceudna  òrdugh  agus  àithne  shoilleir 
ar  Fir-shaoraidh  bheannaichte,  gum  biodh  buill  an 
samhail  sin  de  chomunn  gu  caomhail,  iomaguineach 
mu  leas  spioradail  a  chèile.  Agus  gu'm  biodh  eaglais 
air  a  coimhead  fior-ghlan  agus  naomha,  agus  "  gun 
dealaicheadh  siad  iad  fèin  bho  gach  brkthair  a  ta  gluasad 
gu  mi-riaghailteach,"  2  Tes.  iii.  6.  Agus  gu'n  "  comh- 
arraicheadh  iad  iadsan  a  tha  togail  aimhreite  no  tuaileis 
nam  measg,  an  aghaidh  an  teagaisg  a  dh'-fhoghlum  sibh, 
agus  an  seachnadh,  Rom.  xvi.  17-  chum  's  ma  tha  neach 
sam  bith  nach  to'ir  ùmhlachd  do  fhocal  Chriosd,  trid 
Abstoil,  nach  biodh  comhluadar  agaibh  ris,  chum  gu  'm 
biodh  nàir  air,  2  Tes.  iii.  14.  nach  itheadh  iad  niaille 
riusan  a  tha  ro  mhi-riaghailteach  nan  giulan,  ach  gun 
cuireadh  iad  air  falbh  uapa  an  samhuil  sin  de  dhroch 

dhaoine,  1  Cor.  v.  11,  13.  Tha  e  uime  sin  làn-shoilleir, 
gu  bheil  an  leithid  sin  de  chomunn  gu  mor  mheas  na 
creideamh  Criosduidh,  agus  chum  buannachd  a  luchd- 
aidmheil.  Agus  do  thaobh  sin,  tha  gach  umhlachd 
dligheach  d'  ar  Tighearna,  agus  ar  suim  eagnaidh  d'ar 
buannachd  fein  agus  d'ar  co-bhràithribh,  a'g  iarraidh, 
gun  inndrinn  iadsan  a  ta  gràdhachadh  ar  Tighearn  losa 
Criosd  an  treibh-dhireas  annta,  agus  gun  cruinnich  siad 
iad  fein  nam  measg  'an  àm  gabhail  a  chomunaich  gu 
follaiseach  dùrachdach  aig  a  bhòrd. 

6.  Tha  mi  guidhe  ort,  uime  sin,  'na  ainm  agus  na 
ùghdarras,  nach  bi  aithne  so  ar  Tighearna  dhuit  'an 
diomhanas,  ach  nia  tha  thu  d'a  rìreadh  ga  ghràdhachadh, 
gu  'n  coimhead  thu  so,  cho  math  ris  a  chuid  eile  da' 
àitheanta.  Tha  fios  agam  gum  bi  thu  ullamh  gu  cuir 
'an  aghaidh  so.  'S  i  a  cheist  mhòr,  a  bhuineas  ri  thu 
bhi  deas  no  uidheamaichte  gu  teachd  air  mhodh  iom- 
chaidh  a  chum  a  bhuird  naomha.  Agus  mar  thuille  ris 
na  labhradh  roimh,  saoilidh  mi  gum  faodar  a  thoirt  gu 
crich  'am  beag  cainnte.  An  robh  thu,  cho  fad  's  a's 
aithne  dhuit  do  chridhe  fein,  treibh-dhireach  anns  an 
striochdadh  a  rinn  thu  dhiot  fein  do  Dhia  trid  Chriosd, 
a  mhol  mi  dhuit  sa  chaibidil  roimh  so.?  Ma  bha  (co 
dhiubh  is  ann  no  nach  ann  a  reir  na  riaghailt  a  dh'  ainmich 
mi)  ghabh  thu  greim  do  'n  chumhnanta,  air  an  aobhar 
sin  tha  còir  agad  air  a  sheula.  Agus  cha  'n  'eil,  agus 
cha  'n  urrainnear  sealladh  sam  bi  eil'  a  ghabhail  air  an 
òrdugh,  ris  am  faod  thu  cuir  na  aghaidh.  Ma  tha  toil 
agad  cuimhn'  a  chumail  air  bàs  Chriosd,  ma  tha  toil  agad 
an  caisrigeadh  a  rinn  thu  dhiot  fein  do  Dhia  trid-san 
athnuadhachadh,  nam  b'  àill  leat  fastadh  a  chuir  ort  fein 
am  measg  a  shluaigh,  ma  ghràdhaicheas  tu  iad,  agus 
gun  dean  thu  math  dhoibh  a  rèir  do  chomais;  agus  nach 
ceadaich  thu  dhuit  fein  buanachadh  an  cuir  aon  pheac- 
aidh  'an  gniomh  le  t'  fhios,  no  dearmad  a  dheanamh  air 
aon  dleasannas  air  am  fiosrach  thu,  an  sin  gabhaidh  mi  do 
dhanadas  muinghinneach  gu  a  ràdh,  nach  e  amhain  gur 
e  do  bheatha  chum  an  òrdugh  so,  ach  gur  h-ann  air  son 
do  leithids'  a  chaidh  òrduchadh. 

7.  Thaobh  aon  ni  eile  a  dh'  fhaodas  tu  a  ràdh  na  agh- 
aidh,  ni  beagan  cainnt  a  chunnuil  a  shàsachadh.  Tha 
laigsinn  an  tograidh  chràbhaich  a'  t'  anam,  ma  tha  e  idir 
air  a  shuidheachadh  ann,  cho  fad  o  bhi  na  reuson  an  agh- 

aidh  thu  dh-iarraidh  a  leithid  so  de  mheadhon  a  chum  a 
neartachadh,  's  gur  h-ann  a  tha  e  gu  laidir  a'g  earail  cho 
feumail  'sa  tha  e  dheanamh.  Bu  choir  do  'n  dearmad, 
a  tha  air  a  dheananih  air  an  òrdugh  so,  le  mòran  a  tha 
'g  ràdh  Criosduidhean  riu  fein,do  bhrosnachadh  chum 
t-eud  naomh  a  nochdadh  da  ordugh,  a  tha  cho  mòr  air 
a  dhearmad,  agus  na  h-urrad  thàir'  air  a  dheanamh  air. — 
Agus  air  son  eagail  do  chionta  anntromachadh  ma  dh- 
èireas  duit  cùl-sleamhnachadh,  na  toir  misneach  sam  bith 
dhoibh.  Faodaidh  so,  trid  beannachadh  Dhè,  a  bhi  na 
mheadhon  èifeachdach  an  aghaidh  an  uilc  roi  'n  robh  eagal 
agad  ;  agus  tha  e  dearbh-chinnteach,  an  deigh  na  tha  fios 
agad,  agus  na  mhothaich  thu  cheana,  m'an  tainig  thu 
chum  na  staide  sam  bheil  thu,  nach  eil  ceannfath  sam 
bith  agad  gu  dol  air  t-ais  ;  cha  'n  'eil,  eadhon  dòchas  a  bhi 
agad  a  bhi  ni  's  lugha  truaighe  no  a  chuid  is  paiUte  dhiubh- 
san  i  chaidh  am  mugha.  'S  e  do  ghnothach  ma  ta,  do 
shlainte  a  dheanamh  cho  cinnteach  agus  cho  glòir-mhor 
's  a's  urrainn  duit :  Agus  cha  'n  aithne  dhomh  aon  ni  a 
dh'  òrduich  ar  Fear-saoraidh  beannaichte,  is  dàcha  cuid- 
eachadh  a  dheanamh  chum  na  criche  bheannaichte  sin  na 
so  a  ta  mi  a'  cliùthachadh  dhuit. 

8.  'S  e  aon  ni  a  dh'  fheumas  tachairt,  agus  cha  'n  fhaic 
mi  cia  mar  gheibh  thu  a  dhiultadh.  ''S  e  sin,  gun  smuain- 
ich  thu  air  a  chùis  so  le  mòr  dhurachd ;  gun  rannsaich 
thu  gu  dicheallach,  "  co  dhiubh  tha  reuson  aig  do  choguis 
a  chreidsinn,  an  e  no  nach  e  toil  Dè  thu  a  thighinn  a  dh- 
ionnsaidh  an  òrduigh  so?  Agus  gur  còir  buanachadh 
ri  d'  smuaintean,  ri  d'  rannsachadh,  agus  ri  t'  ùrnuighean, 
gus  am  faigh  thu  'm  barrachd  misnich  gu  teachd  air 
t-aghaidh,  ma  tha  sin  fhathasd  a  dh'  easbhaidh  ort.  Oir 
biodh  dearbh-chinnt  agad  air  so,  gu  bheil  thu  bhi  neo- 
iomchaidh  gu  teachd  chum  bùird  an  Tighearna,  na  staid 
a  tha  'u  t-ullachadh  feumail  air  son  bàis  agus  fhlaitheis 
a  dh'  uireasbhaidh  ort ;  agus  mar  b'  àill  leat  a  cheadach- 
adh  dhuit  fein  cadal  air  bruaich  leir-sgrios,  cha  chòir 
dhuit  urrad  agus  fois  aon  latha  a  ghabhail. 

Urnuigli  airson  neach  a  tlia  ro  dhcigheil  air  leachd  gu 
bòrd  an  Tighearna,  ach  aig  a  bhcil  càileigin  dc  theas- 
amh  mu  thimchioll  a  chòir  air  un  òrdugh  naomha  sin. 

"  A  Dhia  bheannaichte,  tha  mi  a'  moladh  t'òrduighean 
glic  agus  gràsmhor,  chum  tairbhe  t-eaglais  'an  naomhachd 

agus  'an  gràdh.  Tha  mi  a'  toirt  buidheachais  duit  gun 
d'  àithn  thu  do  t-òghlaichibh,  iad  fein  a  dhealbh  nam 
buidhnibh ;  agus  tha  mi  a  toirt  cliù  do  m'  Shlànuighear, 
a  dh'  òrduich,  mar  gu  'm  b'  ann,  leis  an  deo  mu  dheireadh 
cuirm  naomh  a  Shuipearach,  chum  a  bhi  na  chuimhneach- 
an  air  a  ghràdh  leis  an  deachaidh  e  gu  bàs,  agus  na 
cheangal  air  an  aonachd  sin  bu  deonach  leis  gun  coimh- 
eadadh  a  shluagh.  Tha  dòchas  agam,  O  Dhia,  gu  bheil 
thusa  fianaiseach  air  an  dùrachd  leis  a'  bheil  a  rùn  orm 
mi-fein  a  thoirt  suas  duit ;  agus  gu  'm  faod  mi  do  ghairm  . 
mar  fhianuis  air  m'  anam,  ma  tha  mi  nis  san  iom-chomh- 
airle  mu  thimchioll  na  ceart  doigh  air  an  dean  mi  e,  nach 
ann  a  chionn  gun  ceadaich  mi  dhomh-fein  aon  dheth 
t-àitheantaibh  a  bhriseadh,  no  tair'  a  dheanamh  air  aon  air 
bith  do  d'  shochairibh.  Tha  mi  fiosrach  gu  bheil  thu 
mothachail,  gur  ann  amhainn  a  tha  'n  dàil  so  a'  sruthadh 
o  m'  aineolas  air  mo  dhleasannas,  agus  o'  m'  eagal  air 
mi-fheum  a  dheanamh  do  nithibh  naomha  le  mi  theachd 
gu  mi-iomchaidh  a  chum  do  bhùird  naomha.  Gidheadh 
gu  cinnteach,  O  Thighearna,  ma  bhuilich  thu  orm  meas 
air  t-àithne,  dèigh  air  co-chomunn  riut,  agus  toil  gu  mi- 
fein  a  thoirt  suas  chum  do  sheirbhis,  faodaidh  mi  a  mheas 
mar  chomharr  air  math  gu  bheil  thu  deonachadh  gabhail 
rium,  agus  nach  eil  mi  tur  mi-iomchaidh  air  son  an 
òrduigh  air  a  bheil  na  h-urrad  mheas  agus  dheigh  agam. 
Tha  mi  uime  sin  ag  aslachadh  gu  h-iriosal  ort,  O  Dhè, 
gum  bu  deonach  leat  air  an  latha  'n  diugh  mo  sheoladh 
a'  m'  dhleasannas,  agus  mo  theagasg  mu  'n  t-slighe  air  an 
còir  dhomh  gluasad  !  Rannsaich  mi,  O  Dhè,  agus  dearbh 
mi,  rannsaich  m'  àirnean  agus  mo  chridhe !  Salm  xxvi. 
3.  Am  bheil  peacadh  diomhair  sam  bith  gam  bu  mhath 
leam  caidreamh  a  thoirt.''  Am  bu  mhiann  leam  buan- 
achadh  an  easumhlachd  a  thoirt  do  dh'  aon  air  bith  dheth 
t-aithintibh  ?  Tha  dòchas  agam  gum  faod  mi  a  chùis  a 
leigeadh  gu  d'  bhreth  fein,  nach  'eil.  Na  ceadaich  dhomh 
uime  sin  dochair  a  dheanamh  air  m'  anam  fein,  le  fuireach 
o'  d'  bhòrd  naomha  gun  cheannfath  iomchaidh  !  Ach 
deonaich,  O  Thighearna,  guidheam  ort,  gun  co-aontaich 
t-fhocal,  do  fhreasdal,  agus  do  spiorad  chum  mo  shlighe 
a  dheanamh  rèidh  !  Gnath.  xv.  19.  Sgap  air  falbh  am 
fuigheall  an-amharuis  a  th'  annam,  mar  eil  thu  faicinn 
nach  eil  ceannfath  air !  Lion  mi  le  creideamh  is  dearbh- 
chinntiche,  le  gràdh  is  deothasaiche  ;  agus  tagair  do  chùis 

fein  ri  m'  chridhe,  air  mhodh  nach  ceadaicli  dhomh  tuille 
dàlach  a  chuir  a'  m'  theachd  air  m'  aghaidh,  ni  is  e  mo 
dhleasannas  agus  mo  chòir,  ma  tha  mi  gun  teagamh  a'  m' 
òglach  dhuitse  !  Deonaich  nach  bi  e  uair'  air  bith  as  m' 
aire;  ach  gun  dean  mi  am  barrachd  dicheill,  chums  ma 
tha  mi  f  hathast  an  teagamh  sam  bith  m'  an  chùis,  gun  cuir 
thu  as  an  teagamh  mi,  le  bhi  ni  's  faicilliche  chum  gach 
ni  a  sheachnadh  a  bhios  neo-thaitneach  dhuitse,  agus  dol 
gu  m'  dhùlan  a  chuir  mo  dhleasannais  an  gniomh  !  Gun 
robh  bhi  beachd-smuainteach  air  fulangais  Chriosd  cho 
cleachdta  do  m'  inntinn,  agus  mothachadh  air  a  ghràdh 
gun  choimeas  a'  co-èigneachadh  m'  anma,  's  gum  faod 
m'  fhein-fhiosrachadh  a  chuir  as  gach  teagamh,  gu  bheil 
mi  an  àireamh  na  muinntreach  do'n  deach'  a  chùirm 
ghràidh  so  ullachadh  ! 

"  Agus  tha  mi  deonachadh  sa'  cheart  àm  so,  air  bhi 
dhomh  air  mo  dhlù-cheangal  ri  t'  euglais  'an  spiorad  agus 
'an  gradh,  ged  nach  eil  mi  fhathast  cho  foUaiseach  no  cho 
ionmhuinn  's  bu  mhath  leam,  a'  guidhe  gum  bi  do 
bheannachadh  air  do  shluagh  uile.  Gu'm  beathaicheadh 
tu  t-oighreachd,  agus  gun  àrdaicheadh  tu  iad  gu  bràth  ! 
Salm  xxviii.  9.  Gun  robh  gach  co-chomunn  Criosd- 
uidh  a'  fàs  'an  eolas,  'an  naomhachd,  agus  'an  grkdh ! 
Gun  robh  do  shagairt  air  an  sgeudachadh  le  slainte, 
chum  trìdsan  gun  deanar  do  shluagh  taghta  aoibhneach  ! 
Salm  cxxxii.  16.  agus  gum  meudaichear  t-euglaisean 
anns  gach  ionad,  leo-san  a  theicheas  d'  an  ionnsaidh,  mar 
cheò,  agus  mar  chalamain  a  dh'  ionnsuidh  an  ionaid- 
taimh  !  Isa.  Ix.  8.  Gun  robh  do  bhòrd,  O  Thighearna, 
air  a  liona  le  h-aoidhibh,  Mat.  xxii.  10. ;  agus  abradh 
gach  neach  leis  an  toil  do  shlainte,  gun  robh  an  Tigh- 
earna  air  àrdachadh,  aig  a'  bheil  tlachd  'an  sonas  a 
sheirbhisich  !  Salm  xxxv.  27-  Agus  's  e  mo  ghuidhe 
dùrachdach,  gum  bi  gach  neach  a  tha  'g  aidmheil  gun 
d'  fhuair  iad  an  Tighearn  losa  Criosd,  cùramach  gu 
gluasad  ann,  Col,  ii.  6. ;  agus  gu  'm  bi  sinn  uile  gar  n- 
uimeachadh  fa-chomhair  lan-chothional  nan  ceud-ghin, 
agus  co-aontachadh  san  aoradh  sin  is  ro-luachmhoire, 
far  an  cuirear  na  samhlaidhean  agus  na  faileis  sin  air  cùl  ; 
far  nach  bi  feum  air  na  cuimhneachannan  sin  tuilleadh, 
ach  far  am  bi  Fear-saoraidh  beò,  do  ghnà  san  làthair  na 
ghairdeachas  siorruidh  aca-san,  aig  an  robh  tlachd  sa 
bheatha  so  an  cumail  cuinmhn'  air  a  bhàs  !     Amen.'^ 

p3 


174 

CAIB.  XIX. 

Seolaidh  àraidh  chum  gnà  cho-chomunn  a  chumailri  Dia 
no  a  bhi  'gluasad  na  eagalfad  an  ìatha. 

1.  Tha  dòchas  agam,  le  athoirt  fainear  gu  cùramach, 
le  fein-cheasnachadh,  agus  le  h-ùrnuigh,  gu  bheil  an 
leughadair  air  tighinn  a  nis  chum  rùn-suidhichte  gu 
teachd  a  chum  buird  an  Tighearna,  chum  a  bhòidean  a 
nasgadh  'an  sin.  Baralaichidh  mi  a  nis  gu  bheil  an 
gnothach  cudthromach  sin  thairis,  no  gnothach  dùrachd- 
ach  eigin  eile  leis  an  tug  e  fein  suas  chum  seirbhis  an 
Tighearna  ;  agus  gur  e  a  tha  nis  na  chùram  air  cionnas 
a  ghiulaineas  e  e  fein  a  rèir  nam  bòidean  a  thug  e  do 

Dhia 'Sa  chum  am  barrachd  còmhnadh  a  dheanamh 

ris,  a  thuilleadh  air  an  t-sealladh  choitcheann  a  thug  mi 
air  gnè  agus  giulan  a  Chriosduidh,  cuiridh  mi  an  cèiU 
cuid  de  sheolaidh  àraidh,  a  bhuineas  do  'n  ghiulan 
chràbhach,  spioradail,  agus  nèamhaidh  a  chumail  suas, 
no  a  bhi  'an  eagal  Dè  re  an  latha  uile.  Agus  cha  'n 
aithne  dhomh  cionnas  a  dh'  fhaodas  mi  an  riaghailt  a 
chum  so,  dheanamh  a  chuir  sios  air  doìgh  is  soilleire 
agus  is  so-thuigsinn,  na  a  rinn  mi  ann  an  litir  a  sgriobh 
mi  o  cheann  ioma  bhiadhn'  a  dh'  ionnsaidh  òganaich  ro- 
chrabhach  agus  diadhaidh,  air  an  robh  mi  san  àm  ro- 
eolach  ;  agus  nach  robh  beò  ach  beagan  mlnos  an  deigh 
dhà  a  faotuinn,  ni  a  chuir  duilichinn  air  gach  neach 
d'  am  b'  aithne  e.  Gidheadh  tha  dòchas  agam  gun  do  mhair 
e  beò  uine  ni  bu  leoir  a  chum  an  riaghailt  a  thu  mi  dha 
a  chuir  an  cleachdadh  ;  agus  's  e  mo  ghuidhe  gun  dean 
gach  aon  leughadair  an  ni  ceudna,  cho  fad  's  a  fhreagras 
iad  d'  a  chomas  agus  da  staid  sa  bheatha,  ga  mheas  mar 
air  a  labhairt  ris  fein  ;  agus  bu  mhiann  leam  gun  tuigeadh 
daoine  nach  eil  mi  a'  cur  so  sios  mar  riaghailt  shuidhichte 
choitcheann  do  na  h-uile  dhaoine,  no  do  neach  sam  bith 
gach  aon  àm.  Bitheadh  iad  air  an  gnàthachadh  leosan 
aig  am  bheil  comas  agus  cothrom  air  a  dheanamh  ;  's  an 
uair  a  nach  urrainn  duit  an  deanamh  uile,  dean  na  dh' 
fhaodas  tu  de  'n  chuid  is  cudthromaiche  dhiubh.  Le  d' 
chuir  air  t-fhaicill  mar  so,  thèid  mi  nis  air  m'  aghaidh 
Jeis  an  litir,  agus  tha  dòchas  agam  nach  bi  i  na  h-aobhar 
mi.mhisnich  do  'n  Chriosduidh  is  laige.     Deanamaid  ar 

dìcheall  gu  toileach  sunntach,  iriosal,  ait,  gu  bheil  againn 
Athair  gràsmhor  d'  an  aithne  ar  laigsinn  uile,  agus  Ard- 
shagart  a  ta  cho  iochdmhor  's  gun  cliuthaich  e  d'  ar 
n-Athair  nèamhaidh  gabhail  gu  taitneach  ri  fann  oidhirp- 
ean  ar  dleasannais  agus  air  gràidh  tlireibh-dhirich ; 

A  Charaid  ionmhuinn, 

1.  O'n  is  deonach  leat  suim  a  chomhluadair  a  bh'  aganj 
riut  0  cheann  ghoirid  fhaotuinn  ann  an  sgrìobhadh, 
eadhon,  "  Ciod  an  doigh  'nar  giulan  lathail  is  fearr  a  dh' 
fhaodar  beatlia  chràbhach  agus  fheumail  a  chumail  suas 
agus  a  ghleidheadh  ?  Tha  mi  cuir  mu  thimchioll  na 
thuirt  mi  riut  san  am  sin  a  chuir  sios,  gu  ro-thogarrach  ; 
an  dòchas  gun  dean  e  caileigin  de  chòmhnadh  riut  sna 
gnothaichean  is  cudthromaich  a  dh'  f  haodas  a  bhi  agad ; 
agus  faodaidh  e  a  sparradh  air  m'  inntinn  fein  am  barr- 
achd  niothachaidh  air  na  ceangal  fo  'm  bheil  mi  gum' 
bheatha  a  chaitheamh  a  reir  nan  seolaidh  a  tha  mi  a'  toirt 
do  chàch.  Tha  mi  a  meas  gu  bheil  oidheirpean  mar  so 
am  measg  an  toradh  is  taitniche  agus  an  ceangal  is  buaine 
air  càirdeas;  agus  leis  mar  tha  dòchas  gu'm  mair  ar 
cairdeas-ne  gu  siorruidh,  tha  dearbh-bheachd  agam  gun 
dean  a  bhi  as  gach  taobh  cùramach  chum  an  samhuii  so 
de  rùin  altrum  seirc  bhith-bhuan  a  chuir  ris. 

2.  Tha  na  seolaidh  a  tha  sùil  agad  fhaotainn  uam  san 
àm  so,  gu  nàdurra  gan  roinn  'an  trì  earrannaibh.    Eadhon, 

Ciod  am  meas  is  còir  a  bhi  againn  air  Dia an  tùs, 

am  fàs,  agus  an  deireadh  an  latha.  Leigidh  mi  ris  mo 
chridhe  gu  saor  dhuit  a  thaobh  gach  earrann  deth,  agus 
leigidh  mi  leat  fein  breth  a  thoirt  mar  a  fhreagaras  iad 
do  d'  staid  ;  a'  toirt  ionnsaidh  air  fuireach  eadar  dha 
anabharra,  bho  bhi  ro-gheur-theann  mu  nithe  faoine, 
agus  0  bhi  neo-chùramach,  ni  ma  cheadaichear  ann  an 
nithibh  beaga,  a  dh'  fhaodas  tarruinn  gu  dearmad  air 
nithibh  cudthromach,  agus  fadheoigh  gu  bhi  ciontach  de 
nithe  is  ro-chunnartaiche  no  iad  sin. 

3.  (I.)  An  toiseach  an  latha,  'S  cinnteach  gur  e  bu 
chòir  a  bhi  na  cheud  chùram  oirn,  ar  chridhe  a  thogail 
suas  ri  Dia  an  uair  a  dhùisgeas  sinn,  's  am  feadh  a  ta  sinn 
a'g  èirigh  ;  's  an  sin  cur  ma  thimchioll  aoradh  diomhair 
na  maidne  gun  dkil. 

4.  Tha  a  cheud  ni  dhiubh  sin  an  anabharra  nàdurra. 
Tha   a    cho  lion  ni  a  dh'  fhaodas  ar  brosnachadh  gu 

smuaintean  eràbhach  agus  gu  ùrnuigh  na  h-inntinn,  cho 
lan  sholleir,  's  gun  saoileadh  neach  nach  b'  urrainn  do 
dh-inntinn  dhùrachdaich  gun  an  toirt  fainear.  Fois  agus 
subhachas  ar  n-inntinn  an  àm  ar  ceud  dhùsgadh ;  an 
t-ùrachadh  a  ta  sin  a'  faighinn  bho  chadal ;  an  tearuinn- 
teachd  a  shealbhaich  sinn  san  staid  sin  ;  an  lòn  a  tha  g'ar 
beathachadh  agus  an  trusgan  blàth  càimheil  leis  am  bheil 
sinn  air  ar  sgeudachadh;  solus  ait  na  grèine  ;  agus  eadhon 
(nithe  nach  'eil  neo-iomchaidh  an  ainmeachadh  dhuit,) 
na  h-innleachdan  a  ta  air  am  buileachadh  oirnn  le  Ugh- 
dar  ar  n-uile  shochairean,  chum  iomadh  uair  fheumail 
d'ar  beatha  a  gnkthachadh  an  uair  nach  bi  a  ghrian  a' 
toirt  a  soluis  duinn  ;  dòchas  pilleadh  ri  comunn  caomh 
ar  càirdean  ;  an  dùil  ri  latha  eile  a  chaithe  an  seirbhis 
Dè,  agus  'am  foghlum  ar  n-inntinn  ;  agus  os  ceann  gach 
ni,  am  beo  dhòchas  a  ta  againn  ri  aiseirigh  de  shonus  agus 
de  ghlòir.  Faodaidh  a  h-aon  diubh  sin,  agus  ioma  ni 
eile  nach  d'  ainmich  mi,  culaidh-smaointichidh  agus 
mholaidh  thaitnich  a  bhuileachadh  oirn  an  àm  èirigh. 
'S  a  chum  còmhnadh  a  dheanamh  ruinn,  am  feadh  a  ta 
sinn  san  àm  so  'nar  n-aonar,  cha  bhi  e  mi-iomchaidh 
dhuinn  labhairt  air  uairibh  eile  r'ar  n-Athair  nèamh- 
uidh,  le  cainnt  shubhach,  thaingeil.  Ceadaich  dhomh  a 
ràdh,  ma  mhothaicheas  sin  ar  cridheachan  na  shamhuil 
so  de  dh-fhonn  an  àm  ar  ceud  mhosglaidh,  gur  aobhar 
sin  gu  bhi  taingeil,  gu  h-àraidh,  gur  teagamh  gur  e  sin 
freagradh  na  h-ùrnuigh  a  chuir  sinn  suas  an  àm  laidhe. 

5.  Chum  cleachdadh  aoradh  dìomhair  na  niaidne,  ni 
tha  dòchas  agam  is  e  ar  ceud  obair,  cha  'n  'eil  e  an  comas 
domh  doigh  shoilleir  a  chuir  roi  neach  eile.  'S  eigin  duit, 
a  charaid  ionmhuinn,  thu  fein  a  thoileachadh  sa  chùis  so. 
Tha  a  chuid  is  cudthromaiche  de  'n  t-seirbhis  fior 
shoilleir :  Agus  nan  teannainn  ri  riaghailt  shònraicht  a 
chuir  sios  dhoibhsan  a  dh'  fhaodadh  leth-uair,  no  tri 
charteil  na  h-uarach  a  bhuileachadh  air,  (ni  a  shaoilinn 
a  dh'  fhaodadh  a  chuid  bu  phailte  de  shluagh  a  dhean- 
amh)  's  i  an  riaghailt  so  a  leanas  a  mholainn  doibh. 

6.  Tòiseachadh  air  cràbhadh  suidhicht'  an  latha  le 
buidheachas  a  thoirt  do  Dhia  air  ar  glùinean,  le  guth 
iosal,  gidheadh  soiUeir;  ag  aideachadh  nan  sochairean 
m'  an  robh  sin  a  smuaineachadh  an  àm  èiridh,  gun  dear- 
mad  idir  air  Criosd  ainmeachadh  mar  stèigh  ar  n-uile 
shealbhachadh  agus  dhòchais,  no  air  buidheachas  a  thoirt 

air  son  drùghadh  an  spioraid  bheannaichte,  a  threoraich 
ar  cridheachan  a  dh'  ionnsaidh  Dhè,  no  tha  san  àm  g'  ar 
brosnachadh  chum  iarraidh.  'S  còir  so  a  dheanamh,cho 
math  ris na  dleasannais  chrabhach  eile  theid  ainmeachadh, 
gu  cùramach  treibhdhireach  ;  oir  's  ionnan  sinn  a  tlioirt 
buidheachas  do  Dhia  gu  neo-thogarrach,  agus  gun  bhuidh- 
eachas  idir  a  thoirt  da.  Faodar  crioch  a  chuir  air  a 
bhuidheachas  so  le  ar  coi-cheangal  ri  Dia  athnuadhach- 
adh  gu  follaiseach,  a'g  aidmheil  ar  rùn-suidhichte  ar  sinn 
fein  a  choisrigeadh  dhà,  agus  gu  h-àraidh  a'  cuir  romh- 
ainn  an  latha  a  leanas  a  chaitheamh  a  chum  a  ghlòire. 

7.  Bithidh  e  iomchaidh  an  deigh  so,  sealladli  a  ghabh- 
ail  air  an  latha  tha  romhainn,  cho  fad  's  a  dh'-fhaodas 
sinn  a  thoirt  fainear,  c'  àit  agus  cionnas  a  bhuilichear  e  ; 
agus  a  smuaiueachadh  gu  dùrachdach,  "  cionnas  a  dh- 
fhaodas  mi  mi-fein  a  ghiulan  a  thaobh  Dhè  air  an  latha 
an  diugh  ?"  "  Ciod  na  gnothaichean  a  tha  r'a  dhean- 
amh,  agus  ciod  an  seol  air  an  deanar  iad  ?  Ciod  an 
cothrom  a  tha  sùil  agam  air  math  a  dheanamh  no  fhaot- 
ainn  ?  Ciod  na  buairidh  a  tha  coltach  ri  tighinn  a'  m' 
charamh  am  measg  ghnothaichean  an  latha  ?  Ciod  ann 
a  thainig  mi  gearr  air  mo  dhleasannais  0  cheann  ghoirid? 
Agus  cionnas  a  dh'  fhaodas  mi  a  nis  a  bhi  ni's  tearuinte?" 

8.  An  deigh  an  t-seallaidh  so  a  ghabhail,  bithidh  e 
iomchaidh,  ùrnuigh  ghearr  a  chuir  suas,  a  guidhe  gum 
brosnaicheadh  Dia  sinn  a  chum  gach  dleasannas  dhuibh 
sin  a  chuir  an  gniomh,  gun  neartaicheadh  e  sinn  an 
aghaidh  gach  cunnairt  roi  bheil  eagal  oirn  ;  gun  soirbh- 
icheadh  e  leinn  na  leithid  so  na  sud  de  ghnothach,  air  a 
ghabhail  os-laimh  chum  a  ghloire  ;  agus  fos  gun  deanadh 
e  còmhnadh  ruinn  chum  feum  a  dheanamh  do  cheanfath 
air  math  a  dheanamh  nach  b'urrainn  duinn  fhaicinn  roi- 
laimh ;  chum  cuir  an  aghaidh  buairidh  ris  nach  robh 
dùil  againn,  agus  gu  giulan  gu  foighidneach  cràbhach  le 
aon  trioblaid  a  thig  'nar  caramh  air  feadh  an  latha  ris 
am  bheil  sinn  a'g  inndrinn. 

9.  Bheirinn  a  chomhairl  ort  an  deigh  so,  earrann 
àraidh  de'n  sgriobtur  a  leughadh ;  cha  'n  e  mòran,  no 
idir  am  Bìoball  uile  direach  air  aghaidh  ;  ach  earrannan 
sonraicht'  as  a  cheud  is  feumaile  dheth,  abair  deich  na 
dà-rann-deug ;  gun  dragh  a  chuir  ort  fein  mu  thim. 
chioll  an  co-chordaidh  r'a  chèile  (ged'  a  mholainn  sin 
duit  an  àm  eile  a  reir  do  chomais  agus  do  chothrom)  ach 

an  toirt  a  mhain  fainear  an  seadh  cràbhach  :  a'  gabhail 
uapa  an  seoladh  is  fearr  a  dh'  fhaodas  tu,  gan  aithris  a 
rìs  do  d'  choguis  fein,  agus  a  chuir  mar  fhiachaibh  air 
do  chridhe  an  coimhead  agus  deanamh  d'an  rèir,  fo 
mhothachadh  air  an  ùghdarras  dhiadhaidh  a  tha  nan 
co-chuideachd.  Agus  ma  ni  thu  ùrnuigh  os  ceann  an 
earrann  so  de'n  sgriobtur  le  d'  Bhioball  fosgailte  fa  d' 
chomhair,  faodaidh  e  an  sparradh  ni  's  doimhne  air  do 
mheoghair  agus  air  do  chridhe,  agus  còmhnadh  a  dhean- 
amh  riut  chum  smuaineachadh  agus  labhairt  ni  's  saoire 
agus  ni  's  pailte  ann  an  ùrnuigh. 

10.  Bhiodh  e  iomchaidh  an  t-aoradh  so  a  chriochnach- 
adh  le  Salm  no  Laoidh  a  sheinn  :  agus  tha  mi  leatsa  a' 
deanamh  gàirdeachais,  gu  bheil  tre  chùram  cràbhach  an 
Ollaidh  Watts,  agus  cuid  eile  do  bhkird  naomha,  na 
h-urraid  againn  a  tha  freagarrach  do'n  t-seòmar  uaig- 
neach  agus  do  dh-aoradh  teaghlaich,  cho  math  agus  air 
son  seirbhis  na  h-eaglais. 

11.  (II.)  'S  iad  na  seolaidhean  is  freagarraich'  a  thainig 
fainear  dhomh,  air  feadh  an  latha,  iad  so  a  leanas. 
Gu'm  bi  sinn  dùrachdach  ann  an  cràbhadh  an  latha  ; 
gum  bi  sinn  dicheallach  'na  ghnothaichibh,  'se  sin,  'nar 
gnothaichibh  saoghalta ;  gum  bi  sinn  measarra  crionnda 
'na  shugradh  ;  gun  toir  sinn  gu  cùramach  fainear  freasd- 
ail  an  latha;  gum  bi  sinn  gu  teann  air  ur  faicill  roi 
bhuairidhnean ;  gum  bi  mothachadh  beothail,  iriosal 
againn  air  a  chomain  fo  'm  bheil  sinn  d'ar  n-Athair 
nèamhaidh,  freagarrach  do  gach  ni  a  thig  nar  caramh ; 
gum  bi  ar  smuaintean  fo  dheagh  riaghladh  an  diomh- 
aireachd  an  latha, — agus  ar  cainnt  na  chomhluadairibh. 
B'iad  na  nithe  sin  cinn-teagaisg  searmoin  a  chuala  tu 
mi  a  liubhairt  o  cheann  ghoirid,  agus  a  ta  fìos  agam  bu 
cheanfath  ris  an  iarrtas  so,  a  tha  mi  anns  an  àm  a'  freag- 
radh.  Bheir  mi  fainear  ma  ta  gach  ni  is  cudthromaiche 
a  chaidh  a  chuir  an  cèill  fo  na  cinn-theagaisg  sin. 

12.  (I.)  Mu  thimchioU  dùrachd  ann  an  cràbhadh, 
aon  chuid  an  aoradh  follaiseach,  no  san  teaghlach : 
Gabhamaid  beagan  ùine  man  tòisich  sinn  gu  smuainteach- 
adh  air  iomlanachd  an  Dè  ris  am  bheil  sinn  ri  labhairt, 
air  feumalachd  a  ghnothaich  mu  'm  bheil  sinn,  air  sòlas 
agus  buannachd  frithealadh  cràbhach,  agus  air  ciont' 
agus  amaideachd  riaghailt  chealgach.  An  uair  a  bhios 
6Ìnn  ri  aoradh,  bitheamaid  faicilleach  m'  ar  giùlan,  agus 

cuireamaid  smachd  air  ceud'  sheachrain  ar  smuaintin. 
'S  an  uair  a  bhios  an  dleasannas  thairis,  smaointicheamaid 
air  ball  an  doigh  air  an  deach  a  chur  an  gniomh,  agus 
cuireamaid  a  cheist  ri  'r  coguis  fèin,  am  bheil  dòchas 
aguinn  gun  do  ghabh  Dia  ruinn  le  a  dheanamh  ?  Oir 
tha  doigh  àraidh  air  dol  tre  na  dleasannais  sin,  agus  tha 
ar  cridhe  fèin,  a'g  innse  dhuinn  'san  àm,  gu  bheil  iad 
neo-chomasach  air  Dia  a  thoileachadh ;  agus  ma  dh' 
èirich  dhuinne  tuiteam  gun  fhios  duinn  annta,  's  coir 
dhuinn  sinn  fèin  iriosleachadh  gu  trom  air  an  son  an 
lathair  Dhè,  an  t-eagal  gum  bi  ar  n-ùrnuigh  na  peacadh 
dhuinn,  Salm  cix.  7- 

13.  (2.)  Ma  thimchioll  na  h-ùine  a  tha  feumail 
chum  ar  gnothaichean  saoghalta,  cuireamaid  m'a  thim- 
chioll  a  dheanamh  le  mothachadh  air  ùghdarras  Dè,  agus 
le  meas  air  a  ghlòir.  Bitheamaid  a  seachnadh  leisg  agus 
lunndaireachd,  a  ghabhas  a  dhà  no  thri  de  dh-uairibh  a 
dheanamh  na  dh'  fbaoidte  a  dheanamh  an  aon  uair.  An 
aghaidh  a  leithid  so  do  rùn,  a  tha  toirt  buaidh  an  caithe- 
beatha  cuid  de  dhaoine,  agus  gidheadh  a  tha  am  barail 
nach  eil  iad  uair  sam  bith  nan  tàmh,  thugamaid  iunnsaidh 
air  urrad  a  chuir  roi-laimh  's  a's  urrainn  duinn  an  ùine 
bhig  ;  a'  toirt  fainear  nach  eil  againn  ach  ùine  ghearr  an 
so  uile  :  Agus  biodhamaid  mothachail  gach  aon  àm  air 
an  fheum  a  ta  againn  air  beannachadh  Dhè,  chum  soirbh- 
eachadh  le  'r  saothair. 

14.  (3.)  Ma  thimchioll  àm  sùgraidh  :  Thugamaid 
an  aire  gum  bi  ar  lan-aighear  air  an  taghadh  gu  cùramach ; 
gun  gnathaich  sinn  iad  le  deagh  rùn,  chum  ar  deanamh 
iomchaidh  fa  chomhair  saothaireachadh  an  gnothaichibh 
na  beatha  sole  barrachd  dùrachd  ;  agus  gun  gnàthaichear 
iad  gu  urram  Dhe,  crioch  mhor  ar  n-uile  dheanadais? 
Thugamaid  an  aire  nach  bi  ar  cridheachan,  d'  an  taobh, 
air  an  tarruinn,  O  Dhia  ;  agus  nach  l)uilich  sinn  orra 
tuille  's  a  chòir  d'  ar  n-ùine.  A'  cumail  a  ghnk  'nar 
cuimhne,  nach  robh  ceudfaith  ar  nàduir,  agus  buaidhean, 
foiUseachaidh  a  chreideimh  Chriosduidh  air  am  buileach- 
adh  oirn  an  diomhanas  ;  ach  gu  bheil  sinn  ri  bhi  an  dian- 
thòir  air  crioch  urramach  eigin,  agus  gun  am  barrachd 
ùigh  a  chuir  am  fearas-chuideachd  no  'an  sùgradh,  na 
bhios  iad  feumail  ann  an  giulan  reusonta  agus  fearail, 
fiùghantach  agus  cràbhach. 

15.  (4.)     J\Iu  thimchioll  an  aire  thoirt  do  freasdail 

Bithidh  e  feumail  an  aire  thoirt  do  dh-oibreachadh  Dhè 
'nar  sòlasaibh  agus  'nar  trioblaidibh.  'Nar  sòlasaibh,  co 
dhiubh  a  ta  iad  ni  's  ro-bhitheanta,  no  ni's  comharraichte ; 
Gu  bheil  ar  slaint'  air  a  gnà  bhuileachadh  oirn  ;  gu  bheil 
lòn  againn  chum  beatha  agus  toil-inntinn  ;  gu  bheil  a 
cho  liou  doigh  thaitneach  aguinn  air  ar  n-ùine  a  bhuil- 
eachadh  ;  gu  bheil  a  cho  lion  caraid  math,  agus  taitneach 
againn  ;  gu  bheil  ar  gnothaichean  a  soirbheachadh  leinn  ; 
gu  bheil  ar  dol  a  mach  's  ar  teachd  a  steach  tearainte ; 
agus  gu  bheil  sinn  a  mealtainn  sìth  agus  subhachas 
inntinn,  ni  as  eugmhais,  nach  biodh  sòlas  an  aon  ni  eile 
a  bhiodhamaid  a'  sealbhachadh.  Bu  chòir  dhuinn  iad 
sin  uile  a  thoirt  fainear  mar  shochairean  an  fhreasdail, 
agus  buidheachas  a  thoirt  do  Dhia  air  an  son,  a  chionn 
gu  bheil  ar  n-aimsir  a'  dol  seachad  cho  suaimhneach. 
Air  an  laimh  eile,  tha  sinn  ris  an  fhreasdal  a  thoirt 
fainear,  anns  gach  mealladh,  gach  calldach,  gach  cràdh, 
agus  anns  gach  mi-dhleasannas  uathasan  o  'm  b'  ion  diìil  a 
bhi  againn  ri  càirdeas.  Agus  bu  chòir  dhuinn  sinn  fein 
a  striochda  gu  foighidneach  fopa,  air  dhuinn  fios  a  bhi 
againn  gur  e  Dia  a  ta  gan  òrduchadh  :  agus  mar  faodar 
gu  ceart  obair  an  fhreasdail  a  ràdh  riu,  gu  bheil  iad  air 
a  chuid  is  lugha  fo  a  stiùradh.  Agus  bu  choir  dhuinn 
smuaineachadh  gu  sonraichte  air  na  croisean  beaga,  (mar 
tha  sinn  ullamh  gu  a  ràdh  riu)  agus  laigsinn  agus 
amaideachd  gnè  agus  giulan  ar  cairdean,  a  bhiodh  air 
atharrachadh  ullamh  gu  mi-thlachd  a  chuir  oirn.  Agus 
tha  e  ni's  feumail  ar  n-inntinn  a  chuir  air  a  faiciU  rompa, 
gu  bheil  sinn  gu  minig  a'  faicinn  daoine  glic'  agus  math 
a'  call  an  riaghailt  orrafèin  leis  na  h-aobhairbheaga  sin: 
agus  an  uair  a  bheir  iad  fainear  iad  fèin  's  a  ghairmeas 
iadreuson  agus  diadhachd  gu  'n  còmhnadh,  a  seasamhgu 
cliuiteach  an  aghaidh  ionnsaidh  àmhghair  ro-mhòr  le 
misnich  agus  le  cruadal. 

IG.  (5.)  Mu  thimchioll  faicill  an  aghaidh  buairidh  : 
Tha  e  feumail  a  smuaineachadh,  an  uair  a  bhios  sinn  a' 
caochladh  àite  no  deanadas,  "  Ciod  na  cunnairt  sam  bi 
mi  ullamh  gu  tuiteam  'an  so .''"  Agus  leis  mar  is  còir 
dhuinn  a  bhi  air  ar  gnà  fhaicill,  's  còir  dhuinn  a  bhi  gu 
h-àraidh  air  ar  faicill  roimh  na  cunnairt  a  chunnaic  sinn 
sa'  mhadainn.  Agus  an  uair  a  tha  sinn  a'  tionnsgnadh 
air  a  chiiis  san  robh  sùil  againn  gun  tug-te  ionnsaidh 
oirn,  bu  choir  dhuinn  a  smuaineachadh,  gu  h-araidh  m' 

as  gnotliacli  cudthromach  a  th'  ann,  "  A  nis  tha  cho- 
strith  a  brath  toiseachadh:  Tha  Dia  agus  na  h-aingil 
naomh'  a'  faicinn  ciod  a  bhunailt  agus  a  mhisneach  a  ta 
ann  am  anam  :  agus  cia  fhada  dhrùigheas  ùghdarras  Dè, 
agus  cuimhn  airm'  ùrnuighean  agus  mo  rùin.shuidhichte 
orm,  an  uair  a  thig  uair  na  deuchainn." 

17-  (6.)  A  thaobh  earbs'  a  dheanamh  a  gràs  Dhè 
chum  drùghadh  oirn  :  's  eigin  da  bhi  coitcheann  :  's  a 
chionn  gu  bheil  gnà  fheum  againn  air,  cha  'n  fhaod  sinn 
idir  a  dhearmad.  Faodaidh  ùine  ro  bheag  a  bhuilichear 
'an  guidhe  iriosail  dhùrachdaich  air  son  còmhnadh  Dhè 
bhi  air  a  phairteacha  ruinn,  tuille  math  a  dheanamh  no 
ni  iomadh  uair  a  bhuilichear  'an  co-reusonachadh  :  Agus 
gidheadh  cha  bu  chòir  so  cuibhte  a  dhearmad,  o'  n  is  e 
solus  reusoin  caileigin  do  shoiilseachadh  diadhaidh  ;  ach 
's  ann  is  còir  a  ghhàthachadh  le  mothachadh  iomchaidh 
air  ar  n-earbs'  a  Athair  na  soillse,  no  far  am  meas  sinn 
gu  bheil  sinn  fèin  glic,  gum  fàs  sinn  diomhain  'nar 
reusonachadh  fèin,  Rom,  i.  21,  22.  Gairmeamaid  do 
ghnà  air  Dia  ;  ag  ràdh,  mar  shamhla,  an  uair  a  bhios 
sinna'dol  a  dheanamh  ùrnuigh,  "A  '1  highearna,  socraich 
m'  aigne  !  mosgail  mo  thograidh  naomha,  agus  doirt  orm 
spiorad  nan  gràs  agus  na  h-achanaichean  !"  Sech.  xii.  10. 
An  uair  a  dh'  fhosglas  sinn  am  Bioball,  no  aon  leobhar 
math  eile,  "  Fosgàil  mo  shuilean,  chum  's  gu'm  faic  mi 
nithe  iongantach  o'  d'  lagh  !"  Salm  cxix.  18.  Soillsich 
nio  thuigse  !  bhithaich  mo  chridhe  !  gun  robh  mo  dheagh 
ruin  air  a  daighneachadh,  agus  mo  chaithe-beatha  uile 
air  a  dheagh  riaghladh  !  'S  an  uair  a  bhios  sinn  gu 
teannadh  ri  gnothach  saoghalta  sam  bith,  abair,  "  A 
Thighearna  soirbhich  le  obair  mo  làmh,"  Salm  xc.  17, 
agus  deonaich  do  bheannachadh  air  m'  oidlieirpean  ionraic ! 
An  àm  dol  do  chuideachda,  "  A  Thighearna  deonaich 
gun  dean,  agus  gu  'm  faigh  mi  math  !  na  tigeadh  còmh- 
radh  truaillidh  a  mach  as  mo  hheul,  ach  an  ni  sin  a  ta 
math  chum  deagh  fhoghlum,  ionnas  gun  toir  e  gràs  do'n 
luchd-èisdeachd  !"  Eph.  iv.  i9.  An  uair  a  bhios  tu  a' 
tionnsgnadh  air  cùis  dho-dheanta,  abair,  "A  Thighearna, 
deonaich  dhomh  an  gliocas  sin  a  ta  tarbhach  a  sheoladh  ! 
Ecles.  X.  10,  teagaisg  dhomh  do  shlighe,  agus  treoraich 
mi  air  slighe  dhìrich,"  Salm  xxvii.  11.  An  uair  a  bhios 
buaireadh  a'  toirt  ionnsuidh  ort,  "  Biodh  do  chumhachd, 
O  Fhir-shaoruidh  ghràsmhoir,  air  a  dheanamh  foirfe  ann 

am  anmhuinneachd  !"  2  Cor.  xii.  9.  Faodadh  na  nithe  sin 
a  chaidh  ainmeachadh  rùn  an  t-seolaidh  so  a  shoillear- 
achadh,  ge  d'  a  tha  iad  fada  goirid  air  gach  ni  a  bhuineas 
da  ainmeachadh. 

18.  (7-)  Mathimchiollriaghladh  ar  smuainte  an  uaign- 
eas  Cleachdamaid  air  gach  àm,  ar  smuainte  a  bhi  fo'r 
smachd.  Bitheamaid  air  ar  faiciU  roimh  ribeadh  ar  n- 
anntograidh,  agus  roimh  dheigh  gu  buannachd  a  dh' 
fhaodadh  ar  cumhachd  os  an  ceann  a  chuir  a  dhìt  oirn. 
Cuireamaid  fa  'r  comhair  cuspair  eigin  tarbhach  gu 
smuaineach  air :  Mar  tha  iomlanachd  an  Dè  bheann- 
aichte,  gràdh  Chriosd,  luach  ar  n-aimsir,  cinnte  agus 
cudthrom  bàisagusbreathanais,  agus  an  t-siorruidheachd 
do  shonas  no  do  thruaighe  a  ta  ri  leantainn.  Thugamaid 
mar  an  ceudna  fainear,  mar  tha  ar  n-anam  fein  a  thaobh 
a  teachd  air  aghaidh  no  dol  air  ais  ann  an  diadhachd  ; 
m'an  an  t-searmoin  ma  dheireadh  a  chuala  sinn,  no  an 
earrann  ma  dheireadh  de  'n  sgriobtur  a  leugh  sinn. 
Faodaidh  tu  leis  a  so,  a  chuimhneachadh,  na  chuir  mi 
fa  d'  chomhair  an  labhairt  riut ;  gu  'm  biodh  e  ro 
fheumail  rann  eigin  de  'n  sgriobtur  a  thachair  oirn  sa 
mhadainn,  a  ghleidheadh  air  a  meoghair,  a'  cuir  romhainn 
a  chuimhneachadh  an  uair  a  bhios  sinn  gun  chulaidh 
naomh  smaoineachaidh  againn.  Bithidh  so  gu  minig 
mar  thobar  o'n  èirich  ioniadh  smuain  tharbhach,  agus 
thaitneach,  theagamh  ged  nach  tug  sinn  roimh  an  aire 
anns  an  dreach  sin.  No  ged  nach  bi  a  chùis  mar  sin, 
tha  dearhh  fhios  agam  gur  fearr  an  earrann  sin  de  'n 
sgriobtuir  ainmeachadh  tharais  agus  tharais  ceud  uair  'san 
aon  latha,  le  cuid  de  dh  ùrnuigh  chràbhaich  na  h-inntinn 
na  cho-chuideachd,  seach  na  smuainte  fhagail  fo  iochd 
nam  faoineachd  sin  a  bhiodh  le  cion  atharraich  gam 
fòirneadh  oirn;  's  cha  diong  an  lionmhorachd  an  diomh- 
anaichead. 

19.  (8.)  Ma  thimchioll  ar  cainnt  a  riaghladh  ann 
an  cuideachda  :  'S  còir  dhuinn  aire  shonraicht  a  thoirt 
nach  can  sinn  a  bheag  sam  bith  a  dh-fhaodas  tàmailt 
a  thoirt  duinn  fein  no  d'  ar  n-aidmheil  Chriosduidh. 
No  dir  cùl-chainnt  a  hibhairt  umpa-san  nach  'eil  san 
lathair,  no  cronail  dhoibhsan  a  ta  san  èisdeachd  :  agus 
gun  a  bheag  a  ràdh  a  bhios  gu  lochd  dhaoin  eile,  no  aon 
ni  a  dh'  fhaodas  truailleadh,  no  corraich  a  dhùsgadh,  no 
iadsan  a  ta  m'  ar  timchioU  a  chuir  air  seacharan.     Cha 

chòir  dhuinn  air  non  chor  a  bhi  toiHchte  gu  bheil  na 
thuirt  sinn  neo-lochdach ;  's  còir  dhuinn  a  bhi  ro 
dhèigheil  gu  'm  bi  a  chum  ar  tairbhe  fein  agus  dhaoin' 
eile.  A  chum  so  a  dheanamh,  's  còir  dhuinn  teagasg 
feumail  eigin  a  blii  againn  do  ghnà  ullamh ;  agus  's  còir 
dhuinn  faire  a  dheanamh  air  cothrom  iomchaidh  a 
thaghadh  gu  labhairt  uime;  agus  ma  bheir  caraid  cràbh- 
ach  ionnsaidh  air  a  dheanamh,  's  còir  dhuinne  cuir  leis 
gu  grad.  An  uair  nach  bi  an  comh-luadar  mu  nithe 
diadhaidh,  's  còir  dhuinn  ionnsaidh,  a  thoirt  air  a  dhean- 
amh  feumail  air  dhoigh  eile.  Bhuineadh  dhuinn  giulan 
agus  comas  ar  cuideachd  a  thoirt  fainear  gu  cùramach, 
agus  labhairt  mu  na  nithibh  is  fearr  a  thuigeas  iad  ;  oir 
's  e  sin  is  taitniche  leo  fein,  agus  is  feumaile  dhuinne. 
Agus  eadar  dha  naigheachd,  cha  bhi  e  mi-iomchaidh  ar 
n-inntinn  a  thogail  suas  ri  Dia,  a  guidhe  air,  a  ghràs 
g'ar  còmhnadh  fein  agus  ar  càirdean  'nar  'n-ionnsaidh  a 
chum  math  a  dheanamh  do  chàch,  chum  gu  'm  bi  gach 
ni  a  their  's  a  ni  sinn  iomchaidh  air  giulan  chreutairean 
reusonta  agus  Chriosduidhean. 

20.  (III.)  Cha  'n  ainmich  mi  ach  dà  sheòladh  chum 
an  latha  a  cho-dhunadh  gu  cràbhach  :  eadhon,  gu  'm 
bi  dleasannas  an  fheasgair  air  a  dheagh  cho-lionadh  ; — 
agus  gu'n  laidh  sinn  sios  air  ar  leabaidh  am  fonn  cràbhach. 

21.  (1.)  Mu  thimchioU  crabhadh  diomhair  an  fheasg- 
air,  bu  mhiann  leam  seoladh  a  thoirt  seachad,  a  bhiodh 
caileigin  de  dh-eadar-dhealachadh  ann  o  riaghailt  na 
maidne  ;  ach  cuideachd  mar  ann  an  sin,  a'  deanamh 
luathasacha  mòr  air  son  na  staid'  agus  a  chothrom  a 
bhios  aig  duine,  a  dh'  fhaodas  atharachadh  a  dheanamh 
air  an  doigh  gu  chuir  an  gniomh,  Chomhairlichinn 
earrann  de  'n  sgriobtur  a  leughadh  air  tiìs,  le  smuaintibh 
iomchaidh  agus  le  h-ùrnuigh  mar  a  chaidh  ainmeachadh. 
An  sin  Laoidh  na  Salm  a  leughadh  :  An  deigh  so 
tionnsgnadh  air  fein-cheusnachadh,  le  ùrnuigh  a  bhi 
no  cho-Iorg,  air  mar  chaidh  an  latha  chuir  seachad. 
Anns  an  ùrnuigh  so  bhiodh  e  ro  iomchaidh  a  ghuidhe 
air  Dia  gun  lughadh  e  peacaidh  an  latha,  dearmaid  agus 
deanadais  ;  cliù  a  thoirt  da  air  son  sochairean  aimsireil 
agus  spioradail  ;  sinn  fèin  a  chuir  fo  a  chùram  trid 
dorchadais  na  h-òidhche  ;  le  achanaichean  iomchaidh  as 
leth  dhaoin  eile,  gu  h-àraidh  as  leth  nan  càirdean  ris  an 
do  labhair  sinn  no  chum  an  do  sgrìobh  sinn  air  an  latba 

chaidh  tharals.  'S  iomadh  ni  eile  a  dhlighear  ainmeachadh 
mochthra  agus  feasgar  nach  do  chuir  mise  sios  ;  ach  cha  do 
mheas  mi  gun  robh  e  feumail  gach  aon  ni  a  chuir  sios. 
22.  Mam  fàg  mi  an  earrann  so,  's  eigin  domh  a  chuir 
a'  d'  chuimhne,  gu  bheil  fein-cheasnachadh  na  dhleasannas 
cho  feumail,  's  gur  aithrigh  dhuinn  caileigin  a  labhairt 
uime.  Agus  tha  so  cho  furasda,  an  uair  a  bhios  ceistean 
freagarrach  againn  far-comhair,  's  gu  'm  faod  aon  neach 
aig  am  bheil  eolas  iomchaidh,  trid  beannachadh  Dhè,  a 
dheanamh  le  caileigin  de  bhuannachd  !  Tha  mi  uime 
sin  a  cuir  fa  d'  chomhair  na  ceistean  so  a  leanas,  agus 
tha  dòchas  agam  le  aon  atharrachadh  a  mheasas  tu  feumail 
a  dheanamh  orra,  gu  'n  gleidh  thu  a'  d'  chòir  iad  gu  feum 
lathail,  "An  do  mhosgail  mi  mar  le  Dia  air  a  mhadainn 
so,  agus  an  d'  èirich  mi  le  mothachaidhean  taingeil  air  a 
mhathas  ?  Cionnas  a  bha  aoradh  uaigneach  na  maidne 
air  a  cho-lionadh  ?  An  tug  mi  buidheachas  iomch- 
aidh  do  Dhia,  agus  an  d'  athnuadhaich  mi  mo  choi- 
cheangal  gu  mi-fein  a  thoirt  suas  a  chum  a  sheirbhis,  le 
aire  dliurachdach  agus  le  tograidh  iomchaidh?  An  do 
shuidhich  mi  gnothaichean  an  latha  gu  riaghailteach 
agus  gu  glic  ?  Cionnas  a  leugh  mi  na  sgriobtuir,  no  aon 
leabhar  math  eile  a  leugh  mi?  An  d'  rinn  e  math  do 
m'  chridhe,  no  an  robh  ann  ach  cuir  seachad  aimsir  ? 
Cionnas  a  chaidh  a  chuid  eile  de  dh-aoradh  an  latha  a 
chuir  'an  gnoimh,  's  an  teaghlach  no  am  follais  ?  an  do 
chuir  mi  obair  an  latha  an  gniomh  le  dùrachd,  agus  gu 
spioradail,  a  deanamh  gach  ni  na  àm,  agus  le  cabhag 
iomchaidh,  mar  do  'n  Tighearna  ?  Col.  iii.  23.  Ciod  an 
ùin  a  chaill  mi  an  diugh,  sa  mhadainn  no  roi-mheadhon- 
latha,  an  deigh  mheadhon-latha,  nomu  fheasgar;  (oirni 
na  h-earrannan  sin  comhnadh  ri  d'  chuimhne ;)  agus  ciod 
bu  choireach  ris  a  chall  sin  ?  Ciod  an  inntinn,  agus  an 
riaghailt  leis  an  deach  culaidh-shùgraidh  an  latha  so  a 
dheanamh  ?  An  do  mothaich  mi  làmh  Dhè  ann  am 
shochairibh,  a'  m'  shlainte,  a'  m'  shuilbhearachd,  a'  m' 
lòn,  a'm*  leabhraichean,  a'm'  dhion  air  thuras,  'an  soirbh- 
eachadh  le  m'  ghnothaichean,  comhluadar  agus  caoimhneas 
mo  chairdean,  &c.  ?  Am  faca  mi  e  am  àmhghairibh,  agus 
gu  h-àraidh  ann  an  nithibh  beag  a  bha  nan  impidh  air 
dragh  a  chuir  orm  ?  Agus  a  thaobh  an  oibreachaidh  so, 
an  robh  mi  taingeil  air  son  mo  shòlais,  agus  an  do  ghiulan 
mi  gu  striochdta  le  m'  àmhghairibh  ?     Cionnas  a  bha  mi 

air  m'  fhaicill  roi  bhuairidhean  anlatha,  gu  sonraicht  'an 
aghaidh  a  bhuairidh  a  chunnaic  mi  sa'  mhudainn?  An 
d'  rinn  mi  earbsa  iriosal  a  còmhnadh  Dhè  air  mo  ghiulan  ? 
An  do  chaith  mi  mo  bheatha  tre  chreideimh  Mhic  Dhè, 
Gal.  ii.  20.  agus  an  do  mheas  mi  Criosd  air  an  latha  'n 
diugh,  mar  m'  fhear-teagaisg  agus  mo  riaghluidhear,  mo 
dhìoladh  agus  m'  eadar-mheadhonair,  m'  eiseamplair 
agus  m'  fhear-dion,  mo  neart  agus  mo  roi-ruithear  ? 
An  robh  mi  'g  amharc  air  m'  aghaidh  air  bàs  agus  siorr- 
uidheachd  air  an  latha  so,  agus  gam'  mheas  fein  air  mo 
dheuchainn  gu  ncamh,  agus  trid  gràis  an  dùil  r'a  sealbh- 
achadh  ?  An  do  riaghailtich  mi  mo  smuainte  gu  h-iomch- 
aidh  na  leitliid  so  no  sud  de  dh-uaigneas?  Ciod  an 
roghainn  a  rinn  mi  an  diugh  air  stèigh  smuaineachaidh, 
agus  cionnas  a  rinn  mi  feum  dheth  ?  An  do  riaghailtich 
mi  mo  chainnt  gu  math  na  leithid  so  do  chuideachd  ? 
An  do  labhair  mi  a  bheag  le  mi-thlachd,  cronail,  gabhunn- 
ach,  neo-fhaicilleach  no  dàna  ?  An  robh  mo  chridhe  air  an 
latha  'n  diugh  air  a  lionadh  le  gràdh  do  Dhia,  agus  do  'n 
chinne-daoine  ;  an  d'  iarr,  agus  an  d'  f  huair  mi  cothrom  air 
math  a  dheanamh  agusfhaotainn  ?  Ciod  an  aire  agus  an 
tairbhe  leis  an  do  leugh  mi  na  sgriobtuirean  air  an  f heasgar 
so  ?  Cionnas  a  bha  fein-cheusnachadh  na  h-òidhche  an  raoir 
air  a  choilionadh  ;  agus  ciod  am  feum  a  rinn  mi  an  diugh 
de  dh'  aon  choire  a  fhuair  mi  roimh  do  dhearmaid  no 
mhearachdan  gan  robh  mi  ciontach  ?  Ciod  an  inntinn  leis 
ann  do  laidh  mi  an  sin  sios,  agus  leis  an  do  chaidil  mi  ! 
23.  'S  furasda  dhuit  fhaicinn,  gu  bheil  na  ceistean  sin 
air  an  cuir  an  riaghailt,  air  chor  's  nach  'eil  annt'  ach 
modh  aithghearr  air  na  comhairlean  is  feumail'  a  thug  mi 
san  litir  so :  agus  tha  dòchas  agam  nach  ruig  mi  a  leas 
a  bheag  a  rkdh  mu  'm  feumalachd,  ri  neach  cho  mòr 
tuigse  riutsa.  Bheir  a  choguis  an  ùine  ghearr  freagradh 
do  'n  iomlan  diubh ;  ach  ma  mheasas  tu  gu  bheil  iad 
fhathasd  tuiUe  's  lionmhor,  faodaidh  tu  an  cuir  an  lughad 
gu  feum  gnàthaichte,  agus  iad  sin  a  choimhead,  leis  an 
atharrachadh  a  mheasas  tu  feumail,  gu  àm  anns  am  bi 
thu  ni  's  cùramaiche  m'  a  d'  cheasnachadh,  ni  tha  dòchas 
agam  a  tharlas  uair  san  t-seachduin.  Air  d'  ar  n-aoradh 
dìomhair  a  bhi  mar  so  air  a  chuir  seachad  m'  am  fàg  neo- 
shunnt  cadail  sinn  neo-iomchaidh  air  a  shon,  's  còir 
dhuinn  an  ùin'  eadar  sin  agus  dol  'n-ar  leabaidh  a  buil- 
eachadh  a  rèir  nan  seolaidhean  a  gheibh  thu  fo  'n  ath- 

earrainn.     Agus  cha  'n  'eil  tuille  ri  chuir  sios  an  so,  ach 

24.  (2.)  An  rùn  leis  an  còir  dhuinn  laidhe  sios,  agus 
dol  a  chadal.  A  nis  bithidh  e  iomchaidh,  smuaineachadh 
air  mathas  Dè  le  latha  eile  agus  a  shochairean  a  chuir 
ri  laithibh  agus  sochairibh  eile  ar  beatha  :  an  aire  a  thoirt 
do  chaoimhneas  an  fhreasdail  am  buileachadh  ionad- 
còmhnaidh  goireasach  oirn,  leabaidh  shocrach,  agus  a 
buanachadh  dhuinn  slainte  cuirp  leis  am  faod  sinn  fois 
a  ghabhail  oirre,  agus  suaimhneas  inntinn  leis  an  ion 
duinn  sùil  a  bhi  againn  ri  cadal  skmhach  taitneach.  Fois 
is  ion  iarraidh,  cha  'n  e  amhain  a  riarachadh  ar  cuirp, 
ach  mar  bu  deònach  le  'r  Cruithear  glic,  a  chum  ar 
cumail  iriosal  am  meadhon  a  choilion  laigsinn,  a  dhean- 
amh  feumail  chum  sinn  a  dh'  ath-nuadhachadh  ar  seirbhis 
dhà  fein  leis  a  bharrachd  tograidh.  Mar  so  faodaidh  na 
h-uairean  a  bhios  sinn  'n  ar  cadal  cho  math  riusan  'n-ar 
dùisg,  a  bhi  air  chor  air  an  caisrigeadh  do  Dhia.  Agus 
an  uair  a  tha  sinn  dìreach  gur'  toirt  fèin  suas  do  ìomh- 
aigh  a  bhàis,  (ris  am  bheil  aon  do  na  seanairibh  gu 
ciatach  ag  ràdh,  a  dhiomhaireachd  is  lugha,)  tha  e  mar 
an  ceudna  leoir  shoiUeir  gu  bheil  e  iomchaidh  dhuinu 
smuaineach  air  a  bhàs,  agus  gniomharraibh  ar  n-aithre- 
achais  agus  ar  creideimh  ath-nuadhachadh,  mar  mheas- 
amaid  feumail  nam  biodh  fios  againn  nach  dùisgeamaid 
tuille  'am  fearann  nam  beò.  Chunna'  tu  smuaintean 
ma  thimchioll  a  leithid  so  uair-eigin  agam  ;  agus  cuiridh 
mi  sios  dhuit  e  ri  deireadh  na  litreach  so ;  uime  sin  cha 
labhair  mi  tuille  m'  an  earrainn  so,  ach  co-dhunaidh  mi 
na  seolaidhean  a  dh'  iarr  thu. 

25.  Tha  dòchais  sonraicht  agam,  gu  'n  robh  na  nithe 
is  ro-chudthromaiche  dhiubh  sin  air  an  cuir  an  gniomh 
leat  a'  d'  chaithe-beatha  roimh  so.  Bi'dh  mi  ro  aoibhin, 
ma  bhios  sealladh  orra  sin,  agus  rannsachadh  agus 
deuchainn  m'an  chuid  eile  nam  meadhon  air  do  thoirt 
guco-chomunn  ni's  dlùithe  ri  Dia,  agus  mar  so  dobheatha 
a  dheanamh  ni's  taitniche  agus  ni's  feumaile,  agus  do 
shiorruidheachd,  ge  b'  e  uair  a  thòisicheas  ì,  ni  's  glòir- 
mhoire.  Cha  'n  'eil  neach  de'n  chinne-daoin'  air  thalamh 
ris  nach  bu  mhiann  leam  còmhnadh  a  dheanamh  's  na 
nithibh  feumail  sin  ;  ach  faodaidh  mi  gu  firinneach  a 
ràdh  riutsa  gu  bheil  mi  gu  ro  shonraichte. 

A  charaid  chaoimh, 
A'm  charaid  agus  a'  m'  òglach  ionmhuinn  duit. 

26.  'S  e  so  a  leughadair,  le  ro  bheagan  caochlaidh,  aii 
litìr  a  sgrìobh  mi  a  dh'  ionnsaidh  caraid  urramach,  (a 
tha  nis,  tha  dòchas  agam,  maille  ri  Dia,)  o  cheann  shia- 
bliadhna-deug  :  Agus  faodaidh  mi  gu  firiiineach  a  ràdh, 
gun  do  dhaighnich  gach  bliadhna  dhiubh  sin  mo  bharail 
mu  na  nithe  sin,  lcis  a  bheachd  so  mu'n  chùis,  "  gur  fearr 
aon  là  air  a  bhuileachadh  air  an  doigh  so,  na  iomadh 
bliadhn'  air  an  caitheadh  an  neo-gheamnuidheachd,  agus 
a'  deanamh  dearmad  air  diadhachd."  jMheas  mi  ionich- 
aidh  an  litir  a  chuir  sios  direach  mar  bha  i,  a  chionn  gun 
robh  mi  'am  barail  gu  h-ann  a  b'  èifeachdaich  a  chomh- 
airle  'na  ceud  dhreach :  'S  a  chionn  gu  bheil  mi  ris  na 
comhairlean  sin  earalachadh  san  ath-chaibidil,  co-dhuinidh 
mi  am  fearr  so,  leis  an  ùrnuigh  a  gheall  mi  dom'  charaid 
air  deireadh  na  litreach ;  agus  b'  fhearr  leam  gun  cleachd- 
adh  tu  aithris  riut  fein  cho  tric  's  gum  biodh  cuimhn' 
agad  air  a  suim,  'nuair  a  laidheàs  tu  sios  gu  cadal. 

Beachd.shealladli  dùrachdach  air  a  Bhàs,  a  tha  iom- 
chaidh  a  gabhail  'n  uair  a  thèid  sinn  a  laidhe : 

"  O  m'  anam  !  amhairc  air  t-aghaidhe  car  tamuill  le  dùr- 
achd  agus  faicill,  agus  foghlum  gliocas  le  d'  chrìch  dheir- 
eannaich  a  thoirt  fainear,  Deut.  xii.  29.  Tha  nis  aoii 
eile  de  iaithean  do  bheath'  air  àireamh  agus  air  a 
chriochnachadh  :  Agus  mar  a  chuir  mi  m'  aodach  dhiom, 
's  a  laidh  mi  sios  air  mo.leabaidh,  chum  fois  na  h-òidhche  ; 
's  amhuil  a  thig  an  ùine  ghearr  crioch  mo  chuairt  's  an 
eigin  do  m'  chorp  a  bhi  air  a  thasgaidh  'an  leabaidh 
thosdaich  na  h-uaighe.  An  sin  laidheadh  e ;  oir  cha 
mhò  a  bhios  de  sgoinn  agamsa  dheth  na  de'n  aodach  a 
chuir  mi  san  àm  so  dhiom.  Tha  cùis  gu  mor  is  cudthrom- 
aiche  na  sin  agam  mu  laimh.  Smuainich  O  m'  anam  ! 
an  uair  a  thig  am  bàs,  gu  bheil  thu  ri  seilbh  a  ghabhail 
air  siorruidheachd,  an  darna  cuid  air  nèamh  no  'an  ifrinn. 
Bithidh  gach  innleachd  agus  cùram,  gach  dòchas  agus 
eagal,  gach  sòlas  agus  trioblaid  a  bhuineas  do  'n  bhealha 
so  air  teachd  gu  'n  ceann,  agus  fosglaidh  saoghal  naii 
spiorad  dhuit.  Agus  's  beag  tha  fios  agad  cia  cho  luath 
sa  dh'  fhaodas  sin  tachairt !  Theagamh  gun  tachair  e 
mu  'n  èirich  grian  air  adhar.  Faodaidh  e  bhith  nach 
soillsich  grian  an  lath  a  maireach  mo  shùilean,  ach  amhain 
gun  dealraich  i  mu  thimchioll  cuirp  neo-mhothachail,  a 
dh-fhaodas  a  bhi  na  shìneadh  an  àit  a  chuirp  bheothail 


188 

so  :  Air  a  chuid  is  luglia,  faodaidh  bàs  iomadh  neach  a 
bha  'n  trèin  an  neart,  's  a  bha  na  bu  chomasaiche  na  mise 
'an  cràbhadh,  agus  gu  maith  a  dheananih,  rabhadh  a 
thoirt  domh  gun  earbs'  a  dheanamh  a  beatha  fhada,  agus 
mo  bhrosnachadh  gu  bhi  fo  ioghnadh  gu  bheil  mi  cho 
fad'  air  mo  chaomhnadh,  's  nach  robh  mi  air  mo  thoirt 
roimhe  so  air  falbh. 

"  Agus  a  nis,  O  anaim  !  freagair  mar  'am  fianuis  Dè  ; 
Am  bheil  thu  ullamh  ?  Am  bheil  thu  deas  ?  Am  bheil 
peacadh  sam  bith  dheth  nach  do  ghabh  thu  aithreachais, 
agus  nach  do  thrèig  thu,  ga  'm  lionadh  le  cràdh  san  àm 
mu  dheireadh  de  m'  bheatha,  's  a  thoirt  orm  bhi  air 
bhall-chrith  air  bruaich  siorruidheachd  ?  Biodh  uamhann 
ort  a  bhi  fo  'n  chionta,  agus  air  ball  ath-nuadhaich  do 
ghuidhe  dùrachdach  ri  tròcair  Dhè,  agus  ri  fuil  an  Fhir- 
shaoraidh,  chum  do  shaoradh  uaithe. 

"  Ach  ma  tha  do  shith-rèite  cheana  air  a  nasgadh,  ma 
ghabh  thu  aithreachas  cridheil  dùrachdach  dot'  eusantais 
lionmhor,  ma  dh'  earb  thu  thu-fèin  tre  chreideimh  gu 
neo-chealgach  ri  glacaibh  do  Shlanuigheir  bheannaichte, 
agus  nach  do  chuir  thu  cùl  ris  a  chumhnant  a  rinn  thu 
ris,  le  piUeadh  ri  gnathachadh  peacach,  an  sin  na  biodh 
giorrag  ort  le  bhi  smuaineachadh  bhi  dealachadh  ris  a 
bheatha  so;  cha  'n  'eil  e  'n  comas  a  bhàis  dochair  a 
dheanamh  air  anam  a  tha  air  a  thoirt  suas  do  Dhia,  agus 
air  a  dhlù-cheangal  ris  an  Fhearshaoraidh.  Faodaidh  e 
mo  thoirt  air  falbh  o  thoilinntinn  an  t-saoghail  so  ;  faod- 
aidh  e  bacadh  a  chuir  air  m'  innleachdan  gu  feum  a 
dheanamh  air  thalamh  :  Ach  O  anaim  !  tha  sòlais  gu  mòr 
is  cràbhaiche,  agus  seirbheis  is  ro-Iuachmhoire  na  iad  sin 
a'  feitheamh  ort  an  taobh  thall  de  'n  bhàs.  Gu  ma 
beannaichte  gu  siorruidh  gun  robh  ainm  Dhe,  agus  gràdh 
Chriosd  air  son  nan  sealhiidh  mhisneachail  agus  aoibh- 
neach  sin  !  Laidhidh  mi  nis  a  sios  an  sàmhchair,  agus 
caidlidh  mi,  saor  o  eagal  ciod  a  thachras  domh  an  nochd, 
co  dhiubh  is  bàs  no  beatha  tha  air  orduchadh  dhomh. 
Athair  tha  mi  tiomnadh  mo  spioraid  suas  do  d'  lamh- 
aibhse  ;  oir  shaor  thu  mi,  O  Dhè  na  firinn ;  agus  air 
an  aobhar  sin  's  urrainn  mi  gu  togarrach  a  leigeadh  gu 
d'  thoill  fèin,  co  dhiubh  a  dhùisgeas  mi  san  t-saoghal  so, 
no  san  t-saoghal  a  ta  ri  teachd.     Amen." 

CAIB.  XX. 

Impidh  dhùrachdach  chum  ar  Beatha  a  chaitheamh  air 
an  dòigh  a  chuireadh  an  ccill  sa'  Chaibidil  roimh. 

1.  Bha  mi  a'  cuir  an  cèill  sa'  Chaibidil  roimh  so,  tha 
eagal  orm,  ni  a  mheasas  cuid  de  ni'  luchd-leughaidh 
tuille  's  cruaidh,  's  nach  gabh  iad  do  mhisnich  na  bheir 
oidheirp  air  ;  agus  gun  teagamh  air  bith,  's  caithe-beatha 
e  a  tha  fada  os-ceann  a  chuid  is  mo  de  Chriosduidh- 
ean,  's  nach  'eil  mi  gun  eagal  orm,  gu  bheil  iomadh  neach 
is  aithridh  air  an  ainm,  a  shaoileas  gu  bheil  na  riaghailt- 
ean  a  chuir  mi  sios,  air  an  tarruinn  amach  le  tuilleadh 
's  a  chòir  do  theanntachd  neo-fheumail.  Ach  tha  dearbh- 
chinnt  agam  gu  bheil  mòran  de  chliù  agus  de  shòlasan 
creideamh  Chriosduidh  air  an  call,  le  luchd-aidmheil  a 
bhi  tuille  's  ìosal  nam  beachd,  agus  gun  mheas  cho  mòr 
a  bhi  aca  air  an  gairm  àrd  agus  naomha,  's  a  tha  nàdur 
na  diadhachd  ag  iarraidh,  agus  facal  De  a  seoladh  ;  tha 
làn  mhothachadh  agam,  gu  bheil  a  chainnt  sinn,  a  bhi 
'g  imeachd  maile  ri  Dia,  a  bhi  an  eagal  an  Tighearna 
air  feadh  an  latha  uile,  Gnath  xxiii.  17.  agus  os-ceann 
gach  nì,  leis  an  Tighearna  Dia  a  ghràdhachadh  le'r  n-uile 
chridhe,  anam,  inntinn,  agus  neart,  Marc.  xii.  30.  ag 
iarraidh,  mar  eil  an  t-iomlan  dheth  na  nithe  sin,  brìgh 
na  dh-ainmich  mi  cho  fad  's  a  tha  comas,  ùine  agus 
cothrom  againn  ;  agus  's  gann  a  shaoileas  mi  nach  faodadh 
daoine  tuille  d'  an  ùin  a  bhuileachadh  air  a  chùis,  agus 
an  comas  a  mheudachadh  cuideachd,  nan  tugadh  iad  an 
aire  mhath  air  iad  fein  a  bhi  riaghailteach ;  nan  sguireadh 
iad  do  chleasachd  fhaoin  neo-flieumail,  agus  an  aire  a 
shocrachadh  air  na  nithibh  a  bhuineas  d'  an  leas  siorruidh. 
Mheasadh  iad  a  chuid  bu  liugha  dheth  na  riaghailtean 
sin  so-chuir  an  gniomh,  nam  foghlumadh  iad  mòr-luach 
an  aimsir,  agus  gu  h-àraidh  na  bu  lugha  dhith  a  bhuil- 
eachadh  nan  cadal,  a  tha  a  mi-bhuileaciiadh  iomadh  uair 
luachmhor  san  latha  :  Uairean  anns  am  bheil  seirbhisich 
Dhè  a'  gabhail  mòr  thlachd  ann,  agus  a'g  òl  gu  saibhir 
de  dh-uisge  na  beatha,  am  feadh  a  tha  a  chuid  eile  d' 
am  braithribh  nan  suain  air  an  leabaidh,  agus  air  an  call 
le  bruadaran  diomhain,  cho  fada  fo  chaithe-aimsir 
choitcheann  chreutairean  reusonta,  's  a  tha  sòlais  a 
chràbhaidh  is  fior  dhiadhaidh  os  an-ceann. 

2.  Tha  fios  agam  cuideachd,  gu  bheil  an  inntinn  ro 
iomluath  agus  neo-bhunailteach  :  agus  gur  deacair  an 
ni  a  shamhuil  de  riaghladh  agus  de  dh-ùghdarras  os-ceann 
ar  smuaintean  a  choimhead,  a  bhiodh  ro  thaitneach,  's  a 
tha  leithid  na  riaghailt  's  a  chuir  mise  sios  a'g  iarraidh. 
Ach  thana  h-urrad  dedh-urram  Dhè,  agus  d'ar  tìor  shonas 
fein  an  earbsa  ris,  's  gu  'm  bu  ghean  math  leam  gun 
èisdeadh  sibh  rium  gu  furachar  foighidneach  am  feadh 
a  tha  mi  a'  tagradh  ruibh,  agus  gun  rannsaich  sibh  nah- 
argainn  gu  cùramach,  agus  an  sin  a  bharahichadh  am 
bheil  an  samhuil  de  chùram  agus  de  ghiulan, 'sa' chomh- 
airlich  mise  dhiubh,  ann  fèin  reusonta  ;  agus  nach  bi  e 
fior  fheumail  d'  ar  feumalachd  sa'  bheatha  so,  d'  ar  sìth 
an  àm  'ur  bàis,  agus  chum  'ur  glòir  shiorruidh  a  mheud- 
achadh. 

3.  Leig  le  d'  choguis  a  ràdh,  am  bheil  na  nach  'eil  a 
leithid  sin  do  chaithe-beatha,  's  a  chuir  mi  an  cèill,  ann 
fein  ro  reusonta.  Thoir  sùil  eile  tharais  air,  agus  ceasn- 
aich  gu  mion  e  :  oir  tha  mi  fo  eagal  gum  faod  cuid  de 
theagamhan  faoin  èirigh  an  aghaidh  an  iomlain,  a  dh- 
fhaodas  drùghadh  air  nithibh  àraidh,  an  aghaidh  nach 
gabhadh  duine  reusonta  sam  bith  de  dhànadas  na  dhean- 
adh  e.  Cuimhnich,  O  Chriosduidh  agus  taisg  ann  ad' 
mheoghair  agus  ann  ad'  chridhe  e,  am  feadh  a  tha  thu  a' 
gabhail  a  bheachd  so  gur  tu  creutair  Dhè,  gu  bheil  thu 
air  do  cheannach  le  fuil  losa  ;  agus  an  sin  abair,  Mar 
'eil  an  dàimh  sin  'sam  bheil  thu,  a'g  iarraidh  gacli  dùrachd 
agus  rùn-suidhichte  a  b'  àiU  leam  a  chuir  mar  fhiach- 
aibh  ort.  Abair  gun  cuireadh  tu  an  cleachdadh  gach 
chomhairl'  a  thug  mi  ort  :  Abair  gun  robh  gach  latha 
air  tòiseachadh  agus  air  a  cho-dhunadh  le  leithid  sin  de 
mhiann  cràbhach  an  deidh  air  Dia,  agus  air  uaigneas 
naomh,  moch  agus  feasgar  a  chumail  comhluadar  ris-san 
agus  ri  d'  chridhe  fèin  :  Abair  gu  bheil  cùram  lathail 
ort,  cionnas  a  ghnathaicheas  tu  t-aimsir,  agus  a  smuainte- 
achadh  cionnas  a  bhuilich  thu  e  :  Abair  gu  bheil  am  meas 
so  air  Dia,  am  niothachadh  so  air  a  lathaireachd,  agus 
eud  m'a  ghlòir,  a  buadhachadh  a'  t'  aoradh,  a'  d'  glmoth- 
aichibh  agus  a'  d'  chaitheamh-aimsir  :  Abair  gu  bheil  an 
aire  so  de  fhreasdal,  an  fhaicill  so  'an  aghaidh  buairidh, 
an  earbsa  so  a  cumhachd  Dhè,  an  riaghladh  so  air  na 
smuaintibh  an  uaigneas,  agus  mu  d'  chainnt  an  cuideachd : 
Ni  h-è  a  mhain  sin,  ach  their  mi  osbarr,  thu  bharal- 

achadh  gun  deach  gach  seoladh  a  chaidh  a  thoirt  seachad 
a  ghnathachadh,  ach  an  uair  a  bhiodh  aohhar  àraidh  air 
atharrachadh,  air  son  gur  urrainn  duita  ràdho'  d'choguis, 
"Tha  mi  ga  leigeadh  seachad  ni  h-ann  air  son  leisg  na 
mì-chùrani,  ach  a  chionn  gu  bheil  mi  ann  am  barail 
gu'm  bi  e  ni  's  taitniche  le  Dia  mi  a  dheanamh  ni-eigin 
eile;"  ni  a  dh'  fhaodas  tachairt  gu  minig  ann  am  beatha 
duine,  fo  na  riaghailtean  is  fearr  suidheachadh.  Smaoin- 
ich,  tha  mi  'g  ràdh,  gun  robh  gach  ni  dhiubh  so  air  a 
dheanamh,  cha  'n  ann  car  latha  na  seachduin,  ach  fad 
na  tha  romhad  do  d'  bheatha,  co  dhiubh  bhios  e  fada  na 
goirid ;  agus  abair  g'  an  gabh  thu  beachd-shealladh  air 
an  iomlan  aig  co-dhunadh  do  bheatha,  m'  an  tig  fàiUne- 
adh  sam  bith  air  do  cheudfaithean  reusonta  :  An  uair  a 
smuaineachas  tu  air  a  chùis,  am  bi  aobhar  agad  a  ràdh, 
Ghabh  mi  tuille  's  a  chòir  de  shaothair  mu  dhiadhachd  ; 
Cha  do  tboill  Ughdar  mo  bhith  na  h-urrad  so  bhuam : 
Bhiodh  n'a  bu  lugha  de  dhìcheall,  u'a  bu  lugha  do  thairis- 
neachd,  agus  n'a  bu  lugha  de  dhealas,  na  cho-leasachadh 
leoir-dhiongmhalta  air  son  na  fala  chaidh  a  dhortadh 
chum  mo  shaoradh.  Dh-f haodadh earrann  de  ni'  chridhe, 
de  m'  aimsir,  agus  de  m'  shaothair,  an  gnothach  a  dhean- 
amh  dhàsan  a  bhuilich  an  t-iomlan  orm,  dhàsan  a  tha  ga 
m'  àrdachadh  gu  ionadaibh  còmhnaidh  na  neo-bhàs- 
mhoireachd."  Am  bheil  de  dhànadas  agad  na  their  so.'* 
Mar  'eil,  gu  deimhin  tha  do  choguis  a'  togail  lianuis, 
nach  'eil  na  bha  mis  a'  moladh  dhuit  mi-reusonta  ;  gu 
bheil  dleasannas  agus  taingealachd  ga  iarraidh  ;  agus  air 
an  aobhar  sin,  leis  gach  dearmad  a  ni  thu  air,  gu  bheil 
thu  'tarruinn  ciont'  air  t-anam  fein,  a'  cuir  corruich  air 
Dia,  agus  a  gluasad  neo-aithrigh  air  t-aidmheil  Chriosd- 
uidh. 

4.  Tha  mi  a'  guidhe  ort'  a  ihoirt  fainear,  Gum  biodh 
a  leithid  de  ghiulan  's  a  bha  mi  san  àm  a'  cliùthachadh,  a 
cuir  mòranri  d'shonas  agusrit'  fheumahichd  sa'  bheatha  so. 
Smuaintich  gu  cùramach,  ciod  e  fior  shonas  ?  Co  dhiubh  a 
ta  e  a'  co-sheasamh  am  bi  thu  dlù  air  Dia,  no  bhi  fad  uaith  ? 
'S  cinnteach  nach  fhaod  gur  Criosduidh  thu,  no  duine 
reusonta,  ma  chuireas  tu  an  teagamh,  am  blieil  co- 
chomunn  ri  Athair  ar  Spioraid  na  shonas  agus  na 
bheannachadh  :  Agus  ma  tha,  's  cinnteach  gu  bheil 
iadsan  a  tha  ga  chumail  a  ghnà  san  amharc,  a  sealbh- 
achadh  an  tuille  dheth.     Cha  'n  urrainn  do  d'  choguis 

gun  fhios  a  bhi  aice  gur  h-ann  an  sin  a  ta  sonus  nèamh 
a'  co-sheasamh  ;  agus  air  an  aobhar  sin  mar  is  mo  mheal- 
as  e  dheth  air  thalamh,  's  ann  is  mò  a  thig  de  nèamh 
a  nuas  air  t'anam.  Ma  thug  thu  deuchainn  sam  bith  air 
diadhachd,  ged  nach  'eil  ach  mìos  no  dhà  o'n  a  chuir 
thu  toiseach  t-eolais  air^  's  eigin  duit  a  thuigsinn  o  t' 
fhiosrachadh  fèin,  co  na  laithean  is  taitniche  bhuilich 
thu  sa'  bheatha  so?  Nach  b'  iad  sin  air  am  mò  an  do 
ghiulain  thu  thu-fèin  a  reir  nan  rùn  sin ;  iad  sin  anns 
am  mò  a  ghnathaich  thu  iad  gu  dian  dùrachdach  gach 
uair,  agus  anns  gach  staid  do  d'  bheatha  ?  Cha  'n  'eil 
teagamh  nach  biodh  an  smachd  a  chuireadh  tu  air  uairibh 
air  do  thograidh  fìor  mhi-thaitneach  leat ;  ach  's  cinnt- 
each  gum  biodh  e  air  a  dheanamh  suas  agus  am  barrachd, 
air  mhodh  sòlasach,  leis  an  toil-inntinn  a  bhios  a'  sruth- 
adh  0  fhèin-riaghladh,  choguisich ;  leis  na  h-urrad 
cheannais  a  bhi  agad  air  do  smuaintibh,  thograidh,  agus 
dheanadais,  ni  a  tha  na's  ro-ghloirmhoire  na  dh-fhaodas 
aon  ùghdarras  os-ceann  dhaoin  eile  bhith. 

5.  Dh-earalaichin  ort  cuideachd  a  thoirt  fainear,  ciod 
a  bhuaidh  a  bhiodh  aig  a  leithid  sin  de  ghiulan  air  sonas 
dhaoin  eile.  'S  furasd  fhaicinn  gu  'm  biodh  e  ro  mhòr ; 
leis  mar  mhothaicheadh  tu  do  chridhe  a  ghnà  deònach 
air  math  a  dheanamh,  agus  gu'.n  glacadh  tu  'n  cothrom 
air  sin  a  dheanamh  le  deothas  agus  le  tlachd.  Bheireadh 
e  ort  gu  'm  b'  e  t-uile  mhiann  agus  thogradh  do  bheatha, 
gnothaichean  òrduchadh  air  sheòl,  gu'm  b'  e  deireadh  aon 
ghniomh  feumail  toiseach  gniomh'  eile :  leis  an  rachadh 
tu  air  t-aghaidh  cho  nàdurra  riaghailteach  's  a  tha  na 
brùidean  le  'n  sìolachadh  agus  le  'n  deanadas,  leis  am 
bheil  uireasbhuidh  a  chinne-daoine  air  an  sàsachadh, 
agus  an  saibhreas  air  a  mheudachadh ;  no  mar  tha  'n 
talamh  a'  giùlan  bàrra  bho  bhliadhna  gu  bliadhna  de  ghne 
eugsamhuil.  Agus  ged'  a  tha  an  cinne-daoine  san  staid 
thruaillidh  so,  cho  so-aomaidh  a  chum  droch  eiseamplair 
a  leantainn,  a  roghain  air  math ;  gidheadh  's  ion  dùil 
a  bhi,  am  feadh  a  bhios  do  sholus-sa  a'  dealradh  an  làth- 
air  dhaoine,  gun  toir  cuid  ionnsaidh,  air  dhoibh  do 
dheagh  oibribhs'  fhaicinn,  air  an  aithris  nan  giùlan  fèin, 
agus  mar  sin  gun  toir  iad  glòir  do  t'  Athair  a  ta  air 
nèamh.  Mat.  v.  16.  Gu  cinnteach  dheanadh  a  leithid 
.sin  de  dheagh  eiseamplair  na  h-urrad  dhrùghadh  air 
inntinn  cuid  de  dhaoine,  's  a;un  tucradh  iad  teann  dhìchioll 

an  aithris ;  agus  chuireadli  gach  ionnsaidh  impidh  orra  gu 
ionnsaidheile  a  thoirt.  Agus  leis  a  so,  trid  mathas  Dhè, 
bhiodh  agad  còir  air  cuid  do  'n  chiù,  agus  do'n  duais,  ni  h-è 
amhàin  air  son  a  mhath  a  rinn  thu  fèin,  ach  mar  an  ceudna 
air  son  a  mhath  a  chuir  thu  impidh  air  daoin  eile  chum 
a  dheanamh.  Agus  cha  'n  fhaod  ach  sùil  uile-leirsinnich 
an  Dè  shiorruidh,  fhaicinn,  ciod  an  t-àm  agus  an  t-àit' 
air  am  faod  an  drùghadh  beannaichte  sin  ruigheachd. 
Cha  'n  'eil  àit'  anns  am  faic  thu  an  deagh  thoradh  sin, 
nach  lion  e  do  chridhe  le  gàirdeachas,  nach  b'  urrainn 
aon  soirbheachadh  saoghalt'  a,  bhuileachadh  ort,  agus  a 
bhiodh  e  na  choshamhladh  bu  taitniche  air  an  àrd  thoil- 
eachadh  a  ta  an  Dia  beannaichte  fèin  a  mothachadh,  am 
faicinn  agus  an  deanamh  a  chreutairean  sona. 

6.  Tha  e  gun  amharus  fior,  am  measg  nan  ciaram 
cràbhach  agus  bàigheil  sin,  gum  faod  amhghair  teachd  ort, 
agus  caileigin  do  mhaille  a  chuir  air  do  dheagh  inn- 
leachdaibh.  Ach  cha  drùigh  na  h-àmhghair  sin  ort  cho 
mòr  an  uair  a  bhios  do  chridhe  ait  le  smuaintean  èibhinn 
agus  sìochail  t-inntinn'  fèin,  agus  le  teisteas  deagh 
choguis  an  lathair  Dhè  agus  dhaoine.  'S  taitneach  an 
ni  sealladh  cuil  a  ghabhail  air  do  dheagh  chaithe-beatha, 
agus  a  smuaineachadh,  nach  e  a  mhàin  gun  d'  irioslaich 
thu  thu-fèin  gu  dùrachdach  air  son  nam  peacadh  sin 
d'an  robh  thu  ciontach,  a  dh'  fhaodas  trioblad  an  gairm 
gu  d'  chuimhne;  ach  gun  tug  thu  làn  dearbhadh  air 
treibh-dhireachd  t-irioslachd,  le  ath-leasachadh  air  na 
chaidh  thu  am  mearachd,  agus  le  thu-fein  a  ghiulan  gu 
togarrach  sunntach  an  seirbhis  Dè.  Agus  am  feadh  is 
e  co-chomunn  ri  Dia,  agus  math  a  dheanamh  air  daoine, 
rùn  àraidh  agus  sòlas  do  bheatha,  gheibh  thu  iomadh 
cothrom  air  a  mhealtainn  ;  eadhon  ann  am  meadhon  nan 
àmhghar  sin,  a  dh'  fhàga'  tu  air  atharrachadh  cho  neo_ 
chomasach  air  toileachadh  a  ghabhail  ann  an  sealbhach- 
adh,  's  gun  gabhadh  tu  luaidh  a  dheanamh  orra,  na  mhì- 
chliù  agus  na  thàire. 

7.  Fadheòidh  thig  am  bàs,  an  uair  uamhasach  agus 
cbudthromach  sin  tre  'n  deachaidh  iomadh  mìle  a  chaith 
a  leithid  sin  do  bheatha,  agus  àireamh  is  mò  a  rinn 
dearmad  orra.  Agus  leig  le  d'  choguis  a  ràdh,  ma  bha 
aig  a  h-aon  riamh  de  'n  mhòr  àireamh  sin  ceannfath 
gàirdeachas  a  dheanamh  a  thaobh  an  dearmaid  sin,  no 
ann  am  meapg  nan  Criosduidhean  bu  chràbhaiche  a  chaith 

am  beatha,  air  an  robli  doilgheas  san  àm  sinn  a  chionn 
gun  robh  a  chridhe  agus  a  bheatha  tuille  's  èudmhor  air 
an  toirt  suas  do   Dhia  ?     Leig  le  d'  choguis  a  ràdh,  co 
dhiubh  bu  mhath  leo  gu'm  biodh  cuibhrionn  de  'n  aimsir 
sÌB  a  bhuilich  iad  an  seirbhis  l)è,  air  a  thoirt  dhoibh  air 
ais,   a  chum  gun   cleachdadh  iad  iad-fein  ni  bu   mhò  a 
rèir    an   t-saogliail   so ;  chum   gun    rachadli   iad   ni   bu 
deòthasaiche  na  thoileachadh,  ni  bu  dèine  air  urram,  air 
a  shealbhachadh  agus  air  a  shòlais  na  bha  iad  roimh  ? 
Nan   bitheadh    tu   fèin  aig  uair    a  bhàis^    agus    caraid 
ionmhuinn   no  leanabh   grhdhach   dlù  dhuit,  agus  nan 
tigeadh  an  leobhar  so  agus  an  caibidil  fa  dheireadh  dheth 
a  thighinn  a'  t'  aire,  an  cuireadh  tu  an  caraid  no  an  lean- 
abh    sin    ar    fhaicill    gun    a  bheatha    a  chaithe    a  rèir 
nan   riaghailtean  a  chuir  mise  sios  'an   sin?     Saoilidh 
neach  gu  bheil  a  cheist  neo-fheumail,   far  am  bheil  am 
freagradh  cho  soiUeir  agus  cinnteach.     Air  an  aobhar  sin 
ceadaich  dhomh  a  jihuidhe  ort,    fhoghlum  mar  is   coir 
dhuit  do  bheatha  a  chaithe,  le  smuaineachadh  cionnas 
bu    math   leat  bàsachadh,  agus  cia  mar  bu  math    leat 
gu  'm  biodh  i  air  a  caithe  'n  uair  a  tha  thu  air  bheul  an 
saoghals'  fhàgail,  agus  dol  a    steach  de    shaoghal    eile. 
Smuainich  gu  curaniach  air  a  chùis  ;  ciod   n'an  gabhadh 
am  bàs  grad  shealbh  ort  gun  fhios  duit,  agus  gu  'm  biodh 
tu  air  do  ghairm  do  shiorruidheachd  air  bàrluinn  uair 
na  mionaid,  nach  bu  mhath  leat  gu  'm  biodh  do  latha 
deireannach  air  tòiseachadh   air  mar  sud ;  agus  gu  'm 
biodh  e  air  a  ghnàthachadh,  nam  bu  latha  slainte  agus 
falaineachd  a  bhiodh  ann,  air  an  dòigh  ud  ? — Nach  b'e 
do  run  gu  'm  faigheadh  do  Thighearn  thu  r'a  leithid  sin 
de  smuaintibh  agus  de  dheanadasaibh  ?    Nach  biodh  do 
thurus  bho  thalamh  gu  neamh  ro-fhurasd  agus  taitneach, 
fo  a  leithid  so   de  shealladh  agus  leis  an   dàimh    so  ? 
Agus  air  an  laimh  eile,  ma  thig  am  bàs  ort  ni  's  ciùine 
agus  ni  's  socraiche,  nach  deanadh  a  bhi  cuimhneachadh 
air  a  leithid  sin  de  chaithe-beatha  chràbhaich,  naomha, 
iriosail,  dhicheallaich,   agus  fheumail,  leabaidh  a  bhàis 
dhuit  ni  bu  shocraiche,  agus  ni  b'  nsadh  iomchar,  na 
bhiodh  e  air  atharrachadh  ?     N'  ar  leige  Dia  gu  'm  faigh- 
eadh  tu  bàs  an  earbsa  ris  na  nithe  sin  !     Lan-mhothachail 
air  do    neo-iomlanachd  fèin  cha  'n  'eil    teagamh  nach 
miannaiche  tu  thu-fèin  a  thilgeadh  sios  aig  casan  Chriosd, 
chum  gun  nochdta  thu  an  lathair  Dhè,  air  do  sgeudach 

adh  le  fhireantachd,  agus  air  t-ionnlad  o'  d'  pheacaidh  le 
fhuil.  Chuireadh  tu  cuideachd,  leis  an  deo  ma  dheireadh, 
as  leth  saibhris  a  ghràis  gach  deagh  thogradh  a  mhoth- 
aich  thu  a'  d'  chridhe,  agus  gach  gniomh  math  a  bha  thu 
a'  t'  urrainn  a  dheanamh.  Ach  nach  tugadh  e  am  barr- 
achd  toil-inntinn  duit,  na  ge  d'  a  cheannaicht'  e  le  deich 
mìle  saoghal,  an  uair  a  smuainicheadh  tu,  nach  robh  na 
thug  a  ghràs  duit  air  a  bhuileachadh  gun  bhrìgh  ;  1  Cor. 
XV.  10.  ach  gun  do  ghlòraich  thu  t'Athair  nèamhaidh 
air  thalamh,  o  rùn  iriosal  do  ghràdh  taingeil,  agus  au 
tomhas  eigin,  ged  nach  b'  ann  cho  iomlan  's  a  b'  àiU  leat, 
gun  do  chriochnaich  thu  'u  obair  a  thug  e  dhuit  r'a 
dheanamh,  Eoin  xvii.  4.  Gun  robh  thu  o  cheann 
iomadh  bliadhna  a  caitheadh  do  bh .atha  mar  'an  co'- 
chrich  f  hkutheas,  agus  a'  toirt  oidhirp  air  do  chridhe  agus 
do  ghiìiUin  a  bhi  rèir  gnè  agus  beusan  a  luchd-àitichidh. 
8.  Agus  aon  uair  eile,  leig  dhumh  t-earalachadh  gu 
sniuaineachadh  air  an  t-sealladh  a  gheibh  thu  air  a  chùis 
so,  an  uair  a  thig  thu  a  steach  do  rìoghachd  na  glòire, 
ma  (ni  tha  dòchas  agam  a  thachras)  bheir  rocair  Dhè 
ann  thu.  Nach  deanar  do  bheatha  san  àite  sin  a  rèir  do 
chùram  no  do  dhearmaid,  air  a  bheatha  naomha  so.''  An 
coma  le  'r  Slànuighear  beannaichte,  a  phàirteachas  na 
crùin,  agus  a  shònraicheas  na  righ-chathraichean  's  au 
àite  sin,  co  dhiubh  bha  thu  an  àireamh  na  muinntreach 
a  b'  eudmhoire  no  bu  neo-churamaiche  d'a  sheirbhisich  ? 
Gu  cinnteach  's  math  leat  gu  'm  frithealar  gu  pailt  duit 
slighe  do  rìoghachd  ar  Tighearn  agus  ar  Slanuigheir, 
2  Pead.  i.  11.  Agus  ciod  a  dh'  fhaodas  an  tuille  cuidich 
a  dheanamh  chum  sin  a  thachairt,  no  a  bhi  a  s\r-mhead- 
achadh  'na  obair?  1  Cor.  xv.  58.  Cha  'n  urrainn  duit 
barail  cho  suarach  a  bhi  agad  air  an  staid  glòrmhoir 
sin,  's  gun  smuainich  thu,  gun  amhairc  thu  m'a  d' 
thimchioll  le  caileigin  de  mhealladh  dòchais,  agus  gun 
abair  thu  a'  d'  chridhe,  gun  robh  barrachd  meas  agus  a 
b'  fhiach  i  agad  air  an  oighreachd  a  fliuair  thu,  agus 
nach  b'  fhiù  dhuit  a  bhi  'n  tòir  orra  leis  na  h-urrad 
dhùrachd.  Cha  mhaoidh  thu  gun  deach  tuilleadh  's  a 
chòir  de  d'  smuaintean  agus  de  d'  churam  a  bhuileachadh 
air  a  chùis  :  Ach  air  an  laimh  eile,  tha  'n  t-aobhar  is  mò 
agad  gu  chreidsinn,  nam  b'  urrainn  aon  ni  t-fhearg  agus 
do  mhulad  a  dhùsgadh,  san  ionad  sin,  gur  e  a  bhiodh 
ann,  am  measg  a  cho  lion  aobhar  agus  sochair,  nach  d'  rinn 

thu  an  tuilleadh  dìchill  air  son  luach-saoithreach  cho  mòr. 
9.  Ach  cha  lean  mi  ni's  faide  air  cùis  a  ta  cho  soilleir, 
agus  cuiridh  mi  crioch  air  a  chaibidil  le  chuir  a'  d' 
chuimhne,  Gur  e  thu  a  shuidh  sìos  le  d'  shaor  thoil  's 
a  bhi  làn-toilichte  le  aon  eolas  neo-iomlan  a  dh'-fhaodas 
a  bhi  agad  mu  dhiadhachd,  agus  nach  'eil  dèigh  agad  air 
a  bharrachd  eolais  na  daighneachadh  ann  ;  agus  gu  bheil 
thu  cuir  romhad  gu  h-uaigneach  nach  lean  thu  ni's  faid' 
e,  se  sin  aon  dheth  na  comharran  is  measa  a  dh'  fhaodas 
sinn  a  shaoilsinn,  gu  bheil  thu  fhathasd  ad'  fhior  choig- 
reach  air  a  cheud-thòiseachadh. 

Urnuìgh  freagarrach  do  staid  an  anma,  a  tha  miann- 
achadh  ruìgheachd  air  a  chaithe-beatha  a  rèir  mar 
chaidh  ainmeachadh. 

"  A  Dhia  bheannaichte  !  cha  'n  fhaod  mi  cuir  an  agh- 
aidh  cumhachd  a  cho-reusonachaidh  sin ;  Och  nach 
mothaichinn  de  thuilleadh  d'  an  toradh  èifeachdach  na 
dh-fhairich  mi  riamh  roimhe  !  'S  tusa  àrd  thobar  bith, 
agus  sonais  ;  agus  mar  is  ann  uat  a  ta  mo  bhith,  is  amhuil 
is  ann  uat  a  ta  mo  shonas  a'  sruthadh  ;  agus  mar  is 
dlùithe  dhuit  mi,  's  ann  is  fior-ghlaine  agus  is  ro  thaitnich 
an  sruth.  'S  ann  maille  riutsa  a  ta  tobar  na  beatha;  o 
d'  shoillse-se  deonaich  dhomh  solusfhaicinn  !  Salm  xxxvi. 
9.  'S  e  cuspair  àraidh  mo  dhòchais  dheireannaich  gum 
bi  mo  chòmhnuidh  gu  siorruidh  maille  riut.  Deonaich 
dhomh  a  nis  càileigin  do  roi-bhlas  air  an  t-sòlas  sin  I 
Builich  orm,  guidheam  ort,  gu'm  mothaich  mi  beannach- 
adh  an  duine  sin  air  am  bheil  eagal  an  Tighearna,  a's  aig 
a'  bheil  mòr  thlachd  na  àitheantaibh,  Salm  cxii.  1,  agus 
leis  sin  mo  chridhe  a  dhealbh  le  d'  ghràs  chum  gum  bi 
nii  an  eagal  au  Tighearn  rè  an  la  uile  !  Gnath.  xxiii.  17- 
"  Deònaich  gur  ann  orts'  a  bhitheas  mo  cheud 
smuaintean  nuair  a  dhùisgeas  mi,  agus  leis  a  cheud 
bhaoisgeadh  de  sholas  a  dhealraicheas  air  mo  shùilean, 
gun  tog  thu  orm,  O  Thighearna,  solus  do  ghnùise  !  Salm 
iv.  6.  'Nuair  a  bhitheas  mo  cheudfaithean  air  am 
mosgladh  suas  as  an  staid  neo-iomlan  anns  an  robh  iad 
nan  cadal,  deònaich  gum  bi  mo  cheud  dheanadas  air  a 
choisrigeadh  suas  dhuitse,  O  Dhia,  a  tha  toirt  domh 
soluis,  a  tha  toirt  domh,  mar  gu  'm  b*  ann,  beatha  agus 
reuson  ùr  gach  madainn  ?  Neartaich  mi  chum  mo  chridhe 
a  thaosgadh  a  mach  a  d'  lathair,   le  urram  iomchaidh,  le 

saors'  agus  gràdh  ;  agus  deonaich  dhomh  èisdeachd  a 
thoirt  do  Dhia,  niar  bu  mhiann  leam  gun  èisdeadh  e-san 
riumsa  ?  Gu'n  robh  t-fhocal  air  a  leughadh  gu  furachair 
agus  le  tUichd  ;  gu  'n  robh  m'  anam  air  a  cho-chumadh 
ris,  agus  deonaich  dhonih  f  halach  'am  chridhe,  chum  nach 
peacaich  mi  a'  t'  aghaidh,  Salm  cxix.  II.  Air  mo 
bheothachadh  leis  na  h-aobhair  a  ta  air  an  cuir  an  ceiU 
ann,  gun  robh  mi  gach  madainn  ga  m'  thoirt  fèin  suas 
duit,  trid  losa  do  Mhac  grhdhach ;  agus  a'  faghail 
cuibhrionn  ùr  do  'n  spiorad  bheannaichte  sin,  ni  is  e  u 
dhrùghadh  beatha  m'  anma  ! 

"  Agus  air  dhomh  a  bhi  mar  so  air  mo  dheasachadh, 
dean  thus',  O  Thighearn,  mo  threorachadh  air  laimh 
chum  uile  dhleasannais  fheumail  an  latha ;  agus  deonaich 
gu'm  buandich  mi  san  dreuchd  a  shònraich  thu  dhomh 
do  ghnà  a'  gluasad  maille  riut  :  gun  bhi  leisg  an  gnoth- 
aichibh,  dùrachdach  'an  spiorad,  a'  dheanamh  seirbhis 
do'n  Tighearn,  Rom.  xii.  II,  gun  robh  meas  agam  air 
mòr-luach  aimsir^  do  glinà  a'  deanamh  an  fheum  is 
fearr  dheth,  'an  co-lionadh  nan  dleasannas  a  shònraich 
thu  dhomh  ;  cia  neo-inbheach  no  draghail  a  bhitheas 
iad  !  Gu  ma  h-ann  a  chum  do  ghloir-sa,  O  Thighearn  ! 
a  bhios  saothair  mo  bheatha  air  an  co-lionadh  ;  agus  gu 
ma  h-ann  a  chum  do  chliùsa  a  bhitheas  a  sochairean 
air  an  iarraidh  !  co  aca  dh-itheas  no  dh-òlas  mi,  no  geb'e 
ni  a  nì  mi,  I  Cor.  x.  31,  gun  robh  a  chrioch  sin  do  gnà 
sau  amharc,  agus  deònaich  gun  ruigear  oirre  ;  agus 
deònaich  gum  bi  gach  beothachadh  a  gheibh  mi,  agus 
gach  foisoghnothaichean,gam'dheasachadhchuniseirbhis 
a  thoirt  duit  leis  a  bharrachd  tograidh  agus  deothais  ! 

"  Gun  robh  mi  mothachail  air  do  shochairean,  agus 
deònaich  dhomh  am  mealtuinn  le  suilbhearrachd  agus 
tlachd  !  agus  an  uair  a  thig  trioblaidean  orm,  ni  ris  an 
ion  sùil  a  bhi  agam,  gun  robh  mothachadh  agam  gur 
h-ann  bhuats  a  ta  iad  ;  agus  deonaich  gun  toir  sin  orm  a 
bhi  striochdta  dhoibh,  a  làn  chreidsinn  gu  bheil  an  gradh 
a  ta  buileachadh  ar  n-aran  lathail  oirn,  ag  òrduchadh  ar 
trioblaidean  duinn  maran  ceudna  ;  agus  bu  mhiann  leam 
striochda  dhoibh,  chuni  gun  leanainn  mo  Shlànuighear 
gràdhach,  Marc  viii.  34,  leis  an  inntinn  cheudna  a  nochd 
e-san,  'nuair  a  bha  e  dìreadh  ri  sliabh  corrach  Chalbhari 
air  mo  shonsa,  ag  ràdh  mar  thuirt  e,  an  e  nach  òl  mi  'n 
cùpan  a  thug  m'  athair  dhomh  ?   Eoin  xviii.  11.     Agus 

'n  uair  a  thig  buaireadh  am  charamh,  saor  a  Thighearna 
mi  o'n  olc  !  Mat.  vi.  13.  Thoir  mothachadh  dhomh  air 
mo  laigsinn  fèin,  chum  gum  bi  mo  chridhe  a  deanamh 
gnà  earbs'  asads'  a  chum  neartachadh  I  An  uair  a  bhith- 
eas  mi  an  cuideachdadh  dhaoin'  eile,  deonaich  dhomh  bhi 
dèigheil  agus  curamach  gum  faigh  agus  gu  'm  pàirtich 
mi  urrad  mhathas  agus  a  bhios  am  chomas ;  agus 
deònaich  gun  co-lion  mi  aobhar  mo  chruthachaidh,  le  bhi 
toirt  urram  dhuitse,  agus  a'  craobh-sgaoileadh  eolais  agus 
sonais  feadh  an  t-saoghail !  'S  an  uair  a  bhios  mi  am 
aonar,  deònaich  dhomh  a  thoirt  fainear  gu  bheil  m'  Athair 
nèamhaidh  maille  rium  ;  gun  sealbhaich  mi  sonus  do 
iàthaireachd,  agus  gu  'm  mothaich  mi  a  chumhachd 
beothachaidh  a  dùsgadh  suas  am  anam  togradh  durachdach 
gu  smuaineachadh,  agus  a  dheanamh,  mar  a'  t'  fhianuis- 
se  ! 

"  Gun  robh  mo  laithean  air  an  caitheadh  air  a  mhodh 
so  ;  agus  biodh  iad  a  ghnà  air  an  criochnachadh  fo 
mhothachadh  air  do  Ikthaireachd  ghràsmhoir  !  Coinnich 
mi,  O  Thighearn,  am  uaigneas  feasgair !  deonaich  dhomh 
an  t-àm  is  taitniche  chuir  air  leth  air  an  son.  Gun  robh 
mi  adhartach  treibh-dhireach  'an  leughadh  agus  an  ùr- 
nuigh;  's  an  uair  a  ghabhas  mi  sealladh  cuil  do  m'  chaithe- 
beatha  gu  ma  h-ann  gun  leth-phairt  a  ni  mi  sin  !  na 
tugadh  fèin-spèis  orm  sgàile  cealgach  a  chuir  air ;  ach 
deonaich  gun  toir  mi  breth  orm  fèin  mar  aon  aig  a  bheil 
dùil  gun  toir  an  Tighearna  breth  air  ;  's  a  tha  fo  iomguin 
gun  gabhair  gu  taitneach  ris  leatsa,  a  tha  rannsachadh 
gach  cridhe,  agus  nach  di-chuimhnich  a  bheag  de  m' 
oibribh  !  Amos  viii.  7-  Thigheadh  m'  urnuigh  gach  latha 
a'  t'  fhianuis  mar  thùis,  agus  biodh  togail  suas  mo  lamh, 
mar  an  iobairt  mhaidne  agus  fheasgair  !  Salm  cxli.  2. 
Deonaich  dhomh  mo  cheudfaithean  a  thiomnadh  suas 
chum  cadail  gu  sìochail  ciùin,  le  mothachadh  iomchaidh 
gun  do  bhuilich  mi  an  latha  an  eagal  Dè,  le  lan-chinnt 
gun  do  ghabh  thu  gu  taitneach  rium  an  losa  Criosd  mo 
Thighearna,  ag  earbsa  a'  t'  thròcair  da  thrid-san,  co  ac'  a 
bhios  mo  laithean  air  an  sìneadh,  no  am  fuigheall  air  an 
gearradh  as  nam  meadhon  !  Isa.  xxxviii.  10.  Ma  thig 
am  bàs  orm  gu  socrach  ciùin,  gum  faigh  e  mi  mar  so 
gam  ghnàthachadh  ;  agus  ma  gheibh  mi  cuireadh  grad 
gus  an  saoghal  so  fhàgail,  gun  robh  m'  àm  mu  dheireadh 
air  a  bhuileachadh  air  an   doigh   so  ;   chum  gum  bi  'n 

t-slighe  eadar  an  saoghal  so  agus  siorruidheachd  air  a 
deanamh  taitneach  !  Tha  mi  'g  aslachadh  so  air  a  sgàth- 
san,  neach  am  feadh  a  bha  e  air  thahimh,  a  b'e  fèin  an 
eiseamplair  a  b'  fhearr  air  gach  deagh-bheus  agus  gràs, 
's  a  tha  nise  beo,  agus  a  rioghachadh  leatsa,  's  a  tha  làn- 
chomasach  air  sàbhaJadh  gu  h-iomlan,  Eabh.  vii.  25.  Da 
ionnsuidh-san  b'  àiU  leam  dol,  le  aidmheil  iriosail  gur 
seirbhiseach  neo-tharbhach  mi,  Luc.  xvii.  10.  Dhà»an 
gun  robh  gloir  gu  saoghal  nan  saoghal.     Avien." 


CAIB.  XXI. 


Earail  an  aghaidh  buairidh  eug-samhuil,  lcis  ain  faod  aìi 
neach  a  tha  air  ùr.iompachadh  bhi  air  a  tharuinn  a 
thaobh  o'n  riaghailt  a  chaidh  ainmeachadh. 

1.  Tha  dòchas  agam  gun  dean,  mar  chuir  mi  an  cèill 
sonas  agus  buannachd  beatha  air  a  coisrigeadh  do  Dhia, 
agus  air  co-chomunn  maille  ris,  do  chuir  thuige,  a  leugh- 
adair  ghràdhaich,  gu  riìin  shuidhicht'  a  chuir  romhad, 
agus  ionnsaidh  a  thoirt  air  ruigheachd  oirre.  Ach  air 
dhomh  nàdur  na  cùis'  a  thoirt  fainear,  tha  e  dearbh- 
shoilleir  dhomh,  a  bharr  air  a  bhacadh  choitchionn  a  dh' 
ainmich  mi  cheana  a  bha  'n  cunnart  cuir  a'  t'  aghaidh 
an  tùs  t'  inndrinn  air  beatha  chràbhaich,  mothaichidh 
tu,  an  deigh  dhuit  dol  gu  tulchuiseach  roimh  so,  iomadh 
ni  gu  d'  bhacadh  o  oidhirp  a  thoirt  air  cràbhadh  follais- 
each,  agus  le  buanachadh  ann  am  beatha  gheur-theann 
agus  tharbhaich,  cuiridh  siad  iad-fein  gach  aon  latha 
a'd'  rathad.  Agus  leis  mar  dh'  fhaodas  tu,  buaidh  athoirt 
air  cuid  de  'n  cheud  seòrsa  naimhdean,  le  dian  strìgh 
uair  na  dhà,  bithidh  iad  sin  a'  toirt  ionnsaidhean  ùr  ort, 
agus  's  èigin  duit  a  bhi  ri  gnà  chathachadh  nan  aghaidh. 
Ceadaich  dhonih  uime  sin,  labhairt  gu  sonraichte  mu 
thimchioU  do  chuir  air  t-fhaicill  mu  'n  chuid  isro-àraidh 
dhiubh.  Agus  tha  mi  dol  a  labhairt  air  na  cruaidh-chais 
a  tha  'g  èiridh  o  neo-chùram  agus  o  spèis  do  thoil-inntinn, 
o  chuideachd  fhaoin  agus  o  chùram  saoghalta.  Faodaidh 
gach  aon  diubh  sin  a  bhi  nan  culaidh-riobaidh  do  neach 
sam  bith,  agus  gu  h-àraidh  do  dhaoin'  òga,  air  an  toir  mi 
a  nis  an  aire  shonraichte. 

2.  Guidheain  ort  ma  ta,  sa  cheud  àite,  gum  bi  thu  air 
t-fhaicill  an  aghaidh  nàdur  leisg  neo-chùraniach.  Tha 
spèis  do  shocair  ga  ghoid  fèin  a  steach  do  'n  cridhe,  fo 
iomadh  leilh-sgeul  bòidheach,  a  tha  gu  minig  air  an 
leigeadh  seachad,  an  uair  nach  rachadh  gabhail  ri  buaire- 
adh  bu  chronaile.  Tha  daoine  glic  agus  deagh.bheusach 
a  meas  nach  'eil  ach  gnothach  faoin  ged'  a  mhi-bhuilich- 
ear  beagan  ùine  ;  gidheadh,  tha  so  air  uairean  a*  tionn- 
daidh  mach  ro-mhi-ghoireasach  dhoibh.  'S  minigabheir 
e  oirre  briseadh  a  stigh  air  an  àm  a  chuireadh  air  leth 
air  son  aoraidh,  agus  gu  dàil  a  chuir  an  gnothaichibh  a 
dh'  fhaoidte  dheanamh  air  ball,  agus  's  tric  a  '•'chùis  san 
tèid  dàil  gun  tèid  dearmad;"  agus  leis  a  sin  tha  seirbhis 
na  beatha  air  an  lughadachadh  ;  agus  tha  luach-saoith- 
reach  na  siorruidheachd  air  an  lughdachadh  ga  rèir  sin. 
Agus  's  tric  a  ta  so  a'  fàgail  an  anma  sgaoilte  do  thuiUe 
buairidh,  leis  a  bheil  e  a'  gèilleadh,  a  thaobh  a  bhi  na 
thàmh.  Bi  uime  sin  fo  an-amharus  m  'an  cheud  ionn- 
saidh  a  bheir  a  leithid  so  ort.  Cuimhnich  gu  bheil  anam 
an  duine  na  bhith  gniomhach,  agus  gur  eigin  da  a  thoil- 
eachadh  fhaotainn  ann  am  beothalachd.  Uime  sin 
criosraich  suas  leasraidh  t-inntinn,  1  Pead.  i.  13 — Dean 
dìcheal  thu-fèin  a  chumail  a  s\r-dheanannaich.  Bi 
fritheilteach  ma  dh'  fhaodas  mi  le  urram  iriosal  a  ràdh, 
a'  d'  chòmhdhail  a  chumail  ri  Dia.  Thoir  coinneamh 
dha  moch  sa'  mhadainn  ;  agus  na  h.abair  leis  an  lunn- 
daire,  an  xiair  a  thig  àm  èirigh,  beagan  tuille  cadail, 
beagan  tuille  clò-chadail,  Gnath.  vi.  10.  Builich  an 
ùine  air  comhluadar  agus  air  fearas-chuideachd  a  luath- 
saicheas  crionnachd  ort,  ach  an  uair  a  thèid  sin  thairis, 
mar  tig  ni  cudthromach  ort  ris  nach  robh  sùil  agad, 
èirich,  agus  bi  'g  imeachd.  Dealaich  thu  fein  ri  cuid- 
eachd  dochair  dean  ni's  annsa  leat,  agus  thoir  ort  do 
ghnothaichean  àraidh,  co  dhiubh  is  ann  an  sa  mhachair, 
sa  bhùth,  no  d'  sheòmar  a  tha  iad.  Oir  le  thu  dheanamh 
an  aghaidh  na  tha  t-inntinn  os  n-iosal,  a'  cuir  an  cèill 
duit  is  fearr  a  dheanamh  air  a  cheart  àm  so,  ged  nach  bi 
ann  ach  leth-uair,  tha  caileigin  de  chiont'  air  a  chuir  'an 
gniomh,  agus  tha  cleachdadh  air  altrum,  a  dh'  fhaodas 
tairuinn  gu  aobhair  mòran  is  measa. — Thoir  fainear  ma 
ta,  ciod  na  dleasannais  a  tha  r'a  dheanamh,  agus  ciod  an 
t-àni  sam  bheil  iad  r'a  dheanamh.  Cuir  do  riaghuilt 
romhad    cho  seolta  's   a's  urrainn    duit,  agus    cuir  'an 

gnionih  e  gu  h-adliartach ;  na  's  lugha  na  thig  ni  ort 
nach  b'  fhiosrach  thu,  a  bheir  ort  a  bharalachadh,  gu 
bheil  do  dhleasannas  ga  d'  ghairni  rathad  eile.  'S  eigin 
gabhail  r'a  ieithid  sin  do  bhacadh  ris  nach  robh  sùil 
agad ;  ach  ma  b'  èigin  duit  da  thaobh  sin,  aon  ni  cud- 
thromach,  a  bha  thu  a'  cuir  romhad  a  dheanamh  an 
diugh,  a  dhearmad,  ma  bhios  e  idir  a'  d'  chomas  dean 
am  màireach  e  :  Agus  na  comharraich  dhuit  fèin  obair 
ùr,  gus  am  bi  a  cheud  chuid  air  a  chriochnachadh  ;  ni  's 
lugha  na  mheasas  tu  gum  bi  e,  ni  h-e  a  mhàin  nì  's 
taitniche,  ach  ni  's  feumaile.  Agus  sìor-chuimhnich 
gur  còir  do  sheirbheasach  Chriosd  a  chuir  roimhe  sa  chàs 
sin,  mar  'an  làthair  a  mhaighstir. 

3.  Bi  air  t-fbaicill  roimh  anabharra  spèis  do  thoilinn- 
tinn  mhothachail  agus  fheolmhor,  mar  ni  a  chuireas  mòr 
dhragh  ort  sa'  bheatha  dhiadhaidh  a  bha  mi  'g  earlach- 
adh  ort.  'S  èigin  gu  bheil  fios  agad  gun  d'  innis  Criosd 
duinngur  èigin  do  dhuine  e-fèin  àicheadh,  agusa  chrann- 
ceusaidh  a  thogail  gach  latha,  m'as  àill  leis  a  bhi  na  dheis- 
ciobuil  aige-san,  Luc  ix.  23. — Cha  do  thoilich  Chriosd 
Mac  Dhè,  cruithear  agus  oighre  nan  uile  nithe,  e-fèin, 
Rom.  XV.  3.,  ach  striochd  se  e-fèin  do  uireasbhuidh,  do 
thrioblaidibh,  do  chruaidh^chasaibh,  an  slighe  dleasannais, 
agus  cuid  diubh  do  'n  t-seòrsa  bu  deacaire  r'a  fhulang, 
chum  gloir  Dhè,  agus  slainte  dhaoine.  Air  au  dòigh  so 
tha  sinn  r'a  leantuinn  ;  's  a  chionn  nach  'eil  fios  againn 
c'uin  a  ghairmear  sinn,  eadhon  gu  cuir  an  aghaidh  gu 
fuil,  a'  cathachadh  an  aghaidh  peacaidh,  Eabh.  xii.  4., 
's  cinnteach  gur  fearr  dhuinn  sinn  fèin  a  cleachdadh  ris 
an  smachdachadh  sin  theagamh  a's  eigin  duinn  an  ùine 
ghearr  fhulang.  Ni  beatha  shocrach  shòghar  duin'  a 
bhrosnachadh  gu  buaireadh,  a  dh'  fhaodadh  neach  ata 
cleachdte  ri  cruaidh-chais  fhulang  mar  dheagh  shaighdear 
losa  Criosd,  2  Tim.  ii.  3.,  a  cheannsachadh  gu  h-ullamh. 
— Thu  e  mar  an  ceudna  a'  tàrmachadh  tuille  's  a  chòir 
do  spèis  do  'n  t-saoghal  so,  's  a'  deanamh  dhaoine  neo- 
thoileach  fhàgail,  ni  is  mi-chiatach  a  sheallas  dhoibhsan 
a  tha  nan  coigrich  agus  nan  luchd-cuairt  air  thalamh,  's 
aig  am  bheil  sùil  an  ùine  ghearr  ri  bhi  air  an  gairm  air 
falbh  chum  dùthaich  is  fearr,  a  tha  iad  a'g  aidmheil  a 
bhi  'g  iarraidh,  Eabh.  xi.  13,  16. — Leis  a  so,  cuimhnich 
gu  'm  bheil  a  bheatha  ris  am  bheil  an  saoghal  ag  ràdh 
beatha  shòlasach,  na  beatha  chaithtich  cuideachd  :  agus 

faodaidh  i,  mar  rìnn  i  air  iomadh  neach  ga  d'  thuilleadh, 
do  tharruinn  thar  an  riaghailt  a  shònraich  freasdal  duit  : 
agus  an  deigh  do  chìocrais  a  shàsachadh  c'ar  uine  hheag, 
do  tharrninn  gu  gainne  agus  bochdainn.  Agus  an  cuis- 
ibh  eile,  tha  e  liachaicht  cobhair  air  an  fheumach,  gidhe- 
adh  's  bochduinn  so  a  tha  gu  ceart-bhreitheach  fo  mhi- 
chliù,  a  chionn  gur  e  toradh  t.amaideachd  fèin  a  th'  ann, 
's  an  uair  a  thig  t-uireasbhuidh  ort  mar  dhuine  fo 
armaibh,  Gnath.  vi.  7-  Cha  'n  e  a  mhain  gu  'm  moth- 
aich  thu  thu-fèin  air  t-fhàgail  neo-chomasach  air  na 
gniomharraibh  seirc  sin  a  chuir  an  gniomh,  a  ta  cho 
cliùiteach  do  'naidmheil  Chriosduidh,  ach  theagamh  gum 
bi  thu  fo  bhuaireadh  làidir  gu  ceilg  mhi-chiataich,  no 
gu  co-aontachadh  neo-mheasail  ;  fada  fo  ghiulan  Criosd- 
uidh,  agus  duin'  ionraic.  'S  iomadh  neach  a  rinn  aon 
uair  àrd  aidmheil,  a  thuit,  an  deigh  a  choilion  oidhirp 
mhaslach  nach  b'  fhiù,  fo  mhi-chliù  bhi  falamh,  agus  sin 
air  doigh  aithrigh  air  achasan  ;  's  e  sin,  iadsan  a  strùigh 
riu  fèin  cuid  ionraic  dhaoin  eile,  agus  faodaidh  e  bhith 
gun  tug  iad  gu  bochdainn  an  aitim  a  bha  gu  dicheallach 
ga  chuir  r'a  chèile,  a  sliàsachadh  an  amaideachd  agus  an 
strògh  ana-miannach,  a  bha,  am  fad  sa  mhaire,  na  nàire 
d'  an  teaghlaichean,  's  a  nis  o  nach  urrainn  iad  cuir  leis 
ni  's  faide  a  tha  na  aobhar  claoidh  dhoibh.  Tha  so  na 
mhasladh  mòr  àir  diadhachd  :  na  h-urraid  mhaslaidh, 
's  gum  b'  fhearr  le  duine  math  teachd  beò  air  gainne  de 
dh-aran  agus  uisge,  no  bàs  fhaighinn  le  gorta,  mas  biodh 
e  ciontach  dheth.  Ach  tha  iomadh  neach  measarradh 
agus  stuama  a'  teachd  gu  bochduinn,  tre  challdach  nach 
b'  urrainn  doibh  a  roimh-fhaicinn  no  a  sheachnadh  ;  agus 
tha  leith-sgeul  nan  daoine  sin  r'a  ghabhail. 

4.  Bi  air  t-fhaicill,  guidheam  ort,  'an  aghaidh  aon  ni 
a  dh'  fhaodadh  do  thoirt  a  chum  na  h-inbh  so,  gu  h-àraidh, 
gu  bhi  gu  h-adhardach  dicheallach  an  gnothaichibh,  agus 
gu  glic  caonntach  an  cosguis ;  ni  a  dh'-fhaodas  trid 
beannachadh  Dhè,  a  blii  na  mheadhon  sona  chum  soirbh- 
eachadh  le  d'  ghnothaichean,  do  shlainte  bhuanachadh, 
agus  t-inntinn  a  bhi  socrach.  Ach  cha  'n  urrainn  duit 
ruigheachd  air  sogun  fhaiciU  shonraicht  a  chuir  ort  fèin, 
agus  cuir  gu  danarra  an  aghaidh  aontachadh  le  aon  ni 
a  thairgeas  leisg  no  neo-mheasarrachddhuit  adheanamh, 
ged'  a  robh  e  fo  sgàile  taitneach,  agus  ged'  a  thagair  iad 
nach  eil  iad  a'g  iarraidh  ach  ro  bheagan.     Thoir  an  aire, 

nir  eagalj  air  an  doigli  so,  gun  lean  thu  gnàthachadh  nam 
pàrantan  a  tha  ro  spèiseil  m'  an  cloinn,  le  cheadachadh 
dhoibh  a  chuid  'sa  chuid  an  toil  fein  a  dheanamh,  gusam 
bheil  iad  a'gabhail  do  mhisnich  nithe  mi-chiatach  iarraidh  ; 
's  a  gabhail  a  roghainn  a  bhi  air  an  creachadh  leo,  no 
aon  ni  a  dh'  iarradh  iad  a  dhiultadh.  Cuimhnich,  agus 
thoir  fainear  do  'n  ghnà-fhocal  ghasta  so  air  a  cho-dliaigh- 
neachadh  le  leis-sgrios  iomadh  niìle, — "  E-san  a  ni  dìmeas 
air  nithe  beaga,  tuitidh  e  'lion  beag  a's  beag." 

5.  Leis  a  bheachd  so,  ceadaich  dhomh,  a  leughadair 
ro  ghràdhaich,  do  chuir  air  t-  fhaicill  gu  caonihail  dùrachd- 
ach,  'an  aghaidh  liontan  cuideachda  dhiomhain.  Cha  'n 
'eil  mi  a  hibhairt  mar  rinn  mi  roimhe,  m'  an  chuideachda 
sin  a  tha  gu  follaiseach  neò-ghlan  agus  mi-naomha.  Tha 
dòchas  agam  gu  bheil  ni  eigin  a  nis  a'  d'  nadur  agus  a'  d' 
bheachd,  a  bheireadh  ort  tionnda  air  falbh  o'n  leithide 
sin  le  fuath  agus  gràin.  Ach  guidheam  ort  a  thoirt 
fainear,  gu  'm  faod  nii  companaich  sin  a  bhi  ro  chunn- 
artach,  nach  cuireadh  an  toiseach,  faodaidh  e  bhith,  ach 
beag  gioraig  ort  :  tha  mi  a'g  ciallachadh  leo-sin,  iadsan 
nach  eil  nan  naimhdean  foilleasach  do  dhiadhachd,  agus 
nach  eil  ag  aidmheil  dubhailc  agus  mi-riaghailt ;  gidheadh 
aig  nach  eil  mothachadh  gniomhach  do  nithe  diadhaidh 
air  an  cridheachan,  cho  fad  's  a  dh'  fhaodar  a  thuigsinn 
le  'n  caithe-beatha  agus  le  'n  giùlan.  'S  eigin  duit  a  bhi 
niinig  le  'n  leithidibh  sin  agus  ni  h-e  àmhain  gu  bheil  an 
creideamh  Criosduidh  a'  ceadachadh  a  shamhuil  sin,  ach 
tha  e  a'g  iarraidh  gun  gnàthaicheadh  tu  iad  le  sìobhaltachd 
agus  le  meas  :  ach  na  dean  roghainn  dhiubhsan  mar  do 
chompanaich  is  ro-ionmhuinne,  agus  na  sanntaich  t-aimsir 
dhiomhanach  a  bhuileachadh  leo.  Oir  tha  e  leithid  sin 
do  cbomhluadar  a'  cuideachadh  ris  an  anam  a  tharruinn 
air  falbh  bho  Dhia,agus  riflikgail  neo-iomchaidh  air  gach 
co-chomunn  spioradail  a  chumail  ris.  A  thoirt  mothach- 
adh  dhuit  air  so,  smuainich  air  do  chor  fèin,  an  uair  a 
bhitheas  tu  car  grathuinn  am  measg  an  leithid  sin.  Nach 
eil  thu  ga  d'  mhothachadh  fèin  ni's  neo-fhreagarraiche 
air  son  aoradh  diadhaidh  ?  Nach  eil  thu  a'  faireachduin 
do  chridhe,  ni's  toighiche  mu  bhi  a  rèir  an  t-saoghail  so, 
agus  ag  amharc  gu  neo-thaitneach  air  na  cuspairean  agus 
air  an  deanadais  sin  a  ta  reuson  ag  ràdh  gur  iad  is  fearr 
agus  is  luachmhoire  ?  Thoir  an  aire  do'n  cheud  choltas, 
agus  bi  air  t-fhaicill  roimh  'n  bhuaireadh  na  àm  :  'S  chum 

na  crìche  so,  oidhirpich  companaich  a  thaghadh,  air  an 
stèigheachadh  air  cràbhadh,  agus  air  an  cumail  suas  leis. 
Bi  a'  d'  fhear-comuinn  dhoibh-san  air  am  bi  eagal  Dè, 
agus  a  ghleidheas  a  reachda,  Salm  cxix.  6.3.  Tha  dearbh- 
fhios  agad  gur  iad  'an  sealladh  Dhè  flathaibh  na  talmh- 
ainn  ;  biodh  uime  sin  do  thlachd  uil'  annta. — Salm  xvi. 
3.  'Sa  chum  nach  bi  sochair  àraidh  an  càirdeas  air  a 
dhearmad,  oidhirpich  a  chuid  is  fearr  a  dheanamh  do  'n 
ùin'  a  bhuilicheas  tu  leo.  Thug  an  duine  is  glice  a  bh' 
ann  fainear,  'n  uair  a  ta  comhairl  an  chridhe  duine  mar 
uisge  domhain,  's  e  sin  an  uair  a  ta  e  na  laidhe  am  folach 
fodha,  gun  tarruinn  duine  tuigseach  a  nìos  e,  Gnàth.  xx. 
5.  Uime  sin  dean  stri  cho  fad  's  a  dh'  fhaodas  tu  le  h- 
eireachdas,  an  comhluadar  a  thionnda  gu  nithe  diadh- 
aidh.  'S  an  uair  a  thèid  teagaisg  chràbhach  agus  fheumail 
ainmeachadh  a'  d'  lathair,  dean  greim  orra,  agus  dean 
feum  dhiubh  ;  's  a  chum  na  crìche  sin,  biodh  facal 
Chriosd  a'  gabhail  còmhnaidh  gu  saibhir  annad,  Col.  iii. 
16,  agus  bi  do  gnà  a  rèir  do  chomhairle,  Salm  cxix.  24. 
6.  Ma  bhios  a  chùis  mar  sin,  coimheadaidh  e  thu,  cha 
'n  e  a  mhàin  o  ribe  diomhanais  agus  bho  stròdh,  ach  o 
gach  droch  eiseamplair.  Agus  cuireadh  e  thu  air  t- 
fhaicill,  an  aghaidh  fior  thinneas  gnothaichean  saoghalta, 
a  ghlacadh  t-ùine  agus  do  smuainte  uile,  's  a  mhuichadh 
deagh  fhocal  Dè,  agus  gu  fhàgail  an  càil,  mar  'eil  gu 
h-iomlan,  neo-thorach,  Mat.  xii.  20.  Tha  daoin  òga  am 
bitheantas  reachdmhor  nan  tograibh  :  Air  dhoibh  beag 
fiosrachaidh  a  bhi  aca  mu  dhragh  ghnothaichean,  agus 
mu  mhealladh  agus  mu  champair  na  beatha  so,  tha  iad 
gan  cuir  an  neo-shuim,  agus  'am  barail  gun  toir  an 
tapadh,  an  dìcheall,  agus  an  seoltachd  buaidh  air  gach 
ni  a  dh'  fhaodadh  bacadh  a  chuir  orra.  Ach  's  minig  a 
tha  chùis  a'  dearbhadh  a  cheart  atharrach.  Ceadaich 
dhomh  uine  sin,  earalachadh  ort  an  aire  shònraicht'  a 
thoirt  an  aghaidh  thu-fèin  a  ghabhail  tuille  ghnothaichean 
mu  laimh  na  's  urrainn  duit  a  stiuradh  mar  bu  chòir 
dhuit,  freagarrach  do  churam  t-anma,  agus  do  sheirbhis 
Dè ;  air  nach  bu  chòir  air  aon  chor  dearmad  a  dheanamh. 
Tha  e  gun  amharus  fior  gum  feumadh  curam  iomchaidh 
do  d'  gnothaichibh  saoghalta  an  fhaicill  so ;  do  bhrigh  gu 
bheil  e  soilleir  do  gach  neach  a  ghabhas  beachd  air  a 
chiiis,  gu  bheil  na  mìltean  air  an  call  le  tuille  ghabhail 
os-laimh  na  's  urrainn  doibh  gu  ceart  a  stiùradh.    Uaith 

so  tlia  e  soilleir  gu  minig,  an  uair  a  bha  iad  a'  cuir 
rompa  bhi  saibhir,  thromh-lot  siad  iad-fein  le  iomadh 
cràdh,  1  Tim.  vi.  10.,  an  teaghlaichean  fein  a  thoirt  gu 
bochduinn,  agus  a  thug  iomadh  neach  eile  air  chomh-diol 
rin  feiu.  Am  feadh,  nam  b'  urra  dhoibh  a  bhi  toil- 
ichte  le  cuimse  r'a  dheanamh,  agus  le  buannachd  mheas- 
arradh,  a  dh'  fhaodadh  iad  trid  beannachadh  Dhè  tighinn 
gu  pailteas  saibhris  agus  meas.  Ach  ged  nach  biodh 
cunnart  air  bith  's  a  chùis,  ge  do  bhiodh  tu  cho  cinnteach 
air  fàs  saibhir  agus  mòr,  's  a  tha  thu  air  dragh  agus 
trioblaid  a  chuir  ort  fein  leis  aq  oidhirp,  thoir  fainear, 
guidheam  ort,  cho  neo-chinnteach  's  a  tha  iad  sin. 
Smuainich  cia  liugha  uair  a  tha  pailteas  na  ribe  do 
dhuine,  agus  a  tha  an  ni  sin  bu  chòir  feum  a  dheanamh 
dha,  na  cheap-tuislidh  dha,  Salm  Ixix.  22.  Na  di- 
chuimhnich  an  teagasg  gearr  brìoghor  so,  "gu  bheil  aon  ni 
feumail,"  Luc.  x.  41.  Bi  do  ghnà  a  cuimhneachadh  am 
feadh  a  tha  nithe  greadhnach  agus  maiseach  na  beatha  a' 
dealradh  fa  chomhair  do  shùl,  cho  grad  's  a  dh'  fhaodas 
am  bàs  teachd,  agus  t-fhàgail  an  gradaig  lom  'nochdta  ; 
ach  na  bheir  an  t-anam  ruisgte  leis  do  shiorruidheachd, 
an  uair  a  thèid  an  corp  a  thasgaidh  san  uaigh.  Siorruidh- 
eachd  !  Siorruidheachd  !  Siorruidheachd  !  Biodh  e  a  d' 
bheachd,  ma  tha  e  air  chomas  duit,  gach  uiir  do d' bheatha 
a  bhios  tu  a'  d'  dhùisg  ;  agus  biodh  dearbh-chinnt  agad, 
nach  eil  gnothach,  no  buannachd  agad  sa'  bheatha  a  tha 
neo-fhreagarrach  dha :  Oir  ge  be  ni  a  biodh  an  aghaidh  so, 
cha  'n  e  do  ghnothach  no  do  bhuannachd  e.  Tha  thu 
faicinn  gun  amharus,  a  chuid  is  pailte  de  'n  chinne- 
daoine  ga  'n  giulan  fein,  mar  g'  am  b'  e  an  ni  àraidh 
a  bha  Dia  a'g  iarraidh  uatha,  chum  a  ghean-math 
fhaotainn,  urrad  's  a  b'  urrainn  doibh  fhaotainn  de  'n 
t-saoghal ;  air  a  chuid  is  lugha,  na  bu  chomasach  dhoibh 
fhaighinn  gun  mheadhonan  ro  ghràireil  a  ghnàthach- 
adli  chum  fhaotainn,  agus  gun  a  bhi  'n  cunnart  an 
t-iomlan  a  chall,  air  ghaol  beagan  tuille  a  chuir  ris. 
Agus  mar  g'  am  biodh  e  gu  còmhnadh  le  'n  rùn,  tha  iad 
a'g  innse  do  dhaoine'  eile,  agus  theagamh  ga  ràdh  riu 
fein,  Nach  eil  iad  ach  a'g  iarraidh  an  tuille  cothrom 
air  math  a  dheanamh. — ach  ma  tha  iad  a  ciallachadh 
aon  ni  leis  a  so  a  thuilleadh  air  comas  feum  a  dheanamh, 
's  au  uair  a  bhios  e  aca,  cha  chuir  iad  an  gniomh  e,  tha 
iad  am  bitheantas  g*  am  mealladh  fèin ;  agus  air  aon 

doigh  no  doigh  eile,  cha  ''n  'eil  ann  ach  leith-sgeul  faoin. 
Mar  is  pailte,  tha  daoine  'g  iarraidh  an  t-saoghail,  an 
darna  cuid  gu  saibhreas  a  chàrnadh  suas,  chum  am 
miann  a  shàsachadh  le  bhi  'g  amharc  air  am  fad  's  a's 
beo  iad,  's  a  bhi  a  smuineachadh,  gun  abrar  umpa,  an 
deigh  am  bàis,  gun  d'  fhàg  iad  na  h-urrad  so  de  cheud- 
an  no  mhiltean  pund  sasunnach  nan  deigh  ;  fior 
choslach  gu  bhi  na  ribe  d'  an  cloinn,  no  d'  an  oighreach- 
an  eile,  (oir  cha  'n  iadsan  a  mhain  aig  am  bheil  clann 
iad  fein  a  tha  ciontach  de'n  amaideachd  so:)  No,  gu'm 
faod  iad  an  saibhreas  a  gtruigheadh  air  an  ana-mianabh, 
agus  iad-fein  a  thoirt  gu  h-iomlan  suas  do  neo-gheamn- 
achd,  leis  am  bheil  an  reuson,  agus  an  diadhachd  air 
an  slugadli  suas,  agus  leo-sin  gach  sòlas  is  luachmhoire 
is  urrainn  inndrinn  a  steach  do  chridhe  duine.  Anns  a 
bheachd  so,  tha  chuid  is  liuglia  de  dhaoine  saibhir  an  t- 
saoghail,  ann  am  bharailse,  nan  aobhar  thruais  ni  's  mò 
no  na  daoine  bochda ;  gu  h-àraidh  an  uair  a  tha  iad  le 
chèile  a'  caitheadh  am  beatha,  (mar  is  minig  a  tha)  gun 
eagal  Dè  fa  chomhair  an  sùl,  tha  na  daoine  saibhir  a 
mi-ghnàthachadh  an  tuille  d'a  shochairean,  agus  uime 
sin  faodaidh  e  bhith  gum  mothaich  iad,  san,  ath-bheatha, 
far  an  deanar  peanas  air  peacaich  neo-aithreachail,  am 
barrachd  cràidh  nan  truaighe. 

7.  Agus  ceadaich  dhomh  innse  dhuit,  a  leughadair 
ionmhuinn,  an  t-eagal  gun  saoil  tha  nach  eil  thu  fèin  an 
cunnart  sam  bith  d'a  thaobh  sin,  gu  bheil  mòr  aobhar 
againn  a  bhi  ann  am  barail,  gu  bheil  niòran  a  nis  'an 
staid  ro-thruagh,  aig  an  robh  aon  uair  barail  dhùrachd- 
ach  mu  dhiadhachd,  an  uair  a  dh'  inndrinn  iad  an  tùs 
ris,  an  staid  aimbeartaich,  ach  o  sin  thrèig  iad  Dia  air 
son  Mhamoin,  agus  tha  iad  a  nis  a'  deanamh  uaill  as 
na  slabhraidhean  òir  a  tha  'n  geur  chunnart  an  ùine 
ghearr,  gum  iàg  siad  iad  an  slabhraidhean  dorchadais. 
An  uair  ma  ta  a  tha  na  h-urrad  thruaighe  an  co-lorg 
spèis  a  thoirt  do  'n  t-saoghal,  na  biodh  farmad  aig  do 
chridhe  ri  peacaich,  Gnath.  xxiii.  I7.  agus  na  dean,  air 
ghaol  na  tha  acasan  a  bhuidhinn,  a  bhi  ciontach  do 
shamhuil  sin  de  dh-amaideachd,  gu  thu  fein  a  chuir  sa 
chunnart  dliùbailte,  le  bhi  goirid  air  do  rùn,  no  bhi  air 
do  chall  gu  tur  le  fhaotuinn.  Cuir  t-iarrtuis  an  lughad : 
feuch  ri  bhi  toilichte  le  beagan :  Agus  ma  ghairmeas 
am  freasdal  thu  gu  roinn  ni  's  farsuinne,  gèiU  dà  mar 

ùmhlachd  da  thoil  ;  ach  cuir  e  an  àireamh  deuchainnean 
do  bheatha,  a  dli'  fheunias  am  barrachd  gràis  gu  giulan 
leis.  Oir  biodh  dearbhchinnt  agad,  mar  thèid  gnoth- 
aichean  agus  buannachd  an  lionmhorachd,  gun  tèid 
cùram  agus  dleasannais  am  meud  cuideachd,  agus  faod- 
aidh  e  bhith  gun  teid  mealladh  agus  doilgheas  mar  an 
ceand  am  meud  g'  an  rèir. 

8.  An  aon  fhocal,  foglilum  tre  ghràs  Dè  bàsachadh 
do  'n  t-saoghal  so  a  ta  làthair  ;  gu  amharc  air  mar  staid 
iosail,  nach  robh  riamh  a  mhiann  air  Dia  bhi  mar  shonas 
iomlan,  no  mar  làn-chùram  aig  aon  air  bith  d'a  chloinn  : 
Saoghal,  far  am  bheil  càileigin  gun  amharus  r'a  mlieal- 
tainii,  ach  gu  h-àraidh  uaith  fein  ;  far  am  bheil  mòran 
r'a  fhulang  le  foighidin  agus  le  fein-strìochda  ;  agus  far 
am  bheil  cuid  do  dhleasannais  chudthromach  r'an  cuir  an 
gniomh,  agus  riaghailt  foghlum  agus  oilean  ri  dol  troimh, 
leis  a  bheil  thu  ri  bhi  air  do  dhealbh  fa  chomhair  staid  is 
fearr,  air  am  bheil  thusa  mar  Chriosduidh  am  fagus,  agus 
a  dh'  ionnsuidh  an  gairm  Dia  thu,  faodaidh  e  bhith,  an 
ùin  ghearr,  ach  'gun  teagamh  air  bith,  ma  ghabhas  tusa 
gu  neo-chealgach  air  t-aghaidh,  's  ann  san  àm  agus  air 
an  doigh  is  fearr  a  ni  e  sin.  Leig  a  chùis  gu  h-iomlau 
na  bhuil  fein.  Biodh  do  dhòchuis  agus  t-eagail,  do  dhùil 
agus  do  ruin,  a  thaobh  an  t-saoghail  so,  air  an  cumaii 
cho  iosal  's  a's  urrainn  duit ;  agus  do  smuainte  uile  air 
an  cruinneachadh  chum  an  aon  ni  so,  eadhon,  ciod,  fo  'n 
staid  'sa  'm  bheil  thu  a  b'  àill  le  Dia  gu  'm  bitheadh  tu  ; 
agus  ciod  an  doigh  giulain  is  dàcha  a  thaitneadh  ris 
agus  a  ghlòraicheas  e  ? 

Urnuìgh  neach  a  tha  air  ùr.iompackadh  ag  iarraidh 
còmhnadh  Dhe,  'an  aghaidh  nan  cunnart  sin. 

"O  Dhia  bheannaichte !  Ann  am  meadhon  iomadh 
cunnart  agus  rioba  a  ta  g  m'  chuartachadh  o'n  leth  a 
muigh  agus  a  stigh  ;  ceadaich  dhomh  amharc  suas  riut  le 
iarrtas  iriosal,  gu'n  saoradh  tu  mi  uathasan  a  tha  'g  èiridh 
a'  m'  aghaidh,  Salm  lix.  1,  chum  gu  'm  bi  do  shùilean 
orm  chum  math  !  ler.  xxiv.  6.  'Nuair  a  bhios  dearmad 
agus  neo-churam  ullamh  gu  'm  ghlacadh,  mosguil  suas 
mi  o'n  bhruadar  fhaoin  sin,  ]e  beachd  bheothail,  thog- 
arrach  air  an  t-saoghal  neo-fhaicsinneach  chum  a  bheil 
mi  a  treorachadh  !  cum  am  chuimhne  cho  ro-fheumail 
'sa  tha  e  gu  'n  dean  mi  am  feum  iomchaidh  de  'n  ùine 

ghearr  a  shònraich  thu  dhomh  chum  m'  ullachadh  fa 
chomhair  ! 

"  Nuair  bheir  pheacaidhnan  ionnsaìdli  mheallaidh 
orm,  deònaich  nach  aontaich  mi  leo  !  Gnath.i.  10.  Gun 
robh  co-chomunn  naomha  ri  Dia  na  impidh  air  fuath  a 
thoirt  domh  air  co-chuniunn  reuson  a  tha  na'n  coigrich 
ortsa,  agus  leis  am  b'  kill  eadar-dhealachadh  a  chuir 
eadar  thus'  agus  ni'  anam  !  Deònaich  gun  toir  mi  urram 
dhoibhsan  air  am  bi  eagal  an  Tighearn,  Salm  xv.  4,  agus 
air  dhomh  bhi  siubhal  maille  ridaoine  glic  agus  naomha, 
thoir  orm  gu  'm  mothaich  mi  mi  fein  a  sior-fhàs  'an 
gliocas  agus  'an  naomhachd,  Gnath.  xiii.  20,  brosnaich 
mi,  O  Dhia,  leosan,  chum  trodham  gun  ath-bheothaich 
thu  daoin  eile  !  Dean  mi  a'  m'  inneal  sona  air  gradh 
diadhaidh  a  bheothachadh  nan  cridheachan;  agus  deon- 
aich  dha  dol  bho  chridhe  gu  cridhe,  'sa  bhi  sior-fhàs  na 
dhol  air  aghart ! 

"  Dion  mi,  O  Dhia,  o  spèis  do  thoil-inntinn  fheolmhor ! 
Deònaich  gu  'n  toir  mi  gu  curamach  fainear,  gur  bàs  an 
inntinn  fheolmhor  !  Rom.  vii.  6.  Gum  bu  deònach  leat 
m'  anam  a  ghlanadh  trid  drùghadh  do  Spioraid  naomha, 
chum  gun  sior-sheachain  mi  toilinntinn  mhi-laghail  leis 
an  tuille  dicheill  na  bhios  muinntir  eile'an  tòir  oirre;  agus 
gum  bi  na  cheadaich  thu  do  shòhisan  fheolmhor  a  tha 
feumail,  air  an  gnathachadh  gu  measarra  stuama  !  Deòn- 
aich  dhomh  àrd-ghnè  agus  urram  mo  naduir  spioradail  a 
chumail  a'  m'  chuimhne,  agus  gum  bi  sòlais  an  duine 
agus  a  Chriosduidh  air  an  iarraidh  leam  mar  m'  àrd- 
shonas  !  Gun  robh  m'  anam  ag  èiridh  suas  le  beachd- 
shealladh  naomh,  gu  ionadaibh  neo-fhaicsinneach  na 
glòire  ;  agus  deònaich  dhomh  bhi  'g  oidhirpeachadh  mi- 
fèin  ullachadh,le  còmhnadh  gràs  Dhè,  chum  co-chomunn 
a  churaail  ris  na  h-ainglibh  beannaichte  sin  a  tha  'n 
còmhnaidh  a'  d'  làthair  ! 

"  Deònaich  dhomh,  O  Thighearna !  an  staid  san  do 
shuidhich  thu  mi  a  thuigsinn,  agus  a  dleasannais  a  chuir 
an  gniomh  gu  firinneach ;  ach  saor  mi  o  thuille  'sa  chòir 
de  chùram  mu  nithe  na  beatha  so,  a  bheireadh  orm 
dearmad  a  dheanamh  air  an  aon  ni  fheumail  !  Gun  robh 
mo  dhèigh  air  nithibh  saoghalta  measarra,  le  'n  gnè  neo- 
chinnteach  agus  neo-shàsaichte  a  thoirt  fainear  ;  's  am 
feadh  a  bhios  daoin'  eile  a'  càrnadh  suas  ionmhas  air 
thalamh,  gun  robh  mise  saibhir  athaobh  Dhè  !  Luc.  xii. 

21.  Deònaich  dhomh  gnà-aire  thoirt  do  na  nithe  a 
bhuineas  do  m'  shonas  siorruidh  !  Gu'm  bi  mo  chuairt 
air  thalamh  air  a'  ruith  le  m'  ohridhe  agus  mo  mhuingh- 
inn  socraicht'  air  nèamh,  agus  gu  'm  mothaich  mi  an 
drùghadh  dlù-thkirneach  a'  fàs  ni's  treise,  agus  ni's  treise, 
mar  a  bhios  mi  a'  dol  ni's  dlùitheair  an  àite  ro-thaitneach 
sin ;  gus  an  tig  an  t-àm  sona  sin,  anns  an  tèid  gach 
cuspair  talmhaidh  as  mo  shealladh,  agus  gun  tig  glòir 
dhealrach  an  t-saoghail  nèamhaidh  ann  am  beachd  mo  shùl, 
a  bheir  mòr  shòlas  domh  !     Amen." 


CAIB.  XXII. 

Mu  dlwl  air  ais  spioradail  agus  laigsiim  ann  an  diadh- 
achd. 

] .  Ma  tha  mi  cho  sona  agus  impidh  a  chuir  ort  leis  na 
h-earailean  agus  leis  na  sanusan  a  thug  mi  ort,  faodaidh 
e  bhith  gùn  tèid  thu  air  t-aghaidh  le  sòlas  agus  le  toil- 
inntinn  ann  au  diadhachd  ;  agus  bithidh  do  shlighe  mar 
is  trice  mar  sholas  na  maidne,  a  dhealraicheas  ni's  mògu 
ruig  an  latha  iomlan,  Gnath  iv.  18.  Gidheadh  cha  'n 
'eil  de  dhànadas  agani  ni  's  urrainn  suil  a  bhi  ris  na  h- 
urrad  shoirbheachaidh  's  a  chuireas  tu  os  cean  nan  nithe 
eug-samhuil  sin  an  gnè,  an  giulan,  agus  an  staid,  man 
robh  na  daoin'  is  fearr  gu  tric  a'  deanamh  gearain. 
Tha  mòr  eagal  orm,  ge  d'  a  tha  do  chridhe  deothasach 
san  àm  ma  na  chuir  mi  sois  mu  thimchioll,  gu'm  faod 
t-inntinn  caochladh  d'  an  taobh,  ge  d'  a  tha  cuspairean 
mòr  do  chreideimh  agus  do  dhòchais  a'  buannachadh  gun 
atharrachadh  gun  chaochladh.  'S  aobhar  eagail  leam 
gu  'm  fairich  thu  t-inntinn  a'  fàillneadh  's  a'  fàs  sgìtli 
do  dheagh  shlighibh  Dhè  !  ionnas  gu  'm  faodar  impidh 
a  chuir  ort  claonadh  asda,  agus  tuiteam  fo  chuid  do  na 
buairidhean  sin  air  am  bheil  thu  an  dràst'  aig  amharc  le 
fuath  naomh.  'S  e  a  thachras  le  ihus'  a  striochda  dhoibh- 
sin,  gum  falaich  Dia  a  ghnùis  bhuat ;  gu  'n  sìn  e  a  mach 
a  lamh  àmhgharach  a'  t'  aghaidh ;  agus  gu  'm  mothaich 
thu  fathast  t-aimsir  dhubhach,  ge  b'  e  sam  bith  cho  ait 
's  a  tha  thu  an  dràsd  anns  an  Tighearna,  agus  a'  deanamh 
gàirdeachais  an  Dia  do  shlainte,  Hab.  iii.  18.  Uime  sin 
tha  dòchas  agam,  ma  thuiteas  a  chùis  a  mach  mar  sin, 

gu'm  bi  na  tlia  mi  r'a  labhairt  air  a  chùis  na  chuideachadh 
dhuit :  Agus  's  e  mo  ghuidhe  ri  Dia,  gun  deonaich  e 
gum  bi  na  tha  mi  r'a  chuir  an  cèiU  umpa^  na  mheadhon 
air  do  thoirt  air  t-ais,  air  sòlas  a  thoirt  duit,  agus  air 
t-anam  a  neartachadh,  ma  cheadaicheas  e  dhuit  àm  air 
bith  dealachadh  ris. 

2.  Bheir  sinn  air  thùs  fainear  dol  air  ais,  agus  a  bhi 
fàs  lag  ann  an  diadhachd.  Agus  bu  mhiann  leam 
m'an  rachainn  na  b'  f  haide  air  m'  aghaidh,  gu  'n  tuga'  tu 
fainear,  nach  eil  mi  a'  ghabhail  a  stigh  fo  'n  cheann  so, 
gach  aon  traoghadh  air  an  deòthas  sin  a  mhothaicheas 
an  nach  a  ta  air  ùr  iompachadh  an  uair  a  dh'  fhàsas  e 
an  tùs  eolach  air  nithibh  diadhaidh.  Tha  e  nàdurra 
dhuinn  gu  'n  dean  cuspairean  ùra,  rudaigin  de  dhrùgh- 
adh  oirn  :  agus  tha  e  làn  shoilleir  gu  bheil  an  tuille 
cumhachd  aige  so  air  ar  tograidh  an  trà  tha  sinn  òg, 
seach  'nuair  a  bhios  sin  air  cruadhachadh  'an  aois.  Faod- 
aidh  e  bhith  nach  eil  daoin'  a'  toirt  a  dhiol  aire  dha  so. 
Tha  'm  bitheantas  tuille  's  a  chòir  do  thaic  ga  leigeadh 
ri  deòthas  a  thograidh  ;  agus  bheir  so  a  bhi  a  dh'  easbh- 
aidh  air  neach,  a  tha  air  abachadh  ann  an  gràs  's  a  tha 
fad  air  aghaidh  na  ullachadh  air  son  glòir,  a  bhi  ullanih 
gu  bròn  a  dheanamh  air  son  a  bhi  dol  air  ais,  an  uair 
nach  bi  aobhar  ceart  aig  air  a  dheanamh,  agus  a  ràdh, 
Och  nach  robh  mi  mar  anns  na  mìosan  a  chaidh  tharum  ! 
Air  an  aobhar  sin  's  gann  is  urrainnear  innse  tuilleadh 
's  tric  dhuit  gu  bheil  diadhachd  gu  h-àraidh  a'  co-sheas- 
amh,  "  ann  an  rùn-suidhichte  na  toile  do  Dhia,  le  bhi  do 
ghnà  air  ar  faicill  chum  an  ni  a  shaoileas  sinn  is  fuathach 
leis  a  sheachnadh,  an  obair  a  shònraich  e  dhuinn  sa' 
bheatha  a  chriochnachadh,  agus  a  ghlòir  a  chuir  air 
aghaidh  an  sonas,  a  chinne-daoine."  Tha  sin  ris  an  aire 
shònraichte  a  thoirt  doibh  sin,  a  sjor-bheachdachadh  air 
neo-chiontas  agus  fior-ghlaine  nan  aobhar  sin  o'm  bheil 
sin  a'g  oibreachadh  ;  a  tha  sinn  fiosrach  gu  'm  bheil  an 
Dia  sin  a  tha  rannsachadh  a  chridhe  a  toirt  fainear  ; 
agussan  am  cheudna,  g'ar  n-irioslachadh  fèin 'nafhianuis 
le  mothachadh  air  ar  n-iomadh  neo-iomlaineachd,  's  a' 
teicheadh  chum  fuil  Chriosd'  agus  gràs  an  t-soisgeil. 

3.  Air  dhomh  na  h-urrad  slianuis  a  thoirt  duit,  cuiridh 
mi  a  nis  caileigin  ni  's  soilleire  m'  a  d'  choinneamh,  an 
staid  sin  ris  an  abair  mi  dol  air  ais  a  Chriosduidh  ann 
an  diadhachd  ;  cho  fad  's  nach  tig  e  a  stigh  fo  staid  no 

inuinntir  a  bheir  mi  fainear  's  na  caibdilean  a  leanas, 
Agus  's  eigin  domh  a  thoirt  fainear  gu  bheil  e  gu  sòn- 
raicht' a'  co-sheasamh  "ann  a  bhi  di-chuimhneach  air 
cuspairean  diadhaidh,  agus  a  bhi  dearmadach  air  na 
dleasannais  eugsamhuil  sin  a  tha  mar  fhiachaibh  oirn  a 
dheanamh,  a  thaobh  mar  thug  sinn  sinn-fèin  suas  air 
doigh  fholhiisich  chum  seirbhis  Dè."  Bithidh  comharran 
eugsamhuil  air  a  chùis,  a  reir  atharrachadh  na  staide  sam 
bi  an  Criosduidh  air  a  shuidheachadh  :  ach  bithidh  cuid- 
èigin  do  ghuL'  is  ro-choitcheanna.  Bithidh  e  lior  iomch- 
aidh  labhairt  umpa  sin ;  gu  h-araidh  o'n  a  tha  an  dol  air 
ais  sin  gu  minig  gun  an  aire  thoirt  doibh,  mar  bha  leithead 
Ephraim,  agus  gun  fhios  aig  air,  Hos.  vii.  9. 

4.  iMa  dh'  èireas  dutsa,  a  leughadair,  luiteam  anns 
an  staid  so,  cunnartaichidh  sè  e-fein  a  nochda  dhuit  le 
thu  dheanamli  dìobradh  air  do  dhleasannais  diiìomhair. 
Cha  'n  e  gun  smuainich  mi  gun  dean  thu  an  toiseach, 
no  an  àm  sam  bith,  glan  sgur  dhiubh  :  ach  ruithidh  tu 
tharaisorra  gu  lionnar  neo-chùramach.  Ni  dearmad,  no 
cuid-eigin  eile  do  na  riobaidh  m'an  do  chuir  mi  air  t- 
fhaicill  thu  sa  chaibidil  roimh,  na  h-urrad  bhuaidh 
fhaithinn  ort,  's  ge  d'  a  tha,  theagamh  fios  agus  cuimhn' 
agad,  gu  bheil  an  t  àin  gu  dol  an  uaigneas  air  teachd, 
gun  leig  thu  leat  fein  air  uairean  laidhe  tuille  's  fad  air 
do  leabaidh  sa'  mhadainn,  air  uairean  le  cuideachd  agus 
gnothaichean  mu  anamoch,  air  chor  's  nach  bi  e  goireas- 
ach  dhuit  a  dheanamh.  No  faodaidh  e  bhith  an  uair  a 
thig  thu  do  d'  slieomar  uaigneach  san  àm  sin,  gum  tachair 
leohhar  àraidh  ort  a  tha  thu  dèigheil  air  a  leughadh, 
sgriobhadh  mu  gnothaichean  a  tha  thu  toileach  a  chuir 
air  aghaidh,  no  caithe-aimsir  eile,  's  gun  earalaich  iad 
an  cuir  an  gniomh  an  toiseach.  Theagamh  gun  gabh 
so  barrachd  ùine  na  shaoil  thu  ;  's  an  sin  bithidh  t- 
ùrnuigh  dh'iomhair  air  a  deanamh  an  cabhaig,  agus  faod- 
aidh  e  bhith,  tur-dhearmad  a  dheanamh  air  leughadh  an 
sgriobtuir.  Theagamh  gun  abair  thu  nach  eil  an  so  ach 
aon  uair  ;  ach  gabhaidh  tu  an  leith-sgeul  ceudna  andara 
agus  an  treas  uair :  agus  mar  is  mò  a  ni  thu  dliearmad 
air  's  ann  is  lugha  cliuireas  e  ort.  Agus  mar  so  ni  thu 
fanoid  air  Dia,  agus  bithidh  t-anam  fèin  a  dh-easbhaidh 
a  lòn  spioradail,  ma  dh'  fhaodas  mi  sin  a  ràdh  ;  bi'dh 
focal  Dè  air  a  dhearmad,  agus  bi'dh  fèin-cheasnachadh 
air  a  leigeadh  air  chùl ;  agus  an  àite  tlachd  a  ghabhail 

do  dh-ùrnuigh  dhìomhair,  's  ann  a  mheasas  tu  na  h- 
uallach  i ;  deas-ghnà  faoin,  an  àit'  an  aoraidh  chràbhaich  a 
tha  iomchaidh  a  thoirt  d'ar  n-Athair  a  ta  air  nèamh. 

5.  Mar  toir  thu  grad  ionnsaidh  air  thu  fèin  a  shaoradh 
o'n  dol  air  ais  sin,  thèid  iad  ni's  faide  air  an  aghaidh, 
agus  ruigidh  iad  t-aoradh  foUaiseach.  Mothaichidh  tu 
a  thoradh  a'  d'  theaghlach,  agus  ann  an  òrduighean  foll- 
aiseach.  Agus  mar  mothaich  thu  e  's  ann  is  meas  an 
comharradh.  Bheir  smuaintean  seachranach  an  tairbh, 
mar  g'  am  b'  ann,  as  na  dleasannais  sin.  Cha  'n  'eil  mi 
a  meas  gu  bheil  na  daoin  is  ro-fhearr  gu  h-iomlan  cuibhte 
dhiubh.  Ach  's  coltach  san  staid  a  dh'  ainmich  mi  nach 
toir  thu  ach  fior  bheagan  de  dh-aire  bhunailteich,  no  aon 
ni  a  tha  coltach  ri  fior  cràbhadh  o  'n  leth  a  stigh.  Agus 
an  uair  a  chuirear  crioch  air  na  dleasannais  neo-thogarrach 
sin  's  gann  a  smaoinichear  cionnas  a  chaidh  urram  a  chuir 
air  leo.  Theagamh  gur  e  Sàcramaid  Suipeir  an  Tigh- 
earna,  a  tha  cho  freagarrach  a  shocrachadh  aire  an  anma, 
agus  gu  a  thograidh  naomha  a  bhrosnachadh  gu  oibreach- 
adh  beothail,  an  t-ordugh  mu  dheireadh  far  am  moth- 
aichear  an  dol  air  ais  sin.  Agus  gidheadh,  co  a  dh' 
fhaodas  a  ràdh — gu  bheil  còir  agad  air  teachd  a  chum  a 
bhùird  naomh  ?  Air  dhuit  ni  's  lugha  shaothar  a  ghabhail 
mu  t'  uUachadh  gu  teachd  d'  a  ionnsaidh,  thig  thu  air 
t-aghaidh  leis  ni  's  lugha  suidheacliadh  agus  meudach- 
adh  cridhe  na  b'  àbhaist  duit.  Agus  air  dhuit  smuaint- 
each  air  a  chùis,  's  a  bhi  neo-thoilichte  leis  an  t-sealladh, 
an  uair  a  ta  claonadh  mòr  no  neo-mhothachadh  inntinn 
ro  chomharraichte  ann,  faodaidh  e  do  rùnachagu  t'  ionad 
agus  do  dhleasannas  san  àite  sin  a  thrèigsinn.  Agus  an 
uair  a  fhuair  do  naimhdean  spioradail  na  h-urrad  so  de 
bhuaidh  ort,  tha  thu  'n  cunnart  tuiteam  ni  's  neo-sgrub- 
aile  na  rinn  thu  roimh,  agus  fàsaidh  t-oidhirpean  gu  cuir 
nan  aghaidh  ni  's  laige  agus  ni  's  laige. 

6.  An  uair  a  sguireas  do  ghràdh  do  Dhia  ar  n-Athair, 
agus  do  'n  Tigheariia  losa  Criosd,  thèid  deòthas  do  thog- 
raidh  Chriosduidh  do  d'  bhràithrean  an  Criosd  an  lughad 
ga  rèir,  agus  thèid  do  chùram  mu  bhi  feumail  a'  d' 
ghiulan  an  lughad  cuideaclid  ;  gu  h-àraidh  far  am  bheil 
a  bheag  r'a  dheanamh  air  son  math  spioradail.  Gheibh 
thu  leithsgeul  eigin  air  son  dearmad  a  dheanamh  air 
comhluadar  cràbhach,  faodaidh  e  bhith,  cha'n  e  a  mhàin 
am  measg  choimhearsnach  agus  chàirdean  diadhaidh,  an 

uuir  a  bliiodh  sàr-cliothrom  ngad  air  :  ach  eadhon  d'  an 
taobh-san,  ma  tha  thu  an  inbh  àird  sa'  bheatha  so,  a  tha 
fo  d'  chùram. 

7.  Leis  an  dearmad  so,  bi'dh  speis  do  thoil-inntinn 
fheolmhor,  no  do  ghnothaichean  saoghalta,  a  niheudach- 
adh.  Oir  's  èigin  do  'n  anam  a  ghnàthachadh  le  ni  eigin, 
agus  le  caileigin  san  gabh  e  tlachd  :  agus  an  uair  a 
thionndaidheas  echum  ah-aon  diubh  sin,  thig  buaireadh 
de  dh-aon  seòrsa  na  sheòrs'  eile  nacharamh.  Theagamh 
gu  'm  bi  air  uairean  na  mheasarrachd  is  tinne  agus 
co-ionnan  riaghailteach  na  beatha  air  am  briseadh,  le  ro 
dhcigh  air  cuideachd,  agus  leis  a  chosgais  a  tha  gu  minig 
na  cho-chuideachd. — Air  uairibh  eile,  tha  buannachd  an 
t-saoghail  ni  's  taitniche  leat  na  b'  àbhaist  dà,  'sagnàth- 
achadh  tuiUe  do  d'  inntinn.  Faodaidh  gnothaichean 
dhaoin  eile  a  mheasas  tu  a  bhios  an  aghaidh  do  bhuann- 
achd  fein,  t-fhàgail  mi-shuaimhneach,  no  do  tharruinn 
gu  connsacliadh  agus  co-stri,  leis  am  bheil  e  ro  dheacair 
suaimhneas  no  neo-chiontas  an  anma  a  choimhead.  Agus 
ma  bheir  ministeir  no  càirdean  diadhaidh  eile  an  aire 
dhà  so,  agus  gun  toir  iad  oidhirp  gu  soilleir  dileas  air 
do  thoirt  air  t-ais  0  d'  sheachran,  dli'  fhaoidte  gur  mi- 
thlachd  a  chuireas  iad  ort,  's  gur  mi-thkinig  a  bheir  thu 
dhoibh  an  co-lorg  an  saoithreach.  Cha  'n  fhuilig  eucail 
an  anma  (ma  dh'  fhaodas  mi  am  focal  a  ràdh)  buntainn 
ris,  an  uair  is  mò  tlia  dh'  fheum  aig  air. 

8.  Agus  faodaidh  staid  mhi-riaghailteach  so  t-inntinn 
do  threorachadh  gu  fuath  a  thoirt  do  chuid  do  na  rùin 
sin  a  dh'  fhaodadh  bhi  ro-èifeachdach  a  chum  do  phille- 
adh.  Agus  faodaidh,  t-àrd  nàmhaid  soirbheachadh  cho 
mòr  na  ionnsaidh  a'  t'  aghaidh,  sa  tlioirt  ort  a  chreidsinn 
nach  do  chaill  thu  a  bheag  do  d'  dhiadhachd,  an  uair 
nach  mòr  nach  do  chaill  thu  uile  e.  Faodaidh  e 
e  bhith  gun  cuir  e  am  liachaibh  ort  nach  robh  's  na  tog- 
raidh  chràbhach  a  bha  roimh  agad,  ach  dealas  neo-iom- 
chaidh  ;  agus  nach  robh  ann  ad  chaithe-beatha  riaghailt- 
ich  naomh  am  tìanuis  DC'  ach  teanntachd  neo-fheumail. 
Cha  'n  e  a  mhàin  sin,  ach  faodaidh  e  bhith  gu  'm  meas 
thu  mar  bharrachd  tuigse  gun  d'  fhoghlum  thu  o  luchd 
teagaisg  ùr  eigin,  ma  ghnàthaicheas  duine  a  cho-chreat- 
airean  le  bàigheahichd  agus  deagh  nàdur,  a  nihàin  a  toirt 
breth  agus  a'càineadh  na  muinntreach  a  chuireadh  dragh 
air  daoin  eile  le  'm  barailean  neo-sheirceil,  gu  bheil  e  ann 

an  deagh  staid,  ge  nach  eil  e  a'  gabhail  os-laimh  mòr 
chomhluadar  a  chumail  ri  Dia,  air  chumhant  's  nach 
smuainich  e  gu  h-olc  uime,  agus  nach  brosnaich  se  e  le 
aon  pheacadh  ro-ghràineil. 

9.  Dh'  ainmich  mi  so  anns  a  cheum  mu  dheìreadh  do 
dhol  air  ais  ann  an  dhiadhachd,  a  chionn  gun  do  mheas 
mi  gu  'm  b'e  sin  an  t-àit  a  bha  iomchaidh  air  a  shon  ; 
agus  tha  mi  fo  eagal,  gu  'm  faighear  a  mach  o  fhein- 
fhiosrachadh  gu  bheil  e  direach  air  bheul  a  chùl-sleamh- 
nachaidh  mhòir  sin,  gu  tuiteam  ann  am  peacadh  dànad- 
ais  le  lan-fhios,  m'  an  labhair  sinn  san  ath-chaibidil.  'S 
a  chionn  gur  e  an  comharradh  sin,  is  mò  a  tha  cuir  an 
aghaidh  aon  ni  a  gnkthaichear  gu  duine  a  mhosgladh  as 
an  staid  sin,  le  e  bhi  ann  am  barail  nach  eil  feum  aig 
orra.  Tha  e  cosmhuil  ris  an  tromadas  chadalach  sin  a 
tha  gu  tric  a  tighinn  ro  spad-thinneas  agus  bas. 

10.  Cha  'n  'eil  mi  cuir  romham  an  àireamh  sios,  no 
idir  am  mìneachadh  san  àite  so,  na  rùintean  cunnartach  a 
tha  nis  ullamh  gu  seilbh  a  ghabhail  air  an  inntinn,  agus 
gu  stèigh  sith  chealgach  agus  mhealltach  a  shuidheach- 
adh.  Tha  iad  gun  amharus  lionmhor  uair  eug-samhuil, 
agus  air  uairean  càlg  dhìreach  an  aghaidh  a  chèile.  Ach 
ma  ni  Dia  urrad  mhosglaidh  ort  's  gun  leugh  thu  do 
Bhioball  le  dùrachd,  agus  a  dheonachadh  dhuit  gu  'm 
mothaich  thu  an  spiorad  leis  an  robh  e  air  a  dheachda, 
baoisgidh  gach  duilleag  dheth  geur-mhothachadh  a  steach 
air  t-inntinn,  agus  soillsicliidh  e  solus  a  sgapas  air  falbh 
no  faileasan  dorcha  sin. 

11.  'S  e  an  rùn  àraidh  a  chuir  mi  rodham  ann  san 
earail  so,  do  chuir  air  t-fhaicill,  cho  hiath  's  mhothaiche 
tu  na  ceud  chomharraidh  air  an  dol  air  ais  sin,  gun 
tugadh  tu  ionnsaidh  co  luath  's  a  b'  urrainn  duit  air  thu 
fein  a  shaoradh  uatha.  Agus  chuirinn  a'  d'  chuimhne 
gur  eigin  do  'n  chungaidh-Ieighis  tòiseachadh  r'a  gnàth- 
achadh  far  an  do  thionnsgain  an  galar  air  tùs  ri  tàrm- 
achadh,  's  e  sin,  a'  d'  sheomar  uaigneach.  Gabh  cail- 
eigin  de  dh-ùin,  agus  fiosraich  gu  diìrachdach  do  d' 
choguis,  cionnas  a  ta  chùis  eadar  an  Dia  uiie-bheann- 
aichte,  agus  t-anam  neo-bhàsmhor  ?  Am  bheil  iad  mar 
a  bha  iad  roimh  so,  agus  mar  bu  mhath  leat  am  bith, 
nam  mothaicheadh  tu  do  bheatha  a'  tarruinn  dlù  da 
crìch,  agus  ri  dol  a  steach  do  shiorruidheachd  air  ball  ? 
Cuiridh   aon    smuain    dùrachdach    mu    shiorruidheachd 

niìle  leith-sgeul  faoin  gu  nàire,  leis  am  bheil  sinn,  le 
dearmad  a  dheanamh  air  uUamh  gu  ar  n-anmaibh 
fein  a  mhealladh.  Agus  an  uair  a  mhothaicheas  tu 
do  chridhe  os  n-iosal  a  teannadh  ri  tiomadh,  ni  is 
nàdurra  lachairt  sam  àm  so,  na  h-oidhirpich  a  chùis  a 
dheanamh  suas  gu  neo-iomlan,  agus  gu  sgàile  meall- 
,tach  a  chuir  air  an  ni  nach  urrainn  duit  gun  a  dhìt- 
eadh  'an  uaigneas  ;  ach  aidich  gu  saor  a  chùis,  agus 
dean  t-irioslachadh  air  a  shon.  Doirt  a  mach  do  chridhe 
am  fianuis  Dè,  agus  iarr  drùgliadh  ath-nuadhachaidh  a 
spioraid  agus  a  ghràis.  Ath-phiU  leis  an  tuille  faicil  ri 
cràbhadh  diomhair,  agus  ri  fein  cheasnachadh.  Leugh 
focal  Dè  leis  an  tuille  dùrachd,  agus  gu  sònraichte  a 
chuid  is  cràbhaiche  agus  is  spioradail  dheth.  Dean  do 
dhìcheall  gu  shocrachadh  a'  t'  chridhe,  agus  gu  fhair- 
eachdain  na  tha  aobhar  agad  a  chreidsinn  a  mhothaich 
na  daoine  naomh  sin  an  uair  a  sgriobh  iad  e,  cho  fad  's  a 
fhreagras  bhur  dà  chor  ga  chèile.  Fosgail  do  chridhe 
gu  neo-chiontach  do  gach  teagasg  a  dh-fhoghlumas  focal 
Dè  dhuit ;  agus  bi  air  t'fhaicill  an  aghaidh  nan  nithe  a 
shaoiieas  tu  a  thàirneas  t-inntinn  o  chràbhadh  o'n  leth  a 
stigh  ged  nach  bi  iad  dhiubh  fein  mi-laghail.  Faodaidh 
iad  a  bhi  laghail,  agus  faodaidh  iad  a  bhi  feumail  do  chuid 
do  dhaoine  ;  ach  ma  bheir  iad  a  mach  a  leithid  sin  do 
thoradh,  's  cinnteach  nach  eil  iad  feumail  duitse.  Anns 
an  staid  sin,  os-ceann  gach  ni  iarr  comhluadar  a  bhi 
agad  ri  daoine  diadhaidh,  a  tha  comharraichte  an  cràbh- 
adh,  's  a  tha  sgiamhachadh  an  aidmheil  le  caithe-beatha 
taitneach.  Dean  dìcheall  ruighinn  air  an  nàdur,  agus 
an  rùin,  agus  leig  ris  do  staid  agus  do  chridhe  riu,  cho 
saor  's  a  leigeas  crionnachd  leat.  Cleachd  dhuit  fein, 
gach  fà  a  gheibh  thu  a  bhi  leughadh  leobhraichean 
cràbhach,  anns  am  bheil  cridhe  agus  inntinn  an  ùghdair 
dhiadhaidh  air  an  taomadh  a  mach  anns  an  obair,  agus 
leisam  faodthu,(margam  b'ann)  fiorspiorad  an  creideimh 
Criosduidh  a  bhlasad.  'S  a  chum  crioch  a  tharruinn  air 
a  chaibidil  so,  gabh  a  cheud  chothrom  a  gheibh  thu  air 
teachd  gu  bòrd  an  Tighearna,  agus  na  caomhainn  ùin 
no  saothair,  chum  thu  fein  ullachadh  gu  dùrachdach  fa 
chomhair.  Ann  san  ionad  sin  ath-nuadhaicli  do  choi- 
cheangal  ri  Dia ;  cuir  t-anam  as  ùr  an  laimh  Chriosd,  agus 
oirpich  beachd  a  ghabhailair  iongantais  a  ghràidh  leis  an 
deachaidh  e  gu  bàs,  air  dhoigh  's  gun  ath-beothaich  e  an 

lasair  a  bha  air  fas  lag,  agus  do  bhrosnuchadh  gu  rùin- 
shuidhichte  is  togarraiche  na  bha  agad  roimh,  gu  bhi  beo 
dhàsan  a  bhàsaich  air  do  shon,  2  Cor.  v.  15.  Agus  dean 
teann  fliaire  air  do  chridhe  fein  a  chum  gum  buannaich 
na  deagh  thograidh  a  nihothaicheas  tu  san  àm  sin  agad. 
Na  gabh  fois,  gus  an  ruig  thu  air  staid  cho  daingean  mu 
dhiadhachd  's  air  an  d'  ràinig  tu  riamh.  Na  dean  tàmh 
gus  an  teid  thu  ni  's  faide  air  t-aghaidh  na  chaidh  tu 
roimhe :  Oir  's  dearbh  gu  bheil  tuille  fliathast  r'a 
dheanamh  :  agus  's  ann  a  mhàin  le  dian-strì  gu  dol  air 
t-aìs  ni  's  mò  agus  ni  's  mò. 

12,  Tha  mi  'g  innse  dhuit  gu  bheil  e  feumail  thu 
ghnàthachadh  nam  meadhona  sin  cho  grad  's  a's  urrainn 
duit ;  no  theagamh  gu  m'  mothaich  thu  dliuit  fein  a' 
dol  air  t'ais  le  tuille  cabhaig  na  tha  dùil  agad;  agus 
faodaidh  tu  bhi  air  t-fhàgail  le  Dia  gu  tuiteam  am  peac- 
adh  gràineil  anntrom,  a  Ìionas  do  choguis  le  cràdh  agus 
le  h-oillt,  nach  dean  goimh  chnàmhain  bristeadh,  Salm 
li.  8.  ach  gu  ro  fhann  a  chuir  an  cèill. 

Urnuigh  a'ir  son  neach  a  tha  dol  air  ais  na  chreideamh. 

"  O  lehobhah  bhith-bhuain  agus  neo-chaochlaidich  ! 
tha  t-iomlanachd  agus  do  ghloir  cosmhuil  ri  d'  bhitb, 
neo-chaochlaideach.  Tha  do  Mhac,  losa,  an  dè,  an 
diugh,  agus  gu  siorruidh  an  Tì  ceudna,  Eabh.  xiii.  8. 
'i  ha  'n  saoghal  siorruidh  chum  a  bheil  mi  a  sior-thriall, 
do  ghnà  san  aon  tomhas  feumalachd,  agus  a  dian  ear- 
alachadh  am  barrachd  cùraim  a  ghabhail  dheth,  a  rèir 
mar  tha  e  tarruinn  ni  's  faigse  oirn.  Ach  mo  thruaighe  ! 
tha  mo  bheachdsa,  mo  thograidhean,  agus  nio  ruin- 
shuidhichte  is  fearr,  a  sìor-chaochla,  cosmhuil  ris  a 
chorp  bhochd  so,  gu  lathail  a'g  atharrachadh  na  staid 
agus  na  chor.  Cia  as,  O  Thighearn  a  thainig  an  caoch- 
la  truagh  so  !  a  tha  mi  nis  a'  mothachadh  am  inntinn 
ad'  thaobh-se  ?  C'ar  son  nach  urrainn  domh  teachd  a  t' 
ionnsuidhse  le  muinghinn  agus  le  gràdh  Mic,  mar  b' 
àbhaist  domh  }  Cia  as  a  thainig  m'  anam  a  bhi  claonadh 
bhuat  }  C'  ar  son  a  tha  mi  cho  fuar  mi  chùramach  'an 
àm  aoraidh  a  thoirt  duit  ì  Agus  c'ar  son  a  tha  bhi  ga 
chleachdadh  cho  mi-thaitneach  dhomh  san  àm  so,  ni  a 
b'  àbhaist  mòr  shòlas  a  thoirt  domh  ?  C'  àit',  O  Dhia,  a' 
bheil  an  sonas  air  an  do  labhair  mi  roimhe  so,  'n  uair  a 
bha  m'  aoibhneas  annad  mar  m'  Athair  nèamhaidh  cho 

ro  chomharraìclite,  's  giin  tugadh  coigrich  an  aire  dha  ; 
's  an  uair  a  bha  nio  chridhe  air  a  lionadh  le  gràdh  dhuit, 
agus  le  eud  chum  do  sheirbhis,  ionnas  nach  b'  fhurasda 
dhomh  togradh  laidir  ni'  anma  'an  tòir  ort  a  chleth, 
'nuair  a  bha  crionnachd  agus  dleasannas  ga  iarraidh  ? 

"  ]Mo  thruaighe,  a  Thighearna !  c'  àit  a  thuit  mi !  tha 
doshùil  asìor-dhearcadh  orm  fhathast;  ach,  mo  thruaighe! 
cia  neo  chosmhuil  ris  mar  bu  ghnà  leatha  m'  fhaicinn ! 
Caoin-shuarrach  agus  neo-mothachail  mar  tha  mi,  bheir 
a  bhi  smuaineachadh  air  rughadh  am'  ghruaidh.  Tha 
thusa  ga  m'  fhaicinn  an  uaigneas,  Matt.  vi.  6.  agus 
faodaidh  e  bhith,  gu  bheil  thu  ga  m'  fhaicinn  gu  minig 
ga  m'  thoileachadh  fèin  le  faoineachd  san  ùin'  a  b'  àbhaist 
domh  a  choisrigeadh  gu  follaiseach  chum  do  sheirbhis-se. 
Tha  thu  gu'm  faicinn  a  tighinn  a  t'  fhianuis  mar  gu'm 
b'  ann  a  dh'  aindeoin  ;  'san  uair  a  iha  mi  a  d'  làthair,  cho 
chuibhricht'  a  m'  spiorad,  's  gur  gann  a  tha  fios  agam 
ciod  a  their  mi  riut,  ged  is  tu  an  Dia  ris  a  bheil  mo 
ghnothach,  agus  gur  e  co-chomunn  iriosal  agus  dleasann- 
ach  a  chumail  suas  riutsa  priomh  obair  mobheatha.  Agus 
an  uair  a  bhios  mi  labhairt  riut,  cia  fuar  agus  a  rèir 
riaghailt  a  bhitheas  e  ?  Faodaidh  e  bhith  gur  e  h-ann 
gniomh  nan  smuainte  agus  saothair  nam  bilean  :  Ach 
c'  àit'  a  nis  a  bheil  na  tograidh  dheothasach  agus  dian- 
ghluasad  an  geall  air  Dia  bu  chleachda  leam  fhaireachd- 
ainn  ?  C'  àit  a  bheil  an  suaimhneas  taitneach  a  b'  àbhaist 
a  bhi  agam  annad,  le  bhi  dlù  do  m'  fhios  dhiadhaidh,  le 
bhi  sona  san  dlù-dhaimh  sin,  agus  a'  cuir  romham, 
nam  bu  chomasach  e,  nach  tugta  tuilleadh  uaithe  mi  ? 
Ach  mo  thruaighe  !  's  fliad'  a  chuireadh  uaithe  nis  mi. 
An  uair  a  bhios  an  t-aoradh  goirid  sin,  ma  dh'-fhaodar 
aoradh  a  ràdh  ris,  tharais,  nach  fhad  a  tha  mi  rithist  ga 
d'  dhi-chuimhneachadh,  agus  cho  neo-chosmhuil  ri  bhi 
air  mo  bheothachadh  le  d'  ghràdh,  agus  cho  beag  air  mo 
thoirt  suas  chum  do  sheirbhis,  's  gu'm  faodadh  coigreach 
bhi  iomadh  greis  a'  cainnt  rium  gun  a  thoirt  fa'near  gun 
robh  eolas  riamh  agam  ort,  gun  a  thuigsinn  gu  'n  cuala 
mi  urrad  agus  iomradh  air  Dia  ! — Tha  thu,  O  Thigh- 
earna  !  air  do  latha  naomha  ga  m'  ghairm  a  chum  do 
thighe  fein;  ach  mo  thruaighe  's  neo-shunntach  m' 
aoradh  ann.  Tha  mo  smuaintean  agus  mo  thograidhean 
'an  toir  air  cuspairean  eile,  am  feadh  a  tha  mi  tarruinn 
dlù  dhuitse  le  m'  bheul,  agus  a'  toirt  onoir  dhuit  le  m' 

bheul,  agus  a'  toirt  onoir  dhuit  le  m'  bhiHbh,  Isa.  xxix. 
13.  Tha  thu  toirt  cuireadh  dhomh  chum  do  bhùird,  ach 
tha  mo  chridhe  cho  reodhta  's  gur  gann  a  leaghas  e  aig 
bun  a  chroinn-cheusaidh ;  's  gann  a  mhothaicheas  e 
èifeachd  air  bith  ann  am  fuil  Chriosd.  Och  is  duine 
truagh  mi  !  cha'n  fhiù  mi  bhi  air  mo  ghairm  leatsa  !  tha 
mi  neo-aithrigh  air  àit'  a  measg  do  chloinne,  no  an 
dreuchd  is  neo-inbhich'  a  d'  theaghlach  ;  ach  's  ann  is 
mò  a  thoiU  mi  bhi  air  mo  thilgeadh  mach,  chum  bhi  air 
mo  thrèigsinn,  seadh  gu  bhi  gu  tur  air  mo  leir-sgrios ! 

"  An  e  so  an  t-seirbhis,  O  Thighearn,  a  gheall  mi 
roimhe  so  dhuit,  's  a  bha  cho  lion  dlighe  agad  air  fhaot- 
ainn  ?  An  e  sin  a  chomain  a  tha  mi  dìoladh  an  èirig  do 
chilraim  fhreasdalaich  m'  am  thimchioll,  iobradh  do 
Mhic,  co-pairteachadh  do  spioraid,  mathanas  am  pheac- 
aidh  ann-tromaichte  gun  àireamh,  agus  air  son  dòchas 
na  glòire  ?  O  Thighearna,  's  nàr  leam  seasamh,  no  mo 
ghlùn  a  lùbadh  a'  d'  làthair.  Ach  guidheam  ort,  gabh 
truas  diom,  agus  dean  còmhnadh  rium  :  Oir  's  aobhar 
thruais  da  rìreadh  mi !  Tha  m'  anam  a'  leantainn  ris  an 
ùir,  agus  ga  irisleachadh  fèin  mar  'san  duslach  a  d'  lath- 
air  ;  ach  O,  beothaich  mi  a  reir  t'  fhocail  !  Salm  cxix. 
25.  Na  ceadaich  dhomh  bhi  ri  faoineachd  ni's  faide, 
oir  tha  mi  air  bruaich  àite  corrach  !  Tha  mi  smuaint- 
eachadh  air  mo  shlighibh,  Och  builich  gràs  orm  chum  mo 
chasan  a  philleadh  ri  d'  theisteasaibh  ;  chum  deifir  a 
dheanamh,  gun  tuille  màirneil  chum  t'àitheanta  a 
choimhead  !  Salm  cxix.  59,  60.  Rannsaich  mi,  O 
Thighearn,  agus  dearbh  mi  !  Salm  cxxxix.  23.  Theirig 
a  chum  freunih-bhuna  na  h-èucail  so,  a  ghabh  greim  air 
m'  anam,  agus  ath-bheothaich  uaithe  mi !  Leig  ris  domh, 
O  Thighearn  am  peacadh,  clium  gu  'm  faic  mi  e  le  gràin  ! 
agus  nochd  dhomh  an  Tighearn  losa  Criosd  an  seadh, 
gun  amhairc  mi  air,  agus  gun  dean  mi  caoidh,  Sech.  xii. 
10;  gum  faod  mi  amharc  air  agus  gràdh  a  thoirt  dà  ! 
Deònaich  dhomh  dùsgadh  as  a  mharbh-chadal  so,  anns  a 
bheil  mi  a'  tuiteam ;  agus  gun  deònaicheadh  Criosd 
domh  am  barrachd  tomhais  de  'n  bheatha  spioradail,  agus 
do  thogradh,  na  fhuair  'mi  riamh  roimhe  !  agus  gun 
robh  mi  air  mo  bheothachadh  agus  air  mo  neartachadh 
leis-san,  air  chor  's  gu'm  buannaich  mi  tuille  's  na  chaiU 
mi,  agus  gun  tèid  rai  air  m'  aghaidh  ni  's  luaithe  na 
chaidli  mi  san  am  a  b'  fhearr  a  bha  riamh  affam  !     Doirt 

a  nuas,  orm,  O  Tliigheariiii,  gu  saibliir  pailt  drùghadh 
àidh  do  dheagh  spioraid  !  Gun  gabh  e  conilinuidh  annam, 
niar  ann  an  teampull  a  chaisrig  e  dha  fcin,  1  Cor.  iii. 
16;  's  am  feadh  a  bhitheas  an  t-seirbhis  uile  air  a 
stiùradh  agus  air  a  riaghladh  leis,  gun  robh  iobairtean 
naomh  agus  taitneach  air  an  gnà-thairgse  !  Roni.  xii.  1  ; 
gun  robh  'n  tùis  bitheant  ngus  cùbhraidh  !  gun  robh  'n 
teine  coisrigte  a'  sìor  losgadh  agus  a  lasadh,  Lebh.  vi, 
13;  agus  nior  robh  a  h-aon  d'a  shoitheachan  am  feasd 
air  am  mi-naonihacliadh,  le  bhi  air  an  gnàthachadh  gu 
feum  truaillidh  no  toirmisgte  !  Amen," 


CAIB.  XXIII. 


Cor  miiladach  tuileam  ann  am  peacadh  lc  làn  fhios,  an 
deigh  c-fcin  a  thoirt  suas  do  Dhia guJuUaiseach,  agus 
teachd  caileigin  air  aghaidh  ann  an  diadhachd. 

1.  'S  EiGiN  an  dol  air  ais  a  dh-ainmich  mi  sa  chaib- 
idil  roimh,  aideachadh  gu  bheil  e  aithrigh  air  caoidh 
ghoirt ;  ach  is  sona  a  bhios  tu,  a  leughadair  ghràdhaich, 
mar  bi  o  t'  fhiosrachadh  fèin  mothachadh  agad  air  staid 
is  muladaiche  na  sin.  Theagamh  an  uair  a  bheir  thu 
fainear  am  beachd  a  tha  agad  an  dràst  air  a  chuis,  gun 
saoil  thu  nach  comasach  do  dh-aon  ni  a  thoirt  ort  dean- 
amh  an  aghaidh  earail  do  choguis  agus  spiorad  Dhè  a 
tha  'g  oibreachadh  oirre.  Air  leat  gu  'm  b'  fhearr  leat 
bàs  fhulang.  Agus  tha  barail  cheart  agad.  Ach  shaoil, 
agus  thuirt  Peadar  an  nì  ceudna  :  Ge  do  b'  eigin  domh 
bàsacliadh  maille  riut,  cha  'n  àicheadh  mi  thu,  Mat. 
xxvi.  35.  'S  an  deigh  sin  uile,  thuit  e  :  Uime  sin  na 
bi  àrd-inntinneach,  ach  fo  eagal,  Ilom.  xi,  20.  Cha  'n 
'eil  e  eacomasach,  nach  faod  thusa  tuiteam  's  a'  cheart 
pheacadh  sin,  is  lugha  a  shaoileas  tu  a  tha  do  chunnart 
ort  tuiteam  ann,  no  anns  a  pheacadh  sin  is  mò  a  chuir 
thu  ronihad  nach  biodh  tu  ciontach  dheth,  agus  air  son 
an  d'  rinn  thu  aithreachas  goirt  cheana.  Faodaidh  tu 
tuiteam  a  ritliist  agus  a  rithist  ann,  ach,  mo  thruaigh  ! 
ma  ni  thu  sin,.  ged  nach  dean  thu  e  ach  aon  uair  le  d' 
làn  toil  agus  gu  h-andana,  's  goirt  a  lotas  e  do  chridhe  ? 
'S  daor  a   dhiolas  tu  air  an  t-sòlas  a  fhuair  thu  ana. 

Cionnas  a  chuireas  e  sgaoileadh  eadar  Dia  agus  tu  fèin? 
Ciod  am  fasachadh  uamhasach  a  sgaoileas  e  air  feadh 
t-anma  ?  'S  dòlasach  an  ni  smuaineachadh  air.  Faodaidh 
e  bhith  gum  mothaich  thu  fo  shamhuil  sin  do  staid  tuille 
craidh  agus  àmhghair,  na  mhothaich  thu  an  uair  afhuair 
thu  a  cheud  dùsgadh,  's  a  cliaidh  t-iompachadh  ;  a  chionn 
gu  bheil  nithe  ro  anntrom  an  co-lorg  a  pheacaidh,  a 
bharrachd  air  na  bh'  ann  a'  d'  staid  neo-iompaichte.  'S 
math  a  b'  aithne  dhomh  an  neach  a  thuirt,  "  Nach  robh 
goimh  a  pheacaich  ann  an  spairn  a  cheud  aithreachais, 
r'a  chuir  an  coimeas  ris  na  bha  an  cul-shleamhnaiche  na 
chridhe  a'  fulang,  an  uair  a  lionar  e  le  shlighibh  fèin, 
Gnath.  xiv.  14. 

2.  Gu  dearbh  's  leoir  e  lot  cridhe  duine,  bhi  smuain- 
eachadh  cia  mar  lotar  do  chridhse  :  Mar  bhios  t-uile 
shòlasan  t-uile  dhearbhaidhean,  t-uile  dhòchais  fo 
dhubhar  ;  's  mòr  an  dorchadas  a  sgaoileas  e-fèin  air  gach 
laimh,  air  chor  's  nach  bi  grian,  gealach,  no  reulltan  r'a 
fhaicinn  a'  d'  fhlaitheas-sa.  Falbhaidh  do  sliòlais  spior- 
adail  ;  agus  bithidhdo  mhealtuinn  shaoghalta  gun  bhrìgh 
gun  bhlas.  Agus  ma  thig  àmhghair  ort,  mar  is  iomch- 
aidh  gun  tig,  a  chum  do  thoirt  air  t-ais,  ni  mothachadh 
air  do  chionta  an  t-saighead  a  gheurachadh  agus  a  phuis- 
eanachadh.  An  sin  èiridh  ard  nàmhaid  t-anma  suas  a' 
t'  aghaidh  le  uile  innleachd  agus  le  uile  chumhachd,  a' 
gabhail  misnich  a  chionn  gun  do  thuit  thu,  agus  ri  dian 
shaothair  a  chum  do  chuirfodha  an  leir-sgrios  eadòchas- 
ach.  Bheir  e  oidhirp  air  impidh  a  chuir  ort  gu  bheil 
thu  cheana  caillte  gun  seol  agad  air  bhi  tearuinnte. 
Cuiridh  e  'n  cèill  duit  nach  eil  feum  tuille  dhuit  oidhirp 
a  thoirt  air;  nach  dean  gach  oidhirp,  gach  ath-leasaeh- 
adh,  agus  gach  aithreachas  a  ni  thu,  ach  do  chor  a  dhean- 
amh  ni's  measa,  agus  do  chuir  ni's  faide  agus  ni's 
doimhne  fodha  ann  an  ifrinn. 

3.  Air  an  doigh  so  bheir  e  oidhirp  air  do  chumail  air 
t'ais  0  'n  chobhair  chinntich  sin  a  ta  fhathasd  a'  d'  chomas. 
Ach  na  gèill  dà.  Bithidh  do  chor  ro  bhrònach  ;  agus 
m'  as  e  so  do  chor  's  cheart  àm  so,  tha  e  cheana  mar  sin  ; 
agus  bhiodh  buanachadh  ann  gu  mòr  ni  bu  mheasa. 
Bhiodh  do  chridhe  a'  fàs  ni  bu  chruaidhe  ;  agus  cha  b' 
ion  fiughair  a  bhi  ri  aon  ni  ach  leir-sgrios  anntromaichte. 
Gidheadh  buidheachas  do  Dhia,  Cha  'n  'eil  e  fhathasd 
cuibhte  gun  dòchas.     Tha  do  chreuchdan  breun  air  son 

t-nniaideachcl,  Salni  xxxviii.  5.  ncli  cha  'n  'eil  do  bhreine 
air  chor  's  nach  gabh  e  leigheas.  Tha  ioc-shlaint  ann 
an  Gilead  ;  tha  lèigh  an  sin,  ler.  viii.  22.  Air  an  aobhar 
sin  na  dean  do  chor  ni  's  measa  le  a  ràdh  a  nis,  nach 
eil  dòclias  ann,  ler.  ii.  26.  ;  agus  co-dhunadh  mìllt- 
each  a  tharruinn  o'n  bharail  chealgaich  sin  air  son 
dol  an  dèigh  nan  ìodhal  a  ghràdhaich  thu.  Ceadaich 
dhomh  t-earalachadh  an  cainnt  Dhè  do  shluagh  cùl- 
shleumhnach,  an  uair  a  bha  iad  ullamh  gu  a  bharahich- 
adh  gu  'ni  b'e  sin  an  cor  fèin,  agus  a  shamhuil  sin  de 
cho-dhunadh  a  tharruinn  uaith :  A  mhàin  pìll  riumsa 
ars'  an  Tighearna,  ler.  iii.  1,  13.  Glaodh  air  son  gràis 
athnuadhaichte ;  agus  na  neart  oidhirpich  pilleadh. 
Eigh  le  Daibhidh,  fo  a  leithid  do  chionta  ;  chaidh  mi  air 
seacharan  niar  chaoirich  chailte,  iarr  t-òglach ;  oir  cha 
do  dhi-chuimhnich  mi  t-àitheanta,  Salm  cxix.  176.  ;  agus 
tha  dòchas  agam  gur  comharradh  air  mhath  thu  bhi 
'cuimhneachadh  mar  sin  orra.  Ach  ma  tha  thu  idir  a 
cuir  romhad  piUeadh,  dean  e  air  ball.  Na  toir  aon  cheum 
tuilleadh  air  an  t-slighe  mharbhtaich  sin,  a  chum  an 
deach  thu  thaobh.  Na  smuainich  aon  pheacadh  eile 
chuir  ris  a  chuuntas  ;  mar  nach  biodh  ann  ach  an  t-aon 
chuid  air  a  cheann  ma  dheireadh.  Faodaidh  am  mear- 
achd  mu  dheireadh  bhi  ni  's  measa  no  a  cheud  mhear- 
achd  ;  faodaidh  e  tuilleadh  's  tuilleadh  a  tharruinn  as  a 
dheigh,  agus  an  deireadh  a  bhi  ni  's  measa  na  's  urrainn 
duit  a  shaoilsinn.  Uime  sin  dean  cabhag,  agus  na  dean 
maille.  Tàr  as,  agus  teich  air  sont-anma,  Gen.  xix.  17- 
m'  an  tèid  an  t-saighead  troi  t-àinean,  Gnath.  vii.  23. 
Na  toir  cadal  dod'  shuilibh,  no  clòchadail  do  d'  rosgaibh, 
Gnath.  vi.  4.  No  dean  laidhe  sìos  air  do  leabaidh  fo 
chionta  gun  a  maitheadh,  an  t-eagal  gun  glac  olc  thu  ; 
air  eagal  gu  'm  buail  claidheamh  ceartais  Dè  thu  's  ara 
feadh  a  tha  thu  a'  cuir  romhad  pilleadh  am  màireacli, 
gu  'm  b'  èigin  duit  dol  an  nochd  fèin  agus  seilbh  a 
ghabhail  'an  ifrinn. 

4.  Pill  gu  grad  ;  agus  ceadaich  dhomh  a  ràdh,  pill  gu 
dùraclidach.  Tha  cuid  do  dhiadhairean  ro  chràbhach 
agus  oirdheirc  a  labhairt  m'  an  doigh  so,  air  mhodh  a 
tha  buailteach  do  mhi  ghnàthachadh  cunnartach ;  an 
uair  a  ta  iad  a  'g  earalachadh  dhaoine  an  deigh  dhaibh 
tuiteam,  "gun  fhuireach  ris  an  àit  a  thoirt  a  fainear  no 
a  smuaineachadh  cionnas  a  thacliair  dhaibh  tuiteam,  ach 

grad  èirigh  agus  a  cho-ruith  athnuachadh."     An  cùisibh 
is  neo-chudthromaiche  na  so,  tha  chomhairle  gu  niath  : 
Ach  far  an  d'  fhuih'g  a  choguis  na  h-urrd  dhochair  le 
peacadh  anndàna  agus  toileii  a  chuir  an  gniomh,  (ni  tha 
dòchas  agam  nach  tachair  ach  ainmig  dhaibhsan  a  dh' 
inndrinn  gu  dùrachdach  air   beatha  chràbhaich,)  cha  'n 
fhaod  mi  a  mheas  gu  bheil  aon  chuid  reuson  nosgriobtur 
a'  toirt  misnich  do  leithid  de  dhòigh.     Gu  h-àraidh  am 
biodh  e  neo-iomchaidh,  ma  bha  an  gniomh  fèin  do  ghnè 
cho  uamharra,  's  gum  biodh  tuiteam  ann  leis  a  bhuair- 
eadh  bu  treise  agus  a  b'  obainne  na  mhòr  aobhar  nàire, 
geilt,  agus  àmhghair  do  'n   anam.      Tha  a  shamhuil  sin 
do  chùis  anbharra  cudthromach,  agus  feumar  buntain  ris 
a  rèir  sin.     Mae  e  so  do  chor  brònachsa,  a  leughadair 
chruaidh-fhortanaich,   's  truagh  leam   thu,  agus  ni  mi 
bròn  os  do  cheann  ;   agus  ghuidhinn   ort,  mar   tha  spèis 
agad  do  d'  shith,  do  d'  shaoradh,  agus  do  shlainte  agus 
do  bheatha  t-anma,  nach  cuireadh  tu  dàil  car  aon  uair 
ann.      Imich  gu  grad  an  uaigneas  gu  smuainteachadh  gu 
dùrachdach.     Leig  dhiot  gach  ceangal  agus  gach  gnoth- 
ach  eile  tha  agad  mu  laimh,  mar  bi  iad  do  sheorsa  nach 
ceadaich  do  choguis  dhuit  dàil  a  chuir  annta  car  uair  no 
dhà,  ni  is  ainmig  a  thachras  man  chùis  ma  bheil  sinn 
san  àm.     'S  e  so  an  t-aon  nifeumail.     Cuir  thu  fèin  air 
a  shon  ma  ta  mar  ann  am  fianuis  Dè,  agus  èisd  gu  fonn- 
mhor    foighidneach    ris  an   iomlan    dheth  na  th'aig  do 
choguis    r'a    ràdh,  ged'  a  bheir  i  beum    agus    achasan 
goirt  duit.      Seadh,  guidh  gu  dùrachdach,  gun  labhradh 
Dia  riut  trid  do  choguis,  agus  a  thoirt  ort  aithneachadh 
agus  fhaicinn  gur  olc  agus  searbh  au  ni,  gun  do  thrèig 
thu  e,  ler.  ii.  9. — Smuainich  air  gach  ni  anntrom  a  tha 
'n    co-chuideachda    do    chiontaidh  j    agus   gu    h-àraidh 
smuaintich  orrasan  a  tha  'g  èiridh  othrocair  agus  mathas 
air  am  mi-ghnàthachadh  ;  ni  nach  eil  a'g  èiridh,  a  mhàin 
0  d'  bhòidean  agus  o  d'  cheangail  do  Dhia,  ach  o  'n  t- 
sealladh  a  bh'  agad  air  gràdh  an   Fhirshaoraidh,   air  a 
nasgadh  eadhon  am  fuih     Agus  an  e  sin  na  tha  aige  na 
èirig  ?     Nach   bu  leoir  gun  deanta  na  h-urrad  so    do 
dhochair  air  Criosd  le  naimhdibh  }     An  èigin  gun  lotar 
e  an  tigh  a  chàirdean  cuideachd  ?     Sech.   xiii.  6.     An 
robh  thu  air  do  thoirt  thairis,  a  dh-oibreachadh  an  samhuil 
sin  de  ghràinealachdan  ?    ler.  vii.  10.     An  d'  fhuilig  do 
Shlàuuighear  beannaichte  osnaich,  agus  bàs  air  do  shon 

a  chum  gum  peacaicheadh  tusa  le  dànadas  agus  saorsa, 
gu  'm  faodadh  tu  spiorad  agus  brìgh  a  pheacaidh,  mur 
gu  'm  b'  ann,  a  dheothal,  agus  corruich  a  chuir  air  Dia 
leis  na  h-urrad  nilii-thaingealachd  agus  thruailleachd,  a 
bhiodh  air  atharrachadh,  a  thaobh  nàduir  nan  nithe, 
ea-comasacli  ?  Ach  smuainich  cia  cho  ceart-bhreitheach 
'iì  a  dh'  fhaodadh  Dia  do  thilgeadh  a  mach  as  fhianais  ! 
cia  ceart-bhreitheach  a  dh'  fhaodadh  e  t-àireamh  am 
measg  cuspairean  a  dhioghaltais  !  agus  smuainich,  cionnas 
a  dh'  fhuiigeas  do  chridhe,  na  bhios  do  lamhan  làidir, 
mabhuineas  e  mar  soriut !  Esec.  xxii.  14.  Mo  thruaigh! 
meudaichidh  gach  fiosrachadh  a  bha  agad  roimh  do 
mhothachadh  air  an  leir-sgrios  agus  air  an  truaighe,  is 
eigin  fhaireachadh  ann  a  bhi  gu  siorruidh  air  t-fhòg- 
radh  o  làthaireachd  Dhe  agus  o  dheagh  ghean. 

5.  Araich  an  samhuil  sin  do  smuaintibh.  Gabh  beachd 
air  do  pheacaidh,  air  mhodh  cho  iriosal  ris  a  so.  Mar  is 
gràineile  agus  is  cràitich  a  sheallas  e,  's  ann  is  mò  is  ion 
sùil  a  bhi  agad  ri  sochair  fhaotainn  leis  an  aire  thoirt  da. 
Ach  cha  'n  'eil  a  chùis  ri  stad  an  so.  Cha  'n  e  riin  nan 
smuaintean  sin  do  chràdh,  ach  do  leigheas ;  agus  gun  an 
tuilleadh  cràidh  a  chuir  ort,  ach,  na  dh'  fhaodar  gu  cuid- 
eachadh  a  dheanamh  leis  an  leigheas.  Tha  thu  gun 
amharus  ri  amharc  air  a  pheacadh  :  Ach  tha  thu  mar 
an  ceudna  san  staid  so,  ma  ni  thu  am  feasd  e,  ri  amharc 
air  Criosd  ;  sealltuinn  air-san,  a  lot  thu  a  nis  ni's  doimhne 
na  rinn  thu  roimh,  agus  ni  thu  caoidh  air  a  shon  le  treibh- 
dhireas  agus  le  caomhalachd,  Sech.  xii.  10.  Tha 'n  Dia 
sin  air  an  d'  rinn  thu  dochair  's  air  an  do  chuir  thu 
masladh,  a  bhris  thu  a  reachdan,  's  a  thug  thu,  (mar  g' 
am  b'  ann)  dùlan  d'a  cheartas  leis  a  chul-sleamhnachadh 
amaideacli  agus  thruagh  so,gidheadh  na  Dhia  tròcaireach, 
Deut.  iv.  31.  Cha  'n  urrainn  duitse  bhi  cho  toileach 
pilleadh  ris-san  's  a  tha  e-san  gu  gabhail  riut-sa.  Tha 
e  'n  ceart-uair  (mar  g'  am  b'  ann)  a  furan  rèite  ort,  leis 
na  tograidh  chaomh  sin  a  tha  e  'g  oibreachadh  air  do 
chridhe.  Ach  cuimhnich  cionnas  a  ta  e  ri  rèit'  a  dhean- 
amh.  'S  ann  air  a  cheart  doigh  a  thainig  tu  'n  toiseach 
d'a  ionnsaidh  :  an  ainm  agus  air  sgkth,  a  Mhic  ionmhuinn. 
Thig  uime  sin,  le  earbs'  iriosal  as.  Ath-nuadhaich  do 
theachd  a  dh'ionnsaidh  Chriosd,  chum  gum  bi  fhuil  (mar 
g'  am  b'  ann)  air  a  crathadh  air  t'  anam,  chum  gu  'm  bi 
t'  anam  leis  a  sin  air  a  ghlanadh,  agus  do  cbiont'  air  a 

thoirt  air  falbh.  Blia  a  cheart  pheacadh  so  agad,  a 
chunnaic  an  Dia  beannaichte  roimh-laimh,  a'  meudachadh 
tomhas  fulangais  do  Shlànuigheir  :  Bha  e  na  nnhàtfeair- 
aobhair  air  fhuil  a  dhortadh.  Falbli  gu  h.iriosal,  agus 
ckirich  do  chreuchdan,  (mar  g'  am  b'  ann)  fo  shileadhna 
h-ioc-shlaint  àigh  sin,  leis  am  faod  iad  a  mhàin  a  bhi  air 
an  leigheas.  Gabhaidh  an  Slànuighear  iochdmhor  sin 
tlachd  ann  an  gabbail  riut  a  rithist,  an  uair  a  bhios  tu 
aig  a  chasan  niar  achanaich  iriosal,  agus  gabhaidh  e  gu 
grhsmhor  do  phàirt  anns  an  t-sìth  agus  anns  an  t-sonas 
sin  a  tha  e  a'  toirt  seachad.  Tridsan  athnuadhaich  do 
chumhnanta  ri  Dia,  an  cumhnanta  sin  a  bhris  thu,  ni  a 
dh'  fhaodadh  ceartas  Dè  a  bhriseadh  a  theagasg  dhuit 
aithneachadh  le  nithe  uamhasach  an  ccartas,  Salm  Ixv. 
5.  Ach  tha  tròcair  a'  ceadachadh  a  dheanamh  suas. 
Deanadh  an  dearbh-chinnt  a  th'agad  air  a  bhriste  sin  do 
bhrosnachadh  gu  dheanamh  suas  le  inudrinn  an  coi- 
cheangal  ùr,  fo  bharrachd  mothachaidh  na  bh'  agad  riamh 
air  do  laigse  fein,  agus  le  tuilleadh  earbs'  a  gràs  Dè 
ga  d'  neartachadh  chum  a  choimhead,  na  rinn  thu  roimh. 
Tha  fios  agam  gum  bi  nàir  ort  thu-fèin  a  thaisbeanadh 
am  measg  cloinne  Dhè  nathigh  aoraidh,  agus  gu  h-àraidh 
aig  a  bhòrd  naomh,  le  mothachadh  air  na  h  urrad  chiont- 
aidh  :  ach  cuir  do  nàire  air  cùl,  ma  bheir  am  freasdal 
comas  duit.  Bi'dh  tu  air  t-irioslachadh  am  fianuis 
t-Athar  air  an  do  chuir  thu  corruich  :  ach  cha  'n  'eil  àit' 
is  dàch'  thu  bhi  air  t-irioslachadh,  no  na  thigh,  agus 
cha  'n  'eil  òrdugh  is  dàcha  gu  sin  a  dheanamh,  na  an  uair 
a  chi  thu  Criosd  gu  soiUeir  air  a  chuir  an  cèill  fa  chomhair 
do  shùl  mar  air  a  cheusadh,  Gal.  iii.  7'  'S  iad  peacaich 
na  h-aon  daoine,  aig  a'  bheil  gnothach  san  àite  sin.  Tha 
na  daoin'  is  fearr  a'  teachd  a  chum  a  bhùird  naoimhe  sin 
mar  pheacaich.  ]\Iar  sin  thig  thusa  d'a  ionnsaidh  ;  seadh 
mar  am  peacach  is  mò  ;  marneach  aigam  bheil  na  h-urrad 
fheum  air  fuil  Chriosd  's  a  th'aig  aon  neach  fo  'n  ghrèin. 
6.  Leig  dhomh  aon  ni  eile  chuir  a'  d'  chuimhne  :  Ma 
bha  do  chionta-sa  air  doigh  's  gun  tug  e  sgainneil  air 
muinntir  eile,  na  biodh  umhail  agad  air  coslais  a  sheach- 
nadh,  agus  air  an  doilgheas  sin  a  lughdachadh  a  dheanadh 
trom  irioslachadh  nan  lathair  oibreachadh.  Tha  meud 
agus  cràdh  an  striochdadh  sin  na  chungai-Ieighis  ro 
shònraichte  a  dh'  òrduich  Dia  na  mhòr  mhathas  dhuit 
na  shamhuil  sin  do  staid.     Na  leithid  sin  do  staid,  aidich. 

do  cliionta  gu  neo-sgrubail  :  Na  h-antromaicli  e  gus  a 
chuid  is  faide  :  larr  maitheanas  agus  ùinuigh,  orrasan 
air  'n  do  chuir  thu  corruich.  An  sin,  's  cha  'n  ann  am 
feasd  gu  sin,  bithidh  tu  air  an  doigh  gu  s^ìth  bhi  agad. 
Cha  'n  ann  le  sgail  a  chuir  air  do  chionta,  no  le  leith- 
sgeulan  faoine  a-ghabhail,  no  idir  air  son  na  doigh  air 
an  do  ghnàthaich  daoin'  eile  thu-fèin  ;  mar  g'  am  biodh 
comhairle  dliìleas  air  a  toirt  seachad  le  pailt  tuille  's  a 
chòir  de  dhùrachd,  na  chionta  cho  mòr  ri  peacadh  eigin 
gràineil  bu  choireach  ris.  Cha  'n  fhaod  so  sruthadh  ach 
0  bhuaireas  uaibhreach  agus  bho  fhèin-spèis  :  'S  e  sin 
feargachadh  creuchd,  a  tha  air  cruadhachadh,  air  at,  agus 
air  con-fhadh  ;  agus  's  èigin  da  bhi  air  a  thraoghadh,  air 
fhionnarachadh,  agus  air  a  thaiseachadh,  m'  an  gabh  e 
leigheas.  Cha  bhi  achasan  fhaotuinn  o  dhaoine,  ach  na 
chùis  fhaoin  le  anam  tha  air  irioslachadh  le  trom  mhoth- 
achadh  bhi  aige  gun  do  thoiU  e  bìnn  breth  Dhè. — 'S 
fearr  le  a  shamhail  sin  do  dhuine  Dia  a  ghlòrachadh,  le 
aideachadh  bhi  aithrigh  air  achasan  ;  agus  bithidh 
duilichinn  air  daoin'  eile  mhealladh,  le  barail  a  bhi  aca 
gu  bheil  e  ni's  fearr  na  tha  e-fèin  fiosrach  a  tha  e  toilltinn. 
'S  iad  sin  na  tograidh  a  tha  Dia  a'  buileachadh  air  an 
fhior  aithreachan  na  shamhuil  sin  do  staid  ;  agus  leis  a 
sin  tha  e  'g  a  aiseag  air  ais  chum  a  mheas  agus  a  chliù 
sin  am  measg  dhaoin'  eile  nach  b'  aithne  dha  iarraidh, 
ach  gidheadh,  tha  Dia  a'  buileachadh  air  mar  shòlas  d'a 
fèin,  agus  gu  a  ghnathacbadh  air  mhodh  a  bhios  feumail; 
ni  nach  urrainn  dha  fhaotuinn  air  aon  doigh  eile.  Ach 
tha  ni-eigin  cho  ionmholta  ann  coire  aideachadh  gu  saor, 
agus  Je  bhi  duih'ch  air  a  son,  's  gum  bi  gach  neach  a  chi 
e  taitneach  dheth.  Gabhaidh  iad  truas  do  chiontach  a 
tha  air  teachd  a  chum  an  rùin  sin  :  agus  feuchaidh  iad 
ri  toil-inntinn  a  thoirt  da  le  'n  speis  agus  am  meas  a 
nochda  dhà. 

7.  Gabh  leith-sgeul  an  iomraill  so  a  dh'  fhaodas  a  bhi 
freagarrach  do  staid  muinntir  eigin  ;  agus  a  bhiodh  mar 
sin,  nam  biodh  teann  smachd  air  a  ghnathachadh  sna 
h-eaglaisibh  ;  nam  biodh  sin  air  a  dheanamh,  cha  'n 
fhaoidte  teachd  a  chum  bòrd  naomh  an  Tighearn  an 
deigh  peacadh  gràineil  a  chuir  an  gniomli,  gun  a  chiont' 
aideachadh  gu  follaiseach,  agus  a  noclida  bhi  toileach 
aithreachas  a  ghabhail.  Air  an  laimli  eile,  faodaidh  cùl- 
sleamhnachadh  ro-mhòr  a  bhi  ann,  a  bhios  ro  anntrom  an 

sealladh  Dliè,  ged  nach  mothaich  daoine  dhà.  Anns  a 
chàs  so,  cuimhnidh  gur  ann  ris-san,  a  tha  a  shùil  uile- 
leirsinneach  a  faicinn  gach  ni  mar  tha  e,  a  tha  do 
gnothach  :  Sleuchd  ma  ta  t-anam  sios  na  hìthair,  agus 
iarr  sìtii-rèite  follaiseach  a  dheanamh  ris,  air  a  cho- 
dhaighneachadli  le  cuimhneachain  bàis  a  Mhic.  Agus 
an  uair  a  ni  thu  so,  na  smuainich,  ged'  a  fhuair  thu 
comharradh  air  maitheanas,  gu  bheil  cionta  do  chùl- 
sleamhnachaidh  ri  bhi  air  ball  air  a  leigeadh  air  di- 
chuimhn.  Biodh  e  do  ghnà  ann  ad'  aire  a  chum  do 
chuir  air  t-fhaiciil  san  am  a  ta  ri  teachd  :  Dean  bròn 
air  a  shon  gu  tric  anlàthair  Dhè,  gu  h-àraidh  a'  t'  aoradh 
dìomhair  :  agus  gabli  bcachd  air  athailtean  nan  creuchd 
8Ìn  a  thug  t-amaideachd  ort,  am  feadh  a  ta  iad  trid  gras 
Dhè  air  an  glan-Ieigheas.  Oir  cha  'a  'eil  Dia  a'  daigh- 
neachadh  a  choi-cheangail,  gu  mothachadh  air  cionta  a 
chaidh  seachad  a  tlioirt  air  falbh,  ach  gun  cuimhnich  thu 
air  do  shligiiibh,  agus  gu  'm  bi  nàir  ort,  agus  nach  fhosgail 
thu  do  bheul  ni's  mò  gu  bràth,  air  son  do  nàire,  'n  uair 
a  bhios  mise  rèidh  ruit  air  son  gach  uile  ni  a  rinn  thu,  a 
deir  an  Tighearna,  Esec.  xvi.  63. 

8.  Agus  a  nis,  a  thaobh  an  iomlain,  ma  tha  rùn  ort  a 
shamhuil  sin  do  ghnò  fhaotainn,  agus  ath-philleadh  air 
an  doigh  sin,  tnit  gu  grad  sios  am  fianuis  Dè,  agus  doirt 
amach  do  chridhe  na  làthair,  'an  cainnt  mar  so: — 

Urnu'ìgh  air  son  aon  a  ihuit  'am  pcacadh  anntrovi  an 
deigh  dha  rùiìi-shuidhichie  chràbhach  a  chuir  roimhne. 

"OThighearna  DmA,ro  Naomha,  Naomha,  Naomha  .' 
an  uair  o  bheir  migu  dùrachdach  fa  'near  t-fhior-ghlaine 
gun  smal,  agus  air  meadhonan  neo-chlaon  do  fhrithealaidh 
neo-leth-phairtich,  an  co-chuideachda  ri  d'  neart  Uile- 
chumhachdach,  a  tha  comasach  air  uile  smuaintean  do 
chridhe  a  chuir  gu  grad  an  gniomh,  faodaidh,  mi  gu 
ceart-bhreitheach  a  bhi  air  an  latha  'n  diugh  air  mo 
nochdadh  a  t'fhianuis  le  nàir'  agus  uamhann,  le  rughadh 
gruaidhe  agus  buaireadh  spioraid.  Bu  mhiann  leam,  O 
mo  Dhia!  air  an  latha  eagalach  so,  amharc,  air  m' ais 
air  ceud-thobar  ar  cionta  agus  ar  truaighe,  eadhon  air 
cionta  ar  ceud-sinnsir,  agus  a  ràdh  le  Daibhidh  a  chiont- 
aich  a  t'  aghaidh,  feucli  an  euceart  dliealbhadh  mi,  agus 
ann  am  peacadh  ghabh  mo  mhàthair  mi'na  broinn,  Salm 
li.  5.     Agus  b'è  mo  rùn  a  bhi  dubhach  air  son  na  cionta 

sin  do  m'  thaoWi  fein.  Agus  mo  thruaighe  cia  lionmhof 
ciont'  a  tha  sruthadh  uaith  sin  !  Faodaidh  cuimhneachadh 
air  peacaidh  mo  staid  neo-iompaichte,  agus  air  fàilnean 
agus  hiigsiiin  mo  bheatha  an  deigh  sin  gu  cothromach  mo 
chuir  gu  nàire  !  cia  mòr  is  mò  na  sin  na  tha  nis  sgaoilte 
ri  m'  choguis  fèin  agus  ri  d'  shùil  tha  uile  leirsinneach  ? 
Oir 's  aithiie  dhuits',  O  Thighearna  m'  amaideachd,  agus 
cha  'n  'eil  mo  lochdan  fahiichte  ortsa,  Salm  lxix.5.  Dh- 
àireamh  thu  mo  sheachrain  o'  d'  reachd,  Salm  Ivi.  8.  'S 
lèir  diiuit  agus  tlia  thu  cuir  sios  gach  easumhlachd  agus 
ceannairc  a  tha  mi  'cuir  an  gniomh  a'  t'  aghaidh.  Tha 
thu  gam  faicinn  air  gach  doigh  anntrom  is  urrainn  domh 
a  thoirt  fainear ;  agus  air  iomadh  doigh  nach  do  thùr  mi 
riamh. — Cionnas  ma  ta  a  thig  mi  a' t' fhianuis,  na  thogas 
mi  m'  agliaidh  riut.  Tha  mi  lan  maslaidh,  lob  x.  15, 
agus  tha  mi-ghean  diomhair  orm  gur  h-eigin  domli  teachd 
a'  t'  ionnsaidh.  Ach,  O  Dhia  !  co  dh'  ionnsaidh  bu  chòir 
dhomh  dol,  ach  do  t'  ionnsuidhse  !  Eoin  vi.  05.  A'  t' 
ionnsaidlise  ris  a  bheil  mo  bheatha  na  mo  bhàs  'an  earbsa; 
a'  t'  ionnsaidhse  a  tha  a  mhàin  comasach  air  uallach  mo 
chionta  a  thoirt  diom,  a  tha  san  àm  ga  m'  chromadh  a 
chum  an  duslaich  ;  a  tha  a  mhàin  comasach  air  an  t-sith 
agus  an  fliios  sin  a  chaiUmi  aiseag  dhomh,  's  a  thoill  mi 
a  chaillinn  am  feasd  ? 

"  Feuch  mi,  O  Thighearna,  Dhia,  a'  tuiteam  sios  aig 
do  chasan  !  Feuch  tha  mi  'g  aideachadh  bhi  ciontach 
a'  d'  làthair,  agus  tha  mi  a  striochda  do  'n  clieartas  sin  o 
nach  urrainn  mi  dol  as  !  Cha  'n  'eil  aon  fhocal  agamr'a 
ràdh  'am  leithsgeil  fein.  An  àite  cainnt  a  ghabhail  mo 
leithsgeil,  cha  'n  urrainear  cainnt  laidir  ni's  leoir  a 
ghnàthachadh  a  chuir  an  cèill  duaichneachd  agus  meud 
mo  pheacaidh.  'S  ann  agads'  a  mhàin,  O  Dhia,  a  tha 
dearbh-fhios  air  a  ro  anntromaichead.  'S  e  do  ghliocas 
neo-chriochnach-san  a  tha  comasach  air  a  làn  thomlias. 
Thamis',  air  iomadh  doigh,  ea-comasach  air  a  dheanamh. 
Cha'n  urrainn  domh  mòr-luach  fala  do  Mhic  ghràdhaich, 
air  an  d'  rinn  mi  tàir'  a  mheas  :  no  mòr-urram  do  Spioraid 
bheannaichte  a  bha  mi  'cuir  'an  aghaidh  oibreachaidh  le 
m'  uile  neart,  's  a  bha  mi  mar  g'  ann  b'  ann,  a  sìor 
chuir  as  a  bhun  an  gràs  slainteil  sin,  bu  chàra  dhomh  a 
bhi  dion  le  m'  bheatha,  agus  ga  uisgeachadh  le  m'  fhuil. 
Och  mo  thruaighe  !  bu  bhochd  ea-ceillidh  mo  chaithe- 
beatha,  gun  deanainn  air  an  doigh  so,  mar  g'  am  b'  ann. 

creuchdan  m'  anma  a  reubadh,  a  bheireadh  o  cheann  f hada 
mo  bhàs,  m'  ar  càireadh  do  lamh  fèin  cùngaidh  leighis 
rium,  m'  ar  dòirteadh  do  Mhac  fhuil  luachmhor  chum 
uUachadh  !  gu  'm  bristinn  an  coi-cheangal  a  rinn  mi 
riut  le  ìobairt,  Salm  1.  5,  le  cuimhneachainn  air  a 
shamhuil  sin  de  dh-ìobairt,  eadhon  losa  Criosd  mo 
Thighearna,  leis  a  bheil  mi  ciontach  da  chorp  agus  da 
fhuil  !  1  Cor.  xi.  7.  gun  tugainn  na  h-urrad  de  mhi- 
chliù  air  diadhachd,  le  giulan  co  neo-chiatach,  agus 
theagamh  ceann-fà  a  thoirt  da  fhior  naimhdibh  air  tailceis 
a  dheanamh  air  le  m'  ghiulan-sa,  agus  gu  fuath  a  thoirt 
da  chum  an  leir-sgrios  fèin  ! 

"  Tha  ìoghnadh  orm,  O  Dhia,  gu  bheil  mi  air  mo 
chaomhnadh  a  dh'  aideachadh  so  uile.  'S  ìoghnadh  leam 
nach  do  nochd  thu  thu-fèin  fada  roimhe  so  mar  fhianuis 
luath  am'  aghaidh,  Mal.  iii.  5.  ;  nach  do  thilg  thu  tair- 
neanach  do  chorruich  loisgich  orm,  agus  mo  thilgeadh  do 
dh-ifrinn  ;  agus  mo  dheanamh  'am  uabhasdo  gach  neach 
a  bhiodh  m'  am  thimchioU,  cho  math  agus  domh  fèin, 
trid  dioghaltais  agus  leir-sgrios  a  bhiodh  comharraichte 
san  ionad  chlaoidhteach  sin,  far  a  bheil  gach  aon  ueach 
truagh  agus  ea-dòchasach. 

"O  Dhia,  tha  t-fhoighidin  ro  iongantach  !  ach  is  ro 
iongantaiche  do  ghràs,  a  tha  'n  dèigh  so  uile  a'  toirt 
cuireadh  dhomh  a  t-ionnsuidh  !  Am  feadh  a  tha  mi  'n 
so  a'  tabhairt  breathanas  'am  aghaidh  fein,  gur  aithrigh 
air  bàs  mi,  eadhon  air  bàs  siorruidh,  tha  thus*  a'  cuir  'am 
ionnsaidh  briathran  na  beatha  shiorruidh,  agus  ga  m' 
ghairm  mar  leanabh  a  chùl-sleamhnaich,  chum  piUeadh 
riut,  ler.  iii.  22.  Feuch  uime  sin,  O  Thighearna,  tha 
mis'  a'  teachd  a  t'  ionnsaidh  air  cuireadh  t'  fhocail,  agus 
air  iarrtas  do'ghràis  ;  agus  ge  lionmhor  mo  pheacaidh, 
tha  mi  gu  h-ùmhail  a'  guidhe  ort  saor  mhaitheanas  a 
thoirt  dhonih  annta;  do  bhrì  gu  bheil  fios  agam,  ged  a 
ràinig  mo  pheacannan  nèamh,  Foil.  xviii.  5.  ;  agus  ged 
a  thogadh  suas  iad  chum  nan  speur,  ler.  li.  9.  ;  gu  bheil 
do  thròcair  s',  O  Thighearna,  os  ceann  nan  nèamh,  Salm 
cviii.  4.  Deònaich  dhomhs'  an  tròcair  sin,  O  Athair 
nèamdaidh  ;  agus  foiUsich  air  an  doigh  chomharraichte 
so,  saibhreas  do  ghràis,  agus  èifeachd  fala  do  Mhic!  oir 
's  cinnteach,  ma  dh'  fhaodar  peacaidh  cho  anntrom  ann 
an  dath  ri  m'  pheacaidh-se,  a  dheanamh  gheal  mar 
shneachda,  agus  mar  ohiinn,  Isa.  i.  18. ;  agus  ma  bheirear 

ceannairceach  mar  tlia  mis'  asteach  do  ghlòir  shiorruidh, 
's  eigin,  cho  fad'  sa  chluinnear  iomradh  air,  gum  bi  an 
domlian  air  a  Ronadh  le  iongantas,  agus  flaitheas  le 
moladh  ;  agus  faodaidh  am  peacach  is  ciontaiche  maith- 
eanas  iarraidh,  ma  's  e  's  gu  'm  faigh  mis'  e,  a  tha  am 
chiontach  cho  mòr.  Agus  Och,  'n  uair  a  laidheas  misios 
a'  cunihadh  agus  fo  leòn  aig  do  chasan,  cho  fad  's  a  chi 
thu  iomchuidh,  gum  bu  deonach  leat  m'  anam  a  leigheas 
a  pheacaich  a'  t'  aghaidh,  Salm  xli.  4,  agus  maise  an 
àite'  luaithre,  aoibhneas  an  àite  bròin,  agus  èididh  mhol- 
aidli  an  àite  spioraid  airsneil  a  thoirt  domh!  Isa.  Ixi.  3. 
Och  gum  bu  deònach  leat  gàirdeachas  do  shlainte  aiseag 
dhomh,  agus  gu  'n  cluinn  miguth  subhachais,  chum  gun 
dean  na  cnàmhan  a  bhris  thu  gàirdeachas  !  Salm  li.  8,  12, 
's  an  sin  'nuair  a  bhios  mothachadh  agam  gun  d'  fhuair 
mi  maitheanas,  cuiridh  mi  an  ceill  do  ghràs  do  dhaoin' 
eile  ;  teagaisgidh  mi  do  luchd-easontais  do  shlighibh,  agus 
iompaichear  peacaich  a  t-ionnsuidh,  Salm  li.  13.  Bithidh 
misneach  air  a  thoirt  dhoibhsan  chum  t'  iarraidh  a  chùl- 
sleamhnuich  bhuat,  leis  mar  thachair  dhomhsa,  ni  a 
chuireas  mi  gu  follaiseach  ait  an  cèill  chum  do  ghlòire-sa, 
ge  d'  a  robh  e  gu  rughadh  gruaidhe  agus  nàire  dhomh 
fhèin.  Agus  gu  ma  h-e  gàirdeachas  so  an  Tighearna,  mo 
neart  !  Neh.  viii.  10,  chum  agus  leis  gun  dean  mi  seirbhis 
duit  a  so  suas  le  togradh,  agus  fada  thairis  air  na  b'  aithne 
dhomh  roimhe  so  ! 

"  B'  àill  leam  so  iarraidh  le  strìochda  iriosal  chum  do 
thoil ;  oir  cha  ghabh  mi  de  dhànadas  orm  fein  na  ni  mòran 
ga  iarraidh.  JMa  chi  thus'  iomchaidh  mo  dheanamh  mar 
eiseamplair  do  dhaoine  eile,  le  a  thoirt  orm  triall  'an 
dorcliadas  rè  uile  làithe  mo  bheatha,  agus  fadheoidh  dol 
eug  fo  dubhar,  do  thoilse  gun  robh  deanta  !  Ach,  O  Dhia, 
deonaich,  air  sgàth  do  j\lhic,  gum  bi  thu  tròcaireach  do 
m'  anam  peacach  air  a  cheam  fa  dheireadh  ;  agus  tabhair 
dhomh  ionad  eigin,  ann  an  rioghachd  na  glòire,  gad'  is 
ann  aig  cosan  a  chuid  eile  do  d'  sheirbhisich  a  bhitheas 
e  !  Och  deonaich  gun  tabhair  thu  fadheòidh  mi,  ged' 
is  ann  trid  a  ghlinne  is  duaichnidh  agus  is  doirche  a  dh' 
imich  neach  riamh,  chum  an  t-saoghail  bheannaichte  sin, 
far  nach  dealaich  mi  ri  Dia  ni's  mò,  far  nach  leon  mi  mo 
choguis  fèin,  agus  nach  tabhair  mi  eas-urram  do  t'  ainm 
naomh  a  chaoidh  !  an  sin  cuirear  mo  theangadh  fa  sgaoil, 
ge  b'  e  sam  bith  fhad  's  a  bha  i  fo  chuibhreach  fo  mhoth- 

u 


230 

achadh  air  cìonta  ;  agus  \ocar  cliù  neo-chriochnach  do  'ii 
fhuil  bhuadhair  sin,  a  shaor  mo  leithidse  de  thraill  ghrain- 
eil  do  'n  pheacadh,  's  a  's  èigin  domh  aideachadh  a  tha 
mi,  's  a  thug  mi  o  dhaorsa  agus  o  thruailleachd,  a  dh' 
fhaighinn  co'-pairt  de  dh-urram  agus  de  naomhachd  na 
muinntreach  sìn  a  tha  na'n  rìghrean  agus  na'n  sagartan 
do  Dhia,  Foil.  i.  6.     Ame7i. 


CAIB.   XXIV. 

Staid  a  Chriosduidh,  agus  Dia  a'  falach  a  Ghmds  air. 

1.  Tha  cor  ann  a  tha  gu  minig  a'  tachairt  am  beatha 
a  Chriosduidh,  ris  an  abair  iadsan  a  tha  gan  cleachdadh 
fein  ri  cràbhadh,  falach  gnìiise  Dhe.  Is  focal  e  tha  air 
a  ghabhail  an  iasad  o  fhocal  Dè,  ni  tha  dòchas  agam  a 
chumas  e  othàir'  a  dheanamh  air  an  uair  a  chluinnear  an 
tùs  iomra  air.  Bheir  mi  oidhirp  air  a  mhìneachadh  sa 
chaibidil  so  cho  soilleir  's  a  's  urrainn  domh,  agus  an  sin 
bheir  mi  comhairl'  ort  mathimchioll  do  ghiulain  fèin,  an 
uair  a  dh'  èireas  duit  tuiteam  fodha,  ni  a  ta  ro 
chunnartach  tachairt  m'  an  criochnaich  thu  turas  na 
beatha  so. 

2.  Faodar  a  bhrigh  a  thuigsinn  an  càil  o'n  fhocal,  Dia 
a  thoirt  air  a  ghnùis  dealradh  air  neach,  no  solus  a  ghnùis 
a  thogail  air.  Tha  so  a'  giulan  caileigin  de  shamhla  ris 
an  fhiamh  thoilichte  agus  thaitneach  sin  a  bhios  air  gnùis 
caraid,  agus  gu  h-àraidh  air-san  a  bhios  os  ar  ceann  an 
inbh  sa  bheatha  so,  an  uair  a  bhios  e  a'  cainnt  riu-san  d' 
am  bhei]  spèis  agus  tlachd  aige.  Tha  lob  marso  a  labhairt, 
an  uair  a  tha  e  'g  aithris  an  urraim  a  chuir  a  luchd- 
frithealaidh  air,  ma  ghàir  mi,  cha  do  chreid  iad,  agus 
solus  mo  ghnùise  cha  do  thilg  iad  sios,  lob  xxix.  24,  's  e 
sin,  gun  robh  iad  cùramach  na  leithid  de  dh-àm  gun  aon 
ni  a  dheanamh  a  chuireadh  mi-thlachd  orm  no  (mar  a 
their  sinn)  gu  gruaim  a  chuir  air  momhala.  'S  an  uair  a 
tha  Daibhidh  ro  dheonach  air  foiUseachadh  fhaotainn  mu 
dheagh-ghean  Dè,  ag  ràdh.  Tog  orm  solus  do  ghnuis  a 
Thighearna,  agus  mar  chomharradh  air,  tha  e  a'  cuir  an 
cèill,  chuir  thu  aoibhneas  ann  am  chridhe,  ni's  mò  na  'n 

uair  is  pailte  arbliar  agus  fion,  Salm  iv.  6,  7-  Agus  cba  'n 
'eil  e  mi-cboslacb  leis  a  cbainnt  a  tba  Daibbidh  ag  ràdb, 
nacb  fbaod  e  càileigin  de  sbambla  a  bbi  aige  ri  dealradb 
soilleir  an  Sccliinah,  's  e  sin  an  dealradb  a  gliabb  comb- 
nuidb  san  neul  mar  combarradb  follaiseacb  air  làtbair- 
eacbd  Dbè  le  cloinn  Israeil,  ni  a  bba  Dia  a'  deònacbadb 
gu  sònraicht  a  nochdadb  air  cuid  de  dh-àmaibh  follais- 
each  mar  dhearbbadb  air  a  dbeagh-ghean  agus  air  a 
gbabhail  gu  taitneacb  riu.  Air  an  laimh  eile,  tba  Dia  a 
dh*  fholacb  a  gbnùis'  a  ciallacbadh  comharradh  air  a 
dheagh-ghean  a  cbumail  air  ais,  agus  's  eigin  a  mbeas 
mar  dhearbbadh  air  a  dbiomb.  Tha  Isaiah  ga  gbnàtb- 
acbadh  mar  so,  "  Tba  'ur  n-eacairtean  air  cuir  dealachadh 
eadar  sibh  fèin  agus  'ur  Dia  ;  agus  dh'  fbolaich  'ur  lochd- 
an  uaibb  a  gbnùisionnas  nacb  èisd  e,"  Isa.  lix.  2.  Agus 
a  ris,  Dh'  J'/iolaicìì  tìm  do  glinùis  uainn,  gun  sgoinn  mu 
na  b-amhghair  a  ta  sinn  a  fulang,  agtis  chlaoidh  Ihusinn 
air  son  ar  n-eacairtcan,  Isa.  Ixiv.  7-  Air  an  ambuil 
cheudna,  tha  Dia  a  dh'  fholach  a  ghnùis  o  ar  peacaidh, 
Salm  li.  9,  a'  ciallachadb  ambarc  thairis  orra,  gun  tuille 
suim  a  ghabhail  diubb.  Tha  an  ni  ceudna  air  a  chiall- 
acbadh  air  uairibb  eile,  le  Dia  a  db'  fbolach  a  sbùl,  Isa. 
i.  J5,  bho  dhaoine  a  tha'n  giulan  neo-thaitneacb  leis ; 
'n  uair  a  tbig  iad  a  chuir  an  acbanich  suas  d'a  ionnsaidh, 
gun  a  dheonacbadh,  mar  g'  am  b'  ann,  urrad  agus  amharc 
orra.  'S  e  so  gu  soilleir  a  tba  'n  sgriobtur  a'  ciallacbadh 
leis  an  fhocal ;  agus  a  reir  sin  tba  e  gu  tric  air  a  gbnàth- 
achadh  le  Criosduidhean  'nar  linn-ne,  agus  tha  gacb  ni 
dearbbadb  corruich  Dhè  d'  an  taobh  air  a  chuir  an  cèill 
leis. 

3.  Tba  e  osbarr  r'a  tboirt  fainear  san  àite  so,  nach 
eil  na  nitbe  a  tha  iad  a  meas  nam  foillseacbadb  air 
deagh-ghean  Dè  d'  an  taobh,  a  mhàin,  no  gu  b-àraidh 
mu  nitbe  aimsireil,  no  iad  sin  a  bbuineas  a  mbàin  do 
shocbairibh  na  beatba  dbiomh-buan  fheolar  so.  Bha 
Daibhidh  air  a  theagasg,  ged'  a  bba  geallainean  an  lagha 
gu  minig  d'  an  leitbidibh  sin,  gu  ambarc  ni  's  faide,  's 
a'  cuir  an  cèill  gu  bbeil  iad  r'an  gabbail  a  roghainn  orra, 
agus  eadar  dbealaicbte  bbo,  "  shochairean  an  urlar-bbual- 
aidh  n'  an  fbion-fbàsgain,"  Salm  iv.  7-  Agus  ma  tha 
tbusa  ris  am  bheil  mi  san  àm  a  labhairt  aineolach  gu 
bheil  iad  mar  sin,  tha  e  soilleir  gu  bheil  thu  neo-fhios- 
rach  m'  an  chùis  mu  bheil  sin  a  rannsachadh  agus  gu 

bheil  ceud-thòiseacha  fior  dhiadhachd  r'a  fhoghlum  dhuit. 
Tha  gach  ni  a  tha  Daibhidh  ag  ràdh,  "mu  mhaise  aii 
Tighearn  fhaicinn/'  Salm  xxvii.  4 ;  na  bhi  sàsaichte  mar 
le  smior  agus  sàill,  an  uair  a  chuimhnich  e  air  aUeabaidh, 
Salm  Ixiv.  4.  ;  cho  math  agus  le  mathas  a  thighe,  agus 
a  theampuill  naomha,  ri  bhi  air  an  gabhail  san  t-seadh 
cheudna,  agus  cha  ruig  iad  a  leas  ach  beag  mìneachaidh 
do  'n  anam  aig  am  bheil  fior  fhèin-fhiosrachadh.  Ach 
bithidh  iadsan  aig  am  bheil  eolas  air  solas  gnùise  Dhè, 
agus  dealradh  aghaidh,  a  rèir  an  tomhais  eolais  sin, 
comasach  air  caileigin  de  bharail  a  bhi  aca  mu  fholach  a 
ghniìis,  no  e  a  thoirt  air  falbh  an  dearbhadh  a  thug  e  d'a 
shluagh  air  a  làthaireachd  agus  air  a  dheagh-ghean,  ni  a 
tha  a'  cuir  air  uairibh  niòran  mi  shuaimhneas  air  soirbh- 
eachadh ;  ceart  mar  a  ta  an  t-atharrachadh  far  am  faigh- 
ear  e,  a'  deanamh  àmhghair  sòlasach,  agus  gu  minig  a' 
slugadh  suas  mothachadh  air  a  thruaighe. 

4.  Agus  ceadaich  dhomh  a  chuir  a'  d'  chuimhne,  a 
charaid  Chriosduidh  (oir  's  ann  fo  'n  ainm  sin  a  labhras 
mi  a  nis  ri  m'  leughadair,)  gum  faod  mothachadh  air 
gràdh  Dhè,  agus  air  a  dheagh-ghean,  a  bhi  an  ùine 
bheag  a  dh'  easbhaidh  ortsa,  ge  d'  a  tha  'n  toileachadh 
agad  an  dràsta  gu  bheil  coinneal  an  Tighearn  a'  deal- 
radh  ort,  no  ged'  a  shaoileir  gu  bheil  a  ghrian  a'  deal- 
radh,  agus  e  an  àird  a  mheadhon-Iatha  air  t-anam.  Faod- 
aidh  tu  sealladh  a  chall  air  a  bheo  bheachd  sin  a  tha 
agad  air  iomlanachd  agus  glòir  Dhè  anns  a  bheil  an 
dràsta  na  h-urrad  thlachd  agad  a  bhi  bheachdachadh 
orra.  Faodaidh  tu  smuaineachadh  air  gliocas,  air  cumh- 
achd,  air  tròcair,  agus  tairisneachd  Dhè,  cho  math  's  air 
fhireantachd  's  air  a  naomhachd,  agus  beag  tlachd  a 
mhothachadh  aig  t-anam  annta.  Faodaidh  e  bhi  dhuit 
mar  g  'an  cailleadh  tu  gach  barail  air  na  briathran  cud- 
thromach  sin,  ge  d'  a  bha  a  bhi  a  smuaineachadh  orra 
air  uairibh  a  slugadh  suas  t-anma  le  morìoghnadh,  cliù, 
agus  gràidh.  Faodaidh  tu  do  mhothachadh  air  gean- 
math  Dhè  a  chall.  Faodaidh  e  a  bhi  an  teagamh  ort  am 
bun  thu  idir  do  Dhia,  agus  faodaidh  uile  obair  a  spioraid 
bheannaichte  a  bhi  air  fholach  agus  cho  mòr  fo  dhubhar 
anns  an  anam,  's  gu  'm  faod  na  nithe  sònraichte  leis  an 
robh  oibreachadh  aithnichte,  a  bhi  an  tomhas  mòr  air  a 
chall ;  agus  theagamh  gu  'm  bi  thu  ullamh  gu  bharal- 
achadh,  nach  robh   thu  ach  ge  d'  mhealladh  leis  gach 

dòchas  a  bha  agad.  'S  an  staid  sin^  faodaidh  na  h-ord- 
uighean  sin,  aniis  am  bheil  thu  an  dràst  a'  gabhail  mòr 
thlachdj  fhs  ro  neo-shòlasach  dhuit,  eadhon  an  uair  a 
bhios  tu  d'a  rireadh  a'  miannachadìi  co-chomunn  ri  Dia 
annta.  Faodaidh  tu  an  fhirinn  is  taitnich  a  chluinntinn 
air  a  m'ineachadh  ;  faodaidh  tu  sochairean  cloinne  Dhè 
a  chluinntinn  air  an  cuir  gu  càirdeil  an  cèill,  agus  gun 
fhios  a  bhi  agad  gu  bheil  roinn  no  crannacliur  agad 
annta  ;  agus  o  'n  fhionnarachd  agus  o  'n  neo-mhothach- 
adh  sin  a  bhi  an  lan-bharail  nach  eil  gnothach  sam  bith 
agad  riu.  Agus  an  sin  smuainichidh  do  chridhe  uamh- 
ann,  Isa.  xxxiii.  18;  agus  fo  'n  teinn  anns  a  bheil  thu 
faodaidh  e  bhith  gu  'm  bi  thu  cuir-iomchair  air  na  soch- 
airean  is  annsa  leat  a  th'  agad,  gu  bheil  iad  a  deanamh  na 
cùise  ni  's  measa,  am  feadh  a  bheir  thu  fainear  gun  robh 
aon  uair  spèis  agad  do  na  nithe  sin,  agus  a  nis  gun  do 
chaill  thu  gu  buileach  e.  Agus  theaganih  gun  saoil  thu 
gu  'm  bheil  iadsan  nach  do  mhothaich  drùghadh  cràbhach 
riamh,  ni's  sona  na  tha  thusa,  gu  h-àraidh  ni's  lugha 
truaighe.  Faodaidh  tu  math  a  dhaoite  a  chuir  an  teag- 
amh  'sna  h-uairibh  dubhach  sin,  an  d'  rinn  thu  ùrnuigh 
riamh,  agus  nach  robh  anns  na  bha  thu  am  barail  mu 
Dhia  a  mhealtainn,  ach  aiteas  cealgach  air  a  dhùsgadh 
suas  le  àrd  namhaid  t-anma,  chum  thu  a  shaoilsinn  gun 
robh  do  chor  gu  math,  a  chum  gu  'm  biodh  tu  a'  d' 
chobhartach  na  bu  chinntiche  dha  fèin. 

5.  Theagamh  gur  e  so  do  chor  rè  seal ;  agus  faodaidh 
tu  frithealadh  an  diomhan  air  òrduighean,  agus  làthair- 
eachd  Dhè  annta  iarraidh  an  diomhanas.  Faodaidh  tu 
t-anam  a  dhortadh  amach  an  uaigneas,  agus  an  sin  teachd 
a  chum  aoradh  follaiseach,  agus  beag  èifeachd  fhaotainn 
ann  an  aon  diubh ;  ach  a  bhi  air  do  cho-èigneachadh  gu 
gearan  an  t-Salmadair  a  chuir  suas,  O  mo  Dhia,  gairm- 
eam  san  là,  ach  cha  fhreagair  thu  ;  agus  san  òidhche, 
ach  cha  'n  'eil  fois  agam,  Salm  xxii.  2 ;  no  le  lob,  feuch, 
thèid  mi  air  m'  aghaidh,  ach  cha  mhothaich  mi  e ;  air  au 
laimh  chlì  far  am  bheil  e  ag  oibreachadh,  ach  cha  'n  fhaic 
mi  e  ;  folachaidh  se  e-fèin  air  an  laimh  dheis,  agus  cha 
leir  dhomh  e,  lob  xxiii.  8,  9.  Air  chor  's  gum  bi  gach  ni 
a  bha  cosmhuil  ri  diadhachd  a'  t'  inntinn,  mar  g'  am  b' 
ann,  air  a  leaghadh  le  bròn,  no  air  a  chìosnachadh  le 
h-eagal,  no  air  a  churaail  fodha  le  trom  mhothachadh  air 
do  neo-aithrighead  fèin  :  leis  nach  bi  chridhe  agad  urrad 

agus  do  shùil  a  thogail  suas  ri  Dia,  agus  cha  mhòr  nach 
bi  nàir  ort  suidhe  suas  am  measg  luchd-aoraidh  Dhè. 
B'  aithne  dhomh  gu  'm  b'e  so  staid  cuid  doluchd-muinn- 
tir  thaghta  Dhè,  a  bha  an  teachd  air  aghaidh  an  diadh- 
achd  ro  chomharraichte,  agus  a  dh'  onaraich  Dia  os  ceann 
mòran  d'  am  bràithribh  anns  na  rinn  e  dhoibh  agus 
d'an  trìd.  Ceadaich  dhomh  a  nis,  o  na  chuir  mi  an  cèiU 
duit  e,  caileigin  de  chomhairlibh  soilleir  a  thoirt  ort  m'a 
thimchioU :  agus  na  biodh  e  air  a  chuir  as  leth  barail 
dhian-dhealasaich,  a  tlia  sruthadh  o  bhi  ro  eolach  mu 
chùisibh,  air  an  dara  laimh,  agus  o  rùii  fior  chàirdeil  air 
an  laimh  eile,  chum  cobhair  a  thoirt  do'n  chridhe  mhaoth, 
chràbhach  ann  's  an  staid  aonaranaich  so.  Air  a  chuid  is 
lugha,  tha  fios  agam  nach  bi  un  oidhirp  gun  an  aire 
thoirt  dhi  no  idir  neo-thaitneach  le  Ard  aodhaire  nan 
caorach,  Eabh.  xiii.  20  ;  a  tliug  àithne  dhuinn  co-fhurt- 
achd  a  thoirt  dhoibhsan  a  tha  lag  chridheach,  1  Tes. 
V.  14. 

6.  Bheirinn  a  chomhairl  ort  san  àite  so,  a  rannsachadh 
gu  ro  dhùrachdach,  An  ann  a  tha  do  chruaidhchais  a 
tha  thu  an  dràst  a'  fuireachduinn  a'g  eiridh  o  aobhair  a 
ta  da  rireadh  spioradail.  No  nach  eil  iad  ag  èiridh  o 
mhi-riaghailt  cuirp,  no  a  thaobh  mar  shuidhich  am 
freasdal  thu  sa'  bheatha  so,  a  dh'  fhàodas  do  spiorad  a 
leòn  agus  t-inntinn  fhàgail  dubhach  .''  Tha  a  bhuaidh 
a  th'  aig  buaidhean  iosal  ar  nàduir,  air  a  chuid  is  luach- 
mhoire,  an  spiorad  neo-bhàsnihor,  am  feadh  a  ta  sinn 
sa'  choluinn,  cho  ieoir-shoillcir,  's  nach  faod  aon  neach 
furachar  gun  a  thoirt  fainear  ;  's  gidheadh  tha  staidean 
ann,  nach  eil  e  air  a  làn-thuigsinn  ;  agus  theagamh  gur 
e  do  chor-sa  a  h-aon  diubh.  Tha  riaghailt  na  fola  gu 
minig  air  doigh  'sa  bhrosnaicheas  smuainte  dubhach 
eadhon  ann  am  bruadaraibh,  agus  an  t-anam  fhàgail  neo- 
shunntach  gu  tlachd  a  ghabhail  ann  an  ni  sam  bith. 
Agus  an  uair  is  ann  mar  sin  a  bhios  a  chùis,  c'  ar  son  a 
smaoinichear  gur  ann  o  dhiom  Dhè  a  ta  e  a'  sruthadh, 
mar  'eil  e  a'  gabhail  a  thlachd  ghnàthaichte  ann  an 
diadhachd  ?  No  c'arson  a  shaoiiear  gun  do  thrèig  Dia 
sinn,  a  chionn  gu  bheil  e  ceadachadh  do  dh-aobhair 
nàdurra  toradh  nàdurra  a  thoirt  a  mach,  gun  chuir  na 
aghaidh  le  miorbhuil  oibreachadh  a  chuir  na  daimh  fa- 
sgaoil.?'  An  uair  is  ann  mar  so  a  tha  a  chùis,  tha 
còmhnadh    an  lèigh    r'a   iarraidh,    air  thoiseach   air  an 

diadhair,  no  air  a  chuid  is  lugha,  air  gach  aon  chor,  maille 
ris  ;  agus  faodaoidh  cungai-leighis,  lòn  iomchaidh, 
cleachdadh  agus  deagh  àile,  a  thoirt  gu  crìch  am  beagan 
sheachduineun,  nach  tugadh  an  co-reusonachadh  is 
treise,  na  h-earailean  is  drùightiche,  no  a  cho'-fhurtachd 
is  sòlasaiche  ni'an  cuairt  anns  a  choilion  m\os. 

7.  An  cùisibh  eile,  faodaidh  dubhachas  agus  laigsinn 
na  h-inntinn  èiridh  o  ni-eigin  neo-shòlasaeh  'n-ar  gnoth- 
aichibh  saoghalta  ;  faodaidh  iad  sin  na  smuaintean 
fhàgail  dubhach  cho  niath  's  an  cuir  air  mhearaichin, 
agus  ar  nàdur  fhàgaii  frionasach,  agus  mar  sin  ar  fàgail 
an  tomhas  àraidh,  neo-iomchaidh  air  son  seirbhis  no  toil- 
inntinn  chràbhach ;  's  an  uair  a  bhios  a  chùis  mar  sin, 
's  ann  is  còir  cobhair  iarraidh  le  striochdadh  do  fhreasdal 
Dè,  le  'r  tograidh,  cho  fad  sa  dh'  fhaodas  sinn,  a  thogail 
o  nithibh  saoghalta,  le  cùram  faicilleach  gu  sinn  fèin  a 
shaoradh  o'n  uallaich  cho  fad  's  a  's  urrainn  duinn,  le  'r 
cosgas  neo-fheumail  a  lughdachadh,  agus  cùram  dligheach 
a  bhuileachadh  air  ar  gnothaichean,  le  earbsa  iriosail  a 
beannachadh  Dhè  ;  ag  oidhirpeachadh  tre  chreideimh 
amharc  suas  ris-an,  a  tha  air  uairibh  a'  ceadachad^  d'  a 
chloinn  teachd  fo  'n  samhuil  sin  do  chruaidh-chàis,  chum 
e  fèin  a  dheanamh  ni  's  ionmhuinne  dhoibh  leis  an  doigh 
a  ghabhas  e  chum  cobhair  a  dheanamh  orra. 

8.  A  rèir  nan  seolaidh  a  tha  air  an  cuir  sios  an  so, 
theagamh  gu  m'  faighear  a  mach,  gu  bheil  aobhar  a 
ghearain  ag  èiridh  o  aobhar  fada  bho  na  bha  sinn  an 
toiseach  am  barail.  Ach  far  am  bheil  slainte  cuirp, 
agus  gun  ghainne  maoin  ;  an  uair  a  tha  tograidh  gu 
cridheil  sunntach,  am  feadh  a  ta  gach  sòlas  cràbhach 
ann  an  seadh  air  falbh  ;  an  uair  a  tha  'n  t-anam  air  a 
ghlacadh  le  seòrsa  de  mharbh  chadal  neo-mothachail, 
no,  ni  ris  nach  mor  nach  dubhairt  mi  laigsinn  chrith- 
each,  a  thaobh  gach  cleachdadh  crkbhach,  eadhon  ged 
nach  bi  an  teinn  uamhannach  sin,  no  an  t-ioghnadh 
geur  sin,  mar  thuirt  mi  roimh  a  bha  'g  èiridh  o  dhubh- 
achas,  no  an  iomaguin  sin  mu  ghnothaichibh  na  beatha, 
a  tha  'g  èiridh  gu  nàdurra  bho  chion  maoin  :  Air  do  'n 
chùis  a  bhi  mar  sin,  dh'  atharraichean  mo  chomhairle 
dhuit,  agus  dh'  earalaichean  duit,  leis  gach  aire  neo- 
leith-phairtich,  rannsachadh  a  mach  nia  thimchioll  an 
ni  a  thug  thu  a  chum  an  uilc  mhòir  sin,  air  son  am 
bheil  thu  le  deagh  aobhar  ri  bròn.     Agus  theagamh  gur 

e  is  mathalr-aobhair  dha  peacadh  ;  peacadh  èigin  diomhair, 
nach  tugadh  fainear  le  daoine,  oir  tha  na  ciontan  a  tha 
tarruinn  orra  sùil  agus  achasan  dhaoine  eile,  an  cunnart 
tuiteam  fo  'n  staid  a  dh'  ainmich  mi  sa  chaibidil  roimh, 
leis  mar  is  eigin  doibh  a  bhi  nan  ciontan  le  lan  fhios  gu 
deonach.  A  nis  tha  sùil  Dhè  a  faicinn  nan  olc  sin  ged 
nach  tug  daoine  fainear :  agus  a  thaobh  a  chùram  a 
ghabh  thu  chum  an  cleth  air  càch,  am  feadh  bha  dearbh 
fhios  agad  gun  robh  iad  aithnichte  dha-san,  mheas  Dia 
e  fèin  air  mhodh  sonraicht  air  a  mhaslachadh  agus 
dochair  air  a  dheanamh  air,  is  cha  mhòr  nach  dubhairt 
mi  air  a  thàmailteachadh  leo  :  agus  uaith-sin  tha  a  cheart 
chorruich.  Och  !  na  di-chuimhnichear  ara  feasd  an  ni 
sin  a  tha  cho  soiUeir  air  a  ràdh,  cho  coitchionn  aithnichte, 
cho  cleachdta  leis  gach  neach  cràbhach  a  chluinntinn, 
gidheadh  tuille  's  beag  air  a  mhothachadh  le  aon  air 
bith  d'  ar  cridheachaibh,  chuir,  bur  n-euceartan  deal- 
achadh  eadar  sibh  fein  agus  bur  Dia,  agus  dh'  fholaich 
bur  lochdan  uaibh  a  ghnùis,  ionnas  nach  èisd  e,  Isa. 
lix.  2.  Agus  tha  so  na  fhrithealadh  tròcaireach  le  Dia, 
gedia  mheasar  cruaidh  e  :  na  meas  e  uime  sin,  a  mhàin 
mar  do  thruaighe,  ach  air  a  shonrachadh  gu  d'  dhùsgadh, 
chum  nach  bi  thu  toilichte  le  laidhe  sios  an  deuraibh  na 
h-irioslachd  am  fianuis  an  Tighearna,  ach  cosmhuil  ri 
losua,  èirich  gu  beothail,  togarrach,  a  chum  an  ni  mall- 
aichte  sin  a  chuir  uait  ciod  air  bith  e.  Gu  ma  h-e  so  do 
ghrad  churam  dùrachdach,  chum  gun  islichear  t-uabhar, 
gum  bi  t'fhaiciU  air  a  choimhead,  do  thograidh  do  'n 
t-saoghal  air  am  maolachadh,  agus  gum  meadaichear 
t-iomchuidhead  air  gach  doigh  chum  nèamh  a  shealbh- 
achadh.  'S  iad  sin  rùin  t-Athar  nèamhaidh,  agus  gu  ma 
h-e  a  bhios  na  ro  chùram  ortsa  co-oibreachadh  leo. 

9.  Gabh  ris  ma  ta,  mar  a  chomhairl  is  fearr  is  urr- 
ainnear  a  thoirt  ort,  ''inndrinn  air  ball  gu  ceasnachadh 
teann  a  dheanamh  air  do  choguis."  Thoir  an  ro  aire  d'a 
sanuis  chiùin.  ]Ma  tha  anamharus  ag  èiridh  a'  t'  inntinn, 
gu  bheil  ni-eigin  nach  'eil  ceart,  lorgaich  an  t-anamharus 
sin,  rannsaich'  gach  filleadh  diomhair  a  th'ann  a'  d' 
chridhe  ;  dean  feum,  a  thaobh  foillseachaidh  is  iomlaine, 
do  chomhairle  do  chàirdean,  sgainneil  do  naimhdean  ; 
cuimhnich  c'  arson  a  thug  do  chridhe  achasan  duit,  aig 
bòrd  an  Tighearna ;  c'arson  a  bheireadh  e  beum,  nam 
biodh  tu  air  leabaidh  a  bhàis,  agus  fo  cheann  uaire  gu 

dol  a  stigh  do  shiorruidheachd.  An  uair  a  gheibh  tha  a 
bheag  a  mach,  sgriobh  sios  e,  agus  faodaidh  tu  dol  air 
t-aghaidh  le  d'  rannsachadh  gus  am  faod  thu  a  radh,  's 
iad  sin  na  tha  lathair  de  thruailleachd  mo  cliridhe ;  's 
iad  sin  peacaidh  agus  amaideachd  mo  bheatha  ;  rinn  mi 
dearmad  air  so;  rinn  mi  so  gu  h-eacorach.  Agus 'n  uair 
a  bhios  an  àireamh  cho  iomìan's  a  's  urrainn  duit,  a  cuir 
romhad  ann  an  neart  Dhè  air  cuir  mu  thimchioll  ath- 
leasachadh  diongmhalta,  no  gu  ma  fearr  leat  ath-leas- 
achadh  a  dheanamh  air  gach  ni  nach  bi  ceart  cho  luath 
's  a  mhothaicheas  tu  dha;  "pill  ris  an  Uile-chumhachd- 
ach  agus  togar  suas  thu,  agus  cuir  aingidheachd  fada  o 
d'  phailliuin,  an  sin  bithidh  do  thlachd  san  Uile-chumh- 
achdach,  agus  togaidh  tu  suas  t-aghaidh  ri  Dia.  Ni  thu 
t-ùrnuigh  ris,  agus  èisdidh  e  riut,  agus  dìolaidh  tu  do 
bhòidean  dhà,  agus  dealraichidha  sholusair  do  shlighibh," 
lob  xxii.  23,  26,  27,  28. 

10.  Feith  san  àm  air  Dia  le  mòr  irioslachd,  agus 
striochd  gu  toileach  do  smachdacha  t-Athar  nèamhaidh, 
aidich  a  cheartas,  agus  cuir  muinghinn  na  thròcair ; 
eadhon  an  uair  a  bhios  do  choguis  ni  's  neo-ghearanaiche 
a'  t'  aghaidh,  agus  gun  a  bheag  a  nochdadh  a  bhàrr  air 
anmhuinneachd  choitcheann  luchd-muinntreach  Dhè ; 
gidheadh  sior-strìochd  thu-fèin  'n  a  fhianuis,  agus  aidich 
gu  bheil  a  choilion  olc  a'  d'  sheirbhis  is  taitniche,  's  gu 
bheil  thu  a'  toilltinn  an  iomlain  dheth  na  thainig  ort, 
agus  an  tuilleadh  ;  gun  do  thoill  thu,  cha'n  e  a  mhàin, 
gum  biodh  do  ghrian  fo  neul,  ach  gun  rachadh  i  fodha 
gua  èirigh  tuilleadh  ort,  agus  t'anam  fhàgail  an  staid 
dorchadais  siorruidh.  Agus  na  bi  mi-fhoighidneach, 
am  feadh  a  bhuanaicheas  do  dhubhar.  Na  bi  air  aon 
chor  frionasach,  ach  feith  le  naomh  chiùineas  agus  le 
macantachd  anma  air  an  Tighearna,  Salm  xxxvii.  8.  Bi 
deònach  air  feitheamh  r'a  àm,  toileach  a  ghruaim  fhulang, 
le  dòchas  iriosal  gun  tig  e  fadhoidh,  agus  gu  'n  gabh  e 
truas  diot,  ler.  xii.  ]5.  Cha  do  dhi-chuimhnich  e  gu 
tur  a  bhi  gràsmhor,  cha  mhò  a  chuir  e  roimh  nach  biodh 
e  tuille  bàigheil,  Salm  Ixxvii.  7,  8.  Oir  cha  tilg  an 
Tighearn  uaith  gu  bràth  ;  ach  ged  a  bheir  e  aobhar 
bròin,  gidheadh  ni  e  iochd  do  rèir  lionmhorachd  a 
thròcairean,  Tuir.  iii.  31,  32.  Cha'n  'eil  e  ach  "  car 
ùine  bheag  a  folach  a  ghnùis  uait ;  faodaidh  dòchas  iriosal 
a  bhi  agad,  gun  cruinnich  e  thu  le  mòr  thròcair,  agus  le 

caoimhneas  siorruidh  gun  dean  e  tròcair,  ort,"  Isa.  liv.  8. 
Cha'n  iad  na  briathran  freagarrach  sin  mo  chainnt-sa,  ach 
fhocailse ;  agus  tha  iad  a'  giùlan  so,  mar  g'  am  b'  ann, 
an  toiseach,  "gum  faod  anam  air  am  bheil  Dia  a'  folach 
a  ghnùis,  a  bhi  air  a  chuid  is  lugha,  na  aon  a  chruinn- 
icheas  e  agus  d'  an  nochd  e  a  chaoimhneas  siorruidh. 

Jl.  Ach  am  feadh  a  mhaireas  an  dorchadas,  lean  air 
do  dhleasannas  a  chuir  an  gniomh.  Gnàthaich  feum  a 
dheanamh  de  mheadhonan  agus  de  òrduighean  :  Leugh, 
agus  beachd-smuaìntich :  Dean  urnuigh,  seadh,  agus 
seinn  moladh  do  Dhia  cuideachd,  ged  theagamh  is  ann 
le  cridhe  tròm.  Lean  luirg  a  threud,  Dain.  i.  8. ;  theag- 
amh  gu'm  faod  thu  le  sin  a  dheanamh  adhaire  an  anma 
a  choinneachadh.  Cuir  thu-fèin,  mar  is  lugha,  na  rathad. 
Le  so  a  dheanamh,  faodaidh  e  bhith  gu  'm  faigh  thu  aon 
sealladh  caoimhneil  uaithe;  agus  faodaidh  aon  seall- 
adh,  aon  smuain  a  dh-fhaodas  tachairt  ann  an  tiota, 
mar  g'  am  b'  ann  nèamh  a  dheanamh  a'  t'  anam  a  dh-aon 
bheum.  "  Theirig  a  dh'-ionnsuidh  bòrd  an  Tighearna. 
Mar  'eil  e  'n  conias  duit  gàirdeachas  a  dheanamh  ann, 
dean  bròn  airson  an  t-Slànuighear  sin,  a  leon  do  pheac- 
aidh,  Sech.  xii.  10.;  theirig  agus  dean  bròn  air  son 
briseadh  a  choicheangail  sin,  a  dh'  ath-nuadhaich  thu 
cho  tric  'san  àite  sin.  Faodaidh  e  bhith  gun  dean  Criosd 
e-fèin  aithnichte  dhuit  am  briseadh  an  arain,"  Luc.  xxiv. 
35. ;  agus  theagamh  gun  robh  e  dlù  dhuit,  an  uair  a  bha 
dùil  agad  gun  robh  e  fada  bhuat ;  am  fagus  duit  'n  uair 
a  shaoil  thu  bhi  air  do  thilgeadh  a  mach  as  a  làthair. 
larr  comhfhurtachd  nan  samhuil  sin  do  ghnàthachadh  ; 
agus  na  b'  ann  an  cuhiidh-shùgraidh  an  t-saoghail,  no 
an  sòlas  saoghalta  a  mhealtainn.  Cha  di-chuimhnich 
mi  am  feasd  a  chainnt  chaomhail  sin,  a  tha  mi  cinnteach 
a  thainig  o  chridhe  anbharra  cràbhach,  a  bha  dìreach  gu 
briseadh  fo  dhoilgheis  mar  so!  "A  Thighearn,  mar 
faod  mi  do  mhealtainn,  nior  mheal  mi  aon  ni  eile  ;  ach 
racham  ri  bròn  as  do  dheigh  sios  do'n  uaigh  !''  Cha  robh 
iongantas  orm  a  cliluinntinn,  cho  luath  's  a  labhradh  a 
chainnt  sin  an  lathair  Dhè  an  iirnuigl),  gun  robh  uallach 
air  a  thoirt  dheth,  agus  gun  robh  aiteas  slainte  Dhè  air 
aiseag  dhà. 

12.  Cha  toir  mi  ach  aon  chomhairl  eil'  ort,  agus  se 
sin  ; — ''gun  ath-nuadhaich  thu  t-iarrtus  ri  fuil  Chriosd, 
trid  an  robh  rèite  eadar  Dia  agus  t-anam  air  a  choilion- 

adh.  'S  e-san  ar  sìth-ne,  agus  's  ann  trid  fhola  a  ta 
sinn  air  ar  toirt  am  fagus ;"  'S  ann  anns-an,  mar  aon 
ghràdhach  anma,  a  tha  Dia  ag  aideachadh,  's  am  bheil  a 
mhòr  thhichd,  IMat.  iii.  17-  agus  sann  ann-san  a 
rinneadh  taitneach  sinn  chum  glòir  a  ghràis,  Eph.  i.  3,  6. 
Imich  uime  sin,  O  Chriosduidh,  agus  theirig  trid  creid- 
eamh  a  dh'  ionnsaidh  Slànuighear  air  a  cheusadh : 
Imich  d'a  ionnsaidh  mar  àrd-Shagart  tròcaireach,  "  agus 
doirt  a  mach  do  ghearan  na  lathair,  agus  nochd  do  theinn 
na  fhianuis,"  Salm  cxlii.  2.  Leig  ris  da  àmhghar  agus 
doiigheas  t-anma,  aig  an  robh  aon  uair  fios  ciod  e  a  ràdh 
(O  's  iongantach  !  gun  abradh  e-san  e,  ge  b'e  ni  a  their- 
eadh  daoin'  eile)  "  Mo  Dhia,  mo  Dhia,  c'  ar  son  a  thrèig 
thu  mi.?"  Mat.  xxvii.  46.  Seall  air  son  iochd  agus 
cobhair  uaith-san,  a  dh'  fhuilig  e-fèin,  cha  'n  e  a  mhàin 
a  bhi  air  a  bhuaireadh,  ach  a  thaobh  coslais  air  a  threig- 
sinn  ;  chum  leis  a  sin  gum  biodh  fhios  aige  cionnas  a 
dheanadh  e  iochd  orra-san  a  tha  na  leithid  de  staid 
bhrònaich,  's  a  bhi  ullamh,  cho  math  agus  comasach, 
air  cobhair  a'  dheanamh  orra,  Eabh.  ii.  18.  'S  e-san 
Emanuel,  Dia  maille  ruinn,  Mat.  i.  23. ;  agussann  ann- 
san  agus  trid-san  a  tha  Athair  a'  dealradh  oirn  le  caomh 
ghathan  a  thròcair  agus  a  ghràidh.  Gu  ma  h-e  ma  ta 
a  bhios  na  ghrad  chùram  ort,  t-eolas  air  ath-nuadhach- 
adh.  Gabh  beachd  air  eachdraidh  a  bheatha  agus  a 
bbàis ;  èisd  r'a  chainnt  ;  faic  a  dheanadais ;  agus  an 
uair  a  ni  thu  sin,  's  deimhin  leam  gu  m'  mothaich  thu 
taitneachd  naomha  ga  sgaoileadh  air  t-anam.  Bithidh 
tu  air  do  thoirt  gu  suidheachadh  inntinn  sìochail,  sèimh, 
tosdach,  anns  an  oibrich  creideamh  agus  gràdh  gu  ro 
chumhachdach,  agus  theagamh  gun  deonaich  Dia  gu  'n 
cluinnear  guth  ciùin  caol  a  spioraid  shòlasaich,  1  Righ. 
xix.  12.  gus  am  brùchd  t-anam  a  mach  le  orain  mholaidh, 
agus  gun  deanar  aoibhinn  thu  a  rèir  nan  làtha  a  chràidh- 
eadh  thu,  Salm  xc.  15.  Faodaidh  cainnt  mar  an  achan- 
aiche  so  a  leanas  a  bhi  freagarrach  air  an  àm  so. 

Urnuigh  dhàrachdach  air  son  ìieach  air  a'  bheil  Dia  a' 
folach  a  ghnùise. 

"  A  Dhia  bheannaichte !  's  ann  agads'  a  tha  tobar  na 
beatha,  Salm  xxxvi.  G9.  ;  agus  an  t-sonais.  Tha  mi 
'toirt  cliù  do  t'  ainm  air  son  gun  do  bhlais  mi  riamh  do 
d'  shruthaibh ;  gun    do  mhothaich  mi    riamh  an  sòlas 

sònraicht  a  tlia  'g  èiridh  o  sholus  ào  ghnùise,  agus  o 
sgaoileadh  a  mach  do  ghràidh  air  an  anam.  Ach  mo 
thruaighe ;  cha'n  'eil  mise  nis  a'  mealtuinn  an  àm 
shòlasaich  sin  ;  agus  tha  bhi  cuimhneachadh  air  a'  toirt 
orm  m'  anam  a  dhòrtadh  a  mach  'an  taobh  a  stigh  dhiom, 
Salm  xlii.  1.  B'  àiU  leam  tighinn  mar  a  b'  àbhaist  domh, 
agus  gairm  ort  leis  an  ainm  chàirdeil  sin,  m'  Athair, 
agus  mo  Dhia :  Ach  mo  thruaighe  !  cha  'n  aithne  dhomh 
cionnas  a  ni  mi  e.  Tha  ciont'  agus  eagal  a'g  èiridh  suas, 
agus  a'  cuir  stad  air  a  chainnt  shòlasaich  sin.  Tha  mi, 
O  Dhia  'g  a  t-iarruidh,  ach  's  diomhain  domh  sin  a 
dheanamh.  Bu  mhiann  leam  ùrnuigh  a  dheanamh,  ach 
tha  mo  bhile  air  an  druideadh.  B'  àill  leam  t'  fhocal  a 
leughadh,  ach  tha  a  gheallainean  air  am  folach  orm.  Tha 
mi  gu  tric  a'  taoghall  nan  òrduighean  sin  a  chleachd  a 
bhi  ro-shòlasach  agus  taitneach  do  m'  anam  :  ach  mo 
thruaighe  !  cha'n  'eil  annt'  ach  sgàile  dheth  na  b'  àbhaist 
domh  fhaireachduinn.  Tha  'm  brìgh  air  chall  :  Tha  'n 
spiorad  beothachaidh  air  m'  fhàgail,  agus  cha'n  'eil  annt' 
ach  samhla  air  mar  bha  iad. 

"  Ach,  O  Thighearn,  an  do  thilg  thu  uait  gu  bràth, 
agus  nach  nochd  thu  do  dheagh  ghean  ni  's  mò .''  Salm 
Ixvii.  7-  An  do  chuir  thu  romhad  gu'm  biodh  e  a'  so 
suas  na  gheamhradh  aig  m'  anam,  'na  shamhla  dòin- 
each  air  dorchadas  siorruidh !  gun  teagamh  b'  aithrigh 
air  sin  mi.  Tha  mi  'g  aideachadh,  O  Thighearna,  gur 
aithrigh  mi  air  bhi  air  mo  thilgeadh  a'  t'  fhianuis  le 
tàir ;  gu  bhi  air  mo  chuir  mòran  ni  's  isle  na  tha  mi : 
Tha  mi  'toilltinn  sgàil'  a  bhàis  a  bhi  air  mo  rosgaibh, 
lob  xvi.  1().  ;  's  a  bhi  air  mo  chuartachadh  le  tiugh 
dhorchadas  na  gainntir  ìochdraich.  Ach  nach  d'  àrdaich 
thu  iomadh  neach  a  bha  cho  toilltinneach  riumsa  air  bhi 
air  an  cuibhreachadh  an  slabhraidh  dorchadais,  2  Pead.  ii. 
4. ;  gu  sealladh  air  do  ghloir  sna  h-ionadaibh  nèamhaidh, 
far  nach  fliaod  aon  sgàile  cuir  eadar  thus'  agus  na  spior- 
aid  shòlasaich  ?  Dean  tròcair  orm,  O  Thighearna,  dean 
tròcair  orm  !  Salm  cxxiii.  2. ;  agus  ged  a  thug  mo  lochdan 
ort  gu  cothromach  do  ghnùis  fholach  orm,  Isa.  lix.  2. 
gidheadh  gu  ma  deonach  leat,  a  rèir  cainnt  ghràsmhoir 
t'  fhocail,  do  ghnùis  fholach  air  mo  pheacaidh,  agus  m' 
euceartan  gu  leir  a  dhubhadh  as  !  Salm  li.  9.  Thoir 
sòlas  dom'anam  le  ath-philleadh  do  dheagh-ghean,  agus 
abair  ri  m'  anam,  Is  mi  do  shlainte  !  Salm.  xxxv.  3. 

"  Cuimhnich,  O  Dliia,  an  latha  uabhasach  sin  air  an 
d'  fhuilig  losa  Criosd,  do  Mhac  gràdhach  na  thoill  mo 
pheacaidh  sa  !  cuimhnich  a  chruaidh-spàirn  sin,  leis  an 
do  dhoirt  e  'niach  anam  a'  d'  làthair,  's  a  thuirt  e,  Mo 
Dhia,  mo  Dhia,  c'arson  a  threig  thu  mi  ?  Mat.  xxvii.  45. 
Nach  ann  a  dh'  fhuih'g  e  an  t-iomlan  deth  so,  O  Dhia, 
a  chuni  gun  tugadh  e  peacaich  aithreachail  iriosal  a 
t'ionnsuidh,  agus  gun  dearcadh  iad  ort  le  tlachd,  mar 
an  Dia  agus  an  Athair  ?  'S  ann  air  a  mhodh  so  tha 
mi  'miannachadh  teachd  a  t-ionnsaidh,  a  Shlànaigheir 
bheannaichte.  Nach  d'  òrduicheadh  dhuit  a  thoirt  do 
luchd-caoinidh  Shioin,  maise  'an  àite  luaithre,  ola  aoibh- 
neis  'an  àite  bròin,  èididh  mholaidh  'an  àite  spioraid 
airsneil,  Isa.  Ixi.  3.  O  glan  air  falbh  mo  dheoir,  ùng 
mo  cheann  le  ohi  aoibhneis ;  agus  sgeudaich  mi  le  trusgan 
na  slainte  !  Isa.  Ixi.  10.  Och  nach  robh  fios  agam  c'  àit 
am  faighinn  thu  !  lob  xxiii.  3.  Och  nach  robh  fios  agam 
ciod  a  thug  ort  dealachadh  rium  !  Tha  mi  'rannsachadh 
agus  a'  dearbhadh  mo  shligheacha,  Tuir.  iii.  40.  Och 
b'  fhearr  gun  rannsaicheadh  tu  mi,  gun  aithnicheadh  tu 
mo  chridhe,  dearbh  mi  agus  tuig  mo  smuaintean  ;  agus 
amhairc  am  bheil  slighe  olc  air  bith  annam^  agus  treor- 
aich  mi  anns  an  t-slighe  shiorruidh,  Salm.  cxxxix.  23, 
24;  anns  an  t-slighe  sin  'sam  faigh  mi  fois  agus  sìth  do 
m'  anam,  ler.  vi.  16.  ;  agus  am  mothaich  mi  foillseach- 
aidh  do  ghràidh  ann  an  Criosd  ! 

"  O  Dhia,  a  dh'  àithn'  do  'n  t-solus  soillseachadh  a 
dorchadas,  2  Cor.  iv.  6  ;  labhair  ach  am  focal,  agus 
soillsichidh  gathan  soluis,  air  ball  a  steach  do  m'  anam  ! 
fosgail  mo  bhilean,  agus  cuiridh  mo  bheul  'an  cèill  do 
chliù,  Salm  li.  15 ;  le  òran  fonnmhor  a  ghabhail,  a 
nochdas  nan  lathair-san,  d'  an  tug  mo  dhubhachas-sa 
mi-mhisneach,  na  sòlais  agus  an  cul-taic  a  th'  ann  an 
diadhachd  ! 

"  Gidheadh,  O  Thighearna,  tha  mi  a'  striochdadh  do 
d'  thoil  san  iomlan.  Ma  tha  e  feumail  gum  bi  mo 
chreideamh  air  an  doigh  so  air  a  chleachda,  le  imeachd 
'an  dorchadas  car  làithean,  mhìosan  agus  bhliadhnaich- 
ean  ri  teachd,  deonaich  gun  strìochd  mi  dha,  ge  b'e  air 
bith  fadal  a  ghabhas  mi  as.  Bheir  mi  sìor-aoradh  dhuit, 
mar  Dhia  Israeil,  agus  an  Slànaighear,  ged  is  Dia  thu  a 
tha  folach  do  ghnùise,  Isa.  xlv.  15.  Sìor  earbaidh  mi 
à  ainm  an   Tighearn,   agus  leigidh  mi  mo  thaic  ri  m' 

Dhia,  Isa.  1.  10;  ag  earbsa  asad  ged  a  mhàrbh  thu  mi, 
lob  xiii.  5 ;  agus  a'  feitheamh  ort  nis  mò  na  luchd- 
faire,  seadh,  na  luchd-faire  na  raaidne,  Salm  cxxx.  6. 
Theagamh  gum  bi  sòlas  ann  air  teachd  an  fheasgair, 
Sech.  xiv.  7-  Tha  fios  agam,  gun  do  nochd  thu  iochd 
air  uairean  do  t-òglaich  aig  uair  am  bàis ;  agus  gun  tug 
thu  dhoibh,  'an  àm  am  misneach  a  bhi  ro  iosal,  sealladh 
saibhir  air  glòir  dhiadhaidh  agus  mar  so  a'  tionnda 
dorchadas  gu  solas  rompa,  Isa.  xlii.  11.  Gu  ma  shamh- 
uil  is  deonach  leat  gleann  sgàil'-a-bhàis  a  shoillseachadh 
le  solus  deah-ach  do  làthaireachd,  'an  àm  dhomh  bhi  dol 
troimhe,  agus  sìn  a  mach  do  shlat  agus  do  lorg  a  thoirt 
comhfhurtachd  dhomh,  Salm  xxiii.  4.  ;  chuni  gun  tig 
crioch  air  mo  bhall-chrith,  agus  gum  bi  mo  dhubhachas 
air  a  thionnda  gu  òrain  mholaidh!  Ach  m'  as  i  do  thoil-sa 
gum  bi  dubhachas  agus  dorchadas  air  am  buanachadh 
dhomh  gu  latha  mo  chrìche,  Och  deonaich  gun  caochail 
iad  leis  an  deò  mu  dheireadh,  agus  lìio  thabhairt  a  chum 
an  t-solais  sin  a  dh'  ullaicheadh  do  'n  fhìrean,  agus  an 
aoibhneas  sin  a  gheibh  iadsan  a  tha  ionraic  'n-an  cridhe, 
Salm  xcvii.  11  ;  do  dh-ionadaibh  neo-bruaidnealach  a 
ghreadhnachais  agus  an  aoibhneis  shiorruidh,  far  am  bi 
làn  ùngadh  do  Spioraid  air  a  dhortadh  a  mach  air  do 
shluagh  uile,  agus  nach  folaich  thu  do  ghnùis  uatha  tuiUe 
nis  mò  !  Esec.  xxxix.  29. 

"  'S  i  so,  a  Thighearna,  do  shlainte,  air  son  a'  bheil 
mi  a'  feitheamh  !  Gein.  xlix.  1? ;  's  am  feadh  a  mhoth- 
aicheas  mi  dèigh  aig  m'  anam  oirre,  cha  toir  mi  dùil 
nach  faigh  mi  i.  Buanaich  agus  meudaich  an  dèigh  sin, 
agus  fa-dheoigh  sàsaich  agus  thoir  bàrr  air  an  iomlan, 
trid  saibhreas  do  ghràis  'an  losa  Criosd.     Ameiì." 


CAIB.  XXV. 


An  Crìosduìdh  ri  cruaidh  spàirnfo  throtn  àmhghar. 

1.  O'n  a  tha  'n  duine  air  a  bhreith  chum  carraid  mar 
a  dh'  èireas  na  srada  suas,  lob  v.  7,  agus  a  dh'-fhàg 
Adhamh  mar  dhìleab  aig  a  shliochd,  oighreachd  bhochd 
na  trioblaid  na'n  rathad  chum  a  bhàis,  bithidh  e  glic  agus 
feumail,  gum  bi  sùil  againn  ri  deuchainnean  agus  amhgh- 

air,  agus  gu'm  bi  thus,  a  leughadair,  cho  air  bith  thu, 
ag  oidhirpeachadh  t-àrmachd  a  chrioshichadh  ort,  agus 
thu-fein  a  chuir  an  suidheachadh  iomchaidh,  chum 
aghaidh  a  thoirt  air  na  deucliainnean  sin,  a  tharlas  a'  d' 
chrannchar,  mar  dhuine  agus  mar  Chriosduidh.  Dean 
thu-fèin  deas  chum  t-àmhghair  fhaotainn  agus  fhuJang, 
air  mhodh  a  bhios  freagarrach  do  'n  ghiuhm  sin.  Leis  a 
bheachd  so,  'n  uair  a  chi  thu  càch  fo  'n  eallaich,  smaoinich 
gu  'm  faod  e  bhith,  gu  'm  bi  thusa  air  do  ghairm  gu  an 
samhuil  sin  dochruaidh-chaisfhulangnogu  an  co-duilich. 
Cuir  t-anam,  mar  gu  'm  b'  ann  nan  àite-san.  Smuainich 
cionnas  a  b'  urrainn  duit  an  t-eire  fo  'm  bheil  iadsan  a 
ghiulan,  agus  thoir  oidhirp  san  aon  àm  air  sòlas  a  thoirt 
dhoibhsan,  agus  do  chridhe  fein  a  neartachadh  ;  no  gu 
ma  fearr  leat  a  ghuidhe  air  Dia  a  dheanamh.  Agus  air 
dhuit  fhaicinn  cho  buailteach  's  a  tha  a  bheatha  bhàsmhor 
so  do  thrioblaidibh  mar  iad  sin,  biodh  do  dhòchais  uaipe 
air  an  deanamh  measarradh  ;  tog  do  smuaintean  os  a 
ceann  ;  agus  dean  do  riaghailtean  gu  bhi  sona  a  shuidh- 
eachadh  a  bhios  freagarrach  a  mhain  do  'n  t-saoghal  sin, 
far  nach  urrainn  duit  bhi  air  do  mhealladh.  Thoir 
buidheachas  do  Dhia,  gu  bheil  do  shonas  air  a  bhuan- 
achadh  dhuit  an  fheadh  so,  agus  a'  cuir  as  leith  a  chaomh 
fhreasdail,  gu  bheil  thu  fhathasd  gun  do  leon,  an  uair  a 
tha  a  choilion  saighead  air  an  tilgeadh  m'a  d'  thimchioU, 
a's  cho  liutha  aon  a'  tuiteam  leo  air  do  laimh  dheis 
agus  chlì. 

2.  Fadheoidh,  an  uair  a  thig  t-àmsa  gu  fulang,  mara 
dh'  fhaodas  tu  bhi  cinnteach  gun  tig,  o'n  cheud  uair  a 
bhios  tu  air  do  bhualadh  le  trioblaid,  faic  lamh  Dhè  ann, 
agus  na  caill  sealladh  air-san  le  aon  aobhar  eile  air  leat 
bu  cheannfath  air.  Gu  ma  h-e  do  cheud  chùram,  "  Thu 
fein  irioslachadh  fo  laimh  chumhachdaich  Dhè,  chum 
gun  àrdaich  e  thu  an  àm  iomchaidh,"  ]  Pead.  v.  6. 
Aidich  gu  bheil  "  e-san  cothromach  anns  gach  ni  à  rinn 
e  ort,"  Neh.  ix.  33,  agus  anns  gach  ni  dhiubh  sin,  gu 
"  bheil  do  pheanas  ni's  lugha  na  thoill  t'  eu-ceartan," 
Esra  ix.  13.  Striochd  thu-fein  chum  a  lamh  fhulang  gu 
foighidneach,  ainm  a  ghlòrachadh  le  gèill  a  thoirt  da 
thoil,  agusgiulan  le  riìn  gràsmhor  a  thaobh  an  fhiosrach- 
aidh  so,  cho  math  agus  feitheamh  gu  sìochail  r'a  dheireadh, 
ciod  sam  bith  is  crioch  dha. 

3.  A  chum  gu'm  bi  aig  foighidin  a  h-obair  dhiong- 

mhalta  fèin,  Seum  i.  4,  smuainich  gu  tric  dùrachdach 
air  do  shuaraichead  agus  air  do  pheacaichead  fèin.  Thoir 
fainear  cho  tric  's  a  thoill  thu  gun  tugta  bhuat  gach  tròcair, 
's  gun  cuirte  gach  breathanas  a'  t'  aghaidh  'an  gniomh. 
Agus  thoir  fainear  cuideachd,  cho  fad  's  a  ghiulain 
foighidinn  Dè  leat,  àgus  cia  iongantach  gu  bheil  e 
fhathasd  a'  giulan  leat ;  cha  'n  e  a  mhàin  fhoighidinn,  ach 
fhiùghantas.  Fo  thrioblaid  's  mar  tha  thu  (oir  tha  mi 
nis  a  labhairt  riu  mar  g'  am  biodh  tu  direach  air 
t-fhiosrachadh)  seall  ma  d'  thimchioll,  agus  gabh  beachd 
air  na  sochairean  tha  fhathasd  agad,  agus  bi  gu  taingeil 
toilichte  air  an  son.  Abair  gun  toirear  bhuat  iad  :  Ciod 
nan  sìneadh  Dia  a  lamh  a'  t'  aghaidh,  agus  gun  cuireadh 
e  bochduinn  ri  cràdh,  no  cràdh  ri  bochduinn,  agus  call 
chàirdean  gaoil  riu  maraon  ;  no  bàs  nan  càirdean  a  tha 
làthair  a  chuir  r'am  bàs-san  air  son  am  bheil  thu  an  tra-so 
ri  bròn  ;  nach  biodh  do  leon  ni  bu  chràitiche  ;  thoir  cliù 
d'amhathas,  nach  eil  a  chùis  mar  so;  agusthoir  an  ro-aire, 
an  t-eagal  gu'm  brosnaich  do  mhi-thaingealachd  e  gu  d' 
dhoilgheis  a  mheudachadh.  Thoir  cuideachd  fainear 
am  feum  a  th'agad  air  do  smachdachadh  ;  cia  tarbhach  a 
dh'  fhaodas  e  bhi  do  t'  anam  ;  agus  co  is  urrainn  innse 
ciod  na  rìiintean  tròcaireach  a  ta  aig  t-Athair  nèamh- 
aidh  'san  amharc,  leis  gach  smachdachadh  a  ta  e  a  dean- 
amh  air  a  chloinn. 

4.  Tha  mi  'g  ràdh  riut,  gum  faodar,  a  thaobh  nan 
smuaintean  sin,  fiughair  a  bhi,  cha  'n  e  a  mhain  gum  bu 
chòir  dhuit  striochdadh  do  t'  àmhghairibh  mar  nithe  nach 
urrainn  duit  a  sheachnadh,  ach  gu  'm  bu  chòir  dhuit  co- 
aontachadh  gu  taitneach,  agus  a  bhi  toilichte  leo ;  cha  'n 
e  a  mhàin  gu  'm  bu  chòir  dhuit  a  mheas  cothromach,  ach 
's  còir  dhuit  a  ghlòrachadh  a  chionn  an  cuir  a'  t'  ionns- 
uidh  ;  gun  glòraich  thu  e  le  d'  chridhe  agus  mar  an 
ceudna  le  d'  bhilibh.  Na  smuainich  gu  bheil  moladh  mi- 
iomcliaidh,  air  a  leithid  sin  do  dh.aobhar;  agus  na  smuain- 
ich  gu  'm  bi  am  moladh  sin  iomchaidh  a  ta  'g  èiridh  o  na 
sòlais  a  tha  fhathast  agad  :  Ach  biodh  fhios  agad  gur  e 
do  dhleasannas,  ni  h-e  a  mhàin  a  bhi  taingeil  ann  ad 
thrioblaidibh  ach  a  bhi  taingeil  air  an  son. 

5.  Thuirt  Dia  fèin,  anns  gach  uile  ni  thugaibh  buidh- 
eachas,  1  Tes.  v.  18,  agus  theagaisg  e  a  sheirbhisich  gu 
ràdh,  seadh  fòs  tha  sinn  a  deanamh  uaill  ann  an  trioblaid, 
Rom.  V.  3.    Agus  's  cùis  ro-fhìrinneach  gu  bheil  iad  nan 

coniharraidhean  air  trocair  Dè  do  na  fior  chreidich ;  oir 
sniachdaichidh  an  Tighearna  an  tì  is  ionmhuinn  leis,  agus 
sgiùrsaidh  e  gach  mac  ris  an  gabh  e,  Eabh.  xii.  6. 
Beachdaich  air  na  h-àmhghair  a  tha  thu  'n  dràst  a'  fulang 
air  an  dòigh,  mar  smaclidachadh  gràidh  ;  's  an  sin  abradh 
do  chridlie  fèin^  mar  eil  gràdh  a'  toilltinn  molaidh. 
Smuainich  riut  fcin,  "  'S  ann  mar  so  a  tha  Dia  ga  m' 
dheananih  freagarrach  d'a  IMhac  ;  's  ann  mar  so  a  tha  e 
ga  m'  fhoghlum  chum  glòir  iomlan.  INIar  so  tha  e  cuir 
as  do  'm  thruailleachd  ;  air  an  dùigh  so  tha  e  neartachadh 
mo  ghràis  ;  air  an  doigh  so  tha  e  gu  glic  a'  dealbh  chum 
mo  thoirt  am  fagus  da  fèin,  agus  gu  m'  dheanamh  iomch- 
aidh  air  urram  a  rioghachd  nèamhaidh.  'S  ann  a  chionn 
gu  bheil  e  feumail,  a  tha  mi  fo  thùrsa,  1  Pead.  i.  6,  agus 
's  fearr  a  ta  fhios  aige-san  ciod  e  am  feum  sin,  Jia  's 
urrainn  donihs'  a  sheoladh  ;  agus  's  aithne  dha  ciod  am 
feum  sonraicht'  a  th'  anns  an  àmhghar  so,  a  fhreagradh 
do  m'  fheum  's  an  àm,  agus  a  dheanamh  an  fheum 
shonraicht  sin  a  tha  e  gu  gràsmhor  a'  deonachadh  dhomh 
leis."  Oibrichidh  an  trioblaid  so  foighidin,  agus  foighidin 
foin-fhiosrachadh,  agus  fèin-fhiosrachadh  dòchas,  eadhon 
dòchas  nach  nàraich,  am  feadh  a  ta  gràdh  Dhè  air  a 
dhortadh  a  mach  ann  am  chridhe,  Rom.  v.  3,  4,  5,  agus 
a'  dealradh  troimh  mo  thriobhiid,  mar  a  ghrian  tro  neul 
tana,  a  baoisgeadh  soluis  air  an  dubhar,  agus  a  co-measg- 
adh  tairbhe  le  bròn. 

6.  Gu  ma  h-e  do  chùram  sonraichte  mata,  am  feadh 
a  ta  thu  a  meas  gur  ann,  O  Dhia,  a  tha  do  thrioblaid, 
ciod  air  bith  e,  am  feum  iomchaidh  a  dheanamh  dheth 
chum  nan  rìin  air  son  an  do  chuireadh  ort  e.  'S  a  chum 
am  feum  sin  a  dheanamh  dheth,  gu  ma  h-e  do  cheud 
chùram  tìos  fhaotainn  ciod  iad  narùin  sin.  Biodh  t'anam 
ro  fhurachair,  a  dh'  èisdeachd  na  slaite,  agus  an  Tì  a 
dh-òrduich  i,  Mic.  vi.  9.;  agus  guidh  gu  dùrachdach 
gu'n  tuig  thu  guth.  Ceasnaich  do  chaithe-beatha,  do 
chainnt,  agus  do  chridhe ;  agus  guidh,  gunstiùradh  Dia 
do  cheasnachadh,  chum  gum  piU  thu  ris  an  Tighearn  a 
bhuail  thu,  Isa.  ix.  13.  Chum  còmhnadh  a  dheanamh 
riut  san  ni  so,  gairm  a'  t'  ionnsuidh  do  chàirdean  cràbh- 
ach,  agusgu  h-àraidh  do  mhinistearan  :  Guidh,  cha  'n  e 
e  mhain  an  ùrnuighean,  ach  mar  an  ceudna  an  comhairle, 
mu  thimchioll  rùin  àraidh  an  f  hreàsdail ;  agus  furain  iad 
a  dh'  innse  gu  saor  dhuit  gach  ni  a  shaoileas  iad  m'  an 

cliùis.  Agus  ma  bheir  sin  oirre  labhairt  mu  chuid  do 
neo-iomlanachd  do  ghiulain  agus  do  ghnàthachaidh,  meas 
e  mar  mhòr  chomharradh  air  an  càirdeas,  agus  gabh  ris, 
ni  h-e  a  mhàin  gu  foighidneach,  ach  gu  taingeil.  'S 
olc  a  thig  e  do  Chriosduidh  an  àm  air  bith,  cuir  an 
aghaidh  achasain  agus  teagasg ;  agus  sann  is  meas'  a  thig 
e  dhà,  an  uair  a  tha  achasain  Athar  nèamhaidh  air.  'S 
an  is  coir  dha  teagasg  iarraidh,  na  leithid  so  do  dh'àm, 
agus  a  chreuchdan  a  thairgse  gu  saor  gu  bhi  air  an  ranns- 
achadh  le  laimh  dhìleis  sheolta. 

7.  'S  an  uair  a  gheibh  thu  le  meadhon  eigin,  rudaigin 
de  sholus  a  chum  do  sheoladh  gu  brìgh  agus  cainnt  a 
shamhuil  sin  do  fhrithealadh  athuigsinn,  thoir  an  ro  aire, 
nach  cruadhaich  thu  thu-fèin  air  aon  chor,  agus  nach 
gluais  thu  an  aghaidh  Dhè,  Lebh.  xxvi.  27.  Tha  bhi 
gu  ceann-laidir  gun  bhi  striochdad  do  thoil  an  fhreasdail 
an  aon  ni  a  tha  thu  meas  air  teachd  ort  anabharra  mi- 
thlachdmhor  leis.  Cuir  romhad  ma  ta  ath-leasachadh 
grad  a  dheanamh  air  na  tha  thu  a'  mothachadh  a  bhi 
mearachd ;  agus  bi  oidhirpeach  fhoghlum  a  bhi  a 
deanamh  an  tuiUe  striochdaidh  do  thoil  Dè,  a  bhi  ni's 
caoin-shuarraiche  mu  'n  t-saoghaI,agus  ni  's  taitniche  mu 
chomhluadar  diadhaidh,  agus  mu  bhi  smuaineachadh  ni  's 
trice  mu  shiorruidheachd.  Agus  ge  b'e  samhla  a  bhios 
tu  a'  mothachadh  eadar  an  ni  ud  no  an  ni  ud  eile  a'  d' 
thrioblaid,  ri  d'  chiontabh  a  chaidh  seachad,  bi  air  do 
ro  fhaicill  gu  d'  ghiulan  fèin  a  rèir  guth  àraidh  soilleir 
na  slait-smachdachaidh.  An  sin  theagamh  nach  fhada 
gus  am  bi  aobhar  sonraicht  agad  air  a  ràdh,  gu  'm  bu 
mhath  dhuit  a  bhi  ann  an  àmhghar,  Salm  cxix,  'Jl. ; 
agus  gum  faod  thu  le  iomadh  neach  eile,  fhoghlum  gun 
robh  àm  do  chruaidh-dheuchainn  an  àireamh  aimsir 
thaitnich  do  bheatha.  A  chum  na  crìche  so,  gnàthaich 
ùrnuigh  gu  bitheanta  ;  agus  biodh  an  samhuil  sin  de 
bhriathraibh  gu  tric  air  an  liubhairt  gu  dùrachdach  'an 
làthair  Dhè. 


Urnuigh  iriosal  ri  Dia,  fo  theanndachd  trom  àmhghair. 

"  O  Ard-uachdarain  chothromaich  agus  ghràsmhoir 
na  cruinne-cè  gu  h-iomlan  !  neo-Iuàchmhor  agus  neo- 
inbheach  's  a  tha  'n  earrann  bheag  so  do  d'  mhòr  iomp- 
aireachd,  gidheadh  cba  'n  'eil  thu  a'  dearmad  an  domhain 

agus  a  luchd-àiteachaidh  :  ach  tha  thu  'gabhail  cùram 
dhiubh  agus  dan  leas,  leis  a  cho'-aontachadh  agus  leis  a 
bhàigh  is  mòdha.  Tha  thus'  a'  rioghachadh  agus  tha 
aiteas  orm  ga  chionn,  agus  is  ceannfà  aoibhneas  coitch- 
eann  e.  Tha  mi  lan-chreidsinn  do  fhreasdail  chairdeil 
agus  do  chùram  ;  agus  tha  mi  a'  toirt  lan-chreideas  gu 
bheil  thu  a'  riaghladh  agus  a'  stiuradh  gu  glic,  naomha, 
agus  càirdeil  gach  ni  a  bhuineas  domh  sa  bheathaso.  Is 
tusa  aig  a  bheil  stiùir  an  domhain,  's  dan  leir  t'  uile 
chreutairean,  a  dhealbh  an  solus,  agus  a  cruthaich  an 
dorchadas,  o  tha  deanamh  sith,  agus  a'  cruthachadh 
dòlais,  Isa.  xlv.  7-  ;  a  tha  comasach  air  an  darna  h-aon 
a  chuir  'an  riochd  an  aoin  eile,  agus  an  latha  dealrach  a 
thionnda  gu  meadhon-òidhche,  agus  an  duibhre  dorcha 
gu  sohìs  glan  nan  trà. 

"  O  Uacharain  ghlic  agus  thròcairich  an  t-saoghail, 
's  minig  a  thuirt  mi,  Do  thoilse  gun  robh  deanta  ;  agus 
a  nis,  tha  do  thoil  do-dheanta  dhomh :  Ach  air  a  shon 
sin,  an  cuir  mi  'an  aghaidh  na  thuirt  mi  cho  tric  ?  N'ar 
leigeadh  Dia  !  Ach  's  ann  a  tha  mi  'teachd  chum  rai-fèin 
a  shleuchda  sìos  aig  do  chasan,  a  nochdadh  gu  bheil  mi 
làn  thoileach  strìochda  do  d'  thoil  naomhsa.  Tha  thus' 
O  Thighearna,  cothromach  agus  ceart  anns  gach  aon  ni ! 
Tha  mi  gu  h-iriosal  ag  aideachadh  a'  d'  làthair,  gun  do 
thoiU  mi  so  agus  iomadh  mile  urrad,  Esra  ix.  13.;  tha 
mi  'g  aideachadh  gur  ann  do  d'  thròcair  nach  eil  mi  air 
mo  chaitheadh,  Tuir.  iii.  22. ;  's  gu  bheil  an  sòlas  is 
lugha  agam  a  làthair.  Tha  mi,  O  Thighearna,  gu 
ro  uUamh  ag  aideachadh  gum  b'  aithrigh  peacaidh  aou 
latha  do  m'  bheatha  air  an  smachdachadh  so  uile  ;  agus 
gun  robh  gach  aon  latha  dheth  ciontach  ann  a  bheag  no 
mhòr.  Buail  thusa  uime  sin,  O  Bhritheimh  chothrom- 
aich  !  agus  bheir  mise  gnà  mholadh  dhuit,  air  son  an  àit 
an  smachdachaidh  so,  nach  tug  thu  aithne  do  'n  claidh- 
eamh  do  cheartas  a  chuir  'an  gniomh,  agus  m'  fhuil  a 
dhortadh  a'  d'  làthair. 

"  Ach  an  labhair  mi  riut,  a  mhàin  mar  mo  bhreith- 
eamh  ?  O  Dhia,  theagaisg  thu  dhomh  ainm  is  caomh- 
aladh  :  Cho-aontaich  thu  m'  athair  a  ràdh  riut,  agus 
labhairt  mu  m'  smachdachadh  mar  thoradh  do  ghràidh. 
'S  e  beatha  nan  achasan  sin  a  tha  nan  comharradh  air  do 
chaomh  iochd  athaireil-se,  suaicheantas  m'  uchd-mhac- 
achadh  do  d'  theaghlach ;  oir  's  tus'  tha  fiosrach  ciod  an 

smachdachadh  a  tha  feutnail  domh.  'S  leir  dhuitsej  O 
Thighearna  na  tha  de  dh-amaideachd  ann  an  cridhe  do 
leinibh  bhochd,  andàna,  neo-smaontachail ;  agus  tha  fios 
agad  ciod  an  smachdachadh  a  tha  feumail  chum  a  chuir 
air  falbh.  B'àiU  leam  uine  sin  mo  striochdadh  gu 
h-iriosal  do  Athair  nan  spiorad,  a  ta  ga  m'  smachdachadh 
air  mo  leas  ;  gèillidh  mi  dha  agus  bithidh  mi  beò,  Eabh. 
xii.  9,  10.  Guilainidh  mi  le  d'  smachdachadh,  cha  'n 
ann  a  chionn  nach  urrainn  domh  cuir  a  t'  aghaidh,  ach 
do  bhrigh  gur  toigh  leam  thu,  'sgu  bheil  m'  earbs'  annad. 
'S  e  mo  mhiann  a  bhi  làn-toilichte  le  d'  thoil,  cho  math 
agus  gèilleadh  dh'i ;  agus  a  ràdh,  is  math  focal  an  Tigh- 
earna,  2  Righ  xv.  9.  Agus  'se  mo  roghainn  gun  aont- 
aich  mo  bheul  agus  m'  anam  leis.  Seadh  a  Thighearna, 
bheir  mi  cliù  dhuit  air  son  gu  bheil  na  h-urrad  chùram 
agad  dhiom  's  gu  bheil  thu  a'  cuir  an  samhuil  sin  do 
ìoc-shlaintean  ri  èucail  m'  inntinn  :  's  gu  bheil  thu  leis 
a  sin  ga  m'  àrach  suas  chum  glòir.  Cha'n  'eil  mi  'n 
aghaidh  a  bhi  fo  thrioblaid  air  an  dòigh  so.  An  e  nach 
òl  mi  'n  cupan  a  chuireas  m'  athair  am  laimh,  Eoin 
xviii.  ìl.  Trid  do  chòmhnadh-san  ni  mi  sin.  Ach  a 
mhàin,  gum  bu  deònach  leat,  O  Dhia,  seasamh  leam, 
agus  air  uairean  sealladh  càirdeil  a  thoirt  orm  'am 
meadhon  m'  f hulangasaibh  ?  Cum  suas  m'  anam,  guidh- 
eam  ort !  le  d'  cho'-fhurtachd  'an  co-lorg  mo  thrioblaid  ; 
agus  ni  mi  uaiU  as  na  trioblaidean  a  tha  mar  so  air  am 
beanachadh  !  'S  minig  a  thug  daoine  matha  fa'near  le 
mòr  thlachd  gun  robh  an  àmhghair  air  an  dì-chuimh- 
neachadh  leis  na  sòlais  a  bha  iad  a'  faighinn  annta.  'S 
an  deigh  gach  ni  a  rinn  thu,  ara  bheil  do  thròcair  air  an 
cumail  air  an  ais  ?  Isa.  Ixiii.  5.  Am  bheil  do  himh  air 
f  às  goirid  ?  Air.  xi.  23. ;  air  chor  's  nach  eil  thu  comas- 
ach  an  ni  ceudn'  a  dheanamh  dhomh-sa  ? 

''  Mar  'eil  mo  chridhe  cho  maoth,  no  cho  mothachail, 
tha  thusa  comasach  air  sin  a  leigheas  trid  nan  trioblaid- 
ean  so.  Gu  ma  h-amhuil  a  bhitheas  e,  agus  fa'-dheòidh 
a  t'  àm  iomchaidh,  agus  air  do  sheol  fèin,  oibrich  a 
mach  mo  shaorsa,  agusnochddo  chaoimhneas  iongantach. 
O  thusa  shaoras  le  d'  dheas-laimh  iadsan  a  dh-earbas 
asad  ?  Salm  xvii.  7-  Oir  tha  dearbh-chinnt  agam  air 
doirchead  oidhche  so  na  trioblaid,  ma  their  thusa  biodh 
solas  ann,  gum  bi  e  ann.  Ach  cha  'n  earalaich  mi  aon 
ni,  gus  an  tig  an  t-àm  a  dh'  òrduich  do  ghliocas  agus  do 


249 

mhathas  sam  bi  e.  Tha  tuilleadh  iomagaiii  orm  gum  bi 
m'  àmhghair  air  an  naomhachadh,  seach  an  toirt  air 
falbh.  Deonaich,  O  Dhia,  gu  'm  bi  mi  'n  aireamh  nan 
daoine  sona  sin,  a  tha  thu,  am  feadh  a  ta  thu  gan 
smachdachadh,  gan  teagasg  as  do  lagh  !  Salm  xciv.  12. 
Nochd  dhomh,  guidheam  ort,  c'arson  a  tha  thu  cuir  am 
aghaidh,  lob  x.  2.  ;  agus  dean  mo  ghlanadh  leis  an  teine 
a  tha  cho  claoidhteach  dhomh  an  àm  dol  troimhe  ! 
Nach  ann  a  chum  gum  bi  do  chlann  nan  luchd  co'-pairt 
do  d'  naomhachd,  a  tha  thu  gan  smachdachadh  !  Eabh. 
xii.  10.  'S  fiosrach  thu,  Dhè,  gur  e  so  miann  m'  anma. 
Tha  co'-pairt  agam  do  t'-fhiùghantas  gach  aon  latha  agus 
uair  do  m'  bheatha :  tha  co'-roinn  agam  do  d'  shoisgeul, 
agus  tha  dòchas  agam  gum  faod  mi  ann  an  tomhas  a 
ràdh,  gu  bheil  co'-roinn  agam  da  ghràs  ag  oibreachadh 
air  mo  chridhe.  Och  gun  oibrich  e  ni's  mò,  chum  's 
gur  mò  a  gheibh  mi  do  d'  naomhachd ;  gun  tig  mi  ann 
am  nàdur  ni  's  dlùithe  agus  ni  's  dlùithe  dhuitse,  O  Dhia 
bheannaichte,  àrd  shamhla  gach  iomlanachd !  Deon- 
aich  gum  bi  m'  anam  (mar  gam  b'  ann)  air  a  leaghadh, 
ge  d'  is  ann  le  dian  theas  na  h-àmhuinn,  ma  's  e  agus 
leis  a  sin  gum  bi  mi  a  rèir  dc  shoisgeil,  a'  giulan 
t-iomhaigh  dhealraich  agus  thaitnich  ! 

"  O  Dhia,  tha  m'  anam  ga  d'  mhiannachadh,  tha  e*  g 
èigheach  gu  h-àrd  air  son  an  Dè  bheo  !  Salm  Ixxxiv.  2. 
'S  urrainn  domh  ni  sam  bith  fhulang  mu  bhitheas  do 
làthaireachd  agus  do  ghràdh  ga  m'  chumail  suas ;  agus 
tha  mi  toileach  fhulang,  ma  's  e  agus  leis  gum  bi  mi 
ni's  taitniche  leatsa,  agusni  's  iomchaidh  air  son  do  riogh- 
achd.  Thig  crioch  air  laithean  mo  thrioblaid  ;  thig  an 
t-àm  san  tiormaich  thu  suas  mo  dheoir  uile,  Taisb.  xxi. 
4.  Ga  d'  a  ni  e  maille,  feithidh  mi  ris,  Hab.  ii.  3. 
Tha  mo  chridhe  amaideach,  'am  meadhon  a  chruaidh 
chais,  ullamh  gu  bhi  ro  dheigheil  air  a  bheatha  so,  dolas- 
ach  's  mar  tha  i ;  agus  deonaich  thusa,  O  Dhia,  gum 
bris  thu  gu  gràsmhor  na  cuibhrichean  a  tha  ga  m'  cheangal 
ni's  tinne  rithe.  Och  gun  robh  m'  anam  ga  chrioslach- 
adh  fèin,  agus  mar  gum  b'  ann,  a'  sgaoileadh  a  sgiathan, 
a'  feitheamh  na  h-uarach  àghmhor  sin,  anns  an  tilg  e 
dheth  a  chuibhrichean  co-lath,  agus  gun  èirich  e  le 
anbharra  tlachd  agus  sòlais  do  dh-ionadaibh  na  saorsa,  na 
sìth',  agus  an  aoibhneis  ?     Amen." 

CAIB.  XXVI. 

Comlmadh  air  dheatiamh  ris  a  Chriosduìdh  gufhàs  anti 
an  Gràs  a  rannsachadh. 

1.  Ma  tha  thu  trid  gràs  air  t-ath-ghineamhuinn,  ni 
h-ann  o  shiol  truaillidh,  1  Pead.  i.  23.  eadhon  le  focal 
an  Dè  bheò  a  mhaireas  gu  siorruidh,  cha  'ii  ann  a  mhain 
san  t-saoghal,  agus  san  eaglais,  ach  an  anmaibh  sonraicht 
anns  an  do  chuireadh  e;  iarraidh  tu,  mar  naoidheana 
air  an  ùr-bhreith,  bainne  fior-ghlan  fhocail,  chum  gu  'm 
fàs  thu  leis,  1  Pead.  ii.  2.  Agus  ged  nach  eil  sinn  san 
staid  is  cràbhaich  sam  faod  sinn  a  bhi  air  thahimh,  ach 
mar  naoidheanan  an  coimeas  ris  na  tha  dùil  againn  a 
bhi,  an  uair  a  bhios  sinn  san  t-saoghal  nèamhaidh,  'sa 
thig  sinn  chum  duine  iomlain,  chum  tomhais  àirde 
lànachd  Chriosd,  Eph.  iv.  13.;  gidheadh  mar  a  tha  ag- 
ainncàileigin  do  chleachda  air  reuson  naomhaichte,  bithidh 
sinn  odhirpeach  gu  bhi  'nar  naoidheanan  fallain  fàsmhor. 
Agus  ma  bhlais  thusa,  a  leughadair,  gu  bheil  an  Tigh- 
earna  gràsmhor,  1  Pead.  ii.  3.  cha'n  'eil  teagamh  agam 
nach  mothaich  thu  an  iomagain  so.  Bu  miann  leam,  uime 
sin  còmhnadh  a  dheanamh  riut  an  rannsachadh  an  ann 
a  fàs  a  tha  cràbhadh  a'  t'  anam.  Agus  an  so  cuiridh  mi 
air  t-fhaicill  thu  an  aghaidh  cuid  de  chomharran  mealltach 
uime,  agus  oirpichidh  mi  cuid  eile  a  leigeadh  ris  am  faod 
thu  earbs  a  bhi  ni's  diongmhalta.  A  chum  so  a  dheanamh 
bheir  mi  fainear,  nach  eilthu  ri  d'  fhàs  an  gràs  a  thomhas, 
a  mhàin  le  d'  fliàs  an  eòlais,  an  eud,  no  le  aon  drùghadh 
dian  air  an  inntinn ;  cha  'n'eil  no  idir  le  dealas  do 
chràbhaidh  na  aonar  ;  "ach  le  gnà  rùn-suidhichte  na 
toile  do  Dhia,  agus  le  d'  thogradh  deothasach  chum  gèiU 
a  thoirt  da  àitheantaibh,  gu  striochdadh  da  thoill,  agus 
a  rùin  a  chuir  air  aghaidh  sa'  bheatha  so." 

2.  'S  eigin  aideachadh  gu  bheil  eolas,  agus  deothas 
an  diadhachd,  gun  amharus  ion-mhiannaichte.  As 
eugmhais  caileigin  de  dh-eolas,  cha  'n  urrainn  do  dhiadh- 
achd  a  bhi  reusonta  ;  agus  tha  e  reusonta  chreidsinn, 
gun  chaileigin  de  dheothas,  nach  fhaod  e  bhi  dùrachdach 
aig  creutairean  aig  am  bheil  an  nàdur  air  an  òrduchadh 
mar     a    ta    againne.     Gidheadh    faodaidh    mòran    de 

dh-eolaÌ8  cinn  agus  do  thogradh  dian  a  bhi  far  nach  eil  fior 
dhiadhachd  idir ;  agus  niòran  tuille  dhiubh  far  nach  eil 
ach  beag  fàs  aige.  Faodaidh  cleachdadh  ar  ceudfaithean 
reusonta,  air  na  dearbhaidh  mu  fhoillseachadhdiadhaidh, 
mar  tha  e  air  a  chuir  an  cèiU  san  sgriobtuir,  duine  ro- 
aingidh  a  dheanamh  comasach  air  riaghailt  thaitneach 
creideamh  a  bhi  na  cheann,  gun  a  bheag  sam  bith  d'  a 
fhior  bhrìdh  a  ruigheachd  air  a  chridhe.  Faodaidh 
eachdraidh  shnasmhor  mu  fhulangais  Chriosd,  mu 
ghreadhnachais  a  bhreathanais,  gàirdeachas  nan  ionracan, 
agus  mu  thruaighe  nan  aingidh  caileigin  de  dhrughadh 
a  dheanamh  air  cridhe  duine  nach  eil  g'  an  làn  chreidsinn ; 
mar  is  minig  a  thuigeas  sinn  sinn-fein  fo  mhòr  ghluasad,  le 
sgeulachd  shnasmhor  na  h-ùrhibhradh,  ged'  a  robh  fhios 
againn  nach  bi  e  fior.  Faodaidh  ar  tioma'  thaobh  nàduir, 
no  iomadh  ni  eile,  toirt  air  ar  deoir  sileadh  gu  frasach 
le  'n  chiinntinn  air  an  aithris.  Faodaidh  borb  uabhar 
mi-fhoighidneach,  (ni  a  ta  calg-dhireach  an  aghaidh  ciùin 
spioraid  shèimh  na  h-aidmheil  Chriosduidh)  gu  giulan 
le  bhi  cuir  an  aghaidh  nam  barailean  a  bha  e-fèin  ag 
àrach,  a  thoirt  air  fhuil  dol  an  an-teas  buaireasach,  gu 
sonraichte  le  bhi  cuir  an  aghaidh  iad  sin  a  bha  e-fèin  gu 
follaiseach  ag  aidmheil.  Faodaidh  so  a  thoirt  air,  an 
teas  feirge,  eud  agus  a  chorraich  a  thaosgadh  a  mach  an 
lathair  Dhè  le  bhi  am  barail,  gur  e  mar  Dhia  na  firinn, 
samhla  nan  teagasg  taitneach  sin,  theagamh  le  'n 
coslais  sgiamhach  leis  a' bheil  e-fèin  aira  mhealladh.  Ma 
tha  na  barailean  sin,  no  ann  -teas  chàirdeil  sin  na  h-inntinn 
freagarrach  ri  fior  dhiadhachd  a  bhi  gan  dì,  tha  iad  ni's 
mò  gu  mòr  a'  co-chòrdadh  ri  e  bhi  ro  lag.  Bu  mhiann 
leam,  agus  a  charaid,  a  threorachadh  gu  barailean  is 
àirde,  agus  gu  comharran  is  firinniche  ;  agus  mholainn 
duit  sgrìobhaidhean  dhiadhairean  eile  a  leughadh,  agus 
gu  h-àraidh  leobhar  Dhe  a  dhearbhadh  cho  feumail  's  a 
tha  iad.  Tha  mi  air  an  aobhar  sin  a'  guidhe  ort,  gun 
toir  thu  do  chridhe,  mar  am  fianuis  De,  gu  freagradh  a 
thoirt  air  na  ceistean  so  a  leanas. 

3.  Am  bheil  thu  'mothachadh  grùdh  dindhaìdh  a  fàs 
'na'  t'  anam'?  "A.m  bheil  thu  ni  's  mothachaile  air  lathair- 
eachd  Dhè  a  bhi  ni  's  mò  agad  ;  agus  a'  bheil  sin  ni  's 
taitniche  leat  na  b'  àbhaist  da .?  An  urrainn  duit,  am 
feadh  a  ta  do  mhisneach  iosal,  agus  nach  eil  thu  ann  an 
suidheachadh  iomchaidh  inntinn  air  son  fior  theascràbh- 

aìdh,  a  faireachdainn  suaimhneas  sìochail,  sàmhach, 
cridhe,  le  bhi  'am  barail  gu  bheil  Dia  am  fagus  duit,  's 
gu  bheil  e  a'  faicinn  ruin-dhiomhair  t-anma;  am  feadh 
a  ta  thu,  mar  gu  'm  b'  ann  a  strì  ri  direadh  uchdaich  na 
beatha  so,  a'  gabhail  fadail  gu  bhi  maiUe  ris,  ged'  nach 
urrainn  duit  a  ràdh  gu  bheil  thu  a  sealbhachadh  co- 
chomunn  mothachail  sam  bith  uaith  ?  An  taitneach  leat 
do  chridhe  a  leigeadh  ris  da  chum  a  rannsachadh  gun 
leith-bhreth  gun  choigleadh  air  aon  ni,  agus  a  ràdh  le 
Daibhidh,  'S  aithne  dhuitse,  a  Thighearna,  t'òglach  ? 
2  Sam.  vii.  20.  Am  bheil  thu  a  mothachadh  am  barr- 
achd  meas  agus  spèis  agad  do  lagh  naomha  Dhè,  ni  is 
e  fior  shamhla  air  iomlanachdaibh  mhodhanail?  Am 
bheil  thu  o'n  leith  a  stigh  a  meas  gu  bheil  a  reachdan,  a 
thaobh  gach  ni,  ceart  ?  Salm  cxix.  128.  Am  bheil  thu 
a  mothachadh,  cha  'n  e  a  mhain  feumalachd,  ach  reuson- 
aichead,  maise  agus  tlachd  ùmhlachd  ;  's  a'  faireachd- 
ainn  mòr  fhuath  agus  tàir  air  na  nithibh  sin  a  tha  gad 
bhrosnachadh  gu  peacachadh,  's  a  bheireadh  oidhirp  air 
do  bhuaireadh  gu  'd  chòir  air  deagh-ghean  agus  càirdeas 
Dè  a  chuir  'an  cunnart?  Am  bheil  thu  mothachadh 
toil  neo-chlaon  agad  gu  Dia  a  thoileachadh,  ni  h-e  a 
mhàin,  a  chionn  gu  bheil  e  cho  cumhachdach,  's  gu  bheil 
na  h-uarrad  mhath  agus  uilc  na  chomas,  ach  o  ghaol 
urramach  da  nàdur  ro  thaitneach  agus  da  chliù  ;  agus 
agus  am  bheil  thu  mothachadh  gu  bheil  do  chridhe 
do  ghnà  toilichte  le  gèiU  iriosal  da  thoil  ?  Am 
bheil  thu  a'  tuigsinn  gu  bheil  do  thoil  fèin  a  nis  ni  's 
ullamh  anns  gach  ni,  air  a  chuing  iomachair,  agus 
strìochda  do  thoil  Dè,  ge  b'  e  is  toil  leis  orduchadh  dhuit 
fhulang,  no  gun  a  dheanamh  ?  An  urrainn  duit  'am 
foighidin  t-anam  a  shealbhachadh  ?  Luc.  xxi.  19.  An 
urrainn  duit  a  bhi  ni  's  sìochaile  shocraiche,  an  uair  a 
tha  Dia  a'  toirt  bhuat  nan  nithe  is  annsa  leat  sa'  bheatha 
so,  agus  a  deanamh  calg-dhireach  an  aghaidh  do  bhuann- 
achd,  do  thograidh  nàdurra,  agus  de  rùin  ?  M'  as 
urrainn,  's  comharra  cinnteach  e,  gu  bheil  gràs  air  fàs 
annad  gu  staid  fhior  bheothail." 

4.  Ceasnaich  mar  an  ceudna,  "  Ciod  na  rùin  tha  thu 
faireachdsiinn  a'  d'  chridhe  dhoibh-san  a  tha  m'  an  cuairt 
duit,  agus  do'n  chuid  eile  de  'n  chinne-dhaonna."  Am 
bheil  thu  a  mothachadh  e  a'  cuir  thairis  le  bàigh  neo- 
chealgach  agus  neo-aindeoineach  ?     Am  bheil  am  barr- 

achd  motliachaidh  agad  na  b'  àbhaist  duit  air  na  caomh 
cheangail  sin  a  tha  dlù-cheangal  dhaoine  r'a  chèile,  gu 
h-àraidh  gach  aon  Chriosduidh,  an  aon  cho-chomunn  ;  a 
thadeanamh  bhràithrean  agus  luchd-aon-bhaile  dhiubh  ? 
Am  bheil  gach  ann-togradh  mi-dlileasannach  a  bàsachadh 
's  a'  seargadli  a'  t'  anam,  am  feadh  a  ta  gach  togradh 
càirdeil  cuideachdail  a'  fàs  agus  a'  dol  a'  meud  ?  Agus 
ged  nach  eil  fèin-spèis  a  riaghladh  a'  d'  chridhe  o  dh'  fhàs 
thu  a'  t'  fhior  Chriosduidh,  gidheadh  leis  mar  tha  fuigh- 
eall  eigin  deth  tuille  's  ullamh  gu  oibreachadii  o'n  leth 
a  stigh,  agus  gu  e-fein  a  nochdadh,  gu  h-àraidh  air 
àmaibh  sonraichte,  am  bheil  thu  mothachadh  gu  bheil 
a'  dol  agad  air  a  chumail  fo  chois  ?  Am  bheil  thu  ge  d' 
mheas  fein  a  mhàin  mar  aon  de  mhòr  àireamh,  a  tha  na 
nithe  a  bhuineas  duit  air  bheag  luach,  an  coimeas  ris  na 
nithe  a  bhuineas  do'n  mhòr  bhuidhinn,  agus  g'  am  bu  choir 
dhuit  air  gach  cor,  gach  aon  àm,  an  toirt  thairis  doihh. 

5.  Smuainich  gu  h-àraidh,  "  air  nàdur  t'inntinn  d'an 
taobh-san,  a  shaoileadh  cridhe  neo-iompaichte,  gun  robh 
caileigin  de  leithsgeul^aige  gu  'n  cuir  as  aireamh  a  luchd- 
gaoil,  's  d'am  bheil  thu  ullamh  gu  fuath  diomhair  a 
thoirt,  no  air  a  chuid  is  lugha  caileigin  de  choimhicheas 
a  bhi  agad  riu."  Ciod  an  rùn  a  tha  agad  dhoibh-san  aig 
a  bheil  eadar-dhealachadh  aidmheil  agus  gnàthachadh 
riut  fèin  ?  Cha  'n  'eil  mi  ag  ràdh,  gu  bheil  seirc 
Chriosduidh  a'g  iarraidh  ort  gach  mearachd  a  mheas 
neo-lochdach.  Cha  'n  'eil  e  sruthadh  o  chion  spèis  do 
charaid  an  cuid  do  chìiisibh,  a  bhi  fo  eagal  gu  'm  faod  a 
ghalar  a  bhi  dha  ni  's  measa  na  tha  e  am  barail  ;  agus 
air  uairean,  faodaidh  ro  mheud  a  chàirdeis  an  t-eagal  sin 
a  mheudachadh.  Ach  tha  fuath  a  thoirt  do  dhaoine  a 
chionn  gu  bheil  sinn  a  meas  gu  bheil  iad  a'  dol  am  mear- 
achd,  agus  gach  eadar-dhealachadh  am  barail  no  an 
gnàthachadh  ann-tromachadh,  gu  bhi  na  mhearachd, 
millteach,  a  tha  cuir  as  do  cho-chomunn  agus  gràdh 
Criosduidh,  na  chomharra  gu  bitheanta  ni  's  measa  na 
an  t-olc  a  tha  e  dìteadh.  An  ionmhuinn  leat  iomhaigh 
Chriosd  ann  an  neach  a  tha  a  meas  fiachaicht  air  feiu 
aidmheil  agus  aoradh  a  dheanamh  air  mhùghadh  doigh 
riutsa?  An  urrainn  duit  spèis  agus  urram  a  thoirt  do 
na  tha  fior  thaitneach  agus  ion-mhiannaichte  annta-san, 
anns  am  bheil  iomadh  mearachd  ;  anns  an  aitim  sin  anns 
am  bheil  coimeasga  de  shaobh-chràbhadh  agus  do  laigsinn 

spìoraid,  a  dh'  fhaodadh  a  thoirt  orra  tàir  dheanamh 
ort,  no  math  a  dh'  f haoidte  achmhasan  a  thoirt  duit  ? 
An  urrainn  duit  spèis  a  thoirt  doibh,  mar  dheisciobuil 
agus  mar  òglaich  Chriosd,  a  dh'  fhaodas  trid  eud  mear- 
achdach  a  bhi  ullamh  gu  t'  ainm  a  thilgeadh  a  mach  mar 
olc,  Luc.  vi.  22. '  agus  daoin'  eile  chuir  air  am  faicill 
romhad  mar  dhuine  cuunartach  .^  Cha  'n  e  so  an  aon 
is  lugha  de  bhuadhan  seirc,  agus  cha  droch  comharradh 
e  air  fàs  diadhachd. 

6.  Agus  air  acheann  so,  thoir  osbarr  fainear,  "  Cionnas 
a  ghiulaineas  tu  tàir  ?"  Tha  cruadal  àraidh  anma  anns 
an  t-seadh  so,  a  tha  dearbhadh  daighneachadh  an  cràbh- 
adh  agus  an  deagh-bheus.  Am  bheil  gach  ni  de  'n  t- 
seòrsa  so  a'  cuir  mi-thlachd  agus  càmpar  ort,  a  bheir  ort 
a  bhi  dealbh  innleachdan  chum  dioladh  a  thoirt  a  mach, 
no  air  a.  chuid  is  lugha  cionnasa  bheir  thu  mi-chliù  agus 
sgainni]  air-san  a  rinn  an  dochair  ort.  No  an  urrainn 
duit  ionnsuidh  a  sheasamh  gu  sìochail  ciùin,  agus  t- 
inntinn  a  shocrachadh  air  cuspairean  eile  (an  uair  a 
chuimhnicheas  tu  air  na  nithibh  sin)  a  mhàin  a'  gabhail 
truas  agus  a'  guidhe  as  an  leth-san,  a  ta  leis  an  inntinn 
agus  leis  na  rùin  is  measa  a'  toirt  ionnsaidh  ort .''  Gun 
amharas  's  inntinn  mar  bha  aig  Criosd  so,  agus  gabhaidh 
e  ris  mar  sin  ;  gabhaidh  e  riutsa  mar  aon  d'a  shaighdear- 
aibh,  mar  aon  d'a  thrèin-laoich  ;  gu  sonraichte  ma  dh'  èireas 
e  cho  àrd,  's  an  àite  an  uilc  a  thoirt  buaidh  ortsa,  gun 
toir  thusa  buaidh  air  an  olc  leis  a  mhath,  Rom.  xii.  21. 
Dean  faire  air  do  spiorad,  agus  air  do  theangaidh,  an 
uair  a  bheirear  tàir  dhuit ;  agus  faic  am  bheil  thu  ullamh 
gu  smuaineachadh  orra,  an  ann-tromachadh  riut  fèin, 
gearan  a  dheanamh  orra  ri  daoin  eile,  agus  am  f àgail  cho 
ciontach  's  a's  urrainn  duit  le  ceartas  :  No,  am  bheil  thu 
toileach  an  seadh  is  fàbharraich  a  chuir  air  a  chionta,  gun 
leith-sgeul  a  ghabhail  cho  fad  's  a  dh''  fhaodas  tu,  agus 
gu  a  mhaitheadh,  agus  sin  ma  bheil  striochdadh  air  a 
dheanamh,  no  maitheanas  air  iarraidh  ;  a's  mar  chomharr- 
adh  air  dùrachd  a  mhaitheanais  sin,  a  bhi  feuchainn  ciod 
a  dh'  fhaodar  a  dheanamh,  le  sochair  eigin  do  'n  neach  a 
rinn  a  choire,  gu  gnè  is  fearr  fhoghlum  dha. 

7.  Rannsaich  ni  's  faide,  a  thaobh  uilc  agus  truaighe 
eile  na  beatha,  agus  eadhon  mu  thimcheall  a  neo-chinnt- 
ichead,  cionnas  a  ghiulaineas  tu  iad  ?  Am  bheil  thu  da 
thaobh  so,  a  mothachadh  gu  bheil  t-anam  a  fàs  ni's 
treise.     Am  bheil  thu  ni  's  lugha  iomaguin  na  bha  thu 

uair-eigin  ciod  a  dh'  èireas  duit  sa'  bheatha  so  ?  An 
urrainn  duit  t-earbsa  chuir  au  gliocas  agus  am  maitheas 
Dè  chum  do  ghnothaichean  a  chuir  an  riaghailt  duit,  le 
tuille  suilbhearrachd  agus  earbsa  na  b'  àbhaist  duit  ? 
Am  bheil  thu  mothachadh  gur  urrainn  duit  do  smuaintean 
a  chruinneachadh  r'a  chèile  gu  nithe  san  àm  a  bheachd- 
achadh,  chum  gu'ni  faod  thugraddhleasannas  atharruinn 
uatha,  ged  nach  eil  fhios  agad  ciod  a  rìs  gus  an  òrduich 
na  gus  an  gairm  Dia  thu  ?  Agus  an  uair  a  mhothaicheas 
tu  guin  àmhghair,  a'  bheil  e  ni  's  lugha  umhail  leat  ? 
An  urrainn  duit  do  chridhe  a  thogail  ni  's  ro  uUamh  gu 
cuspairean  nèamhaidh  agus  diadhaidh,  gun  iomaguin 
shonruichte,  co  dhiubh  bhios  an  t-uallach  so  no  sud  air  ath- 
arrachadh,  mabhiose  ach  air  a  naomhachadh  a  chuir  do  cho- 
chomunn  ri  Dia  air  aghaidh  agus  t-abachadh  chum  gloire  ? 

8.  Rannsaich  cuideachd,  "  A'  bheil  thu  a'  fàs  ni  's 
iriosaile.''  Is  gràs  tosdach,  ach  ro  luachmhor  so  ;  agus  's 
iadsan,  is  mo  aig  abheil  e  is  ro-ionmhuinne  le  Dia,  agus 
is  fior  iomchaidh  air  co-pairteachadh  a  làthaireachd.  A 
bheil  thu  mothachadh  t-inntinn  a'g  altrum  ni's  lugha 
de  smuaintean  uaibhreach  àrdanach;  gun  bhicho  ullamh 
a  dh-amharc  air  ais  air  seirbhis  a  rinn  thu,  's  gu  bhi  'g 
amharc  air  t-aghaidh  air  na  tha  fhathasd  r'a  dheanamh, 
agus  o'n  leth  a  stigh  air  na  tha  do  neo-iomlanachd  a' 
fhuireach  a'  d'  chridhe?  A'  bheil  thu  ni  's  mothachaile 
air  do  ghnà  mhearachdan,  agus  gad  t'  fhaireachduinn 
fein  ni  's  deacaire  air  an  son  an  làthair  an  Tighearna, 
nach  robh  thu  roimh  so  ach  a  meas  mar  nithe  faoin  ;  's 
an  uair  a  ghabhas  tu  beachd  orra  an  lathair  Dhè, 
mothaichidh  tu  nach  robh  iad  cuibhte  an  aghaidh  do 
thoile,  no  idir  saor  o  chionta?  A'  blieil  thu  mothach- 
adh  am  barrachd  meas  agad  air  mòralachd  neo-chrioch- 
nachan  Dè  uile-bheannaichte,  agus  airglòir  a  bhuaidhean 
nàdurra  agus  mhodhannail ;  's  a  thaobh  sin,  gad'  mheas 
fein  (mar  g'  am  'ann)  air  do  chall  na  fhianais,  agus  air 
fàs  ni  's  lugha  na  neo-ni,  agus  diomhanas  ?  Isa.  xl.  17- 
Ma  's  e  so  do  ghnè,  seallaidh  Dia  ort  le  deagh-ghean 
sonraichte,  agus  tìosraichidh  e  thu  ni  's  mò  agus  ni  's  mòjle 
sochairibh  dearbhta  a  ghrais. 

9.  Ach  tha  earrann  agus  buaidh  mhòr  eile  an  co-chuid. 
eachd  irioslachd  a  Chriosduidh,  air  nach  còir  air  aon  chor 
dearmad  a  dheanamh.  Ceadaich  dhomh  an  tuille  ranns- 
aich  a  dheanamh,  A'  bheil  thu  ni  's  bitheanta  'g  ath- 
nuadhachadh     t-earbsa     threibh-dhireich,     bhunailtich. 

shuidhichte  a  fìreantachd  agus  fuil  Chriosd,  air  dhuit  a  bhi 
mothachail  co  neo-aithrigh  's  a  tha  thu  air  teachd  'an 
lathair  Dhè,  air  aon  doigh  eile,  ach  annsan  ?  Agus  a' 
bheil  an  truaillidheachd  a  ta  fantainn  a'  d'  chridhe  nan 
aobhair  irioslachd  dhuit  na  làthair,  ge  d'  a  tha  mi-riagh- 
ailt  do  chaithe-beatha  an  tomhas  eigin  air  an  leasacha? 
A'  bheil  thu  ni  's  diirachdaich  chum  beo  dhrùghadh  an 
Spioraid  fhaotainn  ;  agus  a'  bheil  thu  cho  mothachail  air 
do  laigsinn  fèin,  's  gun  toir  e  ort  earbs'  a  dheanamh,  a' 
t'uiledhleasannais  a  chuir  an  gniomh,  air  co-pairteachadh 
a  ghràis  chum  comhnadh  le  t'  anmhuinneachd  ?  Rom. 
viii.  26.  Am  faod  thu,  aig  co-dhunadh  do  laithean  is 
cràbhaiche,  is  ciataiche,  agus  is  feumaile,  rugha  gruaidh 
a  bhi  ort  am  fianuis  De,  air  son  am  fàilhiean,  am  feadh 
a  tha  daoin  eile,  faodai  e  bhith,  ullamh  gu  d'  ghnàthach- 
adh  a  mholadh  agus  a  chliuthachadh  ?  'S  am  feadh  a 
tha  thu  toirt  cliù  gach  ni  a  bha  ceart  dha-san,  o'n  tainig 
an  neart  agus  an  gràs  gu  dheanamh,  a'  bheil  thu  teachd 
chum  fuil  a  chrath-ghlanaidh,  chum  do  shaoradh  o'n 
chiont'  a  tha  air  a  mheasgadh  eadhon  a'  d'  sheirbhis  is 
fearr  ?  A' bheil  thu  foghlum  sochairean  a  f  hreasdail  a 
ghabhail,  ni  h-e  a  mhain  le  taingealachd  mar  a  teachd  o 
Dhia,  ach  le  coimeasgan  de  nàir'  agus  do  amhluadh 
cuideachd,  fo  mhothachadh  nach  eil  thu  gan  toilltinn, 
agus  gu  bheil  thu  do  ghnàth  aithrigh  air  an  toirt  uait  ? 
Agus  am  bheil  thu  a  meas  gu  bheil  am  freasdal  cothromach 
anns  gach  amhghar  agus  mealladh  a  tha  tighinn  a'  d'  char- 
amh,amfeadh  atamòran  a'soirbheachadhmu  d'  thimchioll, 
a  bha  na  bu  chiontaich  'an  sùilean  dhaoine  nabha  thusa? 
10.  Am  bheil  thu  mar  an  ceudna  "  a'  fàs  an  eud  agus 
an  togarrachad  air  son  seirbhis  Dè,  agus  air  son  leas  a 
chinne-daoine?"  Am  bheil  do  ghràdh  ga  nochdadh  fèin 
bunailteach  agus  treibh-dhireach,  legnàoibribh  taitneach 
a'g  èiridh  uaith  ?  An  urrainn  duit  truaighe  dhaoin  eile 
fhaicinn  le  caomh  iochd,  agus  toileach  nam  b'  urrainn 
duit  cobhair  a  dheanamh  dhoibh?  A'  bheil  thu  moth- 
achadh  gu  bheil  thu  ni  's  tric'  a  dealbh  nithe  fial,  Isa. 
xxxii.  8.  agus  ullamh  gu  d'  shòlas  no  do  bhuannachd 
fèin  a  leigeadh  seachad  chum  an  coilionadh  ?  A'  bheil 
thu  faireachdainn  t-aigne,  mar  g'  am  b'  ann,  lan  de  rùin 
agus  de  dh-innleachdan  chum  còir  agus  cliù  Chriosd  a 
chuir  air  aghaidh  sa*  bheatha  so,  agus  a  chum  a  shoisgeul 
a  chraobh-sgaoileadh,  agus  air  son  sonas  do  cho-chreut- 
airean?     Agus  cha  'n  e  amhain  gu  bheil  thu  'guidhe 

air  a  shon  sin,  ach  gu  bheil  thu  deanamh  ni  's  urrainn 
tluit  air  a  shon  cuideachd ;  ga  d'  ghiulan  fèin  air  chor 
gu  bheil  thu  feuchainn  gu  bheil  thu  a'  guidhe  gu  dùr- 
achdach,  'sa  mothachadh  gu  bheil  thu  toileach  ara  beagan 
is  urrainn  duit  ar  dheanamh  sa'  chùis,  eadhon  am  feadh 
nach  dean  daoin'  eile,  a  dh'  fhaodadh  moran  tuille  riuts' 
a  dheanamh,  nam  biodh  iad  toileach,  a  bheag  sam  bith  ? 
11.  Agus   gun  mhòran  tuilleadh   e  ràdh  air  a  chùis 
shoiUeir  so,  thoir  fainear  aon  uair  eile,   "Cionnas  a  tha 
rùin  do  thograidh  ag  aomadh  a  thaobh  na  beatha  so,  agus 
na  h-ath-bheatha  ?"     A'  bheil  am  barrachd  mothachaidh 
agad  air  diomhanas  nanithe  ata  r'a  fhaicinn  agus  aimsir- 
eil  ?  2  Cor.  iv.  18.  A'  bheil  thu  mothachadh  do  dhòchais 
uath,  agus  do  spèis  dhoibh  a'  dol  an  lughad  ?     Tha  thu 
deonach  fuireach  san  t-saoghal  so,  cho  fhad  's  a's  toileach 
le  t'  Athair  ;  agus  tha  sin  gu  ro-mhath  :  Ach  a'  bheil  thu 
faireachdainn  do  cheangail  ris  a  fàs  ni's    laise,    ionnas 
gu  bheil  thu  toileach  fhàgail  air  ann  t-sanus  is  lugha  ;  air 
chor  's  nam  b'e  toil  Dè  do  ghairm  air  falbh  gu  ro  obann, 
ge    d'    a  b'   ann    am    buillsgein    do   thoil-inntinn    agus 
t-tìughair,  gu  'm  biodh  tu  làn  chridheil  gu  co'-aontachadh 
leis  a  ghairm  sin  ;  gun  a  ràdh,  "  A  Thighearna,  ceadaich 
dhomh  buanachadh  beagan  ni's  faide,  a  mhealtainn  an 
t-sòlais  thaitneich  so  iio  sud,  chum  crioch  a  chuir  air  an 
innleachd  so  no  air  au  rùn  ud  eile  ?"     An  urrainn  duit 
smuaineachadh  gu  'n  iomaguin  agus  le  d'  làn  toil,  nam 
b'e  sin  toil  Dè,  gun  dùsgadh  tuille  am  fearann  nam  beò, 
'n  uair  a  laidheadh  tu  sìos  air  do  leabaidh,  no  gun  phill- 
eadh  tuille  dhathigh  'n  uair  a  rachadh  tu  'mach  as  do 
thigh  ?     Agus  gidheadh,  air  an  laimh  eile,  ge  b'e  air 
bith  mòr  a  tha  t-fhulangais  sa'  bheatha  so,  gu  bheil  thu 
deònach  giulan  leo,  a  striochda  do  thoil  t-Athair  nèamh- 
aidh,  ged'  ab'  anncar  ioma  bliadhna  fhathasd  ;  agusged' 
a    bhiodli  t-fhulangais  ni    bu    ro-chràitiche    na   thàinig 
fhathasd  a'  d'  cliaramh  ?     An  urrainn  thu  gu  sìochail 
seasmhach  a  ràdh,  ged  nach  ann  leis  a  chaomh  thogradii 
bu  mhiann  leat,  "Feuch,  tha  t-òglach,  do  dhuiue-cloinne, 
a'  d'  laimh,  dean  rium  mar  is  àill  leat  !  2  Sam.  xv.  26. 
Tha  mo  thoil  air  a  glaodhadh  ri  d'  thoilse,  chum  mo 
thogail  suas  no  gu  m'  leagadh  sios,  chum  mo  thoirt  a 
mach,  no  mo  thoirt  a  steach,  gu  bhi  'n  so  no  'n  sud  san 
staid  san  àill  leatsa,  a  reir  's  mar  is  fearr  a  fhreagras  e 
do  d'  rùin  dho-rannsaichte,  a  tha  neo-chomasach  dhomhsa, 
no  de  na  bheil  de  dh-ainglean  air  nèamh,  a  leasachadh." 

12.  'S  iad  sin,  ma  tha  mothachadh  ceart  agams'  air  s 
chùis,  cuid-eigin  do  na  dearbhiiidh  air  bhi  fàs  ann  an 
diadhachd.  Hannsaich  a  mach  iad  :  Thoir  buidheachas 
do  Dhia  air  an  son,  cho  fad  'sa  mhothaicheas  tu  annad 
fèin  iad  ;  agus  oidhirpich  a  bhi  sior.fhàs  annta,  fo  dhrùgh- 
adh  grks  Dhè,  ris  a'  bheil  mi  le  mòr  dhùrachd  ga  t'  earbsa, 
agus  tha  mi  'guidhe  ort  gun  earb  thu  thu-fèin  gu  tric  ris. 

Tha  'n  Creideach  a'  miannachadk  gu  dùrachdach  a  hhi 
Fàs  ann  aii  Gràs. 

"  O  Thusa,  a  thobair  bheannaichte  na  beatha  nàdurra 
agus  spioradail  !  Tha  mi  'toirt  buidheachais  duit  gu  bheil 
mi  beò,  agus  gur  aithne  dhomh  gnàthachadh  agus  toil- 
inntinn  beatha  dhiadhaidh  ;  cliù  dhuit  gun  do  chuir  thu 
annam  t-anail  bheothail  fèin,  ged  a  bha  mi  aon  uair 
màrbh  ann  an  euceartan  agus  ann  am  peacaibh,  Eph. 
ii.  1.  ;  ionnas  gu  bheil  mi  air  fàs,  mar  is  gna  le  d'  chloinn 
fèin,  am  anam  beò,  Gin.  ii.  7-  Ach  's  e  mo  ghuidhe 
dhùrachdach  nach  e  a  mhàin  gum  mair  mi  beò,  ach  gum 
fks  mi  'an  gràs,  agus  'an  eolas  mo  Thighearn  agus  ma 
Shlànuigheir  losa  Criosd,  2  Pead.  iii.  18.  oir  's  ann  le 
eolas  air-san  a  tha  m'  fhàs  ann  an  gràs  'an  earbsa  ! 
Leis  a  bheachd  so  tha  mi  gu  h-iriosal  a'  guidhe  ort,  gun 
toir  thu  barail  cheart  do  m'  inntinn  mu  dhiadhachd, 
chum  nach  bi  barail  mhealltach  agam  mu  ghràs,  agus 
nach  toir  mi  breth  m'  am  fli.às  ann  le  nithibh  nadurra, 
agus  theagamh  a  thoradh  truaillidh  ? 

"  Gun  robh  mi  'an  toir  air  a  bharrachd  gràidh  dhuitse, 
mo  Dhia  agus  m'  Athair  'an  Criosd,  air  làn  striochda  do 
d'  thoil  ghlic  agus  naoniha,  agus  air  tìughantachd 
mhathasach  do  m'  cho-chreutairibh  !  gun  robh  mi  fàs 
'am  foighidinn  agus  'an  cruadal  anma,  'an  inntinn  nèamh- 
aidh  agus  spioradail ;  agus  le  bhi  cùramach,  chum  co  aca 
bhios  sinn  a  làthair  no  air  choigrich,  gum  bi  sinn  taitn- 
each  do  'n  Tighearna,  2  Cor.  v.  9.  ;  chum  co  aca  bhios 
mi  beò  no  màrbh  gur  ann  chum  a  ghlòir  a  bhitheas  e ! 
an  aon  fhocal,  air  dhuit  a  bhi  fiosrach  gu  bheil  c\ocras 
orm  an  tòir  air  fireantachd,  deonaich  dhomh  a  bhi  mar 
bu  taitneach  leat  m'  fhaicinn.  Tarruinn  air  m'  anam, 
trid  drùghadh  shèimh  do  spioraid  ghrksmhoir,  gach  coslas 
maiseach  air  am  faod  do  shùils',  O  Athair  nèamhaidh, 
dearcadh  le  tlachd,  's  a  dh'  aidicheas  tu  a  bhios  a  rèir 
t-iomhaigh  fein  ! 
"  Tha  mi,  O  Dia,  mothachail  nach  d'  ràinig  mi  idir 

fhathasd  air  bhi  iomlan,  agus  tha  ni'  anam  fo  amhluadh 
air  a  shon.  Ach  so  aon  ni  a  tha  mhiann  orni  a  dhean- 
amh,  na  nithe  tha  air  mo  chùl  dhi-chuimhneachadh,  agus 
bhi  gam  shhieadh  fèin  chum  nan  nithe  a  ta  romham. 
Och  gum  beathaicheadli  tu  m'  anam  le  t'  fhocal  agus  le 
d'  spiorad  !  air  dhomh,  mar  tha  dòchas  agam  a  bhi  air 
m'  ath-ghinmheinn  leis,  ni  h-ann  o  shìol  truaillidh,  ach 
neo-thruaillidh,  le  focal  an  Dè  bheo,  a  mhaireas  gu 
siorruidh,  1  Pead.  i.  23.;  mar  naoidheana  air  an  ùr- 
bhreith  gun  iarr  mi  bainne  fior-ghlan  an  fliocail,  chum 
gum  fàs  mi  leis,  1  Pead.  ii.  2.  Gun  robh  mo  theachd 
air  m'  aghaidh  follaiseach  do  na  h-uile,  I  Tim.  iv^.  15. 
gus  an  tig  mi  fadheuidh  chum  duine  iomlain,  chum 
tomhais  kirde  lànachd  Chriosd,  Eph.  iv.  13.  ;  agus  an 
deigh  dhomh  solas  na  muinntir  a  tha  comharraicht'  ad' 
sheirbhis  a  bhos  an  so  air  a  thalamh,  a  mhealtainn,  gun 
robh  mi  air  mo  shocrachadh  'am  Phàras  shuas,  'S  ann 
air  a  sgàth-san,  a  tha  mi  ga  iarraidh,  agus  a  tha  dòchas 
agam  ris,  o'n  d'  fhuair  sinn  uile  as  a  làn-san,  agus  gràs 
air  son  gràis,  Eoin  i.  36.  Dhà-san  gun  robh  gloir  a  nis 
agus  gu  siorruidh.     Amen.'' 

CAIB.  XXVII. 

An  Criosdiiidh  stèigheilair  a  chuir  an  cuimhne  mu  Tkròc- 
air  Dhc,  agus  air  euralachadh  gu  gràdh  bunailleach  a 
ihoirt  dà,  agus  gu  gnà  ghairdeachas  a  dheanamh  ann. 

1 .  Tha  dòchas  agam  a  nis  gu  'm  mothaich  mo  leughad- 
air,  le  rannsachadii  mu  staid  spioradail,  gu  bheil  e  fàs 
an  gràs.  Agus  mas  math  leat  gu  'm  bi  am  fàs  so  air 
aideachadh  agus  air  a  mheudachadh,  ceaduich  dhomh 
t-anam  fhuran  gus  an  cleachda  bàigheil  ^in  mu  ghradh 
do  Dhia,  agus  gàirdeachas  ann  a  ghnàthachadh,  a  tha 
freagarrach,  a  neartaicheas,  's  a  dli'  àrdaicheas  cliù  a 
Chriosduidh  stèigheil ;  ni  tha  mi'  guidhe  ort  a  mheas,  ni 
h-e  amhain  mar  do  shochair,  ach  niar  do  dhleasannas  cuid- 
eachd.  'S  e  gradh  an  togradh  is  ro  àirde  's  a  's  saoire 
dheth  gach  uile  ùmhlachd  fhior  agus  thaitneach  ;  agus 
maille  ri  gràdh,  'n  uair  a  bhios  e  socraichte  clio  glic  agus 
Cho  taitneach,  's  a  chomain  cho  dearbht'  air  a  dìoladh,  's 
eigin  gu  'm  bi  gàirdeachas,  ga  reir  na  cho-chuideachd. 
Faodaidh  e  bhi  na  f  hior  aobhar  mulaid  do  neach  a  bheir  gu 
ceart  fainear  spioradn  a  creideamh  Criosduidh,  fhaicinn 
cho  iosal  's  a  tha  a  chuid  is  pailte  de  Chriosduidhean  a 

caitheadh  am  beatha  gu  minig  do  thaobh  so.  Biodh  aoibh- 
neas  oirbh,  fhìreana,  anns  an  Tighearna ;  agus  thugaibh 
buidheachas  ri  cuimhneachadh  air  a  naomhachd,  Salm 
xcvii.  12.  agus  gach  iomlanachd  agus  glòir  eile  a  ta  air 
an  gabhail  a  steach  san  ainm  mhòralach,  iongantach, 
agus  shòlasach,  sin,  "  A71  Tighearna  do  Dhia !  Na 
builich  ah  t-iomlan  de  t-ùine  luachmhor  a  mhàin  an 
aidmheil,  no  iarrtas;  ged'  is  aithrigh  gach  aon  diubh 
air  an  còir  fèin  a  bhi  aca,)  ach  builich  earrann  shonraicht' 
air  obair  nèamhaidh  sin  nan  aingil,  eadhon,  moladh. 
Seadh,  dean  dian  strìgh  gu  d'  chridhe  a  bhi  an  sior-fhonn 
le  'n  samhuil  sin  do  dhùrachd,  air  a  bheothachadh  agus 
air  a  dhùsgadh  le  'n  leithidibh  sin  do  thograidhean. 

2.  Nach  eil  gathan  aoibhneis  ni  's  leoir  a'  dealradh 
bho  Athair  na  soillse,  agus  a  ghràidh,  gu  fhada  suas  nar 
n-uchdne.^     fhig  leamsa,  a  charaid  Chriosduidh  agus  a 
bhràthair,  thig  's  gu  'n  gabh  sinn  beachd  air  maitheas 
ar  n-Athair  nèamhaidh.     Agus,  O  gun  tugadh  e  na  h- 
urrad  mhothaichidh  dhomh  air  's  gu  'n  cuirinn  an  cèill 
air  mhodh  iomchaidh  e:    am  feadh  a  ta  mi  a'  beachd- 
smuaineachadh  gun  las  an  teine  a'  m'  chridhe  fèin,  Sahn 
xxxix.  3.  's  a  bhi  air  a  rùn.phairteachadh  riutsa  !    Agus, 
O  gun  rachadh  e  leis  na  tha  mi  san  àm  a  sgr'iobhadh  bho 
anam  gu  anam  ;  a'  beothadhach  an  cliridhe  gach  Criosd- 
uidh  aleughase,  tograidh  a  bhios  ni  's  aithrigli  air  cloinn 
Dhè,  agus  air  oighreachan  glòire  :  a  tha  ri  siorruidheachd 
a  bhuileachadh  anns  a  ghnathachadh  naomh  sin,  gus  a' 
bheil  mi  san  àm  a  'g  oidheirpeachadh  do  bhrosnachadh  ! 
3.  Nach  eil  mor  aobhar  agad  air  a  ràdh  le  Daibhidh, 
Cia    lionmhor    do    smuaintean   gràsmhor    dhomhsa,    O 
Thighearna  !  cia  mòr  an  àireamh  !  'n  uair  a  b'  àiU  leam 
an    kireamh,  tha  iad  ni's  lionmhoire  na  a  ghaineamh, 
Salm  cxxxix.  17,  18.     'S  aithne  dhuitse  c'  àit  an  tòisich 
thu  r'  an    àireamh ;  oir  thòisich  sochairean  Dhè  do  d' 
thaobh  le  d'  bhith.     Cuimhnich  air  le  cridhe  taingeil, 
gun  d'  amhairc  na  sùilean  a  chunnaic  do  cheud-fhàs  an- 
abaich  ort  le  cùram  càirdeil,'nuair  a  rinneadh  an  diomh- 
aireachd  thu,  agus  rinn  iad  faire  tharad  riamh  o'n  àm 
.sin ;  agus  an  lamh  sin  a  tharruinn  dealbh  do  bhuill,  gun 
aon  diubh  fathast  ann,  Salm  cxxxix.  15,  16.  ni  h-e  a 
mhàin  an  dealbh  air  tùs,  ach  a  bha  o'n  àm  sin  a'  gabhail 
cùram    do    d'  chnaimhibh    uile,  air  chor  's  nach    eil  a 
h-aon  diubh  briste,  Salm  xxxiv.  20.     Seall  as  do  dheigh 
air  an  t-slighe  air  an  d'  imich  thu,  o'n  latha  a  thug  Dia 

a  mach  o'n  bhroinn  thu,  agus  abair,  gu  bheil  thu,  mar 
gam  b'  ann,  a'  faicinn  na  slighe  air  a  coniharrachadh  ga 
dlù  le  dearbhaidh  agus  cuimhneachain  air  mathas  Dè. 
Cuimhnich  air  na  h-ionaid  an  robh  do  chomhnuidh,  agus 
air  na  daoine  a  b'  ionmhuinne  leat ;  agus  gairm  gu  d' 
chuimhne  na  sochairean  a  fhunir  thu  's  na  h-ionaid  sin, 
agus  bho  na  daoine  sin  mar  inneil  air  cùram  agus  maith- 
eas  Dè.  Ath-chuimhnich  air  na  trioblaidean  agus  air 
na  cunnairt,  leisa  n  robh  thu  air  do  chuartachadh ; 
agus  thoir  fainear  gu  cùramach  ciod  a  rinn  Dia  chum  do 
dhion  uapa,  no  do  thoirt  rompa.  Smuainich  a  cho  lion 
uair  nach  robh  ach  ceum  eadar  thu  agus  am  bàs ;  cho 
grad  's  a  theasraig  Dia  thu  iomadh  uair  m'an  robh  moth- 
achadh  agad  air  do  chunnart.  Smaoinich  air  na  tinnis 
leis  an  robh  thu  air  t-fhiosrachadh,  's  o'n  do  shaoil  thu 
nach  tigeadh  tu  ;  ach  a  thuirt  (le  Heseciah)  ann  an  giorr- 
achadh  mo  laithean.  Thèid  mi  gu  dorsaibh  na  h-uaighe, 
chaill  mi  fuigheall  mo  bhliadhnachan,  Isa.  xxxviii.  JO. 
Theagamh  o  sin  gun  do  chuir  Dia  iomadh  bliadhna 
ri  d'  bheatha;  agus  cha  'n  aithne  dhuit  cia  meud  a  tha 
fhathast  ri  ruith  ;  no  ciod  am  feum  no  an  sonas  a  tha 
ri  bhi  an  co-lorg  gach  aoin  diubh.  Gabh  beachd  air  do 
staid  a  thaobh  do  chairdean  sa'  bheatlia  so,  nach  iomaidh 
caraid  caomh  a  tha  gach  latha  m'  a  d'  thimchioll,  agus 
a'g  oidhirpeachadh  sòlas  a  thoirt  duit.  Smaoinich  air 
mathas  àraidh  an  fhreasdail,  bu  choireach  ri  ceanglaich- 
ean  de  'n  t-seorsa  so  a  bhi  ann,  a  tha  thu,  ach  iadsan  a 
tha  dlù-cheangal  t-anma  ri  Dia,  a  meas  an  àireamh  do 
shonais  is  mò.  Agus  na  di-chuimhnich  air  a  cho  lion 
uair  sa'  bha  beatha  na  muinntreach  sin  bu  chaomh  leat, 
theagamh  ma'n  robh  thu  ni  bu  chùraniaich  na  bha  thu 
mu  d'  bheatha  fèin,  an  cunnart,  's  a  thug  Dia  air  an  ais 
iad  bho  bheul  na  h-uaighe,  agus  a  chuir  nuadh  shòlas  a 
dh'-èirich  o 'n  ghniomh  bhàigheil  sin,  ri  t'  uile  cho-chom- 
unn  caidreach  riu  an  deigh  laimhe.  Na  dearmaid  cuide- 
achd,  cho  gràsmhor  sa'  chum  e  suas  cuid  eile  san  àm  mu 
dheireadh  's  a  neartaich  iad  gu  boltrach  cùbhraidh  cràbh- 
aidhfhagail  nan  dèigh,  a  chum  suas  cuimhn  air  an  giulan, 
's  a  dh'  ath-bheothaich  thu  an  uair  a  bha  tha  ullamh  gu 
fàillneadh  fo  bhrise-cridhe  a  cheud  dealachaidh,  agus  na 
dhèigh  sinn  a  rinn  eadhon  a  bhi  cuimhneachadh  air,  am 
bàs  taitneach  dhuit. 

4.  Ach  's  tuille  's  mithich  dhomh  do  smuaintean  a 
tbreoracbadh  chum  nan  ioma  socbair  spioradail  a  bhuilich 

Dia  ort.  Seall  alr  do  dhèigh,  mar  g  'am  b'ann,  ris  a 
charraig  o'n  do  ghearradh  a  mach  thu,  agus  ri  slochd  na 
h-uamha  o'n  do  chladhaicheadh  thu,  Isa.  li.  1.  Thoir 
fainear  gu  curamach  an  staid  san  d'  fhuair  gràs  Dhè 
thu :  Fo  mhòr  chionta  :  Fo  mhòr  thruailleachd  !  ciod  an 
cunnart  san  robh  thu  ;  ciod  an  leir-sgrios  a  bha  bagradh 
ort ;  smaoinich  air  an  staid  san  robh  thu  ;  agus  smaoinich 
le  mòr  dhùrachd  ciod  a  dh'  èireadh  dhuit.  Chunnaic  sùil 
uile-leirsinneach  an  Dè  shiorruidh  an  ni  m'an  robh  thusa 
neo-chùramach,  le  faoineachd  agus  diomhanas  na  beatha 
so  :  Chunnaic  e  thu  air  bruaich  siorruidheachd,  agus 
ghabh  e  truas  diot;  chunnaic  e  gu  'm  biodh  tu  an  ùine 
ghearr  a'  d'  chreutair  cho  truagh  's  a  bha  am  peacach 
neo-iompaichte  a  ta  cheana  marbh,  agus  a  mhothaich  le 
mòr  ìoghnadh  agus  uamhann  siorruidh  an  staid  eagalach 
san  do  thuit  e  ;  agus  bhiodh  tusa  mar  bha  e-san  air  do 
lionadh  le  oillt  agus  le  eagal  ea-dòchasach.  Chunnaic 
Dia  so,  agus  ghabh  e  truas  diot,  agus  air  dha  a  bhi  tròcair- 
each  dhuit,  sholair  e  an  comhairle  a  ghràidh  shiorruidh 
agus  a  ghràis,  Fear-saoraidh,  agus  cheannaich  e  dha  fèin 
thu  le  fuil  a  Mhic.  Le  luach,  ma  smuainicheas  tu  air 
le  durachd  's  gun  toir  thu  fainear  ciod  a  bh'ann,  a  bheir 
ort  tuiteam  sios  'an  làthair  Dhè  le  nàir'  agus  iongantas 
le  smuaineachadh  gun  rachadh  riamh  a  dheanamh  air  do 
shonsa.  Chum  na  rùin  bheannaichte  sin  a  thoirt  gu 
crìch,  chuir  e  a  ghràs  a  stigh  do  d'  chridhe,  ionnas  ged' 
a  bha  thu  aon  uair  a'  d'  dhorchadas,  gu  bheil  thu  nis  a 
d'  sholus  san  Tighearna,  Eph.  v.  8.  Rinn  e  an  t-atharr- 
achadh  sona  sin  a  tha  thu  'n  dràst'  a'  mothachadh  a'  t' 
anam,  agus  tre  a  Spiorad  naomh  a  thugadh  dhuit  dhoirt 
e  a  mach  an  rùn  gràidh  sin,  Rom.  v.  5.  a  tha  air  a 
bheothachadh  leis  an  t-sealladh  so,  's  a  tha  nis  a  lasadh 
leis  an  tuilie  reachd  na  rinn  e  roimhe.  An  fhad  so  chum 
e  suas  thu  a'  d'  chaithe-beatha  cràbhach  ;  agus  's  ann 
air  dhuit  còmhnadh  fliaotainn  uaith,  a  tha  thu  buanach- 
adh  gus  an  latha  an  diugh,  Gniomh.  xxvi.  22.  Cha  'n  e 
a  mhain  gun  do  bheannaich  e  thu,  ach  rinn  e  thu  a'  d* 
bheannachadh,  Gin.  xii.  2. ;  agus  ged  nach  eil  thu  cho 
feumail,  's  a  tha  am  fiughantasnaomh  cridhe  sin  a  bhuil- 
ich  e  ort  a  miannachadh,  gidheadh  rinn  thu  gach  math 
a  b'  urrainn  duit  a  rèir  na  h-inbhe  san  robh  thu  air  do 
shuidheachadh  leis.  Theagamh  gun  d'  rinn  thu  cobh- 
air  air  cuid  dheth  do  cho-bhràithrean,  agus  faodaidh  e 
bhith  cuideachd  gun  d'  iompaicheadh  neach  eigin  neo- 

chùraniach,  dearmadach,  gu  subhailc  agus  sonas  trid 
beannachadh  Dhè  air  t-oidlieirpean.  Faodaidh  e  bhitli 
gu  bheil  cuid-eigin  air  an  t-slighe  gu  ncamh  a  toirt  cliù 
do  Dhia  air  do  shon ;  agus  theagamh  gu  bheil  cuid  air 
ruigheachd  cheana  a  tha  'gabhail  fadail  a'  d'  theachdsa, 
chum  gu'n  toir  iad  buidlieachas  duit  air  doigh  is  ro- 
oirdheirce  agus  is  taitniche  air  son  nan  sochairean  a 
bhuih'ch  thu  orra,  air  a'  bheil  làn  mhothachadh  aca  nis 
air  am  feumahichd,  ged  nach  b'  urrainn  doibh  a  thuigsinn 
am  feadh  a  bha  iad  an  so. 

5.  A  Chriosduidh  seall  m'  a  d'  thimcliioU  air  na 
sochairean  gun  àireamh  a  tha  do  dh-aon  seòrsa  no  sheòrs' 
eile  ga  d'  chuartachadh ;  agus  gabh  beachd  ni  's  faide 
air  t-aghaidh,  ris  na  thacreideauih  a'  faicinn  an  taobh  a' 
stigh  do  'n  roinn-bhrat.  Smuainich  air  an  aiteas  a  tha 
san  àm  neo-aithnichte,  leis  an  cuir  thu  gach  uallach 
dhiot  'san  uaighe,  's  a  dh-èireas  do  spiorad  neo-bhàs- 
mhor,  gu  h-eatrom,  ait,  naonih  agus  sona  a  dh'  ionnsaidh 
Dhè,  a  cheud-thùs,  fhear-cumail-suas,  agus  a  dhòchas ; 
a  dh'  ionnsaidh  Dhè,  tobar  a  bhith,  a  naomhachd  agus  a 
shonuis  ;  a  dh'-ionnsaidh  losa  Criosd,  trid  am  bheil  gach 
sochair  dhiubh  sin  a  teachd  ort  agus  a  dh'  òrdaicheas 
rìgh-chathair  dhuit  lamh  ris  fèin,  chum  co'-pairt  gu 
siorruidh  a  bhi  agad  d''a  ghlòir.  Smuainich  air  an  luath- 
ghàir  ait,  leis  am  bi  thu  na  cho-chuideachd  latha  mòr  na 
h-aiseirigh,  's  a  ghabhas  tu  ris  a  chorp  bhochd,  luaith'r- 
ach,  bhàsmhor  so,  air  a  chruth-atharrachadh  gu  ìomhaigh 
ghlormhorsa;  agus  an  sin,  smuainich,  "  Cha  leamsa  am' 
aonar  na  dòchais  sin  ;  ach  's  iad  a  th'  ann  dòchais  ioma 
mìle  neach  a  thuilleadh  ormsa.  Tha  àireamh  lionmhor 
a  tha  mi  a  meas  mar  mo  chàirdean  dìleas  air  thalamb,  a 
deanamh  gàirdeachas  leam  leis  na  smuaintibh  agus  leis 
na  seallainibh  sin :  Agus  tha  Dia  deonachadh  dhomh 
fhaicinn  air  uairibh  an  fhèth-ghàire  air  an  aghaidh,  agus 
an  dòchas  iriosal  taitneach  sin  a  tha  soilleir  nan  gnùis, 
""s  a  tha  dealradh  troimh  chaoimh  dheoir  na  taingealachd  ; 
agus  a  cluinntinn  an  aoibhneis  agus  an  toil-inntinn  sin  a 
tha  iad  a  mothachadh  o'n  leth  a  stigh,  a  dh'  fhaodas 
cainnt  a  chuir  an  cèill.  Seadh,  agus  niòr  bhuitheann 
eile,  a  bha  aon  uair  co-ionann  leam  riusan,  ged'  a  thaisg 
mi  iad  san  ùir,  agus  ge  d'  a  rinn  mi  bròn  os  an  ceann, 
tha  iad  beo  do  Dhia,  beo  a'  sealbhachadh  sòlas  do-chur 
an  cèill,  agus  ag  òl  gu  saibhir  de  dh-ìjisge  na  beatha,  a 
ta  gnàth  shruthadh  aig  a  làimh  dheis  " 

6.  O  Chriosduidh,  tha  thusa  fhathast  an  dlù-cheangal 
agus  an  teann-chàirdeas  riu.  Cha'n  'eil  am  bàs  comas- 
ach  air  dàimh  a  tha  mar  so  air  a  dhaighneachadh  a 
bhriseadh,  ach  cha  bu  chòir  dha  t-fhagail  neo-mothaichail 
air  sonus  nan  càirdean  sin,  air  a  bheil  cuimhne  cho-urram- 
ach  agad.  Tha  iad  beo  do  Dhia,  mar  a  sheirbheisich,  a' 
deanamh  seirbheis  da,  agus  a'  faicinn  aghaidh,  Taisb. 
xxii.  3,  4.  ;  agus  cha'n  'eil  annt'  ach  earrann  bheag  do 
'n  cho'-thional  ghlòrmhor  sin.  Tha  cunntas  gun  kireamh 
a  tha  nan  aithrigh-ghaoilchomath  riusan,  a'  sealbhachadh 
nan  ionada  còmhnuidh  beannaichte  sin  :  Agus  nach  dean 
thu  aoibhneas  r'an  gairdeachas-san .''  Agus  nach  toir 
thu  aoradh  do  thobar  siorruidh  na  naomhachd  agus  an 
t-sonuis  sin,  o  bheil  na  sruthaibh  sin  a  teachd .?  Seadh, 
their  mi  fòs,  am  feadh  a  tha  na  h-Ainglean  beannaichte 
a'  gabhail  na  li-urrad  chùraim  dhinn,  am  feadh  a  tha  iad 
a'  frithealadh  dhuitse,  O  Chriosduidh,  agus  ga  d'  ghiulan 
'nan  glacaibh  mar  oighre  na  Slàinte,  Eabh.  i.  14.  nach 
dean  thu  gàirdeachas  r'an  sonas  cuideachd,  agus  nach 
toir  thu  mòr  urram  do  'n  Dia  sin,  a  tha  toirt  doibh  a 
ghlòir  is  inbhich'  a  bhuineas  d'an  nàdur  àrdaichte,  's  a 
tha  toirt  doibh  nèamh,  a  tha  gan  lionadhle  beannachadh, 
eadhonanuairatha  iadmarg'am  b'ann,  a  teannadh  uaith, 
chum  gu  'm  faod  iad  fritbealadh  a  dheanamh  dhuitse.'' 

7.  'S  e  so,  agus  mòran  a  thuille  ni  's  urrainn  domh 
ainmeachadh,  a  tha,  a  bha,  agus  a  bhios  gu  siorruidh  an 
Dia  uile  bheannaichte.  Tlia  sonas  nan  spiorada  beann- 
aichte  a  tha  cuartachadh  a  rìgh-chathair,  agus  do  shonas- 
sa,  O  Chriosduidh,  neo-chriochnach.  Bithidh  na  soluis 
nèamhaidh  sin,  a'  dealradh  le  lasair  nach  teirig;  agus 
bithidh  tusa  a'  dealradh  agus  a  gabhail  nam  measg,  an 
uair  a  bhios  a  ghrian  agus  na  reulltan  air  dol  as.  Bithidh 
Athair  na  soillse  a  sìor  thaosgadh  a  ghathan  dealrach 
orra ;  agus  bithidh  an  t.soillearachd  a  gheibh  iad  uaith, 
agus  an  sonus  ann  a  sior  fhàs  agus  a  mairsinn  gu  siorr- 
uidh.  Irioslaich  thu  fèin  sios,  O  leinibh  le  Dia,  oighre 
na  glòire,  sleuchd  sios  agus  biodh  gach  ni  a  th'  annad  a' 
co'-aontachadh  an  aon  ghniomh  do  ghràdh  taingeil ;  agus 
biodh  gach  ni  a  tha  m'a  d'  thimchioll,  gach  ni  a  tha  fa 
d'  chomhair  le  beachd  air  siorruidheachd  neo-chriochnach 
a'  co'-aontachadh  chum  t-anam  àrdachadh  agus  a  dhean- 
amh  aoibhinn  ;  chum  gum  faod  thu  cho  grad  's  a's 
urrainn  duit  tòi^eachadh  air  obair  agus  beannachadh 
nèamh,  le  thu  fèin  a  shleuchdadh  sios  an  lathair  an  Dè 

shiorruidh,  le  d'  chridhe  fhosgladh  d'  a  chumhachd 
ghràsmhor,  agus  leis  an  tùis  mholaidh  sin  a  dhortadh  a 
mach  'na  fhianais,  a  tha  gathan  blà  a  Ikthaireachd  agus 
a  ghràidh  cho  ullamh  gu  thàrmachadh,  agus  r'a  fhàgail 
cùbhraidh  mar  Phàras  nèamhaidh. 

An  t-anam  laiugcil  a  deanamh  gàìrdeachais  air  son  soch- 
aircan  an  fhreasdail agus  a  ghràis,  agus  ga  dhortadh 
a  mach  'ain  fianuis  Dè,  'an  ùrnuigh  dhùrachdaich 
ghràidh  agus,  mholaidh. 

"  O  Mo  Dhia,  's  leoir  e,  bheachd-smuainich  mi,  agus 
tha'n  tein'  a'  lasadh,  Salm  xxxix.  3.  Ach  O,  ciod  a 
chainnt  'sam  bris  an  lasair  a  mach  ?  Ciod  ach  so  a  dh' 
fhaodas  mi  a  radh,  gu  bheil  thu  ro  thaitneach  do  m' 
chridhe,  gu  bheil  e  gad'  mholadh  agus  gad'  ghradhachadh  : 
tha  mo  shoitheach  beag  cho  làn  sa  chunias  e  ;  agus  b'  àill 
leam  an  làn  sin  a  thaosgadh  a  mach  a'  d'  lathairse,  chum 
e  dh'  fhas  comasach  air  a  bharrachd  a  chumail,  'S  tusa 
mo  dhòchas  agus  mo  chobhair:  mo  ghlòir  agus  fear 
togalach  mo  chinn,  Salm  iii.  3.  Tha  mo  chridhe  a' 
deanamh  gairdeachas  a'  d'  shlainte,  Salm  xiii.  5.  An 
uair  a  tha  mi  fo  chumhachd  do  dheagh  spioraid,  a' 
cainnt  riut,  tha  mile  smuain  thaitneach  ag  èiridh  suas 
cò'-ladh,  tha  mìle  tobar  sòlais  air  an  leige  ris,  agus  a' 
brùchdadh  a  stigh  air  m'  anam  gu  àrach  agus  aiteas  a 
thoirt  da,  agus  tha  iada  buileachadh  orm  mòr  aoibhneas. 

"Tha  mi  toirt  buidheachais  duit,  O  Dhia,  air  son  an 
anma  neo-bhasmhor  so  a  chruthaich  thu  ;  gan  do  theagaisg 
thu  a  ràdh,  tha  dòchas  agam,  chum  an  fheum  is  fearr, 
c'  ait  am  bheil  Dia  mo  Chruithear?  lob  xxii.  23,  26. 
Tha  mi  toirt  cliù  dhuit  air  son  an  eolais  a  bhuilich  thu 
air  ;  air  son  a  ghrais,  tha  dòchas  agam,  leis  an  do  naomh- 
aich  thu  e  ;  ged  a  tha  mo  thruaighe  am  pòr  nèamhaidh 
air  a  chur  ann  an  talamh  neo-thorach,  's  nach  eil  e  a  fàs 
cho  math  's  bu  mhiann  leam. 

"Tha  mi  fòs  a'  toirt  cliù  dhuit  air  son  a  chuirp  a 
bhuilich  thu  orm,  's  a  chum  thu  fhathasd  suas  'na  neart 
agus  'na  shlainte  ;  cha  'n  e  a  mhain  comasach  air  tlachd 
a  gabhail  anns  na  sòlais  a  bhuilich  thu  air  a  cheudfaidhean 
fa  leith,  ach  (air  son  ni  gu  mòr  is  measaile  leam)  gu 
bheil  e  comasach  air  caileigin  a  dheanamh  chum  do 
sheirbhis.  Tha  mi  toirt  cliu  dhuit  air  son  lùgh  mo  bhaU, 
leis  am  bbeil  iad  comasach,  fo  d'  stiùradh-sa,  air  riar  m' 

inntinn  a  dheanamh.  Tha  mi  toirt  buidheachas  duit, 
air  son  nach  eil  luchd-gleidheadh  an  tighe  fhathasd  air 
chrith,  no  nach  eil  na  daoine  laidir  air  cromadh ;  nach  eil 
iadsan  a  ta  'g  amharc  a  mach  air  na  h-uineagan  air  fas 
dorcha,  agus  nach  d'  ìslicheadh  nigheanan  a  chiùil :  Tha 
mi  toirt  cliù  dhuit,  O  Dhè  mo  bheatha,  nach  eil  an 
snàthain  airgeid  fhathasd  air  fhuasgladh,  no  an  cupan 
òir  air  a  bhriseadh,  Ecles.  xii.  3,  4,  6.  Oir  's  i  do  làmhs 
a  tha  cuir  neart  ann  am  uilt  uile,  agus  's  e  do  sheoltachd 
neo-chrìochnach  a  tha  'g  ullachadh  mo  thograidh,  a  tha 
brùchdadh  a  stigh  cho  pailt,  san  uair  a  thraoghas  iad  a 
tha  gam  beothachadh  a  rìthist  cho  saibhir. 

"  Tha  mi  'toirt  cliù  dhuit  air  son  an  fhiughantais 
rioghail  sin,  leis  am  bheil  thu  a'  solar  lòin  lathail  do  'n 
chinne-daoine,  agus  gu  sonraichte  dhomhsa;  air  son  na 
cuirme  eugsamhuil  a  tha  thu  sgaoileadh  fa  m'  chomhair, 
agus  a  chupain  a  tha  thu  cuir  'am  laimh,  Salm  xxiii.  5. 
Tha  mi  'toirt  buidheachas  duit  air  son  gu  bheil  mi 
comasach  air  tlachd  agus  co'-pairt  a  ghabhail  de  fhiugh- 
antais  do  f hreasdail ;  agus  nach  eil  mi  'g  ithe  mo  lòin  am 
aonar,  lob  xxxi.  17,  ach  ga  roinn  air  a  choilion  caraid 
taitneach,  a  tha  meudachadh  an  toill-inntinn  nan  cuid- 
eachda.  Tha  mi  'toirt  cliù  dhuit  air  son  mo  dhìUsean 
ionmhuinn  am  theaghlach,  's  a  choilion  caraid  caomh  's 
a  tha  m'  an  cuairt  domh  a  tha  araon  toileach  agus  comas- 
ach  air  feum  a  dheanamh  dhomh. 

"  Cha  b'  àiU  leam  dearmad  a  dheanamh  air  buidheachas 
a  thoirt  duit  air  son  gu  bheil  mise  comasach  air  math  a 
dheanamh  air  daoin'  eile,  agus  a  thoirt  orm  a  thuigsinn 
gur  mò  am  beannachadh  ni  a  thabhairt  na  a  ghabhail, 
Gniomh.  xx.  35.  Tha  mi  toirt  cliù  dhuit  gun  do  bhuilich 
thu  cridhe  maoth  orm  a  cho'-mhothachadh  feum  an 
uireasbhaich,  agus  inntinn  a  dhealbh,  a  rèir  mo  chomais, 
air  cobhair  a  fhrithealadh  dhoibh  :  Oir  tha  so  fòs  a  teachd 
o'n  Tighearna,  Isa.  xxviii.  29,  àrd-ùghdar  gach  togradh 
fiùghantach,  gach  innleachd  ghlic,  gach  soirbheachadh  le 
r'  n-oidhirpean  chum  sonus  a  chraobh-sgaoileadh  m'  an 
cuairt  dhuinn,  agus  gu  dòrainn  chàich  a  lughdachadh. 

"  Agus  gu  cinnteach,  ma  tha  mi,  O  Dhia,  mar  so  ag 
aideachadh  sòlais  co-mhothachaidh  leis  an  fheumhach, 
nach  mòr  is  mò  is  còir  dhomh  cliu  a  thoirt  duit  air  son 
gu  bheil  co-mothachadh  agam  riu-san  a  tha  sona,  eadhon 
a  tha  làn-bheannaichte.  Tha  mi  'toirt  cliù  dhuit  air  son 
nan  sruithean  a  tha  'g  uisgeachadh  Phàrais,  's  a  tha  ga 

choimhead  an  sòlas  a  tha  sìor-mheudachadh.  Tha  mi 
'toirt  cliù  dhuit  air  son  na  fois,  an  aoibhneis,  agus  a 
ghàirdeachais,  a  tha  thu  buileachadh  air  mòran  de  na 
bha  roimh  so  ionmhuinn  leam  air  thalamh,  aìr  an  tric  a 
thug  mi  oidhirp  an  trioblaid  a  lughdachadh,  agus  air  an 
aoibhneis  annadsa  a  mheudachadh.  Tha  mi  toirt  cliù 
dhuit  air  son  beannachadh  gach  naomh  agus  aingil,  a  tha 
cuairteachadh  do  righ-chaithir ;  agus  tha  mi  ga  d'  mholadh 
air  mhodh  ro  thaitneach,  air  son  an  dòchais  beothail  sin 
a  shuidhich  thu  ann  am  chridhe,  gum  bi  fios  agam  an  ùine 
ghearr,  le  m'  shealladh  agus  o'm  fhiosrachadh  fèin,  ciod 
an  sonas  a  tha  iadsan  a'  sealbhachadh,  nach  eil  mi  san  àm 
ach  a'  faicinn  fad  as,  tre  ghloine  dhoirch  a  chreidimh. 
Tha  mi  air  an  àm  so.  trld  do  ghràis,  ga  m'  mhothachadh  air 
mo  ghiulan  air  m'  aghaidh  le  d'  ghàirdean  cumhachdach 
chum  nan  ionada  beannaichte  sin.  Tha  mi  nis  a'  feitheamh 
ri  d'  Shlainte,  Gein.  xHx.  13,  leis  an  dian-thogradh  sin 
air  an  dàrna  laimh,  nach  fhaod  a  mhòrachd  fhlathailgun 
a  dhùsgadh  'an  anam  a  chreidich,  agus  an  striochda  ciùin 
taitneach  sin  air  an  laimh  eile,  a  tha  neo-chaochlaidheach 
a  gheallaidh  a'  deanamh  cinnteach. 

"Agus  a  nis,  O  mo  Dhia,  ciod  a  their  mi  riut !  ciod 
ach  gu  bheil  gràdh  agam  dhuit  thairis  air  na  dh'  fhaodas 
cainnt  a  chuir  an  cèill !  gu  bheil  spèis  agam  ort  air  son 
na  rinn  thu  do  d'  chreutairibh,  a  tha  nan  coslais  eugsamh- 
uil,  gach  uair  a'  faighinn  bith,  eòlas,  agus  sonas  uat,  'an 
àireamh  agus  'an  tomhas,  fada  thairis  air  aon  ni  is  urrainn 
domhs'  a  bhreithneachadh.  Ach  tha  mi  a'  toirt  a  bharr- 
achd  cliù  agus  gràidh  dhuit,  air  son  na  tha  thu  dhiot  fèin, 
an  saibhreas  iomlan  nach  deach  an  lughad  leis  a  chruth- 
achadh,  agus  nach  fhaodar  a  chuir  'an  lughad  leis  na  tha 
thu  'pàirteachadh  dheth  ri  d'  chreutairibh;  an  iomlanachd 
neo-chriochnach  sin  trid  an  tu  fèin  do  shonus,  agus  do 
chrioch ;  anabharra  taitneach  agus  urramach,  ged  a 
bhiodh  gach  oirdheirceas  agus  sonas  a  tha  'sruthadh  uat 
air  an  dì-chuimhneachadh. 

"  O  Dhia,  's  tu  'n  ceud  chuspair  is  mò,  agus  is  ro 
mhaisiche  !  tha  cion  m'  anma  gu  h-iomlan  ortsa,  a  tha 
mhàin,  mòr,  agus  àillidh  ! — 'S  am  feadli  a  tha  mi  'moth- 
achadh  do  d'  Spiorad  Naomh  a'  gluasad  air  mo  chridhe, 
's  a'  brosnachadh  chum  nan  tograidh  ghràidh  sin  cha  'n 
fhaodmi  tuilleadh  a  chuiran  teagamh,ni''s  mò  na  chuireas 
me  mo  bheatha  fein  'an  teagamh  am  feadh  a  tha  mi  'g 
oibreachadh  a  deanadais,  's  a  mothachadh  a'  tograidh. 


;6u  demhin  ma  mhothaich  mi  riamhcìocras  tha  m'  anam 
an  geall  air  fireantachd,  Mat.  v.  6,  's  a'  gabhail  fadail 
gu  bhi  ni's  mò  a  reir  do  ghnè  bheannaichte  agus  do  thoil 
naomha.  Ma  bha  tart  riamh  orm,  tha  tart  air  m'  anam 
an  geall  air  an  Dia  bheò,  Salm  xlii.  2,  's  a  dian-thogradh 
chum  am  barrachd  co-pairt  d'a  dheagh-ghean.  Ma  bha 
aig  a  chorp  so,  air  dha  a  bhi  sgìth  le  saothair,  agus  air 
turus,  mothachadh  air  dèigh  air  fois  agus  suaimhneas  air 
mo  leabaidh,  tha  m'  anam  le  caomh  cho-aontachadh  a' 
ghabhail  fois  'an  glacaibh  do  ghràidh,  O  m'Athar  nèamh- 
aidh,  a  bhuin  cho  fiughantach  ris,  Salm  cxvi.  7-  Agus 
ma  chunnaic  mi  riamh  aghaidh  caraid  le  tlachd  agus 
aiteas,  's  amhuil  a  tha  mi  'gabhail  tlachd  am  faicinn  do 
ghnùis-se.  O  Dhia,  agus  'an  g'  ràdh  m'  athair  ann  an 
Criosd  riut.  'S  amhuil  a  tha  thu,  agus  's  amhuil  a 
bhitheas  tu  car  ùine  agus  gu  siorruidh.  Ciod  tuiUe  th' 
agam  r'a  dheanamh,  ach  mi-fèin  earbsa  riut  feadh  an  dà 
chuid  ?  Ga  fhàgail  an  earbsa  riut-sa  m'  oighreachd  a 
thaghadh,  agus  mo  ghnothaichean  a  stiùradh,  Salm  xlvii. 
4,  am  feadh  is  e  m'  uile  ghnothach  seirbhis  a  dheanamh 
dhuit,  agus  m'  uile  shòlas  do  mholadh.  Tha  m'  anam 
a  dh"l-leantuinn  Dhè,  a  chionn  gu  bheil  a  dheas-lamh 
ga  m'  chumail  suas,  Salm  Ixiii.  8.  Cumadh  e  do  ghnà 
suas  mi,  agus  thèid  mi  le  deothas  air  m'  aghaidh  a' 
t'  ionnsaidh,  gus  am  bi  mo  thograidh  uile  air  an  co-lion- 
adh  ann  ad  mhealtainn  gu  siorruidh  !    Amen." 

CAIB.  XXVIII. 

Ah  Criosduidh  daigìinìcht'  air  earalachadh  chum  e-Jèin 
a  chuir  thuige  gu  bhifeumail. 

1.  Tha  dòchas  agam  gur  e  a  shamhuil  sa  chuir  mi  sios 
sa'  chaibidil  roimh,  a  tha,  agus  a  bhios  na  chleachdadh 
bitheant'  aig  'ur  n-anmaibh,  an  làthair  Dhè.  Mar  so 
bruchdaidh  ur  gràdh,  agus  ur  taingealachd  a  mach  'na 
fhianuis,  agus  thèid  iad,  trid  losa  an  t-àrd  Eadar- 
mheadhonair,  suas  na  làthair  mar  thùis,  a'  toirt  bòltrach 
cùbhraidh  uapa.  Ach  's  eigin  duit  a  chuimhneachadh, 
nach  e  so,  aon  toradh  a  ghrkidh  sin  do  Dhia,  a  mheasmi 
a  tha  blàth  ann  ad  chridhe.  Ma  tha  e  treibh-dhìreach, 
cha  chaith  se  e  fèin  an  cainnt  a  mhàin  ;  ach  foillsichidh 
se  e  fèin  an  deanadais,  agus  bheir  e  a  mach  ma  fhior 
thoradh,  gràdh  neo-chealgach  do  d'  cho-chreutairibh,  agus 
]an  toil  agus  rùn  sìor  mhath  a  dheanamh  dhoibh. 

2.  "  An  d'  amhairc  Athair  na  tròcair  orm,"  an  abair 

thu  "  cho  gràsmhor  ;  nach  e  a  mhàin  gun  tug  e  maith- 
eanas  domh  an  deich  mìle  cionta,  ach  gun  do  bhuilich 
e  a  cho  lion  sochair  orm  :  Och,  ciod  a  dh'  ìocas  mi  dha 
air  an  son  uile  !  O  Teagaisgibh  mi,  sibhse  oracla  na  fìrinn 
shiorruidh !  Teagaisgibh  mi,  a  bhràithre  is  sine  an 
teaghlach  m'  Athar  nèamhaidh  !  Os  ceann  gach  uile, 
teagaisg  thusa  mi,  a  Spiorad  a  ghliocais  agus  a  ghràidh, 
a  dheanamh  ni  's  urrainn  domh,  a  chuir  an  cèill  ma 
ghaoil  do  mhor  thobar  siorruidh  a  ghràidh,  chum  mo 
threibh-dhireas  a  nochdadh  dhàsan,  a  rinn  cheana  na 
h-urrad  ga  thoilltinn,  's  a  ghabhas  na  h-urrad  thlachd  na 
gabhail  ris  agus  a  thoirt  luach-saoithreach  air  a  shon  !" 

3.  Si  so,  O  Chriosduidh,  an  àithn'  a  chuala  sinn  o  thùs, 
agus  mairidh  i  gun  chaochla  gus  a  chrioch,  An  neach 
a  tha  gràdhachadh  Dhè,  gu  'n  gràdhaicheadh  e  a  bhràth- 
air  mar  an  ceudna,  Eoin  iv.  21,  agus  gu  'm  bu  chòir 
dha  an  gràdh  sin  a  nochdadh,  ni  h-e  amhain  an  cainnt 
agus  an  aidmheil,  ach  mar  an  ceudna  'an  gniomh  agus 
'am  fìrinn,  Eoin  iii.  28.  Tha  thu  ri  d'  choimhearsnach 
a  ghradhachadh  mar  thu  fèin,  eadhon  cruthachadh  Dhè 
gu  h-iomlan  ;  agus  cho  fad  's  a  bhios  e  a'  d'  chomas 
oidhirp  a  thoirt  air  an  deanamh  sona. 

4.  "  Tha  sin  fior,"  an  abair  thu,  "  agus  tha  mi  'g  an 
gràdhachadh.  Tha  mi  mothachadh  slabhraidh  òir  gràidh 
Dhè  a'g  iathadh  umainn  uile,  agus  g'ar  dlù-cheangal  r'a 
chèile,  g'  ar  ceangal  an  aon  chorp  agus  a'  sgaoileadh  (mar 
g'  am  b'  ann)  aon  anam  trid  an  iomlain.  Gun  robh  sonas, 
fior  agus  àrd ;  sonas  buan-mhaireannach  agus  a  sìor- 
mheudachadh,  a  rìoghachadh  trid  an  iomlain  de  shaoghal 
chreutairean  reusonta  agus  ùmhail  Dhè,  an  nèamh  agus 
air  thalamh  !  agus  gun  robh  gach  creutair  ceannairceach, 
a  dh'  fhaodar  a  thoirt  air  ais,  air  a  thoirt  ann,  agus  air  a 
dheanamh  ùmhail !  seadh,  gun  robh  peanas  feumail  na 
muinntreach  sin,  nachgabh  toirt  air  an  ais,  air  a  riaghladh 
le  gliocas  neo-chriochnacb  agus  gràdh  chum  math  an 
iomlain !" 

5.  'S  iad  sin  rùin  cheart ;  agus  ma  's  iad  gun  ambarus 
rùin  agus  dùrachd  do  chridhse,  O  leughadair,  agus  nach 
e  riaghailt  fhalamh  de  chainnt  fhaoin,  bithidh  dùrachd 
na'n  co-chuideachda  gu  co-oibreachadh  le  innleachd  mòr 
freasdail  Dè,  a  rèir  do  chomais  agus  do  dhìcheill.  'S  a 
chum  na  crìche  so,  cuiridh  iad  thuige  thu  gu  beachd 
sonraicht  a  ghabhail  airdobheatha  agus  do  bhith  ;  chum 

gu  'm  faic  thu  ciod  an  cothrom  air  bhi  feumail  a  tha  iad 
san  àm  a  buileachadh  ort,  agus  cionnas  a  dh'  fhaodar 
feum  iomchaidh  a  dheananih  dheth  na  cothromaibh  sin. 
Tòisich  ma  ta  air  a  bheachd  sin  a  ghabhail :  cha  'n  ann 
a  chum  uaill  a  dheanamh  a  freasdal  no  gràs  Dhè  do  d' 
thaobh,  no  ma  fhuair  thu  c'ar  son  a  ta  thu  deanamh  uaiU 
mar  nach  faigheadh  tu  e,  1  Cor.  iv.  7»  ^ch  gu  'n  giulain 
thu  thu  fèin  gu  dileas  tairis,  do  t-Athair  nèamhaidh,  aig 
am  bheil  thu  a'  d'  fhear-riaghlaidh,  agus  leis  am  bheil 
gach  tàland  a  th'  agad  air  an  earbsa  riut,  Agus  an  so, 
air  bhi  do  thiodhlacaibh  againn,  eadar-dhealaichte  a  rèir 
a  ghràis  a  thugadh  dhuinn,  Rom.  xii.  6,  còimhideamaid 
an  còrr  le  laimh  neo-chlaon,  chum  gun  tuig  sinn  ciod  a 
ta  Dia  a'g  iarraidh  oirn;  ni  nach  lugha,  nasinn  a  dhean- 
amh  ni  's  urrainn  duinn  a  smuaineachadh,  a  dheilbh,  agus 
a  thoirt  gu  crìch,  air  son  an  leas  choitcheann.  Ach  mo 
thruaighe  cia  tearc  a  tha  e  gu  ceart  air  a  dheanamh  ! 
agus  's  mòr  a  tha  'n  saoghal  m'  an  cuairt  duinn,  agus  's 
mòr  a  tha  ar  n-anma  fèin  a'  fulang,  le  easbhaidh  na 
tairisneachd  sin  ! 

6.  An  tug  Dia  tùr  agus  foghlum  dhuit  ?  Cha  'n  ann 
a  churaail  cleasachd  riut  fèin,  no  ga  d'  dheanamh  riomh- 
ach,  agus  gu  torr-leus  a  lasadh  nach  deanadh  ach  aire 
agus  ioghnadh  dhaoin  a  dhùsgadh.  'S  ann  a  chaidh  a 
bhuileachadh  ort  chum  a  bhi  na  mheadhon  air  thu  fèin 
agus  daoin  eile  thoirt  gu  Athair  na  soillse.  Agus  se  d» 
dhleasannas,  a  rèir  rùin  shonraicht  an  tùir  no  a  chomais 
a  thugadh  dhuit,  oidhirp  a  thoirt  air  caithe-beatha  dhaoin' 
a  dheanamh  ni  's  taitniche  ;  no  gu  a  ghnàthachadh  an 
teagasg  diadhaidh,  a  thagradh  cùis  diadbachd,  a  dhion 
fhìrinne,  a  chliuthachadh  agus  a  chuir  an  gniomh  a 
cleachdaidh  ;  achumail  dhaoin  air  an  ais  o  ghnàthachadh 
a  bhiodh  easurramach  do  Dhia,  agus  cronail  dhoibh  fèin ; 
agus  gach  oidhirp  is  urrainn  duit  a  thoirt  le  caomh 
earailibh  dùrachdach  air  an  treorachadh  gu  slighe  subhailc 
agus  sonuis, 

7.  An  do  bhuilich  Dia  ùghdarras  ort,  co  diubh  is  ann 
air  beagan  no  air  moran  muinntir  ?  Cuimhnich  gur  h-ann 
a  thugadh  dhuit  an  cumhachd  vSo,  chum  gu  'm  biodh 
urram  air  a  chuir  air  Dia,  agus  gu  'm  biodh  iadsan  air  an 
robh  uachdranachd  agad,  co  dhiubh  's  ann  a'  d'  theaghlach 
no  an  dreuchd  follaiseach,  air  an  deanamh  sona.  Biodh 
uime  sin  cùram  ort,  co  dhiubh  is  i  an  t-slat,  no  an 
claidheamh    a  ta    air  earbsa    riut,    nach   giulainear  au 


271 

diomhain  e,  Rom,  xiii.  4.  Am  bheil  thu  a'  d'  fhear- 
riaghlaidh  ?  A'  bheil  cuid  agad  do  'n  chùram  chudthrom-. 
ach  sin  air  reachdan  a  shocrachadh  ?  Biodh  meas  agad 
air  ùghdarras  an  àrd  reachd-thabhartair,  àrd  fhear-dion 
gach  co-chomuinn  :  Na  cuir  air  aghaidh,  agus  na  h-aon- 
taich  le  aon  ni  a  mheasas  tu  a  bhios  an  aghaidh  a  thoile ; 
agus  le  chuir  air  aghaidh  gum  bi  thu  a  làn  chreidsinngur 
e  a  thoil-san  abhios  ann  a  chum  math,  Rom.  xiii.  4.  Am 
bheil  cùram  lagh  a  chuir  an  gniomh  ort ;  bi  gu  duineil 
treubhach  ga  chuir  an  gniomh,  a  rèir  do  dhreuchd.  Na 
biodh  ainm  ùghdarrais  agad  gun  an  tairbhe.  Na  leig 
dhuit  fèin,  mar  gam  b'  ann,  tuiteam  a'  d'  chadal  air 
cathair  a  bhreathanais.  Bi  furachar,  gu  grad  aire  thoirt 
do  gach  ni  m'  ad  thimchioll.  Dion  an  t-ionracan,  agus 
an  neo-chiontach.  Cuir  as  do  chumhachd  fhir  an  foirneart. 
Leig  ris  gach  mealltaireachd.  Thoir  mi-chliù,  aguscuir 
an  aghaidh  an  daoidhear  a  tha  le  thapadh  a  dion  agus 
a  cleth  na  h-aingidheachd,  bu  chòir  dha  oidhirp  a  thoirt 
air  f hoillseachadh,  agus  fhògradh  as  an  t-saoghal  le  gràin 
agus  fuath. 

8.  Am  bheil  thu  ach  air  ceann  teaghlaich  ?  Riaghailt- 
ich  mar  air  son  Dhè.  Gnàthaich  gnothaichean  na 
buidhne  bige  sin,  air  a  cheart  doigh  a  bha  mi  'g  earal- 
achadh  air  na  daoine  cumhachdach  agus  mòr ;  ma  's  e  's 
gun  tachair  dhoibh  a  thaobh  tuiteamais  amharc  air  na 
chaidh  chuir  sios  umpa.  'S  iad  do  chlann  agus  do  sheirbh- 
isich  t-iochdrain  nàdurra.  Biodh  deagh  riaghailt  air  a 
shuidheachadh  nam  measg.agus  cum  iad  fo  smachdiomch- 
aidh.  Biodh  iad  air  an  teagasg  mu  'n  chreideamh  Chriosd- 
uidh,  chum  gu'm  bi  eolas  aca  cho  reusonta  's  a  tha  e ; 
agus  cleachd  dhoibh  an  giulan  a  bhi  da  rèir.  Cha  'n 
urrainn  duit  au  cridhe  a  chaochladh,  ach  faodaidh  tu 
mùgha  mòr  a  dheanamh  air  an  giùlan  ;  agus  leis  a  sin 
an  coimhead  bho  ioma  cunnart,  agus  an  deanamh  nam 
buill  f  heumail  do'n  chomunn  d'  am  buin  iad,  agus  faod- 
aidh  e  an  stiuradh  an  rathad  slighe  Dhè,  Salm  Ixxxv. 
13,  agus  theagamh  san  dol  seachad  gu'm  faod  e  am  beanu- 
achadh  le  saibhreas  a  ghràis.  Agus  bi  cinnteaeh  gun 
dean  thu  do  dhicheall  gu  mothachadh  a  thoirt  doibh  air 
am  feum  air  na  sochairibh  sin  :  bi  aig  mòr  shaothair  gu 
thoirt  orra  àrd-mheas  a  bhi  ac'  oirre,  agus  a  bhi  'n  dian 
thòir  air  am  mealtainn  thairis  air  aon  ni  eile. 

9.  A  rìs,  am  bu  deonach  le  Dia  do  dheanamh  measail 
am  measg  do  cho-chreatairibh,  nach  eil  daonnan  a'  tach- 

airt  a  rèir  saibhris  no  inhh  sa  bheatha  so  ?  An  èisd  iad  ri 
d'  chomhairle  le  dùrachd?  An  bheil  iad  an  dèidh 
air  do  chuidheachd  ?  Am  bheil  Dia  a  deonacbadh 
dhuit  taitneachd  an  sùilibh  dhaoine,  air  chor  's  gu  bheil 
iad  a  cuir  an  t-seadh  is  taitniche  air  do  chainnt  agus  air 
do  dheanadas  ?  Bu  chòir  dhuit  so  a  mheas  na  shochair 
mhòr  o'n  fhreasdal,  agus  a  bhi  na  aobhar  misnich  gu 
thoirt  ort  do  dleasannas  a  cho-lionadh  gu  cridheil  suilbh- 
earra,  agus  gu  bheil  e  toirt  cothroim  dhuit  air  tuiUe  feum 
a  dheanamh,  no  a  dh'  fhaodadh  a  bhi  agad  a  rèir  t-inbh' 
air  atharrachadh.  Ma  tha  meas  air  do  ghiulan  dean  am 
feum  is  fearr  dheth.  Bi  bàigheil  ri  deagh-bheus  agus  ri 
mathas.  Dean  còmhnadh  càirdeil  ri  fear  an  deagh-bheus, 
an  uair  a  bhios  e  fo  fhoirneart  no  air  a  dhearmad;  ge  d* 
a  robh  a  ghiulan,  'n  uair  a  sheallar  gu  neo-chlaon  air,  a' 
dealradh,  math  a  dh'  fhaoidte,  ni  's  cliùtaiche  na  do 
ghiulain  fèin.  Bi  a'  d'  fhear-tagraidh  do  'n  fhìrinn ;  bi 
t-fhear-comhairliche  sìth  ;  bi  a'  t'  eiseamplair  air  ionracas  ; 
agus  dean  na  dh'  fhaodas  tu  chum  cridheachan  dhaoin  a 
rèiteacha  r'a  chèile,  agus  gu  h-àraidh  reit'  a  dheanamh 
eadardhaoine  matha.  Agusdeanadh  faicill  agus  irioslachd 
do  ghiulain  an  cùisibh  àrd  agus  urramach,  am  meadhon  a 
choilion  comharradh  air  meas  coitcheann,  achasan  uaig- 
neach  a  thoirt  da,  air  uaill  agus  àrdan,  na  muinntreach 
nach  eil  comharraichte,  faodaidh  e  bhith,  air  son  aon  ni 
eile  ;  no  ma  tha  iad  comasach  air  math  a  dheanamh,  nach 
urrainnear  meas  a  bhi  orra,  no  idir  am  feum  a  dh'  fhaod- 
adh  iad  a  dheanamh,  gus  am  bi  an  uaiU  agus  an  àrdan 
air  a  chiosnachadh.  Agus  na  ceadaich  dhuit  fèin  an 
giulan  taitneach  a  leigeadh  dhiot,  air  son  aon  ionnsaidh 
lebideach  a  bheir  farmad  no  droch  thuaileas  ort,  a 
dh-fhaodas  tighinn  ad  charamh.  Bi  do  ghnà  toileach 
leas  coitcheann  a  chuir  air  aghaidh  ;  agus  leig  do  chliù 
am  bhuil  an  fhreasdail,  chum  a  dhion  na  a  thoirt  o  ionns- 
aidhean  truaillidh  mì-ruin  agus  ceilg ;  ni  a  chuireas  gu 
minig  nan  aghaidh  fein,  as  eugais  do  chòmhnaidhse,  agus 
a  chàrnas  suas  nàire  air  cinn  an  luchd-togail,  na  theagamh 
tuille  mì-chliù  na  bu  mhath  leat  a  thighinn  nan  caramh. 
10.  Aon  uair  eile,  An  do  bheannaich  Dia  thu  le 
saibhreas  ?  An  do  shuidhich  e  thu  air  sheol  's  gu  bheil 
tuilleadh  agad  no  dh'  fheumas  tu  a  chumail  suas  do 
theaghlaich  ?  Cuimhnich  an  t-ara  san  èigin  duit  cunn- 
tas  a  thoirt  seachad.  Cuimhnich  gur  minig  a  chuir  na 
nithe  sin  mòr  dhragh  air  daoine  a  thaobh  an  saoraidh. 

agus  cia  tric,  a  reir  cainnt  shoilleir  ar  Slànuigheir,  a  tha 
iad  a   deanamh   dol  a  steach   do  rioghachd    Dhè,   cho 
deacair  ri  càmhal  a  dhol  tre  clirò  snàthaide,  IMat.  xix. 
24.     Air  an  aobhar  sin   bi  guidhe  gu  tric  dùrachdach 
gun  do  shaibhreas  a  bhi  na  ribe  agus  na  mhasladh  dhuit, 
mar  a  tha  e  gu  minig  dhoibhsan  aig  a  bheil  e.     Cuir  air 
l^th,  guidheam  ort,  earrann  do  d'  theachd  a  stigh  gu 
cobhair  air  an  fheumach  ;  a  sìor-mheudachadh  a  rèir  's 
mar  a  shoirbhicheas  an  Tighearna  leat  a'  d'  ghnothaich- 
ibh.      Leis   a   so    bithidh    daonnan    agad    caileigin    gu 
bhuileachadh    air    diol-dèirc,     agus    air    gniomharraibh 
seirceil :  Agus  bithidh  e  ni  's  fusa  leat  a  thoirt  seachad, 
an  uair  a  mheasas  tu  nach  eil  buntainn  agad  ris  an  ni 
a   chuireadh    air  leith ;  ach   mar    air    a  thoirt    cheana 
seachad  chum  nam  feum  sin;  ged  nach  deach  a  shòn- 
rachadh    fhathasd    ciod    na    ceart    chuspairean    ar    am 
builichear   e.      Cha   buin   e   dhomhs'   a  ràdh,   ciod   an 
earrann  bu  chòir  a  chuir  air  leith.     Dhoibhsan  aig  a 
bheil  teachd  a  stigh  mòr,  's  a  tha  gun  chlann,  faodaidh 
e  bhith  gu  bheil  trian  no  a  leth,  tuille  's  beag  :  Dhoibhsan 
aig  nach  eil  ach  teachd  a  stigh  iomchaidh,  agus  an  cosg- 
ais  tròm,  ged'    a  tha   caileigin    aca,    bharrachd  air    na 
tha  fiior-fheumail  gu'n  cumail  suas,  faodaidh  e  bhith  gu 
bheil  an  deicheamh  cuid  tuille  's  mòr.     Ach  guidh  gu 
'n  stiuradh  Dia  t'inntinn  ;  cuir  deuchainn  air  a  chùis 
car  aon  bhliadhna,  mar  a  shaoileas  do  choguis  a  bhios 
taitneach  leis ;  agus  deanadh  mar  bhios  tu  leis  sin  do 
sheoladh  air  an  ath-bhliadhna  ;  a'  cumail  do  ghnà  a'  d' 
chuimhne,  gu  bheil  e  sa'  cheud  àite  'g  iarraidh  ceartais, 
agus  dèirc'  a  thoirt  seachad  d'a  rèir  sin.     Gidheadh,  bi 
air  t-fhaiciU  roimh  'n  smuain  mhealltaich  mhillteich  sin, 
Gu  bheil  ceartas  a  dheanamh  ri  d'  theaghlach  a'g  iarr- 
aidh  gu'm  fàgadh  tu  ro  shaibhir  do  chlann  ;  ni  air  son 
an  do  chaill  cuid   dheth  na  pàrandan  gortach  sin  cuid 
dheth  na  h  àilleagain  air  son  an  robh  iad  ga  ghleidheadh 
suas,  na  bu  chòir  a  bhuileach   air  an  fheumach  ;  agus 
ciod  an  rosad  a  dh'  fhaodas  fhathasd  a  bhi  'n  deigh  na 
tha  làthair,  's  ann  aig  Dia  a  mhàin  a  tha  fios ;  agus  se 
mo   ghuidhe    dhùrachdach     nach     bi    fèin-fhiosrachadh 
agadsa  no  aig  do  chloinn  air  a  chùis. 

11.  'S  a  chum  am  barrachd  fosglaidh  a  dheanamh 
air  do  chridhe,  agus  gu  'm  bi  do  dhèircean  chum  nan 
riin  is  fearr,  ceadaich  dhomh  ainmheachadh  gu  h-aith- 
ghearr  cuid  de  dhoighibh  àraidh  air  matb  a  dheaoamh. 

aìr  am  faod  iadsan,  a  thoirt  fainear,  air  an  do  bhuilich 
Dia  an  toil  agus  an  comas  gu  sin  a  dheanamh.  Chum 
cuideachadh  a  dheanamh  ris  na  tha  mi  r'a  chuir  an  cèill, 
seall  m'  an  cuairt  air  a  choimhearsnachd  sam  bheil  thu 
thàmh.  Smuainich  cia  iomadh  neach  dìcheallach  onar- 
ach,  agus  faodaidh  mi  theagamh  a  radh  cuideachd, 
cràbhach,  a  tha  deanamh  spàirn  chruaidh  ri  tighinji 
tro  'n  t-saoghal.  Smuainich  ciod  an  sòlas  a  bheireadh 
e  dhoibhsan  na  tha  agads'  a  bharr  air  na  tha  feumail 
duit,  dheth  na  bhuilich  Dia  ort.  Eisd  mar  an  ceudna  ri 
aon  iarrtus  sonraichte  air  cuideachadh  gu  feum  follais- 
each  ;  agus  cuidich  leo  le  t'  impidh  agus  le  t'-eiseamplair, 
ni  a  dh'  fhaodas  tuille  feum  a  dheanamh,  no  na  ni  na 
bheir  thu  dhoibh  dheth  do  mhaoin.  Biodh  do  theanga 
ullamh  gu  cùis  an  fheumaich  a  thagradh  cho  math  agus 
do  lamh  gu'n  cobhair  ;  agus  oidhirpich  cuir  as  do  na 
leith.sgeil  gun  diù,  a  tha  sannt  agus  mìothaireachd  gu 
minig  a'  gabhail,  dhoibhsan  a  tha  le  seoltachd  a  cuir 
caileigin  de  sgèimh  chealgach  air  an  diultadh,  ach  a  dh' 
fhaodar  gu  h-ullamh  a  thoirt  fainear.  Faic  a  choilion 
leanabh  lom,  nochdte  agus  aineolach  a  tha  falbh  m'  an 
cuairt  nan  sràidean,  buailteach  do  gach  olc  agus  truaighe, 
agus  smuainich  ciod  a  ghabhas  deanamh,  air  a  chuid  is 
lugha,  chum  cuid  ac'  a  sgeudachadh,  agus  oilean  an 
eagal  Dè.  Nan  gabhadh  gach  teaghlach  saibhir  ann  am 
baile-mòr,  a  tha  nan  urrainn  cuideachadh  a  dheanamh 
na  leithid  sin  do  chàs,  beachd  le  caomh  iochd  air  aon 
teaghlach  bochd  nan  coimhearsnachd,  agus  cùram  a 
ghabhail  d'  an  cloinn  a  bheathachadh,  a  sgeudachadh, 
agus  a  theagasg,  gu  còmhnadh  a  dheanamh  leo  nan 
teinn,  agus  gu'n  dion  o  f hoirneart,  agus  comhairl  a  thoirt 
orrasan  aig  a  bheil  stiùradh  na  cùise,  nach  mòr  am 
mùghadh  a  dheanadh  e  an  ùine  ghearr  'nar  measg  ? 
Thoir  an  aire  co  tha  tinn,  chum  's  mar  'eil  tigh-Ieighis 
dlù  do  laimh,  chum  am  faodar  an  cuir,  gun  dean  thu 
caileigin  de  chòmhnadh  riu  aig  an  tigh,  le  d'  chomhairle 
agus  le  cungai-Ieighis  fhaotainn  doibh,  cho  math  agus 
fhaicinn  am  bi  lòn  agus  frithealadh  iomchaidh  aca. — 
Thoir  fainear  mar  an  ceudna  feum  spioradail  dhaoine ; 
's  a  chum  sin  a  dbeanamh,  bheirinn  a  chomhairl  ort, 
t'fhiughantas  a  nochdadh  le  còmhnadh  a  dheanamh  ri 
daoine  òga  cràbhach  chum  an  togail  suas  'am  foghlum 
agus  'am  fiosrachadh,  chum  bhi  nan  luchd-teagaisg. 
Agus  na  bi  leisg  air  cuid  de  na  bhuilich  Dia  ort,  a 

phairteachadh  riusan,  a  tha  leige  dhiubh  nithe  aimsireil 
chum  soisgeul  Chriosd  a  fhrithealadh  dhuibh^  agus  tha 
còir  aca  bhi  air  an  cumail  suas  libhse,  air  mhodh  a  tha 
freagarrach  chum  iad  a  bhuileachadh  an  saothair  oirbh, 
cia  b'e  air  bith  deacair  a  tha  e,  a  chionn  gu  bheil  iad  air 
'ur  sonsa,  agus  air  son  'ur  Slànuighear  a'  coisrigeadh  suas 
am  beatha.  Agus  am  feadh  a  tha  sibh  cho  pailt  air  'ur 
sàsachadh  le  maitheas  tighe  Dhè,  eadhon  a  theampuiU 
naomha,  Salm  Ixv.  4.  gabhaidh  truas  dhiubhsan  a  tha 
thamh  an  tìr  neo-àitichte ;  agus  biodh  aiteas  oirbh  le 
caileigin  a  dheanamh  chum  soisgeul  Chriosd  a  chraobh- 
sgaoileadh  air  feadh  cinnich  na  talmhuinn,  le  smuain- 
eachadh  cho  fad  's  a  tha  iad  as  eugmhais  eolais  air,  ged'  is 
e  bhi  eolach  air  air  mhodh  iomchaidh,  a  bheatha  mhair- 
eannach. — 'S  iad  san  beagan  de  nithe  fiùghantach  a  tha 
feumail,  bu  mhiann  leam  aleigeadh  ris  dhoibhsan  air  an 
do  bhuilicli  Dia  am  pailteas  ;  agus  bithidh  e  na  mheadhon 
air  a  bharrachd  urram  a  chuir  air  Dia,  le  ghnàthachadh 
air  an  diogh  so,  na  dheanadh  e  air  aon  doigh  eile.  Ach 
mar  urrainn  duit  òr  a  thoirt  seachd  thoir  dhoibh  airgiod  : 
o  nach  cuir  Dia  cùl  ri  feoirling  no  r'a  leth,  an  uair  a 
bheirear  seachad  e  le  cridhe  fiùghantach  agus  iochdmhor, 
Marc  xii.  42,  43.  rachadh  sin  a  chuir  gu  toileach  san 
ionmhas,  o  nach  eil  tabhartas  is  pailte  r'a  thoirt  seachad. 
12.  Agus  a'  measg  a  chòilion  teann-iarrtas  air  fiùgh- 
antas,  chum  's  gu  'm  b'  fheairrd'  a  rachadh  agad  air  am 
freasdal,  thoir  gu  cùramach  fainear  do  d'  chaithe-beatha. 
Cha  'n  'eil  mi  'g  ràdh  gu  bheil  Dia  ag  iarraidh  gu  *m 
fàsadh  tu  bochd  trid  t-fhiùghantais.  Tha  cumail  suas 
comuinn  mar  tha  e-san  àm  air  a  shocrachadh,  cha  'n  e  a 
mhainn  a  ceadachadh,  ach  a'g  iarraidh  gu'n  gabhadh  cuid 
de  dhaoine  dhoibh  fèin  nithe  taitneach  agus  sòlasach  na 
beatha  so ;  tha  mòran  de  theaghlaichean  bochda  air  an 
cumail  suas,  lels  na  nithe  rìomhach  sin  a  dheanamh,  leis 
a  bharrachd  meas  agus  thoillinntinn  dhoibh  fèin,  agus 
leis  an  tuille  tearuinteachd  d'  an  coimhearsnaichibh,  no 
ged'  a  bheirte  luach  an  saoithreach,  no  luach  an  ni  anns 
a  bheil  iad  a  roinn  dhoibh  mar  dhèirc.  Cha  mhò  tha 
mi  meas  gu  'm  biodh  e  na  thaingealachd  do  Dhia,  gu  'n 
cuirte  cùl  r'a  thiodhlacaibh,  mar  gur  ann  a  bhiodh  iad 
air  an  toirt  seachad  gu  bhi  nan  ribe  agus  nam  mallach- 
adh  an  àite  bhi  nan  sochairean.  B'e  sin  cuir  an  aghaidh 
rùin  fhiùghantach  Athair  nan  uile.  Biodh  sochairean 
an   fhreasdail    air    an   gnàthachadh;    ach    bitheamaid 

faicilleacli  gur  h-ann  air  doigh  mheasarraghlic,  air  t-eagal 
le  t'  amaideachd,  gu  'm  bi  an  ni  a  fhuair  thu  a  chum  do 
mhath,  na  cheap-tuislidh  dhuit,  Salm  Ixix.  22.  Leig 
le  d'  choguis  a  ràdh,  a  leughadair,  ionmhuinn,  do  d' 
thaobh  fèin,  ciod  an  roinn  dheth  na  nithe  math  a  tha  thu 
sealbhachadh  a  tha  t-Athair  nèamhaidh  a  sònrachadh  ort 
fèin,  agus  ciod  air  son  do  bhràithrean  ;  agus  na  caith  do 
bheatha  mar  nach  biodh  bràithrean  idir  agad  ;  mar  g  am 
b'e  thu  fèin  a  thoileachadh  anns  gach  strògh  agus  ana- 
caitheadh  a  dh'  fhaodadh  tu  a  mhiannachadh,  a  chrìoch 
m'  an  tainig  thu  do  'n  t-saoghal.  Tha  eagal  orm 
gur  e  so  an  t-anabharr  a  tha  'n  t-àl  so  a  ruith,  is  nach  e 
anabharra  fèin-àicheadh  agus  cìosnachaidh.  Rannsaich 
do  chosgas,  agus  coimeas  e  ri  d'  theachd  a  stigh.  Faod- 
aidh  e  bhi  ro  stròghail  dhuitse,  no  an  ni  nach  eil  a  mhàin 
ceadaichte,  ach  cliùiteach  do  neach  eile  tha  os  do  cheann 
an  inbh.  Cha  mhò  a  dh'  fhaodas  tu  bhi  cinnteach,  nach 
eil  thu  dol  tuiUeadh  's  fada,  ged  nach  eil  thu  ga  d' 
chuir  fèln  fodha  am  fiachan,  no  dodheanamh  neo-chomas- 
lach  air  a  bheag  a  chuir  seachad  fa  chomhair  do  theagh- 
aich  Mar  'eil  thu  comasach  air  a  bheag  a  dheanamh 
air  son  nam  feumach  a  rèir  do  ghiulain  a  measg  dhaoin, 
leis  a  chaithe-beatha  stròghail  a  ta  agad,  cha  bhi  an 
gnàthachadh  sin  taitneach  le  Dia;  agus  's  còir  dhuit, 
mar  a  fhreagras  tu  dhasan,  a  chuir  an  lughad.  Agus  ged 
a  bhiodh  comas  diadhaidh  air  a  thoirt  dhoibhsan  aig  a' 
bheilrùn  trèibh-dhireach  do  chreideimh  an  Criosd,  agus 
gràdh  neo-chealgach  do  Dhia  agus  do  dhuine,  Qed  nach 
dean  iad  gach  ni  fiùghantach  agus  feumail  a  dh'  fhaodadh 
iad;  gidheadh  bi  cinnteach  as  a  so,  gu  'm  bi  aige-san  a 
bheir  do  gach  neach  a  rèir  an  oibribh,  cùram  sonraichte 
de  thomhas  a  mhathais  an  roinn  na  duais  dheireann- 
aich  :  Air  chor  's  gu  bheil  gach  cothrom  air  malhas  a 
dheanamh  a  chaidh  dhearmad  a  tarruinn  calldach  nach 
gabh  leasachadh  na  cho'-lorg,  a  thèid  leat  a  stigh  do 
shiorruidheachd.  Agus  ceaduich  dhomh  a  ràdh  cuid- 
eachd,  gu  bheil  gach  dearmad  gam  bheil  thu  a  toirt 
caidreamh,  a'  fàgail  t-inntinn  ni  's  laige  agus  ni  's  laige, 
agus  ni  's  neo-thogarraiche  a  chum  na  chaill  i  a  bhuidh- 
inn,  no  idir  a  ghleidheadh  na  ghramaich  i  ris  gus  a  so. 

13.  Na  gearan,  gu  bheil  mi  tuille  's  cruaidh  ort.  Cha 
'n  'eil  mi  ach  a  stiùradh  do  shòlais  gu  slighe  is  ro 
luachmhoire,  agus  tha  a  mheasarrachd  sin,  o  bheil  a 
leithid  sin  do  fhiiìghantas  a  sruthadh,  cho  fada  bho  bhi 


277 

mi-chliìiteach  dhuit's  gur  ann  am  barail  dhaoine  glicagus 
math,  a  mheudaicheas  e  gu  mòr  do  chliù.  Ach  tha 
aobhar  gu  mòr  is  luachmhoire  na  sin  agad  fa  d'  chomhair. 
Tha  mi  a  lubhairt  riut,  mar  ri  aon  de  chloinn  Dè  agus 
mar  bhall  de  Chriosd ;  air  a  dhlù-cheangal  leis  an  aonachd 
is  caidriche  ris  an  neach  is  bochda  a  chreideas  ann.  Tha 
mi  labhairt  riut  mar  ri  oighre  air  ghloir  shiorruidh,  aig 
an  còir  rùin  àrd  agus  luachmhor  a  bhi  an  tomhas  eigin  a 
rèir  na  h-oighreachd  ris  a  bheil  a  dhùil. 

14.  Smuainich  agad  fèin  ma  ta,  ciod  am  math  a  tha 
r'a  dheanamh,  agus  ciod  a  dh'  fhaodas  tus  a  dheanamh, 
aon  chuid  le  d'  phearsa  fèin,  no  le  d'  chumhachd  air 
daoin  eile ;  agus  cuir  ma  thimchioll  le  rùn  suidhichte, 
mar  'an  ainm  agus  'am  fianuis  an  Tighearna.  Agus  leis 
mar  tha  'n  Tighearn  a'  toirt  seachad  gliocais,  agus  's  ann 
as  a  bheul  a  ta  eolas  agus  tuigse  a'  teachd,  Gnath.  ii.  9. 
rach  gu  cas-stòl  a  righ  chathrach,  agus  an  sin  iarr  na  seol- 
aidh  agus  an  gràs  sin,  a  bhios  freagarrach  do  d'  chor  san 
àm,  's  a  dh'  f haodas  a  bhi  èifeachdach  chum  toradh  naomh- 
achd  agus  feumalachd  a  thoirt  a  mach,  chum  a  ghlòir  is 
ro  shaibhire,  agus  gu  cliù  t'aidmheil  Chriosduidh  fèin. 
An  Criosduidh  slèigheil  a  miannachndh  ruigheachd  air 

an  tuilleadh  feumalachd. 
*'  O  Athair  fhiùghantaich,  agus  àrdùghdair  gach  matb, 
nàdurra  agus  spioradail !  tha  mi  toirt  cliù  dhuit  aìr  son 
gach  sochair  luachmhor  a  bhuilich  thu  air  creutair  cho 
neo-aithrigh  's  a  tha  mise.  Tha  m'  anam  fo  thròm 
amhluadh  a'  t'  fhianuis  air  son  lughad  an  fheum  a  rinn 
mi  dhiubh.  Mo  thruaighe  !  ciod  a  rinn  mi  an  coimeas 
ris  na  b'  ion  siiil  a  bhi  agad  ris,  a  thaobh  mo  thuigse 
naduir  a  bhuiHch  thu  orm,  le  m'  mhaoin,  agus  le  m' 
ùine,  agus  le  m'  chumhachd  os-ceann  dhaoin  eile  !  Mo 
thruaighe  !  tha  mi  trid  m'  amaideachd  agus  mo  dhearmaid 
fèin,  ag  amharcairm'  ais  airàitefàs,  far  amfaodadhe  bhi 
na  mhachair  thorraich,  fo  làn  bharr  !  'S  ceart  bhreitheach 
a  dh'  fhaoda  tu  'n  t-iomlan  a  thoirt  uam,  mo  thoirt  gu 
cunntas  air  an  son,  a  bhi  air  m'  fhaotainn  neo-dhìleas 
duitse,  do  'n  t-saoghal,  agus  do  m'  anam  fèin  ;  's  a  thaobh 
an  dìteidh  sin,  a  bhi  air  mo  thilgeadh  do  phriosan  an 
dorchadais  shiorruidh !  ach  mhath  thusa  gu  saor  m' 
fhiachan  uile.  Moladh  do  t'  ainm  air  a  shon  !  Gabh,  O 
Dhia,  ris  an  striochdadh  ath-nuadhaichte  so  a  tha  mi  nis  a' 
dol  a  dheanamh  dhiom  fèin  agus  do  gach  ni  tha  mi  'sealbh- 

acliadh,  chum  do  slieirbhis-se  !  Cha  'n  'eilmi  'giocadh  ach 
do  chuid  fèin  duit  air  ais.  Deanmi,  guidheam  ort,  am  fhear 
riaraich  dìleas  do  m'  Thighearna ;  agus  nior  robh  sùil  agam 
rim'  mhathfèin,  'an  aghaidh  nabhiosachumdoghlòir-sa  ! 
"  Tha  mi  'toirt  cliù  dhuit,  O  Dhianan  uile  ghràs,  ma 
tha  mi,  am  feadh  a  tha  mi  mar  so  a  labhairt  rìut,  a 
mothachadh  gràdh  do  m'  cho-bhraithrean  ag  èiridh  suas 
'am  anam ;  ma  tha  mi  faireachdainn  mo  chridhe  ullamh 
gu  gabhail  ris  an  iomlan  de  'n  chinne-daoine  !  Och  dean 
mi  am  fhear-riaraich  firinneach  'an  roinn  orrasan  gach 
ni  a  bhuilich  thu  orm,  chum  cobhair  a  dheanamh  dhoibh  ! 
agus  'an  gleidheadh  m'  earrainn  fèin  gun  robh  mi  gu 
neo-leth-phairteach,  ga  roinn  eadar  iad-fèin  agus  mise  ! 
agus  gun  robh  mi  taingeil,  toiHchte  leis  na  thuiteas  gu'm 
roinn  fèin,  agus  deonaich  dhomh  an  còrr  a  riarachadh  gu 
sùilbhearra  glic,  dileas !  stiùir  mo  lamh,  O  Athair 
thròcairich,  am  feadh  a  tha  thu  'cuir  de  dh.urram  orm 
a  bhi  'm  inneal  air  caileigin  deth  t'-fhiùghantas  a  phàirt- 
eachadh,  chum  gun  tabhair  mi  iad  far  am  mugha  tha  dh' 
fheum  orra,  agus  far  am  freagair  iad  do  'n  rùn  is  fearr  ! 
agus  gu  ma  deonach  leat  an  sìol  a  chuireadh  a  mheudach- 
adh  ;  2  Cor.  ix.  10.  Soirbhich  leam  am  ghnothaichean 
saoghalta,  chum  gur  mò  a  bhios  agam  r'a  thoirt  dhoibh- 
san  a  bhios  na  fheum  ;  agus  fadheòidh  mo  threòrachadh 
do  dh-ionad  a  phailteis  bhith-bhuan,  agus  an  fhiughantais 
shiorruidh  !  Agus  deonaich  gun  coinnich  mi  'an  sin 
iomadh  neach  ris  an  d'  rinn  mi  còmhnadh  air  thalamh  ; 
agus  m'  as  e  do  thoil  bheannaichte-sa,  mòran  a  bha  mi 
am  mheadhon  air  an  treòrachadh  chum  an  àite  chòmh- 
naidh  shòlasaich  sin  !  an  sin  gàbhadh  iad  rium  gu  fialaidh 
an  ionadaibh  na  glòire ;  agus  bi  thusa  fad  aimsir  agus 
siorruidheachd  deonach  air  gabhail  ri  ciiù  an  iomlain 
tre  Chriosd  ;  d'  am  b'  àill  leam  sleuchdadh  aig  a  chasan  ; 
agus  aig  am  bu  mhiann  leam  an  deigh  beatha  ro-fheumail 
a  chaitheamh,  bàs  fhaighinn  ;  leis  na  h-urrad  irioslachd, 
's  an  cuir  mo  cheud  eolais  air  tre  chreideimh,  agus  gun 
chothrom  riamh  agam,  le  aon  ghniomh  ùmhlachd  no  taing- 
ealachd,  air  a  treibh-dhireachd  a  dhearbhadh  !   Ameti." 

CAIB.  XXIX. 

Ati    Crìosdiddh    a'   deanamh   gàirdeachas    le    beachd  a 
ghabhail  air  bàs  agus  air  Breitheanas. 
1 .  An  uair  a  bha  taisbeanadh  an  Tighearn  a  crioch- 
nachadh  air  Eoin^  an  deisciobuil  ionmhuinn,  an  eilean 

Phatmois,  tlia  e  soilleir,  gu  bheil  e-san  a  thug  am  foiU- 
seachadh  sin  da,  eadhon  losa  an  fhianuis  dhìleas  agus 
fhior,  a'  co-dhunadh  leis  na  briathran  beothail  agus 
cudthromach  so :  Tha  e-san  a  tha  togail  fianuis  air  na 
nithibh  sin  a'g  radh,  gu  deimhin  tlia  mi  a'  teachd  an 
aithgliearr  :  Agus  tha  Eoin  ga  fhreagairt  gu  grad  le  mòr 
shòlas,  Amcn,  seadh,  thig  a  Thigliearn  losa !  Taib.  xxii. 
20.  Thig,  mar  a  thubhairt  thu,  gu  deimhin,  agus  an 
aithghearra  !  agus  cuimhnichj  O  Chriosduidh,  co  air  bith 
thu  a  tha  san  àm  a  leughadh  nam  briathran  sin,  gu  bheil 
do  Shhinuighear  a  labhairt  'sna  briathran  ceudna  :  Feuch 
tha  mi  teachd  an  aithghearr. — Thig  e  gu  ro  ghrad  le 
bàs,  a  chuir  car  de  'n  iuchair,  a  dh'  fhosgladh  dorus  na 
h-uaighe  dhuit,  a  chum  do  threorachadh  troimhe  do 
dh-ionadan  còmhnaidh  neo-aithnichte  an  t-saoghail  neo- 
fhaicsinnich.  Cha  mhò  is  fhada  gus  an  tig  am  breith- 
eamh,  a  tha  na  sheasamh  aig  an  dorus,  Seum  v.  9.  a 
chum  a  bhreitheanais  choitcheinn.  Agus  ged'  a  bhiodh 
ni  h-e  a  mhain  tìcheadan,  ach  caidan  bliadhn'  eadar  siu 
agus  an  t-àm  so,  gidheadh  cha  'n  'eil  ann  ach  uine  ro 
bheag  leis-san  a  tha  'gabhail  beachd  colath  air  na  linntean 
a  chaidh  seachad  agus  air  an  t-siorruidheachd  a  tha  ri 
teachd.  Cha  'n  'eil  mìle  bliadhna  leis-san  ach  mar  aou 
latha,  agus  aon  latha  mar  mhìle  bliadhna,  2  Pead.  iii. 
3.  Anns  an  dà  sheadh  sin,  tha  e  teachd  gu  grad  :  Agus 
tha  dòchas  agam,  gu  'm  faod  thu  freagradh,  le  Amen, 
nach  'eil  a  bhàirlinn  eagalach,  no  idir  neo-thaitneach 
leat,  ach  gur  fearr  leat,  gu  blieil  a  theachd  cinnteach, 
agus  grad,  agus  gur  e  sin  cuspair  do  dhòchais  thaitnich, 
ris  an  robh  sùil  agad  o  cheann  fada. 

2.  'S  cinnteach  mi  gur  iomchaidh  a  chùis  a  bhi  mar 
so  :  Agus  gidheadh  theagamh  gu  bheil  nàdur,  deigheil 
air  beatha  agus  neo-thoileach  air  dealachadh  ri  àite  san 
robh  a  chòmhnuidh  cho  fada,  gu  inndrinn  air  staid  air 
a'  bheil  e  na  choigrich,  a'  teannadh  air  ais  o  bhi  smuain- 
eachadh  air  bàs  fhaighinn;  noair  a  bhualadh  le  greadh- 
nachas  uamhannaich  an  t-saoghail  a  leaghadh  as ;  theag- 
amh  gu  bheil  e  a'g  amharc  air  latha  bhreathanais  le 
rudaigin  de  gheilt.  Agus  air  an  aobhar  sin  a  bhràthair 
ionmhainn  san  Tighearna,  (oir  mar  so  measaidh  rai  thu 
a  nis)  co-reusonaichidh  mi  riut  m'  an  chùis  so  car  beagan, 
agus  guidheam  ort  amharc  air  a  chuspair  chudthromach, 
leis  an  tuiUe  cùraim,  ni  a  bheir  air,  tha  dòchas  agam,  fàs 
ni  's  taitniche  leat,  mar  is  tric  a  bheachdaicheas  tu  air. 


280 

Ni  h-e  a  mhain  sin,  ach  tha  dòchas  agam  an  àite  teannadh 
air  t'  ais  uaith,  gur  h-ann  is  dàch  thu  dhol  air  t'  aghaidh 
na  chòdhail  le  gàirdeachas  agus  le  tlachd. 

3.  Smuainich,  O  Chriosduidh,  'n  uair  a  thig  Criosd 
gu  d'  ghairm  air  falbh  le  bàs,  gur  h-ann  a  tha  e  a'  teachd, 
— chum  do  shaoradh  o'n  trioblaid  fo  'm  bheil  thu  san 
àm, — chum  do  shaoradh  o'n  strì  tha  thu  deanamh  ris  an 
fhuigheall  truailleachd  a  dh'  fhuirich  maille  riut, — 's  a 
chum  gabhail  riut  gu  còmhnaidh  a  ghabhail  maille  ris 
fèin  ann  an  naomhachd  iomlan  agus  "an  aoibhneas. 
Bithidh  tu  a'  d'  choigrich  as  a  cholainn,  agus  a  làthair 
maiUe  ris  an  Tighearna,  2  Cor.  v.  8. 

4.  Gairmidh  e  gun  amharus  as  an  t-saoghal  so  thu. 
Ach  mo  thruaigh  ciod  e  'n  saoghal  so,  gu'm  biodh  tu  cho 
dèigheil  air,  's  gun  dlù-leanadh  tu  ris  leis  na  h-urrad 
dheothais  ?  Cia  fhad  a  mhaireas  gach  sealbhachadh  a 
bhuineas  da  ;  agus  is  lionmhor  a  champair,  a  cheapa- 
tuislidh  agus  amhghair  ?  Gabh  beachd  air  do  chuairt  an 
fheadh  so ;  agus  ged'  is  eigin  duit  aideachadh,  gun  do  lean 
mathas  agus  tròcair  riut  uile  ]aithean  do  bheatha,  Salm 
xxiii.  6,  gidheadh,  nach  do  chuir  a  cheart  tròcair  sin  fèin 
bioran  a'  d'  slighean,  agus  thug  e  sanuis  ghlic  agus 
fheumail  dhuit,  gidheadh  chràiteach,  nach  e  so  do 
chòrahnuidh,  Mic.  ii.  10.  Gabh  beachd  air  cuimhneachain 
do  ghàirdeachais  a  tha  nis  air  seargadh,  air  do  dhòchais 
gun  bhrìgh  ;  ma  tha  fhathasd  a  bheag  dhiubh  a  làthair, 
ach  cuimhneachan  brònach  a  dh'  fhag  iad  umpa  ann  ad 
chridhe  àmhgharach.  Gabh  beachd-shealladh  air  na 
h-uaighean,  a  shluig  suas  mòran  dheth  do  chàirdean 
dìleas  agus  taitneach,  theagamh  an  trèin  an  neart  agus 
am  maise,  am  meadhon  do  cho-chomuinn  shòlasaich  leo ; 
agus  smuainich,  ma  bhuanaicheas  tusa  car  beagan  eile 
de  bhliadhnachan,  bheir  am  bàs  ath-ionnsaidh  air  a  chuid 
is  annsa  leat  de  'n  fhiugheall  a  tha  làthair,  agus  taisgear 
iad  an  leabaidh  thosdaich  na  h-uaighe.  Gabh  beachd  air 
a  bheò,  cho  math  's  air  na  mairbh ;  feuch  staid  nàduir  a 
chinne-daoine,  fo  a  cho  lion  dearbhadh  muladach  air  an 
cùl-sleamhnachadh  o  Dhia ;  agus  abair  am  bu  mhiann  le 
duine  glic  agus  math  sìor-bhuanachadh  an  so.  Shaoilinn 
ged'  a  bhithinn  fèin  tearuinte  o  bhi  air  mo  leòn  le  aon 
sam  bith  deth  na  saighdean  a  tha  leum  m'  am  thimchioll, 
nach  b'  urrainn  domh  gun  bhi  dubhach  air  son  nan  lot  a 
tha  iad  a  deanamh,  agus  air  son  gearan  cràiteach  na 
muinntreach  a  tha  sior  thuiteam  leo.     Tha  easlaintean 

agua  trioblaidean  dhaoine  cho  lionmhor,  agus  se  cìiis  is 
nieasa,  gu  bheil  eucaile  na  h-inntinn  cho  eugsamhuil, 
agus  cho  bagarrach,  's  gur  ann  a  tha  'n  saoghal  mar  'g  am 
biodh  ann  tigh-eridinn :  Agus  tha  duine  tiom-chridh- 
each,  ullamh  gu  mhothachadh  a  spiorad  briste,  mar  a  dh' 
imicheas  e  troimhe,  's  a  bheir  e  fainear  trioblaid  na  cuise  ; 
gu  h-àraidh  'n  uair  a  chi  e  cho  beag  's  a  's  urrainn  e  a 
dheanamli  chum  a  mhuinntir  is  truagh  leis  a  Jeigheas. 
Am  bheil  thus'  a'  d'  Chriosduidh,  agus  nach  eil  e  a'  cràdh 
do  chridhe,  bhi  faicinn  niar  tha  an  nàdur-daonna,  air  an 
luaithre  an  ann  dubhailcagus  an  gniomh-nàire?  A  dh' 
fhaicinn  an  ladarnas  ann-dàna  leis  a'  bheil  cuid  de 
dhaoine,  gu  follaiseach  g'  an  truaiUeadh  fèin  ;  agus  mar 
tha  eas-urram  air  a  chuir  air  ainm  Chriosd  le  mòran  a 
tha  gabhail  os-Iaimh  a  bhi  nan  luchd-leamhuinn  air? 
A  dh'  fhaicinn  deanadas  mi-laghail  agus  gnàthachadh 
truaillidh  nan  ann-diadhaidh,  agus  laigsinn  agus  mi- 
riaghailt  nan  daoine  sin  m'  am  bheil  againn  dòchas  is 
fearr  ?  Agus  nach  math  leat  dol  as  o  leithid  sin  do 
shaoghal,  far  a'  bheil  anam  ionraic  agus  truacanta  air  a 
chràdh  o  latha  gu  latha  le  bhi  faicinn  na  h-urrad  pheac- 
aidh  agus  thruaighe?   2  Pead.  ii.  8. 

5.  Chum  a  chùis  a  thoirt  ni's  dlùithe  dhuit,  nach  eil 
thu  faireachdainn  ni-eigin  an  taobh  a  stigh  dhiot,  is  fadu 
leat  gus  am  bi  thu  cuibhte  dheth,  a  dh'  fhàgadh  Phàras 
fèin  neo-thaitneach  ?  Ni-eigin,  nam  b'  e  's  gu  'm  buan- 
aicheadh  e,  a  chuireadh  mulad  agus  càmpar  ort  an  cuid- 
eachd  nan  spioradaibh  beannaichte  fèin  ?  Nach  eil  thu 
mothachadh  fuigheall  peacaidh  an  taobh  a  stigh  dhiot  ; 
toradh  bochd  ceud  seachrainn  ar  nàduir  bho  Dhia  ?  Nach 
eil  thu  gach  aon  latha  a  dian-strì  an  aghaidh  iarmad 
truailleachd,  no  air  a  chuid  is  lugha  ri  bròn  air  son 
laigsinn  do  ghràis  ?  Nach  eil  thu  mothachadh  do  spioraid 
trom  agus  neo-shunntach,an  uair  bu  mhiann  leat  a  thogail 
clium  un  dùrachd  bu  mhò  an  seirbhis  Dè  ?  Nach  eil  thu 
gu  minig  a'  faireachduinn  do  chridhe  neo-mothachail  air 
na  comliarran  is  saibhire  air  a  ghràdh  dhuit,  agus  do 
lamhau  lag  na  sheirbhis,  an  uair  a  tha  'n  toil  a  làthair 
maille  riut  ?  Rom.  vii.  18.  Nach  eil  do  bheatha,  's  na 
laithean  agus  's  na  h-uairean  is  fearr,  a'  d'  bheachd  iosal 
agus  neo-tharbhach,  'ancoimeas  ris  mar  tha  dearbh-fhios 
agad  bu  chòir  dhi  bhi,  agus  a  b'  e  do  rùn  gu  'm  bitheadh 
i  ?  Nach  eilthu  gu  minig,  mar  gu  'm  b'  ann,  a  'sgaoileadh 

Rgiathan  t'  inntinn,  agus  a'g  ràdh,  "  Och  nach  robh  agam 
sgiathan  mar  cholunian,  theichinn  as  air  iteig,  agus 
geibhinn  fois  ?" 

6.  Nach  bu  chòir  dhuit  ma  ta  gàirdeachas  a  dheanamh 
le  smuaineachadh  gu  bheil  Criosd  a'  teachd  a  chum  do 
shaoradh  o  na  gearain  sin  ?  Gu  bheil  e  teachd  a  rèir 
t-iarrtais,  agus  a  choilionadh  làn  rùìn  do  chridhe  ;  na 
rùin  sin  a  bheothaich  e  fèin  ?  Gu  bheil  e  tighinn  a  dh' 
fhosgladh  dhuit  saoghal  fior-ghlan  agus  aoibhneach  de 
sheirbhis  ghniomhaich,  àrdaichte  gun  sgìtheachadh  ? 

7.  O  Chriosduidh,  cia  minig  a  thug  thu  sealladh  fadal- 
ach  ris  a  chala  àigh  sin,  agus  bu  mhiann  leat  dol  thairis 
air  a  chaolas  bhuaireasach,  neo-thaitneach  agus  chunn- 
artach  sin,  a  tha  eadar  thus'  agus  e  ?  An  uair  a  dh' 
aontaich  do  Shlànuighear  t-fhiosracha  car  iiin  ghearr  na 
òrdulghibh  air  thalamh,  nach  bu  shona  leat  an  t-àm  agus 
an  t-ionnad,  agus  thuirt  thu,  am  meadhon^ni-ghoireas 
eile  gu  'm  b'e  direach  geata  nèamh  a  bh'  ann  ?  Gein. 
xxvii.  17.  A'  bheil  e  ma  ta  cho  taitneach  an  geata  fhaic- 
inn,  an  e  nach  mòr  is  mò  na  sin  a  bhios  dol  a  steach  air  ? 
A'  bheil  cuideachda  Chriosd  car  aon  uair  cho  sòlasach, 
cia  neo-chriochnach  is  mò  na  sin  a  bhi  'n  còmhnaidh 
maille  ris  gu  siorruidh  ?  Is  math  a  dh'  fhaodas  tu  a 
ràdh,  "O  Thighearna,  'n  uair  a  bhios  mo  chòmhnaidh 
maille  riut  bithidh  mi  a'  'm  thamh  ann  an  naonihachd, 
oir  tha  thusa  fèin  a'  d' naomhachd  ;  bithidh  mi  thàmhan 
gràdh,  oir  's  gràdh  thu-fèin  ;  bithidh  mi  a  thàmh  an 
aoibhneas,  oir  's  tusa  tobar  an  aoibhneis,"  mar  blia  thns' 
annsan  Athair  agus  an  t-Alhair  annadsa,  Eoin  xiv.  20. 
Uime  sin  dean  beatha  a  theachd,  gu  ghabhail  air  fhocal, 
's  a  choilionadh  na  cainnt  sin  a  thuirt  e,  air  am  minig 
an  do  shochraich  t'  anam  le  sìth  agus  sòlas  nèamhaidh  ; 
"  Athair,  is  àill  leam  an  dream  a  thug  thu  dhomh,  gu  'm 
bi  iad  maille  rium,  far  am  bheil  mi  chum  's  gu  'm  faic 
iad  mo  ghlòir  a  thug  thu  dhomh,"  Eoin  xvii.  24. 

8.  'S  deimhin  leam  leis  a  bheachd-shealladh  so,  gu  'm 
faod  thu  a  ràdh,  "  Gur  ann  mar  is  luaithe  thig  Criosd, 
is  fearr  e."  Ciod  ged  a  bhiodh  fuigheall  do  laithean  air 
an  gearradh  as  nam  meadhon  ?  Ciod  ge  d'  fhàg  thu 
iomadh  sochair  thaitneach  sa'  bheatha  so  ris  an  robh  dùil 
agad  gun  am  blasad,  agus  iomadh  innleachd  gun  chrioch- 
nachadh  ?  Nach  leoir  e  gu  'm  bi  na  tha  air  a  thoirt  o 
bheatha  ghearr  bhàsmhoir  air  a  chuir  ri  siorruidheachd 
ghlòrmhor  ;  agus  gun  caith  thu  na  laithicbean  agus  na 

blìadhnaichean  sin  an  lathairagus  an  seirbhis  Chriosd  air 
nèamh,  a  dh'  fhaodadh  tu  a  chaitheadh  maille  ris  agus  air 
a  shon  le  niealtainn  agus  saothair  neo-ionilanair  thalamh. 

9.  Ach  cha'n  e  a  mhàin  gu  bheil  do  bheachd  a  ruigh- 
eachd  seach  am  bks,  ach  an  taobh  thall  do'n  staid  dheal- 
aichte.  Oir  a  thaobh  a  theachd  dheireannaich  chum 
breathanais  tha  ar  Tighearn  ag  ràdh,  gu  deimhin  a  ta 
mi  teachd  an  aithghearr,  mar  chaidh  a  shoillearachadh 
cheana.  Agus  mar  sin  bithidh  e  soilleir  dhuinn,  ma 
choimeasas  sinn  an  t-àm  so  ris  an  t-siorruidheachd 
bheannaicht'  a  tha  r'a  leantainn  ;  agus  faodaidh  e  bhith, 
ma  choimeasas  sinn  e  ris  na  linnibh  a  chaidh  cheana 
thairis,  o  thòisich  grian  ri  tomhas  a  mach  laithean  agus 
bliadhna  do  'n  talamh.  Agus  nach  seinn  thu  'an  so  mar 
an  ceudna  do  chuibhrionn  ftin  de  'n  Laoidh  ait  sin  : — 
Amen,  Seadh,  thig,  a  Thighearn  losa  ? 

10.  Tha  ero  fhior,  a  Chriosduidh,  is  latha  uamhannach 
e.  Latha,  anns  an  tèid  nàdur  a  chuir  gu  mi-riaghailt  a 
tha  fhathast  neo-aithnichte.  Cha  'n  urrainn  Crith- 
thalmhainn,  no  bristeadh  a  mach  slèibhte  loisgeach, 
fàsachadh  bhailtein  le  teine  caiteach,  no  dhùthchannan 
air  an  cuir  fodha  le  tuiltibh  uisge,  ach  sanihla  faoin  a 
chuir  an  cèill  air  an  latha  eagallach  sin  ;  an  uair  a  bhios 
na  nèamhan  air  an  sgaoileadh  air  dhoibh  bhi  r'a  theine,  'sa 
bhios  an  talamh  agus  gach  ni  a  ta  air  air  an  losgadh  suas, 
2  Pead.  iii.  10,  11,  an  uair  a  theicheas  nàdur  uile  le 
mòr-ìoghnadh  o  ghnùis  a  Bhreitheimh  mhòir,  Taisb.  xx. 
1  1,  agus  bithidh  èigheach  mhòr  ann  fada  thairis  air  na 
chualas  an  tìr  na  h-Eiphit,  'n  uair  nach  robh  tigh  anns 
nach  robh  duine  marbh,  Ecs.  xii.  30.  Faodaidh  t-fheoil 
uile  bhi  air  bhall-chrith  leis  an  t-sealladh  ;  gidheadh  's 
cinnteach  gun  dean  do  spiorad  gàirdeachas  ann  an  Dia 
do  Shlànuighear,  Luc.  i.  47.  Faodaidh  tu  gu  lirinneach 
a  ràdh,  thigeadh  an  latha  ainmeil  so  le  uile  uabhasaibh  ! 
Seadh,  cosnihuil  ris  naCriosduidhean  air  an  ainmeachadh 
leis  an  Abstol,  2  Pead.  iii.  12,  faodaidh  tusa  bhi  'g 
amharc  air  a  shon,  's  a  deanamh  cabhag  a  chuni  latha  na 
soillse  uabhasaich,  agus  na  breithe  choitcheinn.  Oir  thig 
do  Thighearn  a  dh'  fhìreanachadh  ceartas  nan  deanadas, 
a  bha  air  iomadh  dòigh  air  an  dorchachadh  cho  mòr  's  a 
chionn  gun  robh  iad  air  an  dorchachadh,  bha  iad  mar  an 
ceudna  faighinn  toibheum.  Thig  e  a  dh'  fhoillseachadh 
a  mhòrachd,  a'  teachd  a  nuas  o  nèamh  le  gàir,  le  guth 
an  àrd-aingil,  agus  le  trompaid  Dhè,  1   Tes.  iv.  16,  a' 

gabhail  àite  suidhe  air  cathair  rìoghail,  a  tha  aiiabharra 
fada  thairis  air  righ-chathair  prionnsa  saoghalta  no 
nèamhaidh,  air  a  sgeudachadh  le  glòir  Athar  agus  le 
ghlòir  fèin,  Luc.  ix.  26,  air  a  chuartachadh  le  cunntas 
gun  àireamh  de  luchd-frithealaidh  dealrach,  'n  uair  athig 
e  gu  bhi  air  a  ghlòrachadh  na  naomhaibh,  agus  chum 
gun  deanar  iongantach  e  annta-san  uile  a  ta  creidsinn, 
2  Tes.  i.  10.  Bheirear  a  naimhdean  a  làthair  chum  a 
bhuaidh-chaithream  a  dheanamh  ni  's  greadhnaiche : 
Bithidh  an  nathair  ri  faicinn  an  sin  na  lùban  san  duslach, 
agus  air  a  saltairt  fo  chosaibh-san  agus  fo  chosaibh  a 
sheirbhisich  uile  :  Bithidh  an  dream  a  dhìt  roimh  so 
e-san,  air  bhall-chrith  na  làthair ;  agus  bithidh  iadsan  a 
lùb  an  glun  le  fanaid  mhi-naomha,  an  eadochas  eagalach 
a'g  C'igheach  ris  na  slèibhtean  iad  a  thuiteam  air  am 
muin,  agus  ris  na  creagan  iad  gam  falach  o  ghnùis  Uain 
Dè,  Taisb.  vi.  16,  a  thug  iad  aon  uair  air  falbh  a  chum 
a  chasgraidh  bu  neo-iochdmhoire. 

11.  O  Chriosduidh,  nach  'eil  do  chridhe  rìoghail  a' 
plosgail  ri  bhi  smuaineachadh  air?  Agus  nach  'eil  thu 
ullamh,  am  feadh  a  tha  thu  leughadh  so,  gu  tòiseachadh 
air  a  bhuaidh-ghàir  leis  am  bheil  thu  san  àm  sin  ri 
co'-aontaohadh  !  Tha  dòchas  aige  gu  'm  bi  do  smuainte 
gu  niòr  air  an  ardachadh,  agus  gun  drùigh  beachd  a 
ghabhail  air  a  bhuaidh  ort :  Ach  san  àm  cheudna  tha  e 
ceadachadh  dhuit  a  chuimhneachadh  do  chuibhrionn  fèin 
an  gàirdeachas  agus  an  glòir  an  latha  bheannaichte  sin  : 
Agus  air  a  cheart  àm  so  tha  sealladh  aige  na  lathair,  air 
na  chriochnaicheas  a  chumhachd  agus  a  ghràdh  chum 
slainte.  Agus  ciod  nach  criochnaich  e.'*  'J'hig  e  a 
spealgadh  glasan  na  h-uaighe,  agus  a  dh' ath-bheothach- 
adh  do  chuirp  a  chuidil.  'S  eigin  do  d'  chorp  a  bhi  air 
a  chuir  san  duslach,  agus  tamh  a  ghabhail  ann  mar 
fhianuis  air  fearg  Dhè  an  aghaidh  a  pheacaidh;  an 
aghaidh  a  cheud  pheacaidh  a  chaidh  rianih  a  chuir  an 
gniomh,  o'n  truaigh  bhochd  a  bha  na  cho-Iorg  nach  faod 
a  chuid  is  ionmhuinne  d'a  shluagh  a  bhi  saor.  Ach  an 
sin  bi'dh  cluas  agad  a  dh'  èisdeachd  guth  Mhic  Dhè, 
agus  sùil  a  dh'  fhaicinn  dealradh  a  theachd.  Agus 
dealraichidh  e  mar  a  ghrian,  Mat.  xiii.  43.  ;  a'g  èiridh 
air  an  speur  shoilleir,  a  tha  mar  nuadh-fhear-pòsd'  a' 
teachd  a  mach  o  sheòmar,  Salm  xix.  5.  Bithidh  t-anam 
air  a  nuadh-sgeudachadh  chum  bhi  aig  an  àrd-fhèill  so; 
agus  bithidh  tu  air  do  sgeudachadh^  cha  'n  ann  le  riob- 

agan  truaillidh,  acli  le  trusgan  gloire  ;  oir  cruth-atharr- 
aichidh  e  an  corp  dìblidh  so,  chum  gun  deanar  e  co'-chos- 
mhuil  r'a  chorp  glormhor  fèin,  Phil.  iii.  21.  'S  an  uair 
a  bhios  tu  mar  so  gu  rìmheach  air  t-èideadh,  bheir  e  urram 
foUaiseach  dhuit,  agus  d'a  uile  luchd-leanmhuinn  an 
làthair  an  t-saoghail  co-chruinnichte.  Paodaidh  tu  bhi 
an  dràsta  theagamh  fo  mhi-chliu,  far-ainm  sgeigeil  air  a 
thoirt  ort,  agus  ciontaidhean  air  an  cuir  as  do  leth  is 
fuathach  le  t-anam  ;  ach  bheir  e-san  an  sin  a  mach 
t-fhìreantachd  mar  an  solus,  Salm  xxii.  6.  ;  agus  do 
shlainte  mar  lòchrann  a  tha  gabhail.  Ged'  a  thugadh 
tàir  dhuit  le  daoine  aidichear  thu  le  Dia;  agus  ged'  a 
mheasadh  tu  mar  shalchar  an  t-saoghail,  mar  anabas  nan 
uile  nithe,  1  Cor.  iv.  13. ;  nochdaidh  e-san  gu  bheil 
meas  aig  ort,  mar  ionmhas,  anns  an  là  san  dean  e  suas  a 
sheudan,  IMal.  iii.  17«  'N  uair  a  chuireas  e  air  falbh 
droch  dhaoine  na  talmhainn  uile  mar  shal,  Salm  cxix. 
119. ;  ainmichear  thusa  ionraig  san  làn-choi-thional  sin; 
agus  ged'  a  bhris  thu  lagh  Dhè,  agus  gu  'm  faoidte  'am 
fior  cheartas  do  dhìteadh,  gidheadh,  air  dhuit  bhi  air  do 
sgeudachadh  le  fireantachd  an  Fhir-shaoruidh,  eadhon 
an  fhìreantachd  sin  a  ta  o  Dhia  tre  chreideimh,  Phil.  iii. 
9.  Saoraidh  ceartas  fèin  thu,  agus  aontaichidh  e  le 
tròcair  am  buileachadh  crùn  na  beatha  ort,  2  Tim.  iv.  8. 
Aidichidh  Criosd  thu  an  lathair  dhaoin'  agusaingle,  Luc. 
xii.  8. ;  their  e  seirbheiseach  math  agus  dìleas  riut,  agus 
iarraidh  e  ort  imeachd  a  steach  do  dh-aoibhneas  do 
Thighearna,  Mat.  xxv.  25.  Labhraidh  e  umad  gu 
caomhail  mar  a  bhràthair,  agus  aidichidh  e  an  caoimh- 
neas  a  rinneadh  dhuit  mar  g'  an  deante  dha  fèin  e,  Mat. 
XXV.  40.  Seadh  ma  ta,  O  Chriosduidh,  am  bi  thu  an 
sin,  ged'  a  b'  àbhaist  duit  theagamh  suidh  san  àite  bu 
shuarraich  n-ar  co'-thionalaibh-ne,  agus  faodaidh  e  bhith 
nach  b'  fhiu  le  daoine  mòr'  agus  saibhir  na  talmh- 
ainn  urrad  agus  amharc  ort  na  labhairt  riut,  air  do 
ghairm  gu  bhi  a'  d'  cho-bhreitheamh  le  Criosd  air  cathair 
a  bhreathanais,  agus  gu  aontachadh  leis  sa  bhreth  a  bheir 
e  air  daoin'  aingidh  agus  air  ainglibh  ceannairceach. 

12.  Cha  'n  e  idir  aon  latha  glòir  agus  buaidh  a  bhios 
ann,  ach  'n  uair  a  dh'  èireas  am  breitheamh,  's  a  thèid  e 
suas  gu  lùchairt  Athar,  thèid  an  sluagh  beannaichte 
uile  suas  maille  ri  d'  Shlanuighear,  chum  Athar  fèin, 
agus  t-Atharsa,  chum  a  Dhè  fèin,  agus  do  Dhe-se,  Eoin 
XX.  17.     Theid  thu  chum  gu  m'  faicear  thu  do  'n  nuadh 

lerusalem,  leis  na  nuadh  choslais  dhealrach  sin  a  fKìiair 
thu,  agus  cha  'n  'eil  teagamh  nach  bi  t-inntinn  air  a 
h-ùr-atharrachadh  ga  rèir  sin  ;  agus  gabhaidh  tu  comh- 
naidh  bhith-bhuan  san  aoibhneas  iomlan  sin,  leis  am  bidh 
thu  air  do  lionadh  agus  air  do  shàsachadh  an  làthair 
Dhè,  Salm  xvi.  12.  ;  le  coilionadh  an  t-sonuis  sin,  a  bha 
na  naoimh  san  staid  mheadhonaich  a  miannachadh  agus 
a'  feitheamh  ris.  Imichidh  tu  bho  nochd-Iaraich  an 
t-saoghail  a'  dol  as  achèile,  chum  nèamhaibh  nuadh,  anns 
an  còmhnaich  tìreantachd  gu  siorruidh,  2  Pead.  iii.  13. 
An  sin  bidh  àireamh  dhaoine  taghte  Dhè  air  an  deanamh 
suas,  agus  bithidh  sonas  gach  aoin  diubh  air  a  dheanamh 
iomlan.  Bithidh  a  chuideachd  gu  h-iomlan  air  an  nochd- 
adli  an  làthair  Dhè,  mar  a  bhean-nuadh-phòsda,  bean  an 
Uain,  Taisb.  xxi.  9.  ;  agus  seallaidh  am  fear-nuadh- 
phòsda  nèamhaidh  oirre  le  tlachd  a  tha  dolthar  labhairt, 
agus  aidichidh  e  gu  bheil  i  gum  smal,  gun  phreasadh,  no 
aon  leithid  sin,  Eph.  v.  27-  Tha  a  cliù  agus  a  staid 
direach  mar  blia  na  rùn  an  tùs  i  bhi,  an  uair  a  ghabh  e 
os-laimh  an  tòiseach  e-fèin  a  thoirt  air  a  son,  chum  a 
saoradh  do  Dhia  trid  fhola,  Taisb.  v.  9.  Mar  so  bithidh 
sibh  gu  siorruidh  le  chèile,  agus  maille  ris  an  Tighearna, 
1  Tes.  iv.  17.;  agus  thèid  linn  neo-bhàsmhor  thairis, 
agus  bithidh  tusa  gun  chaochla ;  do  shonas  agus  do 
dhèigh  air  gun  atharachadh,  ach  's  ann  is  dàcha  e  bhi 
fàs  ni  's  neartmhoire,  mar  tha  t-anam  a'  dol  ni's  dlùithe 
a's  nis  dlùithe  air-san,  neach  is  e  tobar  gach  sonais,  agus 
àirde  iomlanachd  neo-chriochnach. 

13.  Agus  a  nis,  seall  m'  an  cuairt  duit,  agus  sònraich 
air  aon  iii  air  thalamh,  a  tha  thu  sealbhachadh  no  ris 
am  beil  sùil  agad,  air  son  an  abradh  tu,  a  Thighearna, 
cuir  dàil  a'  d'  theachd  ;  air  son  am  b'  fhiu  dhuit  a  bhi 
san  iomchomhairle  ma  d'  dhian  thogradh  air  a  theachd 
ainmeachadh,  agus  èigheach  a  mach,  Seadh,  thig,  a 
Thighearn  losa — thig  gu  grad  ! 

Beachd-smuainteachadh  agus    Urnuigh   a    Chriosduidh, 
aig  a  bheil  a  chridhe  air  a  dhùsgadh  leis  a  bheachd  sin. 

"  O  Thighearna  bheannaichte  !  tha  togail  aoibhinn  air 
m'anam  leis  an  t-sealladh  sin  ;  agus  ag  èiridh  suas  riutsa 
ann  an  lasair,  Breith.  xiii.  20.  Thuirt  thu,  gu  bheil 
thu  teachd  gu  gràd  ;  Agus  tha  mì  a  rìthist  a'  co'-aontachd 
aithris  le  aiteas,  Amen,  Seadh  thig  a  Thighearn  losa, 
Tais.  xxii.  20.     Thig,  oir  's   fada  leam  a  ta  mi  's  a 

bheatlia  thruailHdh  so,  's  mithich  leam  bhi  cuibhte  da 
li-uanaich,  da  bròin,  agus  da  buairidhean  !  Thig,  oir 
tha  fadal  orm  gu  dol  suas  a  t'fhianuis  a  dh'-fhaicinn  do 
lùchairt  shuas  air  nèamh  ! 

"  A  Shlanuigheir  bheannaichte,  tha  'm  bàs  air  a 
chruth-atharrachadh,  an  uair  a  ghabhas  mi  beachd  air 
'san  t-seadh  so.  Cha 'n 'eil  rìgh  nan  uamhas  r'a  ghabhail 
mar  sin  tuille,  cho  teann  air  Rìgh  na  glòireagus  a  ghràis. 
Tha  mi  le  aiteas  a'  cluinntinn  fuaim  do  chas,  a'  tighinn 
ni  's  dlùithe  dhomh  :  Tarruinn  a  thaobh  a  ghnùis-bhrat 
'n  uair  is  àill  leat  !  fosgail  croinn  mo  phriosain,  chum 
gun  leum  m'  anam  togarrach  a  t'  ionnsaidh,  agus  e-fèin 
a  thilgeadh  sios  aig  do  chasan  ;  aig  casan  an  losa  sin 
d'  an  tug  mi  gràdh  ged  nach  faca  mi  e  ;  agus  air  dhomh 
creidsinn  annad,  ged  nach  'eil  mi  ga  t'  fhaicinn,  tha  mi  a' 
deanamh  mòr  gliairdeachas  le  h-aoibhneas  air  dol  thar 
labhairt,  agus  làn  do  ghlòir  .''  1  Pead.  i.  8. ;  feuchaidh 
tu  dhomh  slighe  na  beatha :  Stiùraidh  do  lamh  mi 
chum  t'  ionaid-chòmhnaidh  bheannaichte,  far  am  bheil 
lànachd  aoibhneis,  agus  aibhnichean  de  shubhachas 
siorruidh,  Salm  xvi.  11.  Orduichidh  tu  ionad-tàimh 
dhomh  maille  ri  d'  seirbhisich  dhìleas,  aig  a'  bheil  an 
spioraid  dhealaicht'  a  chòmhnaidh  leatsa,  am  feadh  a  tha 
'n  cuirp  nan  laidhe  san  ùir.  Bha  iomadaidh  dhiubh  nan 
co-Iuchd-saoithreach  leam  ad'  sheirbhis-se  ann  am  foigh- 
idinn  agus  'an  àmhghar  do  rìoghachd,  Tais.  i.  9.  O 
Shlanuigheir  bheannaichte,  nochd  dhomh  cia  sona  a  rinn 
thu  mochompanaich  agus  mo  bhràithrean  ro  ionmhuinn  ! 
feuch  dhomh  iadsan,  ris  an  abair  sinn  na  mairbh  !  ciod 
an  t-seirbhis  is  urramaich  agus  is  mò  a  thug  thu  dhoibh 
r'a  dheanamh !  chum  gun  tabhair  mi  am  barrachd 
molaidh  dhuit  na  tha  mi  'n  dràsta  comasach  air  a  dhean- 
amh,  air  son  do  mhathas  doibh !  Agus  O  deonaich 
dhomhsa  co'-roinn  a  bhi  agam  d'  am  beannachdan  agus 
d'an  deanadais,  agus  òran  gràidh  agus  taingealachd  a  thog- 
ailj  cosmhuil  ris  na  tha  iadsan  a'  gabhail  a  d'  làthairse  ! 
"  Seadh,  fòs,  O  Fhir-shaoruidh  bheannaichte,  bithidh 
m'  anam  anns  an  ionad  sin  ag  oidhirpeachadh  ruigheachd 
air  dòchas  is  urramaiche  agus  is  glòirmhoire ;  agus  o'n 
ghreadhnachas  agus  o'n  t-suaimhneas  neo-aithnichte  so, 
bithidh  mi  'gabhail  fadail  a  latha  do  theachd  dheireann- 
aich-se.  An  sin  bithidh  tuille  fadail  orm  na  th'  orm 
san  àm  so,  a  dh'  fhaicinn  do  ghiulain  air  a  chliùthach- 
adh,  agus  do  bhuaidh-chaithream  air  a  foillseachadh ; 


a  dh'  fhaicinn  luaithre  do  sheirbhisich  air  an  'ath- 
bheothachadh,  agus  am  bàs,  an  nàmhaid  deireannach- 
san  agus  do  nàmhaid-sa,  air  a  shlugadh  suas  ann  am 
buaidh,  1  Cor.  xv.  26.  Tha  mi  'gabhail  fadail  air  son 
an  àrd-urram  a  th'  agad  fa  m'  chomhair,  agus  am  beann- 
achadh  iomlan  chum  am  bi  làn-cho'-thional  do  shluaigh 
air  an  treorachadh.  Bithidh  Thig,  a  Thighearn  losa, 
an  aithghearr,  air  a  sheinn  am  measg  òrain  fhlaitheis, 
agus  bithidh  a  cho-sheirm  mar  fhuaim  lan  àireamh  do 
naoimh,  a  thug  do  ghràs  chum  an  àite  sin. 

'^  Gabh,  O  Fhir-shaoraidh  ghràdhaich,  ris  an  aoradh 
a  tha  cridhe  taingeil  a'  toirt  duit  san  àm  so,  fo  mhoth- 
achadh  ris  na  dòchais  ghlormhor  ris  a  bheil  a  dhùil  !  'S 
tus'  a  dhùisg  an  t-aoibhneas  so  ann,  agus  a  thog  m' 
anam  suas  chum  an  dèigh  so  air  urram  ;  am  feadh  a  dh' 
fhaodainn  a  bhi  air  atharrachadh  gam'  luaithre  ann  am 
faoineachd  dhiomhain  na  beatha  so;  's  ag  amharc  le  mòr 
uamhunn  air  an  àm  sin,  ni  is  e  a  nis  mo  mhiann  is  fior- 
dhùrachdaiche. 

"  O  Deonaich  gum  bi  thu  do  ghnà  leam  gu  crich  mo 
chuairt !  agus  àm  feadh  a  bhitheas  mi  a'  feitheamh  ri  d' 
shlaintej  gum  bi  mi  a'  coimhead  t-àitheanta  !  gun  robh 
mo  leasraidh  crioslaichte  m'  an  cuairt,  agus  mo  lochrann 
laiste,  Luc.  xii.  35.  Deonach  gum  bi  mi  furachar  a 
feitheamh  caismeachd  àidh  do  theachd :  Chum  gun  toir 
m'  anam  aoibhinn  tùr-leum  ait  a'  d'  chòdhail,  's  gum  bi 
e  air  a  neartachadh  le  bàs  a  ghiulan  an  fhoillseachadh 
glòire  sin,  nach  b'  urrainn  do  'n  staid  bhreòite  bhàsmhor 
anns  a  bheil  mi  san  àm  fhulang.     Amen." 

CAIB.  XXX. 

An  Criosduidh  a  toirt  urratn  do  Dhia  le  ghiulan  aig  àm  a  Bhùis. 
1.  Air  an  doigh  so,  a  leughadair  ionmhuinn,  thug  mi 
oidhirp  air  do  threorachadh  trid  staidean  eugsamhuil ;  gun 
bhi  air  an  stèigheachadh  air  faoineachd  no  mealltaireachd 
sam  bith,  ach  mar  tha  gu  tric  a  tachairt  an  caithe-beatha 
dhaoin'  agus  Chriosduidhean.  Agus  faodaidh  mi  gu 
firinneach  suilbhearra  a  ràdh,  gun  do  chomharraich  mi 
a  mach  dhuitse  an  t-slighe  air  an  d'imich  mi  fèin,  agus 
air  a  bheil  mi  fhathasd  a'  miannachadh  imeachd.  Dh' 
earb  mi  mo  shonas  siorruidh  fèin  air  a  cheart  stèigh  sin, 
air  an  d'  earalaich  mi  ortsa  do  shonas  fèin  earbsa.  'Se 
an  ni  a  mhol  mi  dhuit  mar  obair  àraidh  do  bheatha,  a 
tha  mi  a'  miannachadh  prìomh  obair  mo  bheatha  fèin  a 

dheanamh  dheth  ;  agus  's  iad  na  nithe  àraidh  a  tha  mi  'g 
iarrnidh  a  mhealtainn  rè  a  chuid  eile  do  m'  bheatha,  na 
nithe  ceudna  a  chliùthaich  mi  dhuits'  iarraidh,  's  a  thug 
mi  oidhirp  air  còmhnadh  a  dheanamh  riut  chum  ruigh- 
eachd  oirre.  Tha  leithid  sin  de  ghràdh  do  Dhia,  de 
bhunailt  thogarraich  na  sheirbhis,  de  bheachd  sòlasach 
air  na  tha  'n  taobh  thall  de  'n  uaigh,  ann  am  bheachdsa 
(leigeam  fhianais  air  Dia)  na  shòlas  fada  thairis  air  aon 
ni  eile  a  dh'  fhaodar  a  thairgse  dhuinn  :  Agus  cha 
tugainn,  air  deich  mìle  saoghal,  suas  mo  chòir  oirre,  no 
idir  an  sòlas  a  tha  iad  a'  buileachadh  orm  a  leigeadh 
dhiom  amhàin  am  feadh  a  bhios  mi  bhos  an  so  air  thalamh. 
2.  Tha  dòchas  agam  trid  beannachadh  Dhè,  gu'm  faod 
an  ùin'  a  bhuilich  thu  a  gabhail  beachd  air  na  nithibh 
soilleir  sin,  tionnda  a  mach  chum  do  bhuannachd,  agus  a 
thaobh  na  leugh  no  na  chuala  tu,  gu  'n  tainig  thu  do 
shlighe  na  bheatha  agus  na  sìth,  no  gu  'n  do  chuireadh 
impidh  ort  do  cheum  a  luathachadh  ann.  Is  ro  thoileach 
a  dheanainn  gàirdeachas  an  deanamh  am  barrachd  feum 
dhuit,  eadhon  gu  crìch  do  bheatha.  Tha  nis  aon  ghnoth- 
ach  cudthromach  gun  labhairt  uime ;  deuchainn  troimh 
an  eigin  duit,  gun  teagamh  sam  bith,  dol;  agus  tha  ni- 
eigin  ann  a  tha  cho  uabhannach,  's  nach  fhaod  mi  gun 
oidhirp  a  thoirt  air  caileigin  de  chòmhnadh  a  dheanamh 
riut ;  's  e  gleann  dorcha  sgàil  a  bhàis  a  tha  mi  a'  ciall- 
achadh.  Bu  ro  mhath  leam,  a  thaobh  meas  t-aidmheil, 
sòlas  t'anma  fèin,  agus  aoibhneis  agus  tairbhe  do  chàird- 
ean  a  dh'-fhàgas  tu  a'  d'  dhèigh,  nach  e  a  mhàin  gu  'n 
rachadh  tu  gu  bàs  air  mhodh  tearainte,  ach  mar  an 
ceudna  air  mhodh  measail :  'S  a  chum  na  crìche  sin^ 
bheir  mi  comhairle  no  dhà  ort  an  àm  dealachaidh.  Tha 
mi  mothachail  gu  'm  faod  freasdal  Dè  do  bhàs  òrduchadh 
air  mhodh  's  nach  bi  cothrom  agad  do  ghiulan  a  bhi 
a  rèir  nan  comhairlean  a  tha  mi  san  àm  a'  toirt  ort. 
Faodaidh  ni-eigin  tachairt  duit,  o'n  leth  a  mùigh  no  a 
stigh  a  dh'  fhaodas,  mar  g'  am  b'  ann,  do  sguabhadh  do 
fhlaitheas  m'  am  bi  fios  agad  c'  àit  am  bi  thu  ;  agus 
theagamh  gum  mothaich  thu  thu-fèin  cho  grad  an  dol 
ann,  's  gur  atharrachadh  agus  nach  bàs  a  bhios  ann. 
No  faodaidh  e  bhith  gun  dean  buaireas  easlainte  t'fhàgail 
neo-mothachail  air  an  staid  sa  bheil  thu,  air  chor  's  gu  'm 
faod  do  bhàs  (ged'  a  robh  iadsan  a  bhios  m'  a'  d'  thimchioll 
ga  thoirt  fainear)  a  bhi  na  aobhar  ìoghnaidh  dhuitse  cho 
mòr  's  ged  a  rachadh  tu  èug  'n  ad'  làn-shlainte. 

B  b 

3.  Ach  a  chionn  gu  'm  faod  e  bhith,  gu  'm  bi  do 
bhàirlinn-se  ni  's  socraiche  as  a  bheatha  so  do  shiorruidh- 
eachd,  's  gum  faod  na  h-urrad  a  bhi  'n  earbsa  ri  d' 
ghiulan  an  àm  do  bhàis  ;  ceadaich  dhomh  beagan  de 
sheolaidh  shoilleir  a  thoirt  duit  mu  thimchioU,  chum  an 
gnàthachadh  ma  bheir  Dia  an  comas  duit,  agus  an  cuir 
a'  d'  chuimhne.  Cha  bhi  e  neo-fheumail  amharc  thairis 
air  a  chaibidil  air  thoiseach  air  so  a  rithist,  an  uair  a 
nihothaicheas  tu  comharran  air  aon  èucail  chunnartach  : 
Agus  tha  aobhar  dòchais  agam,  gu  'm  bi  na  tha  mi  dol 
a  labhairt  feumail  duit,  a  chionn  gu  bheil  mi  ga  m'  fhair- 
eachdainn  fèin  fo  rùn  labhairt  riut,  leis  a  chaomhalachd 
shonraichte  sin  a  mhothaicheas  sinn  air  son  caraid  air 
leabaidh  a  bhàis ;  's  a  chionn  nach  eil  dùil  againn 
labhairt  tuille  ris,  tha  sinn,  mar  gum  b'  ann,  a'  cainnt 
ris  o  ghrunnt  ar  cridhe. 

4.  Chomhairlichinn  ma  ta  sa  cheud  àite,  gun  tugadh 
tu  leis  na  h-uile  dhìcheall  oidhirp  air  cùram  mu  nithe 
aimsireil  a  leigeadh  dhiot,  le  'n  socrachadh  gu  tràthail 
cho  reusonta  fhreagarrach  's  a's  urrainn  duit.  Bu  mhath 
leam  nach  biodh  a  bheag  dheth  a'  sin  a'  cuir  dragh  air 
t'inntinn,  an  uair  is  lughadh  a  bhios  tu  air  son  a  ghiulan, 
no  gu  trioblaid  no  buaireas  a  chuir  orrasan  a  thig  a'  d' 
dhèigh.  Dean  sin,  mar  am  fianuis  Dè,  a  mheasas  tu 
ceart,  agus  a  bhios  aobhar  agad  a  shaoilsinn  a  bhios 
taitneach  leis.  Dean  e  air  mhodh  cho  ciallach  agus  cho 
èifeachdach  's  a  bhios  a'  d'  chomas:  'S  an  sin  gabh 
beachd  air  an  t-saoghal  mar  ionad  g'  am  bheil  thu 
cuibhte,  agus  nach  mò  tha  ghnothach  agad  r'a  ghnoth- 
aichibh  na  ged  a  bhitheadh  tu  cheana  marbh ;  ni  's 
lugha  na  's  comasach  dhuit  math  a  dheonachadh  do 
dhaoinibh  am  feadh  a  bhios  tu  nam  measg :  agus  gum 
faod  thu  le  aon  ni  a'  d'  dheanadais  dheireannach  beann- 
achadh  fhàgail  a'  d'  dhèigh  aca-san  a  bha  nan  cairdean, 
agus  nan  co-luchd-turuis  agad,  am  feadh  a  bha  thu  air 
an  turus  sin  air  a'  bheil  a  nis  crioch  a'  tighinn. 

5.  Chum  an  tuiUe  socair  agus  ùine  bhi  agad  chum  so 
a  dheanamh,  gabh  beachd  cùramach  air  do  staid  fèin, 
agus  thoir  oidhirp  air  t'anam  a  chuir  an  suidheachadh  cho 
iomchuidh  's  a  's  comasach  dhuit  chum  do  nochda  gu 
foUaiseach  an  làthair  Dhè.  Oir  gun  amharus  's  gnoth- 
ach  cudthromach  teachd  na  lathaireachd  neo-mheadhon- 
aich ;  gu  seasamh  na  f hianuis,  cha  'n  ann  mar  achanaich 
aig  rìgh-chathair  a  ghràis,  ach  aig  cathair  a  bhreathanais 

mar  spiorad  dealaichte,  aig  a'  bheil  a  dheuchainn  thairis, 
's  a  tha  a  staid  shiorruidh  air  ball  r'a  socrachadh.  Ath- 
nuadhaich  t'iriosh^chd  an  làthair  Dhè  air  son  neo-iomkin- 
eachd  do  bheatha,  ge  d'  a  bha  i  air  sheol  air  a  toirt  suas 
chum  a  sheirbhis.  Ath-nuadhaich  do  chùram  chum 
tròcair  Dhè  fhaotainn  mar  tha  iad  air  an  gealladh  an 
coi-cheangal  nan  gràs,  agusri  fuil  Chriosd  mar  an  t-sruth- 
chlais  bheannaicht  anns  a'  bheil  iad  a  sruthadh.  Strioclid 
thu-fèin  gu  h-iomlan  do  stiùradh  Dhè,  air  dhuit  a  bhi 
deonach  seirbhis  a  dheanamh  do  Dhia  sa'  bheatha  so,  no 
san  ath-bheatha,  a  rèir  's  mar  chi  e-san  iomchaidh.  Agus 
air  dhuit  a  bhi  mothachail  air  do  thruaigh  fèin  air  an 
dàrna  laimh,  agus  air  gliocas  agus  mathas  Dè  air  an 
laimh  eile,  gairm  a'  t'  ionnsaidh  uile  mhisneach  t'anma 
chum  giulan  cho  math  's  a  's  urrainn  duit  le  aon  deuch- 
ainn  is  deonach  leis  a  chuir  a'  d'  charamh,  agus  gu  gabhail 
ris  a  bhuille  mu  dheireadh  dheth,  mar  aon  a  tha  gèilleadh 
air  mhodh  is  iomlaine  do  dh'àrd  Athair  math  nan  spiorad. 
6.  Ge  b'e  ni  a  thig  ort  r'a  fhulang,  "  oidhirpich  do 
nochdadh  a'  t'  easamplair  air  foighidinn."  Biodh  aig  a 
ghràs  ion-mhiannaichte  sin  a  h-obair  dhiongmhalta  fèin, 
Seum  i.  4.,  agus  a  nis  o  tha  cho  beag  aice  r'a  dheanamli 
cuireadh  i  crioch  air  a  chuis  gu  ciatach.  Na  can  focal 
gearanach ;  's  an  uair  a  thuigeas  tu  a  bheag  dheth  sin  a' 
teannadh  ri  teachd,  amhairc  le  creideamh  air  do  Shlàn- 
uighear,  agus  feoraich  do  d'  chridhe  fèin,  "  Nach  robh  a 
chrann-ceusaidh-sa  na  bu  mhò  cràdh  na'n  leabaidh  air  a' 
bheil  thus'  a'  d'  laidhe  ?"  Nach  robh  a  chor-san  am 
meadhon  a  naimhdean  fuileachdach,  ni  b'  uamhannaiche 
gu  mòr  na  mo  chorsa  am  measg  a  choilion  cùram  agus 
frithealadh  o  m'  chàirdibh  caomh  agus  dìleas  ?  Nach  do 
laidh  eire  throm  mo  pheacaidhse  ni  bu  ro  thruime  air-sau, 
no  aon  ni  a  tha  teachd  ormsa  a  thaobh  nan  àmghar  so  ? 
's  gidheadh  ghiulain  e  an  t-iomlan  diubh  gti  ciu'ut  mar 
uan  air  a  thoirt  a  chum  a  chasgraidh,"  Isa.  liii.  7-  Biodh 
a  bhi  cuimhneachadh  air  fhulangasaibhse  nam  meadhon 
chum  na  thu  thus'  a'  fulang  a  dheanamh  taitneach  dhuit  : 
Cha  'n  e  a  mhàin  sin,  ach  bithidh  e  na  aobhar  gaird- 
eachais  duit  gu  bheil  thu  air  do  ghairm  chum  an  crann- 
ceusaidh  a  ghiulan  car  beagan,  m'  am  faigh  thu  sealbh 
air  crùn  na  beatha.  IMeas  e  na  mhòr  aoibhneas,  gu 
bheil  cothrom  agad  aon  uair  eile  air  urram  a  thoirt  do 
Dhia  le  t'  fhoighidinn,  a  tha  a  nis  a'  cuir  a  h-obair  ma 
dheireadh   'an  gniomh,   agus  bithidh  an  ceann  beagan 

laithean,  no  theagamh  beagan  uairean,  crioch  air  sin,  le 
beannachadh  iomlan  agus  siorruidh.  Agus  tha  dòchas 
agam  le  beachd  mar  sin  a  ghabhail  air  a  chùis,  gu  'n  cuir 
thu,  ni  h-e  amhàin,  tosd  air  gach  gearan,  ach  gu  'm  bi 
do  bheul  air  a  lionadh  le  moladh  Dhè  ;  ach  gu  'm  bi 
thu  a  labhairt  riu-san  a  tha  ma  d'  thimchioll,  ni  h-e  a 
mhàin  air  a  cheartas,  ach  air  a  mhathas  mar  an  ceudna. 
lonnas  gu  'm  bi  thu  comasach  air  an  aoibhneas  a  tha  thu 
mothachadh  o'n  leth  a  stigh,  a  rùn-phàirteachadh  air 
mhodh  a  bhios  na  eadar-mhìneachadh  feumail  air  briath- 
raibh  an  Abstoil,  "  Gu  bheil  trioblaid  a'g  oibreachadh 
foighidinn  ;  agus  foighidinn,  fèin-fhiosrachadh  ;  agus 
fèin-fhiosrachadh,  dòchas ;  eadhon  dòchas  nach  nàraich, 
do  bhrìgh  gu  bheil  gràdh  Dhè  air  a  dhortadh  a  mach  'n 
ar  cridheachaibh,  tre  'n  Spiorad  Naomh  a  thugadh 
dhuinne,  Kom.  v.  3,  4,  5. 

7-  Agus  a  nis,  a  charaid  ro  ionmhuinn,  's  e  so  an 
t-am,  a  tha  suil  aig  daoine  gu  'n  togthu  fianuis  urramach 
air  diadhachd.  Innis  dhoibhsan  a  tha  m'  an  cuairt  duit, 
cho  math  's  a's  urrainn  duit,  (oir  cha  tig  an  latha  a  bhios 
tu  comasach  air  a  làn  innse)  na  fhuair  thu  do  shòias 
agus  do  chumail  suas  ann.  Innis  dhoibh  cionnas  a  shoill- 
eirich  e  a  chuid  bu  doilleire  de  d'  bheatha ;  cuir  an  cèiU 
doibh  mar  tha  e  toirt  suaimhneas  duit  an  dlù-bheachd  air 
a  bhàs.  Biodh  do  chainnt  ro  dhrùighteach  san  àm  sin  ; 
oir  creidear  i  mar  dhearbh  fhirinn.  Bithidh  caileigin  do 
shonas,  anns  an  anmhuinneachd  ris  a'  bheil  thu  a  cath- 
achadh,  am  feadh  a  bhios  tu  gan  labhairt ;  agus  èisdear 
riut  le  cùram,  le  caomhalachd,  agus  le  creideas.  'S  an 
uair  a  bhios  tu  ro  dhlù  do  chrich  do  bheatha,  doirt  a 
mach  do  ghàirdeachas  gu  saor  soilleir,  (ma  mhothaichear 
leat  a  bheag,  mar  tha  dòchas  agam  gu  'm  mothaich)  do 
dh'aoibhneas  naomh  agus  do  thlachd  ann  an  Dia.  Dean 
luaidh  air  an  t-sìth  agus  air  an  t-suaimhneas  a  tha  thu 
mothachadh  o'n  leth  a  stigh,  ma  bhios  tu  mar  sin  san 
àm.  Bheir  daoine  eile  an  aire  dha,  agus  bheir  e  mis- 
neach  dhoibh  gu  gluasad  air  an  t-slighe  siu  a  threòr- 
aieheas  gu  crioch  cho  sona.  Innis  doibh  na  tha  thu 
mothachadh  mu  dhiomhanas  an  t-saoghail ;  chum  gu'm 
fhoghlum  iad  ni  's  lugha  spèis  a  thoirt  da :  Innis  doibh 
ciod  a  tha  thu  faireachdainn  mu  chumail  suas  dhiong- 
mhalt*  an  t-soisgeil ;  agus  faodaidh  iad  f hoghlum  an 
tuille  meas  a  bhi  ac'  air :  Oir  's  fheudar  dhoibh  fios  a 
bhi  aca,  gur  eigin  doibhsan  laidhe  sios  air  leabaidh  bàis 

mar  an  ceudna,  agus  gu  'm  bi  an  sin  feum  ac'  air  gach 
cobhair  a  dh-fhaodas  an  soisgeul  fèin  a  thoirt  doibh. 

8.  Is  a  chum  an  geur-mhothachadh  a  dheanamh  ni  's 
drùightich,  thoir  earail  dhùrachdacli  dhoibhsan  a  tha  m' 
an  cuairt  duit,  gu  'n  caith  iad  am  beatha  an  seirbhis  Dc, 
agus  gun  riaghailtich  iad  iad-fèin  le  rùin  fior-dhiadhachd. 
Faodaidh  cuimhn'  a  bhi  agad  gu'n  d'  rinn  losua  agus 
Daibhidh ;  agus  daoine  cràbhach  eile  an  ni  ceudna,  an 
uair  a  thuig  iad  àm  am  bàis  a'  tarruinn  dlù.  Agus 
cha  'n  'eil  fhios  agad  ciod  an  drùghadh  a  ni  earail  caraid, 
no  theagamh  pàranda,  aig  uair  a  bhàis,  orrasan  air  nach 
do  dhrùigh  na  thùirt  thus'  agus  daoin'  eile  riu  roimh  so. 
Air  u  chuid  is  lugha  feuch  ris  ;  agus  coinnich  am  bàs  a'g 
oidhirpeachadh Dia  a ghlòrachadh,  chum  anma  a  shaoradh, 
agus  a'  cur  sìola  mhathais  agus  an  t-sonuis  ann  an  saoghal 
far  nach  buain  thu  foghar  tuille.  Faodaidh  e  bhith  gu  'm 
fàs  iad  suas  nam  bàrr  torach,  'n  uair  a  bhios  do  chorpsa 
a'  cnàmh  anns  an  ùir :  Ach  m'ar  fàs  taitnidh  an  oidhirp 
ri  Dia;  agus  bithidh  na  h-aingil  a  tha  ri  frithealadh,  a'g 
amharc  air  a  chèile  le  taitneachd  nan  gnùis,  a'g  aideach- 
adh  gur  e  so  am  bàs  fhaighinn  mar  Chriosduidh,  agus 
feum  glòrmhor  a  dheanamh  do  'n  staid  bhàsmhoir. 

9.  Agus  anns  an  earail  dheireannaich  so  a  bheir  thu 
air  do  cho-chreutairean,  ge  b'e  co  a  dheonaicheas  am 
freasdal  a  bhi  dlù  dhuit  san  àm,  bi  cinnteach  gun  innis 
thu  dhoibh  cia  h-iomlan  agus  suilbhearra  tha  do  dhòchais 
agus  t-earbsa  san  àm  dheireannach  so  air  an  socrachadh, 
ni  h-ann  air  do  thoilltinneas  no  t-ùmhlachd  fèin,  ach  air 
na  rinn  agus  na  dh*  fhuilig  ar  n-ard  Fhear-saoraidh  air 
son  pheacach.  Leig  leo  fhaicinn  gu  bheil  thu,  mar  gu  'm 
b'  ann,  a'  faighinn  a  bhàis  aig  bun  a  chroinn-cheusaidh  : 
Cha  toir  aon  ni  na  h-urrad  cho-fhurtachd,  no  idir  a  bhios 
cho  feumail,  dhoibhsan.  Uime  sin  biodh  ainm  losa  a'  d' 
bheul,  am  fad  's  a's  urrainn  duit  labhairt;  's  an  uairnach 
bi  thu  comasach  air  a  labhairt,  smuainich  air  ann  ad 
chridhe;  agus  thoir  oidhirp  gur  e  an  gniomh  ma  dheireadh 
ni  t'  anam  am  feadh  a  bhios  e  sa  chorp,  a  bhi  deanamh 
greim  iriosal  tre  chreideimh  air  Criosd,  chum  teachd  ii 
dh'  ionnsuidh  Dhè  trid-san.  Inndrinn  a  steach  chum 
na  tha  'n  taobh  a  stigh  de  'n  bhrat-roinn,  mar  le  fuil  a 
chrath-ghlanaidh  gu  h-ùr  ort.  Is  cunnartach  an  ni  do  d' 
leithidse  do  pheacach,  (mar  tha  fios  agad  fèin,  a  charaid 
Chriosduidh,  leis  gach  deagh-bheus  a  blia  'n  saoghal  a 

moladh,  a  bhi  agad)  seasamh  an  lathair  an  Ti  sin  a  tlra 
anabharra  fior-ghlan  agus  naomha,  a  tha  fiosrach  air  do 
shlighibh  agus  air  do  chridhe,  's  a  tha  lan-eolach  air  gach 
neo-iomlanachd  a  bha  'n  co-chuideachda  do  dhleasannais 
a  b'  fhearr  :  Ach  thig  trid  Chriosd,  agus  gheibh  thu  e  an 
dà  chuid  tearuinnte  agus  taitneach. 

10.  Aon  uair  eile,  chum  misneach  a  thoirt  duit  aiguair 
a  bhàis,  's  a  chum  do  chumail  suas  am  feadh  a  tha  thu 
air  do  thuras  air  anns  an  t-slighedhoilleir  àmhgharaich  so, 
gabh  focal  Dè  mar  bhat'  a'  d'  laimh.  Deanadh  leobh- 
raichean  agus  càirdean  bàsmhor  a  nis  an  gniomh  ma 
dheireadh  dhuit.  Dean  gairm  ni'  as  urrainn  duit,  air 
Criosduidh  cràbhach  eigin,  a  mhothaich  cumhachd  focail 
Dè  air  a  chridhe  fèin,  leughadh  e  dhuit  earrainn  de  'n 
sgriobtuir,  mu  na  geallaidhean  luachmhor,  a  bha  nam 
beathachadh  agus  nan  gàirdeachas  d'  a  anam  fèin.  'S  a 
chum  na  h-urrad  chòmhnadh  a  dheanamh  riut  's  a's 
comasach  dhomh,  cuiridh  mi  sios  duit  cuid  eigin  de 
sgriobtuiribh  ro  thaitneach,  gach  aon  aca  ni's  luachmhoire 
gu  mòr  na  mìltean  òir  agusairgeid.  'S  a  leigeadh  dhuit 
a  thuigsinn  am  meas  a  th'  agam  fèin  orra,  gabhaidh  mi  do 
dhànadas  iarraidh  gu  'm  bi  iad  (ma  bheir  Dia  cothrom 
air  sin  a  dheanamh)  air  an  leughadh  tharais  dhomh  fèin 
air  leabaidh  mo  bhàis,  le  ùine  bheag  eatorra,  chum  gun 
smuainich  mi  orra  fa  leith,  agus  gun  ath-nuadhaich  mi 
am  blas  taitneach,  buidheachas  do  Dhia,  isminig  afhuair 
mi  annta.  Gun  robh  t'  anams  agus  m'  anamsa  gu  fonn- 
mhor  suidhichte  le  tosd  diomhair  (ge  b'  e  oibreachadh  a 
bhios  air  a  chorp)  am  feadh  a  bhios  guth  Dhè  a  labhairt 
ruinn,  an  cainnt  a  labhair  e  r'a  òglaichibh  o  shean,  no  leis 
an  do  theagaisg  e  iad  cionnas  a  Jabhradh  iad  ris,  nan 
cruaidh-chais  bu  mhò. 

11.  An  urrainn  tuille  misnich  a  bhi  dhì  ort,  'n  uair 
tha  e  ag  ràdh,  "  Na  biodh  eagal  ort,  oir  tha  mise  maille 
riut,  na  bi  fo  gheilt,  oir  's  mise  do  Dhia  :  Neartaichidh 
mi  thu,  seadh,  ni  mi  còmhnadh  riut,  cumaidh  mi  suas  thu 
le  deas-laimh  m'  fhireantachd."  Cha  duine  Dia  gun 
deanadh  e  breug,  na  mac  duine  gu  'n  gabhaidh  e  aith- 
reachas ;  an  dubhairt  e,  agus  nach  dean  e  ì  No  an  do 
iabhair  e,  agus  nach  coi-lion  se  e  }  Air.  xxiii.  19.  'S  e  'n 
Tighearna  mo  sholus  agus  mo'shlaiute,  co  chuireas  eagal 
orm  .''  Is  e  an  Tighearn  neart  mo  bheatha,  co  chuireas 
geilt  orm  t  Salm  xxvii.  1.  Is  e  an  Dia  so  ar  Dia-ne  gu 
baoghal  nan   saoghal  :   stiùradh  e  sinn  gu  ruig  am  bàs. 

Salm  xlviii.  14.  Air  an  aobhar  sin,  ge  do  sliiabhail  mi 
trid  ghlinn  sgàile  a  bhais,  cha  bhi  eagal  uilc  orni ;  oir 
tha  thusa  maille  rium,  bheir  do  shlat  agus  do  lorg  co- 
fhurtachd  dhomh,  Salm  xxiii.  4.  Ri  d'  shlainte  dh' 
fheithmise  OThighearna,  Gen.  xlix.  18.  Och  buanaich 
do  chaoimhneas  gràidh  dhoibhsan  a  chuir  eolas  ort,  agus 
t-fhireantachd  dhoibhsan  a  tha  ionraic  nan  cridhe  !  Oir 
agadsa  tha  tobar  na  beatha  ;  ann  ad  sholas-sa  chi  sinne 
solas,  Salm  xxxvi.  9,  10.  Feuchaidh  tu  dhomh  slighe 
nabeatha,  tha  lànachd  aoibhneas  a'  d'  lathairse;  tha  mor 
.shubhachas  aig  do  dheas-Iaimhse  gu  siorruidh,  Salm  xv. 
1 1.  Air  mo  shonsa,  ann  am  fireantachd  chi  mi  do  ghnùis  : 
sàsaichear  mi,  'n  uair  a  dhùisgeas  mi,  le  d'  chomh- 
samhlachd,  Salm  xvii.  15.  Oir  a  ta  fhios  agam  co  ann  a 
chreid  mi,  agus  is  dearbh  leam  gu  bheil  e-san  comasach 
air  an  ni  sin  a  dh'  earb  mi  ris  a  choimhead  fa  chomhair 
an  là  sin,  2  Tim.  i.  12.  Uime  sin  ni  mo  chridhe  aoibhneas, 
agus  ni  mo  ghloir  gàirdeachas ;  gabhaidh  m'  fheoil  mar 
an  ceudna  fois  ann  an  dòchas,  Salm  xvi.  9.  Oir  ma 
chreideas  sinn  gu'n  d'  fhuair  losabàs,  agus  gu  'n  d'  èirich 
e  rithist :  amhuil  sin  mar  an  ceudna  an  dream  a  chaidil 
ann  an  losa,  bheir  Dia  maiUe  ris,  1  Tes.  iv.  14.  Tha 
mi  a'  toirt  na  beatha  maireannaich  do  m'  chaoirich,  (ars 
losa,  an  deagh  bhuachaille,)  agus  cha  sgriosar  iad  am 
feasd,  ni  mò  a  spionas  neach  air  bith  as  mo  laimh  iad, 
Eoin  X.  28.  Agus  is  i  so  toil  an  Tì  a  chuir  bhuaith  mi 
gu  'm  biodh  a  bheatha  mhaireannach  aig  gach  neach  a 
chi  am  Mac,  agus  a  chreideas  ann,  agus  togaidh  mise 
suas  e  air  an  latha  dheireannach,  Eoin  vi.  46.  Nabiodh 
bhur  cridhe  fo  thrioblaid  :  tha  sibh  a  chreidsinn  ann  an 
13ia  creidibh  annamsa  mar  an  ceudna.  Ann  an  tigh  m' 
Atharsa  tha  iomadh  àite  còmhnaidh:  mar  biodh  e  mar 
sin,  dh'  innsinne  dhiubh  e :  tha  mi  dol  a  dh'  ullachadh 
àite  dhuibh.  Agus  ma  thèid  mi  agus  gu  'n  ullaich  mi 
àite  dhiubh,  thig  mi  rithist,  agus  gabhaidh  mi  sibh  a'  m' 
ionnsuidh  fèin,  chum  far  am  bheil  mise,  gu  'm  bi  sibhse 
mar  an  ceudna,  Eoin  xiv.  1,  2,  3.  Imich,  chum  mo 
bhràithre,  agus  abair  riu,  tha  mise  dol  suas  chum  m' 
Athair  fèin  agus  bhur  n- Athar-sa,  agus  chum  mo  Dhè  fèin 
agus  bhur  Dè-sa,  Eoin  xx.  17.  Athair  is  àiU  leam  an 
dream  a  thug  thu  dhomh,  gu  'm  bi  iad  maille  rium,  far 
am  bheil  mi,  chum  gu  'm  faic  iad  mo  ghlòir  a  thug  thu 
dhomh  ;  chum  's  gu  'm  bi  an  gràdh  leis  an  do  ghràdhaich 
thu  mise,  anntasan,  agus  mise  annta,  Eoin  xvii.  24 — 2GL 

A  deir  an  Tì  a  tha  toirt  fianuis  air  na  nithibh  so,  Gu 
deimhinn  a  taim  a'  teachd  an  aithghearra.  Amen.  Seadh, 
thig,  a  Thighearn  losa !  Taisb.  xxii.  20.  O  bhàis  c'  àit 
am  bheil  do  ghath  ?  O  uaigh,  c'  àit  am  bheil  do  bhuaidh  ì 
Ach  buidheachas  do  Dhia,  a  tha  toirt  dhuinne  na  buaidhe, 
trid  ar  Tighearn  losa  Criosd,"  1  Cor.  xv.  55,  57. 

12.  Mar  so  gun  deanadh  an  Dia  sin,  d'  an  aithne 
anma  a  chloinne  nan  uile  àmhgharaibh,  Salm  xxi.  7-  agus 
na  shealladh-san  leis  an  luachmhor  bàs  a  naoimh,  Salm 
cxvi.  15.  thus  agus  mise  chumail  suas  ga  h-iomchaidh 
an  cruaidh-spairn  dheireannaich  so  ar  nàduir !  Gu  'n 
cuir  esinn  ris  an  àireamh  shona  sin  athugtuilleadh  agus 
buaidh  ann  am  bàs !  agus  gu  'n  deonaicheadh  e  dhuinn 
còmhnadh  a  spioraid  a  neartaicheas  sinn  chum  ar  n-anm- 
aibh  a  dhortadh  a  mach  ann  an  lethid  sin  de  chainnt,  's  a 
chuireas  mi  san  àm  an  cèill ;  ged  nach  bi  sinn  tuille  com- 
asach  air  cainnt  a  labhairt,  no  a  thuigsinn  ged  bhiodh 
e  ullamh  dhuinn  fhaotainn.''  Gabhamaid  mar  is  lugha 
làn-bheachd  orr'  an  dràsta,  agus  taisgeamaid  suas  aon 
ùrnuigh  eile  fachomhair  na  h-uarach  eagalaiche  sin  !  Och 
gu  'n  tigeadh  so,  agus  gach  aon  riamh  a  thug  sinn  suas 
ma  thimchioll,  an  sin  mar  chuimhneachan  am  fianuis 
Dè!     Gniomh.  x.  4— 31. 

Urnuigh  freagarrach  do  chor  a  Chriosduidh  aig  àm  a  Bhais. 
"O  Ard-Riaghlair  nan  saoghal  faicsinneach  agus  neo-' 
fhaicsinneach  !  Uachdarain  na  beatha  agus  a  bhàis  nèamh, 
agus  na  talmhuinn  !  Gu  ma  bheannaichte  t'ainm,  's 
minig  a  theagaisgeadh  dhomh  t'iarraidh.  Agus  a  nis  aon 
uair  eile,  tha  mi  dòrtadh  a  mach  m'  anama  gu  dealachadh 
ann  a  t'ionnsaidh.  Crom  do  chluas  ghràsmhor,  O  Dhia, 
agus  thigeadh  mo  ghlaodh  le  taitneachd  a'  t'  fhianuis ! 

"  Tha  'n  uair  air  teachd  san  eadar-dhealaich  thu  o'n 
t-saoghal  so  mi,  m'  an  robh  mi  cho  fada  agus  cho  ionnmh- 
uinn  eolach,'  s  an  treoraich  thu  mi  do  shaoghal  eile,  air  a' 
bheil  mi  fhathasd  aineolach.  Neartaich  mi,  guidheam 
ort  chum  an  iomlaid  a  dheanamh,  mar  is  cubhaidh  do  dh- 
aon  a  chloinn  Abrahaim,  a  tha  air  a  ghairm  leats'  a 
chum  oighreachd  fhaotainn,  a  fhreagair,  a's  a  dh'  imich 
e  mach  gun  fhios  a  bhi  aige  c'  àit  an  robh  e  dol,  Eabh. 
xi.  8.  ;  mar  is  cubhaidh  do  dh-aon  do  chloinn  Dè,  aig  am 
bheil  fhios  trid  gràis  ard-uachdranaich,  gur  i  deagh-thoil 
Athar  an  oighreachd  a  thoirt  dha!  Luc.  xii.  32. 

"  Tha  mi,  O  Thighearn,  a'g  aideachadh,  gur  breth 
chothrumach  leis  a'  bheil  mi  dol  gu  bàs ;  'sa  'g  aideachadh 

do  ghliocais  agus  do  mhathais,  an  sònrachadh  mo  thuruis 
trid  a  ghlinne  eagalaich  so  a  tha  nise  romham.  Dean 
còmhnadh  leam  chum  a  dheanamh  na  inneal  air  urram 
a  chuir  ortsa,  agus  a  sgiamhachadh  m'  aidmheil  !  Agus 
bithidh  mi  taingeil  air  son  nan  doigheannan  leis  an 
glòraichear  thusa,  agus  leis  an  sgaoilear  an  earann 
bhàsmhor  agus  pheacach  so  de  m'  nàdur. 

"  Athair  ghrasmhoir,  cha  'n  fhàgainn  an  saoghal  so, 
agus  am  bothan  creadha  so  anns  an  robh  mo  chuairt  am 
feadh  a  bha  mi  ann,  gun  mo  bhuidheachas  taingeil  a 
thoirt  duit,  air  son  a  phailteis  mhathais  air  an  tug  thu 
dol  seachad  a'  m'  làthair  an  so  Ecs.  xxiii.  J9.  Leis  an 
deo  ma  dheireadh  tha  mi  togail  fianuis  air  do  chùram 
càirdeil  m'  am  thimchioll,  nach  robh  aon  ni  math  am 
dhìth.  Tha  mi,  O  Dhia,  a'  toirt  buidheachais  duit,  gun 
chaomhainn  thu  cho  fada  mo  bheatha  chiontach,  agus 
neo-fheumail :  Gun  do  ghnà-chum  thu  suas  i  le  t' 
fhiughantas  saibhir.  Tha  mi  toirt  buidheachais  duit  air 
son  gu  'n  d'  rinn  thu  toiseach  so  mo  bhith  cho  taitneach 
dhomh.  Gabh  ri  m'  bhuidheachas  air  son  sochairean  mo 
laithean  agus  m'  òidhchean,  mo  mhìosan  agus  bliadhnan 
air  a'  bheil  a  nis  crioch  air  tighinn :  Gabh  ri  m'  bhuidh- 
eachas  air  son  sochairean  m'  òige  agus  m'  aoise ;  air  son 
gach  caraid  caomh  taitneach  a  bhuilich  thu  orm  an  tigh 
so  mo  chuairt,  na  tha  beò  agus  na  chaidh  eug;  air  son 
gach  cobhair  a  fhuair  mi  bho  chàch,  agus  air  son  gach 
cothrom  a  dheonaich  thu  dhomh  gu  còmhnadh  le  corpaibh 
no  anmanan  mo  bhràithrean  de  'n  chinne-dooine.  Gu 
deimhin  lean  mathas  agus  tròcair  mi  uile  laithean  mo 
bheatha,  Salm  xxiii.  6.  agus  tha  mòr  aobhar  agam  gu 
èiridh  am  aoidh  taingeil,  toilichte  bho  gach  cuirm  thait- 
nich  leis  an  robh  mò  bhòrd  air  a  fhrithealadh  gu  saibhir 
leat.  Agus  cha  'n  aobhar  rnulaid  leam  am  fàgail :  Oir, 
O  mo  Dhia,  an  do  theirig  do  mhathas  ?  Tha  fios  agam 
nach  do  theirig.  Cha  dean  mi  na  h-urrad  ana-ceartais 
do  d'  mhathas  agus  do  d'  chùram,  's  gun  smuainich  mi 
ged'  a  tha  mi  gus  an  saoghal  so  fhàgail,  gu  bheil  mi  dol 
bho  shonas.  Tha  mi  toirt  buidheachas  do  d'  thròcair, 
gun  do  theagaisg  thu  dhomh  beachd  gu  mòr  is  luach- 
mhoire  trid  do  Mhic  losa.  Tha  mi  toirt  taing  dhuit  le 
uile  chumhachdaibh  mo  nàduir,  air  son  gu'n  cuala  mi 
riamh  iomradh  air  ainm,  agus  air  a  bhàs  :  Agus  bu 
mhiann  ieam  gu  'm  bithinn  comasach  air  a  bharrachd 
taing   agus  buidheachais   a    thoirt    duit,    na's   urrainn 


domh  san  staid  neo-iomlan  so  a  dheanamh  ;  air  son  a  theag- 
aisg  agus  easeamplalr,  air  son  fhola  agus  fhireantachd, 
agus  air  son  do  spioraid  bheannaichte  a  dheònuich  thu 
dhomh  chum  mo  chridhe  peacach  a  thionnda  riut,  agus 
mo  thoirt  fo  chuibhreach  do  choi-cheagail ;  a  choi-cheang- 
ail  sin,  a  ta  air  a  shuidheachadh  anns  gach  ni  agus 
cinnteach,  2  Sam.  xxii.  5.  agus  nach  urrainn  am  bàs  so, 
ged'  a  tha  e  'n  dràst,  a  cuir  eadar-dhealachadh  eadar 
m'  anam  agus  mo  chorp,  a  chuir  am  feasd  fa-sgaoil. 

"  Tha  mi,  O  Thighearn  a'  toirt  buidheachais  duit, 
nach  eil  nii  a'  dol  gu  bàs  gun  bhi  air  m'  ath-ghineamhuin, 
agus  neo-aithreachail,  ach  gun  do  mhosgail  thu  gu 
gràsmhor  mi,  agus  gu  'n  tug  thu  mothachadh  dhomh  ; 
gun  d'  ath-nuadhaich  agus  gun  do  naomhaich  thu  mo 
chridhe,  agus  trid  do  dheagh  spioraid  gun  d'  oibrich  thu 
ann  creideamh  neo-chealgach,  fior  aithreachas,  agus  tois- 
each  beatha  dhiadhaidh.  Tha  mi  tort  tainig  dhuit  air  son 
nihinistearan  agns  òrduighean.  Tha  mi  toirt  buidheachais 
duit  air  son  mo  shàbaidean  agus  mo  làithean  comanach- 
aidh  ;  air  son  am  beothachadh  a  rinn  iad  orm  gach 
seachduin  agus  gach  mìos  :  Tha  mi  toirt  buidheachais 
duit  air  son  toradh  Chanaain,  a  chuireadh  do  m'  ionnsaidh 
san  fhàsach,  's  a  tha  nis  air  an  cuir  a'  m'  ionnsaidh  air 
bruaich  lordain.  Tha  mi  toirt  buidheachais  duit  air  son 
t'  fhocail  bheannaichte,  agus  air  son  nan  geallaine  saibhir 
agus  luachmhor  a  th'  ann  a  tha  nis  mar  ioc-shlaint  àigh 
bhlàth  aig  mo  chridhe  san  uair  dheuchainnich  so;  gealladh 
air  comhnadh  an  am  bàis,  air  gloir  an  taobh  thall  da,  agus 
air  aiseirigh  mo  chuirp  a  chum  na  beatha  maireannaich. 
()  mo  Dhia,  tha  mi  toirt  làn  chreideas  do  'n  iomlan  diubh, 
mòr  agus  iongantach  mar  thaiad,  agus  tha  mi  feitheamh 
r'an  coilionadh  trid  losa  Criosd  ;  anns  am  bheil  iad  uile 
na'n  seadh,  agus  na'n,  Amen,  2  Cor.  i.  20.  Cuimhnich 
am  focal  do  t'  òglach,  as  an  tug  thu  orm  earbsa  !  Salm 
cxix.  4!).  Cha  'n  ann  air  son  saibhreas  saoghalta  a  rinn 
mi  cumhnanta  riut,  ni  air  an  tug  do  ghràdh  orm  tair  a 
dheanamh,  ach  air  son  na  beatha  maireannaich,  mar 
thiodhlacan  do  shaor  ghràis  trid  losa  Criosd  mo  Thìgh- 
earna,  Rom.  vi.  23.  Agus  ceadaich  dhomh  anis  naainm 
mo  chòir  iriosal  air  a  thagradh  !  Ceadaich  dhomh  an 
spiorad  so  a  tha  gu  dealachadh  ris  a  chorp  a  thiomnadh 
a'  d'  laimh,  oir  shaor  thu  e,  O  Thighearna  Dhè  na  firinn  ! 
Salm  xxxi,  5.  Is  leat  mi,  Saor  mi,  agus  dean  mi  subhach! 

"  Ach  am  faod  mi  da  rìreadh  a  bhi  cho  dàna  's  a  ràdh 

gur  leat  mi  ?  O  Dhia,  tha  mi  nis  am  sheasamh  air  bruaich 
an  dà  shaoghail.  Tha  mi  nis  a'  faicinn  nithe,  mar  an 
solas  do  làthaireachd,  agus  siorruidheachd.  Cia  neo 
aithrigh  a  tha  mi  gu  bhi  air  mo  ghabhail  gu  còmhnachadh 
le  t'  ainglibh  agus  le  d'  naoimh  an  glòir !  Mo  thruaighe, 
tha  aobhar  agam  amharc  air  ais  le  mòr  irioslachd  air 
beatha  bhochd,  neo-tharbhach,  agus  pheacach,  leis  an  robh 
mi  do  ghnà  toilteannach  bhi  air  mo  thilgeadh  do  dh-ifrinn. 
Ach  tha  'n  t-aon  toileachadh  sòlasach  so  agam,  gun  do 
theich  mi  a  dh-ionnsaidh  crann-ceusaidh  Chriosd  ;  agus 
tha  mi  nis  a'g  ath-nuadhachadh  mo  theachd  d'  a  ionns- 
aidh.  Bhiodh  smuaineachadh  air  teachd  an  làthair  Dhè, 
le  fìreantachd  cho  neo-iomlan  ri  m'  fhireantachd  fèin, 
deich  mìle  uair  ni  bu  mheasa  n'  am  bàs.  Bhitheadh  a 
Thighearna !  ach  's  ann  a  tha  mi  teachd  a'  t'  ionnsaidh 
mar  pheacach,  ach  mar  pheacach  a  chreid  ann  ad  Mhac 
air  son  maitheanas  agus  beatha  :  Tha  mi  tuiteam  sios  a' 
d'  lathair  mar  chiontach  bochd  truaillidh  ;  ach  rinn  thu 
e-san  do  d'  shluagh  'na  ghliocas,  na  fhìreantachd,  na 
naomhachd,  agus  na  shaorsa,  1  Cor.  i.  30.  Deonaich 
dhomh  mo  chrannchur  a  bhi  am  measg  luchd-leanmhuinn 
losa  !  Buin  rium  mar  bhuineas  tu  r'a  chàirdean  agus  r'a 
bhràithrean  !  oir  tha  fhios  agad  gun  do  ghradhaich  m' 
anam  e,  agus  gun  d'  earb'  se  e  fèin  gu  follaiseach  ri  tear- 
uinnteachd  a  shoisgeil.  Agus  's  aithne  dhomh  co  ann  a 
chreid  mi,  2  Tim.  i.  12.  Faodaidh  leomhann  ifrinn 
ionnsaidh  a  thoirt  air  uamhann  a  chuir  orm  air  an  aiseag 
eagalach  so :  Ach  tha  aoibhneas  orm  gu  bheil  mi  an 
lamhaibh  an  deagh  bhuachaille,  Eoin  x.  11,  28,  agus  tha 
mi  dùlanachadh  m'  uile  naimhdean  spioraduil,  le  làn- 
earbs  as  a  chùram  tairis.  Tha  mi  togail  suas  mo  shùl 
agus  mo  chridhe  ris-san  a  bha  mharbh  agus  a  tha  beò  a 
rithist,  agus  feuch  tha  e  beò  gu  saoghal  nan  saoghal, 
agus  tha  iuchraichean  a  bhàis  agus  an  ath-shaoghail  aige, 
Taisb.  i.  18.  A  Thighearna  bheannaichte  tha  mi  bàs- 
achadh  le  d'  laimh,  agus  cha'n  'eil  eagal  uilc  orm  a  laimh 
mo  Shlànuigheir  !  Cha  'n  eagal  leam  am  bàs  sin  a  tha 
air  orduchadh  dhomh  le  m'  Thriath  gràdhach,  a  dh' 
fhuilig  am  bàs  e-fein  chum  a  dheanamh  tearuinnt'  agus 
sona  dhomhsa.  Tha  mi  tighiiin,  a  Thighearna,  tha  mi 
teachd  ni  h-e  mhàin  le  m'  thoil,  ach  le  m'  làn-thoil 
aoibhinn.  Tha  nii  toirt  buidheachais  duit  gun  do 
chuimhnich  thu  orm  chum  math  ;  gu  bheil  thu  a'  briseadh 
mo  chuibhreach,  agus  ga  m'  ghairm  gu  saorsa  glòrmhor 

cìoinne  Dhè,  Rom.  viii.  21.  Tha  mi  toirt  buidheachais 
duit  nach  ceadaich  thu  dhomh  fuireach  ni  's  faide  o'  d' 
ghlacaibh  ;  ach  an  deigh  dhomh  bhi  cho  fada  bhuat,  's  àill 
leat  mo  thoirt  dachaigh  gu  buanachadh  ann  gu  bràth. 

"  Tha  mo  nadur  a'  faiUinn  le  sealladh  de  'n  ghlòir 
a  tha  nis  a  briseadh  a  stigh  orm  :  Ach  tha  fios  agads' 
a  Thighearna  ghràsmhoir,  cionnas  a  leigeas  tu  a  stigh 
air  m'  anam  e  an  tomhas  riaghailteach,  agus  do  chumh- 
achd  a  dheanamh  foirfe  ann  am  anmhuinneachd,  2  Cor. 
xii.  9.  Aon  uair  eile,  mar  an  uair  dheireannach,  dh' 
amhaircinn  sios  air  an  t-saoghal  thruaigh  so  a  tha  mi 
dol  a  dh'  fhàgail,  agus  gu  bòidean  mo  bhais  a  thaomadh 
a  mach  air  son  a  shoirbheachaidh,  agus  air  son  t-eaglais 
ann.  Thug  mi  spèis  da,  O  Thighearna,  mar  bhall  beò 
de  'n  chorp ;  agus  tha  spèis  agam  dheth  gus  an  deo  ma, 
dheireadh.  Tha  mi  guidhe  ort,  uime  sin,  gun  dion,  gu  'n 
glan,  agus  gu  'n  ceangail  thu  e  an  aonachd  ni  's  mò  agus 
ni's  mò  !  Cuir  tuiUe  do  d'  spiorad  beannaichte  a  nuas 
air,  eadhon  spiorad  a  ghliochais,  na  naomhachd,  agus  a 
ghràidh  ;  gus  ann  ad'  àm  iomchaidh  gu'm  bi  am  fàsach 
mar  ghàradh  an  Tighearna,  Isa  li.  3.  ;  agus  gu'm  faic 
gach  uile  fheoil  do  shlainte  !  Luc.  iii.  6. 

"  Agus  air  mo  shonsa  giulain  mi,  O  Athair  nèamh- 
uidh,  air  sgiathan  do  ghràidh  nihaireannaich,  chum  an 
ionaid  chòmhnaidh  shìochail,  naomha,  aoibhinn  sin,  a 
dh'  ullaich  do  thròcair  dhomh,  agus  a  cheannaich  fuil  mo 
Shlanuigheir !  lomchair  mi  gu  làn  cho'-thional  agus  eaglais 
na  cheud-ghin,  gu  cuideachd  do-aireamh  de  dh-ainglibh, 
agus  gu  spioradaibh  nam  firean  air  an  deanamh  foirfe ! 
Eabh.  xii.  22,  23.  Agus  ge  b'e  ni  a  dh'  fhuiligeas  m' 
fheoil,  biodh  m'  anam  bunailteach  a  air  shocrachadh 
gu  taitneach  air  a  ghlòir  gus  am  bheil  e  a'g  èiridh  ! 
Cuireadh  creideamh  obar  dheireannach  an  gniomh  air 
mhodh  cliùteach  ;  agus  biodh  an  ùine  ro  bheag  a 
th'  agam  r'a  bhuileachadh  air  thalamh  air  a  caitheadh  a 
chum  do  ghlòir ;  agus  mar  'so  deonaich  dhomh  dol  suas 
le  gràdh  ann  am  chridhe,  agus  le  cliù  air  mo  theangaidh 
a  tha  nis  gun  chlì,  chum  an  t-saoghail  far  am  bi  gràdh 
agus  moladh  iomlan  !  Gu  ma  h-e  so  m'  òran  deireannach 
air  thalamh,  a  tha  mi  dol  a  sheinn  air  nèamh :  Moladh, 
agus  urram,  agus  cumhachd,  gun  robh  dhàsan  a  ta  na 
shuidhe  air  an  rìgh-chaithir,  agus  do  'n  Uan,  gu  saoghal 
nan  saoghal.     Amen." 

a'  chrioch. 


